
DIN PARTEA EDITURII * 


Cartea talentatului propagandist antireligios Em. Iaros- 
lavski „Biblia pentru credincioși și necredincioşi“ a fost publi- 
cată pentru prima oară sub formă de articole separate în ziarul 
»Bezbojnik“* * către sfirșitul anului 1922. De atunci cartea 
a apărut în limba rusă în zece ediţii, dintre care ultima în 
1938. Cartea și-a cîştigat o mare popularitate în rîndurile citi- 
torilor. Mulţi dintre credincioșii care au rupt cu religia au măr- 
turisit că lectura „Bibliei pentru credincioși și necredincioși“ 
a jucat un rol hotăritor în infringerea prejudecăţilor lor reli- 
gioase. Cartea a fost de un mare ajutor şi pentru propagandiști 
şi agitatori în desfășurarea propagandei antireligioase. 

După cum arată autorul, această carte a fost concepută 
de el încă înainte de Marea Revoluție Socialistă din Octom- 
brie. „Propagind învățătura comunistă in rîndurile munci- 
torilor și ale ţăranilor — scrie el în prefaţă —, m-am izbit 
deseori de faptul că opiul religiei, care întunecă conștiința 
muncitorului și a ţăranului, îi împiedică să înţeleagă just 
învăţătura comunistă“. Această carte este menită să slujească 
eliberării oamenilor muncii de prejudecățile religioase. 

Un mare merit al „Bibliei pentru credincioși și necredin- 
cioși“ este faptul că în ea sînt dezvăluite contradicţiile şi absur- 
ditatea legendelor biblice despre lume și se face o critică multi- 
laterală a Bibliei într-o formă spirituală, folosindu-se un lim- 
baj expresiv şi colorat. laroslavski demonstrează în mod con- 
vingător că studierea aprofundată a Bibliei duce la concluzia 
că nu există nimic „sfint“ în ea, că Biblia reprezintă în fond o 
colecţie de variate lucrări aparținind multor scriitori din ve- 


“Nota Editurii de statpentru literatură politică, Moscova. 
rr — „Ateul“. — Nota trad. 

chime, create de ei în perioade diferite, la care se adaugă și 
unele basme şi legende luate de la diverse popoare. Biblia nu 
este nicidecum cea mai veche carte, așa cum pretind slujitorii 
bisericii: există la alte popoare cărți și mai vechi care poves- 
tesc altfel despre facerea lumii și a omului. Ca și în Biblie, 
în aceste cărţi sînt proslăvite zeitățile venerate de aceste po- 
poare — Buda, Brahma, Şiva etc., iar învățăturile religioase 
expuse ín ele sint considerate singurele adevărate. Autorul 
ajunge la concluzia că miturile biblice sînt „născociri ale săl- 
baticului întunecat și ignorant“, care nu putea să se sprijine 
pe cuceririle științei, nu poseda instrumente astronomice pen- 
tru studierea spaţiului ceresc. 

În „Biblia pentru credincioși şi necredinciosi“ se dezvăluie 
caracterul neștiinţific al legendelor biblice despre originea 
lumii, a sistemului solar, a pămintului, a plantelor, a ani- 
malelor și a omului. Aceste legende, remarcă autorul, reflectă 
reprezentările naive ale oamenilor primitivi despre lumea 
înconjurătoare. 


Analizind învăţătura biblică despre societate, autorul arată 
ostilitatea ei faţă de interesele oamenilor muncii. Biblia justi- 
fică înrobirea oamenilor, declară de neclintit împărţirea socie- 
tății în exploatatori și exploataţi, proclamă legitimă existenţa 
relațiilor de stăpinire și subordonare, precum și inegalitatea 
socială. De aceea, după cum spune Iaroslavski, clasele exploa- 
tatoare înţeleg perfect însemnătatea Bibliei și o folosesc pentru 
a camufla cu referirea la „voia lui dumnezeu“ asuprirea șI 
exploatarea maselor muncitoare, aţițarea dușmăniei și a urii 
între naţionalităţi, jafurile și războaiele. 

Pretinzind smerenie şi supunere oarbă în faţa voinţei unui 
dumnezeu inexistent, religia înnăbușă gindirea liberă, crea- 
toare, întunecă mintea iscoditoare a omului. Religia stinghe- 
pește pe oamenii muncii în lupta lor de eliberare, frinează dez- 
voltarea progresivă a societății. Numai ideologia marxist-leni- 
nistă, subliniază Iaroslavski, oferă o concepţie științifică asu- 
pra lumii, „învaţă nu numai cum trebuie explicată lumea, 
dar și cum trebuie ea transformată spre binele întregii 
omeniri“ 

Scuturind jugul exploatării și construind societatea socia- 
listă, omul a devenit stăpinul și creatorul propriei sale vieţi. 
El a învăţat să dirijeze fenomenele sociale, să-și supună forțele 
naturii şi pătrunde tot mai adînc în tainele universului. Ştiinţa, 
devenind un bun al milioanelor de oameni, îi ajută pe aceștia 
să termine odată pentru totdeauna cu basmul naiv și primitiv 
despre zeii creatori şi ocirmuitori ai universului. 

„Biblia pentru credincioși și necredincioşi“ este o carte 
prețioasă în opera de propagandă antireligioasă, ea ajută pe 
credincioși să se trezească din beţia pricinuită de opiul religiei. 

Ediţia de faţă a cărţii lui Iaroslavski „Biblia pentru cre- 
dincioși și necredincioși“ se tipărește după textul ediţiei din 
1938, în care s-au introdus unele mici modificări cu caracter 
redacţional. 


PREFAŢĂ: 


Cartea de faţă a fost concepută de mine incă înainte de 
revoluție. Propagind învăţătura comunistă în rindurile mun- 
citorilor și ale țăranilor, m-am izbit deseori: de faptul că opiul 
religiei care întunecă conștiința muncitorului și a ţăranului 
îi împiedică să înţeleagă just învățătura comunistă. Acest opiu 
al religiei e infiltrat în mintea oamenilor încă din fragedă 
pruncie, cînd copilul nu este în stare să lupte cu noţiunile înșe- 
lătoare şi uneori barbare despre lume care i se viră, chiar și 
astăzi, în cap de către educatorii săi. 

Și adevărul este că inainte de revoluţie eram aproape cu 
toții supuși unei asemenea prelucrări religioase în școală ca 
şi acasă. Încă nu știam nimic despre lume, nu cunoșteam nici 
măcar legile propriei noastre ţări, nu știam cine le face și în 
interesul cui. În schimb ni se spunea mereu, cu stăruinţă, că 
există un judecător suprem, un cirmuitor suprem, o fiinţă su- 
premă în ceruri, cu milioane de slugi, sfinţi, îngeri şi diavoli. 
Și din copilărie eram învăţaţi că lumea a fost toată zămislită 
din cuvintul acestei fiinţe supreme. 

Drept temelie a acestei învățături, atit la creștinii de dife- 
rite culte cit și la evrei servește Biblia. Chiar Coranul maho- 
medan 1 ia nouă zecimi din învăţătura sa din această Biblie. 
Și, astfel, aproape jumătate din întreaga omenire este educată 
din copilărie pe baza acestor povestiri biblice. Dar nu numai 
„facerea“ lumii, ci toate evenimentele istoriei omenirii sînt 
explicate de popi pe baza Bibliei. 

Popii au încercat din totdeauna şi încearcă si astăzi să ne 
convingă că Biblia este o carte sfintă, revelaţia lui dumnezeu 
însuși în fața oamenilor. Dar cînd această carte a început să 
fie studiată mai temeinic, cînd istoria evreilor, în a căror limbă 
fusese scrisă, a devenit mai bine cunoscută, s-a dovedit că Biblia 


mat 


* Această prefață a fost scrisă de autor pentru ediţia din 1938. 
— Nota red, 

nu este altceva decit o culegere de povestiri din cele mai variate, 
scrise în perioade diferite, de foarte mulţi autori. În ea sînt 
adunate multe basme şi legende ce se pot găsi la orice popor 
de păstori sau de agricultori. În Biblie se găsesc și unele date 
fragmentare autentice despre istoria evreilor. Dar de-a lungul 
secolelor, aceste povestiri, fiind transmise din gură în gură, 
apoi transcrise de către oameni inculți, au tot fost completate 
cu adăugiri ulterioare, de cele mai multe ori născocite, așa încit 
e foarte greu să mai deosebești astăzi care este părticica de ade- 
văr pe care îl cuprind. În Biblie găsești de toate: cîntece răz- 
boinice, cîntece duioase de iubire în genul „Cintării cîntărilor“ 
a lui Solomon, descrieri ale naturii, coduri de legi din epoci 
diferite, genealogii și cronici, descrieri de ritualuri, precum și 
o culegere de maxime, povești, romane și parabole, cugetări 
despre trecut şi viitor, scrisori și imnuri. Şi toată această adu- 
nătură poartă numele de „istorie sfintă“! De ce oare? 

Biblia evreiască este într-adevăr foarte veche. Dar cărți 
şi mai vechi şi avind același caracter se găsesc și la alte popoare, 
care de asemenea își au legendele lor despre facerea lumii, 
imnurile lor sfinte si așa mai departe. Și hindusul credincios. 
de pildă, crede și el că numai cărţile lui în care se povestește 
despre Buda, Bodisatva, Brahma, Şiva 2 și alte divinităţi, 
că numai învăţăturile cuprinse în aceste cărți sint cu adevărat 
sfinte și că numai ele cuprind adevărul autentic. 

Cind omul a aprins pentru prima oară un foc, lucrul acesta 
i s-a părut, probabil, o minune. Focul îl încălzea, îl apăra 
impotriva fiarelor sălbatice, îl ferea de groaza nopţii întune- 
cate în pădure sau în peșteră. Într-un timp omul se mulțumea 
ȘI cu o așchie de lemn aprinsă, apoi și-a luminat sărăcăcioasa 
locuinţă cu un opaiţ, iar astăzi nici măcar ţăranul nu mai este 
mulţumit cu lampa de petrol şi vrea să aibă lumină electrică 
la el în casă. Dar milioane de oameni au creierul încă luminat 
de opaițul primitiv. Acest opaiț primitiv pilpiie, fumegă și 
te împiedică să vezi la o distanță ceva mai mare. Religia şi 
Biblia întunecă conștiința muncitorului și a ţăranului. Ele 
nu-l împing pe om înainte, ci, dimpotrivă, îl trag înapoi, spre 
trecut, spre starea de sălbăticie, spre starea demult apusă, cău- 
tínd să-l sperie cu voinţa cumplită a lui Iehova cel atotpu- 
ternic. Biblia incătușează voinţa omului cu chipul unui dum- 
nezeu omniprezent și „atoateștiutor“, fără vrerea căruia „nici 
măcar un fir de păr de pe capul omului nu se clinteşte“. În 

același timp însă acest dumnezeu se arată pe de-a-ntregul ne- 
putincios în faţa diavolului, pe care el însuși l-a zămislit. Toţi 
țircovnicii, fie ei creştini, evrei, mahomedani sau de altă reli- 
gie, învăluie viața omului din leagăn pînă la mormint în tot 
felul de ritualuri vrăjitoreşti şi de taine, speriindu-l cu tabloul 
„Judecăţii de apoi“ și al chinurilor veșnice din iad pentru cea 
mai mică încălcare a tuturor pretențiilor absurde și sălbatice 
pe care le impune religia. 

Omul crescut în spiritul religiei este incapabil să lupte activ 
pentru transformarea lumii. Religia propovăduiește supunerea 
faţă de stăpinii de sclavi, față de exploatatori; ea ucide gin- 
direa îndrăzneață, mintea iscoditoare și cere smerenia spiri- 
tului omenesc, închinarea în faţa voinţei unei zeități inexis- 
tente. Timp de mii de ani sclavia a fost consfinţită de religie, 
și cele mai mari fărădelegi au fost săvirșite în numele lui dum- 
nezeu. Cele mai deșănţate forme de teroare şi asuprire exerci- 
tate de exploatatori asupra celor ce muncesc din toate ţările 
sint de asemenea consfinţite de toate religiile şi bisericile din 
lume. Biblia a fost cartea de căpătii, slova călăuzitoare a celor 
mai mari răufăcători pe care i-a cunoscut lumea. În numele 
lui dumnezeu și al religiei au fost omoriţi zeci de milioane de 
oameni. Religia a acoperit dintotdeauna crimele claselor stăpi- 
nitoare, ale împăraţilor şi ale demnitarilor, așa cum şi astăzi 
acoperă fărădelegile capitaliștilor și ale moșierilor din lumea 
întreagă. Religia a fost și rămîne un bici, un friu, o plasă 
viclean împletită cu care impilatorii au ţinut şi mai ţin încă 
popoarele lumii în cruntă robie. 

Viaţa pe pămint este în veșnică prefacere. Un filozof grec 
spunea pe bună dreptate că „totul curge, totul se schimbă“ 5. 
Petr adâăr. se schimbă scoarța pămîntului, se schimbă clima, 
se transformă animalele si plantele, se schimbă oamenii, se 
schimbă modul de dobindire a mijloacelor necesare traiului: 
de la vinatul primitiv — la păstorit, de la păstorit — la agri- 
cultură, de la agricultură — la meşteşuguri, de la meşteșu- 
guri — la industrie, de la băț şi piatră brută — la arma şi 
unealta de muncă din piatră, bronz sau fier, de la uneltele de 
producţie primitive — la mașinile complicate, la motoarele 
cu aburi sau electrice. Se schimbă limba, moravurile. Se 
schimbă orinduirea de stat: de la turma primitivă, sălbatică, 
de la grupul primitiv de vinători, de la comuna primitivă gen- 
tilică — la uniunile tribale, la statul feudal, la monarhia 

burgheză, la republica democratică, la republica Sorie- 
telor. 

După ce timp de veacuri au făcut din religie instrumentul 
dominaţiei lor asupra maselor, astăzi exploatatorii încearcă 
să adapteze învăţăturile religioase la noile condiţii. Ei şi preoţii 
lor, clerul din lumea întreagă, știu cum nu se poate mai bine 
că forţa religiei este un narcotic puternic, un opiu pentru popor, 
după cum pe bună dreptate a spus dascălul comunismului Karl 
Marx 4. Încet şi cu mare greutate scapă masele poporului de 
sub influenţa acestui opiu. În Uniunea Sovietică, unde pe 
măsura înaintării pe calea socialismului crește și ateismul, 
acest proces se produce mai repede. Dar în ţările capitaliste 
și coloniale opiul religiei apasă şi acum ca o mare povară asu- 
pra conștiinței a sute de milioane de oameni ai muncii, frinind 
lupta lor de eliberare. Chiar și în Ţara Sovietelor, ţara socia- 
lismului, religia, această rămășiță blestemată a trecutului, se 
cramponează de ceea ce este viu, de ceea ce merge înainte, cău- 
tind să tragă oamenii înapoi, spre sclavie. Exploatatorii de 
pretutindenifștiu bine că, o dată ce se va prăbuși credinţa în 
dumnezei şi încrederea în așa-numita sfintă scriptură, vor 
pierde una dintre forţele cu ajutorul cărora stăpinesc. Clasele 
exploatatoare știu foarte bine acest lucru. În sinea lor sînt gata 
să admită libertatea gîndirii. Pentru a ţine insă în friu po- 
porul, ele consideră că trebuie să menţină religia și să-l ţină pe 
dumnezeu în rezervă. Unii filozofi ai lor, ca, de pildă, Voltaire, 
ironizau citeodată credinţa în dumnezeu, spunind: în ceea ce 
ne privește pe noi, putem trăi și fără dumnezeu, dar pentru 
popor religia este necesară ca și biciul. „Dacă dumnezeu n-ar fi 
existat — spunea Voltaire —, atunci ar fi trebuit născocit“ 5. 
Dar noua clasă revoluţionară — proletariatul —, care dezvăluie 
toate tainele existenţei, care sfărimă toate lanţurile robiei, de 
oricine ar fi fost ele făurite, care, eliberindu-se pe sine, elibe- 
rează întreaga omenire muncitoare și care este interesată în 
construirea societăţii fără clase, îi alungă pe dumnezei din cer 
și nu acceptă ca bază pentru concepţia asupra lumii basmele 
făurite în copilăria îndepărtată a omenirii. Proletariatul a 
creat o nouă concepție asupra lumii, o concepție științifică. 
Această concepţie despre realitatea înconjurătoare ne învaţă 
nu numai cum trebuie explicată lumea, dar și cum trebuie ea 


transformată spre binele întregii omeniri. 

Călăuzindu-se după învăţătura revoluţionară marxist-le- 
ninistă, clasa muncitoare din Uniunea Sovietică, sub condu- 
cerea partidului comunist, reorganizează lumea într-un chip 
nou și a construit societatea socialistă. Clasa muncitoare 
antrenează după sine masele largi ale ţărănimii, conducin- 
du-le și dindu-le ajutor la transformarea socialistă a agricul- 
turii. Dar, în ţările burgheze, țărănimea, păturile ei munci- 
toare sint încă exploatate de moșieri, capitaliști și chiaburi. 
Cu ajutorul religiei și al bisericii, clasele dominante întunecă 
conștiința muncitorilor și a ţăranilor muncitori, transformin- 
du-i în robi supuși ai exploatării capitaliste, moșiereşti și chia- 
burești. În Tara sovietică milioane de colhoznici care parti- 
cipă conștient la lupta pentru construirea socialismului au 
rupt cu religia, dindu-și seama de caracterul ei dăunător pen- 
tru oamenii muncii. Cu toate acestea, există încă destui oameni, 
atit la orașe cit şi la sate, care mai cred în basmele religioase 
răspindite de popi şi de chiaburi. De aceea trebuie să ne stră- 
duim să convingem pe acești oameni cit de antiștiinţifice şi 
dăunătoare sint poveștile biblice în care cred. 

Acestui scop îi este închinată „Biblia pentru credincioși 
şi necredincioși“. 


CE ESTE BIBLIA 


L a întrebarea ce este Biblia, teologii (mai simplu 
popii şi cei care fac teorii pe placul popilor) 

— evrei Și creștini —răspund: este o scriere sfîntă, 

o carte divină, care, chiar dacă nu a fost scrisă de însuși dum- 
nezeu, a fost totuşi dictată împuternicitului său, Moise, pe 
muntele Sinai. Un sectant credincios mi-a trimis în legătură 
cu primul capitol al „Bibliei pentru credincioşi și necre- 
dincioşi“ o scrisoare foarte răutăcioasă: „Aceste cărţi (Bi- 
blia) — spunea el — au fost scrise de însuși dumnezeu, sînt 
cărţile care au existat pînă la căderea în captivitatea babi- 
loneană“. lată, așadar, cum stau lucrurile, după părerea 
unor preoţi. Dacă însă cercetăm istoria altor popoare, con- 
statăm, în primul rînd, că Biblia evreiască (.„vechiul tes- 
tament“) nu este de loc cea mai veche carte, că la alte popoare 
s-au păstrat inscripţii și cărți cu mult mai vechi decît Biblia 
evreiască“ ; şi, în al doilea rînd, că Biblia a fost alcătuită 
în perioade diferite şi este un amestec de diferite scrieri, 
fără prea strînsă legătură între ele şi artificial îmbinate. 
Propovăduitorii Bibliei se străduiesc înainte de toate să 
dovedească că Pentateuhul („Cărţile lui Moise“) a fost scris 
de Moise după dictarea lui dumnezeu. Dar în Pentateuhul 
însuşi nu se spune nici un cuvînt despre aceasta. În Deute- 
ronom (XXXIV, 5—6)” sînt descrise moartea și înmormîn- 
tarea lui Moise. Desigur, dacă Moise realmente ar fi trăit 
și ar fi scris Biblia, nicicum nu ar fi putut să-şi descrie pro- 
pria sa moarte și înmormîntare. Dacă ar fi așa, ar trebui 
să credem că Moise mergea după propriul său sicriu. De- 
scrierea se încheie cu cuvintele: „Si nimeni nu ştie mormîntul 
lui pînă în ziua de astăzi“. Așa se putea exprima numai 


* Aici şi mai departe se indică cu cifre romane capitolele 
Bibliei, iar cu cifre arabe versetele. Toate citatele din Biblie 
sînt luate după ediţia romînească din 1938. — Nota trad. 

cineva care a scris despre moartea imaginarului Moise. Sau, 
de pildă, în cartea Numerii, XII, 3 citim: „Și Moise era 
blînd foarte, mai mult decît toţi oamenii de pe faţa pămîn- 
tului“. Oare Moise ar fi putut scrie astfel despre sine? 

Acest exemplu, precum și multe altele ne dovedesc că 
Pentateuhul nu a fost scris de Moise, ci mult mai tîrziu, 
într-o perioadă ulterioară celei în care se susţine că ar fi 
trăit acest imaginar personaj biblic. 

Același lucru se poate spune și despre multe alte cărți 
biblice atribuite diferitor presupuși autori. 

Aşa arată Biblia pe temeiul căreia preoţii evrei, creștini 
şi de alte culte își dezvoltă doctrina lor religioasă. 


FACEREA LUMII 


>., , DUMNEZEU PÎNĂ LA 
Capitolu FACEREA LUMII 


LL a început a făcut dumnezeu cerul și pămîntul“ 

(Facerea, I, 1). Așa începe cartea Facerii, scrisă 
acum mai bine de 2.500 de ani. Dar cînd a fost 
acest „început“ despre care vorbește scriptura? Cei care cred 
în ceea ce stă scris în Biblie socotesc că „de la începutul 
facerii lumii“ și pînă în zilele noastre s-au scurs 7.445 de 
anis . 

Să presupunem pentru o clipă că așa a fost. Mintea 
omenească însă, iscoditoare cum este, nu se poate mulţumi 
cu atît. Dacă abia acum 7.445 de ani s-a apucat dumnezeu 
să facă cerul și pămîntul, ce a fost totuși înainte? La aceasta, 
ediţia sinodală a Bibliei răspunde: „Şi pămîntul era fără 
chip și pustiu şi întuneric era deasupra adîncului, iar duhul 
lui dumnezeu se purta pe deasupra apelor“ (Facerea, I, 2). 

Există foarte multe traduceri ale Bibliei, care a fost 
scrisă la început în limba ebraică veche. Aceste traduceri 
se deosebesc uneori mult una de alta. Ele au fost exami- 
nate de o duzină întreagă dintre cei mai renumiţi profesori 
de teologie, în frunte cu profesorul Kautshe. Şi iatăcă 
în urma acestei cercetări și a confruntării cu originalele 
ebraice, s-a dovedit că pasajul menţionat din Biblie trebuie 
citit astfel: „Și pămîntul era pustiu şi deșert (în ebraică: 
tohu vabohu), și întuneric era (atîrna) deasupra oceanului, 
iar duhul lui dumnezeu (în ebraică: Elohim) se purta pe 
deasupra apelor“. O traducere mai exactă a cuvintelor 
„tohu vabohu“ ne sugerează acest tablou pe care-l oferea 
pămîntul: „Pămintul era o întindere nesfirșită de apă“ 
Adică, la început era o întindere de apă, pe deasupra căreia 
se purta „duhul lui Elohim“, adică suflarea dumnezeului 
Elohim. (Mai departe vom vedea că Elohim însuși era 

numai unul dintre numeroșii dumnezei în care credeau 
vechii evrei). 

Pe unde se purta, asadar, acest duh al lui Elohim sau 
duhul dumnezeiesc ? El se purta prin bezna care atirna deasupra 
pămîntului si adincului. lată dar cum ar arăta priveliştea des- 
crisă în ridicola poveste despre facerea lumii: la mijloc era 
gol, iar pe margini era pustiu. lar deasupra acestui 
pustiu, deasupra mării care acoperea la început planeta 
noastră, se purta duhul lui dumnezeu. (Cum nu se plictisea 
oare cu o asemenea îndeletnicire lipsită de orice 
noimă?). 

Dacă începutul facerii lumii a avut loc abia acum 7.445 
de ani, ce-a făcut oare acest duh dumnezeiesc Elohim pînă la 
această dată? Ciţi ani, cîte mii de ani s-a purtat el deasupra 
pustiului? De unde s-a ivit? De unde a apărut dumnezeul 
biblic însuși? 

Preoţilor le place foarte mult să ne pună nouă, ateilor, 
întrebări ca acestea: de unde a apărut lumea, de unde a 
apărut materia, ce a dat naștere mișcării? Acestea sînt, fără 
îndoială, întrebări serioase și necesare, la care noi, necre- 
dincioşii, am răspuns și vom răspunde întotdeauna. Dar 
preoţilor nu le este de loc pe plac răspunsul nostru cum că 
materia a existat dintotdeauna. În acelaşi timp ei se cred 
în drept să ducă de nas pe credincioși cu basmul despre 
„duhul“ sfînt, despre duhul dumnezeului Elohim, duhul 
unuia dintre miile de zei născociţi de închipuirea omului 
jumătate sălbatic, jumătate păstor nomad, duhul lui Elo- 
him care miliarde de ani s-a purtat deasupra „pustietăţii“. 
La urma urmelor nu o fi oare pustiu chiar Elohim însuși?! 
Nu este el oare un balon de săpun, care plesneşte de îndată 
ce-l atingi, de îndată ce apropii de el  făclia 
științei?! 

Citind mai departe legenda facerii lumii, vedem că dum- 
nezeul vechilor evrei Elohim, care mai tîrziu a devenit 
dumnezeu-tatăl al dumnezeului-fiu lisus, s-a dedat unei 
asemenea îndeletniciri plictisitoare ca aceea a zborului dea- 
supra hăului din simplul motiv că nu ştia dacă în cele din 
urmă va reuşi să facă ceva, dacă va putea preschimba această 
ordine sau, mai exact, dezordine. Totuşi, după cum povesteşte 
Biblia şi ne încredinţează preoţii, acum 7.445 de ani, acest 
dumnezeu a început dintr-o dată să cuvinteze. Mai vorbise el 

oare pînă atunci? Nici din Biblie, nici din vreo altă carte nu 
putem afla acest lucru. De unde se ştie atunci cum arăta 

ământul înainte de făurirea lui? Cine a văzut cum se purta 
duhul lui dumnezeu deasupra lumii înainte chiar de creareu ei? 
Cine a auzit aceste prime cuvinte ale dumnezeului Elohim ? 
Nu este oare limpede că atît primele cuvinte rostite de dum- 
nezeu cît şi întreagă această poveste au fost scornite, născo- 
cite? La aceasta, clericii răspund: Biblia (în cazul de faţă 
avem în vedere numai aşa-numitele „Cinci cărţi ale lui 
Moise“) este revelaţia lui dumnezeu şi tot ce conţine ea 
sînt însemnările făcute de Moise pe muntele Sinai. Vom mai 
reveni la aceste lucruri, şi nu o dată, iar în ceea ce priveşte 
muntele Sinai, vom cerceta şi vom vedea cu ce se ocupa 
Moise pe atunci şi cîte stenografe a avut la dispoziţie pentru 
a nota toate poveştile dumnezeului Iehova. 

Deocamdată să vedem însă cum s-a apucat dumnezeu să 
făurească lumea. 

Cartea Facerii spune: 

„Şi a zis dumnezeu: Să fie lumină! şi s-a făcut lumină. 

Şi a văzut dumnezeu că lumina este bună şi a despărţit 
dumnezeu lumina de întuneric. 

Şi a numit dumnezeu lumina ziuă şi întunericul l-a 
numit noapte. 

Şi a fost seară şi a fost dimineaţă: ziua întîi“ (Facerea, 
I, 3—5). 

Cum vă explicați oare, credincioşilor, că acest dumnezeu 
veşnic nu ştia absolut nimic? Nu ştia nici măcar că lumina 
este bună. De altfel, de unde să fi ştiut, dacă el însuşi nu 
văzuse vreodată lumina ? Cum vă explicaţi că acest dumnezeu 
s-a purtat miliarde şi trilioane de ani, o veşnicie, prin 
beznă, cînd era suficient să rostească doar un singur cuvînt 
ca să se facă lumină, şi totuşi nu l-a rostit?! 

Nu v-aţi întrebat oare, credincioşilor, cum se simţea 
acest dumnezeu sau acest duh dumnezeiesc osîndit să se 
poarte veşnic prin bezne şi prin pustiuri? Cum nu se plic- 
tisea el oare neavînd cu cine schimba o vorbă? Vă puteţi 
închipui ce viaţă silnică ducea, răbdînd veşnic haosul şi 
bezna. Ce pustie şi deşartă trebuie să fi fost viaţa acestui 
dumnezeu biblic, care orbecăia prin întuneric, ca un pisoi 
fără vedere, pînă ce a reuşit în cele din urmă să îngaime 
cele trei cuvinte: să fie lumină! 

Capitolul al II-lea SĂ FIE LUMI N A! 


A stfel, din primul capitol al cărţii Facerii aflăm 
că dumnezeul vechilor evrei, Elohim,după miliarde 
a de ani de irîndăveală deplină (pentru că numai 
treabă nu era aceca pe care o făcea „duhul“ acestui dumnezeu 
„de a se purta pe deasupra apelor“), după o sălăşluire veşnică 
în haos şi întuneric, după singurătatea veșnică şi tăcerea 
silnică, a purces, în sfîrşit, acum 7.445 de ani la facerea 
lumii. Şi în prima zi a creaţiei a făcut lumina. A despărţit 
lumina de întuneric. Lumina a numit-o zi, iar întunericul — 
noapte. Şi a văzut că lumina este bună. 

Pot oare oamenii să se mulțumească cu un asemenea 
basm? Şi cu toate acestea, milioane de oameni îi dau crezare, 
pentru că nu cunosc nimic despre originea şi dezvoltarea 
planetei noastre — Pămîntul —, pe care trăim şi care se 
schimbă în permanenţă ca toate celelalte lumi. 

Să revenim însă la Biblie. Să admitem pentru o clipă impo- 
sibilul, adică să admitem că acum 7.445 de ani a fost creată 
lumina la cuvintul dumnezeului biblic Elohim. Dar ce fel de 
lumină a fost? Solară? A lunii? A unei alte stele, a altui 
soare? Ce fel de lumină? Sau poate că dumnezeul Elohim a 
aprins focul şi la lumina lui şi-a început activitatea sa crea- 
toare? Poate că a aprins lumini electrice sau lămpi cu gaz? 
Din păcate, însă, dumnezeul vechilor evrei nu avea nici 
uzini electrice şi nici de gaz, deoarece toate acestea au fost 
create de om, care de altfel l-a creat şi pe dumnezeul Elohim. 

Potrivit Bibliei, Soarele, Luna şi stelele au fost făcute 
în a patra zi a creaţiei. Aşadar, în primele trei zile, ziua 
şi noaptea se succedau pe Pămînt, deşi nu existau Soarele, 
Luna şistelele? Dar în ce constă de fapt alternanţa zilei şi 
nopţii? Care este cauza acestei alternanţe? Orice şcolar ştie 
astăzi că alternanța zilei şi nopții se datorește faptului că 
planeta noastră, Pămîntul, care are forma unui glob, se 
învîrteşte în spaţiu în jurul propriei sale axe. În decurs 
de o zi şi o noapte, adică în decurs de 24 de ore, Pămiîntul 
face o rotaţie completă în jurul axei sale. În decursul 
celor 24 de ore, fiecare parte a globului pămâîntesc estepe 
rînd luminată de razele soarelui; cînd pe o jumătate a glo- 

bului este noapte, pe cealaltă jumătate este zi. Cînd într-o 
emisferă este dimineaţă, în cealaltă este seară. Dacă nu ar 
exista Soarele ale cărui raze să lumineze Pămîntul, atunci 
n-ar fi nici lumină pe Pămînt, nici alternanţa zilei şi 
nopţii şi nici chiar Pămîntul. Ziua urmează nopţii şi 
invers pe Pămînt numai pentru că există soarele în jurul 
căruia se învîrteşte în decurs de un an Pămîntul, care în 
24 de ore face şi o rotaţie completă în jurul propriei sale 
axe. Prin urmare, basmul biblic cum că dumnezeu ar fi 
creat lumina pe Pămînt mai înainte ca acesta să fi fost lumi- 
nat de Soare esteo absurditate, o născocire a omului săl- 
batic şi ignorant. Afirmația că „în prima, în a doua şi în a 
treia zi“ Pămîntul ar fi fost luminat în vreun alt mod decît 
în zilele următoare ţine de domeniul basmului, al fanteziei. 

Pe ce se întemeiază însă acest basm? Înainte vreme, 
oamenii, care nu studiaseră Pămîntul şi nu cercetaseră 
spaţiile „cereşti“, adică cosmosul, neavînd nici telescoape, 
nici alte instrumente astronomice, îşi închipuiau Pămîntul 
şi cerul cu totul altfel decît sînt ele în realitate. Lor li se 
părea că Pămiîntul stă nemişcat (ba unii credeau chiar că 
Pămîntul se sprijină pe trei balene, iar alţii îşi închipuiau 
că pluteşte pe apă ca o gogoaşă în untdelemn). Acestor oa- 
meni li se părea că cerul ar fi o cupolă de cristal care se 
sprijină pe marginile Pămîntului, şi că lumina pe Pămînt 
ar putea proveni şi din altă sursă decît de la Soare. Doar 
şi în zilele noroase e lumină, chiar atunci cînd nu se vede 
soarele! — spuneau ei. lar dimineaţa se face lumină cu 
mult înainte de răsăritul soarelui. 

Această concepţie despre structura lumii a fost înlocuită 
mai tîrziu cu o alta, mai justă, deşi încă destul de departe 
de adevăr şi ea. Observînd în fiecare an schimbarea anotim- 
purilor, mişcarea stelelor, oamenii au început totuşi să 
înţeleagă că schimbarea anotimpurilor, ca şi alternanţa 
zilelor şi nopţilor, depinde tocmai de corpurile cereşti. 
În urma acestor observaţii a apărut mai tîrziu o altă legendă 
despre facerea lumii, care este descrisă în primul capitol al 
cărţii Facerii. 

»14. Şi a spus dumnezeu: să fie luminători pe bolta 
cerului, ca să despartă ziua de noapte şi să fie semne ale 
anotimpurilor, ale zilelor şi ale anilor, 


al 


15. Şi să fie luminători, pe bolta cerului, ca să lumineze 
pe pămînt. Şi s-a făcut aşa. 

16. Deci a făcut dumnezeu cei doi luminători mari: 
luminătorul cel mai mare, ca să stăpînească ziua, şi lumină- 
torul cel mai mic, ca să stăpînească noaptea, precum şi 
stelele. 

17. Şi i-a pus dumnezeu pe bolta cerului, ca să lumineze 
pe pămînt. 

18. Şi să stăpînească peste zi şi peste noapte şi să des- 
partă lumina de întuneric. Şi a văzut dumnezeu că este bine. 

19. Şi a fost seară şi a fost dimineaţă: ziua a patra“. 

Aşa povestesc autorii Bibliei. Înainte de Revoluţia din 
Octombrie, preoţii împuiau capetele copiilor în şcoli cu 
această poveste neghioabă despre facerea lumii ; şi astăzi încă 
o jumătate de miliard de oameni sînt obligaţi s-o creadă. 
Pretutindeni preoţii împuiază capetele oamenilor cu ase- 
menea prostii. 

Aceste legende nu sînt însă altceva decît ilustrarea 
faptului că oamenii aveau o concepție greşită, eronată 
asupra structurii lumii. În antichitate, oamenii credeau că 
Pămîntul este centrul universului şi că toate celelalte 
planete şi corpuri cereşti fuseseră create numai pentru a sluji 
Pămâîntul. Pentru a nu fi întuneric pe Pămînt, dumnezeu 
aprindea lămpi cereşti: unele mai puternice ziua, iar altele 
mai slabe noaptea. Aceste lămpaşe erau, chipurile, fixe, 
prinse de „bolta cerească“, întocmai ca lămpile de perete. 

Şi vechiul dumnezeu biblic, Elohim, ţintuind pe bolta 
cerească aceste lămpaşe pe care parcă le scotea din buzunar 
aşa cum scoate un scamator obiectele ascunse în mînecă, 
a văzut din nou că făcuse treabă bună de-abia după ce ispră- 
vise totul. Căci pînă atunci nu ştiuse dacă lucrurile aveau 
să iasă bine ori ba. Şi, cîud te gîndeşti, acesta e dumnezeul 
atotştiutor şi atotputernic! Jalnic trebuie să fi arătat acest 
Elohim căţărîndu-se în tăria cerului cu scara, cuiele şi legă- 
turile de stele în spinare şi oprindu-se să bată pe firmament 
luminătorii săi! 

Potrivit Bibliei, luminătorul cel mai mare este Soarele, 
care luminează Pămîntul. Astăzi ştim însă că Soarele nostru 
este doar unul dintre milioanele de sori existenţi și că mulți 
dintre aceşti sori sînt infinit mai luminoşi decît al nostru. 
Există stele (Betelgeuza, Antares și altele) de milioane de 

ori mai mari decît Soarele nostru! Astăzi ştim că planeta 
noastră, Pămîntul, cu satelitul său Luna, constituie doar 
o părticică a sistemului solar (cu astrul central, Soarele), 
iar întregul sistem solar nu este decît un firicel de nisip 
în imensul spaţiu în care există alte lumi, alţi sori. Mai 
putem noi oare astăzi să credem ceea ce credeau păstorii 
evrei ignoranţi şi agricultorii asiro-babiloneni, şi anume, că 
micul nostru Pămînt ar fi centrul universului? 

Ultimii ani se caracterizează prin uriaşe succese obținute 
în domeniul electrificării. Treptat şi cu mari eforturi omul 
a ajuns să înțeleagă multe fenomene ale naturii, a învăţat 
să supună voinţei sale, deşi deocamdată în mică parte, unele 
forţe ale acesteia. El a pătruns în profunzimile pămîntului, 
de unde scoate minereuri, petrol, cărbune — rămăşiţele 
imenselor păduri îngropate cîndva şi a tot ceea ce popula cu 
milioane de ani în urmă pămîntul. El ştie acum că în mărun- 
taiele pămîntului este acumulată o imensă rezervă de ener- 
gie solară, absorbită cîndva de animalele şi plantele exis- 
tente pe atunci, o rezervă de lumină şi de căldură. El a 
învăţat ca, arzînd aceste rămăşiţe ale vieţii de odinioară, să 
extragă energia solară care zace în ele: lumina, energia meca- 
nică etc. El transformă această energie în electricitate şi 
canalizează această forţă printr-o reţea complexă de cabluri 
pe care le dirijează. 

Cine este el — marele savant, filozof şi înţelept? Un sim- 
plu muncitor care pînă nu de mult era sclav. Veacuri de-a 
rîndul l-au exploatat proprietarii de sclavi, feudalii-moşieri, 
capitaliştii, l-au lipsit de cunoştinţe, dar el le-a cucerit. 
El este creatorul! De-abia născut, ajunge un uriaş. El încă- 
tuşează fulgerul cerului în firele centralelor electrice. El 
înlănţuie suflarea vîntului, cursul apelor şi în general orice 
mişcare a materiei cu ajutorul şuruburilor, pîrghiilor, 
turbinelor, pinioanelor şi motoarelor. Şi în bezna nopţii, 
cînd de jur împrejur e întuneric, cînd nici soarele, nici luna 
şi nici stelele nu ne mai luminează căminul, el, proletarul, 
face lumină! El se apropie de pîrghia, de întrerupătorul 
centralei şi, sub mîna lui, în subsoluri încep să gîffie ca nişte 
fiare încătuşate maşinile, la care fiecare şurub, fiecare pîr- 
ghie sînt dinainte calculate, ale căror mişcări sînt dinainte 
prevăzute. 

Revoluţia Socialistă din Octombrie a deschis în Uniunea 
Sovietică cele mai vaste posibilităţi pentru larga dezvoltare 
a ştiinţei și pentru aplicarea ei în scopul transformării lumii. 
Oamenii muncii din U.R.S.S., eliberaţi de exploatare, au 
creat o puternică industrie şi o mare agricultură mecani- 
zată, au construit uriașe centrale electrice, dintre care numai 
aceea de pe Nipru are o putere instalată de peste 1.000.000 
CP. 

Cunoștinţele din domeniul științelor au devenit în țara 
noastră un bun al milioanelor de oameni ai muncii de la 
orașe şi sate. Astăzi, aceste milioane de oameni ai muncii 
se consideră adevărații creatori ai noii lumi, și de aceea 
refuză să creadă poveștile naive, simpliste despre dumnezeii 
creatori ai lumii. 

„Să fie lumină !“, spune proletarul şi apasă pe o manetă, 
un întrerupător sau un şaltăr; atunci pe sute de kilometri 
împrejur ţişneşte cu putere lumina deasupra satelor şi ora- 
şelor. În zadar i-ar fi rugat minerul ce lucrează sub pămînt 
pe dumnezeii din ceruri să-i lumineze galeriile subterane. 
El știe că aceşti dumnezei sînt neputincioşi, pentru că nu 
există. Și chiar dacă toţi popii de pe pămînt i-ar ruga pe 
zeii lor să facă o asemenea minune, ea tot nu s-ar produce. 
Minerul din subteran se apropie însă de telefonul construit 
tot de un proletar și vorbește la distanţe de zeci şi sute de 
kilometri cu un alt proletar. Nu înalţă nici rugăciuni și nici 
nu se închină, ci pur şi simplu cere: „Faceţi lumină!“ Pro- 
letarul de la centrală îl aude şi îi răspunde: „Va fi lumină 
și la tine în subteran !“. Și, în aceeași clipită, în adîncurile 
pămîntului se aprind sori mari și mici. Dar proletarul poate 
aprinde acești sori și pe fundul mării. Cu această lumină 
el poate produce căldură, poate da viaţă plantelor şi ani- 
malelor, poate înlocui clocitul natural al ouălor, poate înlo- 
cui soarele necesar plantelor și animalelor. Omul muncii 
pune în mișcare trenurile pe căile ferate, vapoarele pe 
oceane, avioanele — ușoare păsări de oţel — care spintecă 
văzduhul, plugurile pe brazdă și milioanele de fusuri şi 
strunguri care găuresc, taie, strunjesc oţelul. El lecuiește 
pe șchiopi și pe orbi, pe reumatici și pe alți bolnavi. 

Cît de jalnic apare acum biblicul Elohim în faţa prole- 
tarului eliberat, sclavul de ieri care astăzi mînuiește cele 
mai înalte cuceriri ale științei şi tehnicii! 

=. Milioanele de oameni ai muncii din U.R.S.S., care 


aplică aceste cuceriri, participă activ la lupta pentru o 
lume nouă, pentru socialism. 


Capitolul al III-lea PĂMÎNTUL ȘI TĂRIA CERULUI 


A 


| n prima și în a patra zi, dumnezeul biblic s-a înde- 
Jetnicit cu facerea luminii și a aşezat în tăria 
cerului soarele, luna şi stelele pentru luminarea 
pămîntului. În prima zi însă, cînd nu se ştie cu ce fel de lumină 
lumina dumnezeu întunericul veșnic în care trăise pînă 
atunci, pămîntul nu se vedea încă şi se înfățișa ca haosul 
iniţial. Şi abia în ziua următoare, după cele scrise în Biblie, 
dumnezeu Elohim a rostit iarăși cîteva cuvinte care au fost 
de ajuns pentru a pune pe roate zidirea lumii. 

Biblia ne povestește cum că Elohim ar fi procedat în 
acea zi pasămite astfel: 

„6. Şi a zis dumnezeu: Să fie o tărie în mijlocul apelor, 
care să despartă apele de ape... Şi s-a făcut așa“. 

Rămiîi uluit de uşurinţa cu care această fiinţă a rezolvat 
problemele atît de complicate ale zidirii pămîntului! A 
spus doar cîteva cuvinte și gata... s-a făcut! Cu atît mai 
mult ne întrebăm și chiar credincioșii ajung să-și pună între- 
barea: de ce nu a rostit dumnezeu mai curînd aceste cuvinte? 
Dacă era atît de lesne să faci totul rostind un singur cuvînt, 
de ce nu a zidit dumnezeu Elohim pămîntul dintr-o dată? 
Cine a auzit cuvintele rostite de dumnezeu, cînd în afară 
de el nu mai era nimeni? Desigur că Biblia nu poate răs- 
punde la aceste întrebări pentru simplul motiv că legendele 
biblice sînt absurde, iar formarea pămîntului s-a petrecut 
cu totul altfel de cum ne povestește această carte. 

Trebuie să arătăm însă că, potrivit versetului 6 din pri- 
mul capitol al cărții Facerii, dumnezeu creează cerul cu 
ajutorul cuvîntului. Pe cînd, potrivit versetelor 7 și 8, el 
face același lucru, dar după cît se pare, prin muncă. 

„1. Şi a făcut dumnezeu tăria cerului și a despărţit 
apele care sînt dedesubtul tăriei de apele care sînt deasupra 
tăriei. Si s-a făcut aşa. 

8. Și a numit dumnezeu tăria cer“ (şi a văzut dumnezeu 
că e bine așa); „și a fost seară şi a fost dimineaţă: ziua a 
doua“. 

Cuvîntul tărie nu este tradus aici întru totul exact, întru- 
cît cuvîntul ebraic „rakia“ se traduce prin cuvintele „perete 
tare“. Așadar, o dată, în versetul 6, ni se spune că dumnezeu 
face cu ajutorul unui singur cuvînt acest perete tare, pe care 
îl numeşte după aceea cer, iar apoi, în versetele 7 şi 8, el 
creează din nou acest perete, dar de astă dată nu cu ajutorul 
cuvîntului, ci prin muncă. Explicaţia constă, probabil, în 
faptul că la început a existat o singură legendă, iar mai 
tîrziu a apărut alta, care s-a concretizat în capitolul al 
VI-lea. 

Aceste legende s-au ivit, desigur, la popoarele care-și 
reprezentau cerul ca ceva solid, de felul unei cupole sau al 
unui acoperiș deasupra pămîntului. Înainte vreme, aproape 
toţi oamenii își închipuiau cerul așa, dar și astăzi se mai 
găsesc milioane de oameni care cred că deasupra lor se înalță 
un cer tare ca un acoperiș de cristal și că stelele şi norii „se 
mișcă“ pe cer ca muştele pe tavan, că acolo în cer trăiesc 
dumnezeii şi îngerii și că tot acolo se înalță sufletele oame- 
nilor, ba cîteodată chiar făpturi omenești cu trup cu tot ca 
Enoh, Ilie, Moise, Buda, Iisus 7 și alţii. Asemenea credinţe 
au existat la foarte multe popoare pe treapta inferioară a 
dezvoltării lor. 

Credinţele s-au reflectat și în limbă: cerul la multe po- 
poare se numeşte cort ceresc, boltă cerească. Cerul este com- 
parat cu casa, cu biserica, cu foişorul. Multe popoare com- 
pară forma lui boltită cu un craniu omenesc. Așa, de pildă, 
o povestire indiană susţine că cerul a fost creat din craniul 
zeului Brahma, iar după Eddele scandinave el a luat naștere 
din craniul lui Imir. 

Alte popoare compară cerul cu un munte. Cuvîntul sla- 
von „gore“ înseamnă la munte, dar înseamnă și în sus, spre 
cer. În fosta gubernie Tula au fost culese povestiri popu- 
lare potrivit cărora la capătul lumii, acolo unde cerul se unește 
cu pămîntul, ne putem căţăra chiar pe suprafața bombată a 
bolţii cerești, iar femeile care trăiesc prin acele părți îşi înfig 
furcile drept în caierul norilor. 

Grecii antici îşi închipuiau că zeii nemuritori trăiau pe 
vîrful muntelui Olimp, lăcașul lor ceresc, pe care Homer 8 

îl numea marele cer. O veche legendă slavonă spune că dum- 
nezeu a făcut cerul din cristal şi l-a sprijinit pe stîlpi de fier. 
Poporul finlandez a făurit şi el legende despre creatorul ce- 
rului: eroul-cîntăreţ și zeu Weinemeinen. Acest zeu era în 
același timp şi fierar. El ciocăneşte cu ciocanul bolta ce- 
rească, pe care o împodobește cu soarele, luna şi stelele. 
Cei vechi își reprezentau cerul alcătuit din 7 etaje. Astfel, 
a te afla în al șaptelea cer însemna a ajunge în rai. De aceea, 
înainte vreme, morţii erau deseori îngropaţi cu cîte o scară 
lîngă ei (vezi „Viaţa cneazului Konstantin Muromski“). 
În unele locuri, la „înălţare“ se coc din aluat scăriţe cu şapte 
trepte şi se aruncă în sus; după felul cum cade scara, cei 
care o aruncă își închipuie în al cîtelea cer vor ajunge după 
moarte. Cu aproape 400 de ani în urmă, arhiepiscopul Vasile 
din Novgorod scria „„vlădicii“ Feodor din Tversk: „lar Eu- 
frosin a fost în rai și a adus de acolo trei mere... Iar acel 
loc din sfîntul rai l-au găsit Mstislav din Novgorod şi fiul 
său Iacob... Au fost vreme îndelungată purtaţi de vînt şi 
aduşi pe niște munţi înalți... Şi au stat mult timp în locul 
acela și nu au văzut soarele, dar lumina era mai puternică 
decît a soarelui (te pomenești că raiul fusese electrificat! 
— Em. I.). lar în munţii aceia se auzeau glasuri multe 
și zvon de veselie mare“ (pentru amănunte vezi A. Afa- 
nasiev: „Concepţiile poetice despre natură ale slavilor“, 
vol. I și II). 

Desigur, cine crede că povestea biblică despre facerea 
lumii este adevărată poate da cu ușurință crezare și altor 
poveşti asemănătoare. 

Așadar, ce este cerul dacă el nu este nici boltă, nici cort 
deasupra pămîntului, dacă soarele, luna și stelele nu sînt 
fixate pe el, dacă nu ne putem urca pe el şi dacă acolo nu 
sălășluiesc nici dumnezeu, nici îngeri? Ce este, totuși, cerul 
și care este structura lui? 

Mai întîi: știința a stabilit de mult că pămîntul nu este 
plat, întins ca o plăcintă, ci sferic. De jur împrejur, pămîn- 
tul este înconjurat de un înveliș atmosferic gros de cîteva 
sute de kilometri. Ceea ce păruse înainte a fi firmament — 
tăria cerului — este cercetat de om cu avioanele, care se 
urcă sus, deasupra norilor, la mulţi kilometri înălțime. Nu 
se poate trăi, desigur, nici în nori și nici mai sus, căci nimeni 
nu poate să meargă pe nori, 

Particulele de aer şi firicelele de praf care se mișcă liber 
în învelişul atmosferic au proprietatea de a difuza, de a 
lăsa să se împrăștie în toate părţile un anumit fel de raze: 
albastre sau azurii. Toate celelalte raze (galbene, verzi etc.) 
sînt reţinute într-o oarecare măsură. Tocmai din această 
cauză cerul ni se pare albastru-azuriu în lumina soarelui 
şi cînd e senin. Prin urmare, văzut la lumina zilei, cerul 
albastru nu este altceva decît învelișul de aer al planetei 
noastre (atmosfera) luminat de Soare. Iar adevăratul cer 
este un spaţiu nemărginit, lipsit de lumină şi de aer, care în- 
conjură globul pămîntesc din toate părţile. În acest spaţiu 
există un număr infinit de lumi: Soarele, Luna, stelele, pla- 
netele etc. Pămîntul nostru nu este decît una dintre plane- 
tele care se învîrtesc în jurul Soarelui. Ca și Venus, Marte, 
Jupiter, Saturn și alte planete, el este un astru ceresc. Soa- 
rele nu este decît steaua cea mai apropiată de noi; așadar 
cîte stele, atîţia sori. Astfel noi trăim în „cer“, adică sîntem 
înconjurați din toate părțile de ceea ce oamenii numeau altă- 
dată cer. Astăzi cu ajutorul avionului ne putem ridica la 
o înălțime, deocamdată nu prea mare, în „cer“ *. Lumile care 
se mișcă în cerul acesta — Luna, Venus, Marte, Saturn, 
Jupiter, Soarele, Sirius și alte lumi-sori — se mișcă în spa- 
țiul infinit, ca și Pămîntul, pe anumite orbite. Aceste miş- 
cări se pot studia, calcula, verifica și chiar prevedea pe baza 
unor calcule exacte. Telescoape puternice dau omului posi- 
bilitatea să privească în înaltul cerului la milioane și mi- 
liarde de km. Nicăieri însă și niciodată n-a găsit vreun cerce- 
tător acolo nici pe dumnezeu, nici îngerii, nici sfinţii despre 
care ne vorbesc diferitele religii, despre care ne învaţă popii 
şi ne povestește Biblia și care, dacă ar fi să le dăm crezare, 
ar guverna mișcarea acestor lumi. „Am cercetat cerul și 
n-am găsit nicăieri vreo urmă de dumnezeu“, spunea marele 
astronom Lalande. Iar cînd împăratul Napoleon a întrebat 
pe marele astronom Laplace de ce în nici una dintre lucră- 
rile sale despre formarea lumii nu pomenește de dumnezeu, 
acesta i-a răspuns: „N-am avut nevoie de o astfel de ipo- 
teză“ (vezi L. Büchner: „Forţă și materie“). 


* Prin lansarea sateliților artificiali ai Pămîntului, a rachetei 
spre Lună, a planctei artificiale şi a staţiei automate interpla- 
netare, ştiinţa sovietică a dovedit că omenirea e pe cale să cuce- 
rească tot mai mult spaţiul cosmic, „cerul“. — Nota trad. 

Da, azi știința nu mai simte nevoia poveștilor biblice 
despre crearea cerului cu miinile sau cu ajutorul cuvintelor 
lui dumnezeu. Omul de ştiinţă știe că cerul nu se prezintă 
ca un acoperiş tare, că soarele, luna și stelele nu sînt țin- 
tuite pe el, că toate sînt lumi vaste, printre care Pămîntul 
nostru nu ocupă un loc deosebit. El știe că materia, în dife- 
ritele schimbări pe care le suferă, nu se crecază și nu dis- 
pare, adică nu sc naşte „din nimic“ și nu se transformă „în 
nimic“. De aici rezultă că materia este veșnică și că a existat 
și va exista întotdeauna. Totodată s-a demonstrat că miş- 
carea este o proprietate intrinsecă, inseparabilă a materiei, 
în limbaj științific o formă de existenţă a materiei. După 
cum nu există mișcare fără materie (totdeauna se mișcă 
„ceva“), tot așa nu există nici materie fără mișcare. Materia 
există totdeauna într-o formă sau alta a mișcării, adică miş- 
carea nu pătrunde în materie din afară, astfel că nu poate 
fi vorba ca cineva să fi dat un „impuls“ materiei (univer- 
sului), „s-o fi pus“ în mișcare etc. 

Tot ceea ce se petrece în univers, întreaga istorie a lumii 
se desfăşoară în faţa noastră ca un proces al automișcării, al 
autotransformării materiei. Acest proces a unit laolaltă par- 
ticulele de materie în acele colosale aglomerări de gaze și 
meteori (pietre şi firicele de praf) pe care le observăm în 
spaţiul cosmic sub forma așa-numitor nebuloase (cu forme 
neregulate, sferice, fusiforme sau spirale). Din aceste nebu- 
loase iau naștere stelele şi toate lumile care se învîrtesc în 
jurul lor; acestea ajung treptat într-o stare incandescentă, 
ating cea mai înaltă temperatură și, în sfîrșit, se răcesc, 
transformîndu-se în corpuri întunecate şi reci, asemănă- 
toare pămîntului nostru. Dar procesul transformării mate- 
rici nu se oprește aici. Lumile care se sting dau material 
pentru formarea unor noi nebuloase, din care, în ultimă 
instanţă, se formează noi sori, noi planete etc. Prin urmare, 
în univers se produce un circuit necontenit al lumilor, trans- 
formarea neincetată a formelor materiei. 

De unde ştie omul aceste lucruri? Sînt ele scrise în vreo 
Biblie? I le-au destăinuit cumva niscaiva zei, îngeri sau 
sfinți? Nicidecum. El singur a smuls naturii tainele acestea 
pe calea observaţiei și a experienţei, cu ajutorul ştiinţei și 
tehnicii, prin forța gîndirii multor generaţii. Instrumentele 
și aparatele de precizie create de mîna sa îi dau posibilita- 

tea să studieze toate transformările și schimbările materiei. 
Ele permit să vedem la milioane de kilometri distanţă, să con- 
statăm şi să calculăm mișcarea corpurilor cerești, să fixăm pe 
fotografii formele planetelor, cometelor și nebuloaselor, să 
analizăm lumina stelelor îndepărtate şi să cunoaștem com- 
poziția acestor corpuri cereşti și starea în care se află ele. 

Așadar, basmul biblic despre dubla creare a cerului de 
către dumnezeul vechilor evrei în decurs de două zile, ca 
și sutele de legende asemănătoare alc altor popoare — toată 
această așa-numită „istorie sfîntă“ —, nu e decît o bîigu- 
ială copilărească a omenirii la începuturile dezvoltării ei 
intelectuale. Ea este astăzi spulberată de cuceririle ştiinţei 
care descifrează tainele universului. 


CUM AU FOST ZĂMISLITE 


Capitolul al IV-lea 
ANIMALELE ȘI PLANTELE 


n straturile de cărbune, de gresie, de calcar sau 
în diverse şisturi se găsesc urmele împietrite 
ale animalelor și plantelor care au dispărut de 

mult. Munţi întregi de calcar sînt formaţi din scheletele 
şi cochiliile unor vieţuitoare foarte mici care au populat 
cîndva mările. După aceste urme și după alte rămășițe 
putem studia astăzi trecutul pămîntului. Pentru știință, 
fiecare strat al pămîntului este o pagină din istoria vieţii 
lui, scrisă de natura însăși. În aceste pagini de piatră, stra- 
turi ale scoarţei pămîntești, straturi din fundul vreunei mări 
care a existat cîndva, urme ale unor păduri falnice sau ale 
unor văi se găsesc scheletele şi urmele unor animale și plante 
nemaiîntîlnite în zilele noastre: monștri gigantici sau fiinţe 
de dimensiuni foarte mici, microscopice. Aceste urme nu 
pot minţi; ele povestesc adevărata istorie a mileniilor tre- 
cute. Și lucrul cel mai important pe care îl învăţăm din ele 
este că formele plantelor și ale animalelor se schimbă necon- 
tenit, după cum neîncetat se schimbă şi natura înconjurătoare. 
ncepind cu organismul cel mai simplu, unicelular — vege- 
tal și animal —, pînă la cel mai desăvirșit, omul, organismele 

urmează lanțul neintrerupt al evoluţiei. Azi putem urmări 
acest lanţ și reconstitui în întregime, cu toate că de la începu- 
tul lui ne despart milioane de ani. Astfel reiese absolut clar 
că Pămîntul există de milioane și sute de milioane de ani. 

De unde ştim aceste lucruri? Cine, care dumnezeu, care 
înger sau proroc a dezvăluit oamenilor această taină? 
Nimeni. Omul singur a aflat toate acestea, străduindu-se, 
cercetînd natura, smulgîndu-i „tainele“, pătrunzînd în adîn- 
cul pămîntului, studiindu-i subsolul, studiind fundul mări- 
lor dispărute şi munţii născuţi prin erupțiile vulcanice. El 
a aflat astfel că numai pentru creșterea pădurilor imense din 
perioada carboniferă și pentru ca aceste păduri îngropate în 
pămînt să se transforme în cărbunele negru, greu și dur pe care 
îl extragem azi din pămînt au fost necesare zeci de milioane 
de ani. Pentru depunerea straturilor imense de nămol, argilă, 
gresie și calcar a fost nevoie de răstimpuri și mai îndelun- 
gate. lar Pămîntul în ansamblu este mai vechi decît aceste 
straturi, deoarece el s-a aflat cîndva în stare incandescentă. 
Răcindu-se treptat, el s-a acoperit de o scoarță tare pe care 
a apărut apoi viaţa. 

Există minereuri care conţin uraniu și plumb. Experien- 
tele au arătat că uraniul se transformă în plumb într-o pro- 
porţie determinată. Prin urmare, dacă în minereu se găsește 
uraniu și plumb, atunci proporţia acestor două substanţe 
ne permite să determinăm vechimea zăcămîntului. Calculul 
a arătat că această vechime trece de 1,6 miliarde de ani. În- 
seamnă că formarea scoarţei Pămîntului n-a putut avea loc 
într-un răstimp mai scurt. De aceea e probabil ca vîrsta pă- 
mîntului să fie cu mult mai mare. Sînt însă și alte temeiuri 
serioase care ne obligă să admitem că planeta noastră există 
de mai bine de 2 miliarde de ani! 

În lumina acestor date putem să ne dăm seama cît de ridi- 
colă este cifra de 7.445 de ani pe care o indică biserica pe 
baza legendei biblice despre facerea lumii. La fel de ridicole 
sînt și celelalte lucruri pe care le povestește Biblia despre 
„crearea“ lumii şi a fiinţelor vii. 


Cum explică Biblia apariţia animalelor și a plantelor? În 
Biblie există două răspunsuri. Un răspuns îl găsim în cartea 


Facerii, cap. I, 11—13, 19—26, iar pe celălalt în cap. II, 1—6. 

După Scriptură, lumea plantelor a fost creată — pe cind nu 
exista încă nici Soarele, nici alţi luminători— în a treia zi a face- 
rii. De fapt însă fără Soare n-ar fi putut exista viață pe Pămînt. 

Iată ce spune totuşi Biblia în această privinţă: 

„ll. Si a zis dumnezeu: Să odrăslească pămîntul pajiște 
verde, ierburi avînd sămînţă în ele și pomi roditori, care 
să facă, după soiul lor, roade cu sămînţă în ele, pe pămînt. 
Și s-a făcut așa. 

12. Şi pămîntul a odrăslit pajiște verde, ierburi avînd 
sămînţă în ele, după neamul lor, și pomi roditori, cu rod 
care are sămînţă în el, după neamul lor. Și a văzut dumne- 
zeu că este bine“. 

Va să zică aici este vorba numai despre iarbă și arbori. 
Dar algele (care nu sînt întotdeauna verzi) şi nu cresc pe 
pămînt, dar mușchiul, lichenii, ciupercile şi celelalte plante? 
Despre facerea lor nu veţi afla nimic din Biblie. 

Faptul acesta, desigur, se explică, în primul rînd, prin 
accea că autorii Bibliei nu cunoşteau botanică și nici măcar 
nu le-a trecut prin cap să respecte verosimilul în culegerea 
lor de basme. În al doilea rind, acest lucru se explică prin 
aceea că toată facerea lumii povestită de Biblie este născo- 
cită de la un capăt la altul. Ascultaţi cu ce poveşti încearcă 
să ne adoarmă autorii Bibliei: fiecare plantă, spun ei, pro- 
duce nu orice fel de fructe, adică nu fructele care s-ar nimeri, 
ci acelea pe care ea trebuie să le producă după soiul ei, pen- 
tru că, vedeţi dv., nu se poate ca portocalele să crească anul 
ăsta în pini, la anul în mesteceni, iar peste doi ani pe por- 
tocali; sau, mai știi, grîul să crească astăzi pe rogoz, iar la 
anul pe papură! Faptele arată însă că omul creează mereu 
noi și noi specii de plante! Dacă comparăm mărul pădureţ 
cu numeroasele soiuri de mere, create prin truda, prin îngri- 
jirea omului cu ajutorul științei, vom înţelege bine că lumea 
poate fi nu numai studiată, nu numai înţeleasă, dar și trans- 
formată. Din buruieni sălbatice și pipernicite, prin selecţie, 
triere, hibridizare, încrucișare, altoire, butășire, răsădire 
etc., omul a reușit să creeze o mulțime de specii de plante 
care n-au existat înainte. Așa a făcut marele nostru savant 
pomicultor Miciurin. 

Omul se poate însă întreba pe drept cuvînt: dacă nu dum- 
nezeu a făcut ierburile, copacii, animalele şi pe om, atunci 
cum au apărut ele pe lume? Cine le-a făcut? 

Pe mulţi nu-i mulțumește răspunsul științei că materia, 
mișcarea, spaţiul n-au fost create de nimeni și că ele au exis- 
tat dintotdeauna. Pe aceşti oameni îi satisface, în schimb, 
povestea cu moșneagul acela care s-a purtat veacuri de-a 
rîndul prin hăuri și prin cuvîntul căruia s-a născut viaţa. 
Dar știința, negăsind nicăierea — nici în ceruri, nici pe 
vreo planetă oarecare și nici pe vreun colţ de pămînt — 
vreo urmă a acestui dumnezeu străvechi, spune: viața a apă- 
rut și s-a format în timpuri îndepărtate de tot. Corpul organis- 
melor vii este alcătuit din aceleași substante ca și stelele, soa-. 
rele, aerul, munţii, pietrele și mările. | 

Mica ființă unicelulară (de pildă amiba) care nu poate 
fi văzută cu ochiul liber (ci numai la microscop), deopo- 
trivă cu elefantul şi stejarul secular, este făcută din ace- 
leași substanţe din care este zidită lumea întreagă. Combi- 
narea particulelor acestei substanţe și mișcarea lor s-a produs 
însă în perioade diferite și în condiţii diferite. În unele îm- 
prejurări, din aceste combinaţii au rezultat cristalele mine- 
ralelor, în altele celulele substanţelor vii. În decurs de multe 
milioane de ani, organismele acelea simple s-au transfor- 
mat în formele vegetale și animale pe care le cunoaștem 
astăzi. Dar aceste forme se schimbă și sub ochii noștri. Omul 
însuşi le schimbă, căci studiind legile dezvoltării fiinţelor vii, 
dintr-o forţă oarbă a naturii el devine stăpinul ei, forţa ei 
'organizatoare. 


În zilele a cincea și a șasea ale facerii, dumnezeul biblic 
Elohim s-a ocupat de lumea animală începînd cu tîrîtoa- 
rele și păsările. Astăzi însă ştiinţa a putut stabili cu exac- 
titate, oriecntîndu-se după straturile cele mai vechi ale 
scoarţei pămîntești, că înainte de apariţia tîrîtoarelor și 
a păsărilor au existat animale cu o structură mult mai 
simplă. 

Reptilele au apărut numai în așa-numita perioadă car- 
boniferă a istoriei Pămîntului, iar păsările și mai tîrziu. 
Dar dumnezeului biblic și propovăduitorilor religiei puţin 
le pasă de geologie, știința care se ocupă cu evoluţia pămâîn- 
tului. Dacă cumva Biblia intră în contradicţie cu ştiinţa, 
spun ei, cu atît mai rău pentru știință! lată cum prezintă 
Biblia lucrurile: 

„20. Şi a zis dumnezeu: Să mișune apele de sumedenie 
de jivine cu viaţă în ele şi păsările să zboare pe pămînt și 
pe întinsul cerului. 

21.. Şi a făcut dumnezeu chiţii cei mari și toate vietă- 
tile viermuitoare de care mișună apele, după soiul lor, şi 
toate păsările zburătoare, după soiul lor. Şi a văzut dum- 
nezeu că este bine“. 

Dacă a fost bine sau rău ce a zis și ce a făcut dumnezeu 
vom vedea mai departe; deocamdată vom spune doar că 
Elohim începe zămislirea animalelor cu cele acvatice și de- 
abia în versetele 24—25 se vorbește despre reptile. Această 
poveste, ca şi legenda inițială despre lumea primitivă, a 
putut să apară numai la un popor care trăia în preajma unor 
mari întinderi de apă. Este neîndoios că evreii au preluat 
această legendă de la alte popoare, de pildă de la babilo- 
neni, care la rîndul lor au putut s-o ia și ei de la alţii. 

O altă poveste, după cum am mai arătat, este aceea 
cuprinsă în cap. II, în care se spune: 

„4. Iată obîrşiile cerului și ale pămîntului, atunci cînd 
au fost zidite. În vremea cînd domnul dumnezeu (lahve- 
Elohim) a făcut pămîntul şi cerul. 

5. Nici un copăcel nu era pe pămînt și nici o buruiană 
nu răsărise, căci domnul dumnezeu nu slobozea ploaie pe 
pămînt și nu era nici un om ca să-l lucreze... 

19. Căci domnul dumnezeu făcuse din pămînt toate vie- 
țuitoarele cimpului şi toate păsările cerului... 

20. Și a pus Adam nume tuturor dobitoacelor și tuturor 
păsărilor cerului și tuturor fiarelor cimpiei...“ 

Citiţi în întregime cap. II al Facerii şi nu veţi găsi în 
el nici un cuvînt măcar despre animalele acvatice. Povestea 
cuprinsă în cap. I se deosebește complet de cea din cap. HI 
şi a fost, desigur, creată în alte condiţii, în alte împrejurări, 
poate chiar de alt popor: versiunea a doua, aşa cum am mai 
spus, a putut fi creată numai de oameni care trăiau în 
locuri fără apă, în ţinuturi de stepă sau deluroase, unde omul 
are de a face mai mult cu animalele de uscat sau cu plante 
de cîmp și cu ierburi. După cum vom vedea mai departe, 
ambele povestiri despre facerea lumii diferă și mai mult 
atunci cînd este vorba de crearea omului. Ne apropiem astfel 
de un moment deosebit de interesant din activitatea zămisli- 
toare a diferiților zei. Aproape toate popoarele au născocit 

cite o legendă despre facerea lumii. Aceste legende sînt în 
multe privinţe asemănătoare la diverse popoare, deşi nu 
la toate, căci fiecare popor şi-a scornit propriul său dum- 
nezeu-creator. 

Dar, la drept vorbind, de unde a apărut „primul“ om? 
Cine l-a zămislit? Despre aceasta vom vorbi în capitolul 
următor. 


Capitolul al V-lea OBÎRȘIA OMULUI 


e unde a apărut „primul“ om? Milioane de oameni 

simt un fel de consolare dacă li se spune că 

primul lor semen de pe pămînt, Adam, a fost 
creat de dumnezeu, de acel dumnezeu din Scriptură care a 
așezat soarele și stelele în tăria cerului şi care, cu ajutorul 
unui cuvînt, a creat plantele și animalele. E de ajuns să 
crezi că a existat și că există un astfel de dumnezeu pentru 
a explica prin voinţa lui tot ce nu e clar. Dacă am da cre- 
zare Bibliei, atunci ar însemna că și omul a fost creat acum 
7.445 de ani o dată cu restul lumii. Or, există monumente 
ale antichității ridicate de oameni care au o vechime și mai 
mare. În straturile pămîntului, care păstrează în ele oase de 
animale dispărute de mult, se găsesc şi oseminte omenești 
care au zăcut acolo un timp mult mai îndelungat, şi anume 
zeci de mii de ani. Acest singur fapt ar fi de ajuns să dove- 
dească că Biblia nu spune adevărul în legătură cu crearea 
„primului“ om. 

Dar să ascultăm istorisirea biblică-popească despre 
crearea omului. 

Să arătăm mai întîi că în Scriptură nu există numai o 
singură povestire despre facerea lumii, ci mai multe, care sînt 
răspîndite în tot cuprinsul ei. Două dintre ele se găsesc în 
cartea Facerii: una în primul capitol, iar cealaltă în al doilea. 
În primul capitol dumnezeu îl face pe om cu ajutorul cuvin- 
tului în a şasea zi a facerii. 

„26. Şi a zis dumnezeu: Să facem om, după chipul nos- 
tru și după asemănarea noastră, care să aibă stăpînire peste 

peştii mării şi peste păsările cerului și peste dobitoace şi 
peste tot pămîntul şi peste toate jivinele care se tîrăsc pe 
pămînt. 

27. Și a făcut dumnezeu pe om, după chipul său, după 
chipul lui dumnezeu l-a făcut, bărbat şi femeie i-a făcut. 

28. Şi i-a binecuvîntat pe ei dumnezeu şi le-a zis 
lor dumnezeu: Fiţi roditori şi vă înmulţiţi, şi umpleţi pă- 
mîntul şi supunețţi-l, și stăpîniţi peste peştii mării și peste 
păsările cerului și peste toate vietăţile care se mișcă pe 
pămînt... 

31. Și a privit dumnezeu la toate cite le făcuse și iată 
erau bune foarte. Şi a fost seară şi a fost dimineaţă: ziua a 
şasea“, , 

Există oameni cărora le face o deosebită plăcere să 
gîndească şi să creadă că au fost creaţi după chipul şi ase- 
mănarea lui dumnezeu. Ce face însă omul, cum îl concepe 
el pe dumnezeul său? De obicei el îl înfăţişează pe dumnezeu 
cu chip de om: dumnezeu are barbă și mustăţi, are doi ochi, 
două urechi, nas, două mîini, două picioare şi tot ceea ce 
are omul. E adevărat că unii îl reprezintă pe dumnezeu cu 
un mare număr de membre. Astfel, unii zei sînt zugrăviți 
cu mai multe capete, cu sute de miîlini, picioare și ochi, în- 
dreptaţi în toate direcţiile. Altminteri, cum ar fi putut fi 
reprezentat un dumnezeu omniprezent, care vede şi aude 
totul, care este atotputernic și așa mai departe? 

Pentru a arăta cît de mare este dumnezeul lor, teologii 
evrei îl înfățișează pe Iehova, în Cabală?, astfel: dumnezeu 
este un bătrîn care are un miliard și şapte mii de zulufi, 
înălțimea sa este exact de o jumătate de miliard de mile, 
degetele au o lungime de un milion două sute de mii de mile, 
iar laba mîinii de 240.002 mile; iată cît de exact au măsu- 
rat rabinii evrei zulufii de pe capul dumnezeului lor și lun- 
gimea degetelor lui! Cum or fi făcut ei aceste măsurători 
rămîne un secret, cu atît mai mult cu cît niciun muritor, după 
spusele Bibliei, nu l-a văzut pe dumnezeu decît din spate. 
Cu toate acestea, aproape toți creştinii, ca de altfel și majo- 
ritatea celor de alte religii — evrei, mahomedani sau budiști 
— , cred că au fost creați după chipul și asemănarea lui 
dumnezeu, pe care şi-l reprezintă cu chip de om. Aceasta 
înseamnă de fapt că omul l-a creat pe dumnezeu, după chipul 
și asemănarea sa. 

Dar întrucît dumnezeu, potrivit învăţăturii Scripturii, 
a zămislit dintr-o dată și pe bărbat și pe femeie după chipul 
Și asemănarea sa, ne întrebăm cu cine seamănă el atunci? 
Cu bărbatul sau cu femeia? Doar bărbatul şi femeia nu au 
aceeași constituţie. De ce sex este atunci dumnezeu? Bărbă- 
tesc sau femeiesc? Sau de niciunul? Ori poate este de ambele 
sexe (hermafrodit)? Există asemenea oameni cu o constituție 
anormală, ale căror organe sexuale au deopotrivă caractere 
feminine şi masculine. 

Multe popoare credeau că dumnezeu este de ambele sexe 
(hermafrodit). Cîţiva exegeţi evrei ai Bibliei erau i ei de 
părere că primul om creat a fost hermafrodit. 

Popilor nu le prea convine cînd li se pune întrebarea: 
cine anume a fost creat după chipul lui dumnezeu, bărbatul 
sau femeia? Mulţi popi spun că „acest lucru trebuie înţeles 
într-un fel spiritual și tainic“ şi că omul seamănă cu dumne- 
zeu nu prin aceea că are mustăţi, ochi, barbă și picioare, 
ca și el, ci prin faptul că omul are, ca și dumnezeu, un 
suflet nemuritor. Despre acest suflet vom mai discuta, dar 
ați auzit dv. vreodată vreo faţă bisericească rostindu-se 
împotriva faptului că dumnezeu Savaot sau lisus, fiul său, 
sînt înfățișaţi cu chip de om? Popii înșiși au contribuit 
la răspîndirea a sute de milioane de icoane și alte imagini 
ale lui dumnezeu cu chip de om. De aceea ei sînt obligaţi 
să ne spună dacă dumnezeu este de sex bărbătesc sau feme- 
iesc, sau dacă este fără sex ori hermafrodit. 

În Biblie însă găsim şi o altă povestire despre facerea 
omului, care se deosebeşte întru totul de cea analizată mai 
sus. În cap. I se spune că omul a apărut pe lume ca o 
încununare a creaţiei, ca o desăvirșire a ei, după crearea plan- 
telor şi a animalelor. lar în cap. Il se povestește cum l-a 
făcut dumnezeu în primul rind pe om şi abia după aceea pe 
toate celelalte. Citiţi și veți vedea că așa este! 

„4. lată obîrşiile cerului și ale pămîntului atunci cînd 
au fost zidite. În vremea cînd domnul dumnezeu a făcut 
pămîntul și cerul. 

5. Nici un copăcel nu era pe pămînt și nici o buruiană 
nu răsărise, căci domnul dumnezeu nu slobozea ploaie pe 
pămînt și nu era nici un om ca să-l lucreze. 

6. Ci numai aburi se ridicau de pe pămînt şi adăpau 
toată faţa pămîntului. 

1. Atunci a zidit domnul dumnezeu pe om din ţărîna 
pămîntului şi a suflat în nările lui suflare de viaţă şi s-a 
făcut Adam, fiinţă vie“. 

Pînă acum ni se spusese că totul pe lume a fost creat 
prin cuvîntul lui dumnezeu: şi cerul, și pămîntul, și lumină- 
torii cereşti, în sfîrșit întreaga lume. Acum însă avem de-a 
face cu o a doua creaţie. Întrucît Biblia a fost scrisă de mai 
multe persoane, în perioade diferite, iar apoi a fost retran- 
scrisă şi corectată, capitolul al doilea pare mai curînd să fi 
fost primul: la început oamenii aveau o concepţie mai sim- 
plistă despre structura lumii, iar vechiul lor dumnezeu 
crease lumea și tot ce e pe pămînt prin truda sa; legenda 
facerii lumii numai cu ajutorul cuvîntului lui dumnezeu 
trebuie să fi apărut mult mai tîrziu. Potrivit istorisirii din 
cap. II al cărţii Facerii, dumnezeu l-a plămădit pe om din 
argilă şi l-a modelat așa cum modelează olarul o oală sau 
cum cioplește sculptorul diferite figuri cu mîinile sale. După 
ce a modelat figura, dumnezeu a suflat asupra ei și omul a 
devenit „fiinţă vie“, a căpătat suflet. Bine, dar celelalte 
animale n-au şi ele un „suflet“ la fel ca omul? Degeaba 
încearcă popii să dovedească acest lucru; în realitate, între 
structura și proprietăţile corpului omenesc și acela al ani- 
malelor există multe asemănări și înrudiri, dar nici omul, 
nici animalele nu au suflet. Omul a ajuns, desigur, la o 
înaltă dezvoltare intelectuală, dar aceasta nu se explică prin 
faptul că dumnezeu l-ar fi „deosebit“ în vreun fel pe om 
înzestrîndu-l cu rațiune, ci prin însăși istoria societăţii 
omenești. Datorită muncii şi faptului că și-a făurit uneltele 
de muncă, omul s-a putut desprinde din mijlocul lumii 
animale din care face parte. De aceea omul trebuie numit 
animal social, care fabrică unelte de muncă *. 

În cap. II se povesteşte apoi cum a sădit dumnezeu 
Edenul, grădina raiului, tot prin truda sa proprie. 

„8. Şi a sădit domnul dumnezeu o grădină, în Eden, 
spre răsărit, şi a sălășluit acolo pe omul pe care îl 
zidise... 

18. Apoi a zis domnul dumnezeu: Nu este bine să fie 
omul singur. Îi voi face lui un ajutor de potriva lui. 


* Vezi F. Engels: „Rolul muncii în transformarea maimuţei 
în om“. — Nota red. 

19. Căci domnul dumnezeu făcuse din pămînt toate 
vieţuitoarele cîmpului şi toate păsările cerului și le adusese 
la Adam ca să vază cum le va numi; și pe fiecare vietate, 
cum era s-o numească Adam, așa era să fie numele ei. 

20. Şi a pus Adam nume tuturor dobitoacelor şi tuturor 
păsărilor cerului şi tuturor fiarelor cîmpiei, dar pentru 
Adam nu s-a aflat un ajutor de potriva lui“. 

Atenţie: în cap. II fiarele, păsările, şi în general vieţui- 
toarele, sînt făcute de asemenea din pămintşi nu cu ajutorul 
cuvintului lui dumnezeu. Apoi dumnezeu organizează în 
faţa primului om un fel de paradă: pe dinaintea lui trec 
perechi din toate animalele (de ce oare însă numai cele de 
uscat, așa cum povestește Biblia?). Pentru ce face el aceasta? 
Precum se vede pentru a afla cum va numi Adam animalele 
şi păsările (,„atotputernicul“, „atotvăzătorul“ lehova-Elo- 
him nu știa dinainte lucrul acesta !!). Dar se pare că mai 
exista un scop: dumnezeu voia să vadă denu-și va alege 
Adam cumva ajutorul dintre animale sau păsări? și „sfînta“ 
Biblie exclamă triumfător: „Dar pentru Adam nu s-a aflat 
un ajutor de potriva lui“. 

Închipuiţi-vă și dv. ce paradă a fost aceea! Astăzi există 
citeva sute de mii de specii de animale. Judecînd după urmele 
găsite în pămînt, multe animale au pierit de mult, ceea ce 
înseamnă că acest număr trebuie mărit de citeva ori. lată 
însă că dumnezeu adună animalele de pe tot globul pămîn- 
tesc, dă ordin de mobilizare generală şi apoi oficiază botezul. 
Și toate acestea într-o singură zi! Bietul om dintîi! Bietul 
Adam! Trebuia sărmanul să turuie fără încetare, scornind 
pe dată cîte un nume tuturor acestor animale patrupede, 
înaripate, cu cioc sau cu coadă, trebuia să le deosebească 
pe toate după genuri, specii, varietăţi, rase! Doar în fiecare 
denumire — cum ar fi, de pildă, „cal“, „cîine“, „lup“— 
sînt incluse sute de trăsături caracteristice pe care le implică 
cuvîntul respectiv: biblicul Adam, care nu avea decit cinci 
zile de la naștere, se arăta insă atit de cultivat, de parcă 
absolvise o facultate de științe naturale. 

Lucrurile acestea s-au petrecut însă în rai: de pe întregul 
glob pămîntesc (cum vor fi sosit ele într-o clipită?) au 
alergat animalele, au zburat, s-au tîrît, au înotatspre Adam 
pentru a fi botezate. Dar cum au putut înota pe „rîurile 
raiului“ (dintre care cel mai mare este Eufratul) animale de 

mare ca balene, foci, morse şi altele? Fantezia este nepu- 
tincioasă să lămurească acest lucru: nici un fel de avioane 
sau de trenuri electrice nu le-ar fi putut transporta cu o ase- 
menea viteză. 

Dar, ne va replica poate vreun bucher  neserios, ce 
nevoie au avut animalele de mare să înoate spre Adam? 
Doar el se ocupa numai cu botezarea fiarelor şi a păsărilor 
de pe uscat. Dar cine să fi dat numecelorilalte animale: de 
pădure, de apă, celor de sub pămînt sau insectelor? Cine 
să fi dat nume plantelor? 

N-a fost rea petrecerea organizată de dumnezeu în 
cinstea primului său născut, Adam; dar nu cumva şi-a în- 
chipuit că Adam își va alege de soţie o femelă de elefant sau 
o măgăriţă? 

După ce înțeleptul dumnezeu al evreilor s-a convins 
că Adam nu doreşte nici măgăriţe, nici femele de elefanţi, 
nici gîşte, nici alte animale, l-a trimis la culcare. Acesta a 
fost primul somn al omului, după ce făcuse în cîteva ore 
o muncă pe care în realitate au făcut-o sute dintre cei mai 
mari savanţi ai lumii, de la filozoful grec Aristotel încoace. 
Aceștia au studiat lumea, au descris-o și au dat denumirile 
speciilor respective din regnul animal şi vegetal. 

După munca aceasta de clasificare (pe genuri şi specii) 
şi de numire a tuturor animalelor, Adam a adormit atît de 
greu, încît nici n-a observat cum Elohim-lehova l-a ciopîrțit 
în somn. 

Pentru ce l-a trimis dumnezeul biblic pe Adam la culcare? 
Ascultaţi şi veţi vedea ce șiret era acest dumnezeu. 

„2l. Atunci domnul dumnezeu a adus un somn greu 
peste Adam și el a adormit, iar domnul a luat una din coas- 
tele lui și a strîns carnea la loc. 

22. Și a făcut domnul dumnezeu coasta pe care a luat-o 
din Adam femeie şi a adus-o către Adam. 

23. Atunci Adam a grăit: Aceasta este acum os din 
oasele mele și qarne din carnea mea. Aceasta se va chema 
femeie, căci din bărbat a fost luată“. 

Pînă acum dumnezeul atotputernic crea fie numai cu 
ajutorul cuvîntului, fie din pămînt. Pentru ce atunci a 
trebuit s-o facă pe femeie din coasta bărbatului cînd toate 
celelalte femele ale animalelor, potrivit aceleiași Biblii, 
au fost făcute ca și masculii? Acesta este secretul alcătuitori» 

lor Bibliei, al celor cate au scris această „minunată“ şi chiar 
„sfîntă“ istorie. Dumnezeu îi taie lui Adam o coastă, la fel 
cum taie bucătarul carnea de vițel sau de oaie pentru cotlete. 
Ne vom lămuri însă a cîta coastă i-a scos dumnezeu lui 
Adam dacă vom compara scheletul bărbatului cu cel al 
femeii: ambele au același număr de coaste și aceeași alcătuire. 
'antezia omului primitiv nu putea să născocească ceva mai 
caraghios, mai naiv şi mai copilăresc. Firește că nici un popă 
nu va putea să ne spună de ce a fost necesară tocmai o 
coastă și de ce atotputernicul a trebuit să-l ciopîrțească 
pe Adam. 

Se spune apoi că dumnezeu „a adus-o“ pe Eva la Adam. 
Dar de unde a adus-o? Unde a fost cînd a făcut-o din coasta 
lui Adam? 

De bună seamă că autorii Bibliei nu s-au așteptat la 
asemenea întrebări. Popii ne-au învăţat că e păcat să isco- 
dești şi să întrebi despre tainele lui dumnezcu. Trebuie să le 
crezi orbeşte. Și slujitorii bisericii spuneau ei înşişi: „Cred, 
doamne, ajută necredinţei mele“. „Cred, doamne, cu toate că 
stiu dinainte că e o absurditate...“ 

În primul capitol al Facerii se povestește cum dumnezeu 
a creat lumea întreagă în șase zile cu ajutorul cuvintului. 
În fiecare zi el nu făcea decît să rostească cîteva cuvinte. 
Și apoi dintr-o dată citim (II, 2—3): 

„2. «.. Și s-a odihnit în ziua a şaptea de toată lucrarea 
sa pe care o făcuse. 

3. Şi a binecuvîntat dumnezeu ziua a șaptea și a sfinţit-o, 
căci întru ea s-a odihnit de toată lucrarea sa pe care a făcut-o 
dumnezeu“ 

Toată munca acestui dumnezeu al evreilor consta, după 
cum am văzut, în aceea că spunea: să fie cutare lucru. Și, 
deodată, iată că a obosit şi şi-a acordat o zi întreagă de odihnă, 
ziua de sîmbătă! Numai un leneş a putut născoci această 
odihnă şi această poveste. Şi dumnezeul biblic Elohim era 
și el, după cum se vede, un mare leneş. Șase zile n-a făcut 
nimic, iar a șaptea s-a odihnit... 

Și cînd te gîndești că sute de milioane de copii mai 
mici sau mai mari sînt educați de biserică pe baza acestei 
istorii „sfinte“ despre facerea lumii! Te simţi indignat şi 
jignit pentru acei oameni ai muncii, mai ales ţărani, pe 
care popii i-au prostit cu aceste povestiri sute şi sute de ani 

la rînd, ba pe mulţi dintre ei îi mai prostesc şi astăzi. Mun- 
citorii cred totuși din ce în ce mai puţin în aceste bazaconii. 

Ştiinţa a stabilit „de mult că omul are aceeași obirşie cu 
toate celelalte animale. El este numai o parte a regnului 
animal și a apărut pe o anumită treaptă a dezvoltării acestui 
regn. Mai întîi ştiinţa despre dezvoltarea globului pămîn- 
tesc (geologia), ştiinţa care studiază organismele dezgro- 
pate (paleontologia), ştiinţa care se ocupă cu structura 
organelor corpului omenesc și a altor animale (anatomia 
comparată) și, în fine, ştiinţa care se ocupă cu studiul dez- 
voltării embrionilor diferitelor animale (embriologia), toate 
acestea au stabilit că omul a apărut pe pămînt la multe 
milioane de ani după alte mamifere. 

Ştiinţa a stabilit de asemenea că speciile de animale 
nu au apărut fiecare în mod independent, ci că o specie sau 
alta de animale generează, datorită schimbării condiţiilor 
de existenţă și influenţei lumii înconjurătoare, forme noi de 
viaţă. Știința a stabilit, mai departe, că structura corpului 
omenesc (scheletul, musculatura, cartilajele, măruntaiele, 
nervii, vasele sanguine și organele ) este asemănătoare cu 
aceea a cîtorva animale, în special cu a maimutelor antro- 
poide, ceea ce dovedește, fără îndoială, înrudirea omului 
cu celelalte animale. 

lată, pe scurt, ce a stabilit fiecare ştiinţă în legătură cu 
această problemă. Geologia şi paleontologia au stabilit că 
schelete omenești și alte rămășițe ale omului se găsesc în 
straturi ale pămîntului care au o vechime de aproape 500.000 
de ani. Paleontologia și anatomia au stabilit, mai departe, 
că scheletul omului primitiv se aseamănă foarte mult cu 
acela al unor specii de maimuțe numite antropoide: același 
număr de oase, circa 200, și aproape aceeași structură, numai 
că la om cutia craniană, lăcașul creierului, este mai mare. 
Anatomia comparată ne învaţă apoi că între maimuţele 
antropoide şi oamenii primitivi există puncte de asemănare 
nu numai în ceea ce privește scheletul. Există asemănări 
şi în ceea ce privește alte părți ale corpului. Aşa, de pildă, 
numai la maimuţă! și la om, uterul femelei este unic 
și are formă de pară. De asemenea numai la maimuță și la 
om orbitele sînt absolut despărțite de osul temporal, prin- 
tr-un perete. Foarte asemănătoare la maimuţă și om este 
structura craniuluiși a mîinilor. Datorită acestor trăsături, 

omul se aseamănă foarte mult cu maimuţele. Maimuţele 
catarine amintesc pe om de asemenea prin structura dinţilor: 
ca şi omul, ele au 32 de dinţi, chiar și același număr de 
incisivi, canini şi măsele. La maimuţele antropoide fără 
coadă, osul denumit sacrum este format, ca și la om, din 
5 vertebre sudate. La maimuţele antropoide se formează 
aceeaşi placentă, casa copilului, şi acelaşi cordon ombili- 
cal ca şi la om. Maimuţa areexact atîţia muşchi cîţi are 
şi omul (circa 300), părul este la fel dispus pe cap şi pe corp. 
Inima are aceeași alcătuire; există numai unele deosebiri 
în ceea ce priveşte forma și mărimea. Dar aceste deosebiri 
există şi la oameni. , 

În sfîrşit, să vedem ce spune fiziologia, adică ştiinţa 
care se ocupă cu funcțiile corpului nostru: nutriția, circulaţia 
sîngelui, respiraţia etc. Activitatea inimii și a diverselor 
organe secretoare (glande) scoate la iveală asemănarea 
deplină dintre om și maimuţele antropoide catarine fără 
coadă. Deosebit de grăitor este faptul că, la multe speciide 
maimuțe, femela, atingînd maturitatea sexuală, este supusă 
scurgerilor de sînge periodice din uter(periodul, menstrua- 
ţia, sorocul femeii). La fel apare și la ele laptele și la fel 
își alăptează la sîn puii. Nu mai puţin interesant este și 
faptul că aceste specii de maimuțe pot fi contaminate de 
boli care erau considerate ca fiind specifice omului (de 
exemplu sifilisul). 

Pe baza acestor fapte şi a multor altora, marele savant 
englez Charles Darwin a dovedit că omul se trage din stră- 
moși asemănători maimutelor. 

Dar mai există şi o altă dovadă de o importanţă ştiin- 
ţifică esenţială pe care o aduce embriologia, știința despre 
dezvoltarea embrionului. Iată, pe scurt, despre ce este vorba. 
Studiind viaţa embrionului, oamenii au văzut (sub lenti- 
lele măritoare ale microscopului) că sămînța masculă constă 
din „spermatozoizi“ mici de tot, care se mișcă repede cu 
ajutorul cozii lor şi se îndreaptă în timpul și după actul 
sexual spre celula sexuală feminină (ovul). Numai un singur 
spermatozoid pătrunde însă în interiorul ovulului.. După ce 
a pătruns începe dezvoltarea embrionului: o celulă se împarte 
în 2, în 4, în 8, în 16 etc. În dezvoltarea care urmează, 
celulele încep să se așeze într-un anumit fel, alcătuind dife- 
ritele organe ale corpului. 

Dacă comparăm dezvoltarea la un anumit moment 
a embrionului diferitelor animale, începînd de la cele infe- 
rioare și mergînd spre cele superioare, de pildă începînd cu 
dezvoltarea broaștei și urmînd cu aceea a unui pui, a unui 
vițel, a maimuţei şi în sfîrșit a omului, vom vedea că em- 
brionul cmului se dezvoltă părînd a trece prin toate aceste 
trepte; întîi, are unele trăsături, e asemănător cu embrio- 
nul de broască, apoi cu cel de pui, apoi cu cel de vițel, apoi 
cu cel de maimuţă și, în sfîrşit, capătă o înfățișare cu totul 
omenească. 

Ce arată toate aceste fapte? Ele arată că omul contem- 
poran s-a format pe calea unor transformări extrem de lente 
în decurs de multe milioane de ani, că el a ieșit din lumea 
animală și că în viaţa sa embrionară el repetă în forma cea 
mai generală treptele dezvoltării sale istorice. 

Cînd s-a demonstrat că Soarele se mișcă și că Pămîntul 
se învîrtește în jurul Soarelui, multora li s-a părut lucrul 
acesta neverosimil. Dar mai sînt și astăzi milioane de oameni 
care nu cunosc adevărul acesta. Spuneau oamenii: unde s-a 
mai văzut să se învîrtească focul în jurul fripturii de pe fri- 
gare? lar o cucoană se întreba foarte indignată: cum va trăi 
ea — soţie de mare dregător — pe o morișcă! Pentru nimic 
în lume! 

Mulţi oameni înapoiaţi și ignoranţi consideră înjositor 
faptul că strămoşii lor îndepărtați au fost maimuțe. Cum 
adică, eu Ivan Ivanovici Dovgocihun* mă trag din mai- 
mnţă? Fugi de-aici! 

Potoleşște-te, Ivan Ivanovici Dovgocihun, nu-i nimic în- 
jositor în aceasta: din aceeași materie este făcută cea mai 
mică gînganie, ca și cel mai deștept şi mai virtuos om. Dim- 
potrivă, omul se poate mîndri că, fiind prin originea sa 
apropiat de celelalte animale, a putut să se ridice atît de 
mult deasupra lor, datorită în cea mai mare parte faptului 
că el este singurul animal din lume care poate să facă unelte 
de muncă. Pentru om este înjositor doar faptul că şi astăzi 
încă unii oameni mai au nevoie de dovezi pentru a înţelege 
că lumea nu a fost creată în sase zile, că nu există nici un 
dumnezeu şi că, în general, religia explică într-un mod min- 
cinos și denaturat toate problemele legate de apariţia lumii, 


* Personaj dintr-o nuvelă de Gogol. — Nota trad, 


44 


FACEREA LUMII ÎN CREDIN- 
TELE DIFERITELOR POPOARE 


Capitolul al VI-lea 
A m văzut că cel care a citit cu atenţie primele două 
capitole ale cărţii Facerii a observat că în Biblie 
există două povestiri paralele. Aceste două isto- 
risiri au luat naștere în timpuri diferite și chiar la popoare 
diferite ; acum, cînd au fost descoperite vechile monumente 
babilonene și oamenii au învăţat să citească inscripţiile 
cuneiforme de pe aceste monumente, a devenit absolut lim- 
pede că evreii au preluat aceste legende despre facerea lumii 
de Ja babiloneni și le-au introdus în cartea Facerii abia după 
căderea lor în captivitatea babiloneană 10. Aceste povestiri 
se contrazic însă categoric şi trebuie să fi orbit cu desăvir- 
gire, să-ţi fi pierdut facultatea de a judeca drept, să te fi 
pătruns de ideea că orice prostie este sfîntă din moment ce 
e scrisă în Biblie, să vrei să înşeli sau să te înșeli cu tot din- 
adinsul, ca să nu observi că aceste două legende se bat cap 
în cap. În zilele noastre s-a stabilit cu exactitate că prima 
legendă, care e cuprinsă în cap. II al Facerii, a fost elabo- 
rată acum cîteva mii de ani în Akkadia, iara doua (în cap. I 
al Facerii) în Babilonia, ceva mai tîrziu decît prima. lată 
pe scurt conţinutul acestor două legende contradictorii. 


Prima legendă din Biblie 
(elohistă — de la cuvîntul 
Elohim, dumnezeu sau zei). 


l. Creatorii au fost Elo- 
him, sau Alcim, „zei“ (tra- 
duși în Biblie prin cuvîntul 
„dumnezeu“). 


2. Pămiîntul era un haos 
acoperit de apă. Apele tre- 
buiau despărțite înainte de 
apariția vegetației (cap. 1). 


A doua legendă din Bi- 
blie (iahvistă — de la Iahve 
sau lehu, dumnezeul evrei- 


lor). 


l. Creatorul:  lahu-Elo- 
him. lahu zeilor, este cîrmu- 
itorul principal (se traduce 
în Biblie prin cuvintele,,dom- 
nul dumnezeu“). 


2. Pămîntul era întinsul 
uscat. Vegetaţia nu putea 
exista pînă nu s-a slobozit 


ploaia (II, 5). 

3. Plantele au fosi create 
pe pămînt în genere în formă 
dezvoltată, cu semințe și 


fructe (I, 12). 


4, Păsările, peştii, ani- 
malele acvatice au fost create 
într-un fel, cele de uscat (de 
cîmpie) și reptilele într-altul 
(I, 21—25). 

5. Păsările au fost făcute 
din apă (I, 20). 

6. Pomii au fost făcuţi 
înaintea omului (I, 12—27). 


1. Păsările au fost făcute 
înaintea omului (I, 21). 


8. Omul a fost făcut după 
fiare (I, 24—31). 


9. Bărbatul şi femeia au 
fost creaţi împreună (ca o 
fiinţă de ambe sexe — her- 


mafrodită) (I, 27). 


10. Omul a fost creat 
după chipul lui dumnezeu 


(I, 26). 


1]. În momentul facerii, 
omul capătă fructe și ierburi 
pentru a se hrăni cu ele 


(I, 29). 

3. Plantele au apărut în 
formă embrionară numai în 
grădina Edenului, așteptînd 
să cadă ploaia pentru a se 


dezvolta (II, 8—9). 


4. Păsările și animalele 
de uscat au fost create deo- 
dată într-un singur fel 


(IT, 19). 


5. Păsările au fost făcute 
din pămînt (II, 19). 

6. Pomii au fost făcuţi 
după ce a fost creat omul 


(i, 7, 8.) 


1. Păsările au fost făcute 
după ce a fost creat omul 


(Ii, 19). 


8. Omul a fost făcut îna- 
intea animalelor (II, 7—19). 


9. Femeia a fost creată 
separat, la o bună bucată de 
vreme după ce a fost creat 


bărbatul (II, 7—23). 


10. În a doua povestire 
Adam şi Eva numai atunci 
devin asemănători dumne- 
zeilor cînd mușcă din fructul 
oprit („lată Adam s-a făcut 
ca unul dintre noi“) (III, 22). 


11. Potrivit celei de-a 
doua povestiri, el capătă nu- 
mai fructe şi numai după ce 
a păcătuit şi este blestemat, 
1 se porunceşte să se hră- 
nească cu ierburile cîmpului, 
ca pedeapsă pentru păcatul 


săvîrșit (III, 18). 


12. Bărbatul și femeia ca- 
pătă întregul pămînt în stă- 
pînire (I, 26). 

13. Cerul şi pămîntul au 
lost create în şase zile 


(cap. I). 


14. Dumnezeii dau omu- 
lui îngăduința să mănînce 
din toate roadele pămîntului 
fără excepție (I, 29). 

15. Grădina Edenului 


nicinu este pomenită (cap. Í). 


16. Dumnezeu trezeşte la 
viață diferite elemente din 
haos: „Să fie pămînt!“ Şi s-a 
făcut așa (cap. I). 


17. Scopul acestei legende 
pare a fi justificarea sărbă- 


*/ 


toririi zilei de sîmbătă. 


18. Prima legendă oglin- 
deşte concepţia despre lume 
a unui popor care trăia în 
preajma unor mari întinderi 


de apă. 


12.  Edenul este încre- 
dinţat numai bărbatului 
(II, 15). 


13. Nu se spune în cîte 
zile a creat domnul-dumne- 
zeu (lahu sau Iahve) cerul 
și pămîntul (II, 4). 

14. Iahu interzice omu- 
lui, sub amenințarea cu moar- 
tea, să mănînce fructele unui 
anumit pom (II, 16, 17). 

15. Toate evenimentele 
au loc în grădina Edenului 
(cap. II, III). 

16. Iahu coboară pe pă- 
mâînt, modelează din argilă 
pe om și îi suflă în nări, apoi 
sădește pomi, modelează pă- 
sările şi jivinele și i le aduce 
lui Adam ca să vadă cum 
le va denumi acesta (II, 
1—9). 

17. Nici nu se pomenește 
despre sîmbătă. Scopul, după 
cît se pare, este formularea 
dogmei păcatului originar. 

18. A doua legendă este 
creația unui popor care lo- 
cuia pe întinsuri pustii, unde 
numai din loc în loc se în- 
tîlnesc oaze (mici suprafeţe 
irigate, unde există vegeta- 
ţie în mijlocul pustiurilor). 


Poate se va găsi cineva care să spună: vedeţi, acum șase 
mii de ani circulau și în Babilonia aceleași legende. Deci 
nu numai evreii, ci multe alte popoare cunoșteau aceste 


povești despre facerea lumii. 


Nu este însă nimic de mirare în acest lucru. Și plugul, 
de pildă, ca, de altfel, multe alte unelte de muncă, a fost 

inventat în mod cu totul independent în colţuri diferite ale 
globului pămîntesc. Dar nu numai cu uneltele de muncă 
s-a întîmplat așa. Uneori aceleași idei, aceleași gînduri se 
nasc în mintea oamenilor concomitent în diferite colţuri 
ale pămîntului. Întîlnim de multe ori moravuri, credinţe 
și obiceiuri identice la popoare care trăiesc la mare depăr- 
tare unul de altul; prin urmare, aceste credinţe și obiceiuri, 
cum sînt credinţa în supraviețuirea sufletelor strămoșilor 
răposaţi, venerarea strămoșilor, obiceiul de a se închina 
la soare, aducerea de jertfe, răpirea miresii, omorîrea bătri- 
nilor etc., au apărut în mod cu totul independent la dife- 
rite popoare. Prin ce se explică aceste asemenea fapte? Prin 
identitatea condițiilor vieţii, prin identitatea mijloacelor de 
dobîndire a hranei, prin existenţa unor relaţii de producţie 
identice. lată de ce, atunci cînd capitalismul pătrunde 
într-o ţară înapoiată şi cînd acolo se formează o clasă exploa- 
tată, asuprită — proletariatul lipsit de mijloace și unelte 
de producţie, forțat să-și vîndă capitalistului forţa sa de 
muncă —, această clasă capătă repede aptitudinea de a-și 
însuși învăţătura comunistă. La fel se petrec lucrurile 
peste tot. 

lată de ce la popoare diferite întîlnim legende despre 
facerea lumii aproape identice; în condiţii identice de viaţă 
au apărut şi credinţe identice. Dar întrucît popoarele res- 
pective au trăit în condiţii întrucîtva deosebite, firește că 
la multe dintre ele legendele care în general sînt atît de ase- 
mănătoare se vor deosebi în unele amănunte. 

Să vedem acum ce legende despre facerea lumii s-au păs- 
trat la diferite popoare. 

lată, de pildă, versiunea acestei legende la populaţia 
maori din Noua Zeelandă, care posedă o civilizaţie destul 
de veche. 

La început a fost beznă — haos... după aceea au apărut 
simţurile, apoi dorinţele şi cugetul. Mai în urmă a apărut 
mișcarea... şi în sfîrșit au apărut Ranghi și Papa — cerul 
și pămîntul. Din ei au luat naștere zeii. Ca să aibă un aju- 
tor, Ranghi şi Papa au dat naștere lui Kone sau Tone, fiul 
lui dumnezeu sau zeul văzduhului („sfîntul duh“). Fiul lui 
dumnezeu, Tone, și-a zămislit o nevastă, pe Hine, și aceasta 
i-a născut o fată. Dar Ranghi și Papa mai aveau încă un 
fiu, pe Rehua, zeul soarelui și al stelelor, care era întru- 

chiparea focului ceresc. Petele întunecate din lună se explică 
prin faptul că un bărbat și o femeie au vrut să privească 
luna și au fost ridicați în ea de un dragon. Maorii văd și 
astăzi aceste două ființe în lună. 

Alte triburi insulare socotesc că insulele lor au fost scoase 
din adîncuri de un strămoș erou pe care-l consideră dum- 
nezeu. De mare circulaţie se bucură legendele despre apa- 
riția lumii din oul unei păsări de mare. Astfel, într-o po- 
veste se istorisește cum zeul-erou Maui, de pe insulele Havai, 
a făcut soarele şi toate fiinţele și cum a adus singur sau a 
trimis într-un ou roşu focul soarelui. El a legat soarele cu 
raze de foc și-l poartă de atunci în jurul pămîntului. I-a 
rupt soarelui un picior, pentru ca acesta să se miște mai încet 
și să usuce veșmintele pămîntului-mamă. 

Într-un manuscris străvechi găsit în insule se vorbeşte 
despre Taaroa, creatorul lumii: 

„Pe întinderile pustii și fără de sfîrșit exista numai 
Taaroa. Nu era nici cer, nici pămînt, nici mări, nici om. 
Și atunci a poruncit Taaroa de sus și a făurit chipul lumii. 
Taaroa a devenit sol pentru rădăcini şi subsol pentru stînci; 
Taaroa este nisipul mărilor, este zarea îndepărtată ; el lumi- 
nează ca lumina, domneşte în cer, este pretutindeni, este 
înţelepciunea: el a zămislit ţara Havai“. 

Locuitorii insulelor Marchize povestesc: „După ce Nu- 
kghiva s-a ridicat din beznă prin puterea sa divină, el a ză- 
mislit pe fiica mării şi germenii tuturor animalelor şi plan- 
telor“. Imediata vecinătate a vulcanilor și acţiunea lor 
înspăimîntătoare i-au făcut pe insulari să le acorde o mare 
însemnătate şi să creadă că atît omul cît și principala sa 
hrană — peştele — au fost aruncaţi de erupția vulcanică. 

La unele triburi de negri există o seamă de legende în- 
trucîtva asemănătoare. Denumirile zeilor lor, ca Modimo, 
Rubanga, Licobe, Uculunculu, Mlungo, Kalunga, Katonga, 
Katonda, Noro, Dendic, Muni, Niakam, Niambe și alţii 
înseamnă: „strămoși“, „patriarh“, sau „fericire“, „creator“ 
ori „făuritor“. 

Uculunculu — zeul zulușilor — este fiul zeului Itonga. 
El a ieșit din haos și apoi l-a scos de acolo pe om, pomii şi 
toate. animalele. Tribul așanti crede că zeul care poartă 
numele de Odomankan s-a ridicat la cer. Oamenii au vrut 
să-l urmeze și s-au căţărat unul pe umerii celuilalt, dar s-au 

prăbușit (turnul Babilonului). Potrivit credințelor tribului 
sakalava (din Madagascar) lumea a fost creată de doi zei: 
tot ce e bun a fost făcut de Zanhor, tot ce e rău de Nianga. 
lată legenda tribului dinka despre facerea lumii, culeasă 
de etnograful Ratzel sub forma unui cîntec: 

„În ziua cînd dumnezeu a făurit lucrurile, a făurit întîi 
Soarele. Acesta s-a ridicat, a coborit și s-a întors iar; apoi 
a făurit Luna —și ea a răsărit şi a apus și s-a întors din nou; 
apoi a creat stelele — și ele au răsărit, au coborit şi s-au 
întors din nou; în sfîrşit l-a creat pe om şi omul a plecat, a 
coborit pe pămînt, dar nu s-a mai întors“. 

lată acum istoria facerii lumii după biblia iraniană, 
„Avesta“ Il; 

„Așa grăit-a Aura-Mazda (Ormuzd) sfîntului Zaratustra: 

— O, Zaratustra, eu am făurit lumea acolo unde nu fiin- 
tase nimic. Dacă n-aş fi făurit-o, lumea s-ar fi.prefăcut în 
neant. 

În opoziţie cu această lume, Ahriman a făurit o alta, 
moartă, în care erau numai două luni de vară și zece de iarnă, 
cînd totul îngheţa pe pămînt și frigul era temelia tuturor 
relelor. 

Atunci eu am făcut haonul (raiul), locul cel mai frumos 
de pe pămînt, unde cresc numai trandafiri și zboară păsări 
cu pene de rubin“. 

Atunci Ahriman a făcut gizele rele care fac să piară ani- 
malele și plantele etc. 

! Ori de cîte ori zeul luminos Aura-Madza (Ormuzd) face 
cîte ceva bun, rivalul său Angri-Mania (Ahriman) face 
ceva împotrivă și strică totul. 

La budiști (hinduși) se povestesc următoarele: cînd 
Ananda, discipolul lui Buda, l-a întrebat pe învățătorul 
său care este cauza cutremurelor de pămînt, Buda a răspuns: 
Marele pămînt, Ananda, stă pe apă, apa pe vinturi, iar vîn- 
turile se odihnesc în spaţiu. Cînd însă încep să sufle vînturi 
puternice și apele se mișcă, pămîntul se cutremură din cauza 
mișcării apelor. 

În altă sutră (alt capitol) brahmanul Kasiopa explică: 
„Pe ce se sprijină pămîntul?“ — „Pe împrejmuirea de ape“ 
— „Dar întinderea de apă?“ — „Pe vînt“ — „Dar vîntul?* 
— „Pe eter“ — „Dar eterul?“ — „O brahmane, mergi prea 
departe. Eterul nu se sprijină pe nimic, nu-i susținut de 

nimic“ („Enciclopedia religiei şi eticii“, James Hastings, 
vol. 4). 

Populaţia Mexicului credea că în timpurile îndepărtate 
zeii s-au adunat în Teotihuac pentru a hotărî cine să con- 
ducă lumea şi cine să fie soare (lumină), întrucît nu exista 
încă lumina zilei. Zeitatea numită Tekuţistekatl a propus 
ca lumea să fie luminată, dar nu s-a găsit printre zei nici 
unul să-i dea ajutor; toţi refuzau, sau se ascundeau. În sfîr- 
şit s-a învoit Nanauatuin. Au aprins amîndoi un foc și au 
adus jertfe. Apoi şi-au pus odăjdiile sărbătorești și s-au aşe- 
zat de o parte şi de alta a focului. Întîi a intrat Nanauatuin 
în foc, apoi Tekuţistekatl. Ceilalţi zei stăteau împrejur și 
aşteptau ca aceştia să iasă din foc cuprinși de flăcări. Cerul 
s-a făcut dintr-o dată stacojiu și a început revărsatul zorilor. 
Zeii au căzut în genunchi. Nu știau de unde va ieşi izvodul 
de lumină, căci de jur împrejur era lumină. În sfîrșit, a 
apărut la răsărit un astru cu o strălucire limpede. Apoi s-a 
arătat luna și ea tot atît de luminoasă ca şi soarele. Atunci 
zeii au început să se sfădească pentru întîietate. Unul dintre 
ei a alergat și l-a lovit în faţă pe Tekuţistekatl și a devenit 
luna. Cum ședeau zeii și se sfădeau, vîntul i-a ucis pe toți. 
Dar soarele stătea încă nemișcat. Atunci vîntul a început 
să sufle aprig și soarele a pornit în călătoria sa pe cer. 

Astfel a fost despărțită luna de soare. 

Vechile legende ale finlandezilor sînt adunate în poemul 
„Kalevala“ 12. Chiar în primul capitol al acestui poem se 
povestește despre o fată neprihănită, Ilmatar (sau Kave) — 
mama apei, fiica văzduhului, fiica creaţiei, care, după ce 
a rătăcit vreme îndelungată peste noianul de ape, a coborit 
în adîncul lui: 


Pîn-la urmă coboriît-a, 
S-așează pe nalte valuri, 
Pe al mării spate luciu, 
Printre unde despletite; 
Năvălit-a o vîntoasă, 
Dinspre răsărit pornită, 

Ce umplu de spumă marea, 
Înălţă tăioase valuri. 
Vîntul fata-a legănat-o, 
Valul aruncă fecioara 


4* 51 


Pe spinarea albăstrie 

A înaltelor talazuri; 

I-a rodit ei vîntul, sînul, 
A lăsat-o grea talazul. 
Trudnic a purtat povara, 
Sarcina cea grea din pîntec 
Ani de toţi vreo șapte sute, 
Vîrste de viteji vreo nouă; 
Îi era cu neputinţă, 

Fătul nenăscut, să-l nască. 

Apoi pe genunchii fetei s-a lăsat o pasăre şi a pus acolo 
șase ouă de aur şi unul de fier. Dar lui Ilmatar i s-a făcut 
foarte cald şi, mișcînd genunchiul, ouăle au căzut în mare 
ŞI s-au spart. 

Ouăle căzură-n ape, 

Se pierdură-n fund de valuri, 
Se sfărmară bucățele, 

Se făcură mii fărîme. 

Dară n-au picat în miluri, 
Nu rămaseră prin valuri: 
Cojile se prefăcură-n 

Lucruri de folos și bune: 
Partea cea de jos a cojii 
Se schimbă în temelia 

Ăstui drag pămînt, iar partea 
Cea de sus alcătuit-a 

Cerul cel nespus de mîndru; 
Partea galbenă ajunse 
Preascînteietorul soare, 
Partea de albus, de-asupra, 
Se făcu lucioasa lună; 
Orice coajă mai pătată 

A ajuns o stea, iar cele 
Rămășiţi mai negre-a” cojii 
S-au schimbat în nori pe ceruri. 

lată acum ce spune despre facerea lumii Coranul (cartea 
sfîntă a musulmanilor): 

„Priveşte, noi am făurit fiecare lucru cu un anumit ţel. 
Și porunca noastră e doar una singură, asemănătoare cli- 
pirii unei gene“ (sura — capitolul — 59). 

„Cu adevărat, noi am creat cerul și pămîntul şi tot ce 
stă între ele în șase zile și nu ne-a cuprins oboseala“ (sura 50). 

„Ela creat cerul ai cărui stîlpi nu se văd și a aruncat 
pe pămînt munţi nemișcători, pentru ca el să nu se miște 
împreună cu voi şi a răspîndit pe pămînt toate neamurile 
de animale ; și din cer au căzut ape și a crescut cîte o pereche 
din fiecare neam“ (sura 79). 

„Puteţi oare voi, oamenii, zidi cerul pe care l-a zidit 


el?“ (sura 79). 


„El a făcut acoperișul lui şi l-a făcut bine. 

Și a poruncit ca noaptea să fie scufundat în beznă, 
lar ziua lumina să pornească de la el. 

Și după aceasta a așternut pămîntul 

Și a poruncit apelor și ierburilor să iasă din el. 
Şi a învîrtoșit bine munţii 

Pentru binele vostru şi al turmelor voastre. 

El este cel care a înfăptuit facerea în prima zi. 


După aceea el a repetat ceca ce făcuse și i-a fost și 
mai ușor“ (sura 30). 

lată, în sfîrşit, şi o legendă ucraineană, apărută mai tîrziu, 
în care e amintită povestea biblică despre facerea lumii: 

„Cînd s-a gîndit domnul să facă lumea — glăsuiește 
legenda ucraineană — l-a chemat pe Satanail, mai-marele 
peste toţi îngerii, şi i-a spus: haidem, arhanghele, să mer- 
gem să facem lumea. — De, doamne, să mergem, a răspuns 
Satanail. Şi au ajuns la o mare, neagră-neagră, de-i zicea 
beznă. Spuse domnul lui Satanail: vezi tu bezna asta? — 
Văd, doamne. — Apoi aruncă-te, zise el, în bezna asta pînă 
la fund și să-mi aduci de-acolo o mînă de nisip. Dar, cînd 
vei lua nisipul, bagă de seamă să spui: te iau, țărînă, în 
numele domnului. — Bine, doamne, așa voi face. Şi s-a 
scufundat Satanail în bezna aceea și a ajuns pînă la nisip. 
Dar inima i s-a umplut de zavistie. Nu, doamne, zise el în 
gînd, să mai pun alături și numele meu. Să fie și al meu 
ce-i al tău. Ia el din nisip și spune: te iau, ţărînă, în numele 
domnului şi al meu. A zis și a dat să iasă la faţa apei, dar 
apa îi spălă nisipul din mîini. Strînse el pumnul cît putu 
de tare, dar cum să-l păcălească pe dumnezeu? Cînd a ieşit 
din mare, nu-i mai rămăsese nici un fir de nisip, totul îl 
spălase apa. — Să nu mai faci pe hîtrul, Satanaile — spuse 

domnul. — Du-te iar și să nu mai adaugi numele tău. S-a 
dus din nou Satanail și iar a spus: te iau, ţărînă, în numele 
domnului și al meu. Și iar i s-a scurs nisipul printre degete. 
De-abia a treia oară cînd s-a afundat a spus drept: te iau, 
tărînă, în numele domnului. Şi-apoi n-a mai strîns pumnul, 
ci a purtat nisipul iac-așa în palmă, ca să-l ia apa. Dar de- 
geaba: cît a luat în mînă, atît i-a adus lui dumnezeu. Şi a 
luat dumnezeu mîna aceea de nisip, s-a preumblat prin 
mare și a presărat nisipul. lar Satanail se făcea că-i sărută 
mîna și mai lingea din nisip. În gîndul lui: să mai dosese 
barem o ţiîră pentru mine și-apoi să clădesc pămîntul cum 
ştiu eu. Dar domnul a împrăștiat tot nisipul și l-a întrebat: 
Ce-i, măi Satanaile, nu mai avem nisip? — Păi dacă nu-i, 
doamne, nu-i şi pace. — Apoi să-l binecuvîntăm, zise dom- 
nul, şi a binecuvîntat pămîntul în cele patru zări, și cum l-a 
binecuvîntat a prins pămîntul să crească. Creştea pămîntul 
şi împreună cu el creștea și nisipul din gura lui Satanail. 
Așa creştea de-i plesneau buzele. Dumnezeu îi zise: scuipă, 
Satanaile. A început el să scuipe şi să tușească și pe unde 
a scuipat s-au făcut stinci, pe unde a scuipat mai tare s-au 
ridicat munţi înalţi“. 

Potrivit unei alte legende, așa au apărut mlaștinile, pus- 
tiurile şi pămînturile sterpe. „Iaca de aceea nu-i pămîntul 
otova. Şi se mai spune că stîncile și munţii aceia ar tot fi 
crescut dumnezeu știe cît, dar au spus o vorbă Petru şi Pavel 
şi-apoi n-au mai crescut. Dar domnul îi zise lui Satanail: 
acum vom sfinți pămîntul, dar să-l lăsăm să mai crească 
oleacă, iar noi în vremea asta ne-om odihni. Bine zici, 
doamne, răspunse Satanail. Şi s-au culcat să mai tragă un 
pui de somn. Domnul chiar a adormit, dar Satanail s-a tot 
gîndit cum să facă, cum să dreagă să pună el mîna pe pă- 
mâînt. Și-l luă pe dumnezeu în braţe și vru să-l arunce în 
apă, dar ia marea de unde nu-i. Fuge el spre miazănoapte, 
nu se vede marea; aleargă în toate cele patru zări, dar nu 
dă de mare nicăieri. Cînd a văzut că nu face nici o ispravă, 
l-a adus pe dumnezeu de unde l-a luat şi s-a culcat și el ală- 
turi. A răbdat un pic şi l-a trezit pe dumnezeu: scoală, 
doamne, să tîrnosim pămîntul. Dar dumnezeu îi spuse: n-ai 
tu grijă, Satanaile, pămîntul meu e sfinţit, l-am sfinţit eu 
noaptea asta în toate cele patru zări ale lui“. 

Au fost scrise pînă acum zeci de cărţi care cuprind legende 
asemănătoare despre facerea lumii, și dacă unora le pare 
caraghios felul de a gîndi al negrilor sau al mexicanilor în 
această privinţă, alţii în schimb rîd cu poftă de varianta 
ucraineană a povestirii despre facerea lumii. Ne întrebăm 
atunci prin ce ar fi mai bună sau mai verosimilă povestirea 
evreiască și cea creştină (amîndouă sînt identice) pe care 
le găsim în Biblie? 

În timpul petrecut în captivitatea babiloneană, evreii 
din vechime au citit, desigur, sau au auzit de la stăpînii 
lor o mulţime de legende despre facerea lumii, care apoi au 
fost transmise din gură în gură, pînă cînd cineva le-a adunat 
la un loc și le-a așternut în scris. Acum însă și evreul cre- 
dincios şi creştinul pretind că aceste poveşti sînt „adevărate“. 

Iar la drept vorbind, poveştile maorilor sau ale negrilor 
conţin tot atît adevăr și sfinţenie cît şi povestirea biblică 
despre facerea lumii, povestire a unor oameni care erau și 
ei pe jumătate sălbatici. 

Noi am prezentat anume cîteva din aceste legende spre a 
putea fi puse alături. Comparaţi-le, alegeţi oricare din ele 
și veți vedea că toate nu sînt altceva, așa cum arată înteme- 
ietorul socialismului științific, Friedrich Engels, decît reflec- 
tarea fantastică a lumii înconjurătoare în mintea oamenilor. 


Capitolul al VII-lea PRIMA CĂDERE ÎN PĂCAT 


C itiţi primele două capitole ale Bibliei și veți vedea 
cît de mult se bucura zeul evreilor Elohim-Iahve 
de tot ce făcuse. Însemna mereu în agenda sa 

cît de bine a zidit el lumea în cele şase zile ale facerii. Şi 
a privit dumnezeu la toate cîte le făcuse şi iată erau „bune 
foarte“ (I, 31). Şi cum acest dumnezeu era atotputernic și 
la cuvîntul lui din toate văgăunele ieșeau fiare şi reptile, 
în ape înotau pești, în văzduh zburau păsări, iar pe pămînt 
creșteau arbori şi ierburi, cititorul scripturilor este gata să 
creadă că dumnezeu a făcut într-adevăr bine tot cea făcut. 
Deodată însă ne pomenim că lucrurile nu stau tocmai aşa, 

că n-a ieşit totul ichiar atît de bine. De pildă, capitolul 
al treilea începe prin a ne spune cum că şarpele era „cel 
mai viclean dintre toate fiarele cîmpului pe care le făcuse 
domnul dumnezeu“. Şi el a zis către femeie: „Adevărat 
este că a poruncit dumnezeu să nu mîncaţi din toți pomii 
grădinii?“ Şi a răspuns femeia şarpelui: „Din roadele pomilor 
grădinii avem voie să mîncăm, dar din rodul pomului care 
este în mijlocul grădinii, a spus dumnezeu: Să nu mîncaţi 
din el, nici să nu vă atingeţi de el, ca să nu muriţi!“. Atunci 
şarpele zise către femeie: „Nu veţi muri de loc! Dar dumnezeu 
știe că, în ziua cînd veţi mînca din el, deschide-se-vor ochii 
voştri și veţi fi ca dumnezeu, cunoscînd binele şi răul“ 
(III, 1—5). Vedeţi dar ce prost a ieșit pînă la urmă totul! 
Șarpele s-a dovedit a fi mai viclean decît toate celelalte fiare. 
Cine l-a făcut însă viclean? Biblia afirmă că toate animalele 
și tot ce există pe pămînt a fost făcut de dumnezeu. Așadar, 
același dumnezeu (Elohim), sau mai exact zeii biblici, l-au 
înzestrat pe şarpe cu această viclenie deosebită. 

În capitolul al doilea se povestește cum acești zei au 
sădit o grădină și au spus omului: „Din toţi pomii grădinii 
vei mînca. Dar din pomul cunoștinței binelui şi răului să 
nu mănînci, fiindcă în ziua în care vei mînca din el, vei 
muri!“ (II, 16—17). Ce năzdrăvănie o mai fi și asta? Ce-i 
cu șarpele acesta care o ispiteşte pe cea dintîi femeie? Şi 
de bună seamă că tot dumnezeii evreilor au fost aceia care 
au făcut femeia mai slabă de înger, ca să se lase mai ușor 
ispitită de șarpe. Cînd îi întrebăm pe popi despre acest șarpe 
și cum s-au petrecut lucrurile cu prima cădere în păcat, ei 
încep să ne explice că prin șarpe trebuie să înțelegem dia- 
volul, care s-a înfățișat Evei sub chipul unui șarpe. Dar nici 
în primul, nici în al doilea capitol al Facerii nu se pome- 
neşte de loc despre diavol. De unde a apărut atunci acest 
diavol, cine l-a făcut şi, la urma urmelor, de ce dracu l-o 
fi făcut? Bizuindu-se pe diverse pasaje din „sfînta Scrip- 
tură“, sau, mai bine zis, reluînd pur și simplu poveştile cu 
duhuri, demoni şi draci ale popoarelor sălbatice sau pe jumă- 
tate sălbatice, popii explică lucrurile spunînd că diavolii 
sînt făcuţi, ca şi îngerii, tot de dumnezeu. Episcopul Maca- 
rie, mitropolitul Moscovei şi al Kolomnei 15, a scris şi a 
tipărit la timpul său o carte de căpătiîi pentru popi intitu- 
lată „Teologia ortodoxă-dogmatică“. În această carte, Maca- 

rie, firește, nu spune nimic nou, ci repetă pur și simplu ceea 
ce timp de mii de ani înaintea lui propevăduiseră alţi şar- 
latani şi scamatori. Mitropolitul Macarie povesteşte cum și-a 
făcut dumnezeu slugi pentru trebuinţele sale, dîndu-le nu- 
mele de îngeri. Şi astăzi mai discută popii, căutînd să sta- 
bilească în ce zi au fost creați îngerii. Unii spun că înainte 
de facerea cerului și pămîntului, alţii că în prima zi, iar 
alţii — că după cele șase zile ale creaţiei. De asemenea 
popii au discutat multă vreme dacă îngerii au trup. Unii 
dintre ei, ca Origen, Metodie și Teognostif, afirmau că înge- 
rii ar avea trup. Ce sex au însă? S-au ciorovăit timp înde- 
lungat și, în sfîrșit, au ajuns la concluzia că îngerii nu au 
un sex definit (cu alte cuvinte că sînt de ambele sexe, adică 
hermafrodiţi). Cei mai mulţi dintre preoţii creștini se ruși- 
nează însă de noţiunea aceasta sau pur și simplu nu vor să 
se facă de rîs în ochii credincioșilor lor și de aceea astăzi 
îi înfățișează pe îngeri fără trup. Îngerii se împart după 
„ranguri“, iar numărul acestor îngeri este foarte mare. „În- 
chipuie-ţi — spune „sfîntul“ Chiril din lerusalimI5 — ce nu- 
meros cste poporul roman; închipuie-ţi ce numeroase sînt 
şi celelalte popoare înapoiate din zilele noastre şi cîţi oameni 
au pierit într-o sută de ani; închipuie-ţi cîți au fost înmor- 
mâîntaţi într-o mie de ani; închipuie-ţi apoi toţi oamenii, 
începînd de la Adam și pînă în ziua de azi: e mare mulți- 
mea lor, dar ea este totuşi mică în comparaţie cu îngerii, 
care sînt și mai mulți. Ei sînt nouăzeci și nouă de oi, în 
timp ce neamul omenesc este numai o oaie. După întinderea 
locului se poate judeca despre mulţimea locuitorilor. Pă- 
mîntul locuit de noi parcă ar fi un punct în mijlocul cerului. 
Așadar, cerul care înconjură pămîntul are cu atît mai mulţi 
locuitori, cu cît mai mare este spaţiul; iar cerul cerurilor 
are un număr infinit de locuitori“. 

Conform doctrinei sfinţilor părinţi, îngerii se împart 
după ranguri şi trepte. Mitropolitul Macarie spune că bise- 
rica ortodoxă trebuie să adopte părerea „sfîntului“ Dionisie 
Areopagitul 16, potrivit căruia „îngerii se împart în nouă 
feţe, iar aceste nouă feţe în trei ranguri. În primul rang intră 
cei care sînt mai apropiaţi de dumnezeu, ca: prestolnicii, 
heruvimii și serafimii. În rangul al doilea — puterile, stă- 
pînirile şi forţele. În al treilea — îngerii, arhanghelii şi prin- 
cipiile“. 

Te îngrozeşti pur şi simplu la gîndul că milioane de oa- 
meni au învățat asemenea absurdităţi, născociri și neghio- 
bii. Închipuiţi-vă numai: dumnezeu a creat o parte a înge- 
rilor pentru confortul său personal, iar cealaltă parte pentru 
a avea curieri la îndemînă (pasămite nu avea nici telefon, 
nici telegraf şi nici radio la dispoziţie pentru a comunica 
oamenilor voia sa). Desigur, ar fi putut să-și facă cunoscută 
voia printr-o proclamaţie tipărită pe care s-o fi aruncat apoi 
din cer pe pămînt, dar n-avea tipografie, iar îngerii erau 
toţi analfabeți, nu știau nici carte, nici să tipărească. Potri- 
vit dogmelor evreieşti și celor creștine, ocupaţia de căpe- 
tenie a acestor îngeri este să cînte cît e noaptea de mare 
imnuri de slavă domnului. Cu atîta cîntare trebuie să fie 
acolo o hărmălaie atît de mare, încît bătrînul dumnezeu al 
evreilor a asurzit desigur de mult și nu mai aude văicărelile 
rabinilor și ale credincioşilor care se înalţă spre el. Maho- 
medanii au umplut şi ei cerul cu un miliard de îngeri care-l 
slăvesc pe Alah. După cum pe pămînt orînduirea de stat 
cere ca țarii, regii, sultanii și împărații să fie înconjurați 
de miniştri, de înalţi demnitari și de funcţionari de toate 
rangurile, tot aşa și în cer, popii au creat un împărat ceresc 
după modelul celui de pe pămînt, în jurul căruia se învîr- 
tesc aceiași dregători de toate rangurile şi gradele. 

De unde a apărut totuși diavolul? Potrivit bisericii orto- 
doxe, dumnezeu a făcut pe draci din îngeri (buni trebuie 
să mai fi fost îngerii care au fost preschimbaţi în draci!). Pa- 
sămite dumnezeu i-a făcut buni, iar aceştia au devenit răi 
de la sine. Există oare ceva mai netot decît această învă- 
ţătură? Dumnezeul atotputernic și atoateștiutor zămislește 
îngerii. Aceştia după cîtăva vreme încetează să-i mai dea 
ascultare și să se mai teamă de el. Dumnezeu îi alungă din 
cer şi-i preface în diavoli, dîndu-le pe mînă puterea imensă 
de a dispune de om atît în viaţă cît şi după moartea lui. 
Uneori, diavolul sau satana, cum i se mai spune, îl biruie 
chiar și pe dumnezeu. Răul învinge binele și omul păcătu- 
ieşte. De unde a apărut, cum s-a născut această dogmă? Fa 
nu este altceva decît unul din basmele de care sînt pline 
religiile antice şi care vorbesc despre lupta existentă în 
natură şi societate dintre principiul binelui și al răului, 
dintre lumină şi întuneric. Unii zei întruchipează binele, 
alții răul; unii sînt îngeri, iar alții diavoli, în sfîrşit, unii 

zei simbolizează forţele naturii, binefăcătoare omului, iar 
alţii — pe cele potrivnice lui. Asemenea basme sînt deose- 
bit de folositoare popilor, care de altfel au și creat o serie 
întreagă de dogme despre tot felul de vrăji, rugăciuni, că- 
delniţe, icoane, lumînări, cruci și alte lucruri şi semne care 
— spun ei — pot învinge puterile răului și aduce triumful 
binelui. Pentru asemenea vrăji, în care au devenit specia- 
lişti, li se plătește vîrtos de către drept-credincioşii lor. Cu 
ajutorul unor astfel de vrăji ei au ajutat şi ajută încă şi azi 
pe exploatatori să stăpînească. Cu aceste vrăji au luptat 
popii şi chiaburii împotriva muncitorilor şi ţăranilor în 
timpul revoluţiei. Dar nu numai biserica ortodoxă, ci gi cea 
mozaică, mahomedană etc. au umplut lumea cu tot felul 
de șaitani, şeidini (draci), care, după dogmele acestor religii, 
îl pîndesc pe om în timpul vieţii și îi înhaţă trupul păcătos 
după moarte ca să-l chinuviască, să-l tortureze în iadul creș- 
tin, evreiesc sau musulman. 

Popii ne învaţă că diavolii au fost creaţi la început în 
chip de îngeri. Dar cînd s-a petrecut transformarea lor în 
diavoli? În această privinţă, oricît s-ar strădui ei să ne ducă 
de nas, nu sînt în stare să ne spună nimic. În schimb știu 
„foarte precis“ cum au decăzut duhurile rele. Dacă întrebăm: 
aceste duhuri au decăzut deodată? Popii răspund: Nu, la 
început a decăzut doar unul, căpetenia lor. Acesta a atras 
după sine şi pe ceilalţi. Dumnezeul biblic .nu putea, bine- 
înţeles, să urmărească ceea ce făcuse într-aşa grabă. Doar 
nu-i treabă uşoară să făurcşti lumea întreagă în șase zile şi 
să mai faci și peste un miliard de îngeri! Astfel, n-a băgat 
de seamă că dăduse naştere unui nesupus, care a tras apoi 
după sine pe toți cei ce nu mai voiau să-l asculte pe dum- 
nezeul vechilor evrei. Sfinţii părinţi au discutat timp înde- 
lungat asupra întrebării: care a fost primul înger decăzut? 
Unii susțineau că fusese cel mai desăvîrșit dintre toți înge- 
rii; alţii îi atribuiau acestuia rangul de arhanghel, căreia 
i s-a încredinţat să comande o ceată de îngeri, dar care i-a 
răzvrătit împotriva lui dumnezeu. Sfinţii părinţi au date 
„exacte“ chiar şi despre felul cum au păcătuit îngerii care 
s-au preschimbat în draci. Unii dintre ei afirmă că acești 
îngeri aveau unele legături nelegiuite cu fiicele omului și 
își sprijină afirmaţia pe cuvintele Bibliei (VI, 2): „Atunci 
au văzut fiii lui dumnezeu că fetele oamenilor sînt frumoase 

și şi-au luat de neveste, din toate, pe acelea pe care și le-au 
ales“. Alţii spun, dimpotrivă, că îngerii au decăzut cu mult 
înainte de apariţia primului om şi că păcatul săvîrșit de 
ei a fost invidia (dar cine i-a înzestrat cu invidie?). În sfirsit, 
alții spun că primul păcat a fost trufia (de unde această 
trufie?). Dar cît timp diavolii vor rămîne diavoli? Vor mai 
deveni ei oare vreodată îngeri? La aceste întrebări biserica 
răspunde că diavolii au fost pedepsiți la muncă silnică pe 
viață şi că totodată ei sînt călăii omului — cu voia 
aceluiaşi dumnezeu atotputernic, pentru că fără voia lui 
nici măcar un fir de păr nu i se clinteşte omului de 
pe cap. 

Să ne întoarcem acum la căderea omului în păcat. Așa- 
dar, diavolul, care, după basmele popești, fusese creat pe 
pămînt în chip de înger, s-a travestit în șarpe şi a ispitit 
pe Eva să guste mărul din pomul cunoașterii binelui şi rău- 
lui. Băgaţi bine de seamă, diavolul nu spune: „dumnezeu“, 
ci spune: „veți fi ca dumnezeii“ care cunosc binele şi răul. 
Dar chiar în toată cartea Facerii, atît în primul capitol cît 
și în cel de-al doilea şi în multe altele, unde dumnezeu este 
denumit prin cuvîntul „elohim“, se vorbește nu despre un 
singur dumnezeu, ci despre mai mulţi, deoarece cuvîntul 
elohim înseamnă „zeii puternici şi mari“. Aceşti mari și 
puternici zei interzic omului să mănînce anumite fructe. 
Se tem că atunci oamenii vor deveni asemenea lor. 

Primii oameni biblici erau, așadar, deja răzvrătiți 
împotriva dumnezeilor lor (elohim). „Și femeia, văzînd că 
rodul pomului este bun de mîncare și ispititor la vedere 
şi de dorit, ca unul care dă înţelepciune, a luat din roadele 
lui și a mîncat și a dat şi bărbatului ei, care era cu ea şi 
a mîncat şi el. Atunci li s-au deschis ochii la amîndoi şi 
și-au dat seama că sînt goi și au cusut frunze de smochin 
şi şi-au făcut pestelci“ (III, 6—7). Şi asa, cu toate că au 
mîncat fructul oprit, nici Adam și nici Eva n-au murit. 
Amenințarea dumnezeilor vechilor evrei, elohim, s-a vădit 
a fi o vorbă goală, o sperietoare doar. Biblia spune însă că 
în acel moment ei „au auzit umbletul domnului dumnezeu, 
care se plimba în adierea serii prin grădină, și s-au ascuns 
Adam și femeia lui de faţa domnului dumnezeu printre pomii 
grădinii. Și a strigat domnul dumnezeu pe Adam și i-a zis: 
Unde eşti? Atunci el a răspuns: Auzit-am paşii tăi în gră- 

dină și m-am temut, fiindcă sînt gol și m-am ascuns. 
Și a zis domnul: Cine ţi-a spus ţie că ești gol? Nu cumva 
ai mîncat din pomul din care ţi-am poruncit să nu mănînci?“ 
(III, 8—11). 

Luaţi aminte, dumnezeii Bibliei interzic spiței omenești 
să se hrănească cu fructele unui anumit pom. Ei atribuie 
acestui pom o importanță miraculoasă, o semnificaţie 
tainică. Lucrurile se petrec întocmai ca la sălbaticii care 
consideră multe obiecte tabu, interzise. Popoarele primi- 
tive credeau că în unele animale, plante, pietre, ca, de 
altfel, în toate lucrurile, se ascund zei, duhuri, forţe vrăj- 
mașe sau prietene, în puterea cărora stau viaţa, moartea 
precum și întreaga existenţă a omului. Dumnezeii scriptu- 
rilor se deosebesc foarte puţin de acești sălbatici, căci își 
au şi ei un „tabu“ al lor — pomul oprit. Acești dumnezei 
și-au sădit o grădină în care lucrează și pe care o păzesc 
oamenii din seminţia lui Adam și a Evei. Cînd se odihnesc 
în zilele de arșiţă, dumnezeii coboară şi se plimbă prin ea, 
pe sub coroanele umbroase ale copacilor (în ceruri, pesemne, 
nu există păduri). Aceşti dumnezei vorbesc în limba ebraică. 
Dacă Adam și Eva se ascund după copaci, dumnezeii, deși 
sînt atotputernici şi atotvăzători, nu-i pot găsi şi-l strigă 
pe Adam: „Adame, unde ești?“ E absolut de neînțeles de ce 
dumnezeu atotştiutorul, care, potrivit Bibliei, știe totul 
dinainte, trebuie să-l strige pe Adam ca să-l găsească. Cre- 
dincioşii ne răspund că „dumnezeu procedează astfel pentru 
că vrea să-l pună la încercare pe Adam“. Bine, dar la ce să-l 
încerce? Dacă el este atotștiutor, trebuie să știe dinainte ce-i 
va răspunde Adam. 

În povestirea biblică, Adam, pe bună dreptate, dă vina 
pe soaţa sa: „Femeia pe care mi-ai dat-o să fie cu mine — 
spune el —, ea mi-a dat din pom şi eu am mîncat!“ Şi în 
fond Adam are perfectă dreptate. Dacă e aşa cum scrie în 
Biblie, adică dacă într-adevăr dumnezeu a făcut-o pe Eva, 
atunci, desigur, toată răspunderea pentru felul de a fi al 
Evei cade asupra lui dumnezeu. Dacă el ar fi dat-o de mică 
pe Eva lui Adam ca s-o educe și dacă acesta i-ar fi dat o 
creştere proastă, atunci ar fi putut fi tras la răspundere. 
Dar Adam trăise cu Eva doar cîteva zile și în totală neștiinţă, 
deoarece încă nu mîncase din pomul cunoașterii binelui și 
răului. s 

Dumnezeul vechilor evrei începe interogatoriul Evei 
astfel: „Și a întrebat-o domnul dumnezeu pe femeie: «Pentru 
ce ai făcut aceasta?) lar femeia a răspuns: «Șarpele m-a amăgit 
şi eu am mîncat)“. Eva are șiea dreptate, căci viclenia șar- 
pelui o făcuse tot dumnezeu, care, potrivit Bibliei, crease 
totul pe lume. Elohim (dacă n-ar fi fost decît o fiinţă obiș- 
nuită) ar fi trebuit să se ruşineze auzind răspunsul plin de 
bun simţ al Evei, deoarece chiar el trimisese șarpele provo- 
cator. Cînd colo, el începu să arunce ocări și blesteme asupra 
făpturii create de el însuși: „Zis-a domnul dumnezeu către 
șarpe: «Pentru că ai făcut aceasta, blestemat să fii tu între 
toate dobitoacele și între toate fiarele cîmpului, pe pîntece 
să te tîrăști şi pulbere să mănînci în toate zilele vieţii 
tale !»“ (III, 14). Înfricoșător blestem ! Dar dacă vom studia 
lumea animalelor, vom vedea că șarpele nu e chiar atît de 
blestemat şi obidit de natură, ba chiar vom putea constata 
că e mai ager, mai iscusit şi mai puternic decît multe alte 
animale; în afară de asta, e foarte bine adaptat la mediul 
în care trăiește și nu pare a fi de loc blestemat faţă de cele- 
lalte dobitoace. E pur și simplu caraghios să vezi mînia 
cu care sălbaticul Elohim osîndește șarpele să se hrănească 
toată viața numai cu ţărînă, căci de fapt șarpele nu se hră- 
nește de loc cu fărînă și fiecare dintre noi ştie că el mănîncă 
broaște, şoareci şi alte animale, iar şerpii mari tropicali 
pot înghiţi chiar un vițel; înseamnă deci că șarpele nu l-a 
ascultat pe dumnezeul biblic. Totodată femeii, dumnezeu 
i-a spus: „Voi înmulţi foarte suferinţele sarcinii tale! Întru 
dureri vei naște fii; și dorul tău va fi după bărbatul tău 
și el te va stăpîni“ (III, 16). Ia gîndiţi-vă, îndeosebi voi, 
femeile: atunci cînd nașteţi un copil, cînd aduceţi pe lume 
o nouă fiinţă omenească, cînd nașteţi în dureri și suferinţi 
potrivit basmului scornit de religie, lucrurile se petrec 
astfel nu pentru că trupul vostru nu este destul de desăvîr- 
şit pentru a naște fără chinuri, ci, după dogmele „sfintei 
biserici“, pentru că, în timpuri îndepărtate, o oarecare 
femeie sălbatică din neamul lui Adam, pe nume Eva, a 
mîncat un merişor! Dar ce aţi spune oare despre un om 
care s-ar apuca să blesteme toate generațiile viitoare numai 
pentru că un copil i-a furat din grădină un măr oprit? L-aţi 
numi desigur crud, sălbatic și nebun. Iată însă că dumnezeul 
vechilor evrei (care este în același timp şi al creștinilor) 

blestemă și mai înspăimîntător neamul omenesc din pricina 
unui singur măr. Dar popii se servesc de această poves- 
tire nu pentru a arăta cruzimea lui dumnezeu, ci pentru a 
sădi în mintea credincioşilor ideea profitabilă exploatato- 
rilor de-a lungul vremurilor că toate suferințele omenirii se 
trag de la „păcatul originar“, se datoresc, adică, faptului 
că Adam și Eva au mîncat un merişor. Popii se servesc de 
această bazaconie pentru a insufla oamenilor muncii ideea 
că suferinţele la care îi osîndește societatea în care domnesc 
exploatatorii — capitaliştii și moșierii — sînt o pedeapsă 
dumnezeiască pentru acel merișor, pe care o Evă inexis- 
tentă l-a mîncat într-un rai inexistent. Şi azi încă milioane 
de oameni din diferite ţări, înșelaţi de popi, mai cred acest 
lucru, fapt care îi împiedică de a se elibera din cătușele 
suferințelor îndurate sub dominația capitalului. 

Nu este oare de-a dreptul rușinos să credem în asemenea 
basme? Priviţi lumea animalelor. Vaca, de exemplu, nu se 
chinuiește şi ea cînd fată viţelul? Nu mor atîtea animale în 
timpul nașterii? De ce atunci nu se pomenește nimic în Biblie 
despre căderea în păcat a vacii? Să fi păcătuit oare şi vaca, 
dacă şi ea trebuie să nască în dureri? Cercetaţi știința și veţi 
afla cît de absurd este acest basm despre cauzele suferințelor 
din timpul nașterii. Veţi vedea că în alcătuirea corpului 
există multe imperfecţiuni și că suferințele omului provin 
tocmai din cauza nedesăvîrşirii corpului său și din aceea că 
unii oameni mai trăiesc încă în condiţii insalubre, nenor- 
male, iar în societatea împărţită în clase antagoniste exploa- 
tarea neomenească la care sînt supuși oamenii muncii le 
creează acestora condiţii de viaţă deosebit de grele. Astăzi 
se ştie însă că nu este nicidecum obligatoriu ca femeiasă 
nască în dureri. Succesele ştiinţei din U.R.S.S. au dat 
posibilitate femeilor în masă să nască fără dureri. Astfel, 
oamenii de știință sovietici au sfărîmat vechiul „blestem 
dumnezeiesc“. 

Dar dumnezeul scripturilor nu se mulţumeşte numai cu 
blestemul aruncat asupra femeii și şarpelui, ci blestemă tot 
neamul omenesc, ba chiar întregul pămînt. „lar lui Adam 
i-a zis: Pentru că ai ascultat de îndemnul femeii tale și ai mîn- 
cat din pomul din care ţi-am poruncit: «Să nu mănînci din 
elp — blestemat să fie pămîntul din pricina ta! Cu trudă 
să te hrănești din e] în toate zilele vieţii tale! Spini și pălă- 

midă să-ţi aducă şi să mănînci buruienile cîmpului. Întru 
sudoarea feţei tale să mănînci pîine, pînă cînd te vei întoarce 
în pămînt, căci din el ai fost luat. Căci pulbere ești şi în 
pulbere te vei întoarce!“ (III, 17—19). Cînd un copil se 
loveşte de ceva, el crede că lucrul de care s-a lovit e vinovat și 
de aceea bate peretele sau masa de care s-a lovit şi le mustră 
spunînd: „Na! Na!“ Sălbaticul se deosebește foarte puţin 
de acest copil. Dacă îl va lovi o piatră căzută de undeva, 
el sau se va închina acestei pietre şi o va ruga să nu-i mai 
facă vreun rău, sau va începe să o blesteme și să o lovească, 
considerînd-o o fiinţă vie. Dumnezeul scripturilor nu se prea 
deosebeşte de acest sălbatic. Și el blestemă pămîntul, care 
nu i-a greşit cu nimic și pe care, de altfel, potrivit Bibliei, 
el singur l-a făurit. Dar cu toate absurdităţile pe care le 
cuprinde, Biblia a fost totuși un puternic instrument în 
mîinile popilor şi ale claselor exploatatoare, cu ajutorul 
căruia încercau să demonstreze muncitorilor că ei nu-și 
vor putea agonisi pîinea decît în sudoarea frunţii, adică 
numai prin muncă istovitoare şi silnică. În lanurile acestor 
muncitori vor crește întotdeauna numai spini și pălămidă, 
adică buruieni și ierburi. De ce însă oamenii bogaţi, domnii 
moșieri şi capitaliști din toate ţările nu mănincă nici spini, 
nici pălămidă şi nici ierburi, ci mănincă numai ceea ce vor, 
adică tot ce este mai bun pe acest pămint? De ce ei nu-și 
procură niciodată pîinea în sudoarea frunţii? Ori poate dum- 
nezeu a blestemat numai masele muncitoare și blestemul lui 
nu se răsfringe și asupra celor bogaţi? 

Toate aceste „blesteme dumnezeiesti“ din Biblie, toate 
aceste chinuri și suferinţe la care, potrivit dogmelor popești, îl 
osîndeşte dumnezeu pe om, n-au nici o trecere în U.R.S.S. — 
ţara socialismului biruitor. În U.R.S.S. nu există şomaj, 
sărăcie și suferințe ale maselor. Munca este aici o chestiune 
de cinste și de glorie, iar nu un blestem dumnezeiesc, cum 
stă scris în Biblie. 

După toate cîte a săvîrșit, dumnezeu, el s-a făcut și 
croitor: „Şi a făcut domnul dumnezeu lui Adam și femeii sale 
veşminte de piele și i-a îmbrăcat cu ele“ (III, 21). (Strașnic 
meşter, priceput la toate!). Primul croitor face, așadar, 
haine de piele și în rai se deschide astfel primul atelier de 
croitorie cu firma: „lahve-Elohim & Co. Facem haine de 
piele“. Îmbrăcîndu-i, acest croitor a spus: „lată, Adam 

s-a făcut ca unul dintre noi, cunoscînd binele și răul. $i 
acum să nu întindă mîna și să ia și din pomul vietii şi 
să mănînce şi să trăiască în veci! Deci l-a scos domnul 
dumnezeu din grădina Edenului, ca să lucreze pămîntul 
din care fusese luat. Şi l-a gonit pe Adam la răsăritul 
grădinii Edenului. Apoi a pus heruvimi cu sabie de flacără, 
ca să păzească drumul spre pomul vieţii“ (III, 22—24). 
Cu alte cuvinte, Adam şi Eva au fost deportaţi canișşte 
hoţomani și osîndiţi la muncă silnică pe viaţă, iar la intrarea 
pe domeniile dumnezeilor Iahve-Elohim și compania a 
fost pus un străjer ceresc cu o sabie de flacără, cu straşnică 
poruncă să nu lase pe nimeni înăuntru. Dar întrucît acum 
nu mai crau robii lui Elohim, ci niște şerbi eliberaţi, Adam 
și Eva au primit îmbrăcăminte. 

Ţineţi, desigur, minte că, potrivit Bibliei, raiul era 
situat pe pămînt. Este indicat chiar locul acestui rai, se 
dă și numele rîurilor care-l străbat. Aceste rîuri există și 
astăzi şi ele se află în Asia și în Africa. Toate aceste locuri 
au fost bine cercetate, şi n-a rămas nici un petic de pămînt 
pe unde să nu fi trecut piciorul omului, dar în toate aceste 
locuri locuite azi de oameni nu există nici un fel de rai. 

În ţările capitaliste, pomul vieţii şi al cunoașterii, adică 
bunurile vieţii şi roadele ştiinţei sînt transformate în proprie- 
tatea privată a claselor exploatatoare, iar popii de toate 
credinţele sînt acei paznici care au oprit şi opresc accesul 
oamenilor muncii la aceste bunuri. Religia a fost şi rămîne 
o piedică mare în calea creării pe pămînt a adevăratului 
rai. Și nu numai dumnezeii Bibliei, dar și toţi ceilalţi 
dumnezeii, toți „Elohimii* și toţi stăpînitorii se tem ca 
știința să nu devină bunul maselor populare, pentru că atunci 
se va duce de rîpă toată înșelătoria popilor și capitaliştilor. 

Dar oare numai pentru a îndreptăţi robia maselor a 
fost născocită această poveste? Desigur că nu. Cunoscutul 
socialist LafarguelS dă o explicaţie foarte ingenioasă obirșiei 
acestor legende despre Adam şi Eva. El spune următoa- 
rele: în vremurile de demult triburile mai puternice su- 
puneau voinţei lor altele mai siabe. Un astfel de trib mai pu- 
ternic erau „Elohimii“. „Elohimii“ erau consideraţi strămoși 
ai poporului. Un timp au fost veneraţi ca strămoși. Frau 
adoraţi, aşa cum toate popoarele primitive și semiprimitive 
își venerează strămoșii, li se aduceau jertfe. Cu timpul însă 

acestor strămoşi li s-au atribuit însușiri deosebite. Au fost 
născocite o mulţime de povești despre atotputernicia lor și, 
ca la mai toţi sălbaticii, ei au devenit nu numai părinţii 
omenirii, ci și creatorii lumii. Și alte triburi, nu numai 
cele ebraice, îi consideră pe mulţi dintre zeii lor drept 
strămoși. Tribul „Elohim“ ţinea în supunere un alt trib, 
care se numea „Adam“. „Elohim“ a interzis celor din tribul 
„Adam“ să mănînce din fructele unor pomi consideraţi de 
ei „tabu“ și pe care numai ei, stăpinitorii, aveau voie să 
le mănînce. Elohimii umblau îmbrăcaţi. în timp ce oamenii 
din tribul „Adam“ umblau goi, cum de altfel era obiceiul 
în antichitate: sclavii umblau goi, iar stăpînii lor îmbrăcați. 
Dar cînd sclavii, adică Adam și Eva, au mîncat din fructele 
oprite, stăpînii, „Elohimii“, au început să se teamă că 
aceștia vor încerca să iasă de sub puterea lor și să devină 
asemenea stăpînilor. Cît despre povestea cu șarpele, la toate 
popoarele primitive întîlnim nenumărate legende despre 
un şarpe sau un balaur reprezentînd o zeitate în luptă cu 
alte zeități. Multe popoare l-au considerat pe șarpe strămoșul 
lor, i-au înălţat temple, unde i se închinau atît lui cît și 
altor zei, pe care de asemenea îi considerau strămoșii nea- 
mului omenesc. Uneori cîte un popor lua chiar denumirea 
de șarpe, care devenea totemul clanului. Lafargue presupunea 
că un trib „Șarpe“ a îndemnat tribul „Adam“ să se ridice 
împotriva tribului „Elohim“. Din această pricină „Elohim“ 
a aruncat asupra șarpelui blestemul de a semăna pururi 
vrajbă între aceste două triburi (Paul Lafargue, „Mitul 
despre Adam și Eva“). 

Chiar versetele care sc referă la legăturile dintre bărbat 
și femeie se explică tot prin condiţiile vieţii popoarelor 
primitive. În cap. II, în versetul 24, se spune: „Va lăsa 
omul pe tatăl său și pe mama sa și se va lipi de femeia 
sa“. În versetul 16, cap. III, se arată însă cu totul altceva: 
Elohim spune femeii că de acum înainte voinţa ei va fi 
supusă voinţei bărbatului, care va fi stăpînul ci. Ce în- 
seamnă însă acest lucru? Înscamnă că a fost un timp, cînd 
nu bărbatul lua pe femeie și și-o supunea voinţei sale, ci 
femeia își alegea bărbatul, rămînînd mai departe în familia 
mamei sale. A fost un timp cînd pe pămînt exista orînduirea 
matriarhatului și cînd în fruntea familiei stătea femeia. 
Mai tîrziu, ca rezultat al transformării condiţiilor economice 

de viaţă şi a modului de procurare a mijloacelor de existenţă, 
în fruntea familiei a trecut bărbatul. Acum bărbatul a 
început să-și aleagă femeia, devenind stăpînul ci. Şi atunci 
femeile, asemenea lui Ruth din Biblie, spuneau: „Încotro 
vei merge tu, voi merge și eu, şi unde vei mînca tu, voi 
mînca şi eu; poporul tău va fi poporul meu și dumnezeul 
tău, dumnezeul meu“. 

În toate aceste legende nu este însă nimic „sfîni“, căci 
ele nu sînt altceva decît amintiri străvechi din timpurile 
de sălbăticie ale omenirii, amintiri care au fost mai tîrziu 
încurcate de către autorii poveștilor biblice. 


Capitolal al VIII-lea POTOPUL LUI NOE 


A cum vreo 70 de ani, savantul englez Rich a des- 
coperit pe malul stîng al fluviului Tigru, îngro- 
pat sub straturile de nisip și pămînt, vechiul 

oraş asirian Ninive!9, care este menţionat şi în Biblie. 
Orașul a fost dezgropat și au fost scoase la lumină monumen- 
talele palate ale împăraţilor asirieni, grădini, străzi, case 
de piatră și temple împodobite cu inscripţii vechi şi cu 
chipuri de eroi şi de zeități. Astfel, ceea ce a stat ascuns 
sub pămînt atîta amar de veacuri s-a dezvăluit din nou 
privirilor omenești. Mai minunate decît toate au fost însă 
uriaşele biblioteci ale împăraţilor. Dar cărţile care se găseau 
acolo nu erau din hîrtie, ci din plăci de cărămidă, pe care 
erau săpate inscripţii indescifrabile. Mult timp aceste cărţi 
n-au putut fi citite. Mai tîrziu, încetul cu încetul, oamenii 
de ştiinţă au reușit să le tălmăcească slovele. Printre 
aceste cărţi, pe plăci sparte s-au găsit și vechi legende 
asiriene despre un potop. Aceste însemnări au fost făcute 
cu multe veacuri înainte de a fi trăit, după spusele Bibliei, 
legendarul Moise. Întrucît imperiul asirian a cucerit acum 
vreo 2.650 de ani regatul iudeu, evreii au împrumutat de 
la asirieni foarte multe datini și credinţe religioase. Multe 
din tradiţiile religioase ale evreilor, care au intrat apoi și 
în Biblie, au fost luate de la babilonieni, sub a căror stăpi- 

nire au căzut atunci. Așa, de exemplu, legenda despre 
Mardohai şi Estera nu este, fără îndoială, altceva decît 
ecoul legendelor babiloniene despre Marduc și Iștar. Totodată 
evreii au preluat de la asirieni și babilonieni și legenda 
despre potop. Scriitorii evrei de mai tîrziu au prelucrat și 
au transcris aceste istorisiri, iar diferitele scrieri au fost 
după aceea contopite și au format împreună legenda biblică 
„despre potopul lui Noc“, în care, după cum vom vedea 
mai departe, sînt incluse de fapt două povestiri, scrise de 
autori diferiţi și chiar aparţinînd unor triburi diferite. Ce 
spune povestea asiriană „despre potop“? 

lată pe scurt conţinutul cei. 

Desfriul oamenilor nu mai cunoştea margini. De aceea, 
pentru cuminţirea lor şi ca să-i înspăimînte, dumnezeu a 
trimis asupra lor, una după alta, tot felul de năpaste: 
frigurile, seceta, sărăcia, foametea şi sterpiciunea, dar 
nimic n-a ajutat la îndreptarea lucrurilor. Atunci dumnezeu 
a hotărît să pustiască pămîntul și să nimicească omenirea 
cea păcătoasă prin potop. 

În timpul acela, în oraşul babilonian Șurippac era îm- 
părat un oarecare Ut-Napiștim, poreclit .„Hasisatra“, adică 
„Preaînţeleptul“. Zeul înţelepciunii şi al stihiei apelor, Ea, 
aflînd despre planul lui dumnezeu și vrînd să-l salveze pe 
împărat, favoritul său, i s-a înfățișat și i-a spus: „Om din 
orașul Șurippac, strică-ţi casa și fă-ţi o corabie din ea; 
lasă-ţi averile şi gîndește-te la viaţă, urăște averea de 
dragul vieţii, încarcă sămînţa a tot ce este viață în fundul 
corăbiei tale“. După aceea, Fa a arătat lui Ut-Napiştim 
care trebuie să fie dimensiunile corăbiei și l-a învățat cum 
să răspundă la întrebările pe care i le vor pune locuitorii 
nedumeriţi ai orașului în legătură cu corabia pe care o 
construiau. 

Ut-Napiştim a urmat întocmai sfatul zeului; în cîteva 
zile şi-a construit o corabie uriașă, a căptușit-o, a uns-o 
cu smoală, a împărțit interiorul în mai multe încăperi, 
1-a pus cîrmă și catarg și apoi a încărcat în ea toată averea sa 
mișcătoare, familia, rudele, „toate familiile de vieţuitoare... 
animale domestice şi fiare sălbatice“. 

În seara zilei hotărite s-a dezlănţuit un potop înfrico- 
șător. Atunci împăratul a intrat în corabie și a zăvorit 
uşile. În zori, totul se învălmășea în jur într-o furtună 

nemaipomenită; pe cer se tîra un nor mare negru, din 
mijlocul căruia tuna zeul furtunii, Adad. Împreună cu el, 
alţi zei şi alte duhuri cerești pustiau fără milă totul. Tunetul 
cutremura cerul, iar fulgerele luminau pămîntul. Toată 
lumea se cufundase în beznă de nu se vedea frate pe frate 
și nu se cunoștea om pe om. Chiar și zeii s-au speriat de 
potopul ce curgea și de spaimă s-au ascuns în cerul cel 
mai de sus, la zeul suprem, Anau. În timpul acesta zeiţa 
Iștar plingea amarnic pierzania neamului omenesc și-i 
părea rău că se învoise să fie dezlănţuit potopul. 

Șasn zile şi șase nopţi a bîntuit furtuna. Apele au aco- 
perit întregul pămînt. Abia în dimineaţa zilei a șaptea 
puterea apelor a început să dea îndărăt și potopul a con- 
tenit. Pămîntul era acoperit de un noian de apă. „Oamenii 
se preschimbaseră în tină, iar giîrla era mai sus de acoperiș“. 
Ut-Napiştim a deschis fereastra, a privit afară și s-a pornit 
pe plins. Corabia se oprise pe Muntele Nizir și șase zile nu 
s-a putut urni din loc. În a șaptea zi Ut-Napiștim a dat 
drumul unui porumbel, dar acesta n-a găsit un loc uscat 
unde să se așeze şi s-a întors înapoi. Acelaşi lucru s-a 
întîmplat apoi şi cu o rîndunică. A treia oară a dat drumul 
unui corb, care, văzînd că apele scădeau, a început să se 
îndoape cu stîrvuri şi nu s-a mai întors. 

Atunci Ut-Napiștim a ieșit din corabie și a adus jertfă 
de mulţumire zeilor. „Zeii au simţit mirosul (Jertfelor), 
au adulmecat mireasma cea bună și s-au adunat ca mustele 
deasupra celui care le aducea jertfă“. Zeița Iștar, în semn 
de amintire veşnică a cumplitei nenorociri, a întins pe cer 
colanul său de nestemate, curcubeul, și a prins a se tîngui, 
mâînioasă pe zeul Bel, cel care pusese la cale pieirea oamenilor 
și potopul. Cînd Bel l-a văzut pe Ut-Napiștim și pe înso- 
țitorii săi, care scăpaseră de la înec, s-a înfuriat peste 
măsură pe zeii care au dezvăluit omului planurile sale tainice. 
Preaînţeleptul Ea i-a arătat însă toată grozăvia pedepsei 
cu care îi lovise pe oameni; mulţi dintre ei pieriseră nevino- 
vati, aşa că l-a sfătuit pe Bel ca pe viitor să folosească mai 
curînd fiarele sălbatice, foametea sau ciuma, dar nu potopul. 
Bel s-a mai înmuiat şi s-a urcat pe corabie, a binecuvîntat 
pe cei scăpați cu viaţă şi i-a așezat în rai „lą gurile 
rîurilor“, 

Să examinăm acum legenda biblică despre „potopul 
lui Noe“. După cum am mai arătat, în Biblie sînt ameste- 
cate diferite legende: unele alcătuite de evreii care credeau 
în „Elohim“ (legendele elohice), altele de cei care credeau 
în zeul „lahvu“ sau „Iahve“ (legendele iahviste). Să lăsăm 
pentru moment la o parte cap. IV şi V ale Bibliei, la care 
de altfel ne vom întoarce în curînd, și să trecem la analiza 
cap. VI. Aici vom afla dintr-o dată că, „după ce oamenii 
au început să se înmulțească pe faţa pămîntului și li s-au 
născut fete, atunci au văzut fiii lui dumnezeu că fetele 
oamenilor sînt frumoase și și-au luat de neveste din toate 
pe acelea pe care le-au ales“. Nu e nimic de mirare în 
această povestire despre fiii lui dumnezeu, care se însoară 
cu fetele omului, căci aproape toate popoarele au născocit 
asemenea legende despre fiii lui dumnezeu. Mulţi oameni 
s-au ridicat în tagma dumnezeiască și se credea despre ei 
că se trag din zei. Ba chiar unii împărați porunceau de-a 
dreptul să li se alcătuiască genealogii din care să se vadă 
că spiţa lor se trage direct de la zei. Asemenea genealogii 
au fost alcătuite pentru Alexandru Macedon, împăratul 
August, Genghis-han 2% şi alţii. Împărații chinezi se intitulau 
fii ai cerului, iar mikadoul japonez — fiul soarelui-răsare 
(chiar și despre tarul Nikolai al II-lea popii spuneau că 
este „unsul lui dumnezeu“). Atunci ce poate fi de mirare 
în faptul că evreii, care în acele timpuri nu se deosebeau 
de alte popoare sălbatice și pe jumătate sălbatice, au născo- 
cit și ei o legendă asemănătoare despre niște fii ai lui dumne- 
zeu care s-au căsătorit cu fiicele omului? | 

În cap. VI, versetul 4, găsim și o poveste despre giganţi: 
„lar în vremea aceea — spune Biblia — erau pe pămînt 
uriași, mai ales după ce fiii lui dumnezeu intrară la fiicele 
oamenilor și le .născură fii. Aceștia sînt vitejii cei mai 
vestiți din vechime“. Fiii lui dumnezeu despre care vorbește 
Biblia nu sînt nici mai mult, nici mai puţin decit, probabil, 
eroii sau duhurile legendare, pe care evreii îi considerau 
străbunii lor, oameni puternici și vestiți din moșşi-strămoși. 
Desigur, cu timpul, oamenii au început să le atribuie însușiri 
deosebite şi să-i socotească uriași. La toate popoarele întîl- 
nim, de altfel, povești asemănătoare despre uriași și giganţi. 
Cu toate acestea, nicăieri în scoarţa pămîntului, printre 

atitea vestigii ale timpurilor trecute, nu s-a păstrat vreo 
urmă a uriașilor despre care povesteşte Biblia. 

Se pare că totul mergea destul de bine pe pămînt, atît 
de bine, încît chiar fiii lui dumnezeu se iubeau cu fiicele 
omului. Şi dintr-o dată citim următoarele (cap. VI, versetele 
5—7): „Şi cînd a văzut domnul dumnezeu că s-a înmulţit 
răutatea oamenilor pe pămînt şi că toată închipuirea cuge- 
telor inimii lor este numai şi numai spre răutate, în toată 
vremea, i-a părut rău lui dumnezeu că a făcut pe om pe 
pămînt şi s-a mîhnit în inima sa. Atunci a rostit domnul: 
Nimici-voi de pe faţa pămîntului pe omul pe care l-am zidit, 
și pe om şi dobitoacele și tîritoarele și păsările cerului, căci 
fmi pare rău că le-am zidit“. Mai departe, în versetele 11—12: 
„Ci pămîntul se stricase în faţa lui dumnezeu și se umpluse 
de silnicie. Şi s-a uitat dumnezeu pe pămînt, și iată se 
stricase, fiindcă tot trupul își stricase rostul său pe pămînt“. 
Acum fiecare credincios are tot dreptul să se întrebe nedu- 
merit: cine a umplut pămîntul de stricăciune? Cine a des- 
frînat pe oameni? Nu cumva oare chiar acei fii ai lui dum- 
nezeu care poposeau la fiicele omului? Și de asemenea mai 
putem să ne întrebăm: chiar dacă au greşit cu ceva oamenii, 
deşi dumnezeu a stat de vorbă cu ei, pentru ce a fost totuși 
nevoie să nimicească animalele şi păsările cerului? Cu ce 
au păcătuit, oare, în faţa lui dumnezeu cioara sau vrabia? 
Şi ce rost le-a fost dat lor pe lume, pe care ele l-au stricat? 
Putem, desigur, pune multe întrebări asemănătoare, dar 
la nici una nu va putea vreun popă să ne răspundă altfel 
decît că aceasta a fost „voia lui dumnezeu“ și „căile dom- 
nului sînt de necercetat“. Dar muncitorii şi ţăranii nu pot 
fi mulţumiţi cu asemenea răspunsuri stupide. 

În Biblic urmează apoi o mică genealogie a lui Noe, 
în care se spune textual: „lată istoria vieţii lui Noe. Noe 
era un om drept și fără prihană în veacul său și Noe umbla 
cu dumnezeu. Şi i s-au născut lui Noe trei feciori: Sem, Ham 
și Iafet“ (VI, 9—10). lată întreaga biografie a lui Noe! 
Biblia povestește că dumnezeu a înecat pe toţi oamenii 
de pe pămînt şi a lăsat doar pe Noe și pe cei trei fii ai săi. 
Fiecare credincios s-ar fi putut aștepta să i se arate meritele 
deosebite ale lui Noe, dar, după cît se vede, ele constau 
numai în faptul că Noe „umbla cu dumnezeu“. În ce fel 
umbla el cu dumnezeu, Biblia nu precizează. Sîntem nevoiţi 

să ne mulțumim doar cu cele spuse de autorul Bibliei, şi 
anume că Noe era un om drept și fără prihană. Despre cei 
trei fii ai săi care au scăpat şi ei de la potop nu ni se 
spune însă absolut nimic, nu ştim nici măcar dacă „umblau“ 
cu dumnezeu. Urmează apoi povestea potopului. Dacă, aşa 
cum au făcut cercetătorii Bibliei, veţi desprinde următoarele 
versete: cap. VI, 13—22; cap. VII, 6—9, apoi 11, 13—15, 
jumătate din 16, 18—20, 24; cap. VIII, 1, jumătate din 
2, jumătate din 3 pînă la 5, apoi 13—19; cap. IX, 1—17, 
veți obţine o singură povestire; restul cap. VI, versetele 
5—12 şi anumite versete din cap. VII și VIII formează o 
a doua povestire. Pentru mai multă claritate dăm mai jos 
amîndouă povestirile scrise separat. În loc de cuvîntul 
„dumnezeu“ vom folosi cuvintele corespunzătoare „Elohim“ 
și „Iahve“. 

Legenda elohistă despre potop glăsuiește precum urmează: 

„Atunci a grăit Elohim către Noe: Sfîrșitul a toată 
făptura stă gata, în faţa mea, căci pămîntul s-a umplut de 
silnicie. Deci iată, eu îi voi nimici o dată cu pămîntul. 
Fă-ţi o corabie din lemn de chiparos. Corabia s-o faci cu 
cămăruţe şi s-o ungi pe dinăuntru și pe din afară cu smoală. 
lată și măsura după care s-o faci: trei sute de coţi să fie 
lungimea corăbiei, cincizeci de coţi lărgimea şi treizeci de 
coti înălțimea ei. Să faci corăbiei răsuflători și să le croiești 
la un cot de acoperiș în jos, iar ușa corăbiei s-o pui într-o 
latură. S-o faci cu trei rînduri de cămări: rîndul de jos, al 
doilea și al treilea. 

Și eu iată voi aduce potopul apelor pe pămînt, ca să 
prăpădesc tot trupul de sub cer, care are în el duh de viaţă, 
şi tot ce se află pe pămînt să piară. Şi eu voi încheia 
legămîntul meu cu tine! Iar tu intră în corabie, tu și 
feciorii tăi şi femeia ta. 

Și din toate vieţuitoarele, din toată făptura, cîte două 
din toate să bagi în corabie, ca să rămînă în viaţă, cu tine; 
parte bărbătească şi femeiască să fie! Din tot soiul de 
păsări şi de dobitoace și din tot soiul de tîrîtoare ale 
pămîntului: cîte o pereche din toate să vic la tine, ca să 
rămiîie în viaţă. lar tu ia cu tine din orice fel de hrană 
care e bună de mîncat și adun-o în corabie, ca să aveţi de 
mîncare voi și dobitoacele. Și Noe a făcut toate întocmai 
aşa cum i-a poruncit Elohim... 

Și Noe era în viaţă de şase sute de ani, cînd apele potopu- 
lui veniră asupra pămîntului. Și au intrat Noe și feciorii 
săi și femeia sa şi nurorile sale cu el în corabie din pricina 
apelor potopului. Din dobitoacele curate și din cele necurate 
și din păsări și din tot ce se tîrăşte pe pămînt. Două cîte 
două veniră la Noé în corabie, parte bărbătească şi parte 
femeiască, aşa cum îi poruncise Elohim lui Noe. 

În anul șase sute al vieţii lui Noe, în luna a doua, în 
ziua a șaptesprezecea a lunii, în ziua aceea ţișniră toate 
izvoarele marelui adînc și stăvilarele cerului se crăpară... 

În ziua aceea a intrat Noe în corabie şi împreună cu el: 
Sem, Ham și lafet, feciorii lui Noe, femeia lui Noe și 
cele trei femei ale fiilor săi... 

Și au intrat la Noe în corabie perechi-perechi, din toate 
vieţuitoarele cu duh de viaţă în ele. Şi veneau, veneau parte 
bărbătească și parte femeiască, din toată făptura, precum 
poruncise Elohim lui Noe... 

Și apele au crescut mari și au sporit foarte pe pămînt și 
corabia plutea pe faţa apelor. Şi apele au crescut uriașe pe 
pămînt, afară din cale, încît toţi munţii cei mai înalţi, 
de sub tot cerul, fură acoperiţi. Cu cincisprezece coţi 
deasupra lor se ridicară apele și munţii fură acoperiţi. 

Și au crescut apele pe pămînt vreme de 150 de zile. 

Și Elohim şi-a adus aminte de Noe și de toate fiarele 
şi de toate dobitoacele care erau cu el în corabie, și dumnezeu 
a lăsat să bată vînt pe pămînt și apeleau început să scadă. 
Și s-au închis izvoarele adincului și stăvilarele cerului... 

Și apele de pe pămînt au dat înapoi puţin cîte puţin și 
după o sută cincizeci de zile au scăzut de tot. lar în luna 
a şaptea, în ziua a șaptesprezecea a lunii, corabia s-a oprit 
pe Muntele Ararat. Şi apele au scăzut mereu, mereu pînă 
in luna a zecea, iar în luna a zecea, în cea dintii zi a lunii, 
s-au arătat vîrfurile munţilor. 

lar în anul şase sute și unu al vieţii lui Noe, în ziua 
întîia din luna întîia, apele de pe pămînt se uscară, și Noe 
dădu la o parte acoperişul corăbiei şi se uită: și iată că se 
zbicise faţa pămîntului. lar în luna a doua, în ziua a 
douăzeci şi şaptea, pămîntul cra uscat. Atunci a grăit Elohim 
către Noe şi i-a zis: 

leşi din corabie tu și femeia ta și feciorii tăi şi nurorile 
tale. Toate vieţuitoarele care sînt cu tine, din toată făptura, 

și păsări, și dobitoace și tot felul de tîrîtoare, care se tirăst 
pe pămînu., scoate-le cu tine, ca să mișune pe pămînt și să 
se prăsească şi să se înmulțească pe pămînt! Deci au ieșit 
din corabie Noe și feciorii lui şi femeia lui și nurorile 
lui. Toate vieţuitoarele, toate tirîtoarele ṣi toate păsările şi 
tot ce se mișcă pe pămînt după soiurile lor“. 

Aşa sună prima din legendele biblice despre potop. 

Părţile din Biblie care au intrat în cealaltă povestire, 
iahvistă, despre potop sună astfel: 

„Și cînd a văzut Iahve că s-a înmulţit răutatea oamenilor 
pe pămînt și că toată închipuirea cugetelor inimii lor este 
numai și numai spre răutate, în toată vremea, i-a părut 
rău lui Iahve că a făcut pe om pe pămînt și s-a mîhnit în 
inima sa. Atunci a rostit Iahve: Nimici-voi de pe faţa 
pămîntului pe omul pe care l-am zidit și pe om și pe dobi- 
toacele și tîritoarele şi păsările cerului, căci îmi pare rău 
că le-am zidit. Ci Noe a aflat har în ochii lui Iahve. lată 
istoria vieţii lui Noe. Noe era om drept şi fără prihană în 
veacul său şi Noe umbla cu dumnezeu. Şi i s-au născut lui 
Noe trei feciori! Sem, Ham și lafet. Ci pămîntul se stricase 
în faţa lui Iahve şi se umpluse de silnicie. Şi s-a uitat Iahve 
pe pămînt şi iată se stricase, fiindcă tot trupul îşi stricase 
rostul său pe pămînt. 

Şi a zis Iahve lui Noe: Intră tu și toată casa ta în corabie, 
căci numai pe tine te-am cunoscut drept, înaintea mea, 
în neamul acesta. Din toate dobitoacele cele curate ia cu 
tine cite șapte perechi, parte bărbătească şi parte femeiască. 
Aşişderea și din păsările cerului cite șapte perechi, bărbă- 
tușul şi găinușa, ca să le dăinuiască sămînţa pe toată faţa 
pămîntului. Căci peste şapte zile eu voi slobozi ploaie pe 
pămînt timp de patruzeci de zile și patruzeci de nopţi şi 
voi şterge de pe faţa pămîntului toate făpturile pe care 
le-am zidit... 

lar cînd s-au împlinit șapte zile, apele potopului au 
pornit pe pămînt... 

Și a ținut ploaia pe pămînt patruzeci de zile şi patruzeci 
de nopți. 

n ziua aceea a intrat Noe în corabie și împreună cu el: 
Sem, Ham şi lafet, feciorii lui Noe, femeia lui Noe şi cele 
trei femei ale fiilor săi. Apoi tot felul de fiare şi tot felul 
de dobitoace și tot soiul de tîrîtoare, care se tîrăsc pe pămînt, 

ŞI tot felul de păsări și tot felul de păsărele şi de zburătoare. 
Și au intrat la Noe în corabie... Apoi Iahve a închis ușa după 
el. Și a stîrnit potopul patruzeci de zile pe pămînt şi au 
crescut apele şi au ridicat corabia, și ea plutea pe deasupra 
pămîntului. . 

Atunci pieri toată făptura care se mișcă pe pămînt: 
păsări, dobitoace şi fiare, cît și toate vietăţile care mișună 
pe pămînt, precum și toţi oamenii. Toate viețuitoarele 
de pe uscat cu suflare de viaţă în nările lor, toate pieiră. 
Astfel au fost stîrpite toate făpturile de pe faţa pămîntului, 
de la om pînă la dobitoc, pînă la tîrîtoare, pînă la păsările 
cerului; stîrpite au fost de pe pămînt și au rămas numai 
Noe și cu cei ce se aflau cu el în corabie. 

Și ploaia din cer a contenit... lar după ce au trecut patru- 
zeci de zile, Noe a deschis fereastra corăbiei pe care o 
făcuse. Și a dat drumul unui corb. Acesta a ieșit, ducîndu-se 
„şi întorcîndu-se, pînă ce s-au uscat apele de pe pămînt. Şi 
după şapte zile Noe a dat drumul unui porumbel din corabie, 
ca să se încredinţeze dacă s-au scurs apele de pe faţa pămîn- 
tului. Ci porumbelul n-a găsit unde să-și odihnească talpa 
piciorului şi s-a întors la Noe în corabie, căci apele erau 
pe toată faţa pămîntului. Atunci Noe şi-a întins mîna și 
a apucat porumbelul și l-a băgat la sine în corabie. Şi a 
aşteptat încă șapte zile șia dat drumul iar porumbelului din 
corabie. Și a venit la el porumbelul, în faptul serii, și iată 
avea în ciocul său o frunză de măslin ruptă atunci. Și Noe 
a priceput că apele au scăzut de pe pămînt. Şi a așteptat 
încă alte șapte zile, şi a dat drumul porumbelului, dar el 
nu s-a mai întors la Noe... 

Și a zidit Noe un jertfelnic lui Iahve și a luat din toate 
vieţuitoarele curate și din toate păsările curate şi le-a 
adus ardere de tot, pe jertfelnic. Și a mirosit Iahve mirosul 
cu bună mireasmă și a zis lahve în cugetul său: „De acum 
înainte nu voi mai blestema pămîntul din pricina omului, 
pentru că plăsmuirile inimii omului sînt rele din tinereţea 
lui şi nu voi mai nimici toate vicţuitoarele, precum am făcut. 

De aici înainte, cît va mai dăinui pămîntul, semănatul 
şi secerișul, frigul și căldura, vara și iarna, ziua și noaptea 
nu vor mai conteni!“. 

După cum poate lesne observa cititorul, aceste două 
legende biblice despre potop nu sînt la fel. 

În primul rînd, în originalul ebraic cele două legende 
se deosebesc uşor prin aceca că într-una dumnezeu se nu- 
mește „Elohim“, iar în cealaltă „Iahve“. În prima povestire 
dumnezeu poruncește lui Noe să ia cite o pereche din fiecare 
făptură, în care sălășluieşte duhul vieții, iar în a doua îi 
spune: „Din toate dobitoacele cele curate ia cu tinc cite 
şapte perechi, parte bărbătească și parte femeiască, iar din 
dobitoacele necurate cite o pereche, parte bărbătească și 
parte femeiască. Așișderea și din păsările cerului“. În 
prima legendă se spune că a plouat timp de 150 de zile, 
iar în a doua doar 40 de zile. Potrivit primei legende apa 
a scăzut în cinci luni și jumătate, iar după a doua în 21 de 
zile. După prima legendă potopul s-a pornit din tăria ceru- 
lui, adică din marea iniţială, din cauză că s-au crăpat 
stăvilarele oceanului ceresc; în povestirea a doua potopul 
a fost o simplă ploaie. Dacă am încerca să comparăm aceste 
povestiri cu legenda asiriană despre potop pomenită mai 
sus, atunci am vedea că o mare parte a legendti biblice este 
pur şi simplu împrumutată din cea asiriană, scrisă mult mai 
înainte. 

Să ne închipuim acum acest potop așa cum este zugrăvit 
în Biblie. A venit dumnezeu la tata Noe și l-a anunţat că 
peste 7 zile va începe potopul. În aceste 7 zile Noe împreună 
cu fiii săi trebuia să facă următoarea treabă: să construiască 
corabia în care să intre cîte 7 perechi de dobitoace curate 
și cîte o pereche de animale necurate, așișderea și păsări 
și alte vieţuitoare; să pregătească hrană destulă pentru 
tot timpul cît va dura potopul fiecărui animal după tre- 
buinţa și obișnuinţa sa; în plus trebuia să mai adune toate 
aceste animale împrăștiate pe toată faţa pămîntului. Nu 
știm ce fel de tîmplar era Noc, dar, dacă am da crezare 
povestirii biblice despre dimensiunile corăbiei, am vedea 
că astăzi se construiesc corăbii cu mult mai mari decît a 
lui Noe, care era mai mică decît, bunăoară, fostul Palat de 
iarnă din Leningrad. Noe nu avea radio și nici telegraf; 
cu toate acestea el trebuia să dea de ştire urșilor polari, 
bufniței polare, vulpii albastre, prepeliţei albe și altor 
animale polare și tropicale ca să vină pe corabia lui pentru 
a pleca în călătorie. În corabie se intra numai cu invitaţie 
nominală, căci altfel, în acea învălmășeală, s-ar fi îngrămă- 
dit nu numai cîte o singură pereche şi nici chiar numai cîte 7. 


76 


kd 


Și acum închipuiți-vă: în 7 zile s-au tîrît, au venit în 
zbor, au alergat, au galopat fiare şi păsări, tîrîtoare şi 
insecte de pretutindeni, care dincotro, de pe tot globul 
pămîntesc. Biblia istoriseşte doar despre potopul lumii 
întregi, şi dacă o pereche oarecare n-ar fi ajuns pe corabie, 
risca să piară deoarece, cum afirmă Biblia, toate celelalte 
făpturi au pierit. Cum vor fi intrat toate aceste animale 
în corabia lui Noe e greu de spus. De bună seamă că scheunau 
și se învălmășeau unele peste altele, pentru că unele animale 
erau așa de mari că nu ar fi încăput pe nici o „uşă a lui Noe“. 
Apoi pentru aceste animale trebuia pregătită hrană care să 
le ajungă pe 5 luni. Nu știm cine eșa ministru al aprovizio- 
nării pe corabie și nici ce raţie zilnică se dădea fiecărui 
animal. Dar chiar dacă li s-ar fi dat o raţie minimă, tot ar 
fi trebuit strînsă o cantitate de hrană atît de mare încît 
n-ar fi putut încăpea pe corabia lui Noe, chiar dacă aceasta 
ar mai fi remorcat trei șlepuri după ea. Există cîteva mii 
de specii de animale, păsări și reptile, iar Biblia spune că 
trebuia aleasă hrană potrivită pentru toate animalele. 
Aceasta însemnează că pentru lupi Noe ar fi trebuit să se 
aprovizioneze cu vaci sau oi, pentru lei cu cerbi sau cu alte 
animale de acest gen; la fel pentru tigri, pentru urși, pentr 
leoparzi etc. De asemenea trebuiau mari cantităţi dc nutreţ 
pentru rumegătoare. Trebuia să prindă oîte o pereche de 
lei, de tigri, rinoceri, hipopotami şi mistreți, apoi cîte o 
pereche din toate insectele și din toate păsările. Dacă vre- 
odată ne vu chinui o ploșniţă, vreun gîndac sau vreun pădu- 
che, să ne aducem aminte atunci că dumnezeul biblic a 
salvat aceste vieţuitoare de la potop, deși numai cite o 
pereche de prăsilă. 

Plăcută trebuie să fi fost călătoria făcută de Noe, nimic 
de zis! Ce zgomot şi ce duhoare de neînchipuit trebuie să fi 
domnit pe corabie! Odată unul dintre credincioşi încerca 
într-o discuţie să-mi explice: nu trebuie să ne închipuim — 
spunea el — că toate animalele au fost așezate să stea la largul 
lor pe corabie; iată, să spunem, stătea cămila — îmi explica 
el — și între picioarele ei stăteau fiarele mai mici. Gîndiţi-vă 
cum a stat cămila crăcănată cinci luni în picioare și nu a 
pierit! Și singura explicaţie pe care o pot da popii este că 
„Pentru dumnezeu totul e cu putinţă“. Ne mai întrebăm 
apoi în ce chip animalele de pradă se vor fi împăcat acolo 

cu ierbivorele. Despre aceasta Biblia nu spune nimic, căci 
nici nu se poate spune ceva. După cinci luni corabia s-a 
oprit pe Muntele Ararat. Se părea că îndelungata călătorie s-a 
terminat în chip fericit. Toţi și toate cîte se aflau pe corabie 
au ajuns la staţia Ararat sănătoşi şi nevătămați, pe cînd 
celelalte viețuitoare pieriseră. Dumnezeu a poruncit atunci 
celor din corabie să iasă și toţi s-au împrăștiat pe pămînt. 
Ja sfîrşitul povestirii se întîmplă însă un lucru foarte ciudat. 

„Şi a zidit Noe un jertfelnic lui dumnezeu și a luat din 
toate vieţuitoarele curate şi din toate păsările curate și le-a 
adus ardere-de-tot,pe jertfelnic. Și a mirosit dumnezeu mirosul 
cu bună mireasmă și a zis dumnezeu în cugetul său: „De acum 
înainte nu voi mai blestema pămîntul din pricina omului, 
pentru că plăsmuirile inimii omului sînt rele din tinereţea 
lui şi nu voi mai nimici toate vicţuitoarele, precum am făcut. 
De aci înainte, cît va dăinui pămîntul, semănatul și seceri- 
şul, frigul și căldura, vara și iarna, ziua şi noaptea nu vor 
mai conteni“ (VIII, 20-22). Observaţi că aceste cuvinte 
sînt spuse la sfîrșitul povestirii, în care se arată că din toate 
vietuitoarele a fost aleasă numai cîte o pereche. Atunci, 
dacă Noe a adus ca jertfă din toate vieţuitoarele, ce a mai 
rămas din fiecare? Cum a mai fost atunci cu putinţă înmul- 
ţirea tuturor acestor animale „curate“? Închipuiţi-vă şi 
pe acest dumnezeu care a înecat tot şi a distrus și pruncii 
din leagăn (cu ce or fi păcătuit oare acești prunci?), iar 
apoi s-a așezat să tragă în nări mirosul plăcut. al fripturilor 
de berbec, de oaic sau de vacă sau de alte animale, pe care 
i le frigeau Noe și fiii săi. Cu ce se deosebeşte această poves- 
tire de legenda asiriană despre zeii care după potop s-au 
adunat să aspire mirosul plăcut („s-au adunat ca muștele 
deasupra celui care le aducea jertfa“)? În legenda ebraică 
dumnezeu întinde pe cer curcubeul; la fel a făcut și zeiţa 
din povestirea asiriană. Ceea ce trebuie să reținem, însă, 
este faptul că evreii au transformat povestirea asiriană 
despre o inundatie care s-a produs într-un anumit loc într-o 
legendă despre potopul universal. În povestirea asiriană 
nu se spune că potopul s-a dezlănțuit pe întregul pămînt. 

Dimpotrivă, în ea se vorbeşte nu despre potop, ci despre 
o inundație, şi nu despre una universală, ci despre una locală. 
Potrivit acestei povestiri, inundația s-a produs numai într-o 
singură țară, iar nu în toate. Şi acest potop, spune legenda 

asiriană, a durat nu un an, ci numai şapte zile; şi apele 
au scăzut nu într-o lună, ci numai într-o zi şi o noapte. În 
afară de aceasta, în legenda asiriană se spune răspicat că 
apa nu a acoperit toate înălțimile munţilor, astfel încit 
corabia lui Ut-Napiştim s-a oprit la Muntele Nizir tocmai 
cînd potopul era în toi. 

Munţii Nizir există şi în zilele noastre și înălţimea lor 
maximă nu trece de... 100 de metri! 

Prin urmare, potopul care a stat la baza legendei asiriene 
nu a fost chiar potop, ci o inundație mesopotamică, destul 
de obișnuită și de frecventă în acele locuri. Evreii au trans- 
format această legendă într-o poveste despre un potop 
universal. În realitate nu s-a produs niciodată un astfel 
de potop. 

Desigur, inundaţii locale vor fi fost, cum se întîmplă 
să fie și astăzi. Pe de altă parte, legende despre potopuri 
întîlnim aproape la toate popoarele care trăiesc în apropierea 
marilor întinderi de apă. Dar Biblia şi popii urmăresc 
altceva: ei vor să explice fenomenele ştiinţifice cu ajutorul 
Bibliei. Însă toate concluziile științei despre pămînt (geo- 
logia) şi ale altor ştiinţe contrazic Biblia. Popii mai cu 
știință de carte se străduiesc „să demonstreze“ că știința 
și religia nu sc contrazic de fel. Pentru a-și atinge ţinta cei 
„aranjează“ faptele, le denaturează și literalmente le trag 
de păr. Studiind însă problema din punct de vedere istoric 
și avînd la îndemînă fapte ca povestirea asiriană despre 
potop, despre care am vorbit, şi un orb poate să-și dea 
seama că nu există nici un fel de istorie sfîntă în Scriptură 
și că Biblia nu este altceva decît o culegere de legende 
care au luat naştere în decursul timpurilor fie la vechii 
evrei, fie la alte popoare cu care evreii au venit în contact 
în timpul luptelor purtate cu acestea. Asemenea povestiri, 
vechi amintiri despre inundaţii petrecute de mult au existat 
aproape la toate popoarele. Numai că nu oricui i-a venit 
în minte să explice aceste inundaţii prin mînia lui dumnezeu, 
care întîi făurește singur toate, iar după aceea „îi pare rău 
că le-a zidit“ și îneacă în valurile mînici sale toate vicţui- 
toarele. 


ÎNCHEIERE 


Mii şi mii de ani de-a rîndul oamenii nu numai că s-au 
mulţumit cu aceste povești care explicau facerea lumii, 
dar credeau chiur că ele întruchipează suprema înţelepciune 
divină. Această credinţă copilăroasă nu mai poate satisface 
însă astăzi pe nici un muncitor care gîndeşte, pe nici un 
colhoznic care vrea să afle adevărul adevărat. Dacă această 
primă încercare de lămurire a Bibliei va contribui cît de 
cît la cunoașterea acestui adevăr, voi considera că mi-am 
îndeplinit sarcina. În cele ce urmează mă voi opri la acele 
pasaje din Biblie, mai mult sau mai puţin importante, care 
se referă la înţelegerea științifică a lumii sau la explicarea 
fenomenelor vieţii sociale. 


FACEREA 


PREFAŢĂ LA PARTEA A DOUA 


În această carte sînt adunate diverse articole publicate 
în săptăminalul antireligios „Bezbojnik“?!. Experienţa edi- 
tării unui volum cuprinzind articole referitoare la legendele 
biblice despre facerea lumii a arătat cit de mare este interesul 
maselor populare pentru o astfel de publicaţie. În prezent, 
întrucît a apărut o a doua ediţie a primei părți a cărţii Facerii, 
este, credem, momentul de a edita și celelalte legende. Adunate 
la un loc, ele oferă un material simplu și accesibil tuturor, 
pentru uzul atit al credincioşilor cit și al necredincioșilor, 
care vor putea să aprecieze în lumina adevărului ceea ce sluji- 
torii bisericii ne-au prezentat drept „lege a domnului“. 

Poate că cea mai bună apreciere a acestei lucrări o consti- 
tue faptul că popii o pomenesc în predicile lor, fiind nevoiţi 
să vorbească în biserică despre Biblia ateistă a lui laroslavski. 
Ei sînt nevoiţi să procedeze astfel iocmai pentru că în prezent 
această Biblie este citită cu mult mai mult interes decit cea 
popească. Faptul acesta îl îndreptățește pe autor să creadă că 
se află pe calea cea bună și că e necesară examinarea întregii 
Biblii de pe aceleași poziţii. 

AUTORUL 


Capitoluli CAIN ȘI ABEL 


| n Biblie se povestește că, după căderea în păcat, 
Eva l-a născut pe Cain și a spus: „dobindit-am 
un om de la dumnezeu“. Așadar, potrivit Bibliei, 
încă prima femeie fusese încredinţată că născuse de la dumne- 
zeu. Astfel, după scriptură, nu lisus Hristos a fost primul 
fiu al lui dumnezeu, născut din trup de femeie, ci Cain. Apoi 
s-a născut fratele acestuia, Abel. Despre obîrșia divină 
a lui Abel, Biblia nu pomenește nimic, ci spune numai că 
el păștea oile, iar Cain era plugar. Noi însă știm din istorie 
că agricultura s-a dezvoltat mult mai tîrziu decît creșterea 
vitelor și mai ştim că între agricultorii primitivi, care 
trebuiau să stea locului, să lucreze în permanenţă aceleași 
ogoare, alegîndu-şi-le pe cele mai roditoare, și crescătorii 
de vite, care trebuiau să rătăcească cu turmele lor dintr-un 
loc în altul, se iscau mereu încăierări, se dădeau lupte uneori 
foarte sîngeroase. În orice caz, înainte ca oamenii să fi 
devenit agricultori s-au scurs mii de ani de lupte. 

Fără îndoială că aceste lupte dintre crescătorii de vite 
şi agricultori au fost folosite apoi în scriptură drept material 
pentru povestirea despre Cain şi Abel. Astfel, în Biblie 
se povesteşte (IV, 3—5): 

„Și după cîtăva vreme Cain a adus din roadele pămîntu- 
lui prinos lui dumnezeu. 

Și Abel a adus şi el din cele întîi născute ale oilor sale 
și din grăsimea lor (adică pur și simplu cele mai grase, mai 
gustoase bucăţi — momiţțele și rinichii, căci dumnezeu era 
cam pofticios. — Em. 1.). lar dumnezeu a privit cu îndu- 
rare pe Abel şi jertfa lui, iar la Cain și la jertfa lui nu s-a 
uitat“. 

Ne putem lesne închipui cam cum arătau asemenea aduceri 
de jertfă: Abel, ca alte mii de păstori, taie un berbec pentru 
dumnezeul său, îl frige pe jar şi mai adaugă și ceva grăsime. 
Desigur, carnea se frige pe jar mult mai bine decît un do- 


87 


vleac oarecare, un castravete sau un strugure. Fumul stîrnit 
de berbecul fript se ridică drept în sus, fiindcă în jurul 
focului se formează un puternic curent de aer, pe cînd 
fumul stîrnit de o varză sau de un strugure se tîrăște pe 
jos, îneacă totul împrejur şi nu se ridică în sus. 

Oamenii ignoranţi și superstițioşi interpretează însă 
aceasta în sensul că lui dumnezeu i-ar plăcea berbec și nu 
i-ar plăcea varză sau dovleac. Dar cine să fie oare acest 
dumnezeu? Este, desigur, vreun strămoș de mult răposat 
al lui Abel și Cain căruia aceştia îi aduc prinos, pe care, 
cu alte cuvinte, îl hrănesc şi după moarte, deoarece oamenii 
primitivi credeau că strămoşilor le trebuie hrană și după 
moarte și că, dacă vor fi hrăniţi din cînd în cînd cu berbeci 
sau porumbei fripţi și li se vor aduce şi altfel de jertfe 
(uneori chiar omenești), acești strămoși vor fi mai binevoitori 
și-i vor ajuta în viaţa de toate zilele??. 

Biblia spune: 

„Şi Cain s-a aprins de miînie şi faţa lui s-a posomorit 
(fireşte, cum să nu se mînie, că doar el era fiul domnului, 
nu Abel. — Em. 1.). Şi a întrebat domnul pe Cain: de ce 
te-ai aprins de mînie şi de ce s-a posomorit faţa ta? Oare, 
dacă ţi-e bună inima, nu tii fruntea sus? lar dacă ţi-e inima 
haină, păcatul stă la pîndă la ușa ta. Şi pofta lui dă năvală 
spre tine, dar tu pune stăpînire pe el!“ 

Dumnezeu vorbeşte cu fiul său și-l întreabă. S-ar părea 
că nu e un dumnezeu chiar atît de atotștiutor dacă se mun- 
ceşte atîta ca să afle ce gîndeşte Cain. Acesta însă tace 
îndărătnic şi nu răspunde nici un cuvînt tăticului său. 

„Şi a zis Cain lui Abel, fratele său: să mergem pe cîmp! 
lar cînd erau pe cîmp, Cain a tăbăriît pe Abel, fratele său, 
si l-a omorît. Atunci a grăit domnul către Cain: «Unde 
este Abel, fratele tău?» Iar el a răspuns: «Nu știu! Nu cumva 
sînt paznicul fratelui meu?)“ 

„După cum vedeţi, dumnezeu nu era un anchetator prea 
iscusit. Dacă dăm crezare Biblici, pe pămînt se aflau numai 
doi oameni — Cain şi Abel; atunci de ce mai întreba dumne- 
zeu cine l-a ucis pe Abel? Cine altul l-ar mai fi putut ucide? 
Dar dumnezeul antic continuă discuţia cu Cain şi spune 
că „glasul singelui, lui Abel strigă către el din pămînt. 
„Glasul sîngelui“ ! În vechime, cînd îndeletnicirea de căpe- 
tenie a oamenilor era vînătoarea şi cînd oamenii își vedeau 

la fiecare pas semenul murind cu sîngele gîlgiind din rănile 
pricinuite de fiare, sîngele întruchipa pentru ei viaţa însăși. 
După închipuirea acestor oameni, sufletul sălășluia în sînge” 
şi de aceea sîngele era semnul vieţii cu care se întăreau 
legămintele şi se pecetluiau făgăduinţele. După cum vom 
vedea mai departe, chiar dumnezeu încheie cu Avraam un 
legămînt, pe care îl întărește cu sînge prin tăierea împrejur. 
Şi de aceea nu e de loc de mirare că cei din vechime atribuiau 
lui dumnezeu cuvinte despre glasul sîngelui care strigă 
din pămînt. Apoi dumnezeu îl blestemă pe Cain: 

„Și acum blestemat să fii tu pe pămîntul care și-a deschis 
gura ca să primească sîngele fratelui din mîna ta! Cînd 
vei munci pămîntul, să nu-ţi mai dea vlaga lui. Zbuciumat 
și fugar să fii pe pămînt!“ 

Acesta este cel de-al doilea surghiun la care dumnezeu 
este nevoit să-i osîndească pe oameni. După ce a făurit 
lumea, lăudîndu-se că totul i-a ieșit atît de bine, s-a dovedit 
că nu era chiar așa, căci după cîteva zile numai a trebuit 
să izgonească din rai și să surghiunească în lume prima pereche 
de oameni zămislită de el. Dar mărul nu cade departe de pom. 

Cain, despre care Eva spunea că l-a dobîndit de la 
dumnezeu, are parte de o soartă și mai amară încă. El este 
osîndit să fie pribeag în vecii vecilor şi pămîntul are poruncă 
să nu-i mai dea adăpost. Dar Cain înaintează o jalbă: 

„Şi a zis Cain către domnul: fărădelegea mea este prea 
mare ca să mi se mai ierte! (sînt vinovat, doamne, o recunosc 
deschis. — Em. [1.). lată, astăzi tu mă alungi de pe faţa 
acestui pămînt și trebuie să mă ascund de tine. hătăcitor 
și fugar voi fi pe pămînt, iar cine va da peste mine mă va 
ucide!“. 

De ce se temea Cain atît de mult că îl va putea ucide 
oricine îl va întîlni? Şi cine era acest „oricine“ ? Doar, după 
cum scrie în Biblie, în acele timpuri nu mai erau și alți oameni, 
așa că e absolut de neînțeles cine l-ar fi putut omori. După cît 
se pare, legenda aceasta a luat naștere în timpurile cînd se 
dădeau lupte între diverse triburi. Dacă tribul întîlnea un 
străin, sau îl omora, sau îl schilodea, după cum arată Paul La- 


— 


* Şi astăzi religia mai păstrează încă urme ale credinței 
că sufletul sălăşluieste în sînge. Astfel, religia mozaică interzice 
întrebuințarea sîngelui animalelor pentru hrană. 

fargue explicînd mitul lui Cain şi Abel (vezi Paul Lafargue 18: 
„În ocna capitalistă“). Pentru a nu fi ucis, Cain trebuia să 
aibă pe trup un anumit semn, un tatuaj care să-l ferească 
de a fi ucis, cu alte cuvinte Cain trebuia să poarte pe trup 
un semn „tabu“ care să-l ocrotească de năpastă. El cerea, 
aşadar, să i se acorde un fel de imunitate, să i se dea o autori- 
zaţie de liberă trecere, cum s-ar spune astăzi 2. 

Dumnezeul biblic îi promite și îi dă această autorizaţie 
de liberă trecere. Şi i-a spus lui domnul: 

„Oricine va ucide pe Cain va cădea sub înșeptită răz- 
bunare. Şi a pus dumnezeu lui Cain un semn (i-a dat autori- 
zația de liberă trecere. — Em. ].), ca nimeni care-l va găsi 
să nu-l omoare“. 

Pe cît se vede, dumnezeu vorbeşte cu oamenii la fel 
cum discută între ei muritorii de rînd. Astfel se adeverește 
faptul că omul a creat pe dumnezeu după chipul și asemă- 
narea sa și se explică de ce îşi reprezintă el pe acest dumnezeu 
(sau pe ori ce zeu) asemănător omului, gîndind şi vorbind ca 
orice muritor. 

Așadar, urmașii lui Cain trebuiau să se transforme în- 
tr-un popor rătăcitor, care să nu-şi găsească nicăieri locul. 
Iată însă că în același capitol, cap. IV, în versetele 16—17 
citim următoarele: 

„Şi a purces Cain din faţa lui dumnezeu și s-a sălășluit 
în pămîntul Nod, la răsărit de Eden. Şi a cunoscut Cain pe 
femeia sa, şi a zămislit și a născut pe Enoh. Şi s-a apucat 
Și a zidit o cetate, şi cetăţii i-a pus numele Enoh, după numele 
fiului său“. 

Apoi Biblia povestește despre numeroşii urmaşi ai lui 
Cain. Una din soțiile lui Lameh a născut pe label, tatăl 
celor care sălășluiesc în corturi şi pasc turmele. Fratele său, 
lubal, era tatăl celor ce cîntau din chitară și din flaut, cu 
alte cuvinte străbunul muzicanţilor. Cealaltă nevastă a lui 
Lameh, 'Ţila, a născut pe Tubalcain, făurar de unelte de 
aramă şi de fier. Cu alte cuvinte Tubalcain a fost strămoșul 
lăcătușilor, mecanicilor, fierarilor, spoitorilor, turnătorilor, 
cazangiilor etc?f. 

Cititorul, chiar şi cel drept-credincios, are tot dreptul 
să fie nedumerit. Cum adică? Întii dumnezeu îl blestemă pe 
Cain pentru uciderea lui Abel şi-i spune că va fi fugar ṣi rătăci-. 
tor pe vecie, iar apoi, trei rînduri mai jos, acest fugar clădește 

cetăți! E drept că nu e de loc limpede cum construiește el 
această cetate dacă nu existau oameni de loc! De asemenea nu 
e limpede cu cine s-a însurat, întrucit Biblia nu spune de loc 
că mai existau și alți bărbaţi în afară de Adam și alte femei 
în afară de Eva. Dacă ar fi să dăm crezare Bibliei, e cu totul 
de neînțeles cu cine s-a însurat Cain. Iată de ce nu poţi de loc 
să crezi în spusele Bibliei. 

Povestirea biblică potrivit căreia oamenii se trag dintr-o 
singură pereche de oameni, creată, chipurile, de dumnezeu, 
este o bazaconie. 

Oraşele au apărut, desigur, pe o treaptă ulterioară a 
dezvoltării societăţii omeneşti. Pentru construirea orașelor 
era nevoie nu numai de materiale, ci și de o anumită tehnică, 
de dezvoltarea meșşteșugurilor si a uneltelor de muncă și, lucrul 
cel mai important, trebuia să existe o astfel de orinduire econo- 
mică, încit orașele să fie indispensabile oamenilor, or, peniru 
aceasta, era necesară o diviziune a muncii în care industria să 
fie despărțită de agricultură. Dar au trecut multe veacuri 
înainte ca omenirea să ajungă în acest stadiu. Povestirea 
biblică despre fiul „primei femei“ care a construit un oraş 
este fără îndoială o pură nciscocire. 

După cum se vede din această poveste biblică, Cain nu 
numai că n-a primit nici o pedeapsă, dar dumnezeu, dim- 
potrivă, ameninţă că se va plăti înșeptit dacă cineva îl va 
ucide pe Cain (sau pe vreunul din neamul lui). Unul din 
urmașii lui Cain a rostit în faţa nevestelor sale următoarea 
cuvintare: 

„Ada și Ţila, ascultați de glasul meu! Femei ale lui Lamech, 
luaţi aminte la spusa mea: am ucis un om pentru rana mea 
și un băieţaș pentru vînătaia mea! Și dacă va fi de şapte 
ori răzbunat Cain, atunci Lameh va fi de șaptezeci și şapte 
de ori“. 

Iată, prin urmare, ce lege sîngeroasă a răzbunării domnea 
în acele timpuri străvechi, cînd omorul atrăgea după sine 
pedepse cumplite. 

După cum se vede, urmașii lui Cain nu trăiau chiar atît 
de rău. Aveau păstori și fierari, făureau unelte de aramă și 
fier, cîntau din chitară și flaut, trăiau și se înmulţeau și 
vieţuiau cîte nouă sute de ani și mai bine — după spusele 
Bibliei. Cu timpul s-a consolat și Eva. Și Biblia spune că 
din nou a născut un fiu al domnului (IV, 25). 

„Și Adam a cunoscut iarăși pe femeia sa și ea a născut 
un fiu și i-a pus numele Set, căci — a zis ea — mi-a dat 
dumnezeu altă odraslă în locul lui Abel, pe care l-a omorit 
Cain“. 

Astfel se naşte pe pămint un al treilea fiu al lui dumnezeu. 
Așadar, lisus Hristos, „fiul lui dumnezeu“ al creştinilor, după 
cum se vede, n-a fost primul. 

Tot în acel timp a avut loc și un alt eveniment, despre 
care Biblia pomeneşte doar în treacăt și care infirmă tot 
ceca ce a fost scris pînă la acest capitol. 

„Şi lui Set de asemenea i-a născut un fiu, căruia i-a pus 
numele Enoș. Atunci au început oamenii să cheme numele 
domnului“. 

Prin urmare, pină atunci oamenii nu chemau numele 
domnului. Ne întrebăm în cazul acesta cu cine vorbeau 
Adam și Eva, Cain şi Abel? Cui îi aduceau ei jertfe? În 
Biblie veți găsi multe pasaje uimitoare de acest fel care se 
contrazic între ele (vezi Anexa Í, pag. 353—356, „Contra- 
dicțiile din Biblie“). 

Acest lucru se explică simplu. Biblia este alcătuită din- 
tr-o seamă de povestiri răzlețe scrise de diferiţi povestitori, 
care au adăugat fiecare ceva nou de la el. Genealogia lui 
Adam și a Evei a fost, firește, născocită din fir în păr, de 
asemenea numele lor. Arareori povestirile biblice sînt amin- 
tiri ale unor vremuri îndepărtate sau explicaţia vreunui 
cveniment. 

Care este tîlcul povestirii despre Cain și Abel? Cei care 
au studiat această legendă au ajuns la concluzia justă că 
ea redă intr-o formă copilăroasă, primitivă, biruinţa triburi- 
lor de agricultori asupra celor de păstori și ne face cunoscute 
pedepsele ce se dădeau pe atunci pentru uciderea unui membru 
al unuia din triburi. Popii au făcut însă din aceste povestiri 
pilde „de înaltă moralitate“ și miezul predicilor lor despre 
sufletul omenesc, despre invidie şi despre alte păcate de 
moarte, fără să-și dea scama însă că această povestire lovește 
în primul rînd în ei înşişi. Dumnezeul vechilor evrei, care, 
chipurile, a creat omul și l-a înzestrat cu suflet nemuritor, 
făcîndu-l după chipul și asemănarea lui, a dat fiinţă nici 
mai mult nici mai puţin decît unui fratricid. Acest ucigaș, 
acest fratricid este considerat fiul domnului, iar mama sa 
spune că l-a dobîndit de la dumnezeu. Tatăl ceresc îl bles- 

temă, îl transformă într-o fiinţă rătăcitoare, dar puţin după 
aceea credincioşii ca şi necredincioşii pot citi negru pe alb 
că acest fugar construiește un oraș, își înmulțește la nesfîrşit 
spita, devenind străbunul tuturor celor ce sălășluiesc în 
corturi, al tuturor meșterilor fierari și al tuturor muzicanți- 
lor. 

Și aceasta este „sfinta Scriptură“! 


PRIMUL BEȚIVAN DE PE 
Capitolul al LI-lea PĂMÎNT ȘI CUM AU FOST 
ÎNROBIŢI OAMENII 


upă ce a nimicit întreaga seminţie omenească, 

cruțînd numai pe Noe și pe cele trei odrasle ale 

sale, dumnezeu a aruncat curcubeul pe cer şi 

a prins a-l lămuri pe Noe că năframa aceea vărgată ar fi 

un semn al legămîntului juruit între dumnezeu și toată 
firea cea pămâîntească, zicînd: 

„lar cînd voi grămădi nori deasupra pămîntului și se 
va arăta curcubeul în nori, atunci îmi voi aduce aminte de 
legămîntul care este între mine și voi şi toate vieţuitoarele 
de tot soiul, şi apele nu se vor mai aduna în potop ca să 
nimicească toată făptura“. 

L Bun mai era dumnezeu pe vremea aceea! Stătea sfătos 
de vorbă cu oamenii cum stăm, de pildă, noi acum, ba încă 
încheia şi legăminte cu ei şi le făcea tot felul de făgă- 
duieli. 

Dar orice copil care merge la şcoală ştie astăzi că şi 
omul poate face curcubeul. E de ajuns să iei o gură de apă și 
să o împroșşti către soare, că îndată apare și curcubeul în 
stropii aceia de apă. Cine nu ştie că un curcubeu este doar 
raza soarelui răsfrintă intr-o picătură de apă! Dar Scriptura 
spune că soarele a existat şi „pînă la potop“, iar ploaia de 
asemenea. Va să zică curcubeul a existat şi el înainte de 
potop (noi spunem înainte de potop, pentru că așa spune 
Biblia. Cititorul ştie însă că legenda biblică despre potop 
nu e decît un basm). 

Așadar, dumnezeu, spune Scriptura, a [ăgăduit oamenilor 
să ţină curcubeul ca un fel de aducere aminte a legămîntului 
făcut, cam așa cum ai pune un semn între filele cărţii ca să 
știi unde te-ai oprit cînd ai lăsat-o din mînă. Curcubeul 
acesta trebuie să amintească de legămîntul veșnic încheiat 
între dumnezeu şi toată suflarea vie de pe pămînt. Scriptura 
repetă mereu lucrul acesta (IX,17): 

„Apoi a zis dumnezeu lui Noe: acesta este legămîntul 
pe care l-am așezat între mine și toată făptura de pe pămînt !“ 

Dar de cîte ori nu şi-a mui călcat dumnezeul Scripturii 
făgăduielile juruite! Puțin timp după aceea s-a făcut părtaş 
la o nelegiuire fără de seamăn. lată cum s-au petrecut lucru- 
rile: Mai întîi cei care au scris Biblia, uitînd pesemne că 
mai pomeniseră despre călătoria în corabie a lui Noc și a 
fiilor săi, Sem, Ham și lafet, mai amintesc din nou că 

„feciorii lui Noe care au ieșit din corabie au fost Sem, 
Ham şi lafet“. 

Poate că fac lucrul acesta cu bună știință, ca să ne arate 
că oamenii nu s-au prăsit în „timpul călătoriei pe mare. 
Apoi Scriptura mai spune că Ham a fost tatăl lui Canaan, 
adică strămoșul seminţiei canaanice. Şi pentru ca nimeni 
să nu se îndoiuscă de faptul că oamenii își trag obiîrșia 
numai de la Adam și de la Noe cu fiii săi rămași în viaţă 
după potop, povestea biblică spune mai departe: 

„Aceştia trei sînt feciorii lui Noe şi din ei s-a umplut 
de oameni tot pămîntul“. 

Mai înainte am văzut că aceasta nu corespunde realităţii. 

S-ar părea că totul a mers ca pe roate. Întrucît prea 

cinstiţii fii ai lui Noe au fost aleși din întregul neam omenesc, 
s-ar putea crede că erau într-adevăr o pildă de virtute și că 
nu aveau nici cea mai mică pată. Dar lucrurile stăteau cu 
totul altfel. Înainte de toate începutul s-a făcut cu 
beţia: . 
„Şi a început Noe să muncească pămîntul și a săàdit vie. 
Și a băut vin și s-a îmbătat și s-a dezvelit în cortul său. Şi 
a văzut Ham, tatăl lui Canaan, goliciunea părintelui său 
și s-a dus să le spună celor doi fraţi ai săi, care crau afară. 
Atunci au luat Sem şi lafet o mantie și, punînd-o amîndoi 
pe umerii lor, au mers de-a-ndăratele și au acoperit goliciunea 
părintelui lor, iar feţele lor erau întoarse, așa încît n-au 
văzut goliciunea părintelui lor“. 

Iată dar cum stăteau lucrurile. Numai ce s-a apucat Noe 
de agricultură, că a şi înjghebat o producţie vinicolă. Și 
ce crimă a făptuit oare Ham ? A văzut doar că tatăl său doarme 
beat turtă. Că și-a văzut tatăl beat nu era vinovat el, ci taică- 
său, care zăcea beat. Că a văzut goliciunea tatălui său era 
vinovat tot Noe, care se îmbătase în așa fel, încît se culcase 
despuiat (deşi în ţinuturile calde oamenii umblă goi chiar 
cînd sînt treji). Ham a povestit apoi cele văzute fraţilor săi 
care s-au apropiat cu spatele de tatăl lor, așa că nu l-au văzut 
pe acesta gol. Și parcă dacă l-ar fi văzut, ce mare rău ar fi 
fost ? Și apoi ce ispravă au făcut feciorii strecurindu-se de-a-ndă- 
ratelea spre tatăl lor beat, pentru a nu-l vedea ? Dar să vedem 
ce s-a mai întîmplat: 

„Și s-a trezit Noe din beţia lui și a aflat ceea ce îi făcuse 
lui feciorul său cel mai tînăr (tare mai făcea Noe pe nevino- 
vatul!). Și atunci Noe a zis: blestemat să fie Canaan! Să fie 
robul robilor fraţilor săi! Şi a adăugat: binecuvîntat să fie 
domnul, dumnezeul lui Sem, și Canaan să fie robul lui! 
Dumnezeu să dea întindere lui Jafet și să locuiască în cortu- 
rile lui Sem, iar Canaan să fie robul lui! lar Noe a mai trăit 
după potop 350 de ani. Deci toate zilele lui Noe au fost 950 
de ani. Apoi a murit“ (IX, 24—29). 

Odihnească-se în pace tata Noe, dar cît vin o fi băut 
acest beţivan în cei 950 de ani biblici, cît a făcut el umbră 
pămîntului! 

Să fim însă cu luare-aminte la un lucru. Biblia încearcă 
aici „să lămurească“ nici mai mult, nici mai putin decît 
obirșia sclaviei și explică aceasta așa cum le convine stăpinilor 
de sclavi, exploatatorilor. După „sfinta Scriptură“ reiese că 
robia se trage din faptul că unul din fiii lui Noe și-ar fi văzut 
tatăl beat și ar fi povestit despre aceasta fraţilor săi. Dacă am 
fi întîlnit acest basm la vreun trib sălbatic, treacă- -meargă, 
dar cum să nu te indigneze faptul că timp de 2.000 de ani s-a 
predat în şcoli copiilor această „lege a lui dumnezeu“ potrivit 
căreia robia a fost lăsată de dumnezeu ca pedeapsă pentru 
urmaşii lui Ham cel lipsit de respect față de tatăl său beat, 
Noe, primul fabricant de rachiu din lume și primul producător 
de vin. 

Noi ştim că robia a apărut în societatea primitivă pe 
primele trepte ale diviziunii muncii, ca rezultat al războaie- 
lor și al silniciilor săvîrşite de triburile mai puternice asupra 

celor mai slabe. Mai știm apoi că stăpînii de sclavi au fost 
totdeauna împilatori, iar sclavii, oameni care nu puteau 
scutura jugul de pe grumazul lor. Dar Biblia măsluieşte 
adevărul şi spune că robia ar fi, chipurile, pedeapsa dreaptă 
pe care o suferă o parte din omenire. Astfel, această legendă 
biblică a servit întotdeauna exploatatorilor și le slujeşte 
drept justificare pentru toate formele de subjugare a celor 
ce muncesc: pentru jugul feudal, capitalist etc. Așadar, 
robia a fost lăsată de dumnezeu ca pedeapsă „pentru păcatele 
săvirşite“, şi de aceea cei ce muncesc să nu îndrăznească 
să se ridice împotriva stăpînilor lor, împotriva exploatatori- 
lor — iată semnificaţia acestui basm biblic. Noi știm că 
subjugarea unei părți a oamenilor de către o alta — a prole- 
tarilor, a celor ce muncesc, de către burghezie și moșieri — 
s-a datorat apariţiei proprietăţii private și că săracii tuturor 
națiilor au devenit sclavi. Să poftească vreun preot să ne 
arate măcar un popor ce nu-și trage obirșia din tribul lui Ca- 
naan, un popor ce nu descinde din „urmașii lui Ham“; şi la 
care să nu fi existat sclavi sau la care cei ce muncesc să nu 
fi fost subjugați. Dar rușii, englezii, francezii, germanii, 
evreii, indienii, chinezii ai cui urmași sînt? Tot ai lui Ham? 
Atît de mult au împuiat preoţii capul oamenilor din popor 
cu acest basm biblic, iar clasele exploatatoare s-au pătruns 
atît de mult de avantajul unei asemenea explicaţii a originii 
robiei, încît nici nu se mai adresau altfel celor ce muncesc 
decît cu cuvintele „neamul lui Ham“ *. lată, prin urmare, de 
unde vine numele acesta de batjocură și ocară! Potrivit 
legendei biblice, primul beţivan și primul producător de 
vin şi de rachiu, biblicul Noe, a lansat această poreclă, iar 
preoţii tuturor cultelor şi onorabilii exploatatori din toate 
ţările lumii o aplică cu nespusă plăcere popoarelor asu- 
prite de ei. 

Distrugînd credinţa în legendele biblice și dezvăluind 
adevăratul lor sens, poporul distruge şi puterea cu care acest 
blestem ferecă pe oamenii abrutizaţi, înşelaţi de religie. 
Biblia spune că robia este veșnică și că din pricina nesupunerii 
lui Ham față de tătîne-su, care era beat, oamenii trebuie să 
muncească vesnic pentru urmaşii lui Sem și lafet, adică pentru 


* În limba rusă, cuvîntul ham are sensul de bădăran. — 


Nota trad. 

aristocrație și capitaliști. Aşa a fost, chipurile, rinduit de 
dumnezeu. 

Dar clasa muncitoare, călăuzindu-se după învățătura 
marxistă-leninistă și bazîndu-se pe cunoaşterea istoriei 
societăţii și a legilor dezvoltării acesteia, spune răspicat: 
nu e adevărat, — robia a fost creată de oameni. Robia care 
există azi fn toate ţările burgheze se întemeiază pe proprietatea 
privată asupra mijloacelor şi a uneltelor de producţie a unui 
mănunchi de oameni avuţi, pentru care săracii constituie numai 
forţa de muncă. Robia a fost creată de oameni și tot oamenii 
o vor desfiinţa. 

Ea este de pe acum desființată pe o șesime a globului pă- 
mintesc *, peteritoriul Uniunii Sovietice, ca urmare a revoluţiei 
proletare din 1917. Oamenii muncii din întreaga lume luptă 
azi pentru desfiinţarea robiei sub orice formă, capitalistă, 
colonială, feudală sau de orice alt fel, refuzind să dea crezare 
predicilor popești cum că robia trebuie să dăinuie veșnic. În 
U.R.S.S. noi am desfiinţat subjugarea oamenilor muncii, 
smulgind puterea din mina stăpinilor — burghezia și moșieri 
mea —, am lichidat proprietatea privată asupra mijloacelor 
şi uneltelor de producţie și, în linii mari * *, am construit socie- 
tatea socialistă, în care nu există nici Hami, nici Semi şi nici 
Iafeţi, ci doar oameni ai muncii liberi de la orașe și sate. 


ÎNFIINȚAREA ȘI FALIMENTUL 
Capitolul al III-lea PRIMEI „INTERNAȚIONALE“ 
BIBLICE 


p opii se străduiesc să dovedească că în afară de 
fiii lui Noe n-au existat alți oameni pe pămînt. 

Dacă e să dăm crezare povestirii biblice potrivit 

căreia toți oamenii au luat naştere dintr-o singură pereche, ` 
atunci într-adevăr nu mai puteau fi și alți oameni. Dar 


* În zilele noastre exploatarea a fost lichidată pe a patra 
parte a globului. — Nota trad. 
** Trebuie avut în vedere că ultima ediţie a acestei lucrări 


datează din 1938. — Nota trad. 

chiar din povestea lui Cain aflăm că el s-a însurat în ţara 
Nod, la răsărit de Eden, și a durat acolo un oraș. Dar întru- 
cît Biblia istoriseşte că afară de Adam și de cei doi fii ai 
săi nu mai existau alţi oameni, se naşte întrebarea de unde 
a apărut viitoarea soţie a lui Cain, întrebare la care popii 
și cei care se ţin de litera Bibliei nu sînt în stare să răs- 
pundă. | 

Cînd pe la sfîrşitul secolului al XV-lea Cristofor Columb?, 
expunîndu-și planurile în legătură cu America (despre care 
europenii încă nu ştiau nimic pe atunci şi pe care elo 
descoperise), a emis părerea că pămîntul este rotund, că 
poate fi inconjurat fără să i se dea de margine şi că pe partea 
cealaltă a pămîntului trăiesc de asemenea oameni, popii 
l-au declarat eretic şi i-au cerut să se lepede de aceste idei. 
„Dacă lucrul acesta este adevărat — spuneau ei —, dacă 
mai este pămînt locuit de oameni, atunci înseamnă că nu 
numai Noe a scăpat de la potop, înseamnă că au mai existat 
şi alţi oameni afară de Adam, altfel oamenii aceia nu ar fi 
avut cum să ajungă acolo“. Slujitorii tuturor cultelor, 
inclusiv baptiştii şi evangheliștii, știu că întregul edificiu 
putred al Bibliei, toate dogmele lor care se sprijină pe scrip- 
turi se vor prăbușşi de îndată ce vor ieși cîteva şuruburi 

i scoabe ale șandramalei. Un astfel de piron sau șurub al 
legendei biblice este povestea celor dintii oameni. Dărîma- 
ţi-o pe aceasta, şi praful se va alege şi de celelalte! 

Potrivit acestei născociri despre primul om creat de 
dumnezeu, Biblia spune (Facerea, XI, 1—2): 

„Și tot pămîntul avea un singur grai şi aceleaşi cuvinte. 

Și s-a întîmplat că, pornind oamenii din răsărit, au găsit 
un şes în ținutul Șinear și s-au sălășluit în el“. 

În primul rînd, o mică rectificare: strămoșii noștri 
îndepărtați care trăiau în grupuri mici, răzlețe, ín triburi 
sau în ginte cunoșteau numai o intindere mică de pămint, 
ei nu cunoșteau și nu puteau cunoaște tot pămintul, pentru 
că nu aveau la dispoziţie nici un fel de mijloace de comunicaţie. 

În al doilea rînd, o rectificare importantă: niciodată 
n-a existat pe pămint o singură limbă, ci întotdeauna mai 
multe. 

Întrucît oamenii au locuit și locuiesc în tări diferite, 
în condiții diferite, se află pe trepte diferite de dezvoltare, 
ei au vorbit și vorbesc limbi diferite. 

Limba omenească depinde de foarte mulţi factori, și în 
primul rînd de condiţiile sociale. „Dezvoltarea muncii 
'— scria conducătorul și dascălul proletariatului, comunistul 
F. Engels — contribuia în mod necesar la o strîngere a rela- 
țiilor dintre membrii societăţii... oamenii în devenire au 
ajuns să aibă a-și spune ceva unul altuia“. De gradul de dez- 
voltare al acestei societăţi omenești, de gradul ei de cultură 
depinde şi bogăţia limbii sale. Există şi astăzi popoare a 
căror limbă este foarte săracă în cuvinte, pe cînd alte popoare 
contemporane au o limbă foarte bogată, foarte dezvoltată. 
Limba unui popor se schimbă, se îmbogățește mereu cu 
noi cuvinte. De pildă, ştim că în anii revoluţiei în limba 
rusă au apărut o mulţime de cuvinte noi. 

Multe cuvinte se pronunţă astăzi cu totul altfel decît 
înainte. Cu timpul se formează chiar şi limbi noi. 

În trecut existau atîtea dialecte și limbi cîte triburi. 
Astăzi însă e greu de stabilit care limbă este cea mai veche, 
cu atît mai mult cu cît aproape în toate limbile se întîlnesc 
cuvinte asemănătoare. O legendă spune că acum vreo 300 
de ani trăia în India un han numit Jelal-eddin-Mahomed, 
poreclit Abcar (cel mare). Şi iată că acest han Abcar a vrut 
să afle în ce limbă vorbeau primii oameni, adică să știe 
care limbă trebuie socotită-cea mai veche. I s-a spus că 
această limbă este ebraica, întrucît în această limbă ar fi 
vorbit primul om — Adam. Atunci el s-a hotărît să cerce- 
teze dacă în adevăr așa este. 

A poruncit să se ia 12 sugari, care să fie duși într-un 
palat retras şi singuratic în apropiere de Agra şi să li se 
pună acolo 12 doici mute. Nici un om n-a putut vorbi cu 
copiii aceștia pînă cînd au ajuns la vîrsta de 12 ani. Şi iată, 
a poruncit hanul să i se aducă copiii și a chemat învăţaţi 
care cunoşteau diferite limbi: limba în care vor vorbi 
copiii fără a o fi învăţat — a spus el — va fi limba cea mai 
veche. Fiecare învăţat se aștepta ca copiii să vorbească 
tocmai în limba sa. 

Dar ce s-a întîmplat? 

Copiii n-au vorbit în nici o limbă. Mugeau, ţipau și 
scoteau o mulţime de sunete asemănătoare cu răgetele 
animalelor. Rezultă de aici că povestirea biblică potrivit 
căreia toţi oamenii au vorbit la început aceeași limbă ar 

putea fi adevărată numai dacă prin „toţi oamenii“ am 
înțelege oamenii unui singur trib. 

lată dar cum trebuie pusă la punct această bazaconie 
biblică cu care ni s-a împuiat pînă acum capul. Dar să reve- 
nim la povestirea biblică (Facerea, XI, 3—10): 

„Și şi-au zis ei între ei: veniţi încoace! Să facem cărămizi 
şi să le ardem în foc. 

Și s-au slujit de cărămizi în loc de piatră și de catran 
în loc de muruială. 

Și au zis: haidem să ne clădim o cetate și un turn, al 
cărui vîrf să ajungă pînă la cer, şi să ne facem vestiți, ca 
să nu mai fim împrăștiați pe toată faţa pămîntului. 

Atunci s-a pogorit domnul ca să vază cetatea şi turnul 
pe care îl zideau fiii oamenilor. 

Și a zis domnul: iată ei sînt un singur popor şi o singură 
limbă au cu toţii. Şi acesta e numai începutul lucrărilor, 
dar nimic nu le va rămîne nefăcut din toate cîte îşi vor 
pune în minte să facă. 

Haidem să ne pogorim şi să amestecăm pe loc graiul lor, 
astfel ca să nu se mai înţeleagă în limbă unii cu alţii! 

Și i-a împrăștiat dumnezeu pe ei de acolo pe toată fața 
pămîntului şi ei au contenit cu ziditul cetăţii. 

De aceea i s-a pus numele Babel, de vreme ce acolo 
amestecat-a dumnezeu graiul a tot pămîntul şi de acolo 
i-a risipit dumnezeu pe faţa pămîntului întreg“. 

Oricine studiază cu luare-aminte istoria dezvoltării 
omenirii, trecutul ei își dă seama cît de lungi şi de chinui- 
toare au fost căile prin care au ajuns oamenii la meșteșugul 
de a arde cărămizi și de a construi oraşe. După Biblie, însă, 
totul e cum nici nu se poate mai simplu: oamenii și-au zis 
între ei: „veniţi încoace! Să facem cărămizi şi să le ardem 
în foc“ — şi le-au făcut. În realitate au fost necesare multe 
mii de ani pentru ca oamenii să înveţe acest meșteșug. 
Și astăzi există triburi care nu-l cunosc. În schimb (judecînd 
după rămășițele construcţiilor și după inscripţii), mește- 
sugul de a face cărămizi era cunoscut, de exemplu, în Egipt 
cu mai bine de 15.000 de ani în urmă. 

Biblia povestește că oamenii au început să construiască 
un turn care să se înalte pînă la cer. Se prea poate ca 
oamenii din vechime să fi crezut că se poate ajunge la cer 
cățărîndu-te pe un turn înalt. Mai sînt încă şi azi mulți 

care cred că la marginea zării cerul se unește cu pămîntul 
şi că babele în acel loc își înfig furca de tors în caierul 
norilor. Turnuri înalte — piramidele faraonilor egipteni, 
construite acum 7.000—8.000 de ani şi chiar mai mult, 
dăinuie pînă în zilele noastre. Dar unde e turnul Babel? 
Doar nu putea dispare fără urmă şi nici în Biblie nu se spune 
ceva despre dispariţia lui. 

În Biblie se spune numai că zeii s-au temut ca nu cumva 
oamenii să ajungă pînă la ei. De aceea „s-a pogorît“ Elohim 
(mai exact au pogorit zeii) „ca să vază cetatea și turnul“ 
pe care îl zideau fiii oamenilor. 

Dumnezeii vechilor evrei nu puteau zări turnul din cer, 
de aceea ei „au pogorît“! Halal dumnezeu atoatevăzător! 

Și dumnezeii au văzut şi s-au speriat! „Nimic nu le 
va rămîne nefăcut din toate cîte își vor pune în minte să 
facă“. „Haidem să ne pogorim (să pogorim din nou — doar 


sîntem dumnezeii. — Em. I.) și să amestecăm pe loc graiul 
lor, astfel ca să nu se mai înțeleagă în limbă unii cu 
alții!“ 


Din toate acestea rezultă că primii oameni biblici au 
organizat o internațională ca să distrugă măreția șiputerea 
zeilor. Dar zeii lc-au amestecat limbile și i-au împrăștiat 
pe întinsul pămîntului. Atunci oamenii au încetat să mai 
construiască oraşul Babilon și astfel zeii au distrus prima 
„internaţională“ biblică. 

Nimic nu poate fi mai ridicol şi mai stupid decît acest 
basm biblic. Am explicat mai înainte cum au apărut dife- 
ritele limbi vorbite pe pămînt. 

În primul rînd, am arătat deja că la oamenii primitivi 
fiecare trib avea propria sa limbă. 

În al doilea rînd, nu s-a construit nici un turn Babel, 
așa cum se spune în Biblie. 

În al treilea rînd, istoria orașului Babilon a fost studiată 
destul de bine pe baza monumentelor antice și a inscripţiilor 
rămase şi datorită săpăturilor care au scos la iveală orașele 
fostului imperiu babilonean. Studierea acestei istorii spul- 
beră basmul stupid despre amestecul limbilor și despre 
împrăștierea oamenilor pe pămînt. 

În al patrulea rînd, chiar dacă oamenii vorbesc limbi 
diferite, ei se pot totuși înţelege unii pe alţii învăţînd 
unii limba altora, Prin urmare, amenințarea rostită de 

dumnezei că „vor amesteca“ limbile, pentru ca oamenii să 
nu se înţeleagă între ei nu s-a înfăptuit, iar dumnezeii 
biblici s-au dovedit neputincioşi a o pune în aplicare. 

În al cincilea rînd, cu toate că și astăzi oamenii vorbesc 
limbi diferite, ei pot totuși să se unească în scopuri comune: 
de pildă — Internaționala noastră Comunistă. 

Astăzi pe tot pămîntul există peste opt sute de limbi 
diferite (în Asia — 153, în Africa — 114, în Australia și 
Oceania — 117, în America — 423, în Europa — 53), iar 
dacă socotim și dialectele de pe tot globul, numărul lor 
trece de 3.500. Asta nu împiedică însă clasa muncitoare 
din diferitele ţări să fie unită şi să lupte pentru un ţel 
comun. De asemenea faptul acesta nu ne împiedică să lansăm 
prin radio, într-o singură limbă, chemările noastre comu- 
niste care îndată după aceea pot fi tălmăcite, tipărite şi 
citite în toate limbile. 

Nouă nu ne trebuie nici un turn Babel pentru a-i sili 
pe dumnezei să coboare pe pămînt. Și fără aceasta noii-am 
prăvălit din cer, şi astfel oricine poate vedea că acești 
dumnezei au fost creaţi doar de închipuirea oamenilor. Şi 
nici un dumnezeu nu ne va împiedica să făurim o uniune 
frăţească a tuturor oamenilor muncii. 


TRAIUL DREPT AL 


capitolul al IV-lea pATRIARHILOR BIBLIEI 


| 
C ine a învăţat la şcoală înainte de Marea Revoluţie 
poate că-și mai aminteşte cum în anii copilăriei 
preotul, plimbîndu-se prin clasă, povestea despre 
faptele drepţilor patriarhi Avraam, Isaac și Iacob”, cum 
domnul dumnezeu i-a îndrăgit pentru aceste fapte drepte 
si a încheiat cu ei legăminte întărite uneori prin sînge (ritua- 
lul tăierii împrejur); cum a făgăduit să le înmulțească 
urmașii ca nisipul mării și ca stelele cerului; cum a pus la 
încercare devotamentul și cinstea lor și apoi le-a dăruit 
o mulțime de sclavi, soţii și vite şi i-a ajutat să aibă biruinţe 
asupra altor nomazi, ba chiar şi asupra unor împărați, 

Măcar de s-ar ocupa numai popii cu această treabă! 
Dar, vezi că nu se ocupă numai ei. Luaţi, de exemplu, pe 
sectanţii de diferite nuanţe care nu se au bine de loc cu 
preoţii ortodocși: adventiştii, evangheliştii, chiar și tolstoiş- 
tii?8. Un tolstoist se va mira, firește, foarte mult dacă i se 
va spune că nu se prea deosebește de un preot sau deun 
rabin ignorant, superstiţios, care se îndeletniceşte cu înșe- 
larea oamenilor. Cum? El, adeptul lui Lev Tolstoi, el care 
a luptat atît împotriva clerului să fie băgat în aceeași oală 
cu popii? Ce să-i faci, cuvintele din cîntec nu le poţi arunca, 
trebuie să facem o astfel de comparaţie, deși ea nu este de 
loc în favoarea propovăduitorilor diferitelor religii. 

În cărticica sa „Ce este religia și în ce constă esenţa 
ei“, L.N. Tolstoi afirmă că credinţa patriarhilor biblici 
şi în general credinţa vechilor evrei i-a făcut profund morali. 

„Aşa, de exemplu — scrie el—, evreul din vechime, 
crezînd că există o fiinţă supremă, veşnică, atotputernică, 
care a făcut lumea, pămîntul, animalele, omul şi toate 
celelalte şi care a făgăduit să ocrotească poporul său ales, 
dacă acest popor îi va respecta legea, acest evreu nu crede 
în ceva irațional sau nepotrivit cu cunoștințele sale, ci, dimpo- 
trivă, această credinţă îi explică o mulțime de fapte din 
viaţa de toate zilele, pe care altfel nu şi le-ar fi putut 
explica“. 

Să cercetăm această viaţă a patriarhilor biblici, după 
felul în care ne este arătată în scriptură. Un lucru însă 
nu trebuie să uităm, şi anume că în toate aceste istorisiri 
Biblia nu zugrăvește viaţa crescătorilor de vite şi a păstori- 
lor din zilele noastre, ci viaţa marilor proprietari de turme, 
care au trăit cu mii de ani în urmă. De aceea noi, comuniștii, 
nu-i vom măsura cu măsura timpurilor noastre. Dar nici 
nu trebuie să uităm că în predicile lor popii au încercat 
întotdeauna să demonstreze că această viaţă din timpuri 
străvechi a patriarhilor — păstori și stăpîni de sclavi, 
Avraam, Isaac, lacob & Co. trebuie să fie pentru noi exemplu 
de înaltă moralitate. Să ne oprim puțin cu toţii, credincioși 
şi necredincioşi, asupra acestor exemple. 

Nu ne vom ocupa de genealogia străbunului Avraam, 
care a fost fără doar și poate născocită pe de-a-ntregul, 
întrucît toți acești „patriarhi“ — atît Avraam cît şi Isaac, 
Iacob şi ceilalţi — sînt inventaţi, nu au existat. În cap. XI 

al cărții Facerea ni se dau citeva date biografice despre 
Avraam şi Sara; aflăm că Sara era stearpă şi n-avea copii. 
În cap. XII al Facerii se povesteşte că dumnezeu ar fi 
poruncit lui Avraam: 

„leşi din ţara ta şi din nemetul tău și din casa tatălui 
tău, şi du-te în ţara pe care ţi-o voi arăta. Și voi face din 
tine popor mare și te voi binecuvînta Şi voi mări numele 
tău, încît vei fi binecuvîntare și pentru alţii. şi voi binecu- 
vînta pe cei ce te binecuvîntează, iar pe cine te blestemă 
îi voi blestema, şi se vor binecuvînta întru tine toate neamu- 
rile pămîntului“. 

Astfel vorbea vechiul dumnezeu Elohim cu unul din 
robii săi. Avraam avea pe atunci 75 de ani, iar soţia lui 
era ceva mai tînără. Şi iată ce povesteşte Biblia despre 
isprăvile acestui „sfînt“, aceste isprăvi ca un exemplu de 
moralitate. Cînd foametea din ţara Canaan l-a silit pe 
Avraam să vină în Egipt??, acest drept patriarh s-a hotărît 
să facă următoarea afacere avantajoasă: să cedeze pentru 
un timp pe nevastă-sa, Sara, faraonului egiptean, în primul 
rînd, ca să-și poată aşterne lui însuși un trai fără primejdii 
în ţara Egiptului, iar în al doilea rînd, pentru a. mai primi 
și niscaiva daruri. Biblia povesteşte întîmplarea puţin 
altfel decît o povesteau popii în școală. 

„lar pe cînd se apropia ca să intre în Egipt, zis-a către 
Sara, femeia sa: ascultă, eu ştiu că tu ești femeie frumoasă 
la chip, iar cînd te-or vedea egiptenii vor spune: asta e 
femeia lui! Şi pe mine mă vor omori, iar pe tine te vor lăsa 
cu viaţă. Spune deci că ești soră-mea, ca să-mi meargă bine, 
în hatirul tău, și să scap cu viaţă mulţămită ţie! Și ajungînd 
Avraam în Egipt, egiptenii prinseră de veste că femeia era 
tare mîndră (se vede treaba că era încă plină de nuri bătri- 
nica. — Em.[.). Şi au văzut-o dregătorii lui faraon şi au 
lăudat-o înaintea lui, şi femeia a fost luată în casa lui faraon. 
Iar pe Avraam l-au încărcat de daruri, în hatirul ei, şi i-au 
dat turme şi cirezi, asini, robi și roabe, asine şi cămile. Dar 
dumnezeu a bătut cu pedepse grele pe faraon și casa lui din 
pricina femeii lui Avraam, Sara. Atunci a chemat faraon 
pe Avraam și i-a zis: ce este aceasta ce mi-ai făcut? De ce 
nu mi-ai spus că ea este femeia ta? De ce ai rostit: este sora 
mea? şi eu era s-o iau de soţie! Și acum iată-ţi femeia! Ia-o 
şi du-te!“ Şi i-a dat faraon oameni care să-l petreacă şi l-au 

petrecut afară din Egipt, pe el şi pe femeia lui și toată averea 
lui“ (XII, 11—20). 

Frumoasă istorie, nu-i aşa? Să încerce cineva să scoată 
din această povestire o pildă într-adevăr morală și să spună 
copiilor: „Cînd veţi crește mari, copii, și vă veţi găsi într-o 
situaţie asemănătoare cu cea în care s-a găsit Avraam, nu 
mai staţi pe gînduri, minţiţi fără ruşine și spuneți că soţia 
voastră nu vă e soţie, ci soră și daţi-o unui siluitor ca să 
primiţi în schimb nu numai viaţa, dar și aur, argint şi tot 
felul de bogății și daruri, minţiţi, așadar, căci aceasta este 
cea mai de preţ virtute a unuia din patriarhii biblici, îndră- 
git de domnul dumnezeu“. 

În ţările capitaliste multe femei de nevoie își vînd 
trupul. Cei care fac tîrgul acesta se poartă dispreţuitor cu 
ele, le numesc prostituate sau le dau alte nume de rușine. 
Sînt şi bărbaţi care-şi vînd trupul femeilor bogate — sînt 
întreținuţi de acestea și ei sînt dispreţuiţi, dîndu-li-se porecle 
jignitoare. Există însă şi domni dintre aceia care-şi vînd 
soția sau amanta și trăiesc de pe urma acestui tîrg. Aceşti 
codoși, proxeneţi sînt demni de tot disprețul. Nimănui nu-i 
va trece prin minte să-i considere ca pilde de virtute, și 
totuşi în scriptură, în pasajul citat mai sus din cap. XII al 
Facerii, avem de-a face tocmai cu un astfel de proxenet — 
patriarhul biblic Avraam, care la început de frică, pentru 
a-și salva pielea, și apoi de dragul îmbogățirii și-a dat nevasta 
primului venit, primind în schimb daruri. Apoi cînd minciuna 
a fost descoperită, și-a luat nevasta îndărăt cu conștiința 
împăcată și a plecat mulţumit că domnul dumnezeu l-a ajutat 
să capete cămile, măgari și sclavi. 

Această afacere mănoasă a adus frumoase profituri păsto= 
rului Avraam, după cum spune Biblia; în cap. XIII se 
povestesc următoarele: 

„Și Avraam era tare bogat: avea turme, argint şi aur“ 
(în zilele noastre am fi spus că este un adevărat burjui). 
Această afacere i-a plăcut așa de mult, încît a repetat-o 
la prima ocazie. În cap. XX al Facerii se povesteşte că mult 
mai tîrziu Avraam s-a stabilit între Cadeş și Şur şi un timp 
a sălășluit și în Gherar. Biblia continuă apoi: 

„Ci Avraam zicea despre Sara, femeia sa: ea este sora 
mea! (ţinea minte ce venituri frumoase îi adusese prima 
afacere de acest fel. — Em. 1.). Atunci Abimelec, regele 


105 


Gherarului30, a trimis şi a luat-o pe Sara. Dar dumnezeu 
a venit la Abimelec noaptea în vis și i-a vorbit: lată tu 
vei muri din pricina femeii pe care ai luat-o; că ea este 
legată cu bărbat! Ci Abimelec nu se apropiase de Sara și 
a răspuns: doamne, oare ucide-vei tu și pe omul cel drept? 
Nu mi-a spus chiar el: ea este sora mea şi ea n-a zis așiş- 
derea: el este fratele meu? Fără inimă vicleană şi cu mîini 
curate am făcut aceasta! Atunci i-a răspuns dumnezeu în 
vis: ştiu şi eu că fără inimă vicleană ai făcut-o, de aceea 
te-am păzit să nu păcătuieşti împotriva mea şi nu te-am 
lăsat să te atingi de ea. Deci acum dă înapoi pe femeie 
bărbatului ei, căci el este proroc și se va ruga pentru tine ca 
să rămii cu viaţă (simplu ca bună ziua! — Em. I.), iar dacă 
n-o vei da înapoi, să ştii că vei muri fără greş, tu şi toţi 
ai tăi. Şi Abimelec s-a sculat dis-de-dimineaţă şi a chemat 
la sine pe toţi dregătorii săi şi a povestit, în auzul lor, 
toată această pricină. lar acești oameni s-au spăimîntat 
grozav. Apoi Abimelec a chemat pe Avraam şi a zis: 
ce treabă ne-ai făcut? Şi cu ce am păcătuit eu împotriva 
ta ca să aduci asupra mea şi asupra stăpînirii mele o vină 
atît de mare? Fapte care nu se fac ai săvîrșit față de mine! 
Și a mai zis Abimelec lui Avraam: Ce ai socotit tu cînd 
ai făcut lucrul acesta? Atunci a răspuns Avraam: M-am 
gindit așa: de bună seamă că frică de dumnezeu nimeni nu 
are în ţinutul acesta și mă vor omori din pricina femeii mele. 
De altă parte, ea este cu adevărat sora mea, căci este fiica 
tatălui meu, dar nu și fiica mamei mele; şi a putut să 
fie femeia mea. lar cînd dumnezeu m-a minat să pribegesc 
din casa tatălui meu, atunci i-am spus ei: fă pentru mine 
această bunătate și pretutindeni pe unde vom ajunge să zici 
despre mine: el e fratele meu!“ Și a luat atunci Abimelec vite 
mici şi vite mari, și robi și roabe, și le-a dăruit lui Avraam 
şi i-a dat înapoi pe Sara, femeia lui... Iar Sarei i-a spus: 
Iată, dăruit-am fratelui tău o mie de sicli de argint; aceasta 
să-ți fie despăgubire pentru toate cîte ţi s-au întîmplat; 
şi faţă de toţi te-ai dovedit dreaptă“ (XX, 2—14, 16). 

Această poveste, din care nu am omis nici un cuvînt, 
este o altă pildă de moralitate. Aflăm despre pretinsa con- 
vorbire pe care a avut-o dumnezeu cu regele Abimelec. Dar, 
întrucît toată convorbirea a avut loc în vis, ar fi cu neputinţă 

să cercetăm dacă lucrurile s-au petrecut așa, chiar dacă întîm- 
plarea ar fi avut loc în zilele noastre, căci niciodată nu putem 
verifica ceea ce am văzut in vis. Așadar, dumnezeu îl 
previne în vis pe Abimelec să nu-i dea prea mult tîrcoale 
acestei băbuţe, și de aceea Abimelec înapoiază pe Sara 
celui căruia aparținea și-l dojeneşte pe Avraam că l-a înșelat. 
Lui Avraam însă nici că-i păsa. Şi cu toate că Biblia poves- 
teşte că Abimelec nici nu se atinsese de ea, Avraam trage 
totuși foloase din această ispravă și primește o mie de sicli 
de argint şi tot soiul de vite cornute. Sara capătă și ea 
daruri şi totul se termină cu bine. După aceasta, primind 
un bacşiș frumos pentru nevasta sa, „Avraam s-a rugat lui 
dumnezeu și dumnezeu a tămăduit pe Abimelec şi pe femeia 
lui şi pe roabele lui; şi ele au avut copii“ (XX, 17). 

Citiţi cu atenţie aceste pasaje din Biblic și veţi vedea 
că totul se învirtește în jurul prăsirii și fecundității. Ce-l roagă 
Avraam pe dumnezeul său, care-i pune la cale afaceri atît 
“de mănoase? Pasămite, robii, roabele și vitele lui Abimelec 
încetaseră să se mai înmulțească, iar bătrînul Avraam este 
și el mereu îngrijorat gîndindu-se cum să-și înmulțească 
urmașii. Dar întrucît nevasta sa, care trece din mînă în mînă, 
de la un faraon la altul, nu poate să plodească, el este 
nevoit să încerce să aibă copii de la slujnice. 

În cap. XVI al cărţii Facerii se povestește cum Avraam 
şi-a luat de soţie pe slujnica sa Agar, şi biserica prezintă 
această faptă de asemenea drept o pildă de înaltă morali- 
tate pe care oamenii religioși trebuie să o dea copiilor spre 
învățătură. Lui Avraam nu-i vine a crede ceea ce îi spune 
dumnezeu că va avea totuşi urmași mulți. Chiar și în vis 
vorbește tot timpul cu dumnezeu despre treaba asta (în 
istorioarele religioase oamenii vorbesc cu dumnezeu mai 
ales în vis, căci altfel decît în vis n-ar putea vedea această 
fiinţă care se numește dumnezeu). Și iată că însuşi dum- 
nezeu i-ar fi dat, cică, lui Avraam în vis dovada temeiniciei 
cuvintelor sale: 

„Adu-mi o junincă de trei ani, o capră de trei ani, un 
berbec de trei ani, o turturea şi un porumbel! Şi i-a adus 
toate acestea și le-a spintecat în două și a pus fiecare jumă- 
tate faţă în faţă cu cealaltă, dar păsările nu le-a spintecat... 
Ci vulturii se lăsau în jos deasupra leșurilor. iar Avraam îi 


alunga“ (XV, 9—11). 

Toate acestea se petreceau în vis. Tot în vis a văzut 
Avraam cum o văpaie a trecut printre animalele despicate. 
Dar cîte nu se pot vedea în vis? Biblia trage însă concluzii 
din toate acestea. Asta înseamnă că în acea zi dumnezeu 
a încheiat un legămînt cu Avraam şi i-a făgăduit cîte şi 
mai cîte pămînturi care se găsesc de o parte a „fluviului 
Egiptului pînă la fluviul cel mare“. 

Dar să ne întoarcem la povestirea despre Agar (Facerea, 
XVI, 1—16): 

„Sara, femeia lui Avraam, nu-i născuse nici un fiu şi 
avea o roabă egipteancă/ pe care o chema Agar. Şi Sara i-a 
zis lui Avraam: iată dumnezeu m-a îngrădit ca să nu nasc 
(dumnezeu pesemne se ocupa și de obstetrică. — Em. I.); 
intră deci la roaba mea. Poate că voi avea copii de la ea“. 

Pentru cineva din zilele noastre e, desigur, de neînțeles 
cum o femeie poate avea copii de la o altă femeie. Pentru 
oamenii din vechime lucrul acesta era însă limpede, căci 
nu era vorba ca o femeie să nască prin trupul alteia, ci de 
cu totul altceva. În societatea sclavagistă, în care existau 
robi și stăpîni, copilul sclavei era socotit al stăpînei dacă 
imediat după naștere copilul era așezat pe genunchii acesteia. 
În chipul acesta se făcea înfierea copiilor, și dacă un copil 
stătea pe genunchii unui bărbat sau al unei femei era 
socotit copilul lor. 

„Și Avraam a ascultat de îndemnul femeii sale Sara. 
Deci Sara, femeia lui Avraam, a luat pe Agar egipteanca, 
roaba sa, cînd se împliniseră zece ani de cînd Avraam 
locuia în pămîntul Canaan, şi a dat-o bărbatului ei Avraam 
ca soţie. Şi a intrat la Agar şi ea a zămislit. Cînd a văzut 
că a rămas grea, stăpînă-sa a scăzut în cinste în ochii ei“. 

Nu e oare palpitant romanul pe care ni-l înfățișează 
cap. XVI al Facerii? Sclava a devenit soţia stăpînului ei. 
Stăpîna ei era bătrînă, avea peste 70 de ani, și întrucît 
dragostea păstorului Avraam trecuse pe cît se pare în între- 
gime asupra tinerei Agar, slujnica începe să-şi dispreţuiască 
stăpîna. Sara este, firește, cuprinsă de gelozie. 

„Atunci Sara a zis către Avraam: ocara mea să cadă 
asupra ta!. Eu însumi am pus pe roaba mea la sînul tău, 
și dacă a văzut că a rămas grea, eu am ajuns de nimica 
toată în ochii ei! Dumnezeu să fie judecător între mine și 
tine! (eu sînţ o biată femeie, oricine mă poate jigni! — Em.I.) 

Dar Avraam i-a răspuns femeii sale Sara: iată roaba ta e în 
mîna ta! Fă cu ea cum crezi că e mai bine! Și Sara a 
strunit-o aspru și ea a fugit din faţa ei“. 

Ce spuneţi despre această scenă de familie? Dacă preotul 
ar povesti copiilor aceste scene întocmai cum sînt povestite 
în Biblie, ce învăţătură morală ar putea trage de aici? 
Agar este nevasta lui Avraam, şi trebuia să-i nască un 
copil. Ea a devenit soţia lui cu voia soţiei „legitime“ a lui 
Avraam, Sara. De îndată însă ce Sara geloasă începe să-și 
verse focul, Avraam face pe nevinovatul și spune: Agar e 
doar slujnică, fă cu ea ce vrei. Atunci Sara începe să o 
prigonească. În vremurile acelea, cînd slugile erau roabe, 
prigoana se transforma în schingiuire: bătaia cu vergile sau 
ca biciul, căci Agar era doar sclavă. Atunci Agar fuge. 
Ce este instructiv în aceasta şi care este morala acestei 
întîmplări? Ce am putea învăţa oare de la aceşti stăpîni 
de sclavi? Dumnezeu se amestecă în relaţiile dintre ei. El 
trimite pe unul dintre curierii săi (un înger) în căutarea 
sclavei fugare. Acesta o găsește în pustiu și o ceartă aspru: 
- „Agar, roaba stăpînei tale Sara, dincotro vii, și unde 
te duci? (se face că nu ştie. — Em. 1.). Şi ea a răspuns: 
sînt fugară din faţa stăpînei mele Sara. Atunci i-a zis în- 
gerul domnului: întoarnă-te la stăpîna ta şi smereşte-te 
sub mîna ei!“ 

Așadar, iată morala: dacă eşti roabă, smerește-te în 
faţa stăpînei tale, chiar dacă ea își bate joc de tine. Aceasta 
este morala Scripturii, morala popească. Fireşte că trimisul 
domnului i-a făgăduit cu acest prilej marea cu sarea. I-a 
promis că-i va înmulţi atît de mult sămînţa, încît să nu se 
poată număra de multă ce va fi. Şi a mai liniștit-o spunîn- 
du-i că fiul ei va fi „ca un asin sălbatic: mîna lui va lovi 
în toţi, şi mîna tuturor va lovi în el. Și va sta dîrz în faţa 
tuturor fraților săi“. 

Slabă mîngi.iere: să fii printre oameni ca un asin sălbatic. 
Dar autorul Bibliei ne încredinţează că Agar s-a bucurat 
foarte auzind aceasta; s-a întors la Avraam și i-a născut 
pe fiul său Ismail cînd Avraam avea 86 de ani. Deși 
bătrîn, de-abia acum se pusese moșul cu temei să-și înmul- 
ţească urmașii. 

Iată, aşadar, pe scurt, viaţa de familie a lui Avraam. 
Cei ce socotesc Biblia o „carte sfîntă“ să aibă curajul să spună 

copiilor și oamenilor în toată firea următoarele: trăiţi 
precum a trăit străbunul Avraam, — înșelaţi și minţi 
dacă vă este cu folos. Pentru a vă scăpa pielea, puteţi să 
vă vindeti soţia. Puteţi să o vindeţi și pentru a vă îmbogăți. 
Dacă aveţi copii în afara familiei, purtaţi-vă cu dispreţ 
faţă de mamele acestor copii şi daţi-le pe mîna soţiei „legi: 
time“ spre batjocură, iar soţia legitimă să-şi bată slujnicele 
pe care singură vi le-a adus în așternut,. 

În capitolul următor vă vom arăta şi alte aspecte ale 
vieţii patriarhilor biblici, şi veţi vedea atunci ce „frumuseți“ 
pot fi găsite în Biblie, ce „pilde măreţe“ de „înaltă ţinută 
morală“, curaj, virtute, frăţie şi alte însușiri nobile pe care 
ni le propovăduiesc popii tuturor religiilor. 


` 


Can: PĂCĂTOȘII $I DREPȚII 
apitolul al V-lea DIN s ODOMA 


Povestire pilduitoare pentru copii și adulți 


(Facerea, XVIII — XXI) 


N i se va spune, poate, că nu se cuvine să aplicăm 
acelor îndepărtate timpuri biblice noțiunile mo- 
ralei de azi. E adevărat. Nu noi însă facem acest 

lucru, ci tocmai popii. Ei aplică aceste noțiuni povestirilor 
biblice din care trag apoi învățături pentru zilele noastre. 
Tocmai ei vor să impună celor ce muncesc morala sclavagistă 
din Biblie. Printre povestirile biblice, pretinsele „pilde“, 
care pot fi găsite în toate manualele de religie, este şi aceea 
despre pieirea Sodomei și Gomorei? și despre căsătoria 
incestuoasă a lui Lot cel drept cu cele două drepte fiice 
ale sale. Această ispravă merită să fie povestită. 

La începutul legendei ni se spune că dumnezeul biblic, 
stînd de vorbă cu Avraam (din Biblie, ca și din povestirile 
altor popoare, am văzut că înainte vreme zeii erau flecari 
nevoie mare și vorbeau cu oamenii despre cîte toate), i se 
jelui în felul următor: 

„De vreme ce strigătul împotriva Sodomei și Gomorei 
este mare şi păcatul lor grozav de greu, mă pogor acum să 
văd dacă faptele lor sînt intocmai precum arată strigarea 
ajunsă pînă la mine, iar de nu, voi vedea !“ (Facerea, XVIII, 
20—21). 

Biet „dumnezeu“ bătrîn, orb și care nu știe nimic! Din 
cer domnia sa nu mai vede nimic și trebuie „să pogoare“, 
ca „să vadă“! Naiba să-i știe, se plîng unii de sodomiţi 
că s-au păcătoşit rău, dar poate că n-o fi adevărat! Trebuie 
văzut! Şi acesta e dumnezeul atotputernic, atotvăzător, 
atotștiutor etc. etc.! 

Avraam încearcă să înduplece pe acest dumnezeu: nu 
poți nimici tot oraşul pentru greșeala cîtorva — spune el. 
Și Avraam se tîrguieşte cu dumnezeu. Pînă la urmă cad la 
învoială că dacă în Sodoma se vor găsi numai 10 drepţi, 
atunci Elohim nu va distruge orașul. 

Și iată că într-o bună zi, pe înserat, apar în Sodoma doi 
îngeri — judecători de instrucţie. Lot şedea în timpul acesta 
pe prispa casei sale la porţile orașului. Văzînd pe acești 
doi îngeri (care erau pe semne pătrunși de importanţa lor), 
Lot li s-a ploconit pînă la pămînt (aşa cum şedea bine în 
timpurile acelea de sclavie) şi a prins a spune: „rogu-vă, 
stăpînii mei, abateţi-vă în casa robului vostru...“ Biblia 
pune în gura lui Lot cuvintele de salut ale omului obișnuit 
cu sclavia; sieşi își spune rob, iar noilor sosiți 
„stăpini“. 

Lot începe să stăruiască pe lîngă îngeri, căci aceștia 
vor să înnopteze pe uliţă, și pînă la urmă reuşeşte: îngerii 
„se înduplecă“! Lot lc-a copt azime și ei au ospătat. Apoi 
se povestește că, înainte de culcarea îngerilor (așadar îngerii 
mănîncă şi dorm ca toţi oamenii!) au venit locuitorii orașului 
şi i-au spus lui Lot: „Unde sînt oamenii care au venit la 
tine în gazdă acum, noaptea? Adu-i la noica să-i cunoaştem !“ 
Cu alte cuvinte, printre locuitorii Sodomei erau răspîndite 
moravuri ca pederastia, adică împreunarea între bărbaţi. 
Aceste moravuri erau răspîndite și în Grecia, la Roma, ca 
și pretutindeni în mănăstirile creştine, unde călugării 
făceau făgăduieli de neprihănire, jurînd să nu se atingă 
niciodată de femei, care erau socotite fiinţe spurcate, „am- 
fora diavolului“ și așa mai departe. În schimb, călugării 
trăiau cu fraţii mănăstirești. De altfel și în zilele noastre 

ziarele din diferite ţări publică din cînd în cînd știri despre 
procese intentate unor călugări care siluiesc băieţei. 

Dar Lot vrea să-i apere, să-și ocrotească oaspeţii (acesta 
era obiceiul ospitalităţii). Și ce propune el? 

Și a zis Lot: vă rog, fraţilor, nu săvîrşiţi vreo urgie! 
Iată, am două fete, care nu ştiu de bărbat. Pe ele le vom scoate 
la voi și faceţi cu ele ce veţi vrea, numai nu pricinuiţi acestor 
oameni nici o supărare o dată ce au venit la umbra acope- 
rişului meu“ (XIX, 7—8). 

Aşadar, el socotea că e mai bine să-şi dea cele două 
fiice pentru a fi violate de gloată. 

Firește că aici trebuia născocită o minune, şi popii au 
făcut-o: 

„Atunci — povestește Biblia — cei doi bărbaţi întinseră 
mîna și băgară pe Lot la ei în casă şi închiseră ușa. lar 
pe cei de la ușa casei îi loviră cu orbire, de la cel mai 
mic „pînă la cel mai mare, aşa încît ei se istoviră căutînd 
uşa. 

` Foarte interesant! Îngerii (!) nu se pot salva altfel 
decît ascunzîndu-se în casă. Pe Lot de asemenea nu-l 
pot face scăpat altfel decît încuind ușa. Totuși ei îi pot 
orbi pe ceilalţi. Dacă erau așa de puternici încît au putut 
orbi pe vrăjmași, atunci de ce nu au socotit că ar fi fost 
mai bine să-i lumineze? Dar tocmai că Biblia nu poate face 
altceva decît să orbească, să întunece minţile! E absolut de 
neînțeles de ce au trebuit îngerii să orbească şi pe pruncii 
sodomiţi. Or, Biblia povestește că toti, „de la cel mai mic 
și pînă la cel mai mare“, au fost orbiţi și s-au istovit. 
Oricărui om care ar proceda astfel i s-ar spune scelerat, dar 
aici făptașul este chiar dumnezeu — Elohim. 

„Dar Lot zăbovindu-se, cei doi bărbaţi îl apucară de 
mînă pe el și pe femeia lui și pe cele două fete ale lui, 
căci dumnezeu voia să-l cruţe, şi-l scoaseră afară și-l lăsară 
în faţa cetăţii. lar după ce i-au scos afară, a zis unul: 
fugi ca să scapi cu viață! Nu te uita îndărăt și nu te opri 
nicăieri în acest timp!“ (XIX, 16—17). 

După aceasta Biblia spune: „Atunci domnul a turnat 
asupra Sodomei și asupra Gomorei ploaie de pucioasă și 
de foc, de la domnul din cer. Şi a prăpădit cetăţile acelea 
și tot ţinutul și pe toţi locuitorii cetăților şi tot ce creștea 


pe cîmpie“ (XIX, 24—25). 

La baza acestei povestiri biblice despre pieirea a două 
orașe se află probabil reprezentarea triburilor de păstori 
despre erupția unui vulcan. Neștiind cum să explice acest 
fenomen al naturii, oamenii și-au închipuit că dumnezeu 
aruncă din cer cu flăcări, pietre, pucioasă și lavă topită. 
Astfel de fenomene se petreceau şi înainte şi au loc şi astăzi, 
explicaţia lor fiind foarte simplă: materia topită, încă 
nerăcită, din straturile adînci ale pămîntului erupe printr-o 
crăpătură a scoarţei și atunci acoperă orașe și regiuni întregi. 
Astfel, nu demult, s-au produs erupțiile unor vulcani în 
Sicilia (Italia), în America de Sud şi în alte cîteva locuri. 
Triburile primitive au născocit însă o explicaţie a lor, 
care s-a transmis apoi din generaţie în generaţie, pînă cînd 
povestea născocită a ajuns în Biblie, iar popii o înfăţişează 
azi ca pe o istorie sfîntă, ca pe o manifestare a însușirilor 
pedagogice şi didactice ale lui dumnezeu. 

Ce poate fi însă mai absurd decît să-ţi închipui un dum- 
nezeu care pentru păcatele, pentru greşelile oamenilor acoperă 
cu revărsări de pucioasă prunci nevinovaţi, ba nimicește 
chiar și vegetaţia (mai știi, poate că şi iarba Sodomei a 
păcătuit cu ceva). 

La sfîrşitul acestei poveşti, Biblia adaugă: 

„Ci femeia lui Lot s-a uitat îndărăt şi s-a prefăcut în 
stîlp de sare“ (XIX, 26). 

Oricine cunoaște însă puţină chimie ştie că sarea este 
clorură de sodiu, iar corpul nostru este alcătuit din cu totul 
alte elemente — din substanțe azotoase și combinaţii ale 
carbonului îndeosebi; sarea se găsește în organismul omului 
într-o cantitate cu totul neînsemnată. Cum ar putea atunci 
carbonul sau albuminele din celulele noastre să se trans- 
forme în sare, adică în clorură de sodiu? Nici un popă nu 
va putea explica lucrul acesta și nici un om cinstit nu se 
va încumeta să afirme că este cu putinţă așa ceva. Dar 
Biblia ne este prezentată drept o carte sfîntă nu de oameni 
cinstiţi, ci de niște șarlatani care știu prea bine că azotul 
nu se poate transforma în sodiu şi nici carbonul în clor. 
Cu toate acestea, ei continuă să înșele poporul, iar copiilor 
încrezători li se spune în școală: „Vedeţi, copii, ce păţesc 
acei care nu ascultă pe dumnezeu și pe mai marii lor? lată 
cum a pedepsit-o dumnezeu pe madam Lot pentru neascul- 

tare, pentru lipsa ei de credinţă și pentru că n-a știut să-și 
înfrîneze curiozitatea“ 

Cu aceasta se termină pilda pentru școlari despre Sodoma 
și Gomora. Dar rămîne nelămurit prin ce erau Lot şi fiicele 
lui oameni drepţi, adică de ce dumnezeu a pedepsit pe toţi 
ceilalți oameni, iar pe ei i-a salvat? Nu putem afla oare 
răspunsul î în Biblie? lată ce ne spune Scriptura despre viaţa 
acestor preadrepţi: 

„Însă Lot a plecat din Ţoar şi s-a sălășluit în munte, 
împreună cu cele două fiice ale sale, căci se temea să mai 
locuiască în Ţoar (de ce se mai temea dacă era ocrotit de 
însuşi dumnezeu? — Em. ].). Şi s-a aşezat într-o peșteră 
cu cele două fiice ale sale. Atunci fiica cea mai mare a zis 
către cea mai mică: tatăl nostru e bătrîn şi nu-i nici un 
bărbat în vecinătate care să vie la noi după obiceiul a 
tot pămîntul. Haidem să imbătăm cu vin pe tatăl nostru şi 
să intrăm la el, ca să avem de la tatăl nostru urmași! Și au 
imbătat cu vin pe tatăl lor în noaptea aceea și a intrat fata 
cea mare și s-a culcat cu tatăl său și el n-a știut nici 
cînd s-a culcat cu ea, nici cînd s-a sculat (așa se dezvino- 
vățesc toţi beţivii: eram beat, nu-mi amintesc de nimic! 
— Em. I.). Apoi, a doua zi, fata cea mare a zis către mezina 
ei: iată, m-am culcat astă-noapte cu tatăl meu. Să-l îmbătăm 
cu vin şi la noapte, și intră şi tu și culcă-te cu el, ca să 
avem de la tatăl nostru urmași. Deci ele îmbătară cu vin 
și în noaptea aceea pe tatăl lor și s-a dus fata cea mai 
mică şi s-a culcat cu el și el n-a știut nici cînd s-a culcat 
cu ea, nici cînd s-a sculat. Și amindouă fetele lui Lot au 
rămas însărcinate de la tatăl lor. Şi cea mai mare a născut un 
fiu... lar cea mai mică a născut şi ca un fiu...“ (XIX, 30-38). 

Așa arată „preadrepţii“ pe care i-a scos dumnezeu din 
Sodoma. Un beţiv bătrîn care bea pînă cade în nesimţire 
şi cele două fiice ale sale care rămîn însărcinate de la 
propriul lor tată. „Preadreptul“ era atît de beat, încît nu 
ştie nici cînd s-a culcat fiică-sa cu el, nici cînd s-a sculat. 
Și ce ziceţi de aceste fiice, preocupate de faptul că nu se 
găsesc miri și că spiţa lor nu trebuie să piară! De aceca se 
înțeleg între ele și devin pe rînd soțiile tatălui lor. Aceștia 
sînt „virtuoşii“ scripturilor! 

După Revoluţia din Octombrie, pentru a ponegri Uniunea 
Sovietică, burghezia și clerul din ţările capitaliste răspîndeau 

şi răspîndesc încă minciuna că legile sovietice ar permite 
căsătoria între părinţi și copii. Aceste calomnii sînt puse 
în circulaţie de dușmanii noștri pentru a aţiţa ura faţă de 
țara dictaturii proletariatului. În realitate, „sfinta“ Scrip- 
tură a creștinilor și a evreilor este aceea care dă ca pildă 
de moralitate și virtute pe Lot, care trăia cu fiicele sale. 
În zadar veţi căuta în Biblie un cuvînt de osîndă a acestui 
fapt. Popii ocolesc întotdeauna acest pasaj, dar degeaba, 
deoarece el arată că a existat un timp cînd căsătoria unui 
părinte cu propriile sale fiice era îngăduită3t. Asemenea 
fapte nu pot constitui însă o pildă pentru zilele noastre. 


PREADREPŢII PATRIARHI AI 
Capitolul al VI-lea SCRIPTURILOR ADUCEAU 
JERTFE OMENEȘTI 


(Facerea, XXII) 

iblia şi popii spun că nici un fir de păr de pe 
capul omului şi nici o cărămidă de pe streaşină nu 
se poate clinti fără voia domnului, iar țăranii spun 
în felul lor că, „fără voia domnului, nici buboiul nu răsare“. 
Dacă un om cheleşte, înseamnă că asta este voia domnului. 
Dar chiar și un om credincios își va da chelia cu pomadă 
dacă va citi undeva că pomada ajută la creșterea părului. 
Apoi dacă se întîmplă să cadă o cărămidă în capul cuiva, 
fie chiar cu voia domnului, căci fără voia lui cum ar fi putut 
cădea, nu se va găsi nimeni care să învinuiască de aceasta 
pe dumnezeu, ci pe gospodarul care nu și-a reparat la timp 
casa. Dacă însă ar fi să dăm crezare popilor, ar însemna că 
primul vinovat de nenorocirea întîmplată este chiar dumne- 
zeu: de ce nu a fost cu luare-aminte şi a îngăduit să cadă 
cărămida? 

Cînd i se întîmplă omului vreo nenorocire, popii lămu- 
resc faptul în două chipuri: sau spun că dumnezeu l-a pedepsit 
pe om (dacă acesta era un „păcătos“), sau că îl încearcă și 
îl ispitește (dacă are de-a face cu un „drept“), chipurile, ca 
să vadă dacă omul va trece cu bine încercarea. Uneori se 

întîmplă însă o, încălcare a atribuţiilor: diavolul îl scoate 
pe dumnezeu din pîine şi începe să se ocupe el însuși de 
ispitirea oamenilor. Pînă la urmă nici nu mai ştii cine ispi- 
teşte mai bine — dumnezeu sau diavolul. Şi unul şi altul 
promit de obicei marea cu sarea, sau îl răsplătesc pe cel care 
a trecut cu bine încercarea. 

Popii au născocit o mulţime de basme despre astfel de 
încercări. Astfel, în Biblie se aminteşte despre înfricoșă- 
torul cult practicat cîndva al aducerii de jertfe omenești. 
Dacă în Scriptură s-ar fi povestit pur şi simplu că „sfinţii“ 
străbuni Avraam și ceilalți aduceau jertfe omenești lui 
dumnezeu, acest lucru nu ne-ar fi provocat nouă, celor de 
astăzi, decît dezgust. De aceea, autorii Bibliei au înfrumuse- 
ţat istorisirile despre jertfele omenești cu tot felul de pilde 
pentru copii şi oamenii creduli, adăugînd: iată, vedeţi, voi, 
robii domnului, cum trebuie să ascultați pe dumnezeu? 
dacă el vă va porunci în vis să ucideţi chiar pe tatăl sau pe 
copilul vostru, îndepliniţi porunca fără şovăire. Într-adevăr, 
iată ce povestește Biblia: 

„lar după acestea, dumnezeu a pus la încercare pe Avraam 
Și i-a grăit: Avraame! lar el a răspuns: iată-mă. Şi a rostit 
domnul: ia pe fiul tău, pe singurul tău fiu, acela pe care îl 
iubeşti, pe Isaac (cu toate că, după cîte ştim, Isaac nu era 
unicul fiu, întrucît mai era unul de la Agar — Ismail, 
despre care Biblia povestește puţin înainte. — Em. I.) şi 
du-te în ţinutul Moria şi adu-l acolo jertfă, ardere-de-tot, 
pe unul din munţii pe care ţi-l voi arăta“ (Facerea, XXII, 
1—2). 

Ce-ar fi făcut un om din zilele noastre, fie el chiar cre- 
dincios, dacă ar fi avut un asemenea vis? Ar fi îndeplinit 
el porunca acestui dumnezeu? Firește că nu! Dar în timpurile 
îndepărtate „arderile-de-tot“ în cinstea lui dumnezeu (adică 
jertfele omenești) erau atît de obişnuite, atît de des erau 
arşi oameni pe altarele domnului, încît Avraam, dacă 
judecăm după povestirea biblică, nu s-a mirat de loc de 
porunca dumnezeului său. Biblia povestește mai departe: 

„Și s-a sculat Avraam în zorii zilei şi a pus samarul pe 
asinul său şi a luat pe doi robi ai săi și pe Isaac, fiul său, 
și a spart lemne pentru arderea-de-tot și a pornit și a venit 
la locul pe care i l-a arătat dumnezeu (cînd i-a vorbit despre 
acest loc, Biblia nu ne spune. — Em. I.). lar a treia zi, 

Avraam, ridicîndu-și ochii, a văzut locul de departe. Şi 
a zis Avraam către oamenii săi: (Staţi voi aici, lîngă asin, iar 
eu şi băiatul vom merge pînă acolo şi ne vom închina, apoi 
ne vom întoarce la voi!) Şi a luat Avraam lemnele pentru 
jertfă şi le-a pus în cîrcă fiului său și a luat în mîna sa focul 
şi cuțitul și au pornit amîndoi împreună“ (XXII, 3—6). 

Închipuiţi-vă scena: aveţi în faţă un om încă sălbatic, 
care nu ştie să aprindă repede focul şi de aceea poartă cu 
sine cărbuni aprinși într-un ciob. Îngrămădeşte apoi în 
spinarea tînărului său fiu, pe care se pregăteşte să-l taie, 
vreascurile cu care vrea să-l ardă, iar el ţine în mînă cuțitul 
cu care are să-l înjunghie ; aşa arată „preadreptul“ din Biblie! 
Fiul, firește, se arată îngrijorat. 

„Atunci Isaac a deschis gura către Avraam, tatăl său, 
şi a zis: tată! Şi el i-a răspuns: da, fiul meu! (întrucît lîngă 
ci nu se afla nici țipenie de om, e greu să aflăm dacă în- 
tr-adevăr aceasta a fost discuţia lor.—Fm. [1.). Apoi a zis 
Isaac: Văd focul și lemnele, dar unde este oaia pentru 
jertfă? Răspuns-a Avraam: dumnezeu va avea grijă de oaia 
pentru jertfă, copilul meu! Şi au mers înainte, amîndoi, 
împreună. Şi au ajuns la locul pe care i l-a arătat dumnezeu; 
şi a clădit Avraam acolo jertfelnic şi a așezat lemnele; apoi 
a legat pe Isaac, fiul său, și l-a pus pe jertfelnic, deasupra 
lemnelor. Apoi Avraam și-a întins mîna și a apucat cuțitul 
ca să junghie pe fiul său“ (XXII, 7—10). 

La drept vorbind, scriitorul biblic s-ar fi putut opri 
aici, pentru că știm destul de bine ce se petrecea în timpul 
acestor aduceri de jertfe omeneşti. În istoria Feniciei3, 
Greciei, Mexicului și altor ţări întîlnim descrierea celor mai 
îngrozitoare aduceri de jertfe omenești, în care piereau o 
dată sute și mii de oameni, tăiaţi şi arși, „pentru slava lui 
dumnezeu“. Mii de preoţi, asemenea biblicului Avraam, 
au tăiat și au ars copii ca şi adulţi pe jertfelnicele domnului. 

Dacă însă povestea s-ar fi terminat aici, Biblia n-ar mai 
fi putut să prostească pe oameni. De aceea, la fiecare poves- 
tire de acest gen autorii au mai adăugat neapărat și ceva 
neobișnuit, „miraculos“, în chip de morală. Care este minu- 
nea în această povestire? 

„Dar atunci îngerul domnului a strigat către el din cer 
și i-a zis: Avraame! Avraame! Și el a răspuns: lată-mă! 
Și i-a grăit: nu întinde mîna ta asupra copilului şi nu-i 

face nici un rău! Căci acum știu că te temi de dumnezeu şi 
n-ai cruțat, pentru mine, pe fiul tău, pe singurul tău fiu! 
Atunci Avraam, ridicîndu-și ochii, s-a uitat și iată în dosul 
său: un berbec, care se prinsese cu coarnele într-o leasă 
de mărăcini; și s-a dus Avraam şi a luat berbecul și l-a adus 
ardere-de-tot în locul fiului său“ (XXII, 11—13). 

Se ştie că cu timpul jertfele omeneşti au fost înlocuite 
cu cele de animale. Poate că în această povestire este oglin- 
dită tocmai această trecere de la jertfa omenească la cea 
de animale, înlocuirea uneia cu cealaltă, numai că faptul 
este povestit într-un fel mai neobișnuit, pentru a părea 
miraculos. 

Oricine însă, fie el credincios sau necredincios, își poate 
pune în chip firesc întrebarea: pentru ce i-a trebuit lui dum- 
nezeu, care este prezent pretutindeni, este atotvăzător și 
atotştiutor, să-l pună la „încercare“ pe Avraam? Oare nu 
ştia el dinainte ce avea să facă Avraam? Oricui însă, fie el 
credincios sau ateu, trebuie să-i fie limpede un lucru, şi 
anume că noţiunea aceasta despre dumnezeu este omenească, 
adică lui dumnezeu i se atribuie întotdeauna aceleaşi în- 
sușiri ca şi omului. Dumnezeu nu știe cum va proceda Avraam, 
de aceea el îl pune la încercare, şi apoi îi spune: „Ei bine, 
acum știu că ascultați de mine“ . Îndată după asta urmează 
răsplata, premierea, pentru ascultare. Dumnezeu vorbeşte, 
ba chiar se şi jură, se jură pe dumnezeu (de bună seamă se 
teme că altfel Avraam nu l-ar crede). 

„Și i-a zis: mă jur pe mine însumi — grăit-a domnul — 
de vreme ce tu ai făcut lucrul acesta şi n-ai cruțat pe fiul 
tău, pe singurul tău fiu: te voi binecuvînta cu prisosinţă 
și voi înmulţi peste măsură seminţia ta, ca stelele cerului 
și ca nisipul de pe țărmul mării, și urmașii tăi vor pune 
stăpînire pe porţile duşmanilor lor“ (XXII, 16—17). 

Cu alte cuvinte, dumnezeu i-a făgăduit lui Avraam că 
el va fi un mare cuceritor. Firește că acest dumnezeu nu şi-a 
putut respecta jurămîntul pentru un motiv foarte simplu: 
acest dumnezeu nu a existat şi nu există. Curios este însă că 
religia se bazează de fapt pe o socoteală negustorească: dă-mi 
fiul tău, iar eu îți dau în schimb ţări și orașe. 

Credincioşii ar putea spune însă: Avraam nu l-a înjun- 
ghiat totuşi pe fiul său, iar în Biblie nu se arată că oamenii 
cucernici îşi ucideau fiii sau pe alţi oameni pentru a-i jertfi 

lui dumnezeu. Dar bineînţeles că aceasta nu este adevărat. 
Scriptura povestește cum conducătorul de oști leftae3, într-o 
clipă de grea cumpănă, făgăduieşte lui dumnezeu drept jertfă 
prima fiinţă ce-i va ieşi în cale la întoarcerea sa acasă. Și 
cum dumnezeu face totul din calcul negustoresc, îi dă biruinţa 
în schimbul acestei făgăduieli. 

Și iată că pe cînd leftae se întorcea acasă, i-a ieşit în 
întîmpinare fiica sa. În Biblie se povesteşte apoi cum Ief- 
tae a adus jertfă lui dumnezeu pe singura sa fată şi cum toată 
lumea a plins-o. 

Dar nu numai leftae a adus jertfe omenești. În cap. 
XXI al cărţii a Il-a a lui Samuil se povesteşte despre cei 7 
fii din casa lui Saul pe care David i-a predat ghibeoniţilor. 

„Şi ei i-au spinzurat înaintea domnului, pe munte... Și 
după aceasta dumnezeu și-a revărsat îndurarea peste ţară“ 
(XXI, 9, 14). 

nseamnă că, pentru „a se milostivi“, lui dumnezeu i-au 
trebuit nici mai mult nici mai puţin decît 7 copii din casa 
lui Saul. Cum au fost aceştia spînzuraţi „în faţa lui dumnezeu“, 
nu știm prea bine, dar probabil că pur şi simplu în fața 
chipului cioplit al acestui dumnezeu, sau în faţa altarului, 
sau a jertfelnicului său. 

În cartea Numerii (XXV, 4) se spune: 

„Aşa că domnul zise lui Moise: ia din fiii tuturor căpetenii- 
lor poporului și-i spinzură cu faţa la soare, înaintea domnului, 
ca să se întoarcă iuţimea miniei domnului de la Izrail“. 

De data aceasta dumnezeu a avut nevoie de o jertfă mai 
substanţială şi, pentru a-și întoarce mînia de la Izrail, a 
cerut să fie spînzuraţi cu faţa la soare fiii tuturor căpetenii- 
lor poporului. 

În cartea lui Iosua se spune cum acesta a măcelărit, în 
numele domnului, pe toți locuitorii oraşului Ai, cucerit 
de el, „ṣi pe regele din Ai l-a spînzurat de un copac şi l-a 
lăsat pină seară“ (poate că acestui rege îi era indiferent 
dacă îl spînzurau înainte de lăsarea serii sau înainte de 
revărsatul zorilor, însă se pare că miezul chestiunii consta 
tocmai în spînzurarea lui înainte de asfinţitul soarelui). 
În cap. X al cărţii lui Iosua se spune: 

„lar după acestea, Iosua i-a lovit (pe cei 5 regi. — Em. I.) 
și i-a ucis şi a pus să-i spînzure în cinci copaci și au rămas 
spînzuraţi în copaci pînă seara“ (X, 26). 

Aici, desigur, sare în ochi faptul că jertfele se aduceau 
domnului în fața soarelui. Pe timpul acela cultul dumnezeu- 
lui Iahve?” era legat încă de adorarea soarelui. Astăzi știm 
precis că în acele vremuri se aduceau numeroase jertfe 
omeneşti, şi aceste fapte sînt oglindite în Biblie. Abia mult 
mai tîrziu jertfele omenești au fost interzise. 

Dacă popii ar fi sinceri, atunci ei ar trebui să povestească 
astfel: „Să ştiţi, copii, că în vremurile de demult se aduceau 
jertfe omeneşti lui dumnezeu. Despre asta ne povestește 
cap. XXII al cărţii Facerea ; despre același lucru ni se poves- 
tește şi în cartea Regilor, Numerii, cartea lui Iosua și altele. 
Astăzi însă noi nu mai cerem ca pe altarele bisericilor să fie 
aduse jertfe omeneşti. Dar dacă pentru domnul dumnezeul 
nostru va fi necesar să nimiciţi milioane de oameni, atunci 
vă vom cere ca, în numele lui, voi, drept-credincioșii, să 
mergeţi, să spintecaţi, să ucideţi şi să daţi foc orașelor! 
Dumnezeul din ceruri vă va răsplăti pentru aceasta printr-un 
trai tihnit pe lumea cealaltă, ba pe unii îi va răsplăti chiar 
pe lumea aceasta, dîndu-le averi, palate, sclavi, vite și 
cîte altele“. 

Ar fi mult mai simplu și mai adevărat să se spună așa. 
Dar cum poţi pretinde adevărul de la niște oameni care şi-au 
făcut din minciună o profesiune, un meşteșug şi a căror 
misiune este să devină prin înșelăciune cei mai abili „pescari 
de oameni“? 


Capitolul al VII-lea RITUALUL TĂIERII ÎMPREJUR 


L a l ianuarie în fiecare an, biserica ortodoxă sărbă- 
torește tăierea împrejur a lui lisus Hristos. Dar 
dacă îi vom întreba'pe credincioși despre semni- 
ficaţia acestei sărbători, nouăzeci de oameni dintr-o sută 
nu vor ști să ne răspundă. Iată ce povestește evanghelistul 
Luca despre această tăiere împrejur a domnului: 

„Cînd s-au împlinit opt zile şi a fost să-l taie împrejur, 
i-au pus numele lisus...“ (Luca, II, 21). 


~ 

Deci, în ziua „tăierii împrejur a domnului“ se sărbăto- 
reşte faptul că unui om i s-a tăiat extremitatea organului 
sexual, asa cum se făcea de altfel cu toţi copiii evrei. 

Dacă creştinii credincioşi ar fi într-adevăr consecvenți 
și dacă ei ar urma întocmai viaţa lui lisus, în care cred ca 
în dumnezeu şi pe care îl socotesc fiul domnului, atunci, 
bineînţeles, ar trebui să se supună și ei aceluiași ritual. 
Și, de fapt, există chiar o sectă care se numește „sîmbetişti“. 
Aceştia propovăduiesc învăţătura creştină, dar în același 
timp săvîrşesc ritualul tăierii împrejur asupra copiilor lor. 
Acest ritual s-a păstrat încă la evrei, la mahomedani și 
la alte cîteva popoare. Creştinii se bizuie pe faptele aposto- 
lilor, unde se spune că după ce Hristos s-a botezat cu apă, 
tăierea împrejur nu a mai devenit obligatorie. 

Dacă evanghelia povesteşte despre tăierea împrejur a 
fiului lui dumnezeu, în Biblie, în schimb, pare că se poves- 
teşte despre tăierea împrejur a lui dumnezeu în persoană. 
(Cei care citesc Biblia au băgat de seamă poate că dumnezeul 
biblic stătea foarte simplu de vorbă cu oamenii, se tocmea, 
se certa, ba chiar se lua cu ei la trîntă, se mînia sau se bucura). 
Astfel, la începutu: cărţii Ieşirea citim cum dumnezeu îl 
tot îndemna pe Moise să facă minuni. Moise nu se prea învoia, 
spunînd chiar pentru care motiv: „Oare faraon va vrea să 
mă asculte pe mine, ale cărui buze nu sînt tăiate?“ (În 
ediţia sinodică a Bibliei se spune: „Cum îmi va da ascultare 
faraon? Şi apoi eu sînt gingav la vorbă“) (VI, 12). 

Acest obicei de a cresta buzele, urechile şi alte părți ale 
corpului este un ritual foarte vechi. Nu poate fi nici o îndo- 
ială că el fiinţează de pe timpul cînd oamenii nu cunoșteau 
alte unelte în afara celor de piatră. În Biblie se spune că pe 
cînd Moise călătorea cu ai săi pe pămîntul Egiptului, pe drum 
a avut loc următoarea întîmplare (Ieşirea, IV, 24—26): 

„Și pe drum s-a întîmplat că, fiind într-un han, domnul 
a dat peste Moise şi a căutat să-l omoare. Atunci Sefora 
(nevasta lui Moise. — Em.I.) a luat o piatră ascuţită şi a 
tăiat împrejur pe fiul său și, atingînd picioarele lui Moise, 
i-a zis: cu adevărat, tu eșticu mine un soţ de sînge. Atunci 
domnul l-a lăsat, iar Sefora a zis: soţ de sînge ești tu, din 
pricina tăierii împrejur“. 

Pentru marea majoritate a oamenilor din zilele noastre, 
lucrul e cu totul de neînțeles. Mai întîi dumnezeu este 

întîlnit pe drum ca un drumeţ oarecare. Apoi el se năpusteşte 
asupra unei familii pașnice și se pregătește să ucidă pe unul 
dintre membrii ei („și a căutat să-l omoare“). Dacă o 
asemenea istorie s-ar întîmpla astăzi, individul ar fi legat 
burduf și dus la miliţie, sau ciomăgit pe loc cum se cuvine. 
În Scriptură însă femeia-mamă găsește îndată alt mijloc 
ca să scape de tîlhar: ia un cuţit de piatră și taie împrejur 
copilul (într-un original mai autentic se spune chiar că 
s-a atins de membrul lui dumnezeu), apoi spune: „soţ de 
sînge ești tu, din pricina tăierii împrejur“. 

Ce înseamnă „soţ de sînge“ și, în general, ce sens au 
aceste cuvinte? În cartea Facerea (cap. XVII) se povesteşte 
despre tăierea împrejur a lui Avraam. Avraam avea 99 de 
ani (nici mai mult nici mai puţin) cînd a venit la el același 
domn, Iehova, şi i-a spus: „Eu sînt dumnezeul cel atotpu- 
ternic; umblă întru lumina feţii mele (!) şi fii fără prihană“. 
Spunînd acestea, Iehova făgăduiește de îndată: „Voi stator- 
nici legămîntul meu între mine şi tine și te voi înmulți 
din ce în ce mai mult!“ Așa fac de obicei dumnezeii biblici 
cînd vor să momească pe cineva de partea lor; se apucă și 
promit: „Voi înmulţi peste măsură seminţia ta, ca stelele 
cerului şi ca nisipul de pe țărmul mărilor, și vitele tale le 
voi înmulţi și sclavii tăi îi voi înmulţi!“ Avraam, firește, 
s-a prosternat umil la picioarele stăpînului: „Atunci a 
căzut Avraam cu faţa la pămînt...“ Pesemne că în această 
poziție şi-a continuat discuţia cu dumnezeu: 

„Eu însumi, iată, fac legămîntul meu cu tine: vei fi 
părintele a mulţime de popoare, şi de aci înainte nu te va 
mai chema Avram, ci Avraam, căci ţi-am hărăzit să fii 
părintele a o mulţime de popoare. Și-ţi voi da ţie roadă 
trupului numeroasă foarte și voi ridica din tine noroade și 
regi vor ieşi din coapsele tale. (de bună seamă că dumnezeu 
nu prevăzuse revoluţia proletară, cînd au căzut multe capete 
de regi. — Em.].). Şi voi statornici legămîntul mcu 
între mine şi tine şi urmașii tăi de după tine, în veacurile lor, 
spre veșnic legămînt, ca eu să fiu dumnezeul tău și al semin- 
ţiei tale de după tine. Și-ţi voi da ţie şi urmașilor tăi ţara 
pribegiei tale, tot pămîntul Canaan, în stăpinire veșnică, şi 
eu voi fi dumnezeul lor!“ (acest dumnezeu n-a prevăzut 
nici că va veni revoluţia proletară, cînd proprietatea privată 
asupra pămîntului va fi desfiinţată și că orice legămînt 

anterior, chiar şi cel statornicit cu dumnezeu, va fi anulat. 
— Em. I.) | 

Dar ce cerea dumnezeu în schimbul făgăduinţei pe care 
o făcea lui Avraam că-i va da pămîntul „în stăpînire veş- 
nică“, că va înmulți tribul lui Avraam și că va fi în vecii 
vecilor dumnezeul seminţiei sale? Cerea pur și simplu schi- 
lodirea trupului. 

„Apoi zis-a domnul către Avraam: iar tu păzeşte legă- 
mâîntul meu, tu și urmașii tăi în veacurile lor. Acesta este 
legămâîntul tău între mine și voi şi urmașii tăi de după 
tine, pe care să-l păstraţi: toată partea bărbătească să se 
taie împrejur. Şi anume să tăieţi împrejur trupul vostru 
şi acesta să fie semnul legămintului dintre mine şi voi. Cînd 
va fi de 8 zile, orice prunc de parte bărbătească dintre voi 
să fie tăiat împrejur, în neam de neam, atît robul născut 
în casă cît şi cel cumpărat cu argint din orice neam străin... 
Să fie tăiat împrejur robul născut în casa ta, ca şi cel 
cumpărat cu argintul tău. Astfel semnul legămîntului meu 
să fie pe trupul vostru semn al unui legămînt veşnic“ 
(Facerea, XVII, 9—13). 

În timpurile acelea, cînd nu se cunoştea nici meșteșugul 
tipăritului și nici scrierea, se făceau pe corpul omului unele 
semne care dovedeau apartenenţa lui la cutare sau cutare 
gintă, clan ori trib. Tribul lui Avraam trebuia să fie tăiat 
împrejur și astfel, potrivit Bibliei, se însemna pe corpul 
omului legămîntul dintre om și dumnezeul lui de atunci. 
Ce se întîmplă însă cu cei „netăiaţi“? 

„lar bărbatul netăiat împrejur, care nu și-a tăiat împre- 
jur trupul său, acest suflet să fie stirpit din poporul său, ca 
unul care a stricat legămintul meu!“ (XVII, 14). 

Astfel, apartenenţa la tribul sau la ginta respectivă 
impunea săvîrşirea acestei ceremonii. Ritualul circumciziei 
(al tăierii împrejur) era răspîndit la multe popoare vechi. 
Biblia povesteşte că „Avraam era în vîrstă de 99 de ani 
cînd a fost tăiat împrejur. lar Ismail, fiul său, era în vîrstă 
de 13 ani cînd a fost tăiat împrejur. În una şi aceeași zi 
au fost tăiaţi împrejur Avraam și Ismail, fiul său. Şi toţi 
bărbaţii casei sale, robi născuţi în casă sau robi cumpăraţi 
cu argint de prin străini, au fost tăiaţi împrejur împreună 


cu el“ (XVII, 24—27). 


123 


Greşesc cei ce cred că această schilodire a trupului se 
săvîrşea numai la bărbaţi. În vremurile străvechi se săvîrşea 
și la femei. Așa, de exemplu, la unele popoare exista o 
statuie care-l închipuia pe dumnezeu şi care avea înfățișarea 
unui bărbat; fetele înainte de căsătorie își pierdeau virgini- 
tatea așezîndu-se pe organul sexual al statuii acestui dum- 
nezeu. Dar uneori chiar organul sexual era venerat ca o 
zeitate (cultul falusului). La unele popoare exista de ase- 
menea pînă nu demult obiceiul de a tăia părţi din organul 
genital al femeii (clitorismul). La basuţii şi beciuanii din 
Africa, ritualul tăierii împrejur, care se săvîrșește la băieţi 
între 13 și 17 ani, marchează trecerea la majorat. Înainte 
de tăierea împrejur băiatul este considerat copil, iar după 
aceea el trece în rîndul bărbaţilor. Circumcizia se săvîrşește 
cu un cuțit de cremene ascuţit. Instrumentul folosit arată cît 
de vechi este obiceiul ale cărui origini se afundă departe în 
epoca de piatră. Cînd creştinismul a pătruns în Mexic, ritu- 
alul tăierii împrejur se săvîrșea acolo în a 29-a zi de la 
naștere. Un călător, pe nume Durand, descrie acest ritual, 
care consta în tăierea prepuţului sau rănirea lui cu un 
cuţit făcut din piatră de agat; totodată se crestau și urechile 
copilului. În cartea prorocului Ieremia, dumnezeu, mînios 
peste măsură, spunea despre cei necredincioși: „lată, et au 
urechea necrestată, de aceea nu pot auzi“. Ce înseamnă această 
„ureche necrestată“ ? Nimic altceva decît o referire la obiceiul 
de a cresta buzele și urechile. Semnele acestea arătau apar- 
tenenţa la trib, dar deseori oamenii se tăiau şi se mutilau 
în semn că se sacrifică în cinstea lui dumnezeu (vezi de 
asemenea Faptele apostolilor, VII, 51: „Voi cei tari de cer- 
bice şi netăiaţi imprejur la inimă şi la urechi...“). După cum 
se vede, existau tot felul de semne. Sclavii erau însemnați 
aşa cum se înseamnă astăzi vitele, făcîndu-li-se crestături 
la urechi. În Biblie se povesteşte că dacă în anul cînd scla- 
vului i se împlinea sorocul robiei, acesta voia totuși să 
rămînă mai departe la stăpînul său, atunci era adus lîngă 
belciugul de la ușă şi acolo i se străpungea urechea. După 
îndeplinirea acestui ritual era socotit sclav pe vecie, era, 
cum s-ar spune, țintuit de casa stăpînului său. S-ar putea 
aduce o mulţime de alte exemple de mutilări cu caracter 
religios, la baza cărora stătea un anumit fenomen social 
(căderea în robie, consacrarea majoratului, semnul căsătoriei 

etc.). Astfel, în asemenea ocazii, se scotea un dinte din 
faţă sau se tăia un deget de la mînă (băștinașii din New 
South Wales tăiau pruncilor de sex feminin două falange 
ale degetului mic de la mîna stîngă, spunînd că dau o 
bucăţică din degetul mic ca să pună astfel la adăpost restul 
trupului) etc. 

Obiceiul tăierii împrejur este foarte răspîndit şi foarte 
vechi. A apărut în timpuri străvechi, pe cînd oamenii folo- 
seau unelte de piatră (în epoca de piatră) şi a luat, fără 
îndoială, naștere din obiceiul aducerii de jertfe omeneşti. 
Dumnezeii diferitelor popoare, ca și dumnezeul biblic, 
cereau să li se aducă jertfă nu numai primii născuţi dintre 
vite, dar şi primii născuţi dintre oameni. În cartea a doua 
a lui Moise, Ieşirea, se spune: 

„Apoi domnul a zis către Moise și i-a pruncit: Să-mi 
sfinţești pe tot întiiul-născut din fiii lui Izrail care va des- 
chide întîi pîntecele, de la om pînă la dobitoc, căci întiiul 
născut este al meu ]... Atunci să pui de o parte, pentru domnul, 
pe toţi întîii-născuți care vor deschide pîntecele: toată 
pîrga pe care vei avea-o de la vitele tale, partea bărbătească 
să fie a domnului. Şi orice întîi-născut al asinei să-l răscum- 
peri cu un miel; şi de nu-l vei răscumpăra, să-i frîngi giîtul; 
şi pe toţi întiii-născuţți din oameni, fiii tăi, să-i răscumperi !“ 
(XIII, 1, 2, 12, 13). 

Aşadar, la început se credea că lui dumnezeu îi trebuie 
neapărat jertfe omenești. Mai tîrziu, cînd au apărut rela- 
țiile de schimb, cînd a existat posibilitatea de a cumpăra 
și de a vinde, a putut fi și omul răscumpărat și înlocuit 
cu animale. Totuşi au rămas unele urme de jertfe sînge- 
roase. Dacă nu mai era jertfit omul în întregime, atunci 
era jertfită măcar o parte a lui: se tăia o bucată de deget, 
o bucată de buză sau de ureche, sau măcar se cresta buza 
ori urechea pentru a curgt sînge și pentru a unge cu sîngele 
acesta chipul lui dumnezeu, altarul său sau marginea alta- 
rului. Foarte importantă era socotită tăierea împrejur. 
Schilodirea organelor sexuale — a organelor de înmulţire — 
era considerată ca o jertfă deosebit de importantă. Cu tre- 
cerea timpului, ritualul schilodirii pruncilor a început să 
fie îndeplinit la o vîrstă mai matură, deoarece se pare că 
mulţi prunci nu rezistau acestei operaţii. Ritualul a început 
să fie săvîrşit într-un moment cînd în viaţa omului se pe- 

trecea un eveniment de seamă, ca intrarea sa în virsta 
bărbăţiei. 

De la apariţia acestui ritual au trecut mii și zeci de mii 
de ani. El şi-a pierdut de mult orice semnificaţie. Şi dacă şi 
astăzi creştinii mai sărbătoresc,„,tăierea împrejur a domnului“, 
o fac cu făţărnicie, căci niciunul dintre ei nu săvîrșeşte 
acest ritual asupra lui însuşi. Sînt însă milioane de maho- 
medani, de evrei care şi astăzi mai trăiesc încă sub influenţa 
religiei, a rabinului, sau a imamului”, ce se lasă plătiţi 
pentru ficcare asemenea operaţie sîngeroasă şi care mai 
săvîrșesc încă asupra lor și asupra copiilor lor ritualul sînge- 
ros al tăierii împrejur, chinuiesc copilul şi foarte adesea îl 
expun prin această operaţie unui pericol de moarte. E 
adevărat că rabinii încearcă adesea să explice acest ritual 
prin consideraţii de ordin medico-igienic, spunînd că orga- 
nul sexual tăiat împrejur este mai puţin expus bolilor 
contagioase (deoarece poate fi mai ușor ţinut curat). Dar 
statistica bolilor sexuale nu arată nici o diferenţă din acest 
punct de vedere între cei tăiaţi și cei netăiaţi împrejur, 
aşa că acest considerent nu poate fi luat în serios. Astăzi 
pături din ce în ce mai largi ale oamenilor muncii evrei 
nu mai săvirşesc ritualul circumciziei asupra copiilor lor, 
socotind pe drept cuvînt că ritualul acesta nu este altceva 
decît o rămășiță a stării de barbarie din vremurile îndepăr- 
tate. Pe atunci, potrivit indicaţiei dumnezeului biblic, 
ar fi fost omoriţi dacă ar fi refuzat să-și schilodească copiii. 
Astăzi însă trebuie să-i ajutăm pe credincioși să lichideze 
această superstiție, acest ritual sălbatic, rămășiță a unei 
vieţi feroce din epoca de piatră. 


* — preot musulman. — Nota trad. 


PENTRU CE PATRIARHUL 
Capitolul al VIII-lea BIBLIC ISAAC ESTE 
CONSIDERAT „PREADREPT“ 


(Facerea, XXIV —XXVI) 


D espre copilăria lui Isaac Biblia ne istoriseşte 
numai atît că prea iubitul său tată era gata-gata 
să-l înjunghie pentru a-l frige ca jertfă lui dum- 

nezeu. Urmează un mare gol de aproape 30 de ani în biogra- 
fia acestui patriarh, iar apoi Biblia povesteşte cum tăticul 
lui Isaac a trimis pe unul din sclavii săi ca pețitor la tribul 
înrudit pentru a-i aduce nevastă fiului său. Pentru ca 
pețitul să meargă mai bine, pețitorul a luat cu sine daruri 
bogate, „plată“, pentru mireasă: 10 cămile și diferite podoabe 
din, metale scumpe. Mai departe ni se istoriseşte în mod 
romantic cum acest rob se gîndea așa: dacă îi va ieși îna- 
inte o fecioară care va da robului să bea din ulcior si va 
adăpa şi cămilele sale, atunci el o va lua de soţiepentru 
finărul său stăpin (tînăr, vorbă să fie, căci avea 40 de ani 
bătuţi pe muche — cap. XXV, versetul 20). Cum trebuia 
să fie mireasa pe care sclavul urma s-o aleagă ca soaţă 
pentru stăpînul său? Mai întîi trebuia să fie dintr-un 
trib înrudit, în al doilea rînd să fie supusă, iar în al 
treilea rînd — muncitoare. Dar e îndoielnic că o asemenea 
mireasă s-ar fi lăsat momită de poveștile despre sfinţenia 
lui Isaac. 

Peţitul începe, așadar, cu aducerea darurilor scumpe: 

„lar după ce cămilele au contenit să bea, omul a scos 
un inel de aur în greutate de o jumătate de siclu și două 
brățări, pentru mîinile ei, în greutate de zece sicli de aur“ 
(ce contabilitate exactă !)38 (XXIV, 22). 

Părinţii Rebecăi erau și ei, după cît se pare, lacomi de 
aur. Fratele Rebecăi, Laban, cînd „a văzut şi el inelul și 
brăţările de la mîinile sorei sale“, l-a întîmpinat foarte 
bucuros pe peţitor. Dar în acele timpuri îndepărtate nici 
chiar „sfîntul“ patriarh Isaac nu putea căpăta o mireasă fără 
o plată bună. De aceea: 

„Apoi robul a scos odoare de argint și odoare de aur şi 
veșminte și le-a dat Rebecăi; şi alte scumpeturi le-a dăruit 

fratelui ei și maică-si. Şi au băut și au mîncat, el și 
oamenii care erau cu el, și au mas acolo“ (Facerea, XXIV, 
53—54). 

Astfel, cu aur și argint și cu daruri bogatul păstor biblic 
Avraam a cumpărat fiului său pe Rebeca. 

Apoi Biblia povesteşte despre naşterea a doi gemeni: 
Iacob și Esau. Esau, vînător, era omul cîmpiei, iar Iacob, 
răsfățatul mamei, trăia în corturi. Nu-i nici o îndoială că 
atit în povestea lui Iacob și Esau cit și în povestirea despre 
Cain și Abel s-a oglindit lupta dintre diferite triburi aflate 
pe trepte diferite de dezvoltare: astfel, povestirea amintește 
trecerea de la stadiul indeleinicirii cu vinatul la cel al creșterii 
vitelor. Autorul Bibliei povestește cu naivitate: 

„Ci Isaac iubea pe Esau fiindcă-i plăcea vinatul (înseamnă 
că lacomul de Isaac era mare amator de vînat. — Em. I.), 
iar Rebeca iubea mai mult pe Iacob“ (XXV, 28). 

Mai departe se povestește cum „nevinovatul“ de Iacob 
l-a tras pe sfoară pe sălbaticul vînător Esau. 

„Într-o zi, pe cînd Iacob își fierbea o fiertură, Esau a 
venit de pe cîmp sfîrșit de oboseală. Atunci Esau a zis lui 
Iacob: dă-mi să mănînc, te rog, din această fiertură roșcată! 
căci sînt sfîrșit de oboseală! Dar Iacob a răspuns: vinde-mi 
astăzi mie dreptul tău de întîi-născut. Esau i-a răspuns: 
iată, sînt gata să mor, căci la ce-mi folosește acest drept 
de întîi-născut? I-a zis Iacob: fă-mi astăzi jurămînt! Şi el 
s-a jurat și și-a vîndut dreptul său de întîi-născut lui Iacob. 
Atunci Iacob i-a dat lui Esau pîine şi fiertură de linte. 
Şi el a mîncat şi a băut şi apoi s-a sculat și a plecat. Astfel 
a disprețuit Esau dreptul său de întîi-născut“ (Facerea, 
XXV, 29—34). 

Aceasta e toată povestea. În orînduirea patriarhală, 
primul născut, moștenind cea mai mare parte din avere, 
avea, firește, și întîietatea. În şcoli, la ora de religie, popii 
se înflăcărau descriind virtuțile lui Iacob și ușurătatea lui 
Esau, care, închipuiţi-vă, şi-a vîndut dreptul de întîi-născut 
pentru un blid de linte. 

Dacă însă aţi încerca să-l luaţi pe acest Iacob drept 
pildă, unde aţi ajunge? V-aţi însuşi o morală de exploata- 
tor, de chiabur și de cămătar. Dacă va veni la tine un 
om flămînd şi obosit şi-ţi va cere de mîncare, tu, pentru 
că l-ai prins la ananghie, jupoaie-l și pune-l să-ţi plătească 

cît mai scump blidul de linte pe care i-l dai, chiar dacă 
omul acesta îţi este frate. 

Capitolul următor (XXVI) povesteşte cum Isaac, aidoma 
scumpului său părinte, nu se dă nici cl în lături să-și 
speculeze nevasta: 

„Deci Isaac a locuit la Gherar. Si l-au întrebat oamenii 
din partea locului despre femeia sa (Rebeca), însă el a răs- 
puns: «ea este sora meal», fiindcă se temea să spună: 
«este femeia mea!)), ca nu cumva — zicea el — oamenii 
locului să mă omoare din pricina Rebecăi. Pentru că era 
frumoasă la chip. Iar după ce a petrecut el acolo zile înde- 
lungate, Abimelec, regele filistenilor, s-a uitat afară pe fe- 
reastră și iată că Isaac mîngîia pe Rebeca, soția sa. Atunci 
Abimelec a chemat pe Isaac și i-a zis: fără îndoială, ea este 
soţia ta, atunci de ce mi-ai spus: ea este sora mea? Dar 
Isaac i-a răspuns: fiindcă m-am gîndit ca nu cumva să fiu ucis 
din pricina ei (cîtă nobleţe de caracter, cîtă vitejie! — Em. I.). 
Atunci i-a zis Abimelec: de ce ne-ai făcut una ca aceasta? 
Puțin ar fi lipsit ca vreunul din popor să se culce cu femeia 
ta și ai fi adus peste noi o vină grea!“ (XXVI, 6—10). 

Așadar, străbunica Rebeca nu a păcătuit numai pentru 
că nu a avut timp. 

Poate că veţi întreba însă: ce mare ispravă a mai făcut 
acest Isaac în afară de faptul că a avut doi fii și că era cît 
pe-aci să-şi vîndă nevasta? Din Biblie nu veţi afla nimic alt- 
ceva decît că sclavii lui au săpat cîteva fîntîni, că el acon- 
struit cîteva jertfelnice și a vorbit de cîteva ori în vis cu 
dumnezeu. 

Această pilduitoare biografie se termină cu povestirea fiu- 
lui lui Isaac, viitorul patriarh Iacob, și a Rebecăi, credincioasa 
nevastă a celui dintîi, care l-au înșelat pe bătrînul muri- 
bund, profitînd de orbirea lui, şi l-au făcut să binecuvînteze 
pe Iacob ca pe cel dintîi născut3? . Popilor le place foarte 
mult să povestească, iar copiilor să asculte povestea înșşe- 
lăciunii pusă la calc de Rebeca pentru odrasla sa favorită. 
Cum Rebeca a luat piei de capră și a acoperit cu ele trupul 
lui Iacob, „puiul mamei“. Mai e de mirare că Esau a vrut 
după aceca să-l omoare pe vicleanul și hoţul său de frate? 
Iacob a putut să scape numai cu fuga de mînia lui. 

Fu nu am făcut altceva în rîndurile de mai sus decît să 
repet cuvînt cu cuvînt ceea ce stă scris în Biblie despre Isaac. 

Și mă întreb: pentru ce popii și rabinii îl înfățișează drept 
un patriarh sfint? În ce constă sfinţenia lui și cum poate fi 
el o pildă pentru noi? 

Noi am izgonit din școală poveștile despre acești sfinţi 
patriarhi. Oamenii ignoranţi regretă lucrul acesta. Cum 
așa, spun ei, au fost desfiinţate orele de „religie“? Dar, dacă 
se vor gîndi bine, îşi vor da seama că nu avea nici un 
sens, nu era de nici un folos ca școlarii să-și piardă atiţia 
ani de tinereţe învăţind pe dinafară, memorizind si apoi poves- 
tind altora asemenea basme! 


| | SFÎNTUL PATRIARH IACOB 
Capitolul al IX-lea ȘI GIUMBUŞLUCURILE 
ÎNGERILOR 


(Facerea, XXVIII) 


B iblicul Iacob şi-a început cariera prin șantaj și 
înșelăciune. Dar chiar înşelarea aproapelui nu 
era pesemne socotită o fărădelege pe atunci, 

căci, deși Isaac știe că Iacob i-a smuls binecuvîntarea numai 
prin minciună şi viclenie, totuşi pe adevăratul întîi-născut 
îl binecuvîntează numai după ce acesta plînge cu lacrimi 
amare în faţa sa. Esau este atît de mînios de minciuna 
josnică a fratelui său, încît e gata să-l omoare și-și mărturi- 
sește cu glas tare gîndul. Maică-sa, Rebeca, care-l iubeşte 
însă pe Iacob, favoritul ei, îl ajută să scape sfătuindu-l 
să fugă la unchiul Laban. 

Biblia povesteşte că, în timp ce Iacob se îndrepta spre 
Haran în căutarea unei logodnice, dumnezeu a pus la cale 
o adevărată reprezentaţie de circ. În timp ce Iacob dormea, 
el a poruncit îngerilor să se dea de-a berbeleacul în sus 
Și în jos pe scara cerului, ca niște adevăraţi acrobaţi, iar 
el s-a așezat în capul scării şi de acolo a început să promită 
verzi şi uscate acestui potlogar, spunîndu-i că poporul lui 
va fi numeros ca nisipul mărilor’. Desigur că asta e o curată 
absurditate, o fanfaronadă, căci într-un stînjen de nisip 
se găsesc atitea firișoare, încît, dacă ar fi transformate în 

oameni, nici n-ar încăpea pe pămînt. Dar în vis dumnezeu 
putea face orice fel de făgăduieli, căci tot nu le ţinea nicio- 
dată. Totuşi, deoarece Isaac, care era orb, apucase să făgă- 
duiască urmaşilor înaintea morţii sale domnia asupra altor 
popoare, dumnezeu a trebuit să întărească făgăduiala, și, 
ca întotdeauna, faptul s-a petrecut în vis. Iacob visează o 
adevărată bazaconie: o scară plină cu îngeri care se dau de-a 
berbeleacul. Iar Biblia se străduiește să ne convingă că 
aceasta este o adevărată minune! 


Capitolul al X-lea MOŞ LABAN EXPLOATATORUL 
(Facerea, XXIX) 


„e 


| n cap. XXIX al cărţii Facerii se povesteşte despre 
pețitul lui Iacob: un adevărat roman de dragoste 

și aventuri! La început are loc o discuţie între 

păstori, care poate fi auzită și astăzi la unele popoare de 
păstori din Africa sau Asia. La fîntînă are loc o întrevedere 
înduioşătoare între rubedenii: căci Iacob este vărul Rahilei. 

„Apoi Iacob sărută pe Rabila și, dîndu-și drumul glasu- 
lui, plînse“ (l-au podidit lacrimile pe băieţașul mamei. 
— Em. 1.) (XXIX, 11). 

Atunci Laban, văzînd că fiică-sa mai mică era pe placul 
lui Iacob, și-a spus că poate face o afacere foarte avanta- 
joasă. Astfel Iacob a rămas să trăiască în familia lui Laban 
și a început să pască vitele. Laban își întrebă nepotul cu 
prefăcătorie: „O să mă slujeşti degeaba? Spune-mi ce simbrie 
vrei?“ Iacob se învoiește să argăţească 7 ani pentru Rabhila. 
Dar Laban vrea s-o căpătuiască și pe fata mai mare, pe Lia, 
care era bolnavă de ochi. De aceea se preface că primește și 
T ani au trecut ca 7 zile. Cînd să se apropie sorocul și 
să-i dea drept simbrie pe fiica sa (nu e mic preţul să slugă- 
rești 7 ani pentru o fată !), Laban îi trimite noaptea în așter- 
nut pe Lia şi pe deasupra îi mai dă și o slujnică numită 
Zilpa. De-abia dimineaţa a văzut lacob cine se strecurase 
la el. „Ci făcîndu-se ziuă (bună dimineaţa !), iată: era Lia“. 
Era oare Iacob beat de fericire în timpul nopţii de nu văzuse 
cine-i era nevastă? 

Dimincaţa, desigur, are loc o explicaţie: ce înseamnă 
înșelătoria asta? | 

„Ce e aceasta ce mi-ai făcut? Oare nu ţi-am slujit pentru 
Rabhila? Atunci de ce m-ai înșelat?“ (XXIX, 25). 

Dar hîtrul unchi ride în barbă: pe proști trebuie să-i 
înveţi minte. Ce, tu n-ai știut că la noi există obiceiul să 
mărităm mai întîi pe fata cea mare? Acum, dacă vrei, mai 
lucrează încă 7 ani şi atunci ai să o capeţi pe Rahila. „Şi 
Iacob a făcut așa“, desigur. A mai slujit încă şapte ani şi ca 
simbrie a a primit-o pe Rahila și pe deasupra pe roaba Bilha. 

Pilduitoare istorie, nu-i aşa? Un captivant roman de dra- 
goste. Dar de ce era socotită aceasta o istorie „sfîntă“? De ce 
trebuia să fie învățată în şcoală de 2.000 de ani încoace? 
De ce trebuia să te omori învăţind numele slujnicelor unui 
străvechi păstor inexistent pe nume lacob? Socotiţi, vă rog, 
cît timp au pierdut oamenii cu asemenea treabă. Exploata- 
torii din toate ţările au înfrumusețat această poveste, 
dînd-o ca exemplu de fidelitate faţă de femeia iubită. Iată, 
chipurile, ce mult o iubea Iacob: a muncit 14 ani pentru 
a-și căpăta mireasa. Dar cine cunoaşte obiceiurile popoarelor 
crescătoare de vite știe că deseori și în zilele noastre la aceste 
popoare oamenii săraci își vînd munca pe cîte 10—15 ani 
ca să poată plăti astfel preţul cuvenit pentru mireasă. 


ISTORIA SFÎNTĂ POVESTEŞTE 
CUM SE ÎNTRECEAU 
| NĂPRAZNIC STRĂBUNELE SĂ 
Capitolul al XI-lea NASCĂ COPII ȘI CUM L-A 
CUMPĂRAT LIA PE IACOB DE 
LA RIVALA SA PE NIŞTE 

CARTOFI 


S emnul bogăției la crescătorii de vite a fost din toate 
timpurile în primul rînd numărul vitelor. Dar 
pentru a duce vitele la păscut trebuia să aisau o fa- 

milie numeroasă sau mulţi sclavi. Am văzut că biblicii 
Avraam şi Isaac aveau din belsug și vite, șirobi, ca nişte a- 
devăraţi stăpîni de sclavi ce erau. Cînd acești păstori vorbesc 

în vis cu dumnezeul lor, ei îl roagă să le înmulțească turmele 
și seminţia. lar dumnezeu făgăduiește că le va da urmaşi 
numeroși, astfel încît chiar şi babele zămislesc. Păstorul 
Iacob dorea şi el același lucru: să aibă cît mai mulţi copii 
şi cît mai multe vite. Dar, fiindcă o soţie nu-i putea da 
mulţi copii, lacob își mai ia cîteva, astfel că ajunsese să 
aibă patru soţii oficiale. Deşi două din ele erau slujnice, 
prin urmare îi erau ibovnice, copiii lor erau socotiți copiii 
soțiilor „legitime“, întrucît imediat ce se nășteau erau aşe- 
zaţi pe genunchii soțiilor „adevărate“. 
iblia povestește: 

„Şi Iacob a intrat și la Rabhila și a iubit-o pe Rabhila 
mai mult decît pe Lia...“ (Facerea, XXIX, 30). 

Nu trebuie să uităm că Lia era aproape oarbă. Dar 
dumnezeu se amestecă şi în treaba asta. El face în așa fel 
ca Lia, care nu era iubită, să rămînă totuși însărcinată îna- 
intea Rabhilei, cea iubită. Ea naște patru fii unul după altul 
şi de fiecare dată spune: 

„Domnul a căutat la jalea mea, că de acum mă va iubi 
bărbatul meu. Și iarăşi a zămislit și a născut alt fiu şi a zis: 
auzit-a domnul că sînt oropsită și mi l-a dăruit şi pe acesta... 
Și a maizămislit încă o dată și a născut un fiu și a zis: de astă- 
dată bărbatul meu se va lipi de mine...“ (XXIX, 32—34). 

Rahila e geloasă și prinde pizmă pe Lia. 

„...Și a zis către lacob: dă-mi copii, iar de nu, eu mor! 
Atunci Iacob s-a aprins de mînie împotriva Rabhilei și a 
certat-o: sînt eu oare în locul lui dumnezeu, care ţi-a oprit 
roada pîntecelui?* (XXX, 1—2). 

Interesantă discuţie, nu-i aşa? Rabhila îi face reproșuri 
soţului, spunîndu-i: Liei i-ai făcut patru fii, şi mie nici 
unul. lar Iacob se dezvinovăţeşte spunînd: oare eu nu mă 
străduiesc îndeajuns? Dar dumnezeu se amestecă și aici. 
Ce poate fi mai simplu? Să dea copii destui şi uneia și alteia. 
Și începe o nouă întrecere. Apar acum în scenă și slujni- 
cele. Rabila îl trimite pe Iacob la slujnica sa: 

„lată roaba mea Bilha. Intră la ea, și va naște pe genun- 
chii mei, și astfel voi avea și eu copii de la ea“ (XXX, 3). 

În felul acesta Biblia atribuie Rabhilci doi fii, care fuse- 
seră de fapt născuţi de slujnică. Rahila se laudă chiar: 

„Lupte pentru binecuvîntarea lui dumnezeu am dus cu 
soră-mea şi am biruit!“ (XXX, 8). 

Dar nici Lia nu doarme. O trimite pe slujnica sa Zilpa 
la Iacob şi-şi atribuie cei doi copii născuţi de ea. Lupta 
pentru patul conjugal, pentru dreptul de a zămisli con- 
tinuă. Biblia povesteşte mai departe: 

„Și Ruben s-a dus la cîmp, la secerişul griului, și a găsit 
merișoare de mandragoră și le-a adus mamei sale ;Lia. 
Atunci Rabhila a zis către Lia: dă-mi, te rog, din mandra- 
gorele aduse de fiul tău! Ci Lia i-a răspuns: oare nu e destul 
că mi-ai luat pe bărbatu-meu? Acum vrei să iei şi mandra- 
gorele fiului meu? Dar Rabhila i-a zis: Bine atunci, să doarmă 
cu tine în noaptea aceasta, în schimbul mandrag orelor fiului 
tău! Şi Iacob, venind seara de la cîmp, Lia i-a ieşit în 
întîmpinare și i-a spus: intră la mine, căci te-am cumpărat 
cu maridragorele fiului meu! Şi el a dormit cu ea în noaptea 
aceea“ (XXX, 14—16). 

Gîndiţi-vă numai! Popii vor să ne încredinţeze că Biblia 
este o revelaţie sfintă, că tot ce-i scris în ea este sfinta scrip- 
tură; că dumnezeu însusi ar fi povestit toate lucrurile astea 
lui Moise. Dacă este așa, atunci înseamnă că dumnezeu 
trăgea cu urechea la cele ce vorbeau cele două femei care se 
pizmuiau una pe alta, şi ţinea mereu socoteală cînd și cu 
care din ele sau cu care din slujnice se culcapreadreptul 
patriarh și păstor Iacob. Pe deasupra, cînd Iacob, cumpărat 
cu merișoare de mandragoră, o lasă însărcinată pe Lia, ca 
explică astfel acest lucru: „„Dăruitu-mi-a dumnezeu plata 
mea, fiindcă am dat bărbatului meu pe roaba mea“. lată 
deci că acest dumnezeu „unic“ din Biblie îl răsplăteștepe 
Iacob pentru că preasfîntul nu s-a lenevit şi s-a tot culcat 
cu slujnicele nevestelor sale, care au născut toate copii de 
la el. Acesta e meritul său, și dumnezeu l-a răsplătit pentru 
virtuțile sale de armăsar. Ce pilde să tragem noi de la el? 
Pilde josnice, pe care şi astăzi popii de peste hotare le bagă 
în capetele nevinovate ale copiilor. 

Toate aceste scene din Biblie au un adevărat iz de centru 
de montă, unde patriarhul Iacob joacă rolul taurului. Dar 
popii şi rabinii caută să înfrumuseţeze lucrurile, să ni le 
prezinte ca pe ceva „dumnezeiesc“. Celor care nu ştiu ce 
sînt merișoarele de mandragoră cu care Iacob a putut fi 
ademenit ca o femeie de stradă le vom spune că mandragora 
este o plantă din aceeaşi specie cu cartoful. Tuberculiisăi 
au uneori forme omenești, ceva asemănător cu rădăcina 

plantei „jen-șen“îi, care creşte în China. În vechime i se 
atribuiau mandragorei unele puteri miraculoase, era folo- 
sită pentru vrăji. lată cu ce l-a cumpărat Lia pentru o noapte 
pe păstorul sălbatic Iacob, potrivit spuselor Bibliei. 


ISTORIA SFÎNTĂ POVESTEȘTE 
Capitolul al XII-lea CUM SFÎNTUL STRĂBUNUL 
IACOB A FURAT OI DE LA 

LABAN 


(Facerea, XXX -—XXXI) 


upă ce a odrăslit o duzină de copii, Iacob i-ar fi 

spus, cică, socrului său Laban: „Dă-mi femeile 

mele, pentru care ţi-am slujit, și copiii mei și 
lasă-mă să mă duc...“ | 

Drăguţul de socru, care-l înşelase, cum știm, pe vremuri, 
îşi înduplecă iar ginerele să rămînă mai departe și se tocmeşte 
cu el pentru simbrie. Iacob se preface că nu-i trebuie nimic: 
vai, socrule, dar cum se poate... şi așa mai departe. Pînă 
la urmă se înţeleg ca lacob să ia dobitoacele tărcate, iar pe 
cele nepătate să le lase socrului. Dar întrucît Iacob însuși 
păştea vitele, începe să pună la cale la centrul de montă 
tot felul de șmecherii, așa ca animalele tărcate să se nască 
numai din oi și berbeci grași, iar lui tata-socru să-i rămînă 
cele slabe. Biblia face o descriere sfîntă și amănunţită a 
acestui centru de montă: 

„Apoi a pus nuielele pe care le jupuise, înaintea oilor, 
în teici, în adăpătoarele cu apă, unde veneau oile să se 
adape; şi ele se împerechiau cînd veneau să se adape. Şi 
dacă se împerechiau înaintea nuielelor, oile năşteau miei 
brumării, vărgaţi şi tărcaţi... lar la oile cele slabe nu punea 
nuielele ; aşa încît mieii plăpinzi erau ai lui Laban şi mieii 
cei zdraveni erau ai lui lacob. Astfel, omul acesta ajunse 
tare bogat, avînd turme multe, și roabe și robi, și cămile și 
asini“ (XXX, 38—39, 42—43). 

E clar că Iacob s-a apucat pur și simplu să-şi jefuiască 
socrul. De acest lucru își dă seama şi Iacob, şi de aceea 

incearcă se se dezy inovălească spunînd că dumnezeu însuși 
a făcut ca berbecii să se mirlească cu oile în așa fel, încit 
să se nască numai miei tărcați. Nici la centrul de montă 
nu se putea face nimic fără dumnezeu şi fără îngeri. Biblia 
spune: 

„Astfel dumnezeu a luat turmele tatălui vostru și mi le-a 
dat mie. Și odată, la vremea mirlitului oilor, am ridicat ochii 
și m-am uitat — în vis — (totul se petrece în vis. — Em.].) 
Și iată fapii care săreau pe capre (ce dumnezeiască istorie! 
cît de sfîntă este această descriere!!!) erau vărgaţi, brumării 
și bălțaţi. Și îngerul domnului a grăit către mine, în vis: 
Iacobe! Şi eu am răspuns: iată-mă! Atunci mi-a zis: ridică-ţi 
ochii şi te uită: toți ţapii care sar pe capre sînt vărgaţi, 
brumării și bălţaţi...* (XXX, 9—12). 

Vedeţi, așadar, ce soi de om este acest patriarh Iacob, 
și ce „sfîntă“ este „istoria“ care povestește cu atîta amă- 
nunțime cum se pungășeau între ei crescătorii de vite, 
acei stăpîni de sclavi care se îmbogăţeau prin înșelăciune, 
exploatare și jaf. 


ISTORIA SFÎNTĂ POVESTEȘTE 

CUM STRĂBUNA RAHILA A 

FURAT IDOLII DIN CASA 
PĂRINTEASCĂ 


Capitolul al XIII-lea 


D upă ce a jefuit vite, robi și roabe, Iacob s-a ho- 
tărît să plece. Această despărțire, obişnuită în 
sînul comunităților gentilice, este descrisă în 

Biblie cu multă amănunțime. La despărțire însă fiecare 
vrea să se pricopsească cu cît mai mult. În afacerea aceasta 
dau şi femeile o mînă de ajutor. 

„Atunci au răspuns Rahila și Lia şi i-au zis: mai avem 
noi parte de moştenire în casa tatălui nostru? Oare nu ne-a 
socotit el pe noi străine o dată ce ne-a vindut și a mincat 
mult şi bine banii de pe vinzarea noastră? Negreşit, toată 
bogăţia pe care a smuls-o dumnezeu de la tatăl nostru 
este a noastră și a copiilor noştri“ (Facerea, XXXI, 14—16). 

Zis şi făcut! lacob a șiers-o pe furis împreună cu iot 
avutul său pe cînd Laban tundea oile la cîmp. Rahila a 
mai furat pe deasupra şi idolii părinţilor. Iacob — spune 
Biblia — înşală „inima lui Laban arameul, întrucît nu-i 
dădu de veste că vrea să fugă“. Socrul aleargă după ginere. 
Îl urmăreşte șapte zile şi-l ajunge, în sfîrșit, pe Muntele 
Galaad. Cînd urma să se răfuiască cu scumpul său ginere, 
iată că iar se bagă dumnezeu la mijloc. „Dar dumnezeu 
veni la Laban arameul noaptea în vis și-i grăi: păzeşte-te 
ca nu cumva să vorbeşti cu Iacob altfel decît prietenește!* 
Vezi bine, dumnezeu era complicele lui Iacob. Nu îndem- 
nase el berbecii tărcaţi să încalece oile? Dar Laban îi cere 
totuşi socoteală lui Iacob: pentru ce ai fugit pe ascuns, 
îi spune el, de ce nu ţi-ai luat rămas bun și mai cu seamă 
de ce ai furat zeii mei? lacob începe să se închine și să 
se jure pe dumnezeu: 

„La oricine vei găsi terafimii tăi, acela să nu mai tră- 
iască ! De faţă cu rudele noastre, caută ce este al tău între 
lucrurile mele și ia-ţi-le“ (XXXI, 32). 

Laban începe o percheziţie în toată regula și ajunge la 
cortul Rabhilei. 

„Ci Rabhila luase idolii și-i vîrîse în şaua unei cămile 
și se așezase pe ei. Şi Laban scotoci tot cortul, dar nu dădu 
de nimic. Și ea zise lui tată-său: să nu fie cu bănat în ochii 
domnului meu că nu pot să mă scol înaintea feţei tale, 
fiindcă tocmai acum mi-a sosit necazul obișnuit al femei- 
lor. Şi el a căutat cu de-a măruntul, dar n-a dat peste te- 
rafimi“ (XXXI, 34—35). 

După această percheziție fără succes, Iacob a tăbărit 
asupra socrului. Cum, adică, ne bănuiești pe noi, oameni 
cinstiţi, și ne faci de ris?! Ce era să mai zică Laban? A 
trebuit să încheie pacea cu ginerele îmbogăţit şi să ter- 
mine totul cu un chef de jertfă. 

Istorioara este instructivă numai dintr-un punct de 
vedere. Aflăm din ea că idolii casei erau atît de prețuiți, 
încît erau și furaţi. În credinţa acestor crescători de vite, 
cine deţinea chipul strămoșului-zeu acela se bucura de bu- 
nătatea lui. Idolii aceștia erau atît de mici, încît cîţiva 
dintre ei încăpeau în locul acela de nu i se poate spune pe 
nume de sub străbuna Rabhila. 


ISTORIA SFÎNTĂ POVESTEŞTE 

| CUM IACOB I-A TRAS LUI 
Capitolul al XIV-lea DUMNEZEU UN TOC DE BĂTAIE 
ȘI CUM DUMNEZEU I-A DAT 

LUI IACOB UN PICIOR ÎN FUND 


(Facerea, XXXII) 


i iată a venit vremea ca lacob să se întîlnească 
cu frățiorul său Esau, pe care-l înșelase cîndva, 
s primind în locul lui testamentul lui tătîne-su. 
Iacob, despre care se poate spune: ușarnic ca pisica şi 
fricos ca iepurele, a căutat mai întîi să-și îmbuneze fratele 
trimițîndu-i soli cînd a aflat că Esau avea 400 de sclavi, 
(și Esau era un păstor bogat și un mare proprietar de sclavi), 
numindu-se pe sine rob, iar pe Esau stăpînul său. 
„Atunci lacob s-a spăimîntat foarte și a stat în mare 
cumpănă. Și a împărțit gloata care era cu el, turmele și 
cirezile și cămilele, în două tabere. Căci își zicea: dacă Esau 
năvăleşte împotriva unei tabere şi o sfărimă, atunci tabăra 
care a rămas poate să scape!“ (Facerea, XXXII, 8—9). 

Dar cum nu punea mari nădejdi în acest şiretlic, l-a 
mai rugat şi pe dumnezeu să-l apere, amintindu-i făgă- 
duielile vechi (făcute în vis): 

„Scapă-mă din mina fratelui meu, din mîna lui Esau, 
căci mi-e frică de el, ca nu cumva să vie să mă răpună 
pe mine împreună cu copiii!“ (XXXII, 12). 

După aceasta a pregătit daruri scumpe, sute de capete 
de vite, şi le-a trimis cu sclavii înaintea lui. Toate astea 
n-ar fi ajutat însă la nimic dacă Iacob n-ar fi reuşit să-l 
prindă pe dumnezeu de viu şi dacă nu l-ar fi silit, astfel, 
să-i dea binecuvîntarea. 

Iată cum povesteşte Biblia întîmplarea: 

„Și Iacob a rămas singur. Atunci un om s-a luptat cu 
el pînă la revărsatul zorilor. Și dacă a văzut că nu poate 
să-l biruiască, atunci l-a lovit peste încheietura șoldului și 
s-a scrintit încheietura șoldului lui Iacob în luptă cu acel 
bărbat“ (XXXII, 25—26). 

Dumnezeu, văzind că după toate regulile luptelor clasice 
n-o poate scoate la capăt cu Iacob (ce namilă trebuie să 

fi fost Iacob ăsta!), i-a vătămat încheietura soldului. Dar 
nici așa n-a reușit să scape de Iacob. Şi a spus: 

„Dă-mi drumul, căci se luminează de ziuă“ (v. 27). 

Asta ce mai poate să însemne? Noaptea, în vis, mai 
merge să se bată dumnezeu cu omul, dar dacă se face ziuă, 
văd oamenii că l-a bătut Iacob pe dumnezeu și încep să 
rîdă. 

„Ci Iacob a răspuns: nu-ţi voi da drumul pînă ce nu 
mă vei binecuvinta“ (v. 21). 

Ce cra să mai facă acum dumnezeu? L-a mai binecu- 
vîntat o dată pe Iacob (a cîta oară?!), și i-a schimbat nu- 
mele. 

lar Iacob era încredinţat că l-a văzut pe dumnezeu 
faţă în faţă. 

„Am văzut pe dumnezeu faţă către faţă și am scăpat 
cu viaţă!“ (v. 31). 

După această întîmplare totul a mers ca pe roate. În- 
tilnirea fraţilor s-a săvîrşit fără vărsare de sînge, cu toate 
că lui Iacob îi ţiţiia încă inima de frică. Cînd s-au văzut, 
Iacob s-a ploconit de șapte ori pînă la pămînt în faţa fra- 
telui său, numindu-l pe Esau stăpîn și în alte multe feluri. 

Ce învăţătură trage Biblia din toate acestea? Un scri- 
itor sau copist de mai tirziu al Bibliei a căutat să explice 
astfel obiceiul evreilor de a nu mînca mușchiul de pe în- 
cheietura șoldului, întrucît, spun ei, chiar dumnezeul bi- 
blic l-a lovit pe Iacob peste mușchiul de la încheietura 
șoldului. Această oprelişte este și ea un fel de „tabu“ pri- 
mitiv. Cît de juste sînt explicaţiile de soiul acesta se vede 
şi din faptul că iepurele este considerat în Biblie printre 
animalele rumegătoare, ceea ce știm bine, nu corespunde 
realităţii. 


CE POVESTEȘTE ISTORIA 
SFÎNTĂ DESPRE FECIOARA 
DINA ȘI DESPRE MĂCELĂ- 
RIREA CANAANIȚILOR BOL- 
NAVI DECĂTRE PREADREPȚII 
SIMEON ȘI LEVI 


Capitolul al XV-Ica 


~ 


| 

B iblia educă pe oameni în spiritul urii naţionale, 
+ “în spiritul urii unui popor împotriva altuia. Așa, 
l~] de pildă, dacă tu eşti tăiat împrejur, atunci 
toți cei ce nu sînt tăiați îti sînt duşmani. Pe cei de altă 
nație poți să-i înșeli, să-i omori sau să te porți cu ei cu 
oricîtă cruzime și mişelie. Istoria este plină de exemple 
de ură națională, ațîtată de exploatatori în interesele lor 
de clasă, care justifică și camuflează această mîrşăvie pro- 
povăduită de religie. 

lată, bunăoară, cap. XXXIV al Facerii înfățișează la 
început aventurile amoroase ale lui Iacob, iar apoi pe 
cele ale Dinei și ale fiului de domn Sichem. 

„Dina, fata Liei, pe care ea o născuse lui Iacob, a ieșit 
într-o zi ca să vază pe fetele din partea locului. Şi văzînd-o 
Sichem, fiul lui Hemor Heveul, stăpînul ținutului, a ră- 
pit-o și s-a culcat cu ea și a umilit-o. Și inima lui s-a lipit 
de Dina, fata lui Iacob, și i-a căzut dragă fata și i-a vorbit 
copilei de la inimă“ (v. 1-3 ). 

S-ar părea că pînă la urmă lucrurile s-au aranjat cum 
nici nu sc putea mai bine: Sichem a îndrăgit fata și i-a spus 
cuvinte care au mers fetei la inimă. Prin urmare, să vină 
cuscrii şi să înceapă nunta. Așa ar fi trebuit să fie. Dar 
neamurile Dinei vor să tragă foloase cît mai mari de pe 
urma faptului că Sichem s-a culcat cu Dina. 

Cînd Sichem îl trimite pe tatăl său s-o peţcească pe 
Dina, lacob tace, apoi spune că copiii sînt la cîmp și în 
minte punc la cale o fărădelege (preadreptul!!!). În sfîrșit, 
copiii se întorc de la cîmp. „Auzind vestea, s-au mîhnit 
oamenii și s-au aprins groaznic de mînie că acela făptuise 
așa ocară în Izrail culcîndu-se cu fata lui Iacob“. Tatăl 
lui Sichem se roagă de ei: 

„Sutletui fiului meu Sichem se sfirșeşte după fata voäs- 
tră; daţi-i-o, vă rog, de femeie și vă încuscriţi cu noi. Pe 
fetele voastre daţți-ni-le nouă și pe fetele noastre luaţi-ni-le 
voi și locuiţi cu noi! Şi pămîntul să fie la îndemîna voas- 
tră; sălășluiţi-vă în el, faccți negoţ în el și cîştigați în 
el moşii“ (v. 8—10). 

După cum se vede, Sichem se arăta gata să ispășească 
greşeala făptuită faţă de neamul fetei: 

„De-aș afla har în ochii voştri şi orice îmi veţi spune 
vă voi da. Cereţi de la mine cit de mult preţ de răscum- 
părare și daruri de nuntă, și eu vi le voi da întocmai cum 
veţi spune. Însă daţi-mi pe fată de femeie“ (v. 11—12). 

E limpede că acești oameni paşnici nici nu se gîndesc 
să ia fata prin silnicie; dimpotrivă, ei sînt gata să se în- 
rudească, să trăiască în pace și uniţi. Dar Biblia nu cu- 
noaşte astfel de relaţii. Biblia este învăţătura scrisă a 
unui trib de păstori — tilhari războinici și jefuitori. De 
aceea feciorii lui Iacob răspund cu fățărnicie şi înșală pe 
localnicii lesne încrezători. 

Ei le spun: 

„Numai într-un fel putem să ne învoim cu voi, dacă 
veţi face ca noi şi veţi tăia împrejur pe toţi bărbaţii voştri“ 
(v. 15). 

Sichem și tatăl său cad la învoială, ba înduplecă şi 
pe locuitorii orașului lor să le urmeze pilda și să se taie 
împrejur, pentru ca Iacob şi fiii săi să nu aibă nici un 
motiv de vrăjmășie. 

„Atunci toţi cei ce ieșeau la sfat în poarta cetăţii dă- 
dură ascultare lui Hemor și lui Sichem, fiul său, și se tă- 
iară împrejur toţi bărbaţii, toţi cîţi ieșeau la sfat la poarta 
cetăţii“. 

Condiţia aceasta s-a dovedit însă a fi numai o stra- 
tagemă. 

„Dar a treia zi — spune Biblia —, pe cînd ei se aflau 
în dureri, cei doi feciori ai lui Iacob, Simeon și Levi, fratii 
Dinei, puseră mîna pe sabie și intrară u îndrăzneală (în- 
tr-adevăr mare îndrăzneală îţi trebuie ca să năvălești peste 
nişte oameni bolnavi! — Em. 1.) în cetate și uciseră pe 
toți bărbaţii, iar pe Hemor şi pe Sichem, fiul său, îi tre- 
cură prin ascuţișul săbiei; apoi luară pe Dina din casa 
lui Sichem şi plecară. Feciorii lui Iacob tăbăriră pe cei 

uciși și prădară cetatea... Deci luară turmele şi cirezile 
lor şi asinii lor și tot ce găsiră în cetate și tot ce găsiră 
în țarină: toată averea lor și pe toţi copiii lor și pe femeile 
lor îi luară robi și prădară tot ce era prin case“ (v. 25—29). 

Și credeţi, poate, că Biblia condamnă fapta aceasta? 
Nicidecum! Ori credeţi că popii, rabinii, predicatorii sec- 
tanţi, citind credincioşilor lor aceste basme, osîndesc 
cumva fărădelegile făptuite? Nici gînd! Mai departe Biblia 
spune numai că preadreptul Iacob, temîndu-se ca fapta 
săvîrșită să nu fie răzbunată, își ia în grabă tălpășiţa de 
pe pămîntul canaaniţilor şi pereziţilor, cărînd cu sine şi 
tot avutul jefuit. 

E adevărat că Biblia adaugă că acești oameni s-au 
purtat astfel din pricină că Dina fusese batjocorită. Dar 
încercaţi să urmaţi Biblia întocmai, încercaţi adică să 
trăiţi după legile ei, şi veţi vedea că va trebui să vă trans- 
formaţi în mincinoși, tiîlhari şi jefuitori care măcelăresc 
un oraș întreg pentru că un om din acest oraș a dormit 
cu o fată fără binecuvîntarea popii. 

Mai poate fi trasă însă și o altă învăţătură din această 
poveste: acel Levi care a pus la cale înșelarea, jefuirea și 
măcelărirea unor locuitori paşnici a devenit mai tîrziu 
căpetenia tuturor preoţilor, leviţilor. De la el se trage, 
după Biblie, întreaga tagmă preoțească a evreilor, căreia 
poporul trebuia să-i plătească în afară de jertfe şi alte 
biruri, zeciuiala, adică a zecea parte din recoltă, vite și 
produse de orice fel. Cum e strămoșul, aşa și urmașii, — 
aşchia nu sare departe de trunchi. 


Capitolul al XVI-lea PREADREPȚII FII AI LUI IACOB 


(Facerea, XXXVIII) 
J 
~ 


| n Biblie. se vorbeşte mult despre cei doisprezece 
fraţi, fiii lui Iacob. După cum multe triburi păs- 

torești din vechime au în trecutul lor îndepărtat 

strămoşi pe seama cărora s-au făurit legende de tot felul 
ca despre vitejii din poveşti, tot așa și la tribul de păstori 
al vechilor evrei s-au închegat felurite legende despre stră- 

moşii-eroi, din care ei pretind că se trag. Cu toate că nimeni 
nu a notat și nu a putut să noteze ceea ce vorbeau oamenii 
care au trăit în acele timpuri, cu cîteva mii de ani în urmă, 
totuși Biblia ne redă cuvintele acestor strămoși de parcă 
ar fi fost notate chiar atunci. Astfel, cînd la moartea sa, 
Iacob își binecuvîntează fiii, Biblia transcrie cuvintele lui 
Iacob asemenea unui stenograf care înregistrează cuvîn- 
tarea unui orator $°, 

„Pe tine, ludo, lăuda-te-vor fraţii tăi. Mina ta va sta 
grea pe grumazul dușmanilor tăi. Iar fiii tatălui tău închi- 
na-se-vor ţie. Pui de leu ești tu, ludo, cînd te ridici de pe 
pradă, fiul meu! El îndoaie genunchii și se culcă aidoma 
leului şi leoaicei. Cine îl va scula pe el! Schiptrul din Iuda 
nu va lipsi nici toiagul cîrmuirii dintre picioarele sale, pînă 
ce nu va veni Împăciuitorul și de el asculta-vor popoarele. 
El va lega de butucul de viţă asinul său şi de coarda viței 
mâînzul asinei sale; el va spăla în vin veșmîntul său și man- 
tia sa în sîngele ciorchinilor. Ochii săi vor fi roşii din pri- 
cina vinului și dinţii săi albi din cauza laptelui băut“. 

Astfel redă Biblia ultimul cuvînt al lui Iacob rostit pen- 
tru luda. Firește că omul acelor timpuri un putea merge 
cu închipuirea mai departe de tabloul bogăției zugrăvit 
mai sus: el o să fie așa de bogat, încît chiar rufăria şi-o va 
spăla în vin. Dinţii lui vor fi albi din pricina laptelui băut, 
ochii îi vor străluci, pentru că va fi totdeauna bine dispus; 
asinul și-l va priponi totdeauna de butucul viței de vie şi 
așa mai departe. 

Dar pentru ce să aibă Iuda parte de astfel de bunuri și 
de atîta cinstire? Prin ce a meritat el atît de mult în timpul 
vieţii lui Iacob? În cap. XXXVIII al Facerii, Biblia poves- 
tește despre el o istorie destul de deochiată, pe care cărţile 
de religie, de rușine, nici nu o cuprind. Atunci mai abitir 
încă stai şi te întrebi: pentru ce Iacob îi promite lui Iuda 
asemenea bunuri? 

În capitolul pomenit se povestește cum Iuda s-a des- 
părţit de fraţii săi și s-a aciuat pe lîngă un om din Adulam, 
pe care îl chema Hira. După aceea s-a însurat cu fata canaa- 
nitului, de la care a avut trei fii. Mai tîrziu a însurat 
pe fiul său cel mare Ir cu o oarecare Tamara. Dar nu 
se știe pentru care anume păcate dumnezeu a luat viaţa 
acestui fiu: 

„Însă Ir, întîiul-născut al lui Iuda, a fost rău în 
ochii domnului, şi domnul l-a ucis“ — istoriseşte Biblia 
(XXXVIII, 7). 

Așadar, dumnezeul biblic procedează ca și cel mai de 
rînd despot: cum nu-i este careva pe plac, îl omoară. 

„Atunci Juda a zis lui Onan: intră tu la femeia fratelui 
tău și o ia după datoria leviratului și ridică urmași frate- 
lui tău“ (v. 8). 

In antichitate era obiceiul nu numai la evrei, ci şi la 
multe alte popoare, ca, după moartea unui frate, fratele 
care urma imediat după el să se însoare cu nevasta lui. Era 
ca și cum el ar continua ginta sau neamul acelui frate şi 
copiii lui se considerau și copiii celui mort. 

„Dar Onan știa că aceşti urmași nu vor fi ai lui; de 
aceea de cîte ori intra la femeia fratelui său își risipea să- 
mînța pe pămînt, ca să nu dea urmași fratelui său“ (v. 9). 

Cu alte cuvinte, omul era bolnav, suferise de viciul care 
astăzi se numeşte onanism și care de altfel poate fi lecuit. 
Biblia sugerează însă un alt mijloc de lecuire: omorul! „Ci 
fapta pe care o făcea el a fost uriîcioasă în ochii domnului, 
și domnul l-a ucis și pe el“ (v. 10). 

Întrucît fiul mezin era încă prea mic, luda a sfătuit-o 
pe Tamara să mai stea văduvă în casa tatălui său pînă ce 
va creşte fiul cel mic ca să se însoare cu ea. 

După aceea acest luda devine concubin al propriei sale 
nurori. I-a murit nevasta. Biblia spune că Iuda s-a mîngiiat 
repede după aceasta și a plecat la cîmp, la vitele sale. Ta- 
mara a auzit despre aceasta. 

„Atunci şi-a dezbrăcat veșmintele de văduvie și s-a aco- 
perit cu un văl și s-a înfășurat în el și s-a așezat la răspîntia 
satului Enaim, care se află pe drumul spre Timna... lar 
dacă a văzut-o luda, el a luat-o drept o desfrînată, fiindcă 
ea îşi acoperise faţa. Şi el s-a abătut la ea din cale și a zis: 
haide, vreau să intru la tine! — fiindcă el nu știa că este 
noră-sa. Dar ea i-a răspuns: ce-mi vei da mie ca să intri la 
mine? Atunci el a zis: îţi voi trimite un ied din caprele tur- 
mei mele. Ea a adăugat: dar să-mi laşi vreun zălog pînă 
ce-mi vei trimite. A întrebat Iuda: ce zălog să-ţi las? Zis-a 
ea: inelul tău cu pecete și brîul tău, și toiagul tău din mîna 
ta. Şi el i le-a dat. Şi a intrat la ea şi ea a rămas grea cu el. 
Apoi ca s-a sculat şi s-a dus și, lepădîndu-și vălul, s-a îm- 

brăcat iarăşi în veșmintele ei de văduvie. Ci Iuda a trimis 
iedul, dîndu-l în mîna prietenului său Hira din Adulam, 
ca să ia zălogul de la acea femeie. Dar el n-a găsit-o. Atunci 
el a întrebat pe oamenii locului, zicînd: unde este acea 
femeie desfrînată care sedea lîngă Enaim în drum? Dar.ei 
i-au spus: pe aici n-a fost nici o femeie desfrînată. Atunci 
Hira Adulamitul s-a întors la luda și i-a spus: n-am găsit-o! 
Ba încă oamenii din partea locului m-au încredinţat că pe 
acolo n-a fost nici o femeie desfrînată! Atunci a zis Iuda: 
să şi le ţie! Numai să nu mă facă de ocară, căci iată, eu 
i-am trimis iedul acesta, și tu nu ai găsit-o! Însă după vreo 
trei luni de zile i s-a adus lui Iuda această veste: Tamara, 
nora ta, a căzut în desfrînare. Şi iată a rămas grea din des- 
frînare. Atunci a grăit Iuda: scoateţi-o afară ca să fie arsă! 
Dar pe cînd ea era scoasă afară, a trimis socrului său această 
vorbă: eu am rămas grea cu omul care este stăpînul acestor 
lucruri. Şi a mai zis: „uită-te, te rog, bine ale cui sînt: acest 
inel și acest brîu și acest toiag! Şi Iuda s-a uitat bine şi a 
rostit: ea este mai dreaptă decît mine, de vreme ce nu am 
dat-o de soţie lui Şela, fiul meu ! Însă el nu a mai cunoscut-o“ 
(v. 14—26). 

Firește, toată povestea asta este o simplă născocire: el 
a spus, ca a spus și iar el a spus și ca a spus şi așa mereu, 
dar cine i-a auzit vorbind pe acești oameni? Totodată, 
însă, povestea zugrăvește nespus de bine obiceiurile popoa- 
relor sclavagiste din acele timpuri, iar biserica poruncește 
credincioșilor săi să ia pildă de la aceşti stăpînitori de sclavi. 

Povestirea înfăţişează limpede chipul acelui „preadrept“ 
a cărui mînă trebuia, după cuvintele lui Iacob, să încovoaie 
spinarea dușmanilor săi și căruia trebuiau să i se închine 
toţi ceilalţi fraţi. De bună seamă că pe noi nu ne intere- 
sează acest lucru, ci cu totul altceva. Evreii drept-credin- 
cioși socotesc şi astăzi că, atunci cînd moare un frate, urmă- 
torul trebuie să se căsătorească cu văduva lui. lar ceea ce 
se spune în Biblie despre Iuda că ar fi trăit cu nora sa cra 
un viciu destul de frecvent în vechea Rusie în mediul ţără- 
nesc. Cu această ocazie biblicul Iuda s-a aflat într-o situaţie 
de-a dreptul ridicolă: în mîinile Tamarei rămăseseră pece- 
tea, toiagul și brîul său. El ar fi fost gata să renunţe la toate 
aceste lucruri, numai să nu afle cineva de întîmplare și să 
rîdă de el. lar faptul că el „s-a mîngîiat“ așa de repede după 

moartea soţiei culcîndu-se cu prima femeie întilnită, cre- 
zînd, chipurile, că este o desfrinată oarecare, nu este socotit 
de Biblie ca o faptă rea, și dumnezeu nu se gîndeşte să-l 
omoare pentru acest lucru. Dimpotrivă, prietenul său Adu- 
lamitul duce un ied pentru a lua zălogul din mîinile femeii. 
Cînd i se spune însă: „Tamara, nora ta, a căzut în desfri- 
nare. Și iată a rămas grea din desfrînare“, atunci se schimbă 
lucrurile. Iuda poruncește pe loc: „Scoateţi-o afară ca să fie 
arsă“, și porunca se îndeplinește. Femeia scapă numai pentru 
că-i arată lui Iuda lucrurile lui: pecetea, briul și toiagul. 

Această atitudine de înjosire, de umilire și de îndobi- 
tocire a femeii a fost propovăduită timp de veacuri de Biblie. 
Ceea ce bărbatul este slobod să facă pentru femeie este tabu. 
Se pot aduce mii de exemple de acest fel, unele din ele de-a 
dreptul uluitoare. „lar dacă fata preotului se va pîngări 
prin desfrînare (această desfrînare înseamnă pur și simplu 
că fata s-a căsătorit fără încuviințarea părinţilor)... în foc 
să fie arsă!“ (Leviticul, XXI, 9). „Fiul unei desfrînate nu 
poate intra în oastea domnului“ (adică nu poate fi preot) 
şi nici a zecea generaţie a lui nu poate intra în această 
oaste“. Astfel, Biblia a menţinut de-a lungul veacurilor 
cele mai sălbatice şi înjositoare concepţii despre femeie. 
Cap. XXII din Deuteronom sfătuiește: 

„Dacă un bărbat își va lua femeie şi va intra la ea și o 
va uri şi-i va pune în seamă fapte urîte care sînt numai vorbe 
Şi-i va scorni nume rău și-i va spune: «M-am însurat cu femeia 
aceasta şi m-am apropiat de ea, dar n-am găsit semnele fe- 
cioriei), atunci tatăl și mama fetei să ia semnele fecioriei 
și să le ducă la bătrînii cetăţii, la poarta cetăţii. Și tatăl 
fetii să spună bătrînilor: am dat pe fiică-mea de femeie aces- 
tui bărbat, şi el a uriît-o, și iată că-i pune în seamă fapte 
grele, care sînt numai vorbe, și zice: «n-am aflat la fiica ta 
semnele fecioriei», dar iată semnele fecioriei fiicei mele, 
şi ei să întindă haine înaintea bătrînilor cetăţii. Atunci 
bătrînii cetăţii să ia pe omul acela și să-l pedepsească... 

Şi dacă învinovăţirea s-ar adeveri, că nu i s-au găsit sem- 
nele fecioriei, să scoată pe fată la poarta tatălui său şi oame- 
nii cetăţii s-o bată cu pietre pînă cînd o vor omorî...“ 
(13—18, 20—21). 

Ne putem uşor închipui cîte femei nefericite pe care soții 
lor le-au urît din diferite motive au murit bătute cu pietre 

numai pentru că părinţii lor nu au putut „să dovedească 
fecioria fetei lor“. Nu degeaba evreii religioși mulţumesc 
în fiecare zi dumnezeului lor: „Fii binecuvîntat tu. domnul 
dumnezeul nostru, că nu m-ai făcut femeie“. 

Oricine va citi capitolul acesta se va gîndi: oare şi asta 
este tot istorie sfîntă? Doar preoţii spun că Biblia este o 
revelaţie divină și că dumnezeu a povestit totul prin viu 
grai lui Moise, iar Moise a luat note. În acest caz, năstruș- 
nice şi hazlii istorii i-a mai povestit dumnezeu lui Moise. 
Astăzi o astfel de istorie ar alcătui cel mult cuprinsul unei 
cronici a faptelor diverse. Ne întrebăm, însă, ce poate fi găsit 
sfînt aici? De ce, adică, toată această povestire este conside- 
rată „o istorie sfîntă“? Se mai găsesc însă și azi destui oameni 
naivi care cred în sfinţenia ei. Îi poftim pe drept-credin- 
cioși să arate necredincioșilor ce este sfint în toate acestea! 


Capitolul al XVil-lea DESPRE IOSIF CEL FRUMOS 


C— 


B iblia povesteşte o mulțime de basme, care de care 
mai minunate, despre Iosif, fiul lui Iacob. Cei 
vechi dădeau mult crezămînt visurilor, deoarece 

socoteau că visurile sînt prorociri. De aceea ei încercau să 
tălmăcească fiecare vis. Ba exista chiar o tagmă anume de 
oameni dezgheţaţi la minte, aşa cum ar fi vrăjitorii sau 
vracii, care se îndeletniceau cu tălmăcirea visurilor. La 
curțile stăpînitorilor se aflau chiar anume tălmăcitori de 
vise pe care-i chemau împăratul sau miniştrii lui cînd visau 
cîte ceva. Dacă vom examina cu băgare de seamă Vechiul şi 
Noul testament, vom vedea că în aceste cărţi sînt pomenite 
aproape o sută de vise, dacă nu chiar mai multe. De altfel, 
multe întîmplări povestite în Biblie au avut loc numai în 
vis. În vis, Iacob vede îngerii acrobaţi care se dădeau tumba 
pe o scară; tot în vis, Iosif dulgherul și fecioara Maria află 
despre nașterea fiului lui dumnezeu și așa mai departe. 

Nu vom zăbovi asupra viselor şi nici asupra legendelor 

despre vînzarea lui Iosif de către fraţii săi. La popoarele 
orientale, unde vînzarea oamenilor în sclavie era un fapt 
obişnuit, pot fi auzite sute de povestiri asemănătoare. Pe 


10* | 47 


noi ne interesează numai acele pasaje care zugrăvese mord- 
vurile societăţii din timpurile în care s-au închegat aceste 
povestiri. Aşa este istoria despre Iosif? şi nevasta lui Puti- 
far, căpetenia gărzii împărăteşti. 

Iosif, care era mîndru la făptură și frumos la chip, i-a 
căzut cu tronc la inimă nevestei dregătorului: 

„Și după toate aceste fapte petrecute, femeia stăpînului 
său şi-a pus ochii pe Iosif şi i-a spus: culcă-te cu mine! 
El însă n-a voit, ci i-a răspuns femeii stăpînului său: 
iată, stăpînul meu de cînd mă are pe mine nu mai duce 
grijă de ce este în casa lui și toate cîte are le-a dat pe mîna 
mea. Nu este nimeni mai mare decît mine în casa aceasta 
și nu m-a oprit de la nimic, doar numai de la tine, fiindcă 
ești femeia lui. Deci cum să săvîrşesc eu această mare nele- 
giuire şi să păcătuiesc înaintea lui dumnezeu?“ (Facerea, 
XXXIX, 7—9). 

»Đi măcar că ea stăruia de Iosif zi cu zi, el nu-i dădea 
ascultare să se culce lîngă ea sau să stea cu ea. Iar într-o zi, 
intrînd el în casă ca să-și îndeplinească lucrul său și fiindcă 
nimeni dintre oamenii casei nu era acolo înăuntru, ea l-a 
apucat de haină şi i-a zis: culcă-te cu mine! Atunciela lăsat 
haina în mîna ei și a fugit afară. Dar ea, văzînd că Iosif şi-a 
lăsat haina în mîna ei şi a fugit afară, a strigat pe casnicii 
casei și le-a spus așa: «Vedeţi, el ne-a adus în casă pe un 
evreu ca să-și bată joc de noi, fiindcă a venit la mine să se 
culce cu mine! Atunci am strigat din răsputeri, și, văzînd 
el că ridic glasul și chem într-ajutor, şi-a lăsat haina lingă 
mine și a luat-o la fugă s și a ieşit afară l» Și a tinut veşmîntul 
lui Iosif lîngă ea pînă cînd a venit bărbatu-său acasă. Atunci 
ea i-a povestit aceeaşi poveste şi i-a zis: «Å venit peste mine 
robul evreu, pe care mi l-ai adus în casă, voind să-și bată 
joc de mine, dar cînd am început să strig din răsputeri şi 
să chem ajutor, atunci el a lăsat haina lui lîngă mine și a 
fugit afară!» Deci, auzind stăpînul lui Iosif cuvintele femeii 
sale, care-i spunea mereu şi zicea: «Astfel s-a purtat cu 
mine robul tău!», el s-a aprins de mînie. Şi a luat Putifar 
pe Iosif şi l-a băgat în temniţă, în locul unde erau închişi 
întemnițaţii împăratului. Asa losif a ajuns în temniță. Însă 
dumnezeu era cu Iosif și a revărsat asupră-i milostivirea 
sa şi-i dădu să afle har în ochii mai-marelui închisorii“ 


(v. 10—21). 

Popilor le place tare mult să povestească această istorie, 
dînd-o ca un exemplu de virtute. Cine cunoaște însă după 
monumentele istorice obiceiurile curţii egiptene și, în gene- 
ral, moravurile acelor timpuri sclavagiste va înţelege ime- 
diat că această istorie este născocită de la un capăt la altul. 
Dacă s-ar fi întîmplat ceva cît de cît asemănător în compor- 
tarea unui sclav faţă de stăpînul sau stăpîna sa, i s-ar fi 
tăiat pe loc capul. Minciunile și născocirile cuprinse în 
această poveste sînt bătătoare la ochi, dar să admitem totuși 
că lucrurile s-au petrecut aievea. 

Pînă la revoluţie, toate acestea erau povestite la noi co- 
piilor în școli, iar în alte ţări sînt povestite și astăzi. De 
ce e nevoie să se istorisească despre o cucoană desfriînată, 
nevasta căpeteniei gărzii împărăteşti, care poftea mîngi- 
ierile amoroase ale tinerei sale slugi? Ar fi de o mie de ori 
mai folositor să se povestească despre ţarinele desfrînate 
din Rusia, de pildă despre Ekaterina sau Aleksandra, care 
împărțeau amanţiior lor Orlovii,  Potemkinii sau Raspu- 
tinii 4 sute de mii de țărani iobagi. Acelasi lucru s-ar putea 
spune și despre tari. Acestea nu sînt născociri, ci adevăruri, 
adevăruri care trebuie povestite copiilor, pentru a-i crește 
în spiritul urii faţă de țari, faţă de exploatatorii de orice fel. 
Dar popii nu pomeneau și nu pomenesc despre asemenea 
lucruri, ci declară pe țarii și ţarinele desfrînate „unși“ ai 
lui dumnezeu. Ei hrănesc poporul numai cu născociri, iar 
de adevăr se tem ca de foc. De aceea povesteau ei copiilor 
la lecţiile de „religie“ aceste născociri. 


Capitolul al XVIll-lea CUM A APĂRUT IOBĂGIA 


mi aduc și azi aminte de popa pe care îl aveam 
la școală. Alţii poate că-şi amintesc de dascălul 
de religie la școala evreiască sau de cel de la 

şcoala musulmană care povestea cum i s-au arătat farao- 

nului în vis şapte vaci slabe care au înghiţit pe cele șapte 
vaci grase. Să încercăm să ne inchipuim cum s-ar fi putut 
petrece așa ceva în realitate ṣi ne vom da ușor seama de toată 
absurditatea acestui vis. Dar religia îţi poruncește să crezi. 

Și deoarece în Biblie foarte multe se petrec în vis, iar visu- 
rile sînt privite ca prorociri, şi acest vis al faraonului, care 
s-a îndopat poate cu prea multă mîncare în seara aceea, a 
fost tălmăcit într-un anume fel — că vor urma şapte ani 
îmbelșugaţi, iar după aceea șapte ani de lipsă, iar apoi totul 
va merge din nou ca pe roate. Și s-a întîmplat, spun popii, 
precum a prezis [Iosif cel frumos. 

Pe noi însă ne interesează cu totul altceva: Biblia a fost 
scrisă, într-o perioadă cînd ţăranii erau iobagi, și de aceea 
în Biblie se spune că iobăgia, ca și sclavia, sînt în firea lu- 
crurilor. Sclavia şi iobăgia, propovăduiește religia, au fost 
orînduite de însuși dumnezeu, iar popii au propovăduit şi 
propovăduiesc că sclavii trebuie să se supună stăpînilor lor. 
Scriptura vorbește despre apariţia iobăgiei ca și cum n-ar fi 
nimic rău în aceasta, ba, dimpotrivă, aduce laude acelora care 
au ajutat la instaurarea ei. lată ce se spune în Biblie. Farao- 
nului, cică, i-ar fi plăcut poveţele lui Iosif de a se aduna 
în orașe rezerve mari de bucate. Iosif l-a sfătuit astfel: 

„Deci acum faraonul să caute şi să aleagă un om priceput 
și înţelept și să-l pună peste ţara Egiptului. Aceasta să 
facă faraonul și să așeze ispravnici în ţară şi să ia a cincea 
parte din bucatele ţării în cei şapte ani de belșug. Şi să 
adune toată pîinea acestor ani buni care vor veni şi să strîngă 
grîul sub mîna faraonului în jitniţele cetăților și să-l pună 
sub pază. Şi aceste bucate vor fi strînsură în țară în cei şapte 
ani secetoși care vor veni în ţara Egiptului, așa încît ţara 
să nu piară de foame! Şi dezlegarea aceasta fu bine primită 
înaintea faraonului şi înaintea tuturor curtenilor săi. Deci 
faraonul grăi către curtenii săi: putea-vom oare să găsim 
un alt bărbat la fel cu acesta întru care sălășluiește duhul 
lui dumnezeu?“ (Facerea, XLI, 33—38). 

Faraonul îl face pe Iosif primul său sfetnic şi-i dă liber- 
tatea să gospodărească aşa cum va voi. 

„Atunci a scos faraonul inelul său din deget şi l-a pus 
în mîna lui Iosif și a dat poruncă să-l îmbrace pe el în veșş- 
minte de vison și i-a pus colan de aur împrejurul gîtului. 
După aceea a poruncit să-l suie pe el în a doua trăsură a sa, 
iar oamcnii faraonului strigau înaintea lui: în genunchi! 
Astfel l-au pus pe el stăpîn peste toată ţara Egiptului. Şi a 
mai zis faraonul lui Josif: cu sînt faraon, însă fără voia ta 
nimeni să nu ridice mîna sa sau piciorul său în toată ţara 

Egiptului. Şi faraonul l-a numit pe Iosif: 'Țafnat-Paneah 
şi i-a dat lui de soţie pe Asineta, fiica lui Putifar, preotul 
cetăţii On. Şi a ieşit Iosif ca să cerceteze ţara Egiptului“ 
(XLI, 42—45). 

S-a început dar strînsul grîului în hambare numeroase 
și mari, şi cum acestea se petreceau în epoca sclavagistă, 
nu e greu de închipuit prin ce mijloace se aduna acest grîu. 
Oricum însă, au fost adunate bucate care să ajungă pentru 
1 ani în ţara Egiptului. 

„Deci Iosif strînse în cei șapte ani toate bucatele care 
se făcură în ţara Egiptului şi adună pîinea în jitniţele cetă- 
ţilor, anume grămădind pîinea holdelor din jurul fiecărei 
cetăţi acolo în cetate. Astfel Iosif adună grîu mult foarte, 
ca nisipul mării, încît nu-i mai ţinu socoteala, fiindcă nu 
se mai putea măsura“ (v. 48—49). 

Cu alte cuvinte, grîul era pur și simplu luat cu forţa de 
la ţărani, ca după aceea să înceapă înrobirea lor. Deoarece 
în anii de foamete, ţăranii nu aveau de unde să ia pîine, 
faraonul le dădea din magaziile sale, luîndu-le în schimb 
tot ce aveau: 

„Și după ce s-au isprăvit cei şapte ani de belşug care fuse- 
seră în ţara Egiptului începură cei șapte ani de secetă, după 
cum prevestise Iosif, şi foametea se înteţi în toate ţările, 
însă numai în tot ţinutul Egiptului era pîine. Dar și cînd 
tot Egiptul începu să flămînzească, poporul începu să strige 
după pîine înaintea faraonului. lar faraonul zise către toți 
egiptenii: duceţi-vă la Iosif și, cum vă va porunci el, aşa 
să faceţi! În vremea aceea foametea bîntuia pe toată faţa 
pămîntului. Atunci Iosif își deschise toate jitniţele și vîndu 
bucate egiptenilor. Şi foametea se înteţi și mai mult în țara 
Egiptului. lar toată lumea porni înspre Egipt, la Iosif, ca 
să cumpere grîu, căci foamea bîntuia crîncen peste tot pă- 
mîntul“ (v. 53—57). 

După ce a strîns tot argintul și toți banii de la populația 
țărănească, Iosif a început să rechiziționeze toate vitele 
(el însă nu s-a mulțumit să ia o parte din aceste bunuri pentru 
a hrăni populația flămîndă, ci s-a lăcomit asupra tuturor 
vitelor, tuturor banilor, intregii gospodării și întregului pă- 
mint posedat de țărani). Trebuia să-i lipsească cu totul pe 
ţărani de mijloacele și uneltele de producţie! Principala 
bază pe care se întemeiază bunăstarea ţărănimii o constituie 

vitele şi cultivarea pămîntului. Dar pămîntul şi vitele tre- 
buiau să treacă în miinile celui mai mare proprietar de 
pămînt, în mîinile faraonului: 

„Însă bucatele se isprăviseră în toată ţara, fiindcă foa- 
metea era cumplită foarte, așa încît ţara Egiptului, ca și 
țara Canaanului, se istovea de lipsă. Şi Iosif a adunat toţi 
banii care se găseau în ţara Egiptului și în ţara Canaanului 
pe grîul care-l cumpăra lumea și el a adus argintul în casa 
faraonului. Dar cînd banii din Egipt şi din ţara Canaanului 
s-au isprăvit, atunci au venit toţi egiptenii la Iosif strigînd: 
dă-ne pîine! De ce să murim în faţa ta? Fiindcă bani nu 
mai avem! Dar Iosif le-a răspuns: aduceţi vitele voastre și 
vă voi da vouă griu pe vitele voastre dacă banii s-au isprăvi. 
Deci au adus vitele lor la Iosif, și Iosif le-a dat bucate drept 
preţul cailor și al turmelor, şi al cirezilor, şi al asinilor. 
Astfel i-a ţinut cu pîine în anul acela, în schimbul vitelor 
lor“ (XLVII, 13—17). 

În chipul acesta vitele au trecut toate în averea farao- 
nului. Trebuia acum să se treacă la despuierea tăranilor de 
pămînt, și primul sfetnic al faraonului a purces la treabă 
fără întirziere. Faptul acesta s-a petrecut cu binecuvîntarea 
lui dumnezeu: 

„lar cînd s-a sfîrşit anul acela, au venit la el în anul al 
doilea și au grăit către el: nu vom ascunde de stăpînul nostru 
că, o dată ce banii s-au isprăvit şi turmele şi cirezile au 
trecut în mîna stăpînului nostru, nu ne mai rămîne altceva 
în faţa lui decit trupurile noastre si ogoarele noastre. De ce 
să pierim sub ochii tăi noi cu pămînturile noastre? Cumpă- 
ră-ne pe noi și ogoarele noastre pe bucate, aşa încît să fim cu 
țarinele noastre robi ai faraonului, și dă-ne sămînță de 
semănat, ca să trăim în loc să murim, iar ogoarele să nu 
rămînă pustii! Astfel Josif a cumpărat pentru faraon întreg 
pămintul Egiptului, căci egiptenii vindeau fiecare ogorul său, 
deoarece foametea îi bîntuia cumplit. Și pămîntul a ajuns al 
faraonului“ (XLVII, 18—20). 

Iosif a jefuit fără cruțare țărănimea, luîndu-i banii, vitele 
şi tot pămîntul, și transformîndu-i pe țărani în sclavi ai 
faraonului. Iosif însă face o exceptie pentru preoțime. Dacă 
se poate lua ţăranilor şi banii, şi vitele, şi pămîntul, nu se 
poate proceda la fel și cu popii. Doar ei sînt mîna dreaptă 
a faraonului. De aceea faraonul le lasă pămînturile neatinse. 


152 


„Cit despre popor, el l-a făcut iobag de lu o margine pină la 
cealaltă a Egiptului. Numai moşiile preoţilor nu le-a cumpărat, 
căci preoţii aveau venituri rînduite de către iaraon și se între- 
ţineau din aceste venituri pe care le dăduse lor faraonul. 
Pentru aceea n-au vîndut moşiile lor“ (XLVII, 21—22). 

Dar nici faraonul şi nici popii nu-şi lucrează singuri pă- 
miîntul. De accea ei au nevoie de braţe de muncă, de braţe 
țărănești. După ce-i despoaie de tot pe ţărani de pămînt, 
lăsîndu-i fără vite, Iosif le poruncește: puteţi să luaţi se- 
minţe pentru semănat, dar îmi veţi plăti în vecii vecilor a 
cincea parte din recoltă: 

„Și Iosif a așezat aceasta ca o pravilă, care pînă şi azi 
are puteri în ţara Egiptului: să i se dea faraonului a cincea 
parte din rodul țarinei. Numai moşiile preoţilor, ele singure, 
nu sînt în mîna faraonului“ (XLVII, 26). 

Nu-mi amintesc să fi auzit la școală o astfel de istorie 
despre originea iobăgiei. Dimpotrivă, în gura popilor po- 
vestirea are ceva înduioșător: ce să-i faci, spun ei, nu a fost 
recoltă ; Iosif a fost înţelept și a strîns mari rezerve de grîu, 
din care a împărţit apoi celor flămînzi. În realitate, ca 
Iosif, despre care spune povestea, au fost mulţi în ţara Egip- 
tului şi în celelalte ţări, şi toți l-au ajutat pe faraon să 
stringă în mîinile sale, să jefuiască toate pămînturile 
țăranilor și toate vitele lor, iar pe ei să-i facă sclavi. Biblia 
este o carte scrisă în epoca sclavagistă şi de aceea slujește 
interesele slăpînilor de sclavi, consfinţind sclavia. Astfel, 
cine luptă împotriva sclaviei luptă totodată și împotriva 
înrîuririi Bibliei. 


CE-AM VĂZUT CĂ SE ÎNTÎMPLĂ 


Capitolul al XIX-lea ÎN CARTEA FACERII 


A m văzut mai înainte că dumnezeului Scripturii, 
după ce s-a purtat veacuri de-a rîndul deasupra 
genunii, prin haos și beznă, i s-a făcut dintr-o 

dată lehamite să tot zboare în hăurile pustii şi în şase zile 
a creat cerul, pămîntul și toată lumea aștrilor, într-un cuvînt 
tot universul. Am văzut apoi cum l-a populat cu tot felul 

de fiinţe. Astfel a făcut să se nască un număr nesfîrșit de 
microbi — de holeră, de tifos sau de ciumă; a zămislit 
ţînţarii, care seamănă frigurile; a înmulţit un număr infi- 
nit de ploşniţe, gîndaci, pureci și păduchi; a umplut pămîn- 
tul de reptile și de tot felul de animale — zburătoare, 
tîrîtoare, alergătoare, cornute, înaripate, cu coadă, ce mai 
vorbă, a făcut lumea. 

Am avut prilejul tot acolo să-l auzim cum exclama la tot 
pasul că tot ce a făcut era bine făcut (laudă-mă gură ca să-ţi 
dau friptură !). După aceea am văzut însă cît de rău fusese 
totul întocmit. Am văzut că acest dumnezeu al Scripturii a 
plăsmuit o mulțime de îngeri, care să-i fie slugi, și că mulţi 
dintre acești îngeri au ieşit așa de buni, încît s-uu prefăcut 
aproape în aceeași zi în diavoli. 

n aceeaşi carte se arată cum acest dumnezeu omnipre- 
zent, atotştiutor şi atotputernic s-a dovedit că nu știe nimic, 
nu conduce nimic, nu vede nimic și pe deasupra e cu totul 
neputincios, căci l-a putut trage pe sfoară chiar diavolul, 
creat de el însuşi şi care luase chipul unui șarpe. 

Am citit apoi în cartea Facerii povestea mincinoasă 
care vrea să lămurească de ce cîștigă omul sărac pîineacu 
atîta greutate, iar bogatul atît de uşor; am aflat că toate 
suferinţele de pe pămînt, începînd cu chinurile facerii ale 
femeii și terminînd cu războaiele, se trag, chipurile, din 
faptul că, la începuturile omenirii, o pereche de oameni, 
făcuţi de dumnezeul evreilor şi al creștinilor, au mîncat 
un măr din pomul pe care dumnezeu îl sădise în rai numai 
pentru sine (şi pentru familia sa). 

Am aflat din Biblie că dumnezeu avea fii care se însurau 
cu fiicele omului, și că din aceste căsătorii supranaturale 
se nășteau titani. 

Am aflat că această lume atît de „minunat“ alcătuită de 
dumnezeu s-a dovedit peste puţin timp a fi atît de des- 
frînată, încît chiar vrăbiile și bietele oi au ajuns păcătoase 
și s-au abătut de pe căile domnului şi a trebuit să fie 
înecate pentru păcatele lor. 

Am citit basmele despre „potopul universal“. Am aflat 
din Biblie cum Noe şi-a construit un șlep mare și în timpul 
potopului a adunat în el din toate colţurile lumii tot felul 
de jivine, curate şi necurate. Dumnezeu a înecat oamenii, 
dar a păstrat de sămînţă fiarele şi reptilele, purecii şi pădu- 

chii ca să chinuie cu ajutorul lor omenirea încă multe 
veacuri. Am văzut apoi cum, după potop, acest preaînțelept 
dumnezeu adulmeca cu lăcomie mirosul îmbietor al oilor, 
al păsărilor și al altor animale curate fripte în cinstea lui. 

Tot din cartea Facerii am aflat cum s-au născut primii 
fii ai lui dumnezeu din soţia lui Noe și cum acești fii ai 
lui dumnezeu s-au omorit unul pe altul. 

Am citit de asemenea cum Cain, deşi blestemat de dum- 
nezeu, s-a îndreptat netulburat către ţara Nod, unde oamenii 
au apărut de la sine, fără voia domnului, trăgîndu-se din- 
tr-o altă ramură, nu din spiţa lui Adam și a Evei. 

După aceea prin faţa noastră a trecut, împleticindu-se 
din cauza vinului, preadreptul Noe, care apoi a adormit beat 
turtă. Trezindu-se, Noe a blestemat pe necuviinciosul său 
fiu Ham pentru că acesta nu s-a apropiat de el de-a-ndăra- 
telea și, blestemînd, a osîndit pe toţi urmaşii acestuia să 
fie pe vecie robii altor triburi. 

Mai departe, prin faţa noastră au defilat virtuoşii patri- 
arhi, sfinţii strămoși şi prea cinstiții stăpîni de turme Avraam, 
Isaac și Iacob, împreună cu nenumăraţii lor moștenitori, 
cu haremurile, cu multele lor neveste, cu sclavii şi cu nume- 
roasele lor turme de vite. 

Biblia povestește că Avraam era cît pe-aci să înjunghie 
pe propriul său fiu pentru a-l frige ca jertfă lui dumnezeu, 
că același Avraam își vindea mereu nevasta, și şi-o vindea 
foarte avantajos, dînd-o drept o soră de-a lui și a cîștigat 
bani buni de pe urma ei. Am aflat cum, de hatiîrul soţiei 
sale „legitime“, Avraam și-a alungat cealaltă soţie (,„,nele- 
gitimă“) cu un copil în braţe în pustiu, iar îngerul domnului 
a sfătuit-o pe aceasta să rabde în tăcere toate loviturile și 
umilinţele din partea soţiei „legitime“ 

Am citit despre îngeri care s-au pogorit din ceruri și 
care beau și mîncau, ba se și îngrășau ca niște adevăraţi 
mâîncăi pămînteni. (Firește, în cer la ei nu puteau mînca 
decît nori și văzduh, care nu prea ţin de sat !). Aceşti îngeri 
ghiceau în cafea, după cîte o masă bună, şi, sprijinindu-şi 
bărbia în pumni, se apucau să prezică naşterea copiilor cînd 
vedeau că lucrurile erau într-adevăr pornite pe acest drum. 

După aceea am citit cum patriarhii au încheiat cu dum- 
nezeu un contract întărit cu sîngele rezultat prin circum- 
cizia organului sexual. Contractul a fost scris pe corpul 


155 


omului, și pentru aceasta dumnezeu i-a făgăduit înmulţirea 
la infinit alît a urmașilor săi cît şi a vitelor sale. Apoi, 
deși acest dumnezeu s-a căit după potop de ceca ce făcuse 
(de cîte ori nu s-a mai căit acest păcătos, dar degeaba!) 
și a făgăduit că de aici înainte totul va merge strună şi 
că nu va mai făptui asemenea omoruri, totul a fost zadar- 
nic. A trebuit să măture orașe întregi de pe faţa pămîntului. 

Prin faţa noastră s-au perindat și „constructorii“ turnului 
Babel, care n-a existat niciodată şi pe care nimeni nu l-a 
construit. A trecut pe dinaintea ochilor noștri și dumnezeul 
biblic înspăimîntat grozav la gîndul că oamenii vor înălța 
turnul și se vor căţăra pînă la el. Teamă întemeiată, căci 
de ce ţi-e frică nu scapi; după două-trei mii de ani oamenii 
s-au înălţat totuși pînă la el. Văzduhul a fost sfredelit de 
aeroplane și de baloane stratosferice, lunetele și telescoa- 
pele au răscolit colțurile cele mai tainice ale cerului și 
tăriile înaltului şi n-au lăsat nici un locșor pentru sălașul 
domnului dumnezeu, al sfinților săi şi al numeroasei sale 
familii, pentru toate duhurile bune sau rele, pentru draci 
şi pentru îngeri. 

A trecut prin fața noastră preadreptul Lot, a cărui ne- 

vastă s-a preschimbat într-un stîlp de sare, de mult consu- 
mată în supe și murături. Nefericita a avut această soartă 
numai pentru că s-a întors să privească înapoi la Sodoma și 
Gomora. Atunci dumnezeu, cică, a lovit-o pe loc şi a prefă- 
cut-o într-o stană de sare. În faţa noastră s-a desfășurat 
viaţa preadreptului Lot şi a celor două fiice ale sale, pe care, 
cînd erau fecioare, el le oferise locuitorilor Sodomei şi Go- 
morei, pentru ca aceștia să facă ce vor cu ele. Dar întrucît 
oamenii nu le-au făcut nimic, Lot însuşi s-a culcat cu ele 
și le-a lăsat mame pe amîndouă. 
+ Şi Iacob a defilat prin fața noastră. Viclean, mincinos, 
potlogar și răzgiiat de mamă-sa; în întelegere cu ea şi-a 
înșelat tatăl pe patul de moarte, obţinînd dreptul primului- 
născut. Acestui  preadrept dumnezeul biblic îi dăduse 
binecuvîntarea sa, și el toată viaţa mai apoi s-a temut de 
părosul său frate, vînătorul, pe care îl înşelase. Cînd, mai 
tîrziu, s-a întîlnit din nou cu el, s-a apropiat cu plecăciune, 
numindu-se pe sine sclav și trimiţîndu-i daruri, dar pre- 
gătindu-se pentru orice eventualitate să-l atace. Aşa arăta 
preadreptul acesta! 

L-am văzut apoi pe lacob vorbind în vis într-una cu 
dumnezeu și luptîndu-sc cu el pînă în zori. Iacob l-a înghe- 
suit așa de rău pe dumnezeu, încît acesta nici n-a mai 
cricnit şi a trebuit să făgăduiască tot ce voia Iacob. Pînă 
la urmă nu a scăpat din mîinile lui Iacob decît după ce 
i-a ars un picior undeva. (Îi era, pasămite, rușine că răsă- 
rise soarele şi ar fi văzut lumea care mergea la lucru că 
dumnezeu nu era în stare să scape din mîinile lui Iacob, 
un păstor oarecare). 

Am asistat în treacăt la lupta dintre nevestele și sluj- 
nicile lui Iacob pentru „dreptul“ de a se culca cu el, fiecare 
din ele năzuind să dea naștere la cîţi mai mulți copii. Şi 
i-au făcut o duzină întreagă! Pe deasupra i-au mai turnat 
și o nefericită de fetișcană, care a adus picirea unui oraş 
întreg, și am văzut cum au fost înșelaţi locuitorii oraşului. 

S-au perindat prin faţa noastră și oameni incestuoşi şi 
onaniști și socri care abuzau de nurorile lor. Pe toţi acești 
preadrepţi popii și rabinii îi dau drept sfinţi. 

Spre sfîrșit citim duioasele povestiri despre Iosif şi 
fraţii săi, cu care atîta timp li s-a împuiat copiilor capul în 
școală. Am citit despre foamete și despre jocul de-a șoarecele 
și pisica dintre Iosif şi fraţii săi, apoi despre visele năs- 
trușnice și de necrezut ale îmbuibatului faraon. În faţa 
noastră s-a desfășurat viaţa preadreptului Iosif în Egipt, 
viaţa unui Jefuitor care a înrobit și a despuiat un popor 
întreg de tot avutul său. 

Ce minunate, ce sfinte istorioare! Cît de multe am învăţat 
din ele! Ce morală înaltă pot desprinde oamenii de astăzi 
din toate aceste legende biblice. Ce instructive sînt povestirile 
acestea din viața unor triburi de păstori şi  vînători 
pentru omul secolului al XX-lea! Cită înţelepciune este 
cuprinsă în aceste basme ale unor sălbatici despre facerea 
lumii în șase zile, despre zămislirea femeii din coasta băr- 
batului și despre toate vrăjitoriile care ne sînt date drept 
istoria sfîntă a zidirii lumii! 

Toate aceste basme au servit şi servesc şi astăzi ca instru- 
ment în mîinile exploatatorilor pentru îndobitocirea con- 
științei celor ce muncesc încă din frageda copilărie. Toți 
acești pretinși sfinţi biblici — stăpîni de sclavi, tilhari 
și escroci — ocrotiţi de numele lui dumnezeu sînt prezen- 
taţi credincioșilor drept oameni de bine. Credincioșii — 

ţărani şi muncitori — crau îndemnați și învăţaţi să iubească 
și să rabde fără împotrivire robia, exploatarea, jugul stă- 
pînilor de sclavi, al moșierilor și al capitaliștilor. În Biblie 
nu există nimic instructiv şi folositor pentru oamenii mun- 
cii. Dimpotrivă, toată morala şi toată învăţătura ei sînt 
dăunătoare maselor. Toate aceste persoane, care n-au exis- 
tat niciodată, — Avraam cu fiii săi, Lot și ceilalți —, dacă 
ne luăm după povestirile biblice, au săvirşit fapte dintre 
cele mai dezgustătoare. Şi dacă preoţii tuturor cultelor se 
năpustesc cu atîta ură asupra moralei noastre comuniste, 
morală îndreptată spre desființarea robiei și exploatării, 
spre făurirea unei societăţi fără clase, şi-i opun morala lor 
religioasă, apoi credincioşii să deschidă bine ochii și să vadă 
cu ce încearcă să-i amăgească popii. Concluziile pe care le 
vor trage atunci nu vor fi nici în sprijinul Bibliei, nici al 
religiei. 

Capitol cu capitol am căutat în această carte a Facerii 
ceva care ar putea fi adevărat și folositor atît pentru credin- 
cioși cît şi pentru necredincioși. Ştiu că sînt oameni care se 
străduiesc să găsească un sens tainic în fiecare cuvînt și în 
fiecare literă a Bibliei, această carte a prins în lat, ca o 
pînză lipicioasă de păianjen și a întunecat veacuri de-a 
rîndul minţile oamenilor. 

Nădăjduiesc că am reușit să ajut pe mulţi credincioşi să 
priceapă adevăratul sens al cărţii Facerii, că am reușit să 
desprind din ea sîmburele adevărului istoric de înveli- 
şul născocirilor popești. Nădăjduiesc, de asemenea, că i-am 
ajutat pe necredincioși să lupte împotriva opiului religiei 
printr-o atitudine sănătoasă faţă de „preasfintele“ legende 
biblice, dezvăluind fără frică goliciunea tuturor beţivanilor 
de teapa lui Noe și înfăţișîndu-i pe patriarhii Bibliei în 
adevărata lor lumină. 


P A R T E A A T 


IEŞIREA 


ÎN LOC DE PREFAŢĂ 


"venimentele descrise în așa-numita „a doua carte a lui 
Moise“ — Ieşirea — au slujit în toate timpurile si slujesc 
incă popilor de diferite credinţe drept canavaua pe care se tes 
infloriturile viclene ale povestirilor despre minunile dumneze- 
iesti. Măcelărirea întiilor născuţi evrei în Egipt, nașterea mira- 
culoasă a mintuitorului neamului evreiesc — Moise —, toate 
broaștele, tăunii, ţinţarii, plăgile, ploile cu singe, uciderea 
întiilor născuţi ai egiptenilor și celelalte scamatorii ale 
lui dumnezeu și ale preoților-vrăjitori egipteni, ca: desisul de 
mărăcini care arde şi nu se mistuie, trecerea Mării Roşii ca 
pe uscat, convorbirea cu dumnezeu de pe Muntele Sinai, 
legea lui Moise, mana si prepelițele căzute din cer pentru 
hrănirea evreilor — chipurile popor ales —, planurile amă- 
nunţite pentru construirea templului proiectate de arhitecţii 
cerești, toate acestea nu alcătuiesc numai un bun material 
pentru niscai anecdote vesele sau pentru povestiri năstrușnice 
despre unele minuni de bilci. În cartea Ieşirea sînt expuse 
bazele morale. biblice sclavagiste, bazele legislaţiei sclava- 
giste. Această carte, venerată de religia creștină şi de cea evre- 
iască ca o carte .„sfîntă“, este străbătută de la un capăt la altul de 
spiritul urii naţionale, al intoleranţei religioase, al fana- 
tismului sălbatic, al cruzimii sclavagiste, al lăcomie. si al 
vicleniei popești. 

„Biblia pentru credincioşi și necredinciosi“ şi-a găsit 
cititorii pentru care a fost scrisă și a pătruns și pătrunde tot 
nai mult la sate. De fiecare dată, cind cel ce scrie aceste rîn- 
duri începe să analizeze un nou fragment din Biblie, îl citeşte, 
il recitește si cugetă îndelung asupra lui; el chibzuiește mai 
intii de toate la felul în care ţăranul privește acest fragment, 
la ceea ce trebuie spus ţăranului. Succesul pe care l-a obţinut 
expunerea făcută de mine a părții I și a II-a din cartea 

Facerii mă îndeamnă să adun şi să editez separat fragmentele 
din „Biblia pentru credincioși şi necredincioși“ scrise despre 
cartea Ieșirea. 

Fie ca această lucrare să poată ajuta unui număr cit mai 
mare de oameni să săvirșească „ieșirea“ lor grea din captivitatea, 
din robia născocirilor popești, a urii naţionale și a intoleranţei 
religioase. 


AUTORUL 


FARAONUL EGIPTEAN NU 
POATE ÎNCHEIA O ÎNȚELE- 
GERE CU MOAȘŞELE EVREICE 
TEMĂTOARE DE DUMNEZEU 


Capitolul I 


C artea Ieşirea începe cu enumerarea numelor fii- 
lor lui Izrail care au venit în Egipt împreună 

cu lacob. Această enumerare arată că leşirea a 

fost scrisă într-o altă perioadă decît Facerea, căci altfel de 
ce ar fi trebuit să fie enumerați din nou toți cei 12 fii ai 
lui Iacob, lucru care a mai fost făcut de atîtea ori înainte? 

Apoi se spune că Iosif a murit, și a murit tot neamul lui 
Iosif și al fraților lui, iar urmaşii săi s-au înmulţit așa de 
mult, încît faraonul a început să se teamă și de aceea ar 
fi spus poporului său: „Haidem să ne purtăm cu ei cu iscu- 
sinţă (adică cu poporul lui Izrail) ca să nu se înmulțească“ 
(Ieşirea, I, 10). Cum a vrut el să-i păcălească pe evrei ca 
să nu se înmulțească? 

I-a pus la munci grele: evreii i-au construit, chipurile, 
două oraşe de rezervă. Dar a reuşit faraonul să-i înșele 
pe evrei? Se pare că nu, căci iată ce spune Biblia: „Dar cu 
cît îl împilau, cu atîta el (poporul lui Izrail) sporea şi se 
răspîndea, astfel că egiptenii ajunseră să urască pe fiii lui 
Izrail și să-i înjuge pe fiii lui Izrail la munci silnice“ (leşi- 
rea, I, 12—13). Aşadar, însuși autorul povestirii spune că 
cu cît împilau mai mult poporul lui Izrail, cu atît el sporea. 
Iar mai departe explică: de aceea egiptenii și-au înăsprit 
silnicia, cu alte cuvinte îi ajutau astfel pe evrei să se înmul- 
tească. Adică: unde dai și unde crapă! 

Urmează apoi o istorie hazlie de tot: 

„lar, împăratul Egiptului a poruncit moașelor evreice — 
una cu numele Sifra și a doua cu numele Pua — și le-a 
zis: cînd veţi moşi femeile evreice şi cînd le veţi vedea în scau- 
nul de naştere, dacă va fi băiat, ucideți-l, iar de va fi fată, 
lăsați-o să trăiască! Dar moașele, temindu-se de dumnezeu, 
n-au făcut precum le poruncise împăratul Egiptului, ci au 
lăsat cu viaţă pe băieți. Atunci împăratul Egiptului a chemat 
pe moașe şi le-a certat: de ce ați făcut isprava asta şi ați 
lăsat cu viaţă pe băieţi? Ci moașele au răspuns lui faraon: 

fiindcă femeile evreice nu sînt ca femeile egiptene, ele sînt 
zdravene: mai înainte ca să vie la ele moașa, ele au și 
născut. Și dumnezeu le-a răsplătit cu bine, iar poporul spori 
și se înmulţi afară din cale, și pentru că moașele fuseseră 
lemătoare de dumnezeu, le-a dat lor dumnezeu case întregi 
de copii. La urmă faraonul a dat întregului său popor această 
poruncă: orice băiat de curînd născut aruncaţi-l în Nil! 
Orice fată lăsaţi-o să trăiască!“ (Ieşirea, I, 15—22). 

De aici rezultă, în primul rînd, că întregul popor evreu, 
care se înmulţise așa de mult încît îi înspăimîntase pe toţi 
egiptenii, nu avea decît două moaşe, cărora autorul Bibliei 
le şi dă numele: Sifra şi Pua. În al doilea rînd, faraonul 
cheamă moașele, pe care le-ar fi putut înlocui cu oricare din 
supusele sale, și încearcă să încheie cu ele o înţelegere: 
să le înduplece să omoare pe toţi copiii evrei de sex băr- 
bătesc. Dar aceste moașe se vădesc temătoare de dumnezeu 
și nu se supun poruncii. Atunci faraonul cheamă a doua 
oară pe moașe la el și discută cu ele, iar ele se apără spunînd că 
femeile evreice sînt foarte zdravene şi pînă să ajungi la dîn- 
sele, au și născut. lar dumnezeul scripturilor priveşte din 
cer la tot ce fac moașele şi ia parte activă la treburile lor, 
răsplătindu-le. Biblia spune fără înconjur că, întrucît 
aceste moașe se temeau de dumnezeu, acesta a avut grijă 
de casele lor. 

Aşa era în vechime: dumnezeu supraveghea și activita- 
tea moașelor; pe unele moașe le premia, iar la altele nici 
nu se ulita măcar. 


Capiblul al II-lea PRUNCUL DIN COȘ 


U rmează apoi povestirea despre pruncul din coș, 
pe care o întîlnim nu numai la evrei, ci și la 
multe alte popoare: Povestea mîntuitorului, care 

a fost găsit într-un coş împletit, pe apă, sau într-o iesle, 
şi care scapă doar printr-o minune, aşa cum l-a salvat fiica 
faraonului pe Moise. 

lată această poveste: 

„Un om din casa lui Levi s-a dus și şi-a luat soție pe o 
fiică a lui Levi. Şi femeia a zămislit şi a născut un copil 
și, văzîndu-l că e frumos, l-a ţinut ascuns trei luni. Dar 
cînd n-a mai putut să-l ascundă, i-a făcut un paner de 
papură şi l-a smolit cu rășină și cu smoală şi a pus în el 
pe copil şi l-a vîrît în trestie, pe marginea Nilului. lar 
sora lui stătea mai departe, ca să vază ce i se va întîmpla. 
Atunci fiica faraonului s-a pogorit să se scalde în fluviu 
și fetele care o însoțeau mergeau de-a lungul Nilului; și ea 
a văzut panerul în mijlocul trestiilor și a trimis pe oroabă 
ca să i-l aducă. Și l-a deschis și a văzut pruncul și iată 
era un băiat care plingea, şi i s-a făcut milă de el şi a zis: 
acesta trebuie să fie dintre copiii evreilor. A zis atunci sora 
lui către fiica faraonului: să mă duc să-ţi chem o doică din 
femeile evreilor care să-ți alăpteze acest copil? Şi fiica 
faraonului i-a răspuns: du-te! lar fata s-a dus și a chemat 
pe mama copilului. Și fiica faraonului i-a zis: ia acest copil 
și alăptează-l și eu îţi voi da plata ce ţi se cuvine! Şi femeia 
a luat copilul și l-a alăptat. Şi cînd copilul s-a făcut mare, 
l-a dus la fiica faraonului, care şi l-a înfiat și i-a pus numele 
Moise, căci zicea ea: l-am scos din apă!“ (Ieşirea, II, 1—10). 

Aproape aceeași întîmplare se povesteşte și despre împă- 
ratul perșilor Cirus şi despre împăratul asirian Sargon, 
precum și despre mulţi alţi eroi ai aniichităţiit”. Asemenea 
legende, care erau, desigur, foarte răspîndite în tot Orientul, 
se transmiteau de la un popor la altul, şi, în anumite condi- 
ţii, apăreau spontan, înflorite de o imaginaţie orientală, 
şi fiind date drept întîmplări adevărate. 

Basmele despre miraculoasa salvare a unor împărați 
sau despre izbăvirea lor de cîte o primejdie slujeau pentru 
a insufla mulțimilor sentimentul de supunere și devota- 
ment faţă de acești împărați, care erau daţi drept „unși“ 
ai lui dumnezeu. 

Aici, în povestea despre Moise pe care am reprodus-o, 
este interesant următorul fapi: în timp ce, după spusele 
Bibliei, faraonul egiptean poruncește ca toţi copiii evrei 
de sex bărbătesc să fie omoriţi, fiica lui îi dă unei evreice 
să-l crească pe băiatul evreu găsit de ea. Mama s-a temut să ţină 
copilul la ea, dar fiica faraonului îl dă pe Moise tocmai acestei 
mame. Autorul Bibliei nu-și dă seama că oricine se poate 
întreba: dacă dimineaţa mama se temea să-și crească singură 

copilul, de ce un ceas mai tirziu îl ia să-l alăpteze și nu se 
teme ? Mai mult, cînd copilul s-a făcut mare, chiar ea l-a dus 
la fiica faraonului, care l-a înfiat. Dar şi mai de neînțeles 
sînt cele ce urmează: în Biblie nu se spune dacă mama lui 
Moise a avut vreo înrîurire asupra copilului, căci prunc 
fiind, Moise devine fiul adoptiv al fiicei faraonului. Să admi- 
tem că ar fi fost așa. Atunci înseamnă că el și-a făcut educaţia 
la curtea faraonului, printre curtenii egipteni, care, după 
spusele Bibliei, aveau faţă de evrei o atitudine dispreţui- 
toare, ba chiar o ură amestecată cu teamă. De bună seamă 
că şi Moise trebuie să fi fost crescut în aceeași ură faţă de 
evrei. Dar îndată după aceasta, citim în Biblie nişte 
lucruri cu totul neașteptate: 

„Şi s-a întîmplat în vremea aceea (adică mult timp de 
atunci, cînd Moise se afla în palatul faraonului. — Em. ].), 
cînd Moise se făcuse mare, că el a ieșit la fraţii săi şi s-a 
uitat la muncile lor cele grele și a văzut pe un egiptean 
cum bătea pe un evreu, adică pe unul din fraţii săi. Atunci 
el, uitîndu-se în toate părţile și văzînd că nu e nici un om 
de faţă, a ucis pe egiptean și l-a ascuns în nisip“ (Ieșirea, 
II, 11—12). 

Desigur, toată această poveste este scornită de la început 
și pînă la sfîrșit, ca și toate poveştile de mai tirziu despre 
un Moise inexistent. 


MOISE SE ÎNSOARĂ 


Capitolul al III-lea CU O FATĂ DE POPĂ 


( 
t 


D eoarece uciderea egipteanului devenise cunoscută, 
Moise „a fugit din fața lui faraon și s-a oprit în țara 

Madian și a stat lîngă o fîntînă“ (Ieşirea, II, 15). 

Mai departe Scriptura povesteşte cum cele 7 fiice ale 
preotului din Madian au venit ca să adape la fîntînă tur- 
mele tatălui lor (avea popa turme mari dacă a trebuit să 
trimită 7 fete ca să le adape). Nişte păstori au încercat să le 
alunge, dar Moise le-a apărat și a adăpat turmele lor. Aflînd 
despre această faptă, preotul din Madian s-a bucurat foarte 
și a trimis după Moise. Lui Moise i-a plăcut să trăiască 

la popă și de aceea peste puţin s-a însurat cu una din 
fiicele acestuia, pe nume Sefora. 

Pentru ce ne este povestită în Biblie această întîmplare? 
Pentru acelaşi motiv pentru care ni s-a povestit și despre 
uciderea egipteanului: ca să ni se arate ce om bun trebuie 
să fi fost Moise: pe asupritorul egiptean l-a omorît, iar pe 
fiicele fără de apărare ale preotului le-a apărat; iar pentru 
omul bun oriunde se găsește un loc. Tocmai de aceea 
preotul din Madian l-a și primit pe Moise în casa lui, ba 
chiar i-a dat pe una din fiicele sale de soţie. 

Pe cînd trăia la socrul său, Moise se ocupa cu păstoritul. 
Biblia povesteşte cum o dată „a mînat turma în fundul 
pustiei şi a ajuns la muntele lui dumnezeu, adică la Horeb“ 
(Ieşirea, III, 1). Ce era acest „munte al lui dumnezeu“? 
și ai cui erau ceilalţi munţi? Nu erau tot ai lui dumnezeu, 
erau ai diavolului? 

Munţii inspirau de multe ori un sentiment de uimire şi 
chiar de frică popoarelor sălbatice: erau înalţi, inaccesibili 
și adăposteau în văgăunile lor fiare de pradă. Nu arareori 
crestele lor erau acoperite de nori, în timp ce în vale ceața 
se risipise deja. Alţii aveau forme ciudate, înfricoșătoare. 
Pe munţii aceștia înalţi se ridicau altare și jertfelnice (cît 
mai aproape de dumnezeu). Şi astăzi creștinii ridică pe 
înălțimile munţilor tot felul de troițe şi cruci. lată, așadar, 
de unde venea denumirea de „munţii lui dumnezeu“ 

Dar ce s-a întîmplat cu Moise? 

„Atunci îngerul domnului i s-a arătat lui în flacăra 
de foc din mijlocul unui desiș de mărăcini; şi s-a uitat Moise 
și iată mărăcinii ardeau cu flacără, dar nu se mistuiau“46 
(III, 2). 

Moise a vrut, fireşte, să afle ce se întîmpla cu acești 
mărăcini care ardeau şi nu se mistuiau. 

„Și Moise şi-a zis: să trec în partea aceea şi să privesc 
la această arătare năzdrăvană: de ce nu se mistuiește mără- 
cinele? 

Și văzînd domnul că el a pornit într-acolo ca să se 
uite, a strigat către el dumnezeu din mijlocul desișului şi 
i-a zis: Moise! Moise! lar el a răspuns: iată-mă! Și a zis 
domnul: nu te apropia pînă aici! Descalţă-te de sandalele 
tale, fiindcă locul pe care stai tu în faţa mea este pămînt 


sfint!“ (III, 3—5). 

În versetul al doilea se spune că în faţa lui Moise a apă- 
rut îngerul domnului, iar peste două versete că a fost nu 
îngerul, ci însuși domnul, care, văzînd că Moise a pornit 
spre el să cerceteze mai îndeaproape locul, s-a speriat şi 
i-a strigat să se oprească. Moise s-a supus, fireşte, şi nu 
a mers mai departe, pentru că, după credinţa evreiască, 
dumnezeu nu poate fi privit în faţă, ci numai din spate. 
Şi iacă așa, stînd în faţa desișului care ardea ni se spune că 
Moise a vorbit cu dumnezeu. 


DUMNEZEU UITĂ 


Capitolul al IV-lea ȘI-ȘI ADUCE AMINTE 


—_ ae 


F iii lui Izrail gemînd de atîtea munci și văitîn- 
du-se, vaietul lor de atîtea munci s-a ridicat pînă 
la dumnezeu. Şi a auzit dumnezeu jelania lor și 
si-a adus aminte dumnezeu de legămîntul său cu Avraam, 
cu Isaac şi cu lacob“ (Ieşirea, II, 23—24). 

Din cuvintele de mai sus rezultă că acești oameni s-au 
chinuit zeci și zeci de ani. Cît oare s-au chinuit dacă toți 
urmaşii celor 12 fii ai lui Iacob au reuşit să moară în acest 
răstimp? 

Aşadar, trecuseră cîteva generații de cînd evreii tot gc- 
meau și se văitau. Dar dumnezeu nu-i auzea. Pînă la urmă 
însă p vaietul lor tot a răzbătut pină la dumnezeu, și iată 
că el a auzit acest vaiet și „şi-a adus aminte dumnezeu de 
legămintul său“. Orice om știe însă că poţi să-ți aduci aminte 
numai ceea ce ai uitat, căci altfel ce sens ar avea această 
frază ? Dacă n-am uitat un lucru, cum să-mi amintesc despre 
el? Înseamnă deci că dumnezeu este o fiinţă care, ca orice 
muritor, poate să uite atita amar de timp legămintul pe care 
el l-a încheiat cu patriarhii lui, cu păstorii îndrăgiţi de 
el și că numai niște vaiete puternice care s-au înălțat și 
i-au ajuns pînă la urechi l-au făcut să-și amintească făgă- 
duiala. Să făgăduieșşti este însă foarte ușor și de aceea, 
după cum stă scris în Biblie, dumnezeu făgăduia patriar- 
hilor cîte în lună și în stele, încheind cu ei legăminte şi 

întărind aceste legăminte cu sînge de la tăierea împrejur. 
Și de astă dată, împrejmuindu-se cu foc, ca Moise să nu-l 
vadă pe acest mincinos, dumnezeu îi strigă: 

„Am văzut prea bine obida poporului meu care este în 
Egipt și am auzit strigătul lor împotriva celor ce-i împi- 
lează, așa că ştiu nevoia lor. Deci m-am pogoritt ca să-i 
mâîntuiesc din mîna egiptenilor și să-i strămut din ţara 
aceea într-o ţară roditoare și largă, într-o ţară unde curge 
lapte și miere“ (III, 7—8). 

Așadar, acum dumnezeu făgăduieşte evreilor nu numai 
să-i înmulțească, dar şi rîuri de lapte şi miere cu maluri 
de serbet. Să făgsăduiești e lucrul cel mai uşor. Pentru orice 
eventualitate el învaţă pe evrei să facă şi unele matrapazli- 
curi. Astfel făgăduiește lui Moise că-i va scoate pe evrei 
din Egipt, dar totodată îi sfătuieşte să nu plece cu mîinile 
goale — vorba aceia: dumnezeu îţi dă, da-n gură nu-ți 
bagă! 

„Și eu voi da acestui popor har în ochii egiptenilor, așa 
incit veţi pleca, dar nu veţi pleca cu mîinile goale. Ci fiecare 
femeie să ceară, de la vecina sa și de la aceea cu care petrece 
în casă, odoare de argint și odoare de aur și imbrăcăminte cu 
care să îmbrăcați pe fiii voştri si pe fiicele voastre şi așa să 
prădaţi pe egipteni!“ (III, 21—22). 

Aşa îi învaţă dumnezeul biblic pe evrei cum să-i buzună- 
rească şi să-i înșele pe egipteni. Frumoasă învăţătură ne dă 
această „sfîntă Scriptură“! 


Capitolul al V-lea CELE ZECE PLĂGI 


opii spun că dumnezeu este atotputernic. Vedem 

însă că acest atotputernic dumnezeu este nevoit 

să recurgă la tot felul de șiretlicuri pentru a-și 

atinge scopurile. Aşa, de pildă, dumnezeu poate să-l si- 
lească pe om să-i asculte porunca, dar pentru a face pe un 
faraon egiptean să-i îndeplinească voia, el este nevoit să 
supună la tot felul de cazne toată ţara Egiptului, tot po- 
porul, ba chiar și vitele şi vegetaţia. Întrucît însă, după cum 
scrie în Biblie, toată lumea a fost făcută de dumnezeu, apoi 

judecaţi şi dv. cît de înţelept a zidit el această lume dacă 
a trebuit s-o înveţe minte trimițîndu-i pedepse ca broaște, 
tăuni, ţînţari, lăcuste, ciuma vitelor, bube rele, grindină, 
întuneric, uciderea întiîilor-născuţi şi cîte altele! 

Povestind istoria „ieșirii“ evreilor din Egipt, Biblia 
spune că dumnezeu a trebuit să folosească toate aceste şiret- 
licuri față de faraon numai pentru a-i lăsa pe evrei să plece 
din Egipt. 

Oricît am cerceta adevărata istorie a Egiptului, nume- 
roasele sale monumente istorice care vorbesc despre eveni- 
mentele, obiceiurile şi legile din antichitatea Egiptului, 
nu vom găsi nici un cuvînt, nici o. aluzie la întîmplări ca 
acelea descrise în cartea a doua a Bibliei. Mai mult chiar, 
nu vom găsi nici o indicație cu privire la traiul evreilor 
în Egipt. Așadar, tot ceea ce povestește Biblia despre ieși- 
rea evreilor din Egipt e doar un basm pentru copii, un 
basm despre întîmplări care nu s-au petrecut niciodată. 

Și totuși popii evrei, iar după ei şi cei creştini, de cîte 
ori n-au povestit copiilor în şcoală (iar în ţările capitaliste 
mai povestesc și astăzi) aceste basme despre plăgile egiptene, 
dîndu-le drept pildă de înţelepciune dumnezeiască şi de 
milostenie a lui dumnezeu faţă de poporul evreu. Iată, 
spun ei, cît de mult iubea el poporul evreu și cum își ţinea 
făgăduiala făcută: era gata să slobozească asupra poporului 
egiptean nu numai 12 plăgi, ci și 144, dacă ar fi fost nevoie. 

Moise, spune Biblia, este mîntuitorul evreilor. Dar pe 
fiul aceluiași Moise, dumnezeu era cît pe-aci să-l ucidă numai 
pentru că avea prepuţul mai lung. lată ce povestește Biblia. 

„Și pe drum s-a întîmplat că, fiind într-un han, domnul 
a dat peste Moise şi a căutat să-l omoare (pentru ce?). Atunci 
Sefora (soţia lui Moise) a luat o piatră ascuţită (o piatră, 
fireşte, pentru că, după cum am mai spus, poveștile acestea 
au fost scrise în epoca de piatră) și a tăiat împrejur pe 
fiul său și, atingînd picioarele lui Moise, i-a zis: cu adevărat 
tu ești pentru mine un soţ de sînge. Atunci domnul l-a 
lăsat... ‘ (Ieşirea, IV, 24—26). 

lată cum ținea acest dumnezeu biblic la salvatorul po- 
porului evreu, Moise! Era gata-gata să-i ucidă copilul. 
Noroc că l-a scăpat mamă-sa tăindu-l împrejur. 

Pe drum, dumnezeu îl înzestrează pe Moise cu unele 
însușiri vrăjitoreşti: îi dă un toiag, pe care acesta, ca un 

adevărat scamator, îl poate preschimba în şarpe și înapoi 
în toiag. Cu alte cuvinte, dumnezeu îl învaţă pe Moise niște 
scamatorii cu ajutorul cărora să-l facă pe faraonul egiptean 
să creadă în el ca într-un făcător de minuni. 

Dar să nu care cumva să credeţi că numai dumnezeu 
poate înzestra pe cineva cu asemenea unelte făcătoare de 
minuni. Un zeu păgîn (în cazul de faţă un zeu egiptean) 
putea, după spusele Bibliei, să facă acelaşi lucru. Și el i-a 
înzestrat pe preoţii egipteni cu puterea de a face tot felul 
de scamatorii. Biblia vrea însă să dovedească că Moise 
era mai puternic decît făcătorii de minuni egipteni şi că 
Iehova era mai puternic decît zeul egiptean Osiris, care nu 
putea face scamatoriile pe care le ştia dumnezeul vechilor 
evrei. 

Lui Moise îi cra cam frică, se temea că nu va putea nici 
măcar să ia cuvîntul să vorbească cum trebuie, căci era cam 
peltic. Atunci, istorisește Biblia, dumnezeu i-a dat ajutor 
pe avocatul Aaron”, care trebuia să vorbească în locul 
lui (unul care știa să facă din alb negru și din negru alb). 

lată-i acum îndreptîndu-se către faraonul egiptean pentru 
a-l face să slobozească pe evrei. Acum va începe întrecerea 
între scamatori. 

Dumnezeu îl învață pe Moise cum să facă pentru ca apa 
rîurilor și lacurilor să se preschimbe în sînge, ca toţi peștii 
să moară și ea să devină atît de puturoasă, încît egiptenii 
să nu o poată bea. Moise și Aaron fac aceste scamatorii. 

es. Şi sînge fu în tot Egiptul“ (VII, 21). 

Așadar, toată apa din Egipt s-a transformat în sînge și 
toate vietăţile din această apă au murit. Dar după aceasta 
iată ce citim: 

„Dar vrăjitorii Egiptului făcură la fel“ (VII, 22). 

Gîndiţi-vă puțin la gogomănia scrisă aici: Moise şi Aaron 
au prefăcut în sînge toată apa și totul a pierit. Atunci cum 
au putut, după aceasta, vrăjitorii egipteni să facă şi ei la fel? 
Cu ce au putut face ei „la fel“? Doar apa fusese toată trans- 
formată în singe mai înainte. Ce-au mai transformat egip- 
tenii în sînge? Și pe cine au făcut să moară vrăjitorii egip- 
teni? De ce a mai fost nevoie să se spună că vrăjitorii egip- 
teni au făcut și ei acelaşi lucru? Iată pentru ce: pentru a 
dovedi că ci au putut face această minune, dar altele mai 
mari nu au fost în stare să facă, așa că dumnezeul biblic 

s-a dovedit mai puternic decît cel egiptean ; iar scamatoriile 
lui Moise şi Aaron — mai grozave decît ale magilor și vră- 
jitorilor egipteni. 

Trecură şapte zile. Faraonul nu se îndupleca, se cam 
obişnuise cu minunile. Cu ce nu se obișnuiește omul? Ei 
— îşi spunea el —,dacă nu este apă curată, putem bea lapte 
sau vin! 

După cum se vede, lucrurile nu stăteau chiar atît de 
rău, deoarece ni se spune că egiptenii au săpat fîntîni și 
au scos apă curată. 

Dar dumnezeul biblic se pune din nou pe treabă. Dacă 
faraonul nu va da drumul evreilor, spune el, atunci vei 
aduce broaște pe pămîntul Egiptului. 

„Deci Aaron şi-a întins mîna peste apele Egiptului și 
s-au stîrnit broaște şi au acoperit ţara Egiptului“ (VIII, 2). 

Rezultă din aceste cuvinte că întreg pămîntul Egiptului 
a fost acoperit cu cel puțin un strat de broaște. S-ar părea 
însă că aceasta nu era o scamatorie atît de strașnică. Îndată 
după aceea Biblia povestește: 

„Dar au făcut la fel şi vrăjitorii (egipteni) cu fermecă- 
toriile lor şi au adus broaște în ţara Egiptului“ (VIII, 3). 

Prin urmare, scamatoria nu era cine ştic ce şi vrăjitorii 
egipteni au adus și ei broaște de undeva (Biblia nu spune de 
unde și cu cîte straturi de broaște au acoperit ţara Egiptului). 

Trebuia acum să se dovedească că broaștele sînt de la 
dumnezeu. (Se pune totuși întrebarea, de unde proveneau 
aceste broaște pe care le-au adus vrăjitorii egipteni, din 
care depozite le-au luat? Tot din rezervele lui Dumnezeu, 
sau aveau ei propriile lor rezerve de broaște?). Biblia ex- 
plic acest lucru foarte simplu. 

Faraonului nu-i plăceau broaștele și de aceea a început 
să se roage ca să fie scăpat de ele. Moise atît aștepta. Noi, 
spunea el, sîntem gata să ne rugăm de dumnezeu să dispară 
broaștele de peste tot și să rămînă numai în rîuri în ziua 
pe care o vei hotărî tu, pentru a te putea încredința astfel 
că pedeapsa vine de la dumnezeu. Faraonul hotărăște ziua 
următoare, iar cei doi vrăjitori Moise și Aaron îi înaintează 
lui dumnezeu o cerere ca să ridice năpasta cu broaștele. 

„ss. Şi Moise a strigat către domnul să ia broaștele pe 
care le adusese peste faraon. Iar domnul a făcut precum l-a 


rugat Moise“ (VIII, 8—9), 

Într-un cuvînt s-a terminat cu broaștele. Dar faraonul 
nu se astîmpără. Toate astea sînt fleacuri, spune el acum. 
Fie ce-o fi, n-am să dau drumul evreilor. 

Atunci s-a pus dumnezeu pe treabă pentru a treia oară: 
a umplut toată ţara Egiptului cu tînțari. 

„Atunci a zis domnul lui Moise: Spune-i lui Aaron: 
întinde toiagul tău și lovește pulberea pămîntului ca să se 
prefacă în ţînțari în tot Egiptul. Şi ei au făcut așa. Şi 
Aaron a întins mîna sa ţinînd toiagul și a lovit pulberea 
pămîntului şi au năvălit ţînţarii pe oameni şi pe vite; 
toată pulberea pămîntului s-a prefăcut în tînţari în tot 
Egiptul“ (VIII, 12—13). 

E cu totul de neînțeles pentru ce transformarea apei în 
sînge şi aducerea broaștelor și acoperirea pămîntului egip- 
tean cu ele stă deopotrivă în putinţa dumnezeului vechilor 
evrei şi a vrăjitorilor egipteni (adică a diavolului). Dar 
minunea următoare, acoperirea pămîntului cu tțînțari nu 
mai este posibilă decît pentru dumnezeul vechilor evrei, 
care se dovedeşte astfel mai puternic: poate răspîndi după 
voie ţînţari, şi tăuni, și ciuma, şi lăcuste, şi cîte altele. 
Halal de el! 

După asta totul se desfășoară ca-n poveste: a fost odată 
ca niciodată, dacă n-ar fi nu s-ar povesti... 

„Atunci vrăjitorii cu farmecele lor încercară să facă la 
fel, să scoată ţîntari, dar nu putură“ (VIII, 14). 

Dar şi ţiînţarii erau un fleac pentru faraon. Avea sclavi 
care alungau ţînţarii, încît pe el nu se așezau. Atunci 
dumnezeul vechilor evrei s-a mîniat rău de tot. Îi viu eu 
de hac cu tăuni, spuse el! 

Tăunii n-au fost pe placul faraonului. Atunci cei doi 
vrăjitori Moise şi Aaron s-au rugat să dispară tăunii. O 
făcură și pe asta. Biblia povestește: 

„lar domnul a făcut după rugăciunea lui Moise, și 
roiurile de tăuni au plecat de la faraon, de la dregătorii 
lui şi de la poporul lui și n-au mai rămas nici 
unul“. 

Astăzi pînă și copiii știu că din nimic nu apare nimic. 
Așadar, dacă înainte n-a existat nici un tăun, nu puteau 
să apară urmași şi deci nu puteau exista o mulţime de 
tăuni. În Biblie însă lucrurile se petrec cu totul altfel: 
apar deodată miliarde de tăuni, de broaşte sau de lăcuste 

care acoperă ţara Egiptului, şi apoi, tot deodată, nu mai 
rămîne nimic din ele. 

Dar întrucît nici tăunii n-au fost de ajuns, dumnezeu, 
gîndindu-se îndelung, scărpinîndu-şi scăfîrlia, spune: lasă 
că tot îţi vin eu de hac, voi aduce ciuma. Ba dumnezeu 
ar fi aranjat totul așa de dibaci, încît ciuma a lovit numai 
vitele egiptenilor, dar nu şi pe cele ale evreilor. Și după 
cum tăunii au dispărut deodată toţi pînă la unul, la fel s-a 
întîmplat și cu vitele: 

„Și au murit toate vitele egiptenilor“ (IX, 6). 

Înscamnă deci că n-a mai rămas nici o vită. De ce s-a 
făcut însă această deosebire între vitele evreilor și cele ale 
egiptenilor? Erau oare vinovate vitele egiptenilor că fara- 
onul nu voia să dea drumul evreilor? Și nu era mai simplu 
să-l omoare dumnezeu chiar pe faraon cu ciuma aceasta 
decît să omoare toate vitele, făcînd astfel să sufere tot 
poporul egiptean, toţi ţăranii egipteni, care nu erau cu 
nimic vinovaţi? 

Dacă ar fi fost așa, minunea nu s-ar mai fi arătat atît 
de mare şi Biblia nu ar mai fi avut atunci ce povesti. 

S-a dovedit însă că nici ciuma n-a fost de ajuns. Atunci 
dumnezeu se gîndeşte să îmbolnăvească oamenii și vitele 
cu tot felul de bube rele. Şi treaba asta se face tot ca o 
scamatorie. Scamatorii Moise şi Aaron iau cenușă din va- 
tră, o aruncă spre cer şi în felul ăsta are loc îmbolnă- 
virea. 

>. Poftim de mai încearcă, după o povestire atît de idi- 
oată, să explici credincioşilor că orice infecţie, orice boală 
progine din cauze naturale; că orice infecţie poate fi tra- 
tată și vindecată. Cum să tratezi o boală dacă crezi că îm- 
bolnăvirea cu bube rele este trimisă de dumnezeu și că ea 
poate fi provocată prin împrăștierea în văzduh a unui 
pumn de cenușă din vatră? 

lată cu ce basme împuiau şi mai împuiază rabinii și 
popii capul ţăranului și muncitorului, împiedicîndu-i astfel 
pe oameni să înţeleagă adevărata cauză a îmbolnăvirii 
fiinţelor vii. Pentru a arăta cît de puternic a fost efectul, 
Biblia adaugă: 

„lar vrăjitorii n-au mai putut să se înfățișeze lui Moise 
din pricina buboaielor, căci şi vrăjitorii aveau bube, ca 


și toţi egiptenii“ (IX, 11). 

Dar te obişnuieşti şi cu boala. Ce să-i faci? dacă-i epi- 
demie, să fie epidemie! și-au spus probabil egiptenii. După 
apa însîngerată, după năvălirea broaștelor și a ţînţarilor 
și după apariţia ciumei puteau primi ca desert și o epidemie. 


— Ah, aşa care va să zică, pui de căţele —a mîrîit 
dumnezeu. — Ei, lasă că vă arăt eu, am să vă potopese 


cu grindina: 

„lată eu, mîine pe vremea aceasta, voi porni o grindină 
atît de tare, cum n-a mai fost la fel în Egipt din ziua 
descălecatului pînă azi“ (IX, 18). 

„Era grindină și foc şi fulgere necontenite printre grin- 
dină, atît de crîncenă cum nu mai fusese alta la fel în tot 
Egiptul de cînd se înjghebase acolo un popor. Şi a bătut 
grindina în toată ţara Egiptului, tot ce se găsea pe cîmp, 
de la oameni pînă la dobitoace; de asemenea a bătut grin- 
dina toate fineţele și a dejghinat toţi pomii de prin livezi“ 
(IX, 24—25). 

lată cît de înfricoşător este dumnezeul biblic! S-ar 
putea crede că după această încercare faraonul se va lăsa 
bătut. Dar nu, nu s-a lăsat. Întrucît grîul și meiul nu se 
stricaseră (pentru că erau mai tîrzii), faraonul a hotărît 
că se va hrăni cu grîu și cu mei. 

Dacă vede dumnezeu că nici grindina nu-l înspăimîntă 
pe faraon, își spune: Lasă că tot te satur eu: îţi voi trimite 
lăcustele! Moise se tîrguiește cu faraonul: 

„lar dacă nu vei voi să slobozești poporul meu, eu voi 
aduce mîine stoluri de lăcuste în cuprinsul ţării tale“ (X, 4). 

„Atunci domnul i-a poruncit lui Moise: întinde mîna 
ta peste ţara Egiptului ca să vie stoluri de lăcuste și să 
năvălească asupra ţării Egiptului şi să roadă toate fîneţele 
și tot ce a mai rămas de pe urma grindinii. Deci Moise 
a întins toiagul său peste ţara Egiptului și atunci domnul 
a pornit un vînt de la răsărit, care a bătut toată ziua aceea 
și toată noaptea; iar cînd s-a luminat de ziuă, vîntul de 
la răsărit a adus stoluri de lăcuste. Şi au năvălit stolurile 
de lăcuste în tot Egiptul și s-au așezat în tot cuprinsul 
peste măsură de multe, cum n-au mai fost niciodată îna- 
intea lor atîtea lăcuste și nu vor mai fi în viitor niciodată 
atîtea. Şi ele au acoperit toată faţa pămîntului, de s-a 
întunecat tot locul și au mîncat toate fîneţele și toată 
roada pomilor pe care o mai lăsase grindina, încît n-a 

mai rămas nici o frunză verde în copaci și nici un fir de 
iarbă pe ogoare în toată ţara Egiptului“ (X, 12—15). 

Prin urmare și lăcustele, după spusele Bibliei, sînt tri- 
mise tot de dumnezeu. Acest dumnezeu stă sus în ceruri 
și chibzuiește în fiecare an cu harta geografică în față: 
în acest an — își spune el — voi pustii cu lăcuste stepa 
Muganskului. Voi lua şi un raion din regiunea Moscovei 
și două din regiunea Harkov. Voi face la fel în regiunea 
Saratov, în Iran și în India. În anul următor se uită din 
nou pe hartă și, în afară de cîmpia Muganskului, mai în- 
haţă cîte o bucată de ici sau de colo. 

Cum vă place acest tablou în care dumnezeu împarte 
din cer harul său cu lăcuste asupra pămîntului? Astăzi le 
trimite în țara Egiptului, iar mîine în regiunea Saratov? 
Tabloul acesta n-a fost născocit de atei, ci este înfățișat 
de popi în „sfinta“ Scriptură. 

Ce s-ar face însă domnul dumnezeu astăzi, cînd dis- 
trugem lăcustele cu gaze împrăștiate din avioane? Cum 
ar mai dărui el oamenilor această „binefacere“? Noi nimi- 
cim lăcustele cu ajutorul descoperirilor științei, căci nici- 
odată nu s-a putut să aduci sau să nimicești lăcustele cu 
ajutorul rugăciunilor, aşa cum spune Biblia, înşelîndu-i 
pe credincioși. Ea caută să-i încredinţeze că a fost de ajuns 
ca Moise să se roage lui dumnezeu și gata, s-a terminat 
și cu lăcustele: 

„Atunci cl a ieşit de la faraon și s-a rugat domnului. 
Și domnul întoarse vîntul, aducînd un vînt de la apus, 
putebnic foarte, care ridică stolurile de lăcuste şi le aruncă 
în Marea Roşie, așa încît nu mai rămase nici o lăcustă în 
tot cuprinsul Egiptului“ (X, 18—19). 

N-a mai rămas nici o lăcustă în toată ţara Egiptului, 
deşi se știe bine că niciodată nu s-a întîmplat să nu rămînă 
nici o lăcustă. Chiar atunci cînd lăcustele pleacă, tot mai 
rămîne un număr destul de mare pe loc și neapărat lasă 
în pămînt un fel de „pușculiţe“ cu ouă, din care, în vara 
următoare, ies din nou lăcuste tinere. 

Dar nici lăcustele nu au fost de ajuns. Atunci dumnezeu 
a lăsat pe pămînt un întuneric mare în ţara Egiptului, 

dar întuneric numai pentru egipteni, căci pentru evrei era 
lumină. Grozave minuni punea la cale dumnezeu pe acele 
timpuri (pe cînd se potcovea puricele cu 99 de ocale)! 

Dar nici asta n-a ajutat la nimic și de accea dumnezeu 
hotărăște ultima pedeapsă: voi pedepsi poporul egiptean 
şi pe faraon atît de tare, încît acesta îi va slobozi pe evrei. 
Și dumnezeu pune la cale moartea întiîilor-născuţi ai egip- 
tenilor. 

„Şi Moise a rostit: Așa grăiește domnul: la miezul nopţii 
trece-voi prin mijlocul Egiptului și vor muri toţi întîii- 
născuţi din ţara Egiptului, de la întîiul-născut al farao- 
nului care stă pe tronul lui și pînă la intiiul-născut al roabei 
care stă în dosul rișniţei și toţi întîii-născuţi ai dobitoace- 
lor. Și va fi jelanie mare în toată țara Egiptului, cum 
n-a mai fost la fel înainte şi cum nu va mai fi la fel în 
viitor. Dar împotriva tuturor fiilor lui Izrail nici un cîine 
nu va miîrîi, nici la oameni, nici la dobitoace, ca să cu- 
noașteţi ce osebire face domnul între egipteni și Izrail“ 
(XI, 4—7). 

Pentru ce au trebuit să piară o dată cu fiul faraonului 
și toţi copiii roabelor şi ai celorlalţi egipteni? Nimeni nu 
ne va putea explica de ce au trebuit să piară şi întiîii-năs- 
cuți dintre berbeci și vitei, din pricina cruzimii faraonului. 
Aşa povesteşte Biblia. Astfel înfățișează ea „cele 10 plăgi 
aduse asupra egiptenilor“ ca să se arate puterea lui dum- 
nezeu. Dar dacă credincioșii ar medita mai adînc asupra 
acestor lucruri, ar trebui să-și spună la sfîrșit: neputincios 
mai era acest dumnezeu care n-a putut face pe un faraon 
oarecare, stăpînitorul unei ţări nu prea mari ca Egiptul, 
să-i îndeplinească voinţa. A trebuit, pentru a-l aduce la 
ascultare, să năpăstuiască întregul popor egiptean, adu- 
cînd zeci de boli asupra oamenilor, omorînd o mulţime 
de vite, nimicind cu grindină ogoarele și ucigînd toţi în- 
tîii-născuţi ai oamenilor și ai dobitoacelor. Cît de nepu- 
tincios, de însetat de sînge, de rău și de răzbunător era 
acest dumnezeu al Bibliei! 

Cacica a vraja UN DUMNEZEU SETOS 
apitolul al vi-iea DE SÎNGE 


p ovestirile despre năpastele aduse pe capul egip- 
tenilor ne fac să înțelegem mai bine felul de 
a fi al acestui dumnezeu biblic: neputincios şi 
însetat de sînge, ignorant şi răzbunător, înspăimîntător de 
crud şi prost. Toate broaștele şi tăunii, țînțarii și lăcustele, 
grindina și întunericul, buboaiele și ciuma etc. trimise de 
el cu atîta dărnicie deopotrivă asupra drepţilor ca și asu- 
pra vinovaţilor sînt, desigur, născocite de o fantezie sără- 
căcioasă. Nu spunem că lăcustele sau ciuma n-ar fi existat 
niciodată:îau bîntuit, fără îndoială, și nu o dată, ci de 
foarte 'multe ori, ba mai bintuie și acum. Dar e stupid, 
rușinos, necinstit şi josnic să pretinzi că toate aceste mi- 
nuni, aceste discuţii cu dumnezeu s-au petrecut așa cum 
scrie în legendele biblice. 

Deosebit de barbară și crudă este ultima plagă: nimi- 
cirea întîilor-născuţi. În Biblie se spune cum că dumnezeu 
s-ar fi înțeles cu Moise şi cu Aaron și le-ar fi arătat cum 
va săvîrși nimicirea întiilor-născuţi ai egiptenilor, oameni 
şi vite. Şi ca să fie mai sigur că nu se va atinge și de evrei, 
le-a spus acestora să-și ungă uşorii şi pragul de sus al ca- 
selor lor cu sîngele mielului pascal. 

„Apoi să ia din sîngele mielului să ungă amîndoi uşorii 
uşii și pragul cel de sus în casele în care îl vor mînca“ (Ic- 
şirea, XII, 7). 

Si în noaptea aceea voi trece prin ţara Egiptului și 
voi ucide pe toţi întîii-născuţi din ţara Egiptului de la 
om pînă la dobitoc și voi judeca pe toţi dumnezeii Egiptului, 
căci eu sînt domnul. 

Şi sîngele acela va fi vouă semn la casele care locuiţi, 
iar cînd voi vedea sîngele voi trece pe lîngă voi și nu vă 
va ajunge plaga ucigașă cînd voi lovi ţara Egiptului“ 
(XII, 12—13). 

Aici dumnezeul biblic pornește să se răfuiască cu zeii 
egipteni, rivalii săi. Pentru vechii evrei, zeii egipteni, ca și 
zeii altor popoare, existau deopotrivă cu Iehova al lor. Ei 
erau însă zei străini ai unui trib străin. După credinţa lor 

erau mai slabi decit Iehova şi preoţii se străduiau în tot 
felul să-i, încredinţeze de acest lucru pe credincioşii ig- 
noranţi. 

Desigur, mulţi au auzit de noaptea sfintului Bartolo- 
meu. În noaptea de 24 august (ziua „sfîntului Bartolo- 
meu“) 1572, catolicii au masacrat la Paris cîteva mii de 
hughenoți, iar în provincie aproape 30.000 de oameni. 
Așadar, în acea noapte unii creștini au măcelărit pe alti 
creștini, fiindcă așa cereau interesele unui grup al claselor 
dominante de atunci. Şi în această împrejurare au fost 
„însemnate“ din timp casele oamenilor. 

Mai tîrziu, cînd în Rusia ţaristă „sotniile negre“ orga- 
nizau pogromuri împotriva evreilor, casele creștinilor erau 
de asemenea însemnate cu o cruce, făcută cu cretă, pentru 
ca mîna ucigașului să nu se abată asupra lor. 

Sotniile negre au avut, aşadar, în trecutul îndepărtat 
un predecesor ilustru. Acesta a fost dumnezeul Iahve, care 
omora de-a valma — vinovaţi și nevinovaţi —, și oameni 
ȘI vite, numai pentru că aceştia erau egipteni sau aparţi- 
neau egiptenilor. 

„lar la miezul nopţii, domnul a lovit pe toţi întîii- 
născuţi din ţara Egiptului, de la întîiul-născut al fara- 
onului, stătător pe tronul lui, pînă la întîiul-născut al 
întemnitatului, care stă în temniţă, și toată pîrga dobi- 
toacelor... 

Și a fost jelanie mare în Egipt, căci nu era nici o casă 
în care să nu fie un mort“ (XII, 29—30). 

Și, după cum arată Scriptura, tocmai în amintirea aces- 
tei nopți singeroase hotărăște dumnezeul vechilor errei săr- 
bătoarea pașteluit”, iar mai tirziu lisus Hristos al evanghe- 
liilor serbează și el această noapte împreună cu ucenicii săi. 
El cere pentru sine o jertfă sîngeroasă. Mieclul pascal de 
mai tîrziu este tocmai această jertfă. Dar dumnezeu vrea 
multe jertfe. După părerea alcătuitorilor Bibliei, el n-a 
muncit degeaba în acea noapte de pogrom. Pentru treaba 
asta el cere plată. 

„Să-mi sfinţeşti pe tot iîntiiul-născut din fiii lui Izrail 
care va deschide întîi pîntecele, de la om pină la dobitoc, 
căci întiiul-născut este al meu!“ (XIII, 2). 

„Atunci să pui deoparte, pentru domnul, pe toţi întîii- 
născuţi care vor deschide pîntecele: toată pîrga pe care 

vei avea-o de la vitele tale, partea bărbătească să fie a 
domnului“ (XIII, 12). 

Mai tîrziu, cînd jertfele omeneşti au fost înlocuite cu 
jertfele de animale (îndeosebi cu berbeci), dumnezeu s-a 
milostivit și a primit schimbul: măgari sau oamenii puteau 
fi răscumpăraţi şi înlocuiți cu berbeci. 

„Şi orice întîi-născut al asinei să-l răscumperi cu un 
miel; și de nu-l vei răscumpăra, să-i frîngi giîtul; și pe 
toți întiii-născuţi din oameni, între fiii tăi, să-i răscumperi !“ 
(XII, 13). 

Dar pentru ce această răscumpărare ? 

Biblia răspunde foarte calm la această întrebare prin 
gura domnului. 

„Și în viitor, cînd te va întreba fiul tău și va zice: «Ce 
însemnează aceasta?), tu să-i răspunzi: «Cu mînă tare 
domnul ne-a scos pe noi din Egipt, din casa robiei. Și 
pentru că faraon se împotrivea să ne dea drumul, atunci 
domnul a ucis pe toţi întîii-născuţi din ţara Egiptului, 
de la întîiul-născut al omului pînă la întîiul-născut al 
vitelor; pentru aceea jertfesc eu domnului tot ce este parte 
bărbătească şi deschide întîi pintecele. Iar pe toţi întiii-năs- 
cuți între fiii mei îi răscumpăr!* (XIII, 14—15). 

Cui îi reveneau acești întîi-născuţi și cui i se plătea 
preţul răscumpărării? Nimănui altcuiva decît preoţilor, 
care își încălzeau mîinile în carnea animalelor jertfite. Lor 
li se aduceau vite nenumărate, lor li se plătea răscumpă- 
rafta. Pentru a stoarce mai ușor vlaga din poporul evreu 
de păstori lesne încrezători, preasfinţii popi i-au speriat 
cum au ştiut mai bine — așa cum fac de altfel și popii 
altor religii —, iar mai tîrziu au scris basmele despre ie- 
șirea din Egipt și despre plăgile trimise pe capul egipte- 
nilor, căutînd în fel și chip să întreţină în sufletele oame- 
nilor spaima de groaznicul, setosul de sînge și răzbună- 
torul Iehova. 

Aşa arată „legea domnului“ cînd o examinezi mai în- 
deaproape. 

| NEMAIPOMENITELE MINUNI 
Capitolul al VII-lea DIN TIMPUL FUGII DIN EGIPT 


tim că dumnezeu a învăţat pe evrei cum să jefu- 

iască mai bine pe egipteni înainte de plecare, 

dar toate acele minuni cu pureci, broaște, ciumă, 
plăgi şi alte asemenea scamatorii li s-au părut autorilor 
Bibliei neîndestulătoare și de aceea au îngrămădit în cartea 
Ieşirea o minune peste alta. 

Și acest dumnezeu care făcea asemenea pozne este numit 
de ei „făcător de minuni“ (Ieşirea, XV, 11). Aici, în acest 
verset al Bibliei, autorii ei declară deschis că există o mul- 
time de dumnezei, dar că numai cel al vechilor evrei este 
cel mai puternic: 

„Doamne, cine este asemenea cu tine între dumnezei, 
cine e la fel cu tine: măreț întru sfinţenie, înfricoșat întru 
fapte slăvite și făcător de minuni?“ 

Accentuăm încă o dată că în zadar vom căuta în istorie 
fapte care să confirme emigrarea evreilor din Egipt pe pă- 
mâîntul Canaan, așa cum scrie în Biblie. Să admitem însă 
pentru o clipă că lucrurile s-au petrecut întocmai aşa. Dacă 
evreii ar fi mers numai cîteva ore pe zi, să zicem, numai 
2—3 ceasuri, atunci, cu toate popasurile făcute, ar fi putut 
parcurge distanţa dintre Marea Roșie și pămîntul Canaan, 
adică Palestina, în cel mult 2—3 ani. După Biblie însă lor 
le-a trebuit aproape 40 de ani și aproape toţi cei plecaţi din 
Egipt au pierit în acest timp străbătînd pustiul. 

Biblia ne mai povestește că dumnezeu mergea înaintea 
lor, pentru ca ei să poată călători zi şi noapte. Cu alte cu- 
vinte, dumnezeu i-a făcut să rătăcească prin pustiu la ne- 
sfîrşit, pentru că el însuși, acest dumnezeu care nu există și nu 
a existat vreodată, nu cunoştea drumul. În Scriptură, în cartea 
Ieşirea, sînt descrise după toate probabilitățile frînturi din re- 
miniscenţele triburilor nomade de păstori evrei despre peregri- 
nările lor din loc în loc. Aceste amintiri sînt la fel de poleite și 
înfrumuseţate ca și amintirile despre timpurile străvechi pe 
care le găsim și la alte popoare, unde un strop de realitate este 
amestecat cu o mulţime de scorniri miraculoase. Copiştiiși chiar 
autorii de mai tîrziu ai Bibliei, care şi-au asumat misiunea de 

a întări credinţa oamenilor în dumnezeu, s-au străduit să 
înşire cît mai multe minuni, însă au întrecut măsura! 

Dacă ar fi să examinăm serios aceste povestiri, praful 
s-ar alege de ele. Astfel, în cap. XIII, v. 17—18, se spune: 

„lar după ce faraonul a dat drumul poporului, dumne- 
zeu nu l-a îndrumat pe calea ţării filistenilor, deși ar fi fost 
mai aproape, căci a zis dumnezeu: nu cumva poporul, cînd 
va vedea războiul, să-i pară rău și iarăși să se întoarcă în 
Egipt. Deci dumnezeu a dus poporul împrejur pe calea pus- 
tiului spre Marea Roşie. Iar fiii lui Izrail au ieșit oameni 
liberi din ţara Egiptului“ 

Una din două: sau acest dumnezeu biblic era într-adevăr 
atotputernic și atunci se naște întrebarea: de ce s-a speriat 
de filisteni? Doar nu l-ar fi costat nimic să trimită asupra 
lor, așa cum trimisese asupra egiptenilor, tăuni, pureci, 
broaște și alte asemenea drăgălașe jivine, să stirpească pe 
întîii lor născuţi sau să întunece lumina cerului. Putea, 
într-un cuvînt, să facă scamatoriile pe care le făcuse în Egipt, 
sau putea să-i orbească, cum se spune în Biblie că făcuse 
cu sodomiţii. Apoi dacă într-adevăr ar fi existat acest dum- 
nezeu, atotputernic, cl ar fi putut impune filistenilor să 
nu se atingă de evrei. El a fost însă nevoit să recurgă la 
șiretlicuri din acelea pe care le folosesc oamenii de rînd. 

Ce reiese de aici? Că vechii evrei şi-au creat singuri un 
dumnezeu, atribuindu-i trăsături omenesti. 

Dar, ce să mai lungim vorba degeaba! Chiar și din această 
poveste biblică reiese cît de lamentabil era acest dumnezeu, 
dacă el se temea să-și conducă poporul ales pe drumul 
cel gnai scurt, pentru ca acest popor să nu regrete că dum- 
nezeu îl duce în „țara făgăduinţei“. 


Capitolul al VIII-lea PE MARE CA PE USCAT 


M 


l nainte de revolutie, popii povesteau în școli cum 

l-a păcălit dumnezeu pe faraon, și cînd citeşti 

năzbîtiile acestea în Biblie, te cuprinde de-a 

dreptul scîrba de sşiretlicurile dumnezeiesti. Un adevărat 
complot militar în care dumnezeu recurge la siretlicuri ca 

unul dintre indienii din povestirile lui Gustave Aimard care 
se pregătesc să jupoaie pielea de pe ţestele dușmanilor 5}. 

Citiţi toate acestea în cap. XIV şi XV ale Ieşirii: dum- 
nezeu poruncește evreilor să aşeze tabăra lîngă mare și se 
laudă, stînd de vorbă cu Moise: dacă va afla faraonul că 
evreii s-au oprit lîngă mare, își va spune: „să ştii că s-au 
rătăcit“. Şi voi învîrtoşa atunci inima lui ca să vă urmă- 
rească. lar eu voi pune mîna pe el. 

lar mai departe se povesteşte: 

„Cînd i s-a dat de știre împăratului Egiptului că poporul 
a fugit, inima faraonului şi a dregătorilor lui se schimbă în 
privinţa poporului și ziseră: ce ispravă făcurăm noi de am 
dat drumul lui Izrail din robia noastră!“ (XIV, 5). 

Acest verset contrazice, în primul rînd, tot ce a fost scris 
mai înainte în Biblie. Căci de ce mai trebuia anunţat împă- 
ratul că poporul evreu ieșise din Egipt cînd în cap. XII, 
v. 33 se spune: 

„Și egiptenii dădeau zor poporului să iasă mai degrabă 
din ţară“. 

lar în v. 31 chiar faraonul spune noaptea lui Moise și 
Aaron: 

„Sculaţi-vă! Ieșiţi din norodul meu! Și voi și fiii lui 
Izrail!“ 

Atunci pentru ce mai trebuia anunțat de plecarea evrei- 
lor cînd el însuși poruncise să fie îndepărtați? Era, desigur, 
nevoie pentru născocirile care urmează. Biblia povesteşte 
cum au trecut evreii peste apele Mării Roșii, care s-au dat 
în lături și au stat ca un perete de ambele părţi, iar ei au 
mers pe fundul uscat. Dar cînd a încercat și faraonul cu 
oastea să-i ajungă din urmă pe aceeași cale, dumnezeu începe 
să le joace feste: întîi le scoate roțile de la căruţe încît nu 
se mai puteau mișca de loc: „Şi le-a scos roţile de la care, 
încît le duceau cu mare greutate“ (XIV, 25), iar apoi îi 
îneacă în mijlocul mării. 

Mulţi clerici încearcă să demonstreze că știința şi Biblia 
nu se contrazic de fel. Dar cum explică ei istoria de mai sus? 
Foarte simplu: marea are flux și reflux; evreii au trecut 
printr-un vad unde în timpul refluxului fundul iese la supra- 
fată, iar egiptenii au pornit în urma lor tocmai cînd reflu- 
xul se terminase și începea fluxul. În primul rînd însă, în 
Marea Roșie nu există un asemenea loc unde în timpul re- 


183 


fluxului să iasă la suprafaţă fundul și pe unde s-ar putea 
trece de la un țărm la altul; în al doilea rînd, chiar de-ar 
fi existat ceva asemănător, ar fi ştiut şi egiptenii despre 
aceasta tot atît de bine ca și evreii. Povestirea despre tre- 
cerea prin Marea Roşie e deci născocită tocmai pentru ca 
totul să pară mai miraculos. 


Capitolulul IX-lea UN CÎNT DE PREAMĂRIRE 
(Ieşirea, XV) 


D | upă ce autorii Bibliei l-au înecat pe faraon cu 
oaste cu tot în apele Mării Roşii, s-au apucat 
să compună un cîntec de preamărire pe care, 

chipurile, l-ar fi cîntat evreii cu acel prilej. „Aşa e cîntecul“, 
ce să-i faci! Dacă luăm însă drept bună afirmaţia că acest 
cîntec a fost scris cu adevărat atunci cînd se pretinde că a 
fost cîntat, vom vedea îndată cum cîntecul însuși îi dă de 
gol pe autorii Bibliei. În adevăr, iată ce spune: 

„Frica i-a cuprins pe cei ce locuiesc în Filisteia. Spăi- 
mintatu-s-au atunci căpeteniile Edomului; cutremur i-a cu- 
prins pe voievozii Moabului; toţi locuitorii Canaanului şi-au 
pierdut cumpătul (XV, 14—15) %. 

Aşadar, evreii au început să cînte cîntecul acesta îndată 
ce u ieșit la țărm. Acolo n-au întîlnit încă pe nimeni, n-au 
văzut nici pe locuitorii Filisteii, nici pe căpeteniile Moa- 
bului şi nici pe locuitorii Canaanului. De unde, aşadar, pu- 
teau ști evreii despre locuitorii Canaanului dacă, după cu- 
vintele Bibliei, ei au păşit pe pămîntul Canaanului abia o 
jumătate de veac mai tîrziu? De unde puteau cunoaşte starea 
de spirit a triburilor filistene, moabite, edomite sau ale 
altora? E limpede, așadar, că această parte a povestirii bi- 
blice și basmul cu trecerea mării ca pe uscat au fost create 
în perioade diferite. 

o SI-AU MERS, ŞI-AU TOT MERS, 
Capitolul al X-lea CÎT AU VĂZUT CU OCHII 


A cum începe rătăcirea prin pustiu a triburilor no- 
made de păstori evrei. Biblia presară şi în această 
călătorie o serie de „minuni“. Chiar din cap. XV 
aflăm pe neașteptate că acolo, în pustiul Sur, după trei zile 
de umblet prin locuri fără apă „domnul a dat poporului rîn- 
duieli și porunci și acolo l-a pus la incercare“ (XV, 25). Iar 
din cap. XIX aflăm că evreii au primit rinduielile și poruncile 
în pustiul Sinai după trei luni de la ieşirea din Egipt. Con- 
tradicţii de acest fel găsim în Biblie cu duiumul. Un pasaj 
contrazice pe altul şi toate la un loc parcă sînt cusute cu 
aţă albă. Neştiinţa și credulitatea poporului erau atît de 
mari, încît oamenii puteau fi lesne păcăliţi cu asemenea 
înșelătorii grosolane. lar dacă se găsea cîte unul care-și 
dădea seama că toate sînt minciuni și încerca să lupte împo- 
triva lor, atunci soarta sa era pecetluită. 

Chiar de la începutul rătăcirii prin pustiu se petrec lu- 
cruri uimitoare, care în realitate nu s-au petrecut niciodată. 
Biblia povesteşte că s-a început cu trecerea pe fundul mării. 
Apoi, pe ţărmul celălalt, după trei zile cîntecele însufleţite 
de slavă au fost uitate și setea i-a făcut pe nomazi să mur- 
mure. Cînd au găsit, în sfîrșit, apă, era amară. Atunci, po- 
vestește Biblia, „Moise a strigat către domnul și domnul i-a 
arătat un lemn și Moise l-a aruncat în apă şi apele s-au 
îndulcit“ (XV, 25). „A strigat“ înseamnă că a început să 
tipe, să se tînguie, să plingă cu suspine. La dumnezeu tre- 
buie să ţipi tare, „să strigi“, că altfel nu aude. E bătrîn, a 
surzit un pic şi are o mulțime de treburi pe cap. Aceasta 
era concepţia poporului despre dumnezeu. S-ar părea că 
pentru dumnezeu totul e posibil; chimia e un fleac pentru 
el. Să transforme lucrurile amare în dulci, pe un om într-un 
stîlp de sare, iar costiţa lui Adam în madam Eva sînt o 
nimica toată. De data aceasta însă vrea să facă pe intere- 
santul: îi arată lui Moise un lemn cu ajutorul căruia pre- 
face apa amară în apă dulce. Cresc oare în pustiuri astfel 
de copaci? Nici gînd! La fel de bine ar fi putut arunca în 


apă un bulgăre oarecare. Dar şi azi popii „transformă“ cu 

acelaşi succes cea mai obișnuită apă de rîu sau de baltă în 
apă „sfîntă“. Apoi pretind că această apă descîntată de ei 
cu o mulţime de gesturi și bolboroseli pierde proprietatea 
de a se strica și capătă însușirea deosebită de a lecui. Moise, 
așa cum îl descrie Biblia, este şi el un mincinos și un şar- 
latan. 

În pustiul Sur, poporul „ales de dumnezeu“ începe din 
nou să cîrtească, de astă dată din pricina foamei. Își amin- 
tește ce cazane pline cu carne a lăsat la plecare, la stăpînii 
săi în Egipt. „Mare e mila lui dumnezeu !“ Probabil că dum- 
nezeu avea pe atunci în ceruri niscai depozite de alimente 
pe care acum nu le mai are. „Atunci domnul rostit-a către 
Moise: iată eu voi ploua peste vot piine din cer“ (XVI, 4). 

Dumnezeu face toate astea, pentru acești evrei nesta- 
tornici şi, așa cum îi zugrăveşte Biblia, totdeauna nemul- 
tumiți și cîrtitori. Şi o face ca să nu mai aibă aceştia pentru 
ce să cîrtească şi să bombănească. Le dă în fiecare zi nu numai 
pîine, ci şi carne. Carne pentru cină, iar dimineaţa pîine 
pe săturate. 

Și pe deasupra a mai anunțat din timp evenimentul. Pe 
atunci nu existau ziare (dumnezeu și copiii lui aleşi nu știau 
să tipărească), așa încît comunica totul prin Moise. 

„lar domnul a grăit lui Moise şi a zis: auzit-am cîrtirea 
fiilor lui Izrail! Vorbeşte cu ei și le spune: în faptul serii 
mînca-veţi carne și dimineaţa vă veti sătura de pîine și 
astfel veţi cunoaște că eu sînt domnul dumnezeul vostru“ 
(XVI, 11—12). 

Şi iată că înspre scară au venit în zbor cîrduri de prepe- 
lite, numai că nu erau fripte, iar dimineaţa dumnezeu aco- 
peri pămîntul cu crupe albe, mană gustoasă ca plăcinta eu 
miere 5. Dumnezeu nu cere nimic în schimb evreilor. Le 
spune numai să nu adune mai mult decit pot mînca și să 
nu ia provizii decît pentru sîmbătă, iar în această zi să nu 
facă nimic, ci să stea culcaţi toată ziua cu burta la soare. 

Dacă ar fi să dăm crezare Bibliei, toate aceste întîmplări 
s-au petrecut cu mai bine de 3.000 de ani în urmă. De atunci 
foametea a bîntuit în repetate rînduri pe pămînt cînd într-o 

ară, cînd în alta. În țările de sub stăpînirea capitaliştilor 
i a moșierilor, cei ce muncesc — fie ei „păgîni“, budiști, 
musulmani, evrei sau creştini — rabdă tot timpul de foame. 
În țările cu o civilizație înapoiată, cu o economie slab dez- 
voltată, bîntuie foametea la fiecare 5—10 sau 20 de ani. 
Şi cum mai flămînzesc oamenii! Nu 3 zile, ci cîte 2—3 ani. 
Regiuni întregi, țări întregi se depopulează din cauza foa- 
metei. 

În tările coloniale, subjugate de imperialişti, milioanele 
de locuitori care rabdă de foame constituie un fenomen obis- 
nuit. În ţările capitaliste, milioane de familii ale şomerilor 
sînt osîndite la o foame permanentă. 

Foamea loveşte în aceeași măsură atît în atei cît și în 
credincioși, atît în cei „păcătoşi“ cît și în copiii cu nimic 
vinovaţi. Moare și vita necuvîntătoare care nu poate „pă- 
cătui“ cu nimic. Deci omul credincios ar trebui: să cugete 
și să-şi pună întrebarea: cum se face că nici rugăciunile, 
nici lacrimile și nici un fel de rugăminţi n-au fost niciodată 
de vreun ajutor atunci cînd o ţară sau alta era bîntuită de 
foamete. Nu s-a pomenit vreodată să cadă altceva „din cer“ 
în afară de ploaie, zăpadă și grindină. Nimic, nici măcar 
o firimitură de pîine! lar Biblia vrea să ne facă să credem 
că pentru evrei s-au revărsat din cer stoluri întregi de pre- 
pelițe şi mană din belșug. Şi asta numai pentru că evreii 
au cîrtit, iar dumnezeu nu voia să se certe cu ci. Ba încă 
le mai atrage atenţia prin Moise: spune-le lor că „auzit-am 
cîrtirea fiilor lui Izrail!“. Dar gemetele flămînzilor de atunci 
încoace nu le-a auzit? Nici gemetele muribunzilor din tim- 
pul foametei care s-a abătut în 1921—1922 asupra regiunii 
Volgăi 5 nu le-a auzit? 

Oricine poate să-şi dea seama că acesta este un basm, 
o născocire, o minciună grosolană, iar nu o scriere sfîntă. 
Povestea vechilor evrei care s-au hrănit timp de 40 de ani 
în pustiu cu mana care cădea în fiecare zi din cer şi cu pre- 
peliţe este o batjocorire a bunului simț și a judecății sănă- 
toase. 

Capitolul al XI-lea SĂPAREA FÎNTÎNILOR 


La $ 


Í n pustiu apa este deosebit de prețuită. Acolo, în 
arşița dogoritoare, chiar şi o picătură de apă în- 
seamnă mare lucru, căci ea poate salva viața 

unui om. De accea popoarele de păstori, nomazii care rătă- 
cesc cu turmele lori prin stepă sau prin pustiu, pun mare 
preț pe fîntînile şi pe izvoarele de apă. Probabil că oamenii 
cărora le-a dat prima oară în gînd să sape fîntîni în pustiuri 
au apărut în ochii nomazilor drept nişte făcători de minuni. 
Oricine a trăit prin aceste locuri lipsite de apă ştie că uneori 
apa se păstrează aici în pietre sau printre pietre, în adînci- 
turi. Descoperirea unei asemenea fîntîni în pustiu capătă cu 
timpul aureola unei minuni. Probabil că o asemenea întîm- 
plare s-a păstrat în amintirea păstorilor evrei nomazi și a 
dat naştere legendei potrivit căreia Moise, eroul multor po- 
vestiri ebraice, a făcut să ţîșnească apa din stîncă cu o 
simplă lovitură de toiag. 

În Biblie însă acestei întîmplări îi este neapărat asociat 
şi dumnezeu. El stă de vorbă cu Moise și apoi face minunea 
numai fiindcă păstorii evrei încep să se îndoiască de exis- 
tenţa sa. Pentru a le dovedi că există, el scoate apă din 
piatră seacă. 

Să-şi amintească drept-credincioşii de miile de cazuri 
în care atîta omenire a pierit din cauza secetei. Nu ploua. 
Lanurile se ofileau, pămîntul crăpa, vitele mureau, oamenii 
piereau. Atunci credincioșii, ajunși la desperare, se plin- 
geau cu glas tare în faţa icoanelor și a idolilor: „Doamne, 
dacă exiști cu adevărat, ajută-ne!“, spuneau ei atunci. 

Dar cerul tăcea. Icoanele şi idolii fără viaţă priveau im- 
pasibili și muţi pieirea oamenilor, pentru că dumnezeu n-a 
existat și nu există. Biblia însă ne încredinţează că a fost 
de ajuns ca evreii să cîrtească puţin ca dumnezeu să le dea 
imediat apă prin mijlocirea inexistentului Moise. 

Cît privește fîntînile, astăzi în pustiuri se sapă peste 
tot așa-numitele fintini arteziene. În unele locuri trebuie 

săpat mai adînc, în altele mai puţin, acolo unde apa se gă- 
sește mai aproape de suprafaţa pămîntului. Dar acest lucru 
îl înfăptuiesc nişte oameni simpli, mecanicii, fără ajutorul 
vreunui dumnezeu și nu cu toiagul miraculos al lui Moise, 
ci cu unelte perfecţionate. 

În ţara dictaturii proletariatului, ţara în care a fost lichi- 
dată puterea exploatatorilor și, în linii mari”, e construită 
societatea socialistă, știința și tehnica au înlăturat cu totul 
pe dumnezeu din conștiința oamenilor și l-au făcut absolut 
inutil. 

Închipuiţi-vă numai ce-ar fi dacă și astăzi, în loc să irige 
pămînturile secetoase cu mijloace puse la îndemînă de știință 
și tehnică, oamenii s-ar apuca să se tiînguie și să se văică- 
rească. De bună seamă că ar pieri. 

Să încerce drept-credincioșii o experienţă: să trimită în 
pustie pe cei mai sfinţi dintre călugării, popii, rabinii, imamii, 
mitropoliţii lor, ba chiar și pe papa de la Roma, să se roage 
cu să se repete minunea cu ivirea apei în pustiu. În același 
timp să plece un inginer şi un muncitor-tehnician — atei — 
cu unelte pentru săpat fintini arteziene. 

Punem rămășag că, de vor striga popii spre ceruri chiar o 
sută de ani, pustiul tot nu va da apă. 

Ateii însă — inginerul și muncitorul — vor săpa o fintină 
arteziană și vor avea apă în pustiul arzător. 

Noi vom iriga ogoarele noastre în așa fel încît să nu ne 
mai temem niciodată de secetă. Dar vom putea face lucrul 
acesta cu atît mai repede și mai bine cu cît masele largi ale 
oamenilor muncii, și în primul rînd țăranii, vor înţelege 
mai repede că nici un dumnezeu nu le va putea ajuta să 
aducă apă pe pămînt uscat, și că putem obţine aceasta numai 
prin propriile noastre forţe. 


am a a II 


* Trebuie avut în vedere perioada cînd a fost scrisă cartea. 
— Nota trad. 


DUMNEZEU ŢINE CU EVREII 
ÎMPOTRIVA AMALECIŢILOR, 
Capitolulal XII-lea SAU CUM A STRIGAT DUMNE- 
ZEU IUBITULUI SĂU MOISE: 
„MÎINILE SUS“ 

| n același capitol al Bibliei se povestește despre 
prima bătălie pe care au dat-o evreii în pustiu. 
Citind această poveste, îţi vine să te prăpădeşti 

de rîs, de aceea o redăm aici în întregime. 

„Atunci au venit amaleciţii și au început lupta cu Izrail 
la Rafidim. 

Și Moise a zis lui Iosua: alege-ţi bărbaţi și ieși de te 
luptă cu amaleciţii! Miine eu voi sta pe vîrful dealului cu 
toiagul domnului în mînă! Și Iosua a făcut precum i-a zis 
Moise şi a intrat în luptă cu amaleciţii; iar Moise, Aaron 
și Hur s-au suit pe deal. 

Și așa era: cind Moise își ridica mîinile, biruia Izrail, 
iar cind își lăsa mîinile în jos, biruiau amaleciţii. Dar, obo- 
sind miinile lui Moise, au luat o lespede și au pus-o sub el 
şi el a șezut pe ea, iar Aaron și Hur îi sprijineau miinile, unul 
de o parte și altul de alta, astfel că mîinile lui stătură neclin- 
tite pînă la apusul soarelui. lar losua a trecut pe amaleciţi 
și pe poporul lor prin ascuţișul săbiei. Apoi domnul a rostit 
către Moise: scrie aceasta într-o carte spre pomenire şi viră-i 
in urechi lui losua că voi șterge cu totul pomenirea amaleci- 
ților de sub cer!“ (Ieşirea, XVII, 8—14). 

(Gronicarul care descrie asedierea oraşului Kazan de către 
Ivan cel Groaznic povesteşte și el cum vrăjitorii tătari au 
ieșit pe zidurile cetăţii și, fluturînd mînecile veșmintelor 
lor, au îndreptat asupra ostașilor ruși vîntul care îi împiedica 
să lupte. Dacă și acum oamenii simpli credincioși cred că 
dumnezeu sau dracul pot fi forţaţi să facă un lucru sau altul 
prin simpla pronunțare a unor cuvinte de rugăciune sau de 
blestem; dacă și acum mulţi cred că prin mișcarea cădel- 
niței sau a miîinilor („semnul crucii“), prin mătănii, cîn- 
tece, rostire de rugăciuni etc. se poate schimba soarta omu- 
lui, cu atît mai mult credeau în asta oamenii din ve- 
chime. 

Să ne închipuim însă priveliștea. Viteazul conducător 
de oști stă pe deal și, de o parte şi de alta, doi oameni îi 
ţin mîinile ridicate ziua întreagă pînă la apusul soarelui. 
Dar dacă lui Moise îi cad miinile de oboseală, de ce nu le cad 
și celorlalți doi? 

Să admitem pentru o clipă că biruinţa a fost într-adevăr 
obținută numai pentru că Moise a ținut miinile ridicate. În- 
seamnă că dumnezeul biblic voia ca Moise să ţină mîinile 
în sus. De ce atunci nu i-a dat favoritului său, cu care, po- 
trivit Bibliei, stătea de atîtea ori la taifas, şi puterea necesară 
pentru a ţine atîta timp mîinile în sus? Și nu vede dumne- 
zeu că Moise face o pungășie: fiindcă nu are putere să-și 
țină singur mîinile, pune pe alţii să i le ţină? Toată această 
poveste este de la un capăt la altul de-a dreptul caraghioasă. 
Numai un orb sau un om care nu poate sau nu vrea să gîn- 
dească mai poate crede în ca. | 

Nici sfîrşitul povestirii nu e mai breaz. După ce amale- 
ciţii au fost învinși, dumnezeu i-ar fi spus lui Moise: „Scrie 
aceasta într-o carte spre pomenire“. Și adaugă: ....„Viră-i 
in urechi lui losua că voi şterge cu totul pomenirea amale- 
ciţilor de sub cer“. 

Citiţi cu atenţie Biblia pînă în acest loc și încercaţi apoi 
să explicaţi următorul fapt: pentru ce acest dumnezeu crud, 
răzbunător, însetat de singe promite să distrugă intregul neam 
al amaleciţilor? În Biblie nu veţi găsi nici un cuvînt lămu- 
ritor. Biblia propovăduiește ura naţională pentru că ea aprobă 
lupta naţională dintre triburile nomade de evrei. Căpe- 
teniile acestor triburi știau bine cum să înfierbînte creierii 
îmbiîcsiţi de religie ai acestor oameni: explicînd toate cru- 
zimile şi toate fărădelegile comise de ei prin voinţa unui 
dumnezeu născocit tot de ei. Pasămite acest dumnezeu, 
pentru izbînda acestui Moise imaginar, e gata să radă de pe 
fata pămîntului toate popoarele celelalte. 

De ce insă popii evrei sau creştini și predicatorii sectelor 
religioase propovăduiesc şi azi, în secolul al XX-lea, o religie 
atit de feroce cu o morală de-a dreptul sălbatică? 

Capitolul al XIII-lea 


„e 


| n cap. XVIII al Ieşirii se povestește cum socrul 

lui Moise, preotul „păgîn“ din Madian, Ietro, l-a 

învăţat pe Moise să organizeze şi să conducă o 

judecată. Nu ne vom opri la descrierea întîlnirii în pustiu 

dintre socru și ginere. Vom spune numai că, aflînd de la 

Moise despre ultimele minuni pe care acesta le făcuse în 
Egipt şi în pustiu, preotul păgîn sc recunoaşte învins. 

„Acum cunosc și eu — ar fi spus el — că domnul (Iehova) 
este mai mare decit toți dumnezeii...“ (v. 11). 

Așadar, Moise, ca toţi evreii, credeau în mai mulţi dumne- 
zei, dar numai pe dumnezeul tribului lor îl recunoșteau a fi 
cel mai puternic. De aceea și letro începe să aducă jertfe 
dumnezeului vechilor evrei. 

„Apoi Ietro, socrul lui Moise, aduse lui dumnezeu arde- 
ri-de-tot și jertfe. Și au venit Aaron și toți bătrinii lui Izrail 
să ospăteze cu socrul lui Moise înaintea lui dumnezeu“ (v. 12). 

Prin urmare, toată sfinţenia consta în aceea că înfulecau 
în faţa altarului din carnea perpelită la foc pentru dum- 
nezeu ! 

Capitolul este însă interesant datorită altui aspect al 
lui: în el se arată cum judeca Moise. Acesta dădea toate ho- 
tărîrile sale drept hotărîri ale lui dumnezeu. Asemenea hotă- 
rîri atîrnau, firește, mai greu și crau respectate de toţi. lată 
cum este înfățișată o astfel de judecată: 

„lar a doua zi a stat Moise să împartă dreptate poporului 
și poporul a stat în faţa lui Moise de dimineaţă pînă seara. 
Deci, văzînd socrul lui Moise toată strădania lui cu poporul, 
i-a grăit: (Ce e aceasta ce faci tu cu poporul? Pentru ce stai 
tu singur şi tot poporul tău stă imprejurul tău de dimineaţă 
pină seara?) Răspuns-a Moise socrului său: «Poporul vine 
la mine ca să afle îndreptările lui dumnezeu. Cînd s-a iscat 
vreo pricină între ei, ei vin la mine și eu judec între parte 
şi parte şi le fac cunoscute poruncile lui dumnezeu şi legile 
sale !»“ (v. 13—16). 


Da, într-adevăr, tabloul judecății nu-i rău! 

Dar socrul îl învaţă pe Moise: degeaba te chinuiești, 
băiete, şi chinuiești şi pe ceilalţi. Alege mai bine căpetenii 
peste zeci, peste sute, peste mii și să judece ci întîi. Ție să-ţi 
aducă apoi numai pricinile grele. 

Povestea este într-adevăr interesantă. Pînă nu de mult, 
preotul era și căpetenie, şi slujitor al altarului, și judecă- 
tor. Mai tîrziu începe specializarea. Amintirea acestei sepa- 
rări a atribuţiilor e înfățișată în Biblie sub forma unei po- 
vestiri, în care Moise este zugrăvit ca un nepriceput, un 
organizator prost, căruia nu-i putea trece prin minte un 
asemenea fleac, cu toate că stătea tot timpul de vorbă per- 
sonal cu dumnezeu: a trebuit să vină popa din Madian, so- 
crul lui, să-l lumineze cum să facă pentru a nu mai chinui 
oamenii, silindu-i să stea înaintea lui toată ziua, de dimi- 
neaţă pînă seara. 


CINE ŞI CUM A SCRIS LEGILE. 

Capitolul al XIV-lea LEGILE LUI MOISE SÎNT LE- 

P GILE UNOR STĂPÎNITORI DE 
SCLAVI 


eligia reprezenta pe vremuri o forță mult mai puter- 

nică decît azi. Natura domnea tiranic asupra 
oamenilor: stihiile, fenomenele naturii nu puteau 
fi explicate şi înţelese, păreau miraculoase şi de aceea erau 
divinizate. Omul era cu totul neajutorat datorită înapoierii 
sale economice, iar religia se insinua în toate relaţiile sociale: 
preotul se îndeletnicea cu medicina, cu lecuitul; implora 
ploi de sînge, tăuni, ciumă sau mană cerească; cerea aju- 
torul lui dumnezeu în luptă; în sfîrșit încheia pacea, pre- 
zicea viitorul și conducea expedițiile. 

Fiecare popor şi-a creat legislaţia sa, corespunzătoare 
treptei de civilizaţie pe care se afla. Chiar şi popoarele care 
încă nu cunosc scrisul au o legislaţie a lor, fie și nescrisă, 
păstrată în memoria bătrînilor. Acolo însă unde societatea 
s-a împărţit în clase, legile sînt făcute să apere interesele 
păturii sau clasei stăpînitoare. În societatea de păstori 

evrei exista deja împărţirea în clase; ea era o societate 
sclavagistă. lată de ce, dacă examinăm legislaţia evreilor 
în forma în care este ea expusă și descrisă în cărţile Ieșirea, 
Numerii, Deuteronomul şi Leviticul, vedem că legea e 
făcută să statornicească în primul rînd dreptul păstorilor 
proprietari. Proprietatea privată, dreptul de a avea sclavi 
și dreptul acestor paraziți care sînt preoţii la o parte în- 
semnată din produse sînt confirmate şi consfinţite de legiui- 
rile religioase. 

Cum puteau fi siliţi mai bine sclavii să se supună stăpi- 
nilor lor? Cum puteau fi siliţi mai bine credincioșii să aducă 
jertfe mai îmbelşugate popilor? Cum puteau fi mai bine şi 
mai ușor justificate măsurile ticăloase și înjositoare care 
se luau pentru subjugarea femeii? 

Foarte simplu: declarînd legile stăpinilor drept legi divi- 
ne, de proveniență dumnezeiască. Se pretindea că însuși 
dumnezeu a întocmit legile și a poruncit să fie îndeplinite 
întocmai. De aceea cel care încălca legile stăpînilor de 
sclavi însemna că a călcat legile lui dumnezeu. 

Popii susţin că cele cinci cărţi ale lui Moise au fost 
scrise de el însuși și că legile cuprinse acolo sînt legi pe 
care dumnezeu le-a dictat lui Moise pe muntele Sinai. 

Mai întîi să ne oprim o clipă și să cercetăm dacă în- 
tr-adevăr Moise a scris această carte. 

Astăzi știm cu precizie că denumirea de „cărțile lui 
Moise“ a fost introdusă în Biblie relativ de curînd. În 
versiunea iniţială ca nu se găsea. Dar iată ceva curios: 
în Deuteronom (XXXIV, 5, 6, 8) este descrisă moartea 
și înmormîntarea lui Moise. 

„Și a murit Moise, robul lui dumnezeu, în ţara Moa- 
bului, după porunca domnului. Și a fost îngropat în vale, 
tot în ţara Moabului, în dreptul Bet-Peorului, şi nimeni 
nu ştie mormintul lui pină în ziua de azi... 

Şi fiii lui Izrail au plins pe Moise în bărăganul Moabu- 
lui (în Iordania, aproape de Ierihon) treizeci de zile“. 

Aceste cuvinte arată limpede, în primul rînd, că această 
carte a fost scrisă de o altă persoană și nu de acel Moise 
despre care scrie Biblia, iar în al doilea rînd că Moise eo 
persoană fictivă. Căci, dacă Moise ar fi existat cu adevărat, 
cum ar fi putut el să descrie propria sa moarte, înmormintarea, 
ba incă şi ce a urmat după moartea sa? Ar fi putut el scrie 

despre sine: „Și nimeni nu știe mormintul lui pînă în ziua 
de azi“? Adică pînă în ce zi? E limpede că aceste cuvinte 
au fost scrise de o altă persoană. Nici un om cu mintea 
întreagă nu ar putea crede că Moise şi-a descris propria 
sa moarte și propria sa înmormîntare. Ar fi ca și cum 
răposatul ar merge în urma propriului său sicriu, însoţindu-și 
trupul decedat pînă la mormînt. 

În cartea Facerii (XXXVI, 31) se spune: 

„Iată acum regii care au stăpinit ţara Edomului mai înainte 
ca să fi stăpinit vreun rege peste fiii lui Izrail“. 

Nu mai poate fi nici o îndoială că aceste cuvinte au 
fost scrise pe vremea cînd evreii erau cirmuiţi de regi. Dar, 
după cum reiese din Biblic, pe timpul lui Moise evreii n-au 
avut nici un rege, aşa după cum, de altfel, nici nu a existat 
un stat propriu-zis. Aceeaşi indicație ne-o dau şi urmă- 
toarele cuvinte din cap. XII, v. 6:,,lar în acele zile locuiau 
în țară canaaniţii“. Aceste cuvinte au putut fi scrise numai 
după ce a trăit imaginarul Moise, cînd, potrivit Bibliei, 
canaaniții au părăsit această ţară. Prin urmare și cartea 
Facerii a fost scrisă de o altă persoană şi nu de Moise, 
aşa cum pretinde biserica. Ea a fost scrisă de mai mulţi 
oameni și cu mulţi ani mai tîrziu decît întîmplările descrise 
în ea. Prin urmare nu a fost scrisă de martori oculari. Dar 
evenimentele despre care vorbeşte cartea Facerii, ca şi cele- 
lalte cărţi biblice, n-au avut loc niciodată. 

Să deschidem, de pildă, cartea Numerii, la cap. XII, v. 3. 
Aici un autor anonim îl descrie astfel pe Moise: „Și era 
Moise blind foarte, mai mult decit toți oamenii de pe faţa 
pămintului“. Cum s-ar putea ca Moise să fi scris despre el 
însuși asemenea cuvinte ? Vorba ceea: „Laudă-mă gură ca să-ţi 
dau friptură !“. Să fi scris Moise despre el însuși în cartea 
Deuteronomul cum a fost îngropat? 

Sau să luăm cap. XX al cărţii. În versetul 1 sînt de- 
scrise evenimente care au avut loc în luna întii a anului al 
treilea după „ieșire“. Peste 20 de rînduri însă, în versetul 22, 
sint descrise întîmplări care s-au petrecut tocmai peste 38 de 
ani, către luna a cincea a anului al 40-lea al rătăcirii prin 
deşert. Dacă această carte ar fi fost scrisă de însuși condu- 
cătorul acestor rătăcitori prin pustie, cum ar fi putut el 
să uite acești 38 de ani și să sară peste ei cu atita uşu- 
rinţă? 


13* 195 


Nu mai vorbim de alte contradicții grosolane care se 
întîlnesc la tot pasul și în alte cărţi ale Bibliei. Aceste con- 
tradicţii se explică în special prin faptul că diferitele cărţi 
au fost scrise de persoane diferite și în perioade diferite. 

Vom stărui, totuși, asupra uneia dintre cele mai groso- 
lane contradicții, și anume aceea legată de cele 10 porunci. 

Să luăm cap. XXXIV al Leșirii. Aici ni se povesteşte 
cum a poruncit dumnezeu lui Moise să cioplească două table 
de piatră şi să copieze pe ele cuvintele care fuseseră scrise 
pe cele dintii table, sparte de Moise cînd s-a mîniat pe evreii 
păcătoşi. Ce era scris pe ele? 

După cap. XX al leșirii, aceste cuvinte ar fi fost: 

„l. Să nu ai alţi dumnezei afară de mine. 

2. Să nu-ţi faci ţie chip cioplit și nici un fel de ase- 
mănare cu cele ce sînt în cer, sus, sau pe pămînt, jos, 
sau în apele de sub pămînt. Să nu te închini lor, nici să 
slujești lor; căci eu sînt domnul dumnezeul tău, dumnezeu 
rîvnitor, care pedepsesc păcatele părinţilor care mă urăsc 
pe mine, în copiii lor, pînă la al treilea și la al patrulea 
neam. Şi mă milostivesc pînă la al miilea neam către cei 
ce mă iubesc și păzesc poruncile mele. 

3. Să nu iei în desert numele domnului dumnezeului 
tău... 

4. Adu-ţi aminte de ziua Sîmbetei ca să o sfințești pe 
ea56. Șase zile lucrează și fă toate lucrurile tale, iar ziua a 
șaptea este sîmbăta, ziua domnului dumnezeului tău. Să 
nu lucrezi în ea nici un lucru, nici tu, nici fiul tău, nici 
fiica ta, nici robul tău, nici roaba ta, nici dobitocul tău, 
flici străinul tău care locuiește înăuntrul cetăţii tale. Că 
în şase zile făcut-a domnul cerul și pămîntul, marea și 
toate cîte sînt, iar în ziua a șaptea s-a odihnit. De aceea 
a binecuvîntat domnul ziua a șaptea şi-a sfinţit-o. 

5, Cinsteşte pe tatăl tău şi pe mama ta, ca să-ţi fie ţie 
bine și să trăieşti zile multe pe pămîntul pe care ţi-l va da 
domnul dumnezeul tău. 

6. Să nu ucizi. 

7. Să nu fii desfrînat. 

8. Să nu furi. 

9, Să nu mărturisești strimb împotriva aproapelui tău. 

10. Să nu poftești casa aproapelui tău, să nu poftești 
femeia aproapelui tău, nici pe robul lui, nici pe roaba lui, 

nici boul lui, nici asinul lui și nimic din toate cîte sînt 
ale aproapelui tău“ (XX, 3—17). 

Acesta este de fapt un cod, un scurt cod de legi pe care, 
după cuvintele cărţii Ieşirea, le-ar fi dat dumnezeu evreilor 
prin mijlocirea lui Moise. 

Să citim acum capitolul V al cărţii Deuteronomul. Aici 
ne sînt arătate de asemenea cuvintele care au fost scrise 
pe tablele legii. 

În cap. XXXIV al Leşirii (v. 14—26) aceste zece porunci 
sună cu totul altfel. Dar tocmai în acest capitol se spune 
(v. 28) că Moise a scris chiar aceste cuvinte pe lespezi (le 
transcriem puţin prescurtat): 

„l. Nu trebuie să te închini la un alt dumnezeu, fiindcă 
domnul care se cheamă «rîvnitorul» într-adevăr este dumne- 
zeu rîvnitor. 

2. Să nu-ți faci ţie chipuri turnate idolești. 

3. Să tii sărbătoarea azimelor. 

4. Șase zile lucrează, iar în ziua a şaptea odihneşte-te; 
chiar în vremea aratului și a seceratului să te odihnești. 

5, Să ţii de asemenea sărbătoarea săptămînilor, sărbă- 
toarea pîrgăi la secerișul grîului și sărbătoarea culesului 
la sfîrșitul anului’. 

6. De trei ori pe an să se înfăţișeze, înaintea domnului 
dumnezeului lui Izrail, toţi cei de parte bărbătească din 
norodul tău. 

7. Să nu aduci sîngele jertfei mele cu pîine dospită. 

8. Să nu fie păstrată de seara pînă dimineaţa jertfa săr- 
bătorii pașştelui. 

9. Fruntea pîrgăi din țarina ta să o aduci în casa domnu- 
lui dumnezeului tău. 

10. Să nu fierbi iedul în laptele mamei sale“5. 

Ne întrebăm .acum care din porunci trebuie considerate 
ca fiind cele adevărate? Pe care dintre ele le-a scris dumnezeu 
pe lespezile de piatră? 

Comparaţi cu atenţie aceste zece porunci? și veţi vedea 
că ele sînt cu totul deosebite și, prin urmare, au fost scri- 
se de autori diferiți şi nu de un singur om. 

Dacă e adevărat că prima dată pe lespezi erau scrise porun- 
cile pe care le citim în cap. XX al Icșirii și în cap. V al Deu- 
teronomului, iar a doua oară dumnezeu a scris ceea ce citim 
în cap. XXXIV al Leșirii, atunci credinciosul este îndreptățit 

să presupună următorul lucru: cind Moise a spart tablele 
și le-a dus pe munte pentru ca colaboratorul lui întru compu- 
nerea poruncilor să le scrie din nou, atunci dumnezeu a 
uitat (de cîte ori nu uitase moşneagul altele şi mai înainte!) 
Ce scrisese prima oară şi a scris poruncile despre merinde 
(azimă şi pîine dospită) şi despre îndatorirea de a aduce 
popilor primele roade ale pămîntului etc. 

Explicaţia este însă mult mai simplă. Nici una dintre 
cărțile Bibliei n-a fost scrisă de Moise, deoarece Moise despre 
care povestește Biblia n-a existat. De asemenea n-au fost 
scrise de Moise nici legile. Povestea potrivit căreia dumnezeu 
ar fi scris aceste legi este o născocire a popilor evrei pentru 
a înșela mai ușor poporul și a obliga masele să se supună 
legilor făcute de exploatatori. Legile, ca și cărţile biblice, 
au fost alcătuite de diferiți oameni în perioade diferite și 
au fost apoi mereu modificate şi completate. | 


CUM ARUNCA MOISE CU PRAF 
ȘI FUM ÎN OCHII EVREILOR 
(Ieşirea, XIX) 


Capitolul al XV-lea 


R egii spun că ajung regi, fiind „unşi de dumnezeu“. 

Nu o dată în cursul frămîntatei istorii a omenirii 

s-a întîmplat ca un suveran să se urce pe tro- 

anul rîvnit numai datorită unor sîngeroase fărădelegi. Însă 

după ce popii îl miruiau în creștet, îi puneau coroana pe 

cap şi-l numeau „unsul lui dumnezeu“ şi rege prin „mila 

domnului“, el poruncea supușilor să asculte de el ca de 
dumnezeu. 

Unii împărați însă nu se mulţumeau cu atît. Ei pretin- 
deau, nici mai mult nici mai puţin, că au o obiîrşie divină. 
Astfel împăratul Chinei își spunea fiul cerului, micadoul 
japonez — fiul soarelui, faraonul egiptean — fiul soarelui 
Ra sau fiul zeului, iar împărații romani se împodobeau 
cu titlul de „august“ (adică „divin“ sau „sfînt“). De la 
împărații romani obiceiul acesta a trecut la cei bizantini 
şi apoi, prin ei, la țarii ruși, care îşi spuneau „unșii lui 

dumnezeu“. Nu e de loc greu de înțeles de ce acești împă- 
rați şi regi cereau să fie veneraţi ca niște dumnezei! (Re- 
ligia cere: „De dumnezeu să te temi, iar pe împărat să-l 
respecţi“). Şi, de asemenea, nu e de loc greu de înţeles de 
ce pretindeau că puterea pe care o aveau, precum și legile 
lor, veneau de la dumnezeu! 

Regii și exploatatorii evrei, ca şi suveranii de mai tîr- 
ziu, judecătorii, împărații, sau consulii (la romani), pre- 
tindeau şi ei că legile lor sînt legi dumnezeieşti. Această 
împodobire a legii cu o origine divină ajuta pe suverani 
să supună masele voinţei lor și garanta respectarea aces- 
tor legi. 

Biblia povesteşte, iar popii repetă același lucru de două 
mii de ani și mai bine, căutînd să convingă pe creduli de 
această nerozie, că legile amintite în capitolul precedent 
au fost date evreilor de însuşi dumnezeu pe muntele Sinai. 
Am arătat atunci că aceste afirmaţii se contraziceau chiar 
în textul biblic. Să examinăm însă mai de aproape legende 
muntelui Sinai. 

În cap. XIX al Ieșirii, Biblia istoriseşte că pasămite 
dumnezeu l-ar fi chemat pe Moise sus pe munte. 

„Și Moise s-a suit în muntele lui dumnezeu, iar domnul 
l-a strigat din munte şi i-a zis...“ (v. 3). 

Nu-i nimic de mirare aici pentru cel care a studiat 
istoria religiei. După credinţele grecilor antici, de pildă, 
zeii lor trăiau pe muntele Olimp. În general, munţii înalţi 
erau consideraţi drept lăcașuri ale zeilor$0. Dar în special 
erau consideraţi lăcașuri ale zeilor la unele popoare (și 
mai sînt consideraţi și astăzi) așa-numiții munţi vulcanici, 
printre care se numără şi muntele Sinai. Acești munţi 
aruncă din timp în timp din măruntaiele pămîntului mase 
topite și incandescente (cum au fost, de pildă, erupțiile 
vulcanilor din Italia sau din Japonia). Aceşti vulcani își 
deschid din cînd în cînd craterele şi atunci ţîșnește din ei 
fum, foc şi aburi, iar uneori chiar o masă de piatră topită 
— lava. Dar sînt vulcani care încă nu s-au răcit și sînt 
mereu în erupție; craterul lor fumegă continuu şi scoate 
tot timpul foc și cenușă. De aceea poporul spune că acești 
munți scuipă flăcări. 

Să urmărim mai departe povestirea biblică. Moise i-a 
adus pe evrei la un astfel de munte vulcanic. Ajuns acolo, 


199 


Moise se caţără pe munte, spunînd că a fost chemat de dum- 
nezeu. Prin urmare, dumnezeu trăiește pe munte și tot- 
odată are un glas care poate fi auzit de urechile omenești! 
Înseamnă că el poate fi şi văzut? Şi dacă poate fi văzut şi 
auzit, dacă trăieşte pe munte, înseamnă că poate fi chiar 
măsurat şi descris. Așa îşi închipuiau oamenii din vechime 
pe dumnezeul lor. 

Biblia găsește însă mijlocul de a se contrazice și în 
această privinţă. Astfel în cartea Facerii (XXXII, 31) se 
spune: 

„Am văzut pe dumnezeu faţă către faţă...“. 

lar în Epistola I a lui loan (IV, 12) se spune: 

„Pe dumnezeu nimeni nu l-a privit vreodată“. 

În Faptele apostolilor (IX, 7) se spune: ` 

„lar bărbaţii care mergeau cu el pe cale (adică cu Pavel) 
au stat locului înmărmuriţi, căci glasul îl auzeau, dar nu 
vedeau pe nimeni“. 

Dar aceleaşi Fapte (XXII, 9) dezmint îndată afirmaţia 
aceasta: 

„Cei ce erau cu mine au văzut într-adevăr lumina, dar 
n-au auzit vocea celui ce-mi vorbea“. 

În cartea Ieşirea se spune însă că pe muntele Sinai 
dumnezeu nu numai că discută cu Moise, dar vorbește în 
asemenea chip încît toți aud glasul lui. 

„Apoi domnul a rostit către Moise: iată eu voi veni 
la tine în nour des (e cam nebuloasă toată povestea. — 
Em. 1.), ca să audă poporul cînd voi vorbi cu tine şi așij- 
derea să aibă credinţă în tine pururea“ (XIX, 9). 

Dar, dacă trăiește în adevăr pe munte și dacă discută 
in acest chip, de ce nu lasă atunci dumnezeu pe toţi evreii 
să vină la el? Să-l privească măcar o dată, să se minuneze 
de măreţia lui, să-i audă glasul. Dar tocmai asta era și teama 
biblicului Moise, ca și a tuturor popilor, deoarece tot 
ce spun ei sînt simple născociri. Basmul acesta cu dum- 
nezeul de pe munte era spus și el cu un anumit scop. El 
trebuia să servească pentru a întări în popor respectul 
pentru preoţi și a face să se creadă că popii sînt un fel de 
oameni deosebiți cu care dumnezeu însuși binevoiește să 
discute, lucru la care nu pot năzui muritorii de rînd. 

Dar autorii Bibliei merg și mai departe. Ei caută 
să-i bage pe oameni în sperieţi pentru a-i face să creadă 

că pe munte ar trăi cu adevărat domnul dumnezeu. Şi 
Moise încearcă să facă tocmai așa ceva. El spune vechilor 
evrei: mi-a poruncit dumnezeu să vă spun că, dacă îl veţi 
asculta și veţi respecta legile (vom vedea mai departe cum 
arătau aceste legi), atunci el vă va copleşi cu bogății. lar 
dacă nu le veţi respecta, se va răzbuna cumplit pe voi. 

„lar domnul l-a strigat din munte și i-a zis: aşa să 
vorbesti casei lui Iacob şi să dai în știre fiilor lui Izrail: 

.„„„De veţi asculta întocmai de glasul meu și de veţi 
păzi descoperirile legămîntului meu (dacă veţi fi copii 
cuminţi, dacă veţi asculta pe tăticu şi pe mămica, am să 
vă dau o prăjitură. — Em. 1.), dintre toate neamurile voi 
veţi fi norodul meu, căci al meu este tot pămîntul! Şi 
voi îmi veţi fi mie împărăție preoțească și neam sfînt!“ 
(Ieşirea, XIX, 3, 5—6). 

Mai încape vorbă! Cum era să nu-i placă poporului 
asemenea cuvinte? Ce puteau răspunde vechii evrei la ase- 
menea propuneri? Fireşte că au fost îndată de acord, după 
ce Moise le-a făgăduit tot pămîntul în numele domnului. 

„Atunci tot poporul a răspuns într-un glas şi a zis: 
tot ceea ce ne-a grăit domnul (pînă acum n-am auzit nimic 
în afară de făgăduieli. — Em. 1.) vom face“ (XIX, 8). 

Și Moise se caţără din nou pe munte. Mă duc, adică, 
să transmit răspunsul vostru lui dumnezeu. 

Ei, comedie! Dar parcă dumnezeul acesta era atotpu- 
ternic şi atotştiutor! Atunci cum de n-a ştiut că evreii 
nu vor respecta poruncile lui. Dar dumnezeul biblic se în- 
şală la fiecare pas, pentru simplul motiv că este pe de-a-n- 
tregul născocit. 

După ce a umblat pe munte, Moise se îndreaptă iar 
spre evrei şi le spune: „...Poimîine se va pogorî domnul 
în văzul poporului întreg (deci dumnezeu poate fi văzut!) 
pe muntele Sinai“. Evreii, desigur, ar fi vrut să urce şi 
ci pe munte, dar atunci ar fi văzut că nu-i nici un dumnezeu 
acolo. De aceea Moise încearcă din nou să-i sperie și le spune 
că dumnezeu nu le dă voie nici să se apropie de poalele 
muntelui. Moise pretinde că redă vorbele lui dumnezeu: 

„Şi să pui poporului hotar împrejurul muntelui și să-i 
spui: feriți-vă să nu vă suiţi pe acest munte, nici ăs vă atin- 
geți de poalele lui! Oricine se va atinge de munte să moară! 
Să nu puneţi mîna pe el! Cel ce se va atinge de el să fie 

ucis cu pietre sau să fie străpuns cu săgeata (dacă ar fi 
existat pe atunci revolvere, puști sau mitraliere, cu sigu- 
ranţă că dumnezeu ar fi spus: să fie împușcat cu un mauser, 
cu un browning, cu o pușcă sau cu o mitralieră; aşa însă 
îl străpungeau numai cu o săgeată ca sălbaticii sau îl omorau 
cu pietre. — Em. I.): nici dobitoc (şi de dobitoace se 
temea), nici om să nu mai trăiască!“ (XIX, 12—13). 

Aspru dumnezeu! Ce rost avea și moartea dobitoacelor? 
Pentru că popii aveau nevoie de asemenea sperietori ca să 
menţină poporul sub influenţa lor. Să vă spălaţi, li s-a spus, 
să îmbrăcați veșminte curate și să nu vă atingeţi de femei. 
(Destrăbălaţii de popi spun că femeia este „amfora diavo- 
lului“, fiinţă necurată. Atingerea ei, după părerea popilor, 
pîngărește totul. Observaţi acum contradicţia: în versetul 
13 se spune: 

„Numai cînd cornul va suna prelung să se urce pe munte!“ 

Cîteva rînduri mai jos însă, după ce s-a auzit sunetul 
cornului, aflăm următoarele: 

„Și sunetul cornului răzbătea și clocotea puternic. 
Moise vorbea, iar dumnezeu îi răspundea cu glas de tunet“ 
(XIX, 19). Şi ce spunea acest dumnezeu? 

„Pogoară-te și îndeamnă stăruitor poporul să nu năvă- 
lească spre domnul să-l vadă, ca să nu piară cu grămada! 
Chiar şi preoţii care se apropie de domnul să se sfinţească pe 
sine, ca nu cumva domnul să facă prăpăd printre ei!“ (XIX, 
21—22). 

Aşadar, nici cind a sunat cornul nu aveau oamenii voie 
să se urce pe munte. Dumnezeu spune pentru a doua oară 
că nici unui muritor de rînd nu-i este îngăduit să urce pe 
munte. Astfel minciuna ar fi fost descoperită. De aceea 
ameninţă cu moartea. Se pare însă că preoţii aveau totuși 
voie să urce (numai dacă se sfinţeau înainte); popii erau 
doar Qamenii lui! 

Ceva mai jos însă dumnezeu uită iarăși ce spusese şi 
adaugă: 

„Du-te, coboară-te şi apoi urcă-te, tu și cu Aaron; iar 
preoții și poporul să nu dea năvală să se suie la domnul, ca 
să nu facă prăpăd în ei!“ (XIX, 24). 

Prin urmare, dumnezeu s-a răzgîndit şi în privinţa 
preoţilor. Mai bine fără martori. Poţi face potlogării în 
tihnă. Căci ce te faci dacă se va găsi vreun popă care să 

spună totuși adevărul? Deși se întîmplă rareori, e adevărat, 
totuşi, că se mai întîmplă! 

Pe Aaron a poruncit totuși să-l aducă cu el. În cap. 
XX, XXI și XXIII vedem, cu toate acestea, că Moise 
discută singur cu dumnezeu, fără Aaron. Prin urmare 
chiar fără nici un martor! E mai sigur! 

Autorii Bibliei par să fi prevăzut însă că asemenea lucruri - 
vor da naștere la îndoieli. De aceea în cap. XXIV dumne- 
zeu se adresează din nou lui Moise: 

„Şi domnul a zis către Moise: suie-te la domnul tu și 
Aaron, şi Nadab şi Abiu, şi șaptezeci dintre bătrînii lui 
Izrail și închinaţi-vă de departe! Și Moise să se apropie 
singur către domnul, iar aceia să nu se apropie şi poporul să 
nu se suie împreună cu el!“ 

De ce era nevoie de aşa ceva? Foarte simplu: pentru a 
spune apoi că nimeni nu-l poate auzi pe dumnezeu afară 
de Moise, întrucît dumnezeu pedepseşte cu moartea pe cel 
ce îndrăzneşte să se apropie. 

Cu toate acestea, toți acești delegaţi (în total 74 de 
oameni) ai poporului evreu se pare că, totuși, l-au văzut pe 
dumnezeu. 

„Și au văzut pe dumnezeul lui Izrail; şi sub picioarele 
lui (deci dumnezeu are picioare) era ca un pod de strălu- 
citoare safire şi ca inima cerului celui mai senin. Însă asupra 
acestor aleși dintre fiii lui Izrail, domnul nu și-a întins 
mîna lui, ci ei priviră pe dumnezeu, iar după aceea au mín- 
cat şi au băut“ (XXIV, 10—11). 

Nu e clar însă: adică au băut și au mîncat împreună cu 
dumnezeu? S-ar părea că împreună. Dar îndată ce lucrurile 
ajung la o discuţie serioasă, Moise îi îndepărtează din nou 
și începe cu dumnezeu o convorbire despre pravile. 

n acest timp se pare că muntele Sinai ar fi fumegat și 
s-ar fi cutremurat, iar din el ieșea fum, „ca dintr-un cuptor“ 
(XIX, 18). Probabil că vulcanul era în activitate. Totuși 
se găseau pe povîrnișurile lui şi unele locuri ferite (cum se 
găsesc de altfel şi pe povîrnișurile altor vulcani activi). 
Moise stătea, așadar, pe munte (după cum se vede, avea şi 
provizii mărișoare de hrană; altfel ce ar fi mîncat și băut 
14 de oameni?) şi nu lăsa pe nimeni să se suie acolo. A pogoriît 
upoi de pe munte zicînd: iată ce mi-a poruncit dumnezeu 
să vă spun. 

Dar s-ar putea ca lucrurile să se fi petrecut și altfel. 
Anume, ca să fie mai înfricoşător (poate că erupția vulca- 
nului nici n-a avut loc), Moise a aprins un foc mare și a 
început să bată toba și să sune din trîmbiţă. Poporul era 
cuprins de spaimă de moarte. Stătea jos la poale şi nu 
îndrăznea să se atingă de munte. Credea tot ce i se spunea. 

Astfel biblicul, fictivul Moise arunca cu praf și fum în 
ochii poporului credul. 

Popii diferitelor culte încearcă să ne convingă că pe 
muntele Sinai vechii evrei ar fi primit poruncile chiar de la 
dumnezeu, prin Moise$l. Pesemne că Moise acesta era un 
fel de stenograf care scria la iuţeală după dictare, cu dife- 
rite semne, ce-i spunea dumnezeu, așa încît în 40 de zile 
dumnezeu a reușit să-i dicteze toate legile. Probabil că dum- 
nezeu vorbea destul de repede, căci altfel n-ar fi putut 
pălăvrăgi atîta într-un răstimp aşa de scurt, iar Moise 
așijderea n-ar fi reușit să scrie totul. Am arătat însă în 
capitolele anterioare că toate poveștile acestea sînt niște 
baliverne și că înseşi aşa-numitele cărţi ale lui Moise nu au 
fost scrise de Moise, ci de persoane diferite, care au trăit 
mult mai tîrziu decît acest legendar erou și legislator evreu. 
De asemenea cititorul a putut să vadă în capitolul precedent 
în ce chip șarlatanesc a fost aranjată în Biblie această legis- 
laţie. Moise nu dă voie nimănui să se apropie de munte și 
face tot felul de scamatorii în vîrful muntelui, însoţindu-se 
de sunetul cornului, de tunzte şi de fum („fum ce ieşea ca 
dintr-un cuptor“). Are însă grijă să nu fie nimeni prin apro- 
piere, nici un fel de martori. Apoi anunţă că tot ceea ce s-a 
apetrecut a fost pus la cale de dumnezeu. Dar lucrurile sînt 
într-atîta cusute cu aţă albă, încît numai un orb n-ar putea 
vedea minciuna. Cititorul „Bibliei“ noastre a aflat care 
erau primele legi (cele zece porunci). Dar iată însă că într-un 
loc se vorbește de unele legi, iar într-alt loc despre altele, 
așa încît nu mai știi ce să înţelegi, căci dumnezeu amestecă 
laolaltă tot soiul de porunci: să-ţi respecţi părinţii, să nu 
rîvnești femeia sau măgarul sau robul aproapelui, să nu fii 
desfrînat, să pregătești într-un anumit fel aluatul și, în 
general, să îndeplinești anumite prescripţii culinare și așa 
mai departe, căci în două locuri diferite ale Bibliei sînt 
cuprinse două liste diferite ale celor zece porunci. 

Dacă vom trece acum la pravilele cuprinse în cărţile 
Ieşirea, Leviticul, Numerii și Deuteronomul și cunoscute 
sub denumirea de „pravilele lui dumnezeu“ sau „legile lui 
Moise“, vom vedea că este vorba, de fapt, de un întreg cod 
de legi, alcătuite în epoci diferite şi care din timp în timp 
a fost completat sau modificat, păstrînd însă întotdeauna 
un caracter sclavagist. Peste tot se subliniază: unele legi 
pentru bogaţi și altele pentru săraci, unele legi pentru stă- 
pini și altele pentru sclavi. 

Vom examina separat aceste legi şi, drept exemplu, 
vom arăta că după cele zece porunci urmează legile în 
legătură cu sclavii. 

„lată acum legiuirile pe care să le pui înaintea lor: 
de vei cumpăra rob evreu, el să-ţi slujească șase ani, iar în 
al șaptelea an să iasă slobod, fără răscumpărare. Dacă a 
venit singur, singur să iasă; dacă a venit cu el soţie, să iasă 
și soţia lui cu el. Dacă stăpînul lui i-a dat femeie și aceasta 
i-a născut lui fii sau fiice, femeia și copiii să fie ai stăpi- 
nului ei, iar el să iasă singur. lar dacă robul va zice sus 
şi tare: iubesc pe stăpînul meu, pe femeia şi copiii mei și 
nu vreau să mă liberez, atunci să-l ducă stăpînul său înaintea 
lui dumnezeu şi să-l pună lîngă uşă sau lîngă ușor şi stă- 
pînul său să-i găurească urechea cu o sulă; iar el să-i fie rob 
de-a pururi“ (XXI, 1—6). 

Asupra acestei scurte predoslovii a „dumnezeieştilor pra- 
vile“ face să ne oprim puţin. Mai întîi de toate ce ţintă urmă- 
rea această „lege a domnului?“ Ea consfințea sclavia, dreptul 
oamenilor bogaţi de a cumpăra pe cei săraci și a-i transforma 
în sclavi ai lor. Potrivit acestei legi, evreul bogat putea 
cumpăra nu numai oameni de altă credinţă, dar chiar şi 
evrei, pe care-i putea transforma în sclavi. Odată cumpărat, 
sclavul trebuia să lucreze pentru stăpîn fără plată timp 
de şase ani. În al şaptelea an (cînd i se împlinea sorocul 
robiei) el putea să se elibereze fără răscumpărare. Aici 
încep însă chițibușurile: dacă stăpînul i-a dat femeie, el 
poate ieşi numai singur, fără femeie. Dar de unde putea 
sclavul lua femeie dacă nu de la stăpînul său? Trebuia 
udică să se însoare tot cu o sclavă. Care femeie liberă s-ar 
fi măritat cu un sclav în timpul acela, cînd situaţia de 
sclav era atît de umilă şi de nenorocită? Sclavii se însu- 
rau, așadar, cu sclave. Şi iată acum că vine stăpîriul de 

sclavi cu „legea domnului“, care, cică, nu-i legea unui 
oarecare stăpîn de sclavi, ci a lui dumnezeu însuși. Stăpi- 
nul de sclavi spune sclavului: eu nu te ţin, poţi pleca, 
dar nevasta ta și copiii tăi rămîn la mine. Ce-i rămînea 
atunci sclavului de făcut? Să rămînă sclav și al șaptelea 
an. Dar dacă rămînea sclav al şaptelea an, atunci rămînea 
sclav pe vecie. Pentru a înfrumuseţa această cruntă lege 
a stăpînilor, Biblia pune pe buzele sclavului cuvinte de 
dragoste faţă de stăpîn. Fiecare sclav trebuie să spună: 
„lubesc pe stăpînul meu, pe femeia și copiii mei şi nu 
vreau să mă eliberez“. Noi știm însă că, dacă sclavul își 
iubea cu adevărat nevasta și copiii, în schimb pe stăpîn 
îl ura. Dar legea îl obliga să spună: „Iubesc pe stăpînul 
meu“. Stăpînul de sclavi se folosea de acest drept și în- 
semna urechile sclavului său, făcîndu-l sclav pe veci, în- 
tocmai cum face ţăranul care crestează urechea vitei pentru 
a c însemna cu semnul său. Cu alte cuvinte, sclavul era 
înfierat după legea domnului. 

lată prima lege pe care o citim în „dumnezeieştile pra- 
vile“. Şi această legislaţie sclavagistă domină întreaga 
Biblie. Ceea ce nu se poate face cu un om liber se poate 
face cu un sclav; o măsură pentru stăpîni, alta pentru 
sclavi. Dacă se întîmpla ca fiului stăpînului să-i placă o 
sclavă oarecare, atunci legea domnului îngăduia stăpînului 
să ia sclava pentru desfătare. Dar el era totodată liber 
să-şi ia şi altă nevastă. Şi ce făcea atunci cu sclava? „Le- 
gea domnului“ spune așa: 

„Dacă însă își va lua altă soţie, el să nu-i scadă nimic 
dhici din hrana ei, nici din îmbrăcămintea ei, nici din traiul 
împreună. lar cînd aceste trei lucruri nu i le va împlini, 
atunci să iasă de la el, în dar, fără răscumpărare“ (XXI, 
10—11). Înseamnă că putea să-și bată joc de sclavă, iar 
apoi s-o alunge. Şi toate astea popii ni le prezintă drept 
exemple de moralitate! 

„Legea domnului“, sau „Legea lui Moise“, nu cunoaște 
mila. Legea aceasta crudă a fost alcătuită pe timpul cînd 
tribul evreu nomad purta războaie sîngeroase cu o serie 
întreagă de triburi de același fel. 

„lar dacă îi va fi pricinuit vătămare fără leac, atunci 
să dai viaţă pentru viaţă. Ochi pentru ochi, dinte pentru 
dinte, mînă pentru mînă, picior pentru picior. Arsură pen- 

tru arsură, rană pentru rană, vînătaie pentru vînătaie“ 
(XXI, 23—25). 

Aici este însă vorba de egali, adică de stăpîni între ei, 
căci pentru sclavi erau alte legi. Putea sclavul să scoată 
stăpînului ochiul pentru ochiul pe care i-l scosese acesta? 
Fireşte că nu. Legea îl oprea. 

„Și de va lovi cineva în ochi pe robul său sau va lovi 
în ochi pe roaba sa și-i va prăpădi ochiul, să-l lase liber 
ca despăgubire pentru ochi. Şi de va sări dintele robului 
său sau dintele roabei sale, să-l lase liber ca despăgubire 
pentru dinte“ (XXI, 26—27). 

În felul acesta stăpînul putea să scoată robului ochiul 
sau dintele şi să rămînă aproape nepedepsit. Cum în Biblie 
nu se spune ce fel de pedeapsă se dădea pentru doi sau trei 
dinţi, urmează că stăpînul putea să schilodească cum voia 
pe sclav fără să fie pedepsit în vreun fel. Putea adică să-i 
scoată toţi dinţii şi amîndoi ochii, iar apoi „să-l elibereze“ 
orb și schilodit. 

ntrucît evreii erau un popor de păstori, o serie întreagă 
de legi se referă cu deosebire la păstorit. Se arată, de pildă, 
ce trebuie să se facă cînd se vatămă o vită: dacă vita cade 
într-o groapă şi se schilodește, dacă o vită împunge pe 
alta sau împunge un om etc. Dacă boul împunge un om, 
femeie sau bărbat, şi stăpînul ştie că vita era nărăvașă, 
atunci și vita și stăpinul ei erau uciși. Dar asta numai cînd 
vita împunge un stăpîn, căci pentru sclav legea e alta: 

„Dacă boul va împunge un rob sau o roabă, să se plă- 
tească stăpînului lor 30 de sicli de argint, iar boul să fie 
ucis cu pietre“ (XXI, 32). 

Aici trebuie să observăm că evreii nu erau monoteiști, 
căci în textul original al Bibliei se spune: „Să-l ducă stă- 
pînul lui înaintea zeilor“. Popii încearcă să explice acest 
pasaj sprijinindu-se pe psalmul 81, versetele 1, 2, 6, şi 
spunînd că aici este vorba despre judecători. Dar această 
explicaţie este pur şi simplu trasă de păr și nu lămureşte 
nimic. 

Dacă n-ar fi existat alte legi și 'mai crîncene cu privire 
la sclavi, ar fi fost suficient acest exemplu pentru a arăta 
cît de crudă era „legea domnului“, adică legea stăpînilor, 
făurită în întregime pentru supunerea sclavilor. Şi dacă 
burghezia din toate ţările propovăduieşte și azi asemenea 

„legi“, răspîndind Biblia în milioane de exemplare în masele 
largi, ea face acest lucru pentru a educa pe oamenii muncii 
în spiritul legilor sclavagiste, pentru a-i învăţa să se supună 
stăpînilor de sclavi de astăzi: capitaliștii şi moșierii. Vom 
mai reveni la aceste legi sclavagiste. Deocamdată vom sub- 
linia o altă trăsătură a acestor legi, tot atît de caracteris- 
tică, și anume întărirea crescindă a puterii clerului, a castei 
preoţilor, a păturii preoțești mai întii de toate prin acapa- 
rarea a tot felul de bogății. În legătură cu aceasta sînt 
scrise multe, foarte multe „legi ale domnului“. Preoţii evrei 
se temeau foarte mult de concurenţa altor popi, şi de 
aceea, prin gura lui Moise, ei cer pedeapsa cu moartea 
pentru toţi cei ce se vor închina altor dumnezei. ` 

„Cel ce jertfeşte la alți dumnezei afară de domnul să fie 
ucis“ (XXII, 19). 

Asemenea pasaje pot fi găsite cu duiumul în Biblie, 
carte care propovăduiește o intoleranţă înverșunată faţă de 
orice credinţă străină, față de orice concepție străină. Biblia 
nu admite nici un fel de libertate religioasă, ba, dimpotrivă, 
cere moartea pentru toţi cei ce se închină altor dumnezei 
decit cei ai evreilor. 

„Legea domnului“ nu o dată amintește: 

„Pirga de la aria ta și de la teascul tău să nu intirzii 
să mi le aduci, iar pe întîiul-născut dintre fii tăi să mi-l 
hărăzești mie. Cu vitele tale mari și cu vitele mici așa 
să faci: șapte zile să stea cu mama lor, iar în a opta zi 
să mi le dai mie“ (XXII, 28—29). 

„Să ţii sărbătoarea azimelor... și nimeni să nu vie înain- 


tea mea cu mina goală“ (XXIII, 15). 


Capitolul al XVI-lea SC O A TE BAN II! 


A tunci a grăit domnul lui Moise şi a zis: spune 
2) fiilor lui Izrail să-mi aducă daruri; de la tot 
omul pe care-l îndeamnă inima să dea, să pri- 

miți daruri pentru mine“ (XXV, 1—2). 
Ce daruri pretindeau preoții evrei în numele lui dumne- 
zeu? Exact aceleaşi pe care le cer toți preoții din lume. 

În gospodăria domnului (adică în a popii), orice prinde 
bine. 

„lată darurile pe care să le primiţi de la ei: aur și argint 
și aramă; porfiră violetă, stacojie şi vişinie, vison ? şi păr 
de capră; piei de berbec vopsite roșu și piei de vițel de mare și 
lemn de salcim (nu era prost, nu voia să ia lemn slab. 
— Em. 1.) ; untdelemn pentru candele, miresme pentru mir şi 
pentru tămiia cea bine mirositoare (adică parfumuri, apă 
de colonie. — Em. I.); pietre de onix și pietre scumpe de 
pus la efod și la hoșen (adică briliante și alte pietre scumpe; 
ştia să aleagă! — Em. I.); și să-mi faci locaş sfînt ca să 
locuiesc în mijlocul lor“ (XXV, 3—8). 

Cu 'alte cuvinte: luaţi tot ce vă pică, dar totodată 
străduiţi-vă să adunaţi tot ce-i mai scump. Întrucît sînt 
mulți proști care cred în mine, lămuriţi-i pe aceștia că și 
pentru dumnezeu trebuie construită o casă în care el să 
trăiască și să locuiască printre voi; doar n-o să înnopteze 
pe stradă, săracul! l 

Si dumnezeu din ceruri s-a sfătuit cu arhitectul său, 
Moise, cum să zidească templul și din ce să-l facă. I-a arătat 
planul şi chiar o machetă mică a templului. I-a arătat apoi 
diferite exemplare de case, de vase preoțești şi sfinte. Pe 
urmă a început să discute în amănunţime planul cu Moise. 

„intocmai (vei face) cum îţi voi arăta eu: chipul loca- 
șului și chipul tuturor odoarelor lui întocmai să le faci“ 
(XXV, 9). 

Și începe o descriere care ţine de la cap. XXV pînă la 
cap. XXIX. Pe patru pagini întregi se descrie cum tre- 
buia construit templul și unele detalii ale lui. Poate oare 
fi cineva atît de prost încît să creadă că, acum cîteva mii 
de ani, un păstor evreu care pînă nu de mult păscuse vacile 
preoţilor a stat patruzeci de zile pe vîrful unei stînci din 
Arabia cu dumnezeul atotputernic, omniprezent, atotștiutor 
ca să discute asemenea treburi? 

„Așadar să-mi faci un chivot de lemn de salcîm; lun- 
gimea lui să fie de doi coţi şi jumătate, lăţimea de un 
cot si jumătate... Şi să-l fereci cu aur curat și pe dinăuntru 
și pe dinafară să-l fereci, iar sus să-i faci o ghirlandă de 
aur de jur împrejur. Și să torni pentru chivot patru verigi 
de aur și să le prinzi la cele patru colţuri de jos ale lui, 
două verigi de o parte și două verigi de cealaltă latură. 

Și să faci pîrghii de lemn de salcim și să le îmbraci cu 
aur... Iar pîrghiile să rămînă în verigile chivotului şi să 
nu fie scoase din ele... Să faci pe urmă un capac de aur 
curat; lungimea lui să fie de doi coţi şi jumătate, iar lă- 
ţimea lui de un cot și jumătate (ca şi cum capacul putea 
fi mai mic decît chivotul! Doar orice tîmplar, oricît de 
prost, ştie că o cutie nu poate fi închisă dacă îi faci capacul 
mai mic. — FEm.]). Să mai faci doi heruvimi$3 de aur 
(ăştia ce fiare mai sînt? — Em. I) şi să-i faci din aur ce- 
cănit, răsărind din cele două capete ale capacului. Să faci 
să iasă un heruvim din capătul acesta și un heruvim din 
capătul celălalt (de bună seamă ca să nu se bată. — 
Em. I); din capacul de aur să faci să iasă heruvimii la 
cele două capete ale lui. Iar heruvimii să fie cu aripile 
întinse şi ridicate, acoperind cu ele capacul chivotului, 
și să stea unul în faţa altuia cu feţele înspre capacul chivo- 
tului. Şi să pui acest capac deasupra chivotului (mare-i 
înţelepciunea domnului! Ca şi cum capacul s-ar pune vre- 
odată dedesubt. — Em. I), iar în chivot să pui legea pe care-ţi 
voi da-o“ (XXV, 10—21). 

Cel care nu s-a plictisit ascultînd această descriere a 
dulapului pe care şi l-a comandat dumnezeu poate să ci- 
tească și celelalte patru capitole ale Bibliei și va rămîne 
uimit de această inventivitate a popilor. Cum ar fi dăruit 
poporul aur, argint şi cîte toate? Trebuiau să fie convinși 
oamenii că totul se face în numele domnului. Trebuiau, de 
pildă, să dea popilor veşminte frumoase și bogate. Dacă 
popii ar fi cerut în numele lor aceste veşminte, nu le-ar fi 

at nimeni. Atunci cererea se făcea în numele domnului 
Și oamenii superstițioşi se lăsau înșelaţi uşor de această 
momeală popească. Pasămite dumnezeu ar fi spus lui Moise: 

„lar tu ia lîngă tine pe Aaron, fratele tău, și pe fiii 
lui împreună cu el din mijlocul fiilor lui Izrail, ca să-mi 
fie mie preoţi, adică Aaron, Nadab și Abiu, Eleazar și Ita- 
mar, fiii lui Aaron. Și să faci sfinte odăjdii lui Aaron, fra- 
tele tău, spre cinste şi podoabă“ (XXVIII, 1 — 2). 

„Şi acestea sînt veşmintele pe care să le facă: hoşen, 
efod, mantie, tunică, mitră și brîu; deci să le facă 
aceste sfinte odăjdii lui Aaron, fratelui tău și fiilor lui, 
ca să-mi slujească mie ca preoţi. Pentru aceasta să ia 
aur și porfiră violetă, stacojie, vişinie și vison. Și să facă 

efodul din aur, din porfiră violetă, stacojie, vişinie și din 
vison ţesut cu măiestrie. El să aibă două umerare cu care 
să se lege la cele două capete de sus ale lui. Şi brîul, care 
va trece peste efod ca să-l strîngă, să fie lucrat, ca şi efo- 
dul, dintr-o bucată cu el; să fie din aur, din porfiră vio- 
letă, stacojie şi vişinie şi din vison. Apoi să iei două pietre 
de onix şi să sapi pe ele numele fiilor lui Izrail“ (XXVIII, 
4—9). 

Sfătuim stăruitor pe toți credincioşii, iar pe cei necredin- 
cioşi cu atît mai mult, să citească amănunțit această descriere. 
Le va face mare plăcere să citească cum poruncea dumnezeu 
lui Moise să ceară giuvaergiului să pună pe hoşenul popii 
patru şiruri de pietre. 

„Și să-l acoperi cu o podoabă de pietre scumpe, aşezate 
în patru şiruri. În șirul întîi să fie un rubin, un topaz și 
un smaragd; acesta este șirul întîi. În al doilea șir să fie 
un carbuncul, un safir şi un diamant. În al treilea şir să 
fie un opal, o agată şi un ametist. 

Iar în al patrulea șir să fie un beril, un onix şi un jasp. 
Aceste pietre să fie legate în ferecături de aur“ (XXVIII, 
17—20). 

Dar asta nu-i tot. Întrucît neamurile lui Moise nu erau 
toți popi, trebuia găsit ceva ca să-i căpătuiască și pe aceştia. 
Și iată că Moise spune: dumnezeu mi-a poruncit să încre- 
dinţez pe rînd zidirea acestui templu cutărui și cutărui an- 
treprenor. Și această treabă se face tot în numele lui dumne- 
zeu. 

„După aceea domnul a vorbit cu Moise şi i-a zis: iată, 
eu am chemat anume pe Beţaleel, fiul lui Uri, fiul lui Hur, 
din seminţia lui Iuda, şi l-am umplut pe el cu duh dumne- 
zeiesc, dîndu-i înţelepciune, iscusinţă şi știință și tot felul 
de îndemînare ca să izvodească lucruri meștere, întruchi- 
pîndu-le în aur, în argint și în aramă, ca să șlefuiască pietre 
scumpe și să le ferece şi ca să sape în lemn, alcătuind tot 
felul de lucruri. Şi iată eu i-am dat lui ca ajutor pe Oholiab, 
fiul lui Ahisamac, din seminţia Dan, și în inimile tuturor 
celor cu inima înţeleaptă am pus pricepere ca să aducă la 
îndeplinire toate cîte ţi-am poruncit ţie: anume cortul des- 
coperirii, şi chivotul legii, şi capacul cu heruvimi de deasupra, 
și toate odoarele cortului; masa cu toate sculele ei, şi cande- 
labrul cel din aur curat, şi toate cele de trebuinţă ale lui, 

și altarul tămiierii; și Jertfelnicul pentru arderea-de-tot, cu 
toate uneltele lui, baia și temelia ei; și veșmintele de slujbă, 
adică odăjdiile sfinte ale lui Aaron, arhiereul, și veșmintele 
fiilor lui, cele pentru slujba preoțească; și mirul pentru ungere 
şi tămiia bine mirositoare pentru locașul sfint. Pe toate să 
le facă așa, precum ţi-am poruncit ţie!“ (XXXI, 1—11). 

lată deci cum se puneau afacerile la cale! Acolo, pe 
muntele Sinai, a fost întocmit în cel mai amănunțit chip 
sistemul prin care urma să fie înșelat poporul evreu, indi- 
cîndu-se ce să se ia, cum să se ia, de la cine să se ia şi 
cum să se împartă prada. Pe urmă Moise a ieşit din ascun- 
zătoarea sa și a anunţat: iată ce a poruncit domnul dum- 
nezeu să faceţi! 


Capitolulal XVII-lea TAXA DUMNEZEIASCĂ 


L a evrei, ca şi la alte popoare din antichitate, se 
aduceau zeilor jertfe omenești. Apoi jertfele au 
fost înlocuite prin răscumpărare. În cap. XXII al 

leşirii se vorbeşte astfel despre acestea: 

»++.Pe întiiul-născut dintre fiii tăi să mi-l hărăzești mie. 
Cu vitele tale mari şi cu vitele mici așa să faci: șapte zile să 
stea cu mama lor, iar în a opta zi să mi le dai mie!“ (v.28 şi 29). 

Dar cu ce se răscumpăra o jertfă omenească? 

„Legea domnului“ hotărăşte taxa întocmai în cap. XXVII 
af Leviticului (v. 1—8); 

„Și domnul a mai vorbit lui Moise şi i-a zis: Spune fiilor 
lui Izrail şi le dă poruncă: dacă cineva va face o juruință 
domnului și este vorba de un suflet de om, atunci acesta 
să fie al domnului după preţăluirea ta: 

Pentru un om în vîrstă de 20 şi pînă la virsta de 60 de ani, 
preţăluirea ta să fie 50 de sicli de argint, după siclul sfîntului 
locaş38. 

Iar de este femeie, preţăluirea ta să fie 30 de sicli. 

Dacă este vorba de unul în vîrstă de 5 ani şi pînă la 20 de 
ani, preţăluirea ta să fie pentru băiat 20 de sicli, iar pentru 
fată 10 sicli. 

Iar de este vorba de virsta de o lună pînă la 5 ani, preţălui- 
rea ta să fie pentru prunci 5 sicli de argint, iar pentru pruncă 
să fie 3 sicli de argint. 

Dacă este în vîrstă de 60 de ani şi mai mult, pentru bărbat 
preţăluirea ta să fie 15 sicli, iar pentru femeie să fie 10 
sicli. 

Și dacă cel cu juruinţă va fi mai sărac decit preţăluirea ta, 
să fie înfățișat înaintea preotului și preotul să-l prețăluiască; 
şi anume să-l preţăluiască după darea lui de mînă“. 

lată, așadar, taxa dumnezeiască pentru om, pentru 
carnea de om. Cea de femee avea un preţ mai mic. Cea a 
bătrînilor şi a copiilor și mai mic. Aici dumnezeu a intrat 
gi în cele mai mici amănunte. Toate treburile astea le făcea 
el însuși, dacă ar fi să dăm crezare cuvintelor Bibliei și oame- 
nilor credincioși, adică dumnezeu şi Moise socoteau împreună 
cît şi de la cine să se ia. 

Orice credincios îşi poate da seama din acest exemplu 
că toate așa-zisele discuţii ale lui dumnezeu cu Moise sînt 
numai niște viclene născociri ale preoţilor evrei pentru a 
jefui mai uşor poporul. Întîiul-născut este hărăzit lui 
dumnezeu. Cîndva era adus la preot și înjunghiat în faţa alta- 
rului, apoi ars pe foc în faţa unui jertfelnic. Mai tîrziu, o 
dată cu dezvoltarea relaţiilor de schimb şi a sclavajului, 
această jertfă sîngeroasă a început să fie înlocuită prin răs- 
cumpărare. Dar o dată ce jertfa poate fi răscumpărată de 
la dumnezeu (adică de la popi), trebuia hotărît şi preţul. 
Nici chiar nevoiașul nu era izbăvit de această taxă. La mare 
nevoie, preotul primea să facă un rabat. Dar răscumpărarea 
trebuiau s-o plătească cu toţii: copii, bătrîni, bărbaţi şi 
femei. 

Vom arăta mai tîrziu că această răscumpărare, acest 
impozit pe carnea de om, era numai o parte din totalul 
dărilor hotărîte de popi și plătite în special în natură (pentru 
economia păstorilor şi agricultor.lor, această formă de im- 
pozit era cea mai firească). 

Întrucît poporul nu voia să plătească dările, popii s-au 
gîndit cum să-l silească la aceasta. 

i atunci Moise şi cu ajutoarele sale au pus la cale scama- 
toriile de pe muntele Sinai, încredinţînd poporul că aceste 
taxe pe carnea de om nu au fost hoţărite de preoţi, ci de 
însuși dumnezeu, 

POMADELE ŞI PARFUMERIA 


Capitolul al XVIII-lea LUI DUMNEZEU 


C înd preotul cădelnițează astăzi în biserică, el imită 
întocmai ca o maimuță pe sălbaticii care aruncau 
în foc pe altarele din fața idolilor lor de piatră 

sau de lemn fel de fel de ierburi și rădăcini mirositoare 
sau ardeau pentru zei rinichii mieilor şi grăsimea animalelor. 
Aceşti sălbatici credeau că idolii lor de piatră şi de lemn — 
chipurile strămoșii lor — pot simţi asemenea miresme. Ei 
îi ungeau pe buze cu sînge, cu untură sau cu smîntînă și-și 
închipuiau că aceştia gustă într-adevăr hrana. Dealtfel, 
în America de Nord, în patria tutunului, indienii fumează 
pentru a intra în grațiile zeilor lor cărora nu le place tămîia, 
ci tutunul (este şi aceasta o ilustrare a învăţăturii lui Karl 
Marx după care „existența determină conştiinţa“). 

Mai tîrziu, cînd zeii s-au mutat în cer, după cum își 
închipuiau oamenii, ei continuau să le aprindă focul, să 
ardă în flăcări tot felul de substanţe mirositoare pentru ca 
fumul să ajungă pînă la cer. Preoţii creștini au păstrat și 
ei acest ritual „păgîn“. 

Evreii foloseau şi ei tămîia, şi Biblia povestește amănunţit 
ce fel de căţui pretinde dumnezeu, cu ce să fie unse, cu ce să 
se tămiieze și ce parfum îi place lui dumnezeu să 
aspire. 

Popii foloseau orice mijloc cu care puteau acţiona asupra 
închipuirii şi simţurilor oamenilor: culorile, sunetele şi 
Aromele trebuiau să impresioneze văzul, auzul și mirosul. 
De aici cîntecele bisericeşti şi muzica bisericească, de aici 
pictura bisericească şi podoabele bisericești, poleiala şi 
culorile, aurul şi pietrele scumpe, de aici tămiîierea care s-a 
păstrat pînă în zilele noastre. Preoţii și-au dat seama că în 
biserică trebuie să plutească mirosuri deosebite, că întreaga 
atmosferă trebuie să fie regizată ca la teatru pentru ca să-i 
atragă pe credincioşist. 

Preoţii evrei voiau să adune cît mai mult de pe spinarea 
poporului nevoiaş. De aceea spuneau fără ocol: dați din 
toate cîte aveţi, aduceţi cît mai mult, pentru că așa a poruncit 
dumnezeu. 

În cap. XXX al Leşirii (v. 22—25) are loc, pe muntele 
Sinai, următoarea convorbire între dumnezeul biblic şi 
Moise: 

„Și iarăşi a grăit domnul către Moise şi a zis: ia-ţi din 
mirodeniile de frunte: 


smirnă aleasă ©.. e e . 500 de sicli 
scorţişoară mirositoare . . 250 » 
trestie cu bun miros . . . 250 „ ,„ 
casia o . . . . . . . . .. 500, 
untdelemn de măsline . . l hin 


şi să faci din toate acestea mir (cremă sau alifie. — Em. I.) 

pentru ungere sfîntă, mir alcătuit după meșteșugul făcăto- 

rilor de aromate; acesta să fie mirul pentru sfinta ungere“. 
Astăzi farmacistul ar scrie în latinește această reţetă: 


Rp.: Gummi Smyrnensis . 500,0 
Cort. Cynnamomi .. . . 250,0 
Cannac odoratae ... . . 250,0 
Cort. Cassiae e . . . 500,0 
OIl. Olivarum ©.. . > 1000,0 


M. f. Unguentum. 


S. Alifie pentru corpul preoţesc, cetățeanului Moise din 
Egipt. 
Doctor Iehova Elohim 


Aşadar, dumnezeu este pur şi simplu un spițer care pre- 
scrie lui Moise o rețetă de alifie mirositoare, pe care orice 
farmacist de astăzi ar prepara-o mai bine şi mai frumos 
parfumată. După această rețetă căpătăm ceva care aduce 
în acelaşi timp a muștar franțuzesc, a unsoare, a cremă de 
ghete şi a pomadă pentru păr. 

Şi pentru ce-i trebuia dumnezeului biblic această alifie? 

„Đi să ungi cu el cortul descoperirii şi chivotul legii, și masa 
cu toate vasele ei, și candelabrul cu toate uneltele lui, și 
altarul tămîierii. Și jertfelnicul arderii-de-tot cu toate 
uneltele lui, și baia, și temelia ei. Deci să le sfinţești pe 
acestea ca să fie preasfinte. Tot ce se va atinge de ele se va 
sfinți. Tot aşa să ungi cu mir pe Aaron și pe fiii lui și să-i 
sfințeşti pe ei ca să-mi fie mie preoţi“ (XXX, 26—30). 

Această alifie servea deci pentru ungerea uneltelor în 
care își făceau popii vrăjile şi cu care înșelau poporul. Ba și 
popii se dădeau cu această pomadă. Dar dacă orice se ungea 


215 


cu alifie devenea sfînt, de ce să nu se ungă toţi cu ea? Moise, 
ca şi ceilalți popi, se temeau, fireşte, de concurenţă, și de 
aceea Moise spunea oamenilor că dumnezeu ar fi interzis 
acestora să se ungă cu alifie sfîntă65, 

„Apoi să vorbeşti cu fiii lui Izrail şi să le spui: acesta 
să fie pentru voi mirul sfintei ungeri în neam de neamul 
vostru. Peste nici un om de rind să nu turnaţi din el şi nici 
după cum este el pregătit să nu faceţi vreun mir la fel, 
căci el este sfint, şi sfînt să fie pentru voi. Oricine va face 
vreun mir la fel sau oricine va da din el unui străin, acela să 
fie stirpit din poporul meu!“ (XXX, 31—33). 

lată chipul în care era înfricoşat poporul. Se spunea 
scurt: dacă te vei unge cu alifia cu care se ung popii, vei 
muri. 

Puteţi întreba orice farmacist și pe orice doctor, puteți 
încerca singuri această alifie şi veţi vedea că nimeni nu poate 
muri din cauza ei. Dar nici n-are să devină cineva sfînt din 
pricina ei. Doar atît că se va păta. lar alifia aceasta dumne- 
zeiască va mirosi cît va mirosi, iar apoi se va răsufla. 

Acelaşi lucru se întîmplă și cu tămîia pentru cădelniţa 
lui dumnezeu. 

În acelaşi capitol al Ieşirii, dumnezeu dă următoarea 
reţetă pentru această tămiie: 

„Apoi domnul a grăit lui Moise: ia-ţi mirodenii bine 
mirositoare: balsam, unghișoară cu bun miros, galbanum şi, 
pe lîngă aceste mirodenii, tămiîie curată, din toate aceeaşi 
măsură, şi din ele toate fă tămiie de tămiiat, un amestec 
precum îl face meşterul de miresme, cu adaos de sare, curat 
şi pentru sfîntă întrebuințare. 

4 Și o parte din această tămiie s-o pisezi mărunt şi să pui 

in ea înaintea chivotului în cortul descoperirii, acolo unde 
mă voi descoperi ţie. Şi ea să fie preasfîntă pentru voi“ 
(XXX, 34—36). 

Și azi, după atîtea mii de ani, te umflă rîsul cînd citeşti 
această reţetă. Dar te cuprinde, totodată, și tristeţea şi ţi-e 
ruşine pentru milioanele de oameni care credeau și mai cred 
încă în asemenea prostii. Dar popii găseau și în legătură cu 
tămîierea prilej să sperie norodul: să nu vă treacă prin cap 
să faceţi așa ceva, spuneau ei, că veţi fi pedepsiţi cu moartea: 

„lar tămîie pregătită după amestecătura aceasta să nu vă 
faceţi pentru voi, ci s-o socotiți lucru sfint al domnului. 

Si cine-și va face asemenea tămiie ca să se bucure de mireasma 
ei, acela să fie stirpit din neamul său“ (XXX, 31—38). 

Preoţi evrei şi creștini! Evangheliști şi baptiști care 
tilcuiţi fiecare rînd din Biblie! Și voi, toți cei ce credeţi 
în sfinţenia Bibliei! 

Care dintre voi îndrăzneşte să spună că cel ce-și pregătește 
o astfel de alifie sau un astfel de balsam este vrednic de moarte? 

lar dacă nu îndrăzneşte, atunci ce mai rămîne din aceste 
versete ale Bibliei? 

Minciuna popilor care dăinuie de veacuri, viclenia lor 
care mizează pe ignoranţa poporului făcînd uz de ritualuri 
și de credințe barbare. 


Capitolul al XIX-lea BUCĂTĂRIA LUI DUMNEZEU 


| ată acum şi ceea ce trebuie să jertfeşti pe jertfel- 
3) nic: doi miei de cîte un an (adică doi berbeci.— 
Em. I.), zi de zi, jertfă necontenită. Un miel să-l 
aduci dimineața (probabil pentru dejun. — Em. I.) şi al 
doilea miel să-l aduci între cele două seri (pentru cină. — 
Em. I.) şi să adaugi la întîiul miel a zecea parte dintr-o 
efă de frunte de făină, frămîntată cu a patra parte dintr-un 
hin$6 de untdelemn, stors din măsline, iar ca jertfă de 
turnare a patra parte dintr-un hin de vin. Iar pe al doilea 
miel să-l aduci în faptul serii, tot cu prinos de făină ca și 
pe cel de dimineață și tot cu turnare de vin. Să-l aduci 
jertfă domnului întru miros cu bună mireasmă. Şi aceasta 
să fie jertfă veșnică în neam de neamul vostru, la uşa cortului 
descoperirii, înaintea domnului, unde mă voi descoperi ție 
pentru ca să-ți dau acolo poruncile mele“ (Ieşirea, XXIX, 
38—42). 

Iată, aşadar, cum s-a înțeles dumnezeul biblic cu Moise 
să i se asigure hrană permanentă: cite două oi zilnic, și asta 
numai în templul cel mare! Pe deasupra, mai cerea făină, 
untdelemn și vin, căci altfel, fără băuturică, cum ar fi putut 
înfuleca bunătate de frigărui? Cum se putea explica credin- 
cioșilor că dumnezeu, care trăiește în ceruri, mănîncă această 

friptură? Moise se străduia să-i convingă că aceasta se făcea 
pentru „mirosul cu bună mireasmă“. Cum-necum, numai 
într-un singur templu trebuia să se frigă acestui dumnezeu 
130 de oi anual, bașca făină, untdelemn şi vin. Nu era prost 
acest dumnezeu, știa să mănînce, știa să se înfrupte şi să 
bea ! 

S-ar părea că doi berbeci fripţi sînt o portie respectabilă! 
Da de unde, nu-i ajungea! „Legea domnului“ stabilește 
cîte un şperţ pentru fiecare împrejurare (șperț pe care, 
fireşte, îl încasau popii). Cu prilejul consacrării lui Aaron 
și a fiilor lui ca preoţi, Moise a oferit de pe muntele Sinai 
și o asemenea carte de bucate (Ieşirea, XXIX): 

„lată ce trebuie să săvîrşeşti asupra lor cînd îi vei sfinţi 
pe ei ca să-mi fie mie preoţi: să iei un vițel și doi berbeci 
fără cusur (să nu cumva să îndrăznești să-mi frigi vreunul 
șchiop sau orb. — Em. [1.). Apoi piîini nedospite, azime 
frămintate cu untdelemn (vreau cozonac. — Em. I.) şi turte, 
iarăşi nedospite, unse cu untdelemn (fără untdelemn nu-i 
alunecă pe gît lui dumnezeu. — Em. I.). Toate acestea să 
le faci din lamură de făină (pîinea de secară nu-i pe gustul 
domnului. — Em. 1.). Şi pune-le într-un paner şi adă-le 
o dată cu viţelul şi cu cei doi berbeci“ (XXIX, 1—3). 

E drept că nu e vorba aici de mîncăruri prea rafinate. 
Pe timpul acela evreii erau un popor de oameni pe jumătate 
păstori, pe jumătate agricultori. Natura înconjurătoare era 
săracă. Oamenii se hrăneau cu carne, pîine și untdelemn. De 
aceea dumnezeu nu cerea cine știe ce mîncăruri rare. Dar, 
ca un adevărat dumnezeu al păstorilor și agricultorilor, el 
cerea cu orice prilej cît mai multă carne și cît mai multă 
pîine. Ce urma să se facă însă cu această grămadă de carne 
şi de pîine? 

„Și să Junghii viţelul înaintea domnului, la ușa cortului 
descoperirii... Să iei apoi toată grăsimea care acoperă mărun- 
taiele și prapurul de pe mai și amindoi rărunchui, cu grăsimea 
lor, şi să le arzi pe jertfelnic“ (XXIX, 11, 13). 

Care va să zică, cu prilejul ridicării lui Aaron la rangul 
de preot, dumnezeu și-a comandat o friptură specială din 
rinichi şi grăsime. Dar ăsta era numai felul întîi! Plescăind 
din limbă de poftă, el îi poruncește lui Moise: pune acolo 
rinichii şi grăsimea și vezi să nu ciordească nimic, hoţomanii. 
lată ce conversaţie „divină“ au avut ei acolo! 

„Să iei apoi unul din cei doi berbeci... Şi să iei sîngele 
lui, să stropești jertfelnicul de jur împrejur. Apoi să tai 
berbecul în bucăţi și să-i speli măruntaiele și picioarele și 
să le pui lîngă celelalte bucăţi și lîngă căpăţînă. Şi să arzi 
berbecul întreg pe jertfelnic, căci este ardere-de-tot a dom- 
nului, jertfă cu miros de bună mireasmă adusă domnului“ 
(XXIX, 15—18). 

Aşa se pregătea felul doi. Mînca dumnezeu o vită întreagă 
și nu i se apleca. S-ar putea însă ca cineva să se întrebe: 
ce se mai străduia popa atîta dacă toate cărnurile se ardeau 
numai pentru „miros de bună mireasmă“? La aceasta Biblia 
răspunde: 

„Pe urmă să iei al doilea berbec... Şi, înjunghiind berbecul, 
să iei din sîngele lui și să ungi sfîrcul urechii drepte a lui 
Aaron şi sfîrcul urechii drepte a fiilor săi şi degetul cel mare 
de la mîna lor dreaptă şi degetul cel mare de la piciorul lor 
drept... Pe urmă să iei grăsimea berbecului, şi anume coada 
lui şi grăsimea care acoperă măruntaiele şi grăsimea de pe 
mai şi amindoi rărunchii, cu grăsimea de pe ei, și şoldul 
drept... lar din panerul cu azime, care este înaintea domnului, 
să mai ieio piine, oazimă frămîntată cu untdelemn (cozonac.— 
Em. I.) şi o turtă, şi pe toate acestea să le pui în mîinile 
lui Aaron și în mîinile fiilor lui și să le legeni ca prinos 
legănat înaintea domnului (adică, vezi doamne, ce mîncăruri 
gustoase şi grase îţi pregătim! — Em. [.). Şi să iei acestea 
din mîinile lor și să le arzi pe jertfelnic, lîngă arderea-de-tot, 
întru miros de bună mireasmă înaintea domnului, căci 
acesta este prinos adus domnului“ (XXIX, 19—25). 

Poate că cititorul își va spune: ateul ăsta de laroslavski 
mă minte. Uite că dumnezeu a comandat tot pentru sine 
al treilea dobitoc, a spus cum să i se pregătească felul trei, 
iar popii n-au căpătat nimic pînă acum, afară doar de 
sîngele cu care li s-au uns urechea și degetele. Continuaţi 
însă, vă rog, să citiţi această „istorie sfîntă“ şi veţi 
vedea: 

„Să iei pe urmă și pieptul (bucăţica fragedă. — Em. I.) 
berbecului de înscăunare și sfințire, care este pentru sfin- 
ţirea lui Aaron, și să-l legeni (neapărat să-l legeni în fața 
domnului — Em. I.) ca jertfă legănată înaintea domnului. 
Aceasta să fie partea ta. Şi să socoteşti ca sfinte pieptul 

legănat şi șoldul ridicat... Și acestea să fie pentru Aaron 
și pentru fiii săi din partea fiilor lui Izrail“ (XXIX, 
26—28). 

Prin urmare, lucrurile se petreceau cam așa: se aducea, 
chipurile, jertfă lui dumnezeu, dar popa nu se uita nici pe 
el. Știasă prevadă totul, ce să oprească pentru friptură și 
ce pentru supă. Pentru friptură popa îşi punea deoparte 
(cică așa ar fi poruncit domnul!) pieptul şi șoldul berbecului, 
iar pentru felul doi supa de carne: 

„După aceeea să iei berbecul de sfințire şi carnea lui 
s-o fierbi în loc sfînt. Și Aaron și fiii lui să mănince carnea 
berbecului...“ (XXIX, 31—32). 

Poate că ar fi vrut și cîte un mirean flămînd să mănînce 
din aceste bucate ale domnului. Dar preotul era lacom şi 
se temea de concurență. Cum să se ferească? Folosind proce- 
deul obişnuit: opreliştea statornicită prin tabu. 

„Nici un străin să nu mănince din ele, pentru că sint 
lucruri sfinte“ (XXIX, 33). 

Fireşte, dacă sînt sfinte, nu pot fi mîncate decît de popă. 

Această ceremonie a hirotonirii neamurilor lui Aaron 
era mai degrabă un prilej de satisfacere a lăcomiei nemaivă- 
zute a popilor şi dura şapte zile. O săptămînă întreagă se 
frigeau berbeci şi benchetuiau popii pînă nu mai puteau. 

Cînd vom trece la cartea Leviticul, cititorii Bibliei 
noastre vor putea să vadă la ce proporţii fantastice ajungea 
această lăcomie care se dezlănţuia cu cel mai mic prilej, 
ba chiar fără nici un prilej. Dar chiar şi această „lege a 
domnului“ arată îndeajuns că dumnezeu şi slujitorii lui 
n-au cunoscut niciodată chinurile foamei, căci aveau oricînd 
din belşug grăsime şi coada grasă a berbecului, prapurul 
și rărunchii, pîinea şi vinul, untdelemnul, pieptul și cele- 
lalte părţi ale vitelor fripte şi fierte. În același timp, pentru 
a-i impresiona pe credincioşi, ei foloseau tot felul de vrăji- 
torii pe care le dădeau drept ritualuri sfinte. Vedeţi, spuneau 
ei, noi nu tăiem vita pentru a o mînca, ci în primul rînd 
pentru a ne unge cu sîngele ei urechea dreaptă şi degetul 
mare al miîinii drepte și al piciorului drept. Adevăraţi 
vrăjitori! Şi acești vrăjitori șarlatani vor să ne convingă 
pe noi că Biblia, cu morala ei sclavagistă și cu acest jaf 
popesc, este o carte „sfîntă“! Mai slăbiţi-ne, stimabililor, 
căutaţi proşti în altă parte! 

CINE ÎNCASEAZĂ BANII: 


Capitolul al XX-lea POPII SAU DUMNEZEU? 


ar popilor nu le ajungea numai carnea, pîinea și 

celelalte bunuri aduse jertfă. Vroiau şi bani! 

Și au început să ceară bani pentru toate: de la 
vii şi de la morţi, la bucurie și la durere, la naștere și la 
moarte, în timpul vieţii şi după moarte, la cununie sau în 
caz de boală. Mă rog, în toate zilele trebuia să desfaci baierile 
pungii și să dai popii bani. Biblia numeşte această obligaţie 
„răscumpărare pentru sufletul tău“. Dar unde mergeau toţi 
acești bani? Biblia răspunde: „pentru trebuințele cortului 
descoperirii“. Nu e de loc limpede ce cheltuieli mai trebuiau 
făcute în acest scop, de vreme ce toate, începînd cu pan- 
talonii şi cămășile popii şi terminînd cu ceea ce se frigea, 
se fierbea sau se cocea potrivit Bibliei, popii le căpătau din 
belşug — şi încă de pomană — de la credincioşi. Biblia 
însă menţionează în mod special birul pecap de om: cite 
o jumătate de siclu de argint (mai mult de 50 de bani de 
om, ceea cepe timpul acela însemna o sumă foarte mare) 
în folosul popilor. 

„După aceea domnul a grăit către Moise și a zis: 
cînd vei face numărătoarea (adică recensămîntul populaţiei. 
— Em. I.) fiilor lui Izrail, a acelor care trebuie să fie 
numărați, să dea fiecare domnului răscumpărare pentru 
sufletul său... Fiecare din cei care vor veni la numărătoare să 
dea cite o jumătate de siclu... Cel bogat să nu dea maimult 
și cel sărac să nu dea mai puţin (să avem iertare! şi pe noi 
ne costă destul de scump, așa că nu putem lăsa din preţ!) 
decît o jumătate de siclu... Deci să iei argintul de răscumpă- 
rare de la fiii lui Izrail și să-l dai pentru treburile cortului 
descoperirii, ca să fie fiilor lui Izrail spre pomenire îna- 
intea domnului și spre răscumpărarea sufletelor voastre !“%7 
(XXX, 11—16). 

Credincioșilor, încercaţi, dacă puteți, să Justificaţi acest 
sperț de 50 de bani încasat ca răscumpărare a sufletului! 
Dumnezeu făgăduiește: dacă vei plăti cei 50 de bani, nu 
ți se va cășuna nici o nenorocire (XXX, 12). Oricît de sărac ` 
şi de nevoiaș ai fi, aceşti bani trebuie să-i dai dacă nu vrei 

să ţi se întîmple vreo nenorocire. Dacă nu plătești însă 
înseamnă că nu respecţi poruncile lui dumnezeu. Şi atunci 
codul de legi al acestui dumnezeu, intitulat „pravilile dum- 
nezeieşti“, înşiră niște pedepse de ți se face părul măciucă. 
Cu aceste pedepse înfricoșătoare, născocite de tagma po- 
pească cea crudă și coruptă, sperie şi întunecă ea conștiința 
poporului, pentru a consfinţi în numele lui dumnezeu 
inexistent strigătul pornit din rărunchii hrăpăreţilor preoţi: 
scoate banii! 


E TOTUNA CUI TE ÎNCHINI: 
TOȚI DUMNEZEII SÎNT LA FEL, 
Capitolul al XXI-lea TOȚI AU FOST NĂSCOCIŢI DE 
OM, NICI UNUL NU E DE TRE- 
BUINȚĂ, TOȚI SÎNT DĂUNĂ- 
TORI OMULUI 


(leşirea, XXXII) 


A deseori, alături de basme şi de brașoave, întîl- 
nim în Biblie şi unele date despre vechile ritua- 
luri și credinţe, date care de cele mai multe ori 

sînt denaturate și falsificate pentru a servi intereselor 
religiei dominante din perioada în care au fost scrise poveş- 
tile biblice. Să fi fost oare un timp în care oamenii se 
şnchinau la chipuri înfăţișînd tauri, viței, berbeci sau alte 
animale din cele cu care se hrăneau păstorii evrei? Desigur. 
Şi obiceiul a existat nu numai la evrei, ci şi la alte popoare. 
Vitele cornute constituiau pentru crescătorii de vite însăși 
temelia vieţii lor. De aceea chiar şi jertfelnicul avea, la 
evrei, un fel de coarne. (Ieşirea, XXIX, 12). Ba a existat 
un timp cînd chiar dumnezeu era înfățișat cu coarne. 
Dar autorii monoteiști ai Bibliei, care au scris-o mult 
mai tîrziu, s-au străduit să prezinte lucrurile în așa fel 
încît să pară că închinarea la șerpi, viței și alte animale 
ar fi fost numai o păcătoasă abatere a evreilor de la calea 
cea dreaptă și că adevărata credinţă a evreilor ar fi fost 
aceea într-un dumnezeu unic care trăieşte în ceruri și pe 

care nu l-a văzut aproape nimeni din faţă, ci numai din 
spate (adică spinarea și fundul domnului). 

În cartea Ieşirea, cap. XIX şi urm., se povesteşte cum 
s-a urcat Moise pe muntele Sinai ca să vorbească acolo cu 
dumnezeu. Am văzut mai înainte cam despre ce au vorbit 
ci acolo: despre arhitectură, despre luare în antrepriză a 
unor lucrări, despre bucătăria lui dumnezeu, despre alifii 
Hi pomezi dumnezeieşti. De asemenea se indică cu ce să fie 
hrănit dumnezeu, ce să i se frigă, ce să îmbrace popii, cu ce 
să se hrănească, cum să judece, cum să-i transforme pe 
oameni în sclavi, pentru ce și cînd să omoare și cum să 
omoare și aşa mai departe. 

Întrucît această comedie a durat, probabil, foarte mult, 
Aaron — marele-preot —, care rămăsese la poalele munte- 
lui şi despre care Moise se sfătuia cu dumnezeu cum să-l 
hirotonisească mare-preot, a trebuit să le facă rost evreilor 
de un dumnezeu. Și Aaron a făcut un dumnezeu aşa cum 
îi trebuia poporului aceluia de păstori. lată ce ne spune 
Biblia despre aceasta: 

„lar poporul, văzînd că Moise zăbovește să se coboare 
din munte, s-a adunat în preajma lui Aaron și i-a grăit: 
scoală-te și ne fă dumnezei care să meargă înaintea noastră, 
căci lui Moise acesta, omul care ne-a scos din ţara Egiptului, 
nu ştim ce i s-a întîmplat. Atunci Aaron a rostit către ei: 
scoateţi cerceii de aur din urechile femeilor voastre şi ale 
feciorilor voştri și ale fetelor voastre și aduceţi-i la mine. 
Și tot poporul scoase cerceii de aur din urechile lor şi-i 
aduse lui Aaron. Și Aaron a luat acest aur din miinile lor şi, 
după ce a închipuit chipul cu dalta, le-a făcut lor un vițel 
turnat. Atunci ei au strigat: iată, Izraile, dumnezeul tău, 
care te-a scos din țara Egiptului! Şi Aaron, văzînd idolul, 
a clădit un jertfelnic în faţa lui, şi a strigat Aaron şi a zis: 
miine va fi sărbătoare în cinstea domnului. Şi s-au sculat a 
doua zi dimineaţă și au adus arderi-de-tot și au jertfit 
jertfe de pace și apoi poporul s-a pus jos ca să mănînce și să 
bea, apoi s-a sculat ca să se zbenguiască“ (XXXII, 1—6). 

Vedeţi, aşadar, ce simplu se face un dumnezeu! La fel 
și-a făcut omul toţi dumnezeii. lar popa, cît o fi el de popă, 
e gata să sfintească această născocire. E totuna cărui 
dumnezeu slujește, în faţa cărui dumnezeu zidește jertfel- 
nicul: în faţa viţeluluitS, a șarpelui, a lui Savaot sau a lui 

Hristos! Marele-preot Aaron spunea: „Miine va fi sărbă- 
toare în cinstea domnului“. A cărui dumnezeu? Puțin îi 
păsa de asta. Numai fripturică să fie! 

Dar, întrucît fiecare trib (şi evreii erau împărţiţi în mai 
multe triburi) își avea dumnezeii săi proprii, Iehova, zeul 
unuia dintre aceste triburi, s-a aprins de mînie: cum de 
îndrăznesc să frigă berbeci în faţa altui dumnezeu, și-a 
spus el. 

„Atunci domnul a grăit lui Moise: coboară-te degrabă, 
căci poporul tău, pe care l-ai scos din tara Egiptului, a 
apucat pe drum greşit. Degrabă s-au abătut din calea pe 
care le-am fost poruncit-o eu; și și-au făcut un vițel turnat 
și i s-au închinat şi i-au adus jertfe și au zis: acesta, este, 
Izraile, dumnezeul tău, care te-a scos din pămîntul Egip- 
tului. Și domnul a mai zis către Moise: mă uit la poporul 
acesta şi văd că este un popor tare de cerbice! Şi tu acum 
lasă-mă ca minia mea să izbucnească impotriva lor şi să-i 
prăpădească. lar pe tine te voi face popor mare!“ (XXXII, 
7—10). 

Aşa de tare s-a înfuriat Iehova, încît nu. l-a mai putut 
suferi nici pe preadreptul Moise prin preajma sa şi de 
aceea i-a spus: pleacă de la mine! Să ne amintim însă de 
cîte ori s-a mai lăudat dumnezeu că va păstra și va înmulţi 
pe urmașii lui Avraam, Isaac şi Iacob! De cîte ori a făgăduit 
să nu se mai miînie, să nu mai pedepsească şi să nu ducă 
la pieire poporul său „ales“! Şi apoi de cîte ori n-a amenin- 
ţat iar: „Voi distruge, voi nimici!“ Dar care era vina acestor 
oameni? Fripseseră nişte berbeci şi boi dar nu înaintea lui 
Iehova, ci înaintea altui dumnezeu, și acela tot cu coarne. 
Cum putea să îndure dumnezeu o asemenea concurenţă? 

O farsă de la început și pînă la sfîrșit! Moise îl imploră 
pe acest dumnezeu care s-a bosumflat ca un copil mic și îi 
amintește Jjurămintele făcute lui Avraam, Isaac și lacob. 
Și pînă la urmă l-a înduplecat! (XXXII, 11—13). 

„Atunci domnul s-a căit de prăpădul pe care cugetase să-l 
aducă peste poporul său“ (v. 14). 

+ După asemenea isprăvi, mai dovediţi dv., credincio- 
şilor, că dumnezeu este neclintit în hotărîrile lui! E năzu- 
ros și-i sare repede ţandăra, ca unui copil. Cînd e gata să 
facă prăpăd, uitînd jurămintele făcute, cînd se căicşte și 
o lasă mai moale. Dar pentru cît timp? 

Moise coboară de pe muntele Sinai ţinînd în mîini două 
lespezi de piatră (poate de ardezie), două table pe care el 
susţine că dumnezeu însuși ar fi scris legile (știa carte, se 
vede). Dar, cînd „a văzut viţelul și danţurile, atunci a iz- 
bucnit mînia lui Moise și a zvîrlit din mînă tablele şi le-a 
făcut ţăndări la poalele muntelui“ (XXXII, 19). 

Cum vine asta? Moise aduce de pe munte plăcile de arde- 
zie, rodul îndelungatelor sale convorbiri cu dumnezeu, plăci 
pe care dumnezeu însuși ar fi scris legile sale, şi deodată 
poc! dă cu ele de pămînt! Adică: lege divină aţi vrut? 
na-vă, lege divină, pui de căţea! O fac praf, netrebnicilor, 
că n-o meritaţi. Dar voi, credincioşilor, puteţi crede şi azi 
în asemenea prostii? 

Citind mai departe, veţi vedea cum a scos Moise din 
capul oamenilor credinţa în vițel şi cum le-a distrus dum- 
nezeul lor cu chip de vițel. 

„Apoi a luat viţelul pe care-l făcuseră și l-a ars în foc 
şi l-a sfărimat pînă l-a făcut pulbere; după aceea l-a risipit 
în apă și cu apa aceea a adăpat pe fiii lui Izrail“ (v. 20). 

Care om cu mintea întreagă ar putea crede aşa ceva? 
Cind este pus în foc, aurul nu se transformă în pulbere 
(adică în scrum) şi nu arde, ci se topește. lar viţelul era 
de aur. Atunci cum s-a putut transforma în scrum ? Și cum poate 
fi împrăștiat aurul topit în apă? Cum poate fi băut? 

Minciuni și prostii! 

Aici este de fapt vorba de concurenţa dintre doi dumnezei, 
lucru care se vede limpede chiar din cuprinsul aceluiași capi- 
tol. Mustrîndu-şi fratele, pe Adron, că făcuse viţelul de aur, 
Moise se hotărăște să măcelărească pe toţi cei de altă cre- 
dință. Popa Aaron începe să dea vina pe alţii: nu sînt vino- 
vat, spune el, am ascultat doar de oamenii aceştia (XXXII, 
21—24). Moise formează atunci o bandă din fiii lui Levi (aceştia 
alcătuiau tagma popească), o inarmează și măcelăresc 3.000 
de oameni întru slava domnului dumnezeului Iehova. 

„S-a dus Moise în poarta taberei şi a rostit: Cine este cu 
Domnul să vină lîngă mine! şi s-au adunat la el toţi fiii 
lui Levi. Şi Moise le-a grăit: Așa poruncește domnul dum- 
nezeul lui Izrail (prin urmare) porunca vine de la însuși 
domnul dumnezeul Iehova. —Em. [.): fiecare din voi să-și 
pună sabia la şold şi să străbateţi și să vă învirtiţi prin 
tabără, de la o poartă pînă la cealaltă, și să ucidă fiecare pe 

fratele său şi fiecare pe aproapele său, fiecare pe ruda sa! 
Iar fiii lui Levi făcură după cuvintul lui Moise şi căzură din 
popor, în ziua aceea, ca la 3.000 de oameni. După aceea a zis 
Moise: intraţi astăzi în slujba domnului, ca preoţi ai lui, 
ca astăzi să vă dea binecuvintare, căci fiecare a fost împotriva 
fiului său și a fratelui său!“ (XXXII, 26—29). 

Mai limpede nici că se poate: bate, ucide-ţi fratele, fiul, 
prietenul, aproapele, schingiuieşte fără milă fără să-ţi pară 
rău de sînge sau de oameni, și dumnezeu te va binecuvînta 
pentru aceste omortri în masă! 

lată, credincioşilor, cum arată credinţa în dumnezeu! 
E crudă, sîngeroasă, plină de fărădelegi, învrăjbeşte pe 
oameni și-i dă pe mîna popilor. 

Or, dacă-i așa, nu este tot una cărui dumnezeu te în- 
chini? Toţi dumnezeii sînt la fel. Toţi sînt născociţi și 
zămisliți de om. Toţi sînt netrebuincioși, ba chiar dăună- 
tori oamenilor muncii. 


A DOUA ÎNTÎLNIRE 


Capitolul al XXIII-lea DE PE MUNTELE SINAI 


M~ 


| ți vine de-a dreptul să rîzi cînd citeşti cum s-a 
supărat Moise şi a spart plăcile de ardezie (ta- 
blele de piatră) pe care scrisese codul de legi 
dictat de dumnezeu. Dar şi mai caraghios încă e să citeşti 
după aceea cum l-a rugat Moise pe dumnezeu şi cum a 
ajuns la înţelegere cu el să călătorească mai departe cu 
evreii prin pustie. Pasămite dumnezeu se supărase rău de 
tot cînd a văzut că apare un concurent încoronat sub chi- 
pul viţelului de aur și de aceea refuzase să călătorească 
mai departe cu evreii. Ba chiar spusese: 
+... Dar eu nu voi mai merge în mijlocul vostru, ca să 
nu vă nimicesc pe cale, pentru că voi sinteţi un popor tare 
la cerbice!“ (Ieşirea, XXXIII, 3). 

Era atît de supărat, încît nici nu mai putea să răspundă 
de faptele sale: ia-n auzi-l, dacă voi merge cu voi, mă voi 
mînia şi vă voi nimici! 

Bineînţeles că evreii au prins a se jeli și, potrivit Bi- 
bliei, nimeni nu şi-a mai pus podoabe pe el. Dar iată acum 
ceva curios: în același pasaj din Biblie cuvintele lui dumne- 
zeu sînt redate în mod diferit. lată cum sună versetul 3: 

„Dar eu nu voi mai merge în mijlocul vostru, ca să nu 
vă nimicesc pe cale, pentru că voi sînteţi un popor tare la 
cerbice !“ Pe cînd versetul 5, ceva mai departe, spune cu 
totul altceva: 

„Căci domnul zise lui Moise: Spune fiilor lui Izrail: voi 
sînteţi un popor tare la cerbice; o singură clipă dacă aş 
mai veni în mijlocul vostru v-aş prăpădi (mai încape vorbă? 
— Em.I.). Şi acum aruncaţi de pe voi podoabele voastre 
şi voi vedea ce am de făcut cu voi!“ 

Adică: unde dai și unde crapă. Toate acestea se potri- 
vesc ca nuca în perete. Gîndiţi-vă numai: la început dum- 
nezeu repetă cu încăpăţținare: „nu merg cu voi, căci voi 
nînteți așa şi pe dincolo!“ Pe urmă începe să cedeze: „Dacă 
merg cu voi, să știți că vă nimicesc într-o clipă“. Apoi, 
pe neașteptate, spune: „Şi acum aruncaţi de pe voi podoa- 
bele voastre“. E limpede că nici el — dumnezeul atotpu- 
ternic și atoatevăzător — nu știa ce va ieși pînă la urmă 
din toată povestea asta. Aruncaţi podoabele, spune el, iar 
apoi voi vedea eu ce-i de făcut cu voi. 

În continuare, Biblia povesteşte cum a făcut Moise 
stîlpul de nor de la ușa cortului său şi cum toţi se închinau 
acestui stîlp. Și iarăși începe o poveste în care este vorba 
de o discuţie dintre dumnezeu și Moise. Acum însă ni se 
spune pe neașteptate că „domnul vorbea cu Moise faţă către 
faţă, precum vorbeşte un om cu prietenul său“. Afirmația e 
cu totul neașteptată, fiindcă în multe pasaje din Biblie 
ni se spusese că nimeni n-a văzut vreodată pe dumnezeu 
în faţă şi că evreii au putut vedea doar spatele dumnezeului 
lor. 

Moise e stăruitor, nu-l slăbește o clipă pe dumnezeu şi 
tot dă să-l înduplece: 

+». Dacă ochiul tău nu ne călăuzește, nu ne mai porni 
de aici“ (XXXIII, 15). 

Dumnezeul vechilor evrei e slab de înger şi, pînă 
la urmă, cedează. Fie, spune el, dracu să vă ia; uite, am 
„să merg cu voi numai așa, ca să-ţi arăt că mi-ești drag. 
„Atunci domnul i-a răspuns lui Moise: şi lucrul acesta pe 

care mi-l ceri ţi-l voi face, căci tu ai aflat har în ochii mei 
şi te cunosc prea bine“ (XXXIII, 17). (Pasămite dumnezeu 
era și cam fricos, nu pornea la drum cu necunoscuţi: 
cum să mergi cu niște necunoscuți? îti mai trag şi o bătaie; 
or, acesta mi-e ca un frate). Se vede că pe ceilalţi nu-i prea 
cunoştea acest atoateştiutor! Şi apoi cîteva rînduri mai jos, 
uitînd că Moise a vorbit cu prietenul său Iehova „faţă către 
faţă“, autorii Bibliei adaugă: 

` „Apoi a zis domnul: tu nu poți să vezi fața mea, căci nu 
se poate om care să mă vază și să rămînă viu. Şi a mai zis 
domnul: iată aici un loc în preajma mea. Tu să stai între 
stînci. Şi cînd va trece slava mea te voi pune în crăpătura 
unei stînci şi voi pune mîna mea în dreptul tău pînă ce 
voi trece. lar după ce voi lua mîna mea, atunci tu mă vei 
vedea din spate, dar fața mea nu poate s-o vază nimeni“ 
(XXXIII, 20—23). 

Mai descurcă-te acum dacă poți: care parte a văzut-o 
Moise: fața sau dosul? 

După atitea tîrguieli şi convorbiri plăcute, Moise pregă- 
tește din nou o placă de ardezie și se îndreaptă iar spre 
munte ca să scrie pravilele domnului. 

Biblia povestește însă că şi de astă dată discuția are loc 
între patru ochi, fără martori. Era nevoie de așa ceva pentru 
ca popii să-i poată convinge mai ușor pe credincioşi că 
toate cuvintele lor sînt sfinte, învăluite în taină şi minu- 
nate, că despre ele știu numai cîţiva aleși, pe cînd muritorii 
de rînd sînt datori doar să asculte şi să îndeplinească ceea 
ce le poruncesc slujitorii bisericii. 

Acum, pe munte, discuţia ia oarecum o altă întorsă- 
tură: la început, dumnezeu se ocupă mai mult de tre- 
burile ministerului afacerilor externe. „Fereşte-te — îl pre- 
vine el pe Moise — ca nu cumva să faci legămînt cu locui- 
torii ţării aceleia în care tu vei intra, ca să nu fie o cursă 
în mijlocul vostru“ (XXXIV, 12). Apoi, temîndu-se de 
concurenţă mai mult decît de orice, el adaugă: „Să dărîmaţi 
jertfelnicele lor, să sfărîmaţi stîlpii lor şi să tăiaţi așerele 
lor“ (XXXIV, 13). Poruncile care urmează sînt diferite 
de cele date prima oară. Cum ar fi putut să-şi amintească 
totul Moise?! Moise zăbovește cam multișor acum pe munte 
cu dumnezeu: 40 de zile şi 40 de nopţi. Ce-a făcut el acolo 
atîta timp, nemîncat și nebăut? Biblia răspunde: a scris 

pe lespezi cuvintele legămîntului, cele zece porunci. Mare 
scofală ! Astăzi orice elev din clasa întîi ar fi putut scrie 
aceste cuvinte într-o singură oră; lui Moise însă, sfetnicul 
domnului, i-au trebuit 40 de zile şi 40 de nopţi ca să le 
scrie, și încă cu ajutorul lui dumnezeu! Desigur, după 
toate acestea a început să facă iar scamatorii și șmecherii! 
Cînd își acoperea faţa, cînd și-o descoperea, prefăcîndu-se 
că stă de vorbă cu domnul dumnezeu. 

Am arătat mai sus absurdităţile și contradicţiile cuprinse 
în basmele care alcătuiesc cartea „Ieşirea“. Am arătat apoi 
prejudiciile pe care aceste basme le aduc celor ce muncesc, 
precum şi caracterul sclavagist al moralei biblice. Acum 
credincioşii și necredincioșii trebuie să știe că nu a avut 
loc nici o ieşire a evreilor din Egipt, că biblicul Moise n-a 
existat niciodată și că, prin urmare, nu au avut loc nici 
acele aventuri miraculoase puse pe seama acestui personaj, 
aventuri în legătură cu care Biblia se contrazice la fiecare 
rînd. 


P ARTEA À P A T R A 


CARTEA LEVITICUL 


CE ESTE LEVITICUL, SAU A TREIA CARTE 
A LUI MOISE 


L evit, în traducere, înseamnă preot. Biblia poves- 
teşte cum că Iacob, binecuvîntîndu-şi fiii și 
împărțindu-le viitoarea moştenire, nu i-ar fidat 

ȘI generației lui Levi lotul de pămînt şi partea ce i se cuvenea, 
deoarece acesta, împreună cu un alt frate, măcelărise prin 
înșelăciune un trib prieten și prin aceasta atrăsese asupra 
evreilor dușmănie și primejdia unui război. Dar popii, urmașii 
lui Levi, au făcut ce-au putut și au pus mîna pe ceva şi mai 
de nădejde: dreptul de a tunde oile şi berbecii din turma 
oamenilor. S-a format o întreagă tagmă preoțească. Preoţii nu 
semănau, nu secerau, dar adunau în hambarele lor şi 
mai adună pînă azi zeciuiala (a zecea parte) din roadele 
cîmpului. 

În biblie se spunea: „A zecea parte dă-o dumnezeului 
tău“. Dar dumnezeu e sus; cum să ajungi pînă la el? Leviţii 
slujeau ca mijlocitori. Ei erau furnizorii de alimente ai lui 
dumnezeu, magazionerii şi depozitarii de nutreţ pentru toţi 
dumnezeii și îngerii inexistenţi. Tot ei slujeau şi ca bucătari, 
brutari ori măcelari. Dar în afară de zeciuiala pe care o 
căpătau în mod obligatoriu (după pravilele dumnezeieşti !), 
popii evrei (în zilele noastre și popii altor religii fac la fel) au 
mai născocit şi alte biruri pentru diferite prilejuri, acoperind 
acest jaf cu numele domnului. 

În cartea Leviticul se poate găsi un întreg pomelnic: 
cîţi boi, berbeci sau porumbei să i se jertfească lui dumnezeu, 
cînd şi cu ce prilej; cum să fie pregătiţi, fripţi sau fierţi şi 
cu ce să fie serviţi (cîtă făină, cît untdelemn și alte alimente) 
— ceva asemănător cu lista de bucate a unui restaurant 
sau birt. Am mai dat în paginile anterioare unele exemple 
din această carte. Acum însă vom face cunoștință mai 
îndeaproape cu felul de pregătire a bucatelor dumnezeieşti. 

Tot în cartea Leviticul vom găsi și pravilele care indicau 
evreilor care animale pot fi mîncate şi care nu. Aceste pravile 
au fost alcătuite pe timpul cînd oamenii încă nu studiaseră 
cum trebuie lumea animală. De aceea vom găsi poveţe de 
felul acesteia: „Iepurele de cimp, care, deşi rumegă, dar nu 
are copita cu totul despicată, necurat să fie pentru voi“ (Levi- 
ticul, XI, 6). Dar care copil nu știe astăzi că iepurele nu este 
rumegător ?! cine nu știe că iepurele nu are de loc copite, nici 
despicate, nici nedespicate? Dar, cu toate acestea, nici 
astăzi unii evrei habotnici nu mănîncă iepuri de cîmp, dar 
mănîncă iepuri de casă! (Ca și cum nu ar fi tot iepure; sînt 
doar aceeaşi specie). lată ce înseamnă să zăpăceşti şi să 
sperii pe oameni! 

Acest pasaj din Biblie îmi aminteşte foarte mult o isto- 
rioară despre un preot care explica elevilor ce este dumnezeul- 
om. „Acesta — spunea el — nu este nici dumnezeu, nici om, 
ci dumnezeul-om! Este ca și cum am lua aur şi argint şi le-am 
topi laolaltă. Ce obţinem? Nici aur și nici argint! Dar ce 
anume?“. După o clipă, în tăcerea încordată a elevilor, 
preotul răspunse solemn: „Nici aur şi nici argint, ci... 
chihlimbar !“. Preoţii evrei care scriau că iepurelerumegă 
aveau şi ei cunoştinţe asemănătoare. Unii consideră că aceste 
pravile ar fi nişte prescripţii medicale. Mai tîrziu ne vom 
opri mai amănunţit asupra lor, pentru a arăta că medicina 
nu are ce căuta aici. 

Leviticul conţine, într-adevăr, o mulţime de sfaturi 
medicale. Nu e numai cartea de bucate a dumnezeilor, ci și 
o culegere de sfaturi medicale pentru preoţi, care în acele 
dimpuri se îndeletniceau și cu lecuitul. 

Dacă la toate acestea vom adăuga şi cîteva prescripţii 
în legătură cu impozitele și birurile în bani în folosul popilor, 
vom vedea că avem de-a face cu un adevărat manual pentru 
preoţii evrei de acum aproape 2.500 de ani, care-i învăţa 
cum, de la cine, cît şi cu ce ocazie să ia dări în bani și în 
natură. 

Încă nu existau comuniști pe lume cînd poporul a compus 
proverbe ca acestea: „Popa adună şi cu ochii și cu mîinile“. 
Şi nici nu se pomenea de revista „Bezbojnik“ cînd ţăranii 
spuneau: „Popa arată cerul cu un deget, dar pe pămînt 
cotrobăieşte cu toate cinci“. Cartea Leviticul este un exemplu 


grăitor în acest sens. 

Cine şi-a îmbicsit o viaţă întreagă mintea ascultînd 
minciunile popeşti şi-o va putea acum aerisi citind capitolul 
închinat cărţii Leviticul din „Biblia pentru credincioși 
şi necredincioși“. 


CUM SE PREGĂTEA MÎNCAREA 
PENTRU DUMNEZEU 
(Leviticul, I— IX) 


Capitolul 


S -au supărat mulți pe mine, ateul, pentru că am 
scris aici despre bucătăria lui dumnezeu şi 
despre felul cum se pregătesc mîncărurile dum- 

nezeieşti; s-au supărat, fireşte, aceia care și astăzi se mai 
îndeletnicesc într-un fel sau altul, în această bucătărie a 
lui dumnezeu, cu bucatele lui și își spun slujitori ai bisericii 
viis? sau în alt chip și care n-au mers mai departe în 
credinţa lor pe care o propovăduiesc poporului decît tribu- 
rile de păstori evrei care frigeau boi, berbeci, oi, capre, 
porumbei sau alte animale pe altarul dumnezeului lor 
Savaot, Iehova, Elohim, El sau mai știu eu cum se numea 
în diferite epoci şi în diferite locuri. 

Și astăzi coacerea prescurilor”0 se face după o anumită 
rețetă tainică și sfîntă. lar cînd preotul catolic îţi dă fărîma 
aceea de cocă, cînd te trage pe sfoară, trebuie să știi, credin- 
ciosule, că mănînci din trupul domnului (ca o favoare ţi 
se dă o bucăţică fără oase!), iar vinul care sc bea este 
sîngele domnului! Şi apa cu care aghezmuiesc popii, și 
untdelemnul cu care ung, şi tămîia cu care cădelniţează, şi 
lumînările pe care le aprind, toate sînt luate din bucătăria 
lui dumnezeu. 

Dar ce ziceţi de acest dumnezeu al vechilor evrei care, 
după spusele preoţilor, erau monoteiști și ascultau de 
orice cuvînt divin, ce ziceţi de acest dumnezeu care, preo- 
cupat de grija bucătăriei sale, dădea porunci peste porunci 
lui Moise şi Aaron despre felul în care preoţii să frigă 
animalele, cînd și cu ce să le frigă, care părţi, în ce can- 
tităţi sau cu ce prilej să le frigă. 

Cartea Leviticul începe cu o astfel de poruncă în materie 
de bucătărie: 

„Şi domnul a chemat pe Moise şi a vorbit cu el din cortul 
descoperirii şi i-a zis: Vorbeşte fiilor lui Izrail şi le spune: 
dacă cineva dintre voi vrea să aducă domnului jertfă din 
dobitoace, să aducă jertfa din cireada sau din turma voastră. 
Dacă darul lui va fi ardere-de-tot din cireadă, să-l aducă la 
ușa cortului descoperirii ; să fie parte bărbătească și fără cusur, 
să-l aducă la uşa cortului decoperirii ca să fie bine primit 
înaintea domnului. Şi să-și pună mîna pe capul jertfei 
pentru ardere-de-tot, ca să fie bine primită și să i se ierte 
păcatele. Apoi să junghie juncul înaintea domnului, iar 
preoţii, fiii lui Aaron, să aducă sîngele lui și să stropească 
cu el de jur împrejur jertfelnicul cel de la ușa cortului 
descoperirii. Să jupoaie jertfa arderii-de-tot și s-o taie 
în bucăţi. Şi fiii lui Aaron, preoţii, să aprindă focul pe jert- 
felnic și să pună lemne pe foc. Pe urmă, preoţii, fiii lui 
Aaron, să aşeze bucăţile, capul şi grăsimea, pe lemnele 
aprinse care ard pe jertfelnic. lar măruntaiele șipicioarele 
jertfei să le spele cu apă și preotul să ardă totul pe jertfel- 
nic, ca ardere-de-tot, jertfă cu miros de bună mireasmă adusă 
domnului“ (I, 1—9). 

Aici se spune precis: jertfa trebuie să fie neapărat de sex 
bărbătesc şi fără cusur. Lucrul este lesne de înţeles: întrucît 
oamenii aceștia erau păstori, aduceau jertfă numai animale 
de sex bărbătesc. Femelele erau lăsate pentru prăsilă, pentru 
înmulţire. Și astăzi sînt tăiate mai mult vitele de sex bărbă- 
tesc. Și pentru domnul dumnezeu erau uciși îndeosebi boi 
şi berbeci. 

Observati însă ce poruncă amănunţită! Treaba nu poate 
fi făcută de oricine. Trebuie un specialist nu numai în materie 
de măcelărie, dar şi în ale bucătăriei, care să știe pînă în 
cele mai mici amănunte ce parte trebuie friptă și cînd anume. 
Altfel se duce pe copcă toată vrăjitoria. Aici era tot mește- 
șugul. Dacă, de pildă, vei frige rărunchii berbecului și vei 
spune totodată anumite cuvinte, atunci ţi se va ierta păcatul 
săvîrșit, dar dacă nu faci totul după tipic, atunci dumnezeu 
se va mînia şi mai rău. Asemenea lucruri le conveneau, 
firește, preoților evrei, deoarece le oferea din plin posibi- 
litatea de a înșela poporul. 

După ce poruncește ce trebuie făcut cu cornutele mari, 
dumnezeu îi indică lui Moise cum să se procedeze și cu cele 
mici: 

„lar dacă darul pentru arderea-de-tot va fi din turmă, 
din oi sau din capre, atunci să aducă parte bărbătească, 
fără meteahnă. Şi să junghie jertfa înaintea domnului, în 
partea dinspre miazănoapte a jertfelnicului, şi fiii lui Aaron, 
preoţii, să stropească jertfelnicul cu sîngele ei de jur împrejur. 
Apoi s-o taie în bucăţi şi preotul să le așeze împreună cu 
capul şi cu grăsimea pe lemnele aprinse de pe jertfel- 
nic. lar măruntaiele și picioarele să le spele cu apă și preo- 
tul să aducă toate acestea și să le ardă pe jertfelnic ca arde- 
re-de-tot, jertfă cu miros de bună mireasmă adusă domnului“ 
(I, 10—13). 

Din nou trebuie să fii specialist ca să ştii în ce parte a 
jertfelnicului să stai eînd înjunghii berbecul ori țapul sau 
ce să pui pe foc. Dacă cineva stă în cumpănă gîndindu-se 
că această jertfă nu-i place lui dumnezeu, Biblia îl linişteşte 
de îndată. Această jertfă, spune ea, este „ardere-de-tot, 
jertfă cu miros de bună mireasmă adusă domnului“, aşa că 
nu mai staţi la îndoială! 

Dar dumnezeu este prevăzător. Dacă nu se aduc nici 
boi, nici berbeci, atunci are să stea cumva popa flămînd? 
El dă indicaţii şi pentru cazul cînd nu există decît păsări şi 
dă porunci amănunțite lui Moise, învăţindu-l cum să sucească 
gîtul porumbelului, de ce parte a jertfelnicului să arunce 
guşa şi penele şi din nou îl linişteşte: „Aceasta este ar- 
dere-de-tot, jertfă cu miros de bună mireasmă adusă domnului“. 

„Cînd cineva, chemat fiind martor, a auzit cuvintele 
jurămîntului”! şi a căzut în păcat fiindcă n-a mărturisit 
ce a văzut sau cea ştiut, el își va purta vinovăția sa. Sau 
dacă cineva se va atinge de vreun lucru spurcat, fie stirvul 
unei fiare necurate, fie stîrvul unui dobitoc necurat, fie 
stîrvul unei tîrîtoare necurate, şi el nu şi-a dat seama, to- 
tuşi el va fi necurat și vinovat. Sau dacă se va atinge cineva 
dle spurcăciune omenească și de orice fel de spurcăciune care 
spurcă şi el nu și-a dat seama, dar pe urmă a prins de veste, 
el va fi vinovat; sau dacă cineva, în aprinderea miîniei, se 
va jura cu gura sa să facă rău sau să facă bine şi orice ar putea 
să spună un om la miînie, cu jurămînt, fără să-şi dea seama, 
iar mai pe urmă își vine în fire, în toate aceste împrejurări 

el va fi vinovat. Deci dacă el a căzut în păcat prin vreunul 
din aceste chipuri, atunci să mărturisească păcatul săvîrșit 
și să aducă domnului, ca ispașă pentru păcatul săvîrşit, 
o mioară din turmă sau o capră ca jertfă pentru păcat şi preo- 
tul să facă ispășirea păcatului şi păcatul îi va fi iertat“ 
(V, 1—6). 

Dar dacă nu are nici mioară, nici capră, ce să facă? 
A auzit glasul jurămîntului și n-a mărturisit. Dar dacă se 
duce la spovedanie?! N-are a face, spune popa, trebuie să 
duci friptura. Dacă nu ești în stare să aduci o mioară, atunci 
ca ispaşă pentru păcatul săvîrşit adu măcar două turturele 
sau doi porumbei: unul ca jertfă pentru păcat, iar altul ca 
ardere-de-tot. Și din nou i se dau popii indicaţii ce să facă 
cu aceşti doi porumbei: 

„Să le aducă preotului și preotul să jertfească mai întîi 
pe cea pentru păcat. El să-i frîngă gîtul de lingă ceafă, dar 
fără să i-l smulgă. Şi să stropească cu sîngele jertfei pentru 
păcat peretele jertfelnicului, iar ce a mai rămas din sînge 
să fie stors la temelia jertfelnicului; aceasta este jertfa pen- 
tru păcat. Cealaltă pasăre s-o aducă ardere-de-tot, după 
rînduială. Astfel preotul să facă ispăşirea pentru păcatul 
săvîrşit și el va fi iertat“ (v. 8—10). 

Și dacă omul nue în stare să aducă nici măcar două turtu- 
rele, atunci să aducă cel puţin făină de grîu. 

„Dacă însă nu-i dă mîna să aducă două turturele sau doi 
pui de porumbel, atunci să aducă, pentru păcatul pe care 
l-a săvîrşit, a zecea parte dintr-o efă”2 de lamură de făină 
ca jertfă pentru păcat, dar să nu toarne peste ea untdelemn, 
nici să-i adauge tămîie ; fiindcă aceasta e jertfă pentru păcat. 
Si s-o aducă la preot și preotul să ia un pumn plin din ea 
spre pomenire şi s-o ardă pe jertfelnic, lîngă celelalte jertfe 
arse domnului. Aceasta este jertfa pentru păcat. Astfel preo- 
tul să-l curăţească de păcatul pe care l-a săvîrșit în vreunul 
din aceste chipuri şi păcatul i se va ierta. lar ce a mai rămas 
din făină să fie partea preotului ca la prinoase“ (v. 11—13). 

Și iar se spune: aceasta-i „jertfă cu miros de bună mi- 
reasmă plăcută domnului“ ! Dar nici popa nu se uită pe sine 
vreodată: 

„Și preotul să ia din prinosul de pîine partea spre pome- 
nire și s-o ardă pe jertfelnic: prinos ars în foc întru miros 
de bună mireasmă domnului. lar ce a rămas din prinosul de 

pîine să fie partea lui Aaron şi a fiilor săi, ca lucru prea sfînt 
între jertfele arse aduse domnului“ (II, 9—10). 

Si dintr-o dată dumnezeu își amintește de sare. Trebuie 
și sare, căci altfel n-ar ieși mîncarea gustoasă! De aceea el 
dă dispoziţii speciale lui Moise în acest sens: 

„Toate prinoasele tale de pîine sară-le cu sare, să nu lași 
să lipsească sarea legămîntului tău cu dumnezeu de pe prinoa- 
sele tale; la toate prinoasele tale să aduci şi sare“ (II, 13). 

Lucru foarte important: să nu uiţi să sărezi! Trebuie 
avut în vedere însă că în acea vreme sarea era foarte scumpă. 
Într-un timp, bulgării de sare slujeau chiar ca monedă de 
schimb. În pustiu, în ţinuturile de pășune ale nomazilor, 
sarea era foarte căutată. De aceea popii, prevăzători, au 
strecurat în pravilă şi un articol în legătură cu birul de sare 
ce li s-ar datora. 

Șapte capitole întregi — III, IV, V, VI, VII, VIII şi 
IX — din cartea Leviticul sînt alcătuite numai din instruc- 
țiuni amănunțite asupra felului cum să înjunghii, ce să tai, 
ce să frigi, cui şi ce parte să dai (popii sau domnului). Mai 
scrie acolo dacă şi altcineva poate să mănînce această carne 
și cine anume s-o mănînce, arătîndu-se amănunţit ce pot 
mînca şi femeile. Așa, de pildă, din acea parte pe care şi-o 
iau preoţii pot mînca şi rudele lui de sex masculin. Înseamnă 
că preotesele și fiicele popilor nu puteau mînca. Ce dovedeşte 
acest lucru? Nimic altceva decît că concepţia despre femeie 
era o concepţie animalică, că femeia era privită ca o fiinţă 
necurată și fără drepturi și ţinută într-o stare de înjosire 
şi de robie. 

Să nu fie nimănui cu supărare dacă voi cita unele frag- 
mente din aceste șapte capitole. Vrei, nu vrei, bea Grigore 
agheasmă ! Cine vrea să ştie ce e Biblia trebuie să afle ce e 
scris în ea! 

Iată jertfa de pace. Din nou animalul trebuie să fie fără 
cusur. Biblia arată amănunţit unde trebuie înjunghiat ani- 
malul, ce trebuie făcut cu sîngele lui și ce parte tebuie dată 
lui dumnezeu. 

„Şi din această jertfă de pace, jertfă arsă în foc domnului, 
să aducă grăsimea care acoperă măruntaiele și toată grăsimea 
dinăuntru; şi cei doi rărunchi cu grăsimea de pe ei, grăsimea 
de pe coapse, pătura de grăsime de pe mai, pe care să o des- 
prindă o dată cu rărunchii“ (III, 3—4). 

Asta în cazul vitelor mari; dacă este vorba de animale 
mici, sînt alte instrucţiuni: 

„Și din această jertfă de pace să aducă ardere domnu- 
lui grăsimea ei și toată coada, retezînd-o chiar din osul spi- 
nării, grăsimea de pe măruntaie şi toată grăsimea dinăuntru, 
apoi amîndoi rărunchii, grăsimea de pe ei și cea de pe coapse, 
pătura de grăsime de pe mai, pe care să o desprindă o dată 
cu rărunchii. Şi preotul să ardă acestea pe jertfelnic, ca jertfă 
de bucate arse în foc adusă domnului“ (III, 9—11). 

lar dacă jertfa este un tap sau o capră, se dau iarăși 
alte instrucţiuni: 

„lar din ea să aducă prinos ars în foc domnului grăsimea 
care acoperă măruntaiele, precum $ și toată grăsimea dinăuntru. 
Și cei doi rărunchi cu grăsimea lor şi grăsimea de pe coapse 
și cea care acoperă maiul, pe care o va scoate o dată cu ră- 
runchii. Și preotul să le arză pe acestea pe jertfelnic, jertfă 
de bucate arse în foc cu miros de bună mireasmă. Toată 
grăsimea este a domnului“ (III, 14—16). 

lată pînă unde mergea specializarea! Pentru fiecare 
lucru cîte o jertfă. Se întîmpla, firește, „să greșești“ cu voie, 
dar Biblia cere jertfă și pentru păcatul săvîrşit fără voie. Tre- 
buie menţionat, de altfel, că şi astăzi se întîmplă așa: pentru 
a-ţi ispăşi un „păcat“ (popii declară ca fiind păcat tot ceea 
ce nu este în folosul lor sau al claselor dominante, iar Biblia 
arată în mod amănunţit ce şi cum trebuie să frigă sau să 
mănînce popa pentru fiecare păcat săvîrșit de credincioşii 
săi) trebuie să aduci neapărat o jertfă. Chiar cînd cineva 
păcătuieşte din greşeală, trebuie friptură, trebuie jertfe. 
Cap. IV al cărţii Leviticul este plin de descrierea acestor 
jertfe. Ţi-e de-a dreptul greață să-l citeşti. Iată cîteva 
exemple : 

„Şi să aducă viţelul la ușa cortului descoperirii înaintea 
domnului și să pună mîna pe capul viţelului şi să junghie viţe- 
lul înaintea domnului. Apoi preotul cel miruit să ia din 
sîngele viţelului și să-l ducă în cortul descoperirii. Și preotul 
să-şi moaie degetul în sînge, să stropească cu sînge de șapte 
ori înaintea domnului, înaintea perdelei sfîntului locaș. 
După aceea preotul să ungă cu sînge înaintea domnului: 
coarnele jertfelnicului tămîierii bine mirositoare, care se 
află în cortul descoperirii, iar tot sîngele care a mai rămas 
să-l toarne la temelia jertfelnicului arderilor-de-tot, află- 

tor la uşa cortului descoperirii. lar toată grăsimea viţelului 
adus ca jertfă pentru păcat să o scoată din el: grăsimea 
care acoperă măruntaiele și toată grăsimea dinăuntru. 
Aşijderea cei doi rărunchi cu grăsimea de pe ei, grăsimea 
de pe coapse şi cea care atîrnă pe mai, împreună cu rărun- 
chii să le scoată. La fel cum le-a scos din viţelul jertfei de 
pace, şi preotul să le ardă pejertfelnicularderilor-de-tot. Ci 
pielea viţelului și toată carnea lui împreună cu capul şi cu 
picioarele, cu măruntaiele lui și cu necurăţenia lui, așadar, 
tot viţelul rămas să-l scoată afară din tabără, la un loc curat, 
acolo unde se aruncă cenușa, şi să-l ardă pe foc de lemne. 
Să-l ardă acolo unde se aruncă cenușa“ (IV, 4—12). 

„Dacă însă darul ce aduce domnului ca ardere-de-tot este 
din păsări, atunci să aducă darul lui din turturele sau din 
pui de porumbel. Şi preotul să aducă jertfa la jertfelnic, 
să-i frîngă gîtul și s-o ardă pe jertfelnic, iar sîngele să-l 
stoarcă pe peretele jertfelnicului. Şi gușa și penele să le 
scoată şi să le arunce lîngă jertfelnic, în partea dinspre răsă- 
rit, unde e mormanul de cenușă. După aceea să-i dezbîrneze 
aripile, dar fără să i le desprindă cu totul, şi preotul s-o 
ardă pe jertfelnic, pe lemnele ce sînt pe foc, ca ardere-de-tot, 
jertfă cu miros de bună mireasmă adusă domnului“(I, 14—17). 

Nu poţi trăi însă numai cu carne, îti mai trebuie şi pîine, 
şi untdelemn, și multe altele. Prevăzător, preotul evreu a 
scris o pravilă și în acest sens. El spune, desigur, că n-a scris 
nimic de la el. Cică „domnul a chemat pe Moise şi a vorbit 
cu el“. Tot atît de bine ar fi putut să scrie fiilor lui Izrail: 
să-mi aduceţi cîte un chil de nisetru afumat, cîte o jumate 
de chil de icre negre, șvaiţer etc. și să le treacă în pravilă. 
Ar fi fost o lege curat „dumnezeiască“! lată, de pildă, pra- 
vila în legătură cu prinosul de pîine: 

„Și dacă cineva va aduce domnului în dar prinos de pîine, 
să fie darul lui din frunte de făină şi să toarne peste ea untde- 
lemn și să adauge tămiie. Şi s-o aducă la fiii lui Aaron, la pre- 
oţi, și preotul să ia un pumn de făină amestecată cu untdelemn 
și toată tămîia s-o ardă pe jertfelnic, spre pomenire ca jertfă 
cu miros de bună mireasmă adusă domnului. lar ceea ce ră- 
mâîne din prinos să fie partea lui Aaron şi a fiilor săi ca lucru 
preasfînt între jertfele arse aduse domnului“ (II, 1—3). 

E cum nu se poate mai limpede: chiar dacă un om este 
cel mai nevoiaş dintre nevoiaşi şi nu poate aduce ca jertfă 

nici măcar un porumbel, el trebuie să aducă, totuși, făină. 
Și popa e prevăzător: nu dă chiar totul domnului, ci îşi 
mai lasă şi lui niţel. De altfel chiar dumnezeiasca pravilă 
spune: „lar ceea ce rămîne din prinos să fie partea preotului 
ca lucru prea sfint între jertfele arse aduse domnului“. 

În cap. VI se vorbește despre acelaşi lucru. Aici 
însă se vorbeşte, în primul rînd, despre prinosul de piine 
şi se spune iarăşi totul foarte amănunţit: cum trebuie să 
coci, din ce să coci, cine poate și cine nu poate mînca. 

„lată acum pravila prinosului de pîine: fiii lui Aaron 
(preoţii) să-l aducă de faţă cu domnul înaintea jertfelnicului. 
Să ia preotul un pumn plin de lamura făinii acestui prinos 
de pîine şi din untdelemnul ei şi toată tămiia de pe prinos, 
şi să ardă totul pe jertfelnic, mireasmă cu bun miros, spre 
pomenire, înaintea domnului. Iar rămășița din prinos s-o 
mănince Aaron și fiii săi, și anume nedospită ; și s-o mănince 
în loc sfint, în curtea cortului descoperirii. Dar să n-o coacă 
dospit. Le dau lor aceasta ca parte din jertfele mele... Orice 
bărbat dintre fiii lui Aaron poate să mănince din ea. Aceasta să 
fie lege veșnică în neam de neamul vostru pentru jertfele în cinstea 
domnului. Orice se va atinge de ele se va sfinți“ (VI, 1—11). 

„Grăieşte către Aaron şi către fiii săi și spune-le: lată și 
pravila jertfei pentru păcat: în locul unde se junghie jertfa 
pentru arderea-de-tot să se junghie înaintea Domnului şi 
jertfa pentru păcat; este lucru preasfint. Preotul care va aduce 
Jertfa pentru păcat, acela s-o măniînce în loc sfint, s-o mănince 
în curtea cortului descoperirii. Orice se va atinge de carnea 
Jertfei se va sfinţi, şi dacă va ţîşni din sîngele ei pe un veșmînt, 
veşmâîntul care a fost stropit să fie spălat în locul sfînt. 
Oala de lut în care s-a fiert carnea să fie spartă, iar dacă a 
fost fiartă într-un vas de aramă, vasul să fie frecat, apoi să 
fie spălat cu apă. Orice bărbat din neamul preoţesc poate să 
mănâînce din ea; este lucru preasfînt“ (VI, 18—22). 

Cap. VII, care se ocupă cu jertfele pentru ispășirea unei 
vine, se străduieşte să ne încredinţeze iarăși: aceasta este 
lucru preasfînt! Şi din nou urmează amănunte despre felul 
în care trebuie friptă jertfa şi cine o poate mînca: 

„lată şi pravila jertfei pentru vină: este lucru prea- 
sfînt. În locul unde se va junghia jertfa arderii-de-tot, acolo 
să se junghie și jertfa pentru vină; iar cu sîngele ei preotul 
să stropească altarul jur împrejur. Iar cel cu jertfa să aducă 

toată grăsimea ei, adică coada și toată grăsimea care înve- 
leşte măruntaiele. Apoi cei doi rărunchi cu grăsimea de pe 
ei, grăsimea de pe coapse şi grăsimea de pe ficat, pe care să 
le scoată împreună cu rărunchii. Şi preotul să le ardă pe jert- 
felnic ca jertfă arsă domnului. Aceasta este jertfă pentru 
vină. Tot bărbatul, dacă este preot, poate să mănînce din 
ea..., căci este lucru preasfînt. La jertfa pentru păcat, ca și 
la jertfa pentru vină, este aceeași pravilă: ele să fie ale preo- 
tului care săvîrşește ispășirea cu ele“ (VII, 1—7). 

Într-un fel oarecare trebuie să dai şi poporului o satis- 
factie. De aceea uneori i se dădea voie să mănînce cîte o 
bucăţică din această jertfă, spunîndu-i-se că, dacă se va 
atinge de ea, se va sfinţi și i se vor ierta „păcatele“, ogoarele 
sale vor fi roditoare, vitele se vor înmulţi şi nu se vor îmbol- 
năvi. Poporul ignorant și neștiutor, care se afla în întregime 
sub influenţa acestor paraziți lacomi, preoţii, venea la ei, 
le aducea vite, grîu, untdelemn și miresme, iar ei îl încredin- 
ţau că toate acestea ajung la dumnezeu. 

Poporul ar fi vrut, fireşte, să-l vadă şi el pe acest dumne- 
zeu, dar popii îi spuneau că dumnezeu nu poate fi văzut. 

ntr-adevăr, ce ar fi putut popii arăta de vreme ce dumnezeu 
nu există! Atunci popii au folosit o înșelăciune la care se 
recurgea foarte des: „minunea“ ! lată, spuneau ei, vă vom arăta 
slava lui în chip de foc care va apărea dintr-o dată. Şi în 
cap. IX al cărții Leviticului este descrisă o asemenea 
înșelătorie. La început se dă poruncă cum să se orînduiască 
treaba şi se spune din nou ce şi cît anume să se frigă cu 
această ocazie: 

„lar a opta zi Moise a chemat pe Aaron şi pe fiii lui și 
pe bătrînii lui Izrail. Şi a zis lui Aaron: ia un vițel ca jertfă 
pentru păcat şi un berbec ca ardere-de-tot, amîndoi fără de 
racilă, şi adu-i înaintea domnului. Iar bătrînilor lui Izrail 
să le spui acestea: luaţi un ţap ca jertfă pentru păcat, apoi 
un vițel și un miel de cîte un an, amîndoi fără cusur, ca 
ardere-de-tot. Apoi un taur şi un berbec pentru jertfa de pace, 
ca să fie înjunghiaţi înaintea domnului, și prinos de pîine 
frămîntat cu untdelemn, căci astăzi domnul arăta-se-va 
vouă. Atunci au adus înaintea cortului descoperirii ceea ce 
poruncise Moise şi s-a apropiat toată obştea și a stat în faţa 


domnului“ (IX, 1—5). 

Apoi se descrie cum a înjunghiat Aaron vitele, cum și-a 
muiat degetul în sînge şi a uns cu sînge coarnele jertfelnicului, 
cum a fript grăsimea şi rărunchii și cum a prăjit carnea pentru 
păcate. Toate le-a făcut după pravilă. Apoi i s-a adus pîine, 
pe care de asemenca a ars-o în foc. Apoi a înjunghiat iar un 
taur și un berbec şi din nou a stropit jertfelnicul din toate 
părțile. Pe urmă a fript pe jar osînza, răruncbhii şi grăsimea 
de pe ficat. În sfîrşit a luat şoldul drept şi pieptul fripte şi 
le-a scuturat în faţa lui dumnezeu și s-a întors spre norod 
binecuvîntîndu-l cu aceste mîini însîngerate, mînjite de 
untură și de carne friptă. În continuare Biblia povesteşte: 

„Şi Moise şi Aaron au intrat în cortul descoperirii, iar 
cînd au ieșit au binecuvîntat poporul. Atunci slava domnu- 
lui s-a arătat întregului popor. Și flacără de foc a ţişnit din 
fața domnului și a mistuit jertfa arderii-de-tot şi grăsimile 
de pe jertfelnic. lar poporul care privea a strigat cu bucurie 
mare și a căzut cu faţa la pămînt“ (IX, 23—24). 

Vedeţi, așadar, cît de încrezător era poporul şi cît de 
ușor putea fi el înșelat. 

Popii vor spune, poate, că nu trebuie să vorbim de lucruri- 
le acestea care s-au petrecut de mult, în trecutul îndepărtat, 
pe timpul cînd evreii erau încă atît de ignoranţi. Le vom 
pune însă popilor întrebarea: dar voi de ce propovăduiţi cre- 
dincioșilor că Biblia este o carte sfîntă şi de ce nu le spuneţi 
că preoţii evrei din vechime, colegii voştri, înșelau poporul? 


DUMNEZEU NU ÎNGĂDUIE 
CONCURENȚA, SAU ISTORIA 
CELOR DOI POPI EVREI 
ARŞI DE VII ÎN ALTAR 


(Leviticul, X) 


Capitolul al Il-lca 


i fiii lui Aaron, Nabad și Abiu, şi-au luat fiecare 
căţuia sa, au pus foc şi tămîie într-însele şi au 
adus înaintea domnului foc străin, lucru pe care 
domnul nu-l poruncise lor. Atunci a ieșit foc dinaintea 
domnului și i-a mistuit și au murit acolo în faţa domnului 


(Leviticul, X, 1—2)“. 

După cum se arată în cartea Leviticul, dumnezeu îi 
ucide pe acești tineri preoţi pentru că nu au luat foc din 
bucătăria domnului, ci de la un foc străin. De altfel, tot- 
deauna popii tuturor religiilor au procedat, desigur, mai 
simplu în treburile de acest gen: popilor nu le plac concu- 
renţii. Dacă în acele timpuri ar fi existat o bună poliţie 
judiciară, Moise și Aaron, reprezentanţii domnului, ar fi 
nimerit fără multă discuţie de-a dreptul pe banca acuzaților. 
Dar în Biblie afacerea a fost mușamalizată, căci Moise și 
Aaron prosteau pe oameni spunînd că totul vine „de la 
dumnezeu“. Ei încredinţaseră poporul că focul pe care se 
frigeau berbecii, taurii şi porumbeii lui dumnezeu era sfînt. 
Ei încercau să convingă pe oameni că, dacă vor lua jar de la 
un alt foc, păcatul va fi pedepsit de dumnezeu cu moartea. 
Astfel clerul își păzea privilegiile cu preţul sîngelui. Să avem 
iertare, ar fi spus ei, dacă orice tăciune dintr-o plită oare- 
care ar fi la fel ca tăciunele din bucătăria domnului, atunci 
s-ar duce dracului respectul față de bucătăria lui dumnezeu 
şi toate afacerile popeşti. Așa ceva nu se poate. Trebuie 
arătat cum pedepsește dumnezeu pe cel care vrea să-i facă 
concurență, pe cel care încearcă să-i ia pîinea de la gură. 
Dacă orice chiflă de brutărie ar putea fi comparată cu 
prescura, atunci fiecare ar putea cumpăra prescura de la 
brutărie sau de la cofetărie şi s-ar duce pe copcă și respectul, 
și frica faţă de „tainele“ meșteșugului popesc. Prin urmare 
trebuie arătat că există o mare deosebire între cele două 
chifle, că prescurăreasa nu coace în cuptor numai niște chifle 
oarecare, ci chiar trupul domnului. Aici se săvîrșeşte o mare 
taină care face dintr-o simplă cocă trupul lui dumnezeu. 

După ce a dat gata pe cei doi tineri preoţi, care voiseră 
să smulgă vălul care acoperea „taina“ bucătăriei domnului, 
Moise încearcă să-și consoleze complicele: 

„Ci Moise a zis lui Aaron: aceasta este ceea ce a zis 
Domnul cînd a rostit: întru cei ce se apropie de mine ară- 
ta-voi sfințenia mea și în fața poporului întreg arăta-voi 
mărirea mea! lar Aaron n-a zis nici un cuvînt“ (X, 3). 

O scenă impresionantă, nu-i așa? Doi popi, fiii lui 
Aaron, zac uciși, iar Moise explică tatălui lor: prin acest 
omor dumnezeu s-a slăvit în faţa poporului. Aaron tace, 

fireşte: ce-ar fi putut să spună? Era doar părtaş la această 
afacere. Apoi urmele crimei sînt șterse. 

„După aceea Moise a chemat pe Misail și pe Elţafan, 
fiii lui Uziel, moşul lui Aaron, și le-a poruncit: apropia- 
ți-vă, duceţi pe fraţii voştri din faţa sfîntului locaș afară 
din tabără! lar ei s-au apropiat și i-au scos, așa îmbrăcaţi 
în stihare cum erau, afară din tabără, după porunca lui 
Moise“ (X, 4—5). 

Astfel orice prost îşi poate da seama că toată povestea 
aceasta nu este decît o născocire: dacă au ars oamenii, 
atunci cum de n-au ars şi vegmintele? 

Credincioşi şi necredincioşi, dacă ar fi să dăm crezare 
Bibliei, fapta aceasta veche este murdară și criminală. 
Potrivit Bibliei, Moise şi Aaron erau inviolabili; poporul, 
temîndu-se de mînia lui dumnezeu, îi credea. Şi din cu- 
vintele Bibliei nu e greu de dedus că, la adăpostul încre- 
derii pe care o aveau oamenii în ei, cei doi puneau la cale 
în „sanctuar“ nişte afaceri care te fac să rămiîi cu gura 
căscată. lată, de pildă, cazul de faţă: a fost de ajuns să 
cercetăm puţin dedesubturile ca să ne dăm seama îndată 
că întreagă această poveste biblică urmăreşte cu dinadinsul 
să-i înspăimînte pe credincioşi: să nu cumva să îndrăzniţi 
a nu asculta de dumnezeu chiar în cele mai mărunte lu- 
cruri. Căci altfel el vă va arde și vă va nimici. lar pentru 
ca aceste ameninţări să nu rămînă vorbe goale, au urmat 
și pildele. Nu o dată în cursul istoriei, sub masca răzbunării 
divine popii au pus la cale şi au săvîrşit asasinate în altare, 
atît în biserica mozaică cît și în cea creștină. 

După ce ne povestește această istorie uimitoare despre 
felul în care dumnezeul biblic a ars pe cei doi preoţi — fiii 
lui Aaron — pentru că nu puseseră în cădelniţă cărbuni 
din bucătăria domnului, asistăm deodată la o discuţie 
neașteptată între dumnezeu și Aaron. Indiferent dacă aceşti 
popi au făcut bine ori rău procedînd astfel, vina lor însă 
era un fleac. Tatăl este amărit. Şi deodată se iscă urmă- 
toarea discuţie cu dumnezeu: 

„Atunci domnul a vorbit cu Aaron şi a rostit: Vin și 
băutură ameţitoare să nu beţi, nici tu, nici fiii tăi, cînd 
intraţi în cortul descoperirii, ca să nu muriţi, și aceasta să vă 
fie pravilă veșnică în neam de neamul vostru. Ca să puteți 

face osebire intre cele sfinte și cele lumești, și între cele ne- 
curate și cele curate“ (X, 8—10). 

Dacă poliţia judiciară, cercetînd cazul morţii miste- 
rioase a celor doi popi în „sanctuar“, care au ars în așa fel 
încît veșmintele de pe ei au rămas întregi (cînd se coc car- 
tofi, se întîmplă de obicei invers: coaja se arde, iar mij- 
locul se coace), ar fi auzit această discuţie dintre dumnezeu 
și Aaron, şi-ar fi dat seama că afacerea asta nu s-a petrecut 
fără rachiu. Fiind beţi, cei doi popi au confundat bucătăria 
domnului cu o alta, ba poate că au luat jar pentru cădelniță 
de la cine știe ce muieruşcă, căci în starea în care se aflau 
nu mai puteau deosebi cele curate de cele necurate. 

Dar iată ce e mai curios: popii susţin că Biblia este o 
carte sfîntă. De ce atunci nu respectă ei porunca scrisă 
în ea în legătură cu băutura? Cine nu ştie că adesea preotul 
slujeşte beat în biserică? Şi doar această decizie a fost dată 
pe veci pentru popi! Dumnezeu parcă i-ar spune lui Aaron: 
să nu începi acum să bei de supărare! 

Apoi Moise îl „consolează“ şi el pe Aaron, arătîndu-i 
ce parte îi va rămîne din bucătăria domnului: 1) prinosul 
de pîine, 2) „pieptul și şoldul legănat înaintea domnului“. 
Îl consolează spunîndu-i: ale tale să fie pe toată 
viaţa. 

Această povestire arată deosebit de limpede ce măsuri 
crude folosea tagma preoțească pentru a păzi „tainele“ 
artei lor, ale vrăjitoriilor lor și cum căuta ea să încredinţeze 
poporul că persoana preotului și tot ce-l înconjură, toate 
mijloacele şi toate uneltele înșelătoriei popeşti — cădel- 
niţele, cărbunii pentru cădelniţe, abatorul de lîngă jert- 
felnic şi însuşi jertfelnicul — sînt „sfinte“. Şi în timpul 
foametei înspăimîntătoare din regiunea Volgăi din anii 
1921—1922, popii căutau să convingă pe oameni că toate 
cădelniţele, cupele și celelalte vase din bucătăria domnului 
sînt sfinte şi că dumnezeu va pedepsi amarnic pe cei ce vor 
schimba aceste lucruri pe pîinea necesară ţăranilor care 
mureau de foame. 

MENIU (LISTĂ DE BUCATE) 
PENTRU VEŞNICIE:* 


(Leviticul, XI) 


Capitolul al IlI-lea 


~ 
| n vechime, preotul se bucura de mai multă putere. 
Au fost timpuri (şi tocmai acele timpuri sînt 
înfăţişate în Biblie) cînd popa (preotul, în spe- 
cial marele-preot, primul preot) deţinea puterea deplină. 
El putea să facă legi obligatorii pentru toţi, să pedepsească, 
să ierte pedepsele, să dea hotărîri, decrete și porunci în 
toate problemele“ *. Popa, preotul, cum se spune acum, 
reglementa întreaga activitate, adică stabilea rînduiala în- 
tregii vieţi. Iată de ce în Biblie găsim și pravile referitoare 
la ceea ce se poate şi ceea ce nu se poate mînca, la ceea ce 
se poate și ceea ce nu se poate semăna sau despre felul în 
care se lecuiesc bolile molipsitoare şi cum se constată aceste 
boli. Biblia este în acelaşi timp o carte de bucate, un manual 
de terapeutică domestică, un regulament veterinar și o 
cronică militară. 

Cap. XI al cărţii Leviticul enumeră animalele care pot 
fi mâîncate şi cele ce nu pot fi mîncate. Cu acest prilej 
aflăm că iepurele nu se poate mînca, pentru că nu are copita 
despicată (cum, adică, iepurele are copita dintr-o bucată?) 
și pentru că rumegă. Dar şi un copil de ţăran, oricît de puţin 
priceput în asemenea lucruri, ştie că iepurele nu este un 
animal rumegător (cum ar fi, de pildă, vaca sau oaia), ci 
aparţine familiei rozătoarelor (se deosebeşte complet de ru- 
megătoare prin conformaţia dinţilor şi a stomacului) și 
nu are nici un fel de copite. Ignoranţa autorilor Bibliei este 
de-a dreptul uimitoare. Așadar, după ei, cei care mănîncă 


 — 


* Acest capitol este recomandat îndeosebi elevilor care 
învaţă zoologia (adică ştiinţa care se ocupă cu studiul animalelor), 
pentru ca aceştia să vadă ce noţiuni copilăreşti, mai bine spus 
obscurantiste, aveau autorii Bibliei despre regnul animal. 

** Pînă în deceniul al 8-lea al secolului trecut, „primul 
preot“ al bisericii catolice, papa de la Roma, era în acelaşi timp 
şi rege, conducător al unei părţi din teritoriul Italiei de astăzi. 
În 1929, după ce Papa a încheiat un acord cu guvernul fascist ita- 
lian., el a fost recunoscut de acest guvern suveran al micului stat 
al Vaticanului (pe teritoriul oraşului Roma). Aici, în imperiul 
său, Papa are dreptul să pedepsească şi să urmărească pe supuşii săi. 

iepure sînt niște păcătoşi, pentru că nesocotesc prescripţiile 
lui dumnezeu. 

Dar porcul? Dumnezeu-tatăl din Biblie (tatăl lui Iisus, 
dumnezeu-fiul) a interzis şi carnea de porc. Cauza: 

„Porcul, care, deși are copita despicată şi are piciorul 
înfurcat, nu rumegă, necurat să fie pentru voi. Să nu mîn- 
cați din carnea lor și de stîrvurile lor (adică ale iepurelui 
și porcului. — Em. I.) să nu vă atingeţi. Spurcate să fie 
pentru voi“ (XI, 7—8). 

Mărturisiţi cinstit, voi, drept-credincioşilor creştini, care 
afirmaţi că Biblia este o carte sfîntă şi că trebuie îndeplinit 
întocmai tot ceea ce se spune într-însa. Poate că mulți 
dintre voi nu mănîncă carne de iepure, dar cîți refuză o 
friptură de purcel, şuncă sau slănină? Cel care crede că 
într-adevăr Biblia este o „carte sfîntă“ nu trebuie să mă- 
nînce nici carne de iepure, nici carne de porc. Care dintre 
dv. respectă însă această „poruncă“? 

Preoţii evrei din zilele noastre înţeleg inconsistența și 
absurditatea explicaţiei date de Biblie referitoare la inter- 
dicţia consumării cărnii de iepure sau de porc. De aceea ei 
au născocit acum alte explicaţii. Cică în regiunile cu climă 
caldă este dăunător să mănînci carne de porc. E complet 
neadevărat. În China, ca şi în Australia, unde este foarte 
cald, se mănîncă carne de porc (în China se mănîncă și 
carne de cîine). Dacă în Biblie s-ar fi spus: nu mâîncaţi 
carne de porc decît dacă e fiartă bine, deoarece prin carnea 
de porc nefiartă cum trebuie se răspîndeşte trichina (niște 
viermi paraziți), atunci porunca ar fi avut un rost. În loc 
de asemenea sfaturi întîlnim raționamente ignorante refe- 
ritoare la copite. Să le ia naiba de copite sau, mai bine, 
să le lăsăm în seama lui Aaron, a lui Moise și a întregului 
neam popesc. Pravilele acestea nu sînt altceva, pe de o 
parte, decît mărturia unui stadiu înapoiat de civilizaţie 
(necunoașterea naturii), iar pe de altă parte o dovadă că pe 
timpurile acelea multe animale erau, probabil, considerate 
„totemuri“ (animalele gintei) ale cutărui sau cutărui trib 
ori gintă, iar consumul cărnii lor era interzis (tabu). Aceste 
opreliști s-au transmis apoi din neam în neam prin tradiţie 
orală”3, 

Citind lista animalelor, a patrupedelor şi a păsărilor care 
nu se pot mînca, îţi dai seama că aceste animale sînt în 

general dintre cele care nu au carnea gustoasă: șoimul, 
cioara, pescăruşul, bîtlanul. Curcanul, găina, porumbelul, 
rața, gîsca, fireşte, se pot mînca: știa Moise ce e bun și ce 
nu. Numai cu iepurele şi cu porcul a dat greş, a scrîntit-o, 
lipsindu-i astfel pe evreii habotnici şi, o dată cu ei, pe mu- 
sulmani de plăcerea și de folosul de a mînca carne de porc. 

Bibliei nu-i place, între altele, cameleonul. Cine cunoaște 
însă acest animal simpatic știe că, deşi nu este bun de 
mîncat, el este, totuși, animalul cel mai drăgălaș, mai 
inofensiv și mai folositor cu putinţă (mănîncă foarte multe 
insecte şi viermi). Cine se va atinge însă de acest animal 
— viu sau mort — se va spurca, spune Biblia; vasul în care 
va cădea cameleonul trebuie spart, iar căminul sau cuptorul 
trebuie  dărîmate. Dacă un cameleon va cădea pe să- 
mâînţa pregătită pentru semănat, ea nu va mai putea fi 
semănată. 

Asemenea pravile erau foarte avantajoase pentru popi, căci 
ele dădeau masele muncitoare cu totul pe mîna clerului, 
a tagmei preoțești. În adevăr, cu ajutorul lor fiecare pas era 
prevăzut, fiecare se afla sub controlul acestei tagme de 
paraziți. 

Desigur, oamenii nesocoteau aceste pravile, dar tot- 
odată se gîndeau cu spaimă la pedeapsa cumplită care, îi 
aşteaptă în fața domnului pentru „păcatul“ de a fi mîncat 
carnea unor animale care nu sînt pomenite în pravila despre 
care preotul evreu spunea că vine chiar de la dumnezeu. 

„Aceasta este pravila despre vite, despre păsări, despre 
toate vietățile care mișună în ape şi despre toate jivinele 
cara se tîrăsc pe pămînt...“ (Leviticul, XI, 46). 

Noi, marxiştii, materialiștii, am afirmat totdeauna că 
existența determină conștiința. Capitolul acesta al cărţii 
Leviticul este un exemplu grăitor în această privinţă. 
În acest capitol se 'spune printre altele: 

„Totuşi, dintre toate aceste jivine cu aripi și care umblă 
în patru picioare, să le mîncaţi pe acelea cu fluierele picioa- 
relor de dinapoi mai lungi, ca să poată sări cu ele pe pămînt. 
Pe acestea, dintre toate celelalte, puteţi să le mîncaţi: 
lăcusta şi soiurile ei, solamul și soiurile lui, hargolul”4 și 
soiurile lui, hagabul și felurile lui“ (Leviticul, XI, 21—22). 

Cu alte cuvinte, pravilele evreieşti îngăduiau evreilor 
să se hrănească cu unele soiuri de lăcuste. De unde această 

îngăduinţă? Aproape toate popoarele nomade din pustiul 
Arabiei, al Africii de nord şi din alte ţări învecinate se 
hrănesc şi astăzi cu lăcuste, pe care le adună în nişte săcu- 
lete. Lăcustele erau un fel de pîine a pustiului. Locuitorii 
acestor ținuturi le prăjesc şi le păstrează uscate pentru a 
le mînca. Evreii erau în vechime un popor nomad, așa 
încît nu se putea să nu folosească și ei această hrană cînd 
lăcustele se năpusteau uneori ca norii. Pravilele lui Moise 
scriu și ele (ceva mai pe urmă) că lăcustele pot fi mîncate, 
dar, ca o culme a neștiinței, le enumeră printre reptile 
(şi nu printre insecte) şi încă printre acelea care au fluierele 
picioarelor dinapoi mai lungi!!! Legislatorul biblic nu știa 
nici măcar ceea ce ştie astăzi orice şcolar! 

Sute de mii de oameni ai muncii evrei şi musulmani 
care s-au eliberat de opreliștile religiei mănîncă astăzi 
carne de porc și de iepure. Vă sfătuiesc deci, drept-credin- 
cioșilor, să nu luaţi în seamă toate aceste născociri şi basme 
popeşti. Mîncaţi ce vreţi, iar cu lăcuste serviţi-i pe rabini 
şi pe toţi ceilalți predicatori religioşi. Serviţi-i cu lăcuste 
şi spuneţi-le că e o hrană pe care dumnezeul biblic a reco- 
mandat-o prin Moise copiilor săi. 


DUMNEZEU SE OCUPĂ 


Capitolul al IV-lea S I C U MEDICINA 


A m spus mai înainte că în vechime preoţii, magii 
nu se îndeletniceau numai cu relaţiile dintre 
oameni și dumnezeu sau zei, ci și cu vindecarea 

bolilor, cu descîntecul. 

Cînd vreun bărbat sau femeie se apuca să lecuiască 
oamenii luîndu-le preoţilor pîinea de la gură, ei îl declarau 
îndată vrăjitor. În perioada cînd s-au format credinţele în 
forțele „curate şi necurate“, cînd oamenii au făurit în în- 
chipuirea lor duhurile bune și rele, zeii buni și răi, îngerii 
buni și răi (îngerii și diavolii), popii s-au proclamat atot- 
puternici, în stare să conducă toate aceste forţe. Pe concu- 
renții lor care se ocupau cu acelaşi lucru, popii i-au învi- 

nuit că întreţin relaţii cu forţele necurate, cu diavolul. 
Mai tîrziu popii au ajuns să ardă pe rug pe acești concurenţi, 
înșelînd mai departe fără rușine masele populare. 

_ În Biblie se găsesc multe recomandări privind sănă- 
tatea oamenilor, atribuite lui dumnezeu. Sînt sfaturi medi- 
cale pentru vindecarea umflăturilor, pentru diagnosticarea 
tumorilor sau pentru a deosebi lepra de pecingine. Mai 
mult, dumnezeu arată cum să se vindece nu numai pecin- 
ginea de pe corpul omului, ci și pecinginea de pe casă. 
Biblia prezintă, fireşte, lucrurile ca și cum dumnezeu însuși 
i-ar fi dat lui Moise şi lui Aaron prescripțiile acestea medi- 
cale. De exemplu: 

„După aceasta a vorbit domnul către Moise şi către 
Aaron și le-a spus: dacă la un om se va ivi pe pielea tru- 
pului o umflătură sau bubă sau pată albă, şi ea, pe pielea 
lui, începe să semene a bubă de lepră, atunci el să fie adus 
la Aaron, arhiereul, sau la altul din fiii săi preoţi“ (Levi- 
ticul, XIII, 1—2). 

Așadar, bolnavul nu trebuia trimis la medic sau la un 
felcer, ci la popă. În cap. XIII şi XIV ale cărţii Leviticul 
se arată amănunţit cum se poate deosebi pecinginea de 
lepră şi ce trebuie să faci în fiecare dintre aceste cazuri. 
Credinciosul poate că va spune: bine, dar unele din aceste 
sfaturi sînt folositoare. Așa, de exemplu, în cazul apariţiei 
unei infecţii sau a unui furuncul, preotul ordona îndepăr- 
tarea bolnavului de oamenii sănătoși mai întîi timp de 
șapte zile, iar apoi, dacă infecția nu dispărea, încă șapte 
zile. Şi dacă infecția începea să se răspîndească, bolnavul 
era ținut mai departe în izolare, cum se spune astăzi în 
limbaj științific. 

Aceste prescripţii nu au însă nimic divin. O experienţă 
îndelungată și observaţiile făcute au arătat încă de pe atunci 
folosul izolării bolnavului. În felul acesta, rolul hotărîtor 
l-a avut practica omului, experienţa. Dar popii au mono- 
polizat această experienţă, și cele mai elementare reguli de 
viaţă socială au fost proclamate de ei drept porunci dumne- 
zeieşti pentru a se da drept „împuterniciţi“ ai domnului 
și a-şi păstra astfel influenţa. Dacă ne vom apuca să consi- 
derăm sfinte toate aceste elementare sfaturi medicale, atunci 
va trebui să numim „sfîntă“ orice carte de medicină, în- 

trucît în cărţile de medicină se dau într-adevăr sfaturi 
folositoare pentru combaterea şi prevenirea bolilor. 

O boală înspăimîntătoare a fost și rămîne lepra. E ade- 
vărat că acum lepra, în special la începutul bolii, se vin- 
decă cu mult succes, cu ajutorul razelor Rântgen și a radiu- 
lui (substanţă foarte rară și foarte scumpă care emite raze 
cu ajutorul cărora se vindecă lepra, lupusul, diferite tumori 
canceroase și alte boli grave care înainte erau privite ca 
incurabile). Oamenii se temeau atîta de lepră tocmai pentru 
că ea nu se putea vindeca, și iată că preoţii au încercat să 
facă o descriere cu ajutorul căreia să se poată recunoaște 
lepra. Dacă vedeau pe corpul cuiva pete care semănau cu 
lepra, bolnavul era declarat lepros și necurat. Atunci preoţii 
sfişiau hainele de pe el și îl lăsau gol în stradă, iar neferi- 
citul trebuia să strige oriunde ar fi apărut: „Sînt necurat, 
necurat !“. 

„Dacă unui bărbat i-a căzut părul din cap, el este pleşuv 
și încolo e curat. Şi dacă i-a căzut părul din partea dinainte 
a capului, el este pleșuv din faţă, dar încolo este curat. 
lar dacă pe pleşuvia lui cea de la ceafă sau pe pleşuvia lui 
cea din faţă se va ivi o bubă albă-roșiatică, atunci este 
lepră, care înflorește pe pleşuvia capului său fie de la ceafă, 
fie din faţă. Preotul să-l vadă, şi dacă umflătura acelei 
bube, pe pleșuvia lui de dinapoi sau de dinainte, va arăta 
albă-roșiatică, așa cum arată lepra de pe pielea trupului, 
el este lepros și deci necurat; și preotul să-l declare pe dată 
de necurat. Are lepră la cap. lar leprosul peste care a dat 
lepra să se poarte cu veșmintele sfîșiate şi cu părul nepiep- 
tănat şi, acoperindu-se pînă la mustăţi, să strige mereu: 
necurat! necurat! Tot timpul cît va avea lepra pe el, el 
va fi necurat, căci necurat este; el să stea singuratic; sălașul 
lui să fie afară din tabără“ (Leviticul, XIII, 40—46). 

Oricine cunoaşte cît de puţină medicină își va da seama, 
citind cu atenţie această descriere, că foarte mulţi oameni 
erau socotiți leproşi numai pentru că aveau o simplă eczemă 
sau vreo altă boală a pielii care astăzi se vindecă uşor. 
Acești nenorociţi erau declaraţi leproși şi alungaţi din 
societatea oamenilor sănătoși, fiind siliţi să trăiască la- 
olaltă cu leproșii adevăraţi. 

De la aceştia se molipseau de lepră cu adevărat și astfel 
picreau o mulţime de oameni. 


După cum am arătat, aceste descrieri conţin şi unele 
lucruri folositoare. De pildă, se indică izolarea bolnavilor, 
arderea veșmintelor lor, rasul cu briciul pe toate părţile 
corpului şi apoi spălarea minuțioasă. Toate acestea sînt, 
desigur, rezultatele observaţiei şi ale experienţei. Dar popii 
n-ar mai fi popi dacă n-ar băga și aici puţină şarlatanie. 
De aceea, paralel cu aceste măsuri medicale și sanitare, 
popii îi mai și descîntau pe bolnavi. Cap. XIV al cărţii 
Leviticul dă „pravila celui lepros“, cînd trebuie să fie cu- 
răţat. 

„După acestea domnul a grăit lui Moise şi a rostit: 
aceasta să fie pravila celui lepros în ziua cînd va fi declarat 
curat: întîi să fie adus la preot... Atunci preotul să dea poruncă 
să i se aducă, pentru cel ce se curăţește, două păsări curate, 
apoi lemn de cedru, arnici stacojiu şi isop (oţet. — Em. ].). 
Apoi preotul să poruncească şi să junghie una dintre păsări 
deasupra unui blid de lut plin cu apă de izvor... Şi preotul 
să stropească cu isopul de şapte ori pe cel ce se curăţește 
de lepră și să-l declare curat; iar păsării celei vii să-i dea 
drumul pe cîmp“ (Leviticul, XIV, 1—7). 

Cu alte cuvinte, deși acest om este acum sănătos, dacă eu, 
părintele Aaron sau părintele Ivan, nu voi înjunghia această 
pasăre și dacă în sîngele ei nu voi înmuia pasărea vie cu 
bucăţica de lemn de cedru, şi dacă nu voi stropi cu ele omul 
sănătos, el se va îmbolnăvi din nou. Ne va întreba, poate, 
cineva: dar de ce dădeau drumul păsării vii pe cîmp? Toc- 
mai despre lucrul acesta voiam să vorbesc și eu acum. În 
vechime, oamenii credeau (iar popii le băgau și ei în cap 
asmenea credinţe) că boala este o forță „necurată“ care 
intră în om (un duh rău, diavolul). Duhul necurat poate fi 
silit, așa cum se istorisește în povestirea evanghelică, să 
treacă din om într-o turmă de porci şi atunci diavolul care 
sălășluiește în om trece în porci, iar porcii sînt azvirliţi 
în mare. Sau boala poate trece într-un alt animal. 

Pe timpuri (ba în unele locuri chiar şi azi), în satele 
îndepărtate, popii şi propovăduitorii sectanţi „vindecau“ 
epilepsia „alungînd dracii“. Despre oamenii bolnavi de 
nervi spuneau (și spun și azi) că în ei s-a cuibărit dracul, 
care trebuie alungat cu rugăciuni sau chiar cu bătaia. Ase- 
menea „vindecare“ era înainte destul de răspîndită pe la 
sate şi nu puţine nefericite femei au murit de pe urma 

unor asemenea „vindecări“, căzînd victimă popilor igno- 
ranţi şi propovăduitorilor sectanţi. „Alungarea demonilor“ 
din bolnavi este o rămășiță a credințelor străvechi, ale căror 
urme le găsim şi în Biblie, unde se spune că boala este ceva 
în genul unui duh rău care s-a cuibărit în om, dar care poate 
fi alungat pentru totdeauna și silit să intre într-un arbore, 
animal sau obiect oarecare. 

În perioada 1913—1917 am locuit în Iakuţia. Acolo am 
avut prilejul să văd cum șamanii iakuţi (un fel de vrăjitori 
sau preoţi locali) „lecuiesc“ orice boală în felul următor: 
pregătesc o momiîie — o păpuşă de lemn — pe care o îm- 
bracă aproape în aceleași veșminte pe care le poartă bolnavul 
și se prefac că alungă boala din om, silind-o să intre în 
această păpuşă. Apoi fac o barcă mică de lemn sau de scoarță 
de pom, așază păpuşa în barcă, îi dau drumul pe rîu la 
vale, încredinţîndu-i pe oameni că în felul acesta boala a 
trecut din om în păpuşă. Tot pe această credinţă se bazează 
şi un alt fel de magie: cînd vracii vor să distrugă pe cineva, 
dar nu pot, fac o păpuşă cu chipul persoanei respective și 
distrug această păpușă rostind tot felul de descîntece — o 
îngroapă în pămînt sau o ciopîrţesc, închipuindu-și că același 
lucru i se va întîmpla şi omului pe care vor să-l ucidă. 

În cartea Leviticul (cap. XIV-XVI), Biblia descrie 
tocmai astfel de vrăji cu care se îndeletniceau popii evrei. 
Cînd slobozeau în cîmp pasărea stropită cu sîngele jertfei, 
ei spuneau că această pasăre duce cu sine boala de care 
suferă omul. Tot pe asemenea credinţe se întemeia și obiceiul 
de a alunga în pustiu ţapul ispăşitor (despre care vom vorbi 
mai tîrziu în amănunt). Popii puneau pe seama acestui ţap 
toate păcatele și fărădelegile și-l goneau în pustiu ca să ducă 
cu sine toate păcatele, crimele şi bolile omului. 

Dar popii mai foloseau și alte vrăjitorii ca să exercite 
o influenţă mai puternică asupra închipuirii oamenilor. 
Vindecarea ca vindecarea, jertfa ca jertfa, dar dacă eu, 
popa Aaron, sau Dormidont sau Ferapont nu voi săvîrşi 
asupra ei anumite taine, degeaba, nu va ieşi nimic! Dar ce 
taine anume trebuiau să săvîrşească popii? Merită să privim 
lucrurile ceva mai îndeaproape. În primul rînd, popii se 
pîndeau la burta lor, deci cereau să se aducă o jertfă. 
Apoi omul însănătoşit trebuia în a opta zi să ia doi miei 
fără cusur, adică doi berbeci sănătoși, o mioară de un an 

fără cusur, pe deasupra un săculeţ bunicel de făină de grîu, 
precum și ceva untdelemn și să le aducă pe toate popii. 
Popa ia berbecul și-l jertfeşte, apoi ia untdelemnul și se face 
că duce totul lui dumnezeu, „legănîndu-le... înaintea domnu- 
lui“ (Leviticul, XIV, 12). 

În sfîrşit taie berbecul şi joacă în continuare următoarea 
comedie: 

„Şi să ia preotul din sîngele jertfei pentru vină şi să 
ungă sfîrcul urechii drepte a celui ce se curățește şi degetul 
cel mare de la mîna dreaptă și degetul cel mare de la piciorul 
drept. Apoi preotul să ia din logul de untdelemn și să-l 
toarne în mîna stingă. Pe urmă să-și moaie degetul de la 
mîna dreaptă în untdelemnul din mîna stîngă şi să stro- 
pească cu untdelemn, cu degetul, de şapte ori în fața dom- 
nului. Iar din untdelemnul rămas în mînă să ungă preotul 
sfîrcul urechii celei drepte a celui ce se curățește și degetul 
cel mare de la mîna lui dreaptă și degetul cel mare de la 
piciorul lui stîng, peste sîngele din jertfa pentru vină. Iar 
ce a mai rămas din untdelemnul din mîna preotului să-l 
toarne pe capul celui ce se curăţește. Aşa să facă preotul 
ispășirea înaintea domnului. După aceea preotul să aducă 
jertfa pentru păcat și să curăţească pe cel ce a venit să se 
curețe de necurăţirea lui, iar pe urmă să junghie jertfa 
arderii-de-tot“ (XIV, 14—19). 

Trebuie să fii un adevărat specialist ca să nu le încurci 
pe toate! Un altul s-ar încurca. Trebuie să ţii minte totul: 
să ungi neapărat cu sînge lobul urechii drepte și pe deasupra 
degetul mîinii drepte, ba și al piciorului drept; cum ai 
îmcurcat piciorul, degetul sau urechea s-a dus pe gîrlă toată 
vraja! Trebuie să fii cu adevărat specialist, să cunoști 
totul pînă în cele mai mici amănunte și să nu încurci nimic, 
căci altfel ai putea să torni untdelemn în mîna care nu tre- 
buie și să moi alt deget decît cel care trebuie. Apoi, cum va 
stropi muritorul de rînd cu degetul său de șapte ori în fața 
domnului cînd el nici nu-l vede pe acest dumnezeu? Popa 
se preface însă că vede faţa lui dumnezeu și o stropește cu 
untdelemn. Gîndiţi-vă numai, dacă popii din toate colțurile 
lumii ar stropi în fiecare zi pe dumnezeu cu untdelemn, 
mult untdelemn s-ar mai vărsa și ce unsuroasă faţă ar trebui 
să aibă acest dumnezeu! 

Dar dacă bolnavul este un om sărman, Biblia spune că 
trebuie făcut un rabat: 

„lar dacă omul va fi sărac şi nu va putea să ridice chel- 
tuiala, să ia un miel de un an ca jertfă pentru vină, dar 
legănat pentru ispășire, şi o zecime dintr-o efă de frunte de 
făină, frămîntată cu untdelemn, ca prinos de pîine, cum și 
un log de untdelemn, apoi două turturele sau doi pui de 
porumbel, după cum îi va da mîna, așa încît unul să fie 
jertfă pentru păcat şi altul ardere-de-tot“ (XIV, 21—22). 

Și iar se repetă comedia: popa ia berbecul şi logul de 
untdelemn, le leagănă în faţa lui dumnezeu, taie berbecul 
şi reia mascarada cu ungerea cu sînge a urechii drepte, a 
degetului mare de la mîna dreaptă şi a degetului mare de 
la piciorul drept și a palmei stîngi cu stropirea feții domnu- 
lui cu untdelemn etc. 

Citind aceste rînduri, îţi dai bine seama că oamenii din 
acea vreme erau pătrunşi de groază și de sentimentul nepu- 
tinței în faţa acestui preot şi vrăjitor care dispunea de viața 
și de moartea lor, care pentru o oaie sau pentru un berbec 
poate să-i curețe de lepră sau să-i lase leproși și să-i declare 
necuraţi, să-i alunge din oraș și să-i silească să trăiască 
printre leproşi. În faţa fenomenelor neînţelese, omul era 
cuprins de spaimă. Orice pată, nu numai de pe corp, dar 
chiar de pe haine sau de pe pereţii casei, îl speria. El nu 
putea măcar deosebi lepra, care este o plagă dăunătoare pe 
corpul omului, de ciuperca ce apărea pe peretele casei și 
se temea de această ciupercă de perete ca de lepra de pe corp. 

Cap. XIV al cărţii Leviticul dă sfaturi în legătură cu 
lupta împotriva ciupercilor de perete. Dacă, spune Biblia, 
veţi vedea pe pereţii casei gropiţe verzi sau roșiatice, această 
casă trebuie închisă timp de șapte zile. Dacă aceste gropiţe 
nu dispar, atunci să se scoată pietrele pe care s-a întins 
plaga şi să fie aruncate afară din cetate, într-un loc necurat. 
Astăzi s-ar spoi pur şi simplu cu var (varul este un bun 
dezinfectant, care omoară chiar și microbii holerei și ai 
multor altor boli infecțioase), s-ar face o dezinfecţie cu clor 
sau cu formol şi casa ar fi întru totul bună de locuit. Orice 
infecţie dintr-o casă poate fi combătută cu aceste mijloace. 
Pe atunci însă oamenii erau atît de neajutorațţi, încît nu-și 
dădeau seama ce trebuie să facă şi-l chemau din nou pe popă. 
Ce putea face popa? 

„Atunci să vină preotul şi să cerceteze, și iată, dacă pata 
s-a întins pe pereţi, atunci în casă este lepră rozătoare şi 
casa este spurcată. Şi să dărîme casa, iar pietrele ei şi lem- 
năria ei şi tot molozul ei să fie duse afară din cetate într-un 
loc necurat. Şi cel ce va intra în acea casă în vremea cît 
va fi închisă necurat să fie pînă seara. Și cel ce va dormi 
acolo în casă, ca şicelce va mînca în casă, să-și spele veş- 
mintele. Şi dacă preotul, venind s-o vadă, se va încredința 
că pata de pe zid nu s-a mai întins în casă după ce casa a 
fost tencuită, atunci preotul să declare casa curată, căci 
pata s-a trecut. Şi el să ia, spre a curăţi casa, două păsări 
și lemn de cedru și arnici roşu și isop. Să taie una din păsări 
deasupra unui blid de lut cu apă de izvor. Apoi să ia lemnul 
de cedru, isopul, arniciul roșu și pasărea cea vie și să le 
moaie în sîngele păsării tăiate și în apa de izvor și să stro- 
pească apoi casa de şapte ori. Și să curețe casa cu sîngele 
păsării, cu apa de izvor, cu pasărea cea vie, cu isop şi cu 
arniciul cel roșu. lar păsării celei vii să-i dea drumul afară 
din cetate, pe cîmpie. Așa să curețe el casa ca ea să fie curată“ 
(XIV, 44—53). 

După cum vedeţi, pentru a curăța casa, popa trebuie să 
taie din nou o pasăre, să moaie lemnul de cedru în sîngele 
ei și să slobozească pasărea vie însîngerată în cîmp, pentru 
ca să ducă cu ea infecția cuibărită în casă. Popa se amesteca 
în toate acestea, iar oamenii trăiau cu frica în sîn. Fără 
popă nu făceau un pas. Popa profita de neştiinţa poporului, 
și-l ţinea tot într-o spaimă. Să cumpănească credinciosul: 
dacă lui îi va apărea pe corp o erupție, o roșeaţă sau o umflă- 
tifră, la cine se va duce, la popă sau la medic? Va voi el 
să se lecuiască cu oi și porumbei tăiaţi, va îngădui el să i se 
ungă cu sînge urechea, degetele de la picior și de la mînă, 
„va încerca el să stropească în faţa domnului cu untdelemn, 
să legene berbecul tăiat sau sticla cu untdelemn? Firește că 
nu. El va prefera religiei știința. El își dă singur seama că 
vrăjile acestea sînt rămășițe ale trecutului îndepărtat și 
se simte mai presus de ele. 

Dar să se gîndească și la faptul că aceste povești sînt 
date drept lege divină, lege acordată de dumnezeu oamenilor 
și care trebuie, chipurile, respectată ca fiind înţelepciunea 
supremă. 

Biblia spune ritos: 

„lată rînduiala pentru orice pată de lepră ori de chelbe, 
pentru lepra veșmintelor şi a caselor, pentru umflături, 
bube şi pecingini, ca să ştie preotul cînd este cineva necurat 
și cînd este curat. Aceasta să fie rînduiala pentru lepră!“ 
(XIV, 54—56). 

Dar dacă drept-credinciosul consideră că toate acestea 
nu sînt altceva decît superstiții ale trecutului, de ce admite 
și azi aceeaşi șarlatanie, aprinzînd lumînări şi ploconindu-se 
în faţa unui dumnezeu inexistent, de ce se roagă pentru 
însănătoșirea bolnavilor sau pentru reușita treburilor sale? 
Nu e nici o deosebire: înainte oamenii legănau înaintea lui 
dumnezeu sticle cu untdelemn și berbeci sîngerînzi, azi 
aprind lumînări, cădelniţează cu tămiîie, dau aur și argint 
pentru icoane, mătase pentru odăjdii, bat mătănii, varsă 
lacrimi și cîntă cîntece, toate acestea exprimînd umilinţă, 
rugă, încîntare și neputinţă în faţa unui dumnezeu inexis- 
tent. Nu e nici o deosebire: și într-un caz şi în altul avem de-a 
face cu înșelăciune și cu autoînşelare. 


Capitolul al V-lea JERTFELE PENTRU PĂCATE 
apitolu! ai -lea gr mAPUL ISPĂŞITOR 

| n capitolul precedent am vorbit despre sfaturile 
pe care le dădea dumnezeul biblic preoţilor în 
legătură cu lepra. Probabil că v-aţi dat seama 
CLU ae neputincios era omul pe atunci! Se temea chiar de ple- 
șuvie şi a trebuit să fie scrisă în numele domnului o astfel 
de pravilă: „Dacă unui bărbat i-a căzut părul din cap, el 
este pleșuv şi încolo e curat“! Astăzi orice copil știe că, dacă 
a căzut părul din capul cuiva, acest om este pleşuv, dar 
Biblia prezintă toată această „înţelepciune“ drept lege divină! 
„Şi dacă i-a căzut părul din partea dinainte a capului, el 
este pleșuv din faţă, iar încolo e curat“! Ce dumnezeiască 
revelaţie în legătură cu pleşuvia! Dar în acele timpuri nu 
ar fi fost de mirare dacă preotul ar fi declarat pe fiecare 
chel sau pleşuv necurat. Frica şi simțămîntul de neputinţă 
în fața necunoscutului, în faţa fenomenelor naturii, pe care 
nu le înțelegeau, îi dădeau pe credincioși cu totul pe mîna 

preotului; acesta le prescria în numele domnului tot felul 
de legiuiri, care astăzi ne apar, fireşte, cu totul absurde. 

Un capitol special, cap. XV, al cărții Leviticul este 
consacrat în întregime „orînduielii pentru vremea cînd 
bărbaţii şi femeile sînt necurate“. Citind cu atenţie acest 
capitol, veţi vedea că prin „necurăţie“ pravila înţelege lucru- 
rile cele mai diferite: unele boli sexuale, scurgerile mens- 
truale la femei sau scurgerea lichidului seminal.Biblia trebuie 
neapărat să dea pravile în legătură cu toate acestea. ,,...Dacă 
un bărbat va avea curgere din trupul său, această curgere 
este necurată. Şi iată ce este cu necurăţia de pe urma curgerii 
lui: ori că trupul său va curge neîncetat, ori că se va opri, 
tot necurăţie este. Orice pat în care se va culca cel ce are 
curgere va fi necurat, asemenea orice lucru pe care va şedea 
necurat va fi. Şi oricine se va atinge de patul lui să-și spele 
veșmintele și să se scalde în apă și va fi necurat pînă seara. 
Cel ce va sta pe vreun lucru pe care a stat cel ce are curgere 
să-și spele hainele şi să se scalde în apă şi va fi necurat pînă 
seara. Cel ce se va atinge de trupul celui ce are curgere să-și 
spele veșmintele şi să se scalde şi va fi necurat pînă seara. 
Şi dacă cel ce are curgere va scuipa pe unul care e curat, 
acesta să-și spele veșmintele şi să se scalde și va fi necurat 
pînă seara. Orice samar pe care a încălecat cel ce are curgere 
va fi necurat. Şi oricine se va atinge de orice lucru care a 
stat sub el va fi necurat pînă seara, și cel ce va duce acest 
lucru să-şi spele veșmintele și să se scalde și va fi necurat 
pînă seara. Şi oricine se va atinge de cel care are curgere, 
fără să se fi spălat pe miîlini, acela să-și spele veșmintele și 
săgse scalde şi va fi necurat pînă seara. Şi orice vas de 
pămînt de care s-a atins cel ce are curgere să fie sfărîmat, 
iar vasul de lemn să fie spălat cu apă“ (XV, 2—12). 

Cum au luat naștere toate aceste prescripţii? Pe de o 
parte, din neștiinţa, din neputinţa oamenilor, iar pe de 
altă parte din faptul că preotul se folosea cu bunăștiinţă 
de această neputinţă şi neşștiinţă a oamenilor. Dar el nu 
dădea numai sfaturi medicale în legătură cu curăţenia; 
el le îmbina neapărat cu jertfa şi prinosul: să nu vii la popă 
fără dar! 

„Apoi, a opta zi să-și ia două turturele sau doi pui de 
porumbei şi să vină în faţa domnului, la uşa cortului desco- 
peririi, şi să le dea preotului. Și preotul să le aducă pe una 

jertfă pentru păcat și pe cealaltă ardere-de-tot; și astfel 
preotul să-l curețe în faţa domnului de curgerea lui“ (XV, 
14—15). 

Astfel preotul întreținea în mintea omului impresia că 
dumnezeu stă în ceruri și observă pe fiecare fiinţă omenească: 
dacă i-a apărut vreun coş, dacă are menstruaţie (de este feme- 
ie), dacă are vreo boală lumească sau vreo altă suferinţă. 
Dacă se întîmpla așa ceva, atunci dumnezeu cerea neapărat 
să i se frigă un porumbel; alt porumbel trebuia să fie fript 
în așa fel încît să se poată înfrupta din el şi preotul. Şi 
numai atunci „preotul să-l curețe în fața domnului de curge- 
rea lui“. 

În vechime, în anumite perioade ale dezvoltării istoriei 
popoarelor, femeia era considerată în general ca o fiinţă necu- 
rată, care nu putea fi egală în drepturi cu bărbatul. Acest 
fel de a privi femeia este consfințit chiar de religiile contem- 
porane— creștină, mozaică, musulmană etc — , ceea ce 
se explică prin faptul că femeia avea un rol subordonat în 
viața economică. De aceea de fiecare dată cînd în viaţa 
femeii se săvîrșea un act natural, ea era considerată 
necurată. Dacă era vorba de menstruaţie, ea trebuia să a- 
ducă după aceasta o jertfă lui dumnezeu ca s-o curețe; dacă 
era vorba de naștere, ea trebuia de asemenea să ducă jertfă 
domnului ca s-o curețe. Așadar, chiar nașterea era conside- 
rată un act necurat. Şi Biblia dă o pravilă anume în legătură 
cu scurgerile lunare ale femeii. 

„Dacă o femeie va avea curgere, adică va curge sînge din 
trupul ei, să stea şapte zile în stare de necurăţie. Oricine 
se va atinge de ea va fi necurat pînă seara. Orice lucru pe 
care se va culca în timpul necurăţiei ei necurat va fi și, 
tot aşa, orice lucru pe care va sta necurat va fi. Şi oricine 
se va atinge de patul ei să-şi spele veșmintele și să se scalde 
și necurat va fi pînă seara... lar dacă un bărbat se va culca 
cu ea, atunci necurăţia ei îl va atinge şi pe el, și el va fi 
necurat şapte zile și orice așternut în care el se va culca ne- 
curat va fi. Dacă o femeie va avea curgere de sînge mai multe 
zile, afară de vremea obișnuită ei, ori dacă va avea curgere 
peste vremea obiceiului ei, atît cît dăinuieşte această curgere 
ea necurată va fi ca şi în vremea obiceiului ei: necurată va 
fi. Orice pat în care se va culca în tot timpul curgerii ei 
va fi ca şi patul în care se va culca în vremea curgerii obiș- 

nuite a ei și orice lucru pe care va sta necurat va fi, precum 
este în vremea necurăţiei ei fireşti. Şi oricine se va atinge de 
aceste lucruri va fi necurat și va trebui să-şi spele veșmintele 
Și să se scalde în apă și va fi necurat pînă seara. Și dacă va fi 
izbăvită de curgerea sa, să numere șapte zile şi după aceea 
va fi curată. lar în ziua a opta să ia două turturele sau doi 
pui de porumbel și să-i aducă preotului... Şi preotul să 
aducă o pasăre ca jertfă pentru păcat și pe cealaltă ca ardere- 
de-tot şi așa să facă ispășirea, înaintea domnului, de curge- 
rea care o făcea necurată“ (XV, 19—30). 

În condiţiile păstoritului, viaţa femeii se petrecea mereu 
în văzul tuturor. Unde se putea ea ascunde decît în cort? 
Toţi vedeau fiecare pas pe care-l făcea și de aceea ea nu-și 
putea ascunde indispoziţia. În zilele acelea era considerată 
necurată. Dacă cineva se atingea de lucrurile ei, de patul 
ei sau de lucrul pe care ea a stat, acela se considera necurat 
pînă seara. În zilele cînd femeia avea indispoziţie, ea era 
privită ca o leproasă. Dumnezeul biblic era atît de preocupat 
de lucrurile acestea, încît a scris pravile „şi pentru femeia 
cu a sa obişnuită curgere și pentru cel ce are curgere, pentru 
bărbat ca şi pentru femeie, şi pentru bărbatul care se va 
culca cu femeia necurată“ (XV, 33). 

Erau însă unele păcate pentru curățirea cărora trebuiau 
născocite mijloace cu totul deosebite. În această privinţă, 
Biblia ne-a lăsat unele pilde de vrăji ale popilor evrei 
asemănătoare celor pe care le fac șamanii iakuţi. Numai că 
în Biblie treaba asta nu se numește vrăjitorie, ci pravilă 
dumnezeiască. Pravila aceasta despre „curățirea de păcate“ 
cu ajutorul țapului ispășitor este înfățișată în cap. XVI al 
cărţii Leviticul. 

La început dumnezeu îi dă lui Moise unele sfaturi în 
legătură cu felul în care trebuie să intre Aaron în sanctuar 
fără să moară: 

„Spune lui Aaron, fratele tău, să nu intre orișicînd înă- 
untrul sfîntului locaș, dincoace de perdeaua din fața capacu- 
lui care este pe chivot, ca să nu moară, căci eu mă voi arăta 
în nor deasupra capacului“ (XVI, 2). 

Preotul spune credincioșilor că intrarea în „sanctuar“ 
(în altar) este periculoasă chiar pentru popi, darămite pentru 
muritorii de rînd, cărora nici nu trebuie să le treacă prin 
cap să cerceteze ce se petrece acolo. 

Dumnezeu, spune Biblia, omora chiar şi pe preot dacă 
acesta se apropia fără băgare de seamă de capacul deasupra 
căruia, într-un nor, zbura el, domnul dumnezeu. Urmează 
apoi povestirea despre curățirea de toate păcatele cu ajutorul 
ţapului ispăşitor. Pentru aceasta trebuiau doi ţapi, care 
erau așezați în fața domnului la intrarea în cortul descoperi- 
rii (în felul acesta, templul semăna mai mult cu un abator, 
unde se aduceau mereu vite şi păsări). Și dumnezeu spune: 

„Apoi Aaron să arunce sorți pentru cei doi ţapi: un sorţ 
pentru domnul și un sorţ pentru Azazel. Şi Aaron să apropie 
ţapul pentru care a căzut sorţul domnului și să-l aducă jertfă 
pentru păcat. lar ţapul pentru care a căzut sorţul lui Azazel 
să-l aducă viu înaintea domnului, ca să săvîrşească ispă- 
șirea, trimiţîndu-l lui Azazel în pustie“ (Leviticul, XVI, 
8—10). 

Nu voi înșira aici toate sfaturile date de dumnezeu cu 
acest prilej: cum să se ia cărbunii aprinși și o căţuie plină 
de pe jertfelnic, cum să se presare în ea un pumn de tămi:ie, 
cum să se umple cu fum de miresme încăperea în care se 
săvîrşește vrăjitoria, pentru ca omul să nu poată vedea ce 
se întîmplă deasupra capacului, în norii de fum în care, 
pasămite, zbura dumnezeu. În faţa noastră se săvârşeşte o 
scamatorie, care ne confirmă o dată mai mult că în timpurile 
acelea îndepărtate se aduceau și sîngeroase jertfe omeneşti, 
care, cu vremea, au fost înlocuite cu jertfe de animale. Aga- 
dar, ţapul nu este omorît numai pentru că vrea dumnezeu 
friptură, ci ca jertfă pentru păcatele săvîrşite. 

Iar dacă ne vom aminti că deasupra capacului, în norii 
de fum, se ascundea dumnezeul biblic, atunci va deveni 
limpede că picăturile de sînge cu care se stropea locul în 
care se presupunea că ar fi dumnezeu erau pur şi simplu o 
jertfă sîngeroasă. 

Cu celălalt ţap se proceda la fel ca şi cu pasărea căreia 
1 se dădea drumul pe cîmp. Popa „trecea“ asupra ţapului 
toate păcatele credincioșilor săi, întocmai ca șamanul iakut 
care pretinde că boala din om trece în păpuşa de lemn şi 
îi dă apoi drumul pe rîu într-o bărcuţă. La fel se petrec lu- 
crurile și aici: 

„Şi Aaron să-și pună amîndouă mîinile sale pe capul 
ţapului celui viu și să mărturisească asupra lui toate nedrep- 
tățile fiilor lui Izrail și toate călcările lor de lege și toate păca- 

tele lor și să le pună pe capul ţapului și, cu un om care stă 
gata, să-l: trimită în pustie“ (XVI, 21). 

Procedeul acesta se stabilea pentru vecii vecilor, căci 
așa se spune în Biblie: „Și aceasta să vă fie vouă drept 
veșnică pravilă“. Dar dacă voi, credincioşilor, credeţi că 
într-adevăr aşa stau lucrurile, cu alte cuvinte că pravila 
aceasta este veşnică și că vine de la dumnezeu, atunci de 
ce nu trimiteţi și azi cîte un ţap ispăşitor în pustie? 

Este însă cu totul limpede că obiceiul acesta nu are ni- 
mic divin, ci este un ritual stabilit de preoţi în timpurile 
străvechi și destinat triburilor de păstori evrei pentru a 
înlocui sîngeroase jertfe omenești. Analizaţi în acelaşi chip 
întreaga Biblie şi priviţi-o cu ochi omenești. 


DUMNEZEIEŞTILE PRAVILE — 
Capitolulal VI-lea LEGI SCRISE ALE ORÎNDUI- 
RII SCLAVAGISTE 


D acă vom cerceta cu atenție toate pravilele cu- 
prinse în Biblie, îndeosebi în cartea Leviticul, 
vom vedea că aceste pravile nu sînt altceva decît 

legile unei societăți sclavagiste. 

Moise scrie acele legi, pe care pretinde că i le-a dictat 
dupņnezeu, tocmai pentru că erau alcătuite de stăpînii de 
sclavi care deţineau puterea (în realitate aceste legi au fost 
alcătuite şi scrise de-a lungul multor generaţii, la epoci 
diferite). 

Iată o pildă grăitoare luată din această legiuire: „Dacă 
un bărbat se va culca cu o femeie care este roaba şi casnica 
altui bărbat şi ea n-a fost răscumpărată și nici liberată, 
să fie pedepsiţi, dar nu cu moarte, fiindcă n-a fost liberă“ 
(XIX, 20). Înseamnă că un bărbat se putea „culca“ cu o 
roabă, pe cînd cu o femeie liberă nu. 

Roaba este numai pe jumătate om; cu ea poţi face orice. 
De altfel orice fărădelege sau violenţă săvîrşită de un 
om liber, de stăpînul de sclavi, faţă de robul său, Biblia o 

iartă cu uşurinţă, lucru care se dovedeşte și în cazul de faţă. 
Cel care a păcătuit trebuie doar să aducă un berbec ca jertfă 
pentru vină, „iar preotul să-l curețe prin berbecul jertfei 
pentru vină înaintea domnului, de păcatul care l-a făcut, 
iar păcatul pe care l-a săvirșit i se va ierta“ (XIX, 22). 

Se vede, așa dar, cît de uşor îl iartă dumnezeul stăpi- 
nilor de sclavi pe stăpînul de sclavi. Ştim că cel ce va citi 
atent cartea Leviticul va spune: bine, dar în afară de legile 
sclavagiste se găsesc aici şi unele pravile folositoare, care 
interzic, de pildă, incestul, legăturile sexuale dintre rudele 
apropiate: dintre tată şi copiii săi, dintre fraţi şi surori și 
aşa mai departe; se mai găsesc apoi legi care spun să nu 
înșeli la cîntar şi la măsurat, să te porți frumos cu străinii, 
să nu aduci jertfe sîngeroase zeului Moloh, să nu te tatuezi 
etc.: „Să nu vă faceţi scrijilituri pe trup, pentru morţi, nici 
să vă faceţi încondeieturi pe voi“ (XIX, 28). Să nu vă duceţi 
la cărturărese și ghicitori: „Să nu miîncaţi nimic cu sînge! 
Să nu umblaţi după ghicit și după vrăjitori“ (XIX, 26). 
Dar alături de aceste dispoziţii se găsesc porunci de felul 
acesta: „Să nu vă rotunjiţi pletele capului vostru și să nu-ţi 
retezi colţurile bărbii“ (XIX, 27). 

Ce-ar spune frizerii și bărbierii dacă ne-am apuca să apli- 
căm această poruncă astăzi? 

Despre cele cîteva prescripţii folositoare întîlnite în 
Biblie se poate spune ceea ce am spus mai înainte despre 
sfaturile medicale, şi anume că sînt roadeie unei observaţii 
atente şi ale experienţei. Ridicarea acestor pravile la rangul 
de legi dumnezeiești nu avea alt scop decît întărirea puterii 
clerului, a religiei și a legilor ei, care erau avantajoase 
stăpînilor de selavi. Dacă vom lua esențialul din Biblie, 
dacă vom cerceta mai de aproape toate prescripţiile şi inter- 
dicţiile ei, atunci ne vom da ușor seama că învăţătura cu- 
prinsă în Biblie, morala şi legile ei au un caracter sclavagist; 
ele sînt folositoare exploatatorilor și dăunătoare celor ce 
muncesc. 

Cartea Leviticul conţine unele pravile în legătură cu 
așa-numitul an-jubileu. An-jubileu era numit fiecare al 
„saptelea an, în care pămîntul nu era semănat, ci se odihnea. 
În acel an recolta era adunată numai din ceea ce creștea fără 
a fi fost semănat. Iar după șapte ani-jubilei, în al cincizeci- 
lea an, fiecare era izbăvit de obligaţiile legate de pămînt. 

„Apoi să numeri şapte săptămîni de ani, de şapte ori cîte 
șapte ani, astfel ca aceste şapte săptămîni de ani să-ţi dea 
49 de ani. lar în ziua a zecea a lunii a şaptea să suni din trîm- 
biţă ; în ziua ispăşirii să suni din trîmbiță în toată ţara voas- 
tră. Şi să sfinţiţi anul al 50-lea şi să vestiți în țară libertate 
tuturor locuitorilor ei; acesta să fie anul vostru jubileu: 
fiecare dintre voi să se întoarcă la stăpînirea moşiei sale şi 
fiecare dintre voi să se întoarcă la familia sa. Anul al 50-lea 
să fie pentru voi an-jubileu. Să nu semănați, nici să sece- 
raţi ceea ce va rodi țarina de la sine și nici strugurii din 
via netăiată să nu-i strîngeți, căci acesta este an-jubileu și 
timp sfînt pentru voi. Deci să mîncaţi numai din ceea ce vă 
va rodi ogorul. În anul acesta jubileu fiecare să ajungă din 
nou stăpîn pe moșia sa. Iar cînd faceţi o vînzare sau o cum- 
părătură de la aproapele vostru, să nu vă păgubiţi unii pe 
alţii. Să faci socoteala anilor de la cel din urmă jubileu; 
numai aşa să cumperi un petic de pămînt de la aproapele tău, 
iar el, după numărul anilor de seceriș, să ţi-l vîndă. Dacă 
numărul anilor e mai mare, să faci şi preţul țarinei mai mare, 
iar dacă numărul este mai mic, să faci şi tu preţul mai mic, 
fiindcă el îţi vinde ţie un număr de secerișuri“ (XXV, 8—16). 

Dar în timpul acestor 50 de ani robul se îndatora atît de 
mult, încît nu se putea răscumpăra și rămînea rob pe vecie. 

Se mai pot enumera şi alte legi care încearcă să creeze 
aparenţa că aceşti stăpîni de sclavi îşi limitau singuri ten- 
dințele lor sclavagiste; astfel, în cap. XXV al cărţii Le- 
viticul, citim următoarele: 

„Dacă fratele tău va scăpăta și nu va mai avea cu ce să 
trăiască lîngă tine, tu să-l sprijineşti măcar ca pe un străin 
k, venetic, ca să trăiască și el în preajma ta. Să nu iei de la 
el nici camătă, nici spor, ci teme-te de dumnezeu, ca să 
trăiască și fratele tău cu tine. Banii tăi să nu-i împrumuți 
cu dobîndă, nici bucatele tale să nu i le iei înapoi cu spor“ 
(XXV, 35—37). 

Reiese de aici că față de cei din acelaşi trib pravila oprea 
camăta şi tot ce putea duce la înrobirea aproapelui. Dar 
cîteva rînduri mai departe, chiar în acelaşi capitol, citim 
cele ce urmează: 

„Dacă fratele tău va sărăci lîngă tine şi se va vinde ţie 
rob, să nu-l pui la muncă de rob, ci să-ți fie ție ca un năi- 


mat, ca un străin...“ (XXV, 39—40). 

Aşadar, dumnezeiasca pravilă nu te oprea de loc să 
cumperi robi pe fraţii tăi. Stăpînii de sclavi găseau o 
soluţie foarte ușoară pentru ei, căci pravila divină le acorda 
drepturi foarte largi în ceea ce privește posedarea sclavi- 
lor. Versetele 44—46 arată că Biblia îngăduie proprietatea 
de sclavi, chiar şi cea ereditară. 

„lar robii tăi și roabele tale, pe care îi vei avea, să-i 
cumperi din neamurile care sînt împrejurul tău. Tot așa 
din fiii străinilor care petrec între voi: puteţi să cumpăraţi 
si din aceștia, cum şi dintre urmașii lor aflători pe lingă 
voi și care s-au născut la voi în ţară. Fi vor putea să intre 
in.stăpinirea voastră şi voi puteţi să-i lăsați pe ei moștenire 
fiilor voştri de după voi, în stăpînirea lor. Pe ei să-i aveți robi 
deapururi...“. 

Mai poate fi acum de mirare că feudalii, toţi stăpînii 
de sclavi, moșierii și capitaliștii se străduiau să-i convingă 
pe ţărani că Biblia este o carte sfîntă? Biblia îngăduie doar 
în numele domnului sclavia veșnică, cumpărarea și vinde- 
rea oamenilor, lăsarea lor ca moștenire, stăpînirea lor 
ca stăpînirea unui lucru ce poate fi revîndut, dăruit sau moș- 
tenit. Biblia interzice cruzimea numai faţă de ai tăi, dar 
față de robi ea îngăduie o cruzime oricît de mare. 

Să nu credem însă că robii se dobîndeau numai prin cum- 
părare. Un număr foarte mare dintre ei proveneau din rîn- 
durile celor căzuţi prizonieri în timpul războaielor. 

Dumnezeul biblic dă sfaturi concrete arătînd cum tre- 
buie procedat pentru a lua în robie pe prizonieri. În cap. 
XX al Deuteronomului se dă următorul sfat: 

„Cînd te vei apropia de o cetate ca să te războiești cu ea, 
îndeamnă-o să încheie pace cu tine. Şi dacă îţi va da răspuns 
pentru pace şi se va lăsa cuprinsă, tot poporul care se va 
găsi într-însa să-ţi plătească dajdie și să-ţi slujească. Iar 
dacă nu va încheia pace cu tine, ci se va război cu tine, s-o 
împresori. Şi dacă domnul dumnezeul tău o va da în mîna 
ta, toată partea bărbătească s-o treci prin ascuţișul săbiei. 
Însă femeile şi copiii, dobitoacele și tot ce se va afla în ce- 
late, toată prada s-o iei pentru tine și să trăieşti din prada 
vrăjmașilor pe care ţi i-a dat domnul dumnezeul tău. Așa 
să te porti cu toate cetăţile care sînt prea departe de tine 
yi nu fac parte din cetăţile popoarelor din Canaan. Din cetă- 
jile popoarelor acestora pe care domnul dumnezeul tău ţi 

le va da ca moştenire, să nu scape cu viaţă nici o suflare“ 
(v. 10—16). 

Dumnezeiești sfaturi, în adevăr, dă dumnezeu credincio- 
șilor săi. Şi ce bine se îmbină ele cu palavrageala popilor 
despre marea îndurare a domnului, despre bunătatea acestui 
dumnezeu atoateiertător etc. etc. 

Spuneţi, drept-credincioșilor, dacă vă îngăduie consti- 
ința să apăraţi aceste dumnezeieşti pravile? 


CUM CAUTĂ POPII SĂ 
Capitolul al VII-lea ÎNSPĂIMÎNTE PE OAMENI 
CU NUMELE DOMNULUI 


i astăzi, cînd un credincios vrea să oprească pe 

altcineva să săvîrşească o anumită faptă care 

i se pare rea, dăunătoare, îi spune: „Te bate 
dumnezeu dacă faci așa ceva!“ 

Așadar, dumnezeul acesta al credincioșilor urmărește 
fiecare faptă a omului, oricît de neînsemnată, fiecare pas, 
fiecare gînd al său, fiecare mișcare pe care o face. După 
părerea unor credincioși, dumnezeu urmăreşte și ce mă- 
nîncă omul în fiecare zi, îl urmărește de asemenea dacă se 
rade, dacă se tunde, cu ce se îmbracă, dacă se culcă cu 
nevasta în anumite zile, chipurile, interzise de dumnezeu 
Îi așa mai departe. După părerea altora, el urmărește dacă 
omul se închină cu două sau cu trei degete sau dacă nu se 
închină de loc, de cîte ori pe zi îngenunchează pentru rugă- 
ciune, dacă se închină spre răsărit sau spre apus, de cîte 
ori spune aleluia, dacă se împărtășește, adică dacă mănîncă 
o bucăţică de pîine coaptă de prescurar, zicînd că este trupul 
domnului, sau bucățele de amidon produse de o fabrică 
ce lucrează pentru biserica catolică, dacă bea vin zicînd 
că este sîngele domnului, dacă mănîncă sau nu azimă nedos- 
pită (care se coace la sărbătorirea paștelui evreiesc). 

Într-un cuvînt, după părerea credincioşilor, dumnezeu 
se bagă în toate amănuntele. Firește însă că nu poate să 
urmărească singur totul! De aceea are miniştri și fiecare 

ministru se ocupă cu o anumită treabă: Ilie, de pildă, cu 
timpul probabil, cu tunetele, fulgerele şi ploile; Nicolaie 
se îngrijește mai mult de corăbieri, iar Frol și Laurenţiu 
de vite, Gheorghe biruitorul se pricepe şi el puţin la de-alde 
astea, aşa încît, în ziua sfîntului Gheorghe i se citesc rugă- 
ciuni ca să sfinţească vitele. Într-un cuvînt, acest dumnezeu 
este înconjurat de o mulţime de specialiști care se ocupă 
fiecare de un anumit domeniu. Așa crede poporul simplu 
și credinţa aceasta a fost întărită de popi milenii de-a rîn- 
dul. Mii de ani popii au împuiat capul oamenilor simpli 
că în cer există aproape aceeaşi orînduială ca și pe pămînt, 
cu regi, miniștri, închisori și călăi. O asemenea credinţă 
trebuia să întărească supunerea poporului faţă de regii 
pămînteni şi faţă de exploatatori. 

lată de ce popii evrei, autorii cărţii Leviticul, care au 
scris acum mai bine de 2.000 de ani, invocînd în numele 
lui dumnezeu tot felul de pravile, pretindeau ca aceste 
pravile, chiar cele mai aspre şi mai nedrepte, să fie înde- 
plinite tot în numele lui dumnezeu. Pentru îndeplinirea 
acestor pravile ei promiteau întreaga milostivenie a lui 
dumnezeu, iar pentru neîndeplinire — mînie și răzbunare. 

În cap. XXVI, versetele 3—13, dumnezeu socotește pe 
evrei robii săi (mai înainte spusese: „pentru că fiii lui Izrail 
sînt robii mei; ei sînt robii mei, pe care i-am scos din ţara 
Egiptului“) şi le promite sprijinul său, la fel cum au făcut mai 
tîrziu moșierii și nobilii care scriau porunci către robii lor 
iobagi, spunîndu-le: dacă voi, robii mei, iobagii mei, 
veţi asculta de mine şi veţi lucra pentru mine și veţi înde- 
plini toate poruncile mele, oricît ar fi ele de aspre, atunci 
cu vă voi apăra de atacul altor jefuitori: cavaleri, boieri, 
voievozi, grofi sau baroni; iar voi veţi putea, sub oblăduirea 
mea, să vă ocupați în liniște de gospodăria voastră. La fel 
vorbeşte și dumnezeu robilor săi. Vrînd-nevrînd, te gîndești 
la un latifundiar care scrie porunci către iobagii săi: 

„Dacă veţi umbla după rînduielile mele și veţi păzi 
poruncile mele şi le veţi împlini, atunci vă voi trimite 
ploi la vreme și pămîntul va da roadele lui și livezile poa- 
mele lor. Treieratul vostru se va lungi pînă la culesul viilor 
şi culesul viilor pînă la vremea semănatului, și veţi mînca 
pîinea voastră pînă veţi fi sătui şi veţi sălășlui fără grijă 
în ţara voastră. Voi hărăzi pace în ţară şi veţi locui într-însa 

fără ca nimeni să vă stingherească; voi nimici din ţară 
fiarele rele şi sabia nu va trece prin pămîntul vostru. Veţi 
urmări pe duşmanii voştri şi ei vor cădea în sabie sub ochii 
voştri; cinci dintre voi vor pune pe fugă o sută și o sută 
dintre voi vor pune pe fugă zece mii, și dușmanii voştri 
vor cădea în robie sub ochii voştri. lar eu mă voi întoarce 
spre voi şi vă voi face rodnici și vă voi înmulţi și voi 
păstra statornic legămîntul meu cu voi. Și vă veți 
hrăni din vechile roade și pe cele vechi va trebui să le scoateţi 
afară, ca să aveţi unde pune pe cele nouă. Şi voi statornici 
locașul meu în mijlocul vostru şi sufletul meu nu se va 
scîrbi de voi. Şi voi umbla în mijlocul vostru și voi fi dum- 
nezeul vostru și voi veţi fi poporul meu. Eu sînt domnul 
dumnezeul vostru, care v-am scos pe voi din ţara Egiptului 
ca să nu mai fiţi robi şi am sfărîmat jugul vostru şi v-am 
făcut să umblaţi cu fruntea sus“ 

Din ultimul verset parcă ar reieși că dumnezeu cere 
toate acestea evreilor drept recunoștință că i-a ajutat să 
iasă din robie, că datorită lui pot ei acum umbla cu frun- 
tea sus şi că pot lua la rîndul lor în robie popoarele învinse. 
Am văzut însă mai înainte că evreul nevoiaş putea să de- 
vină și el rob. 

Pentru a-i determina pe oameni să îndeplinească toate 
aceste porunci, adică să aducă de fiecare dată popilor făină 
și untdelemn, berbeci, tauri, viței sau porumbei, să con- 
struiască temple și să dea popilor a zecea parte din veni- 
turi, trebuia ca acești oameni să fie ţinuţi bine în frîu. Şi 
acest friu era dumnezeiasca pravilă, cu care popii speriau 
poporul. 

è latăo pildă de felul în care popii evrei, şi preoţii altor 
religii, îi înspăimîntau pe oameni ca nu cumva aceștia să 
încalce legile stupide alcătuite de ei: 

„Dar dacă voi nu veţi asculta de mine şi nu veţi înde- 
plini toate aceste porunci, dacă veţi lepăda legiuirile mele 
și sufletul vostru se va scîrbi de orînduielile mele, așa încît 
să nu mai ţineţi toate poruncile mele și să stricaţi legă- 
mîntul cu mine, atunci iată ce voi face şi eu cu voi: vă voi 
pedepsi cu pedepse spăimîntătoare, oftică gi friguri care 
usucă ochii și istovesc viaţa. Veţi semăna zadarnic sămînţa 
voastră, căci dușmanii voştri vor mînca roadele voastre. 
Și voi întoarce cu duşmănie faţa mea împotriva voastră 

și veţi fi bătuţi de către dușmanii voştri şi veţi fi stăpîniţi 
de cei ce vă urăsc și veţi fugi chiar atunci cînd nimeni nu 
vă va fugări“ (XXVI, 14—17). 

Gîndiţi-vă numai, dacă omul nesocoteşte vreuna din 
pravilele scrise de popi, de exemplu nu respectă sîmbăta 
sau nu ține seama de numărul de berbeci și de porumbei 
ce trebuie fripţi pentru domnul într-un caz oarecare, dum- 
nezeu îl ameninţă: cum vă purtaţi voi cu mine, aşa mă 
port și eu cu voi: vă voi trimite pedepse înspăimîntătoare, 
oftică, friguri care usucă ochii şi îstovesc viaţa. Apoi făgă- 
duiește să trimită oamenilor nebunia aceea care se cheamă 
mania persecuției. Dar toate astea sînt fleacuri față de 
ceea ce urmează! Ascultaţi mai departe: 

„Şi dacă nici după aceasta nu veţi asculta de mine, 
atunci vă voi pedepsi de șapte ori mai mult pentru păcatele 
voastre. Şi voi sfărîma semeţia puterii voastre şi voi face 
cerul vostru să fie ca fierul și pămîntul vostru ca arama. 
Și vă veţi slei în deșert silinţele voastre, căci ogoarele voastre 
nu vor mai rodi şi pomii din livezi nu vor mai face poame“ 
(XXVI, 18—20). 

Cruzimea lui dumnezeu nu cunoaşte margini. S-ar părea 
că mai rău decît atît nici că se poate: pe om l-a cuprins 
spaima, a devenit ofticos, a căzut pradă frigurilor, i s-au 
uscat ochii, i s-a istovit sufletul; a semănat în zadar; duş- 
manii au năvălit asupra lui și l-au supus; a înnebunit, 
fuge deși nu-l urmărește nimeni şi aşa mai departe. „Toate 
astea-s fleacuri — spune dumnezeul biblic —, lasă că vă 
arăt eu vouă dacă nu vă băgaţi minţile în cap! Voi face 
cerul ca fierul și pămîntul ca arama şi voi trimite foamete 
cumplită pe pămînt“. 

Dar, după ce au scris aceste strașnice pedepse, popii 
evrei s-au gîndit ce s-ar întîmpla totuși dacă oamenii, fără 
să le pese de toate amenințările, ar nesocoti pravilele popeşti 
şi şi-ar lua lumea în cap. De aceea oamenii trebuiau spe- 
riați și mai tare. Speriaţi și iar speriaţi. De şapte ori spe- 
riaţi. Adică de 7 ori cîte 7. Asta înseamnă de 49 de ori 
(7 ori 7). Popii, ca şi dumnezeu, nu se mulţumesc cu mai 
puţin ! Dar nici în felul acesta nu-s prea siguri că poporul 
le va da ascultare. Atunci se născoceşte ceva și mai şi, 
tot de șapte ori mai fioros decît ceea ce fusese înainte, ceea 


ce înseamnă de 343 de ori (7 ori 7 ori 7 =343). De data 

aceasta dumnezeu ameninţă pe oameni că-i va împinge 
la canibalism, că-i va face să-și mănînce copiii şi le va 
pustii cetăţile. Dar cea mai îngrozitoare ameninţare e 
aceea că ei nu „vor mai mirosi buna mireasmă a jertfelor“. 
Pe oameni promite să-i dea în robie altor popoare, să-i 
transforme în nebuni, care să fugă fără să se uite îndărăt 
și, împiedicîndu-se unul de altul, să cadă. 

Fantezia popii se oprea aici. Nu putea merge mai de- 
parte. Era greu de găsit alte pedepse mai strașnice; au 
adus omul la nebunie, l-au distrus, l-au dat în robie și i-au 
luat totul. Aici se oprea pomelnicul pedepselor. Popii erau 
încredinţaţi că era îndeajuns pentru ca, în sfîrșit, să-i 
silească pe „nelegiuiţi“, pe cei ce nesocotesc legile întocmite 
de ei, să se răzgîndească. După toate aceste pedepse se 
înţelege că oamenii trebuiau să se supună legilor stăpînilor 
de sclavi, pe care popii le dădeau drept legi dumnezeiești. 
Se pune însă întrebarea: cine se va supune din moment 
ce s-a ajuns la exterminarea întregului popor? În Biblie 
sc spune: „Veţi pieri printre neamuri şi vă va mistui pămîntul 
potrivnicilor voştri. lar rămășița voastră se va vlăgui, din 
pricina fărădelegilor ei, prin ţările potrivnicilor voştri, ba 
și din pricina fărădelegilor părinţilor se vor sfirși la fel cu 
ei“ (XXVI, 38—39). Înseamnă că toţi vor pieri, iar puţinii 
care vor rămîne în viaţă se vor vlăgui, deci vor dispărea 
și ei. Apoi, pe neașteptate, citim următoarele: „Dacă însă 
atunci ei vor mărturisi nelegiuirea lor şi nelegiuirea pă- 
rinţilor lor...“ (XXVI, 40), atunci „îmi voi aduce aminte 
de ei, de legămîntul încheiat cu străbunii lor...“ (XXVI, 
45). De dragul cui își va mai aminti de legămînt? De dragul 
unor nenorociţi care s-au vlăguit? Slabă mîngiiere! Cu 
toată făgăduiala popilor că mai tîrziu dumnezeu își va 
întoarce din nou cu dragoste faţa spre ei. 

Prostii, numai prostii! E ruşinos că se pot găsi şi astăzi 
oameni care să creadă în asemenea lucruri. Că se pot găsi 
oameni care, în caz de secetă, de război sau de o neno- 
rocire adusă chiar de oameni, mai cred în explicaţiile date 
de popi şi se mai tem de pedepsele dumnezeieşti înşirate 
în Biblie. 

Cu deosebire ţăranii muncitori ar trebui să se gîndească 
la aceste lucruri; mai ales pe ei îi ameninţă popii cu 
pedepsele dumnezeieşti pentru că vor să trăiască şi trăiesc 

azi după placul lor, construind o viaţă nouă, pentru că 
făuresc o viaţă colhoznică îmbelşugată. Popii, firește, nu pot fi 
bucuroşi cînd muncitorii şi ţăranii rup mrejele religiei, 
care le-a întunecat timp de mii de ani conștiința şi le-a 
paralizat voinţa, împiedicîndu-i să-şi rostuiască în aşa fel 
viaţa pe pămînt încît să nu mai existe nici foamete, nici 
războaie, nici înrobire, nici exploatarea omului de către om. 


DUMNEZEU NU SUPORTĂ 


Capitolul al VIII-lea CRITICA 


În 


A m văzut de atîtea ori cum ameninţă dumnezeu 
cu cele mai aspre pedepse pe oamenii care, în- 
doindu-se de existenţa lui, nu vor îndeplini tot 

ce au scris popii evrei în Biblie. Se vede însă că existau 
și în vechime destui atei care nu se prea speriau de ase- 
menea ameninţări. 

Popilor şi claselor stăpînitoare nu le convenea, fireşte, 
ateismul. În vechime nu apărea ziarul „Bezbojnik“ (de 
altfel nu se tipăreau ziare de loc). Era extrem de primejdios 
să scrii sau să te ridici pe faţă împotriva lui dumnezeu. 
Vestitul înţelept grec Socrate a fost învinuit de ateism 
numai pentru că a criticat și a tăgăduit dreptatea unor 
hotărîri ale preoţilor, cu toate că el era de fapt un om foarte 
credincios. 

Biblia sfătuieşte fără ocol să fie ucişi toţi ateii. De 
altfel printre atei erau numărați destul de des oameni care 
pentru un motiv sau altul nu erau pe placul claselor condu- 
cătoare şi al popilor sau erau dușmanii personali ai acestora. 
Pentru a extermina un om era suficient să spui: acest om 
a defăimat pe dumnezeu sau a cîrtit împotriva lui dumnezeu 
şi a poruncilor lui! Pentru ca măsura să fie şi mai drastică, 
preoţii evrei au scos chiar o lege, spunînd, fireşte, că fusese 
dată de însuși dumnezeu. 

lată ce spune Biblia în legătură cu aceasta (cartea 


Leviticul, XXIV, 10—12): 

„În vremea aceea, feciorul unei femei izrailite al cărui 
tată era egiptean s-a amestecat printre fiii lui Izrail. Şi 
feciorul femeii izrailite cu un alt izrailit au început să se 
certe în tabără. Iar acest fecior de izrailită a hulit numele 
domnului și l-a blestemat. Atunci l-au adus pe el la Moise... 
Și l-au pus pe el sub pază pînă ce Moise, din porunca dom- 
nului, avea să hotărască pricina lor“. (Ce uşor puteai prosti 
norodul, spunînd că trebuia să aștepte cîteva zile pînă cînd 
Moise va reuşi să vorbească cu dumnezeu despre acest om! 
— Em. I.). 

Biblia nu ne spune cîte zile a așteptat acel nenorocit 
născut dintr-o mamă izrailită şi un tată egiptean (observați 
că şi pe atunci se folosea aţiţarea împotriva celor de „alt 
neam“: pasămite, deşi avea mamă izrailiteană, dar dacă 
tatăl era egiptean însemna că omul era de neam străin). 
În cele din urmă însă se vede că dumnezeu și-a găsit puţin 
timp să discute cu Moise şi despre acest răufăcător: 

„Atunci domnul a poruncit astfel lui Moise: scoate afară 
din tabără pe cel ce a blestemat şi toți cei ce l-au auzit să-şi 
pună mîinile pe capul lui; apoi toată obștea să-l omoare 
cu pietre. lar către fiii lui Izrail să rosteşti așa: oricine va 
blestema pe dumnezeul său să-şi ispășească păcatul. Cel 
ce hulește numele domnului să fie pedepsit cu moarte: 
toată obştea să-l ucidă cu pietre“ (XXIV, 13—16). 

În chipul acesta au fost, probabil, omoriîţi în vechime 
zeci de mii de oameni care, deschizînd ochii pentru o clipă, 
au întrezărit înșelăciunea popilor şi au văzut că cerul era 
pustiu. 

Vina lor era că nu puteau suferi duhoarea fripturilor aduse 
ca jertfă, că nu îndurau împovărătoarele biruri puse de 
popi, că legile făurite de exploatatori şi de popi îi umpleau 
de dezgust. Şi cînd își ridicau glasul împotriva robiei și a 
înșelătoriei seculare erau omorîţi. Așa s-au petrecut lucrurile 
și în evul mediu, cînd au fost arşi pe rug zeci de mii de 
martiri ai științei numai pentru că, descoperind adevărul, 
nu voiau să creadă în existenţa lui dumnezeu. 

LEGILE ECONOMIEI 


Capitolul al IX-lea BAZATE PE SCHIMB 


iblia a fost scrisă, la epoci diferite, în decurs de 
cîteva sute de ani. 

În tot acest răstimp, economia triburilor evre- 
ieşti a suferit diferite transformări: s-a produs trecerea 
de la vînătoare la păstorit și la agricultură ; de la economia 
naturală închisă, care satisfăcea numai cerințele membrilor 
gospodăriei respective, s-a trecut la economia bazată pe 
schimb, la schimbul de mărfuri, au apărut meșteșugurile, 
comerțul cu caravane, navigația, marile exploatări scla- 
vagiste. 

Foarte adesea se spune că legile lui Moise se pot rezuma 
la maxima: „Ochi pentru ochi, dinte pentru dinte“. În 
asta, pasămite, ar consta Vechiul testament, în timp ce 
Noul testament o înlocuiește cu altă maximă, mai pătrunsă 
de omenie: „lubeşte pe aproapele tău ca pe tine însuţi!“ 

În Biblic găsim o serie întreagă de pravile care oglin- 
desc pur și simplu relaţiile de schimb. De exemplu, în 
aceeaşi carte Leviticul (cap. XXIV, v. 18—23) există o 
serie de dispoziţii care dovedesc că această carte a fost 
alcătuită într-o perioadă în care relaţiile de schimb, rela- 
ţiile bazate pe schimbul de mărfuri, nu erau încă suficient 
dezvoltate, întrucît pentru moartea unui om se cerea ne- 
apărat moartea altuia („cel ce va omorî pe altul cu moartea 
să fie pedepsit“). Dar cînd s-au stabilit relaţiile de schimb 
ele s-au oglindit în pravila „divină“. De aici a rezultat 
legea: 

„lar cel ce va omori o vită să dea alta în schimb, cap 
de vită pentru cap de vită. Oricine va căşuna vreo vătămare 
trupească aproapelui său, cum i-a făcut el aşa să i se facă: 
schilodeală pentru schilodeală, ochi pentru ochi, dinte 
pentru dinte; precum el a vătămat trupul altuia, aşa să i se 
vateme şi trupul lui. Cine va omori o vită să dea o vită în 
schimb, iar cine va omorî un om cu moarte să i se răsplă- 
tească“ (XXIV, 18—21). 

Fireşte că în viaţa de toate zilele lucrurile nu se petre- 
ceau așa. De cele mai multe ori cel puternic, şi în special 

stăpînul de sclavi, se putea răscumpăra. Legile erau scrise 
mai ales pentru cei săraci, pentru robi, fiind alcătuite de 
stăpînii de sclavi, care deţineau puterea, și de preoţi. Acea- 
stă parte a legilor biblice a fost scrisă în perioada cînd între 
evrei și diferitele triburi care trăiau în vecinătatea lor 
relațiile de schimb erau foarte dezvoltate; aceasta reiese 
din faptul că se dă o legiuire unică atît pentru străin cît şi 
pentru băștinașş: „O singură legiuire să aveţi, după care să 
fie judecat şi străinul și băștinașul...“. 

Acordurile dintre popoare se încheiau de asemenea pe 
baza relaţiilor de schimb existente pe atunci. Nu e de crezut 
că s-ar putea găsi vreun credincios care să susţină că legile 
acestea trebuie păstrate şi respectate şi astăzi. Aceste aşa- 
numite legi dumnezeiești n-au fost altceva decit niște legi 
omenești alcătuite de clasele stăpinitoare în timpuri diferite, 
legi perimate demult, şi nemaiputînd avea vreo valoare 
pentru oamenii care trăiesc azi în cu totul alte condiţii şi 
care-şi orînduiesc viaţa pe baze cu totul deosebite. 


P A RT E A A C I N C E A 


CARTEA NUMERII, 
DEUTERONOMUL ȘI ALTELE 


CARTEA NUMERII 


cao:.o 1a] p PRESCRIPȚIILE DUMNE- 
apito v ZEIEŞTI PENTRU GELOȘI 


pP opa se crede oricînd în drept să întrebe pe femeia 

sau pe fata care vin la spovedit dacă nu cumva 

~i s-au culcat cu vreun bărbat străin. Rasa popească 

de armăsari şi-a dat frîu liber imaginaţiei lascive şi, astfel, 

în îndreptarele preoţeşti pentru spovedanie se găsesc multe 

întrebări care i-ar putea veni în minte numai unui desfrînat. 
Asemenea întrebări se pun îndeosebi femeilor. 

De unde vine această atitudine față de femeie? Am 
dovedit mai înainte cu numeroase exemple că robia femeii 
este doar un aspect al robiei în general. Biblia este cartea 
unui popor sclavagist, plină de noţiuni și raporturi care 
pot exista numai între stăpîni şi sclavi. lată de ce întîlnim 
atît de des în Biblie această atitudine față de femeie, care 
era privită ca o roabă, ca un obiect sau un bun oarecare. 

Stăpînii de sclavi au consfințit apoi aceste relaţii sub 
forma unor legi pe care, chipurile, le-ar fi dat dumnezeu. 
Iată de ce, în capitolul al V-lea al cărții Numerii (versetul 
ll și urm.), putem citi cum dumnezeu îl învață pe Moise 
ce să facă cu femeia care își „înșală“ bărbatul şi cum să 
vindece pe geloși. De cele mai multe ori Biblia poruncește 
ca femeia care şi-a înșelat bărbatul să fie omoriîtă. Dar ce 
te faci dacă „desfrînata“ nu-i dovedită? Aici dumnezeu dă 
un alt sfat (cu ce nu se îndeletnicea el, — asistăm la cele 
mai obscene discuţii). 

„Și a grăit iarăşi domnul către Moise: Spune fiilor lui 
Izrail și le grăieşte: dacă o femeie măritată va ajunge des- 
frînată și necredincioasă faţă de soţul ei și un altul se va 

culca cu ea şi lucrul va fităinuit faţă de bărbatulei, și ea s-a 
întinat în ascuns, fără să fi fost vreun martor și nici să fi 
fost prinsă, şi dacă într-însul va intra duhul bănuielii 
și își va bănui femeia lui fiindcă ea s-a desfrînat sau va 
intra într-însul duhul bănuielii şi îşi va bănui femeia cu 
toate că ea nu s-a întinat, atunci să vină cu femeia lui la 
preot şi să aducă dar o zecime dintr-o efă de făină de orz 
(dacă ești gelos, adu popii ceva făină; doar n-o să descînte 
de pomană apa aceea murdară pe care i-o va da nevestii 
tale s-o bea cu de-a sila. — Em. I.) fără să toarne deasupra 
untdelemn și nici să presare tămiie, căci acesta este prinos 
de bănuială, prinos de aducere-aminte pentru o călcare de 
lege...“ 

Prin urmare, mai întîi bacşişul, făina! De-abia după 
aceea poate începe descîntecul popii. Şi ce face el? În ce 
constă „munca“ lui? Acest „chimist“ procedează la fel ca o 
doftoroaie de la ţară, ca o babă birfitoare. 

„După aceasta preotul să ia apă sfinţită într-un vas 
de lut (vedeţi dar că şi popii evrei știau să prepare această 
licoare. — Em.I.) şi pulbere de pe pardoseala sfîntului lo- 
caș și să o pună în apă (și un om sănătos ar putea da ortul 
popii, sau ar căpăta tifos, sau o altă boală, dacă ar bea 
apă amestecată cu noroi. — Em. ].). Apoi să aducă preotul 
pe femeie înaintea domnului și să-i despletească părul și 
să-i dea în mînă prinosul de aducere-aminte, adică prinosul 
de bănuială, iar preotul să aibă în mînă apa cea amară 
adugătoare de blestem“ (V, 17—18). (Ce-ar fi dacă am da 
și popii să bea din această apă murdară? Nu-l va apuca 
burta?). 

Acum încep farmecele, șarlatania popească: 

„Atunci preotul să jure pe femeie şi să spună: dacă nu 
s-a culcat nimeni cu tine și dacă nu te-ai desfrînat ca să te 
întinezi fiind cu bărbat, să rămîi nevătămată de această 
apă amară aducătoare de blestem; iar dacă tu te-ai des- 
frînat fiind cu bărbat şi te-ai spurcat și un alt bărbat s-a 
culcat cu tine decît bărbatul tău — și preotul să o jure cu 
jurămîntul aducător de blestem și să-i spună femeii —: 
să te blesteme şi să te facă de batjocură domnul în mijlocul 

poporului tău, să-ţi slăbească șoldurile și pîntecele și să 
ti le umfle, iar apa aceasta aducătoare de blestem să intre 
în măruntaiele tale ca să-ţi umfle pîntecele şi să-ţi scadă 
şoldurile! lar femeia să răspundă: amin! amin! Şi bleste- 
mul acela să-l scrie preotul într-o carte şi să-l spele cu apa 
cea amară. Apoi preotul să dea femeii să bea apa cea amară 
aducătoare de blestem, ca apa cea aducătoare de blestem 
să intre în ea ca să-i aducă vătămare“ (V, 19—24). 

Închipuiţi-vă ce va face această femeie înfricoşată, spe- 
riată, care crede în toată această vrăjitorie! Pe cîte neno- 
rocite nu le-au dus popii la pierzanie în felul acesta! 

Și, dimpotrivă, cîte desfriînate n-au scăpat ncvătămate 
din această încercare. E limpede doar că au suferit, în 
primul rînd, femeile bolnave, al căror stomac și intestine 
n-au putut suporta apa infectată pe care preoţii le sileau 
s-o bea, înfricoșîndu-le totodată în fel și chip. Biblia ne 
încredinţează însă că, dacă femeia „nu s-a întinat, ci a ră- 
mas curată, ea va rămîne nevătămată și va avea fii“. 

Bărbatul putea să aibă cîte soţii voia, putea să-şi facă 
soții din toate slujnicile. Femeile însă trebuiau să tacă. 
Cea mai neînsemnată privire aruncată în treacăt, discuţia 
cea mai nevinovată cu un alt bărbat în lipsa soţului erau 
motive suficiente pentru a aduce femeia în faţa popii și a o 
supune la cele mai ticăloase încercări. 

Mai e oare de mirare că oamenii crescuţi în respectul 
Bibliei, oamenii religioși, au privit întotdeauna și privesc 
încă şi acum pe femeie ca pe „un vas spurcat“, ca pe o 
fiinţă necurată, inferioară, lipsită de drepturi? 

Prescripţiile lui dumnezeu date lui Moise pentru a se 
afla dacă gelozia vreunui mascul este îndreptăţită arată 
cum nu se poate mai bine cît de sălbatice şi crude sînt 
concepţiile Bibliei despre femeie. 

Cîţi dintre credincioşii care privesc și azi Biblia drept 
o lege divină vor îngădui ca soţia lor să fie tratată astfel? 
Și oare în ţara noastră, unde femeia are aceleaşi drepturi 
cu bărbatul, se vor mai găsi femei care să primească supuse 
apa murdară pe care le-o va da popa să bea și care să îngă- 
duie toată această mascaradă barbară? 

Capitolul DIN CERURI CADE MANĂ CE- 
apitolul al II-lea REASCĂ ŞI PREPELIŢE FRIPTE 


C ititorii „Bibliei pentru credincioși şi necredincioși“ 
își mai amintesc poate cum trimitea dumnezeul 
biblic în pustiul sterp mană din cer pentru 

poporul evreu. 

Cartea Numerii, care continuă descrierea peripeţiilor 
triburilor de păstori evrei, amintește din nou de această 
mană. „Mana era ca boaba de coriandru și înfățișarea ei ca 
răşina de bdeliu“ (XI, 7). 

Îmi amintesc și acum de părintele cu care învățam la 
școală religia și care umbla prin clasă fluturîndu-şi mînecile 
largi — în ele ar fi putut să intre chiar un purcel mărişor. 
Se plimba şi ne citea din Biblie: „mana era ca boaba de cori- 
andru şi înfățișarea ei ca rășina de bdeliu“. Dar nimeni 
dintre noi nu ştia ce este bobul de coriandru și răşina de 
bdeliu. 

Si cînd l-am întrebat pe preot: 

— Părinte, spuneţi-ne ce este bdeliul, — părintele şi-a 
fluturat din nou mînecile şi ne-a spus. 

— Credincioşii nu trebuie să întrebe nimic, ei trebuie 
să creadă ceea ce li se spune. 

De bună seamă nu-i venea prea la îndemînă părintelui 
fiindcă nici el nu ştia ce-i bdeliul. Să ne închipuim însă că 
este ceva de genul seminţelor de muștar sau boabelor de 
mei. Mai departe, în cartea Numerii, capitolul al XI-lea, 
vestetele 8—9, citim următoarele: 

„Poporul se împrăștia şi o aduna, o măcina în rișniță 
sau o pisa în piuă, o fierbea în oale și făcea din ea turte; 
gustul ei era ca de plăcintă făcută cu untdelemn. Şi cînd 
cădea, noaptea, roua în tabără, cădea şi mana“. 

Acum cîţi ani s-au petrecut lucrurile acestea? Dacă vom 
socoti bine, acum vreo 3.000 de ani, cel mult 3.500. Aşadar, 
acum 3.500 de ani a existat un oarecare dumnezeu al vechi- 
lor evrei care trăia în văzduh (în cer) sau în spaţiul fără aer 
de dincolo de învelișul atmosferei, iar acesta avea numeroase 
rezerve de saci cu mană, sau cu crupe pe care le lăsa noaptea 
să cadă o dată cu roua peste locurile pe unde pribegeau evreii, 

Cine oare ar putea lua în serios asemenea nerozii? Le 
vine ușor popilor să spună astăzi poveşti cum că acum 3.000 
de ani dumnezeu presăra pe pămînt mană pentru evreii 
înfometați. Dar atunci de ce au fost şi după aceea atîtea 
cpoci de foamete îngrozitoare, cînd milioane de oameni au 
murit de foame, ba chiar au ajuns să-și mănînce și copiii... 
Oamenii profund credincioşi, bătrînii, bătrînele şi copiii, 
se rugau cucernic şi băteau mătănii în faţa icoanelor, cerșind 
cerurilor pustii pîine sau măcar o coajă de pîine. Pe semne 
însă că toate rezervele se terminaseră, căci nimeni n-a auzit 
să mai fi căzut din cer vreo fărîmătură cît de mică de pîine 
eare să-l fi hrănit pe flămînd. 

Iar Biblia istorisește: 

„Dar gloata străinilor care se afla în mijlocul lui își 
aprinse pofta. Atunci fiii lui Izrail începură şi ei să se tîngu- 
iască şi să se jeluiască: cine ne va da să mîncăm carne? Ne 
aducem aminte de peștele pe care îl mîncam degeaba în 
Egipt, de castraveți, de harbuji, de praz, de ceapă și de ustu- 
roi, iar acum sufletul ni se usucă, și din tot ce aveam n-a 
rămas nimic decît mana de dinaintea ochilor noştri!“ (Nu- 
merii, XI, 4—6). 

Așadar, oamenii aceştia nu flămînzeau cu adevărat, 
fiindcă fiecare avea atîtea turte cîte îi trebuia, dar pasămite 
erau năzuroși şi voiau cu orice chip și carne. Astfel Biblia 
spune că,„poporul a început să cîrtească împotriva domnului“: 

„Atunci a auzit domnul și s-a aprins mînia lui și focul 
domnului s-a făcut văpaie împotriva lor şi a început să 
mistuie capătul taberei. Dar poporul a strigat către Moise, 
și Moise s-a rugat domnului și focul se stinse“ (Numerii, 
XI, 1—2). 

Așadar, cînd nomazii s-au ridicat cîrtind împotriva lui 
dumnezeu, acesta s-a mîniat şi a dat foc taberei lor și numai 
la ruga lui Moise a trimis pompierii să stingă văpăile. Şi 
acestui popor, care se îndoapă cu turte, dumnezeu îi mai 
trimite și prepelițe fripte. Hazul însă e să citeşti chiar în 
Biblie cum s-au petrecut lucrurile: „A auzit Moise poporul 
plîngînd neam cu neam, fiecare la ușa cortului lui“. Atunci 
el s-a îndreptat către dumnezeu şi i-a spus: „Oare eu am 
zămislit poporul acesta? Oare eu l-am născut că-mi zici: 
ține-l la sînul tău, precum ţine doica pe prunc, pînă 
va ajunge în ţara pe care ai dăruit-o cu jurămînt 

părinţilor lui?“ De unde am eu carne să îndestulez tot poporul 
acesta, care plînge şi spune: „Dă-ne carne casă mîncăm !“ 
Pasămite era de ajuns ca Moise să spună un singur cuvînt 
și dumnezeu îi și făcea pe plac. A scos de prin cămările sale 
carne friptă, porţii respectabile, să le ajungă pentru o lună 
întreagă: 

„lar poporului să-i zici: pregătiţi-vă pentru mîine să 
mâîncaţi carne, căci aţi bocit în urechile domnului și v-aţi 
tînguit: cine ne va da nouă să mîncăm carne, căci ce fericiţi 
eram noi în Egipt! Acum domnul vă va da carne și voi veți 
mînca. Și nu veţi mînca o zi, sau două, sau cinci, sau zece, 
sau douăzeci, ci o lună, pînă cînd vă va ieşi pe nas, ca astfel 
să vă scîrbiţi“ (Numerii, XI, 18—20). 

Larg la inimă se arătă dumnezeul biblic acum 3.500 de 
ani! N-a găsit nimic mai bun pentru a-i pedepsi pe acești 
oameni sătui decît să-i lase să se ghiftuiască pînă le va 
ieşi carnea pe nas. Biblia istorisește mai departe: 

„Atunci s-a pornit o viforniţă de la domnul și a adus pre- 
peliţe de la mare și le-a trîntit la pămînt lîngă tabără cale de 
o zi într-o parte şi cale de o zi în cealaltă parte, în vecină- 
tatea taberei, strat ca de doi coţi pe fața pămîntului. Şi s-a 
pornit poporul, și toată ziua aceea, ŞI toată noaptea aceea, 
șI a doua zi a strîns prepeliţe, iar cel care strînsese mai 
puţin, tot strînsese zece grămezi. După aceasta ei le-au 
întins împrejurul taberei“ (Numerii, XI, 31—32). 

Să facem o mică socoteală: dacă vom socoti că un dru- 
meţ parcurge uşor 30 km într-o zi, atunci înseamnă că 
dumnezeul biblic a acoperit cu prepelite aproape 10.000 ha 
că un strat de aproape doi coți, adică mai mult decît un 
metru, pentru a hrăni pe aceşti năzuroși evrei nomazi. Se 
înțelege că după o asemenea ghiftuială nu era de mirare să 
te îmbolnăveşti. De aceea Biblia lămurește: „Şi bătu dom- 
nul poporul cu bătaie mare foarte!“ (XI, 33). 

Toată această poveste cu prepelițele care au acoperit 
10.000 de hectare cu un strat gros de un metru este o scor- 
nire de la început pînă la sfîrşit. Preoţii evrei, şi ca ei 
atîția alții, vor să dovedească cu ajutorul acestor povești că 
pentru dumnezeu totul este cu putinţă. El poate lăsa să 
cadă în pustiul sterp oricîtă mană pentru a se face din ea 
turte dospite. El poate aduce cu vîntul dinspre mare oricîte 
prepeliţe, şi toate acestea numai pentru a lovi cu nenorociri 

poporul său ales, pe care-l face să rătăcească prin pustiu 
timp de 40 de ani, în loc să-l fi dus dintr-o dată la ţintă. 
lar popii folosesc și azi asemenea brașoave, spunînd 
credincioşilor: „lată ce minuni făcea dumnezeu cu evreii 
în pustie!“ 

Nu credeţi însă aceste minciuni! Niciodată, nici un 
dumnezeu n-a ajutat oamenilor flămînzi și necăjiţi. Numai 
răsturnînd puterea exploatatorilor și înlăturînd influenţa 
dăunătoare a popilor şi a dumnezeilor inexistenţi, oamenii 
muncii din Ţara sovietică, sub conducerea partidului comu- 
nist, au construit, în linii mari*, societatea socialistă, 
unde nu mai există exploatarea omului de către om, unde 
fiecare om are asigurat dreptul la muncă, la odihnă, la asis- 
tenţă socială, unde se făurește o viaţă fericită şi îmbelşugată 
pentru toţi oamenii. 


Capitolul al III-lea A SINA LUI BILEAM 


E xistă în popor o mulțime de poveşti despre ani- 
male care vorbesc cu grai omenesc, ca de pildă 
cai, vaci, lupi, urşi şi altele. Există, de asemenea, 

multe basme despre „vîrcolaci“, în care omul se preschimbă 
în cîte un animal sau, invers, în careanimale iau chip de 
oameni. Aceste basme au apărut în timpuri străvechi, pe 
cînd oamenii nu cunoşteau îndeajuns lumea animală şi nu-şi 
dădeau seama că omul se poate naște numai din om. Pe 
atunci oamenii credeau că omul poate să se nască din orice 
fiinţă sau lucru. Așa, de pildă, unele triburi credeau că 
strămoşii lor au fost munţii, lacurile, pomii, pietrele, ani- 
malele, păsările sau șerpii. Acești strămoşi imaginari erau 
zeificaţi. Ne mai putem mira atunci de credinţa răspîn- 
dită în popor că animalele pot vorbi cu grai omenesc?! 
Iar popii încredinţau pe oameni, și fac și acum acest lucru, 
că toate aceste minuni s-au întîmplat aievea, ba chiar ei 
înşişi născocesc astfel de povești. Astfel episcopul Synesios 


* Trebuie ţinut seama de perioada în care a fost scrisă lucra- 
rea. — Nota trad. 

scria altui episcop: „Poporul vrea cu tot dinadinsul să fie 
înşelat: cu cît un lucru e mai miraculos, cu atit crede mai 
mult în el“. 

Capitolele al XXII-lea—al XXIV-lea ale cărții Numerii 
istorisesc o astfel de poveste despre o măgăriță pe care 
dumnezeul biblic o alege să fie cuvîntătoarea dreptăţii. 

Balac, regele Moabului, era, cică, speriat de evrei, soco- 
tindu-i un popor puternic care „va mistui împrejurimile 
noastre, precum vitele mănîncă iarba cîmpului“. Neavînd 
nădejde în oastea sa; acest rege a trimis soli la Petor(?!), la 
magul (vrăjitorul) Bileam. l-a trimis acestuia diferite 
daruri şi apoi l-a rugat să blesteme pe evrei. Regele Balac 
credea cu tărie în blestemul lui Bileam. Dar Bileam, 
auzind rugămintea, l-a întrebat pe dumnezeu ce să facă — 
pasămite acest vrăjitor discuta prieteneşte cu dumnezeu 
oricînd îi era voia. Biblia istorisește: 

„Atunci a venit domnul la Bileam şi l-a întrebat: cine 
sînt bărbaţii aceştia de la tine?“ (XXII, 9). 

Cititorilor Bibliei de bună seamă că nu le trece prin cap 
să se întrebe: ce fel de dumnezeu era acesta care nu ştia cine 
erau bărbaţii aceia? Bileam îi enumeră pe toţi trimișii lui 
Balac și explică pentru ce au venit. Dumnezeul biblic nu-l 
sfătuieşte să blesteme pe evrei. Atunci Bileam refuză să 
meargă şi să-i blesteme. 

Mai apoi: 

„...Balac a trimis alţi soli mai numeroși și mai cu vază 
decît cei dintîi“ (XXII, 15). 

Dar Bileam nu cedează stăruinţelor şi se duce din nou 
să vorbească cu dumnezeu. Şi acum începe ceea ce se numește 
odpoveste să adormi de-a-n picioarelea. Biblia istoriseşte: 

„lar dumnezeu a venit noaptea la Bileam şi i-a spus: 
dacă bărbaţii aceştia au venit să te cheme, du-te cu ei, 
însă să faci ceea ce îți voi spune — aceea să faci! 

Şi s-a sculat Bileam de dimineață și, punînd samarul pe 
asina sa, a plecat cu voievozii Moabului“ (XXII, 20—21). 

Prin urmare, Bileam a făcut cum i-a spus dumnezeu, 
îndeplinind întocmai porunca primită. De aceea nu fără 
mirare citim ceea ce urmează: 

„Dar mînia domnului s-a aprins din pricină că el a ple- 
cat, iar îngerul domnului i-a stat în drum ca un protivnic“ 


(XXII, 22). 

Trebuie să fii într-adevăr legat la ochi sau buimac de 
cap din cauza bazaconiilor religiei pentru a nu vedea contra- 
dicţia din acest pasaj. Dacă însuşi dumnezeu i-a poruncit 
să se ducă, atunci de ce „s-a aprins de mînie“ și de ce „i-a 
stat în drum ca un protivnic“? Nu era mai simplu să-i 
spună: nu te duce! Era însă nevoie de toată această nerozie 
pentru a o face pe asina lui Bileam să vorbească cu grai 
omenesc, căci altcum n-ar fi avut prilejul. 

Biblia îl înfățișează pe Bileam ca pe un om foarte înţe- 
lept, care putea să vorbească cu dumnezeu ca de la egal la 
egal. Biblia relatează două convorbiri de felul acesta, dar 
nu și convorbirile pe care le-a avut dumnzeu cu asina lui 
Bileam, astfel că nu ştim nimic despre întîlnirile lui dum- 
nezeu cu asina. Mai departe se arată că asina aceasta era mai 
ageră la vedere decît însuşi prorocul lui dumnezeu, Bileam. 

„Asina însă a văzut pe îngerul domnului stînd în drum 
cu sabia scoasă și s-a abătut din cale și a apucat-o pe cîmp. 
Atunci Bileam a lovit asina ca să se întoarcă iar pe drum“ 
(XXII, 23). 

Așadar, asina a văzut îngerul, iar prorocul domnului nu 
l-a văzut. Comédia se repetă de trei ori. Măgăriţa încearcă 
în toate chipurile: se lipește de perete într-un loc strîmt 
şi-i strînge piciorul lui Bileam de stîncă, dar înțeleptul 
proroc nu pricepe şi pace! O ciomăgeşte fără noimă şi nu-i 
trece prin cap că măgăriţa aceasta vorbeşte cu dumnezeu 
în persoană şi îndeplinește poruncile lui. Mult trebuie să 
mai fi bătut Bileam asina, de vreme ce, nemaiputînd răbda, 
ea a început să vorbească cu grai omenesc. 

„Domnul atunci a deschis gura asinei și ea a zis către 
Bileam: ce ţi-am făcut ţie de m-ai bătut de trei ori? 

Și Bileam a răspuns asinei: fiindcă ţi-ai arătat zbur- 
dălnicia cu mine, de-ași fi avut o sabie în mînă te-aș fi 
omorît! 

Asina a zis lui Bileam: oare eu nu sînt asina ta pe care 
ai călărit din tinerețele tale și pînă în ziua de azi? Fost-am 
eu deprinsă să mă port aşa cu tine? Și el a răspuns: «nu!»“ 
(XXII, 28—30). 

Bileam, aşadar, nu se arată de loc surprins de faptul că 
asina vorbeşte cu el omeneşte. (Cîte nu se întîmplă în lumea 
asta !). Şi discută cu ea de parcă ar fi un om ca toți oamenii. 
La rîndul ei, măgărița vorbeşte de parcă toată viața ei nu 

l-ar fi purtat pe proroc în spinare, ci ar fi citit numai predici 
din Biblie. 

După această prietenească explicaţie dintre asină şi 
stăpînul ei citim mai departe: 

;5+«-Domnul a deschis ochii lui Bileam și, cînd a văzut 
pe îngerul domnului stînd în drum, cu sabia scoasă în mînă 
(se vede treaba că îngerul era infanterist. — Em. I.), a 
căzut în genunchi şi s-a închinat cu faţa la pămînt“ (XXII, 31). 

O poveste captivantă pentru copiii de vîrstă preșcolară ! 

Din păcate însă, povestea este destinată copiilor mari 
și chiar celor cu părul cărunt; sînt şi părinţi care cred în 
asemenea poveşti. 

După aceea Bileam s-a lămurit cu îngerul. Pe semne că 
îngerul nu s-a înţeles cum trebuie cu dumnezeu, din care 
pricină a și ieșit neînţelegerea. Dumnezeu pare-se că i-a po- 
runcit lui Bileam să se ducă, iar îngerul l-a împiedicat. 
Preasfinţii preoţi n-au prea fost cu băgare de seamă cînd 
au scris această poveste despre asina lui Bileam şi prea au 
cusut-o au aţă albă. Mai departe Biblia povesteşte: în loc 
să blesteme pe evrei, Bileam s-a urcat pe munte, a ridicat 
șapte jertfelnice și a fript şapte viței și şapte berbeci. Au 
ieşit niște fripturi de pomină! Iar apoi, Bileam, în loc să-i 
blesteme pe evrei, i-a binecuviîntat. 

Tot basmul acesta, de la un capăt la altul, a fost născocit, 
desigur, pentru a arăta în chip cît mai minunat că dumnezeu 
poate face totul. Pe vremea cînd a fost născocită această 
poveste, poporul se afla la un nivel inferior de dezvoltare, 
astfel încît probabil toţi credeau în autenticitatea ei. Astăzi 
jsă această poveste folosește popilor pentru a ţine mereu 
poporul la același nivel de înțelegere a fenomenelor lumii la 
care se găseau oamenii acum două, trei mii de ani. Pentru capi- 
talişti, moșieri și preoţi este avantajos, fireşte, ca ţăranii și 
muncitorii să creadă că războaiele au loc numai datorită 
faptului că dumnezeu vrea ca un popor să izbîndească asu- 
pra altuia, și că cotropirea pămînturilor străine are loc 
numai fiindcă așa vrea dumnezeu. lar dacă vrea dumnezeu, 
atunci și măgarii încep să vorbească. 

Muncitorul înaintat și ţăranul care a rupt-o cu religia 
nu mai pot, desigur, da crezare unor asemenea basme. 
Numai pe omul religios îl mai poţi face astăzi să creadă în 
asina lui Bileam, care vorbea, chipurile,cu grai omenesc. 

CUM SE RĂFUIEȘTE DUMNE- 


Capitolul al IV-lea ZEU CU CONCURENȚII SĂI 


~ 


diferite bătălii ale triburilor nomade de evrei 

cu popoarele cu care s-au întîlnit în peregrină- 
rile lor. Aceste expediţii şi bătălii ale evreilor şi ale altor 
popoare sînt zugrăvite în tot felul de basme. Descriindu-le, 
popii înfățișau lucrurile de parcă fiecare bătălie, incendie- 
rea cetăților, uciderea copiilor, luarea de prizonieri n-ar 
fi fost niște treburi militare, ci îndeplinirea poruncii lui 
dumnezeu. Potrivit Bibliei, dumnezeu lua și el parte la 
toate aceste operaţii, dădea sfaturi, contribuia la victorie 
sau o împiedica, poruncea cine să fie omorît, cine ars şi cine 
schilodit. Toate sînt însă povestite în așa fel, încît să lase 
impresia că dumnezeu apără o cauză dreaptă. 

Voi, cei ce citiţi Biblia, admiraţi această cauză dreaptă a 
popilor și a Bibliei. 

În capitolul al XXV-lea al cărții Numerii se povesteşte 
că „a început poporul (izraelit) să se desfrîneze cu fiicele 
Moabului“ (XXV, 1) şi, desigur, ele i-au poftit să se închine 
dumnezeilor lor. Ele se închinau însă altui dumnezeu (con- 
curentul, rivalul lui Iehova). Și „mînia domnului s-a aprins 
împotriva lui Izrail“ (versetul 3). Biblia istorisește apoi că, 
în primul rînd, dumnezeu a poruncit ca Moise să ia din fiii 
tuturor căpeteniilor poporului și să-i spinzure „cu faţa la soare 
înaintea domnului“. Moise chiar așa a şi făcut. 

Totul e limpede: popii altui popor, ai altei credinţe au 
chemat pe evrei în templele lor să se închine la dumnezeii 
lor. Fireşte că nici lui Moise și nici celorlalţi preoţi nu le 
convenea asemenea lucru și, întrucît evreii credeau că Moise 
vorbește cu dumnezeu, el a putut da în numele domnului 
asemenea porunci sălbatice ca acelea arătate mai sus. 

Unul dintre popii evrei, Fineas, a mers atît de departe 
în zelul său, încît a intrat în odaia în care dormea un evreu 
cu o femeie madianită. Biblia povesteşte cu savoare „fapta 
vitejească“ a acestui preot: 

„A luat o lance în mînă şi a intrat după izrailitean 
în cămara cea pentru femei și i-a străpuns pe amîndoi 


| n Biblie sînt zugrăvite multe expediţii militare și 

în pintece, pe izrailitean și pe femeia lui“ (XXV, 
1—8). 

Biblia — cartea „sfîntă“ — nu numai că nu condamnă 
această cruzime, dar o înfăţişează chiar ca pe o faptă eroică, 
ca pe o faptă bună, morală și demnă de urmat. Religia 
spune credinciosului: iată cum trebuie să procedezi și tu. 
Și atunci nu-i limpede că religia învrăjbește oamenii, că îi 
învaţă să se urască unii pe alţii numai pentru că nu se 
închină toţi într-un fel? Mai poate fi vreo îndoială acum că 
religia este dăunătoare oamenilor muncii? Şi e rușinos că 
o carte care cuprinde istorisirea atîtor fapte sîngeroase e 
înfăţişată de preoţii iudei, ortodocşi, catolici sau de propo- 
văduitorii sectanţi drept o „carte sfîntă“, ale cărei pilde 
credincioşii trebuie să le urmeze în viaţă! 

Dacă e să dăm crezare Bibliei, atunci, din porunca 
popilor evrei, au fost măcelăriți 24.000 de oameni numai 
pentru că s-au dus la concurenţă și s-au închiat altor dumnezei 
(XXV, 9: „cei care au murit din pricina bătăii acesteia 
au fost 24.000 de inși“). 

Dar asta era prea puţin pentru dumnezeu. Pentru popi 
era avantajos să întreţină vrajba între evrei şi popoarele 
de altă credinţă. De aceca, Moise spune evreilor, şi pretinde 
că aceasta este porunca lui dumnezeu: 

„Socotiţi pe madianiţi dușmani și omoriţi-i“ (XXV,17). 

În capitolul al XXXI-lea al cărţii Numerii se povesteşte 
cum au nimicit evreii un trib întreg. Desigur, la temelia 
acestor războaie nu stăteau motive religioase, ci de ordin 
cu totul material: oamenii căutau să prade vitele inamicului, 
averea, păşunele, roabele lui; la temelia războiului stătea 
jatul. Dar Biblia şi religia se străduiesc să înfăţișeze aceste 
jafuri ca lucruri plăcute domnului. 

„Și au pornit la război împotriva lui Madian, precum 
poruncise lui Moise domnul, și au ucis pe toţi bărbaţii... 
Apoi fiii lui Izrail au luat în robie pe femeile şi pe copiii 
madianiţilor iar vitele, turmele şi toată bogăţia lor le-au 
jefuit. Orașelor din așezările lor şi taberelor lor de corturi 
le-au dat foc. Au luat după aceasta toată prada și jaful, 
oameni şi vite“ (XXXI, 7, 9—11). 

S-ar părea că războinicii au dat dovadă de destulă 
cruzime față de madianiţi, că au săvîrşit destule bestialităţi. 
Dar Biblia, conștiința religioasă nu rămîne satisfăcută, 

Ea afiimă că dumnezeu s-a miniat pentru că n-au fost 
ucise femeile și copiii de parte bărbătească. 

„Atunci s-a mîniat Moise pe căpeteniile oștirii, pe voie- 
vozii cei peste mii și pe sutași, care se întorceau de la 
luptă, şi i-a întrebat Moise: sînt vii toate femeile?... Acum 
omorîţi toţi copiii, precum și toate femeile care au cunoscut 
bărbat, iar toate fetele care n-au cunoscut bărbat să le 
lăsaţi cu viaţă pentru voi“ (XXXI, 14—15, 17—18). 

Fiecare pagină a Bibliei oglindește interesele popilor. 
Astfel Biblia atribuie unui dumnezeu inexistent ordinul ca 
din prada jefuită să se pună deoparte pentru popi partea 
leului. La urma urmei de ce să se străduiască în zadar 
popii, să bată capul oamenilor pe degeaba, să joace teatru 
și să simuleze că stau de vorbă cu dumnezeu. 

„Și a mai zis domnul către Moise: «fă numărătoarea a tot 
ce a fost luat rob, oameni şi vite, tu şi Eleazar arhiecreul, 
precum și voievozii seminţiilor obştei, și împarte prada 
între oştenii care au luat parte la război și între toată obștea. 
Să iei dajdie pentru domnul de la oştenii care au mers 
la război una la 500 din oameni, din cirezi, din măgari 
şi din turme. Jumătate din ce li se cuvine să iei și să 
dai arhiereului Eleazar ca jertfă înălţată pentru domnul. 
Iar din jumătatea cuvenită fiilor lui Izrail să dai deoparte 
una la 50 din oameni, din cirezi, din măgari, din turme 
şi din toate dobitoacele şi să le dai leviţilor cei ce au 
grijă de străjuirea sfîntului locaș al domnului». Moise și 
Eleazar arhiereul au îndeplinit toate precum poruncise lui 
Moise domnul“ (XXXI, 25—31). 

Din acelaşi capitol al Bibliei aflăm ce porție bunișoară 
a revenit popilor evrei: 

„Iar dijma din vitele mici pentru domnul a fost 675 de 
capete. Vitele mari au fost 36.000, iar dijma pentru domnul 
12 de capete. Măgari: 30.500 de capete, iar dijma pentru 
domnul 6l de capete. Oameni: 16.000, iar dijma pentru 
domnul 32 de suflete. Şi Moise a dat dijma lui Eleazar 
arhiereul ca jertfă înălțată pentru domnul, precum domnul 
poruncise lui Moise... 

Din această jumătate cuvenită fiilor lui Izrail, Moise a 
luat una la 50, din oameni şi din dobitoace şi le-a dat levi- 
ților care au grijă să străjuiască locaşul domnului, așa 


precum poruncise lui Moise domnul“ (XXXI, 37—42, 47). 

Așa procedau popii în vechime, cînd puterea lor era 
neîngrădită. Dar dacă voi, credincioşilor, vă veți gîndi 
serios, atunci vă veţi da seama cîți paraziți, cîţi trîntori 
din această tagmă mai trăiesc în lume şi acum, și 
veţi înţelege cît de mare este încă influența lor asupra 
conștiinței voastre. 

De dragul îmbogăţirii, acești popi erau gata să nimi- 
cească popoare întregi. Acum nu mai au această putere, dar 
și astăzi, cînd e vorba de bogății, ar fi gata să-și înece 
rivalii, adversarii sau concurenţii și într-o lingură de apă. 
Numai în lupta împotriva ateilor ei se unesc și acţionează 
împreună. În toate ţările burgheze, popii de toate confe- 
siunile ajută în majoritatea lor burghezia și moşierimea să 
lupte împotriva comunismului, ajută pe imperialiști să 
atîte un nou război mondial, îndeosebi împotriva Uniunii 
Sovietice. 

Oricîte deosebiri ar exista în credinţa diverșilor preoţi, 
eiau un punct comun: ei sînt puternici numai acolo unde stăpiî- 
nesc exploatatorii și unde oamenii muncii n-au încă o con- 
cepţie justă asupra lumii. Ei sînt puternici numai acolo 
unde oamenii se împart în stăpînitori și în asupriţi. lată 
pentru ce preoţii sînt în majoritatea lor dușmanii comunis- 
mului și ai ateismului. Eliberarea deplină a omului de 
toate felurile de robie şi asuprire este în același timp şi elibe- 
rarea lui deplină din mrejele religiei, de sub jugul ei. 


DEUTERONOMUL 


CUM NE ÎNVAŢĂ PRAVI- 
Capitolul I LELE DUMNEZEIEȘTI 

SĂ NE PURTĂM CU COPIII 
D 


| ca ar fi să dăm crezare popilor, primele patru 

«cărţi ale Bibliei cuprind legi date de însuşi 

dumnezeu prin mijlocirea lui Moise. Cu aceste 

legi am făcut cunoştinţă în paginile precedente. Sfinţii 

patriarhi își alungau roabele din casă împreună cu copiii 

făcuţi cu ei (Avraam a alungat-o pe Agar împreună cu 

Izmail). Cuvioşii preoţi binecuvîntează cu precădere pe 
acei copii care le pregătesc mîncăruri mai bune. 

Supărîndu-se din te miri ce, dumnezeu nimicește nu 
numai pe oamenii în putere, dar și pe copii, dînd strașnice 
porunci de ucidere a pruncilor. Am întîlnit numeroase 
exemple de acest fel în Biblie. 

Amintim capitolul al XXXI-lea al cărţii Numerii, în 
care se povestește despre războiul cu madianiţii. „Cartea 
sfîntă“ arată că evreii au omorît în acest război numai pe 
bărbaţii din neamul inamic, iar pe femei și copii i-au luat 
robi. Asta l-a mîniat foarte pe domnul dumnezeu și pe 
prorocul Moise: cum de au îndrăznit să ia prizonieri cînd, 
după morala biblică, trebuia să-i ucidă pe toţi? „Și d-a 
întrebat Moise: sînt vii toate femeile?“, doar din cauza 
lor „a şi fost bătaie în obștea domnului“, din cauza lor ne-a 
pedepsit dumnezeu! 

„Acum omorîţi toţi copiii“ (Numerii, XXXI, 17). lată 
morala pe care ne-o servesc oamenii religioși! 

La fel procedau şi albgardiștii. 

Baronul Ungern, care a luptat împotriva Puterii sovietice 
în Extremul Orient (în Transbaikalia), omora toţi copiii din 

orașele şi satele care simpatizau cu Puterea sovietică, îi 
arunca sub pietrele morii sau îi ardea de vii. El se consi- 
dera bun creștin, era foarte evlavios, şi pînă la sfîrșitul 
vieții a afirmat că crede în dumnezeu. Şi, într-adevăr, 
credința în dumnezeu nu împiedică nicidecum săvîrşirea 
celor mai mari fărădelegi. Poţi crede în dumnezeu și îndeplini 
„poruncile“ pe care Moise le transmitea din partea lui: 
„Omorîţi toţi copiii!“. 

Pogromiștii, care omorau copiii evrei, ruşi, armeni 
sau tătari, aveau tot dreptul să invoce cuvîntul Bibliei în 
sprijinul faptelor lor. 

Fasciştii germani şi italieni care distrugeau din avioane 
satele și orașele Spaniei, mitraliind copii şi femei, își justi- 
ficau de asemenea fărădelegile invocînd numele domnului, 
iar capii bisericii din toate ţările îi binecuvîntează pe fasciștii 
spanioli, italieni și germani și pe toţi călăii şi dusmanii 
celor ce muncesc. 

Toată Biblia este pătrunsă de concepţii sclavagiste, de 
punctul de vedere al exploatatorilor. 

Această carte conservatoristă din scoarță în scoarță, vrea 
să menţină cu orice preţ ceea ce şi-a trăit traiul, acele 
rînduieli moarte care leagă omul de mîini şi de picioare 
şi care-l face robul stăpînilor, al moşierilor şi al capitaliş- 
tilor, al popilor și al lui dumnezeu. De aceea, și în relaţiile 
familiale, Biblia proclama o putere nemărginită asupra 
copiilor. 

Astfel, în capitolul al XXI-lea al Deuteronomului (ver- 
setele 18—21), Biblia sfătuiește cum să se procedeze cu 
copjii neascultători. 

„Dacă va avea cineva un fiu zurbagiu și îndărătnic, 
care nu ascultă de povaţa tatălui său şi a mamei sale, şi, 
cu toate că l-au pedepsit, tot nu ascultă de ei, să-l ia 
tatăl său și mama sa şi să-l aducă înaintea bătrînilor 
cetăţii, la poarta locului aceluia și să se jeluiască bătri- 
nilor cetăţii: «Fiul nostru acesta este zurbagiu și îndărătnic 
și nu ascultă de îndemnul nostru, este risipitor şi bețiv !» 

Atunci toţi oamenii cetăţii să arunce cu pietre în el şi 
să-l omoare. Așa să curmi ticăloşia din mijlocul tău. Și tot 
Izrailul să audă şi să-i fie frică!“ 

Așa sună pravila dumnezeiască despre copiii „îndărătnici“, 
care nu-şi ascultă părinţii! Dar dacă părinţii înșiși sînt 

beţivi şi risipitori? Dar dacă înșiși părinţii sint nişte oameni 
de nimic? Nu s-a văzut oare și așa ceva? Ce să facă atunci 
copiii? Trebuie şi în acest caz să asculte de părinţi? Biblia 
spune da. Dar dacă părinţii sînt nişte paraziți şi niște 
jefuitori? Căci se poate întîmpla şi așa ceva. Dar dacă 
părinţii sînt niște tîlhari? 

Se vede dar ce idei amorale, sclavagiste, înapoiate şi 
învechite cultivă și propovăduiește Biblia. 

lată de ce trebuie luptat prin toate mijloacele împotriva 
învățăturilor Bibliei şi în general împotriva religiei. Tinere- 
tul, mai ales tineretul sătesc, să se gîndească serios la aceste 
învățături. Şi atunci va înţelege ce învăţătură avanta- 
joasă este aceasta pentru tătucii iubitori de autoritate, 
pentru despoţii care acasă, în familie, în gospodărie cer 
smerenie și supunere necondiționată în faţa lor, punînd în 
funcţie pumnul, cureaua, băţul, biciul în cazul în care nu 
sînt ascultați. Această lege dumnezeiască care indică atitu- 
dinea părinţilor faţă de copii nu este altceva decît legea 
stăpînului de sclavi, legea moșierului care arată atitudinea 
stăpînului faţă de robul său. Această lege cere ca copilul 
să fie sclav smerit şi fără nici un fel de drepturi. 

Dar s-au dus timpurile unei asemenea legi! 


Capitolul al II-lea ORA DE RELIGIE 


S ă încercăm acum să organizăm o lecție de religie 
cu participarea preotului, care să ne explice un 
capitol oarecare din Biblie ales de noi. Dar să 

nu ocolească întrebările, să răspundă la toate și să ne 
explice legile dumnezeiești pe care le găsim în Biblie. 

Să luăm, de pildă, capitolul al XXIII-lea din Deutero- 
nom. 

În acest capitol Moise înşiră poruncile domnului pe 
care oamenii trebuie să le îndeplinească, dacă nu vor să 
mînie pe dumnezeu, dacă nu vor să se lipsească pentru 
totdeauna de milostivirea lui, dacă nu vor să atragă pedeapsa 
lui asupra capului lor. 

Să citim prima pravilă: 

„Famenul și scopitul să nu intre în obştea domnului“ 
(XXIII, 2). 

Dar a intra în obştea domnului înseamnă a te face popă, 
preot. Atunci pentru ce famenul şi scopitul nu pot fi preoţi? 
Doar popa nu este armăsar sau taur! Dar dumnezeu îşi 
alege slujitorii supunîndu-i unui serios control medical, ca 
să vadă de nu cumva are vreunul organul sexual vătămat. 
Nici un popă din lume nu vă va putea explica această 
„pravilă sfîntă“, de aceea se va strădui s-o ocolească. 

lată alte pravile: copilul din flori nu poate deveni 
preot nici măcar la al zecelea neam. Toată lumea însă 
ştie că aceste prevederi „morale“ sînt doar vorbe goale. Nu 
degeaba ţăranii ruși îi numesc pe popi „tagma de armăsari“! 

Odată am trimis prin sate pe un amator de basme popu- 
lare și el a notat ceea ce se spune la ţară despre popi. 
Povestirile strînse oglindesc însă atîta nerușinare și desfrîu 
din partea popilor, încît nici un ziar n-a vrut să le tipă- 
rească. Aşadar, cuvintele biblice care vorbesc despre copii din 
flori etc. sînt destinate oamenilor naivi. 

În acelaşi capitol, în versetele 11—15, se indică unde 
trebuie așezate umblătorile (closetele), cum și unde să-ţi 
faci nevoile. Dumnezeu se ocupa, aşadar, și de asemenea 
treburi. El spune că dacă cineva se va afla necurat din 
pricina vreunei întîmplări de noapte (adică dacă-și va 
murdări rufele din cauza diareei sau din vreo altă cauză), 
el va trebui să părăsească tabăra (adică cătunul, orașul, 
satul) pentru o zi şi să nu se întoarcă înainte de lăsarea 
serii. 

Întrebaţi acum pe preot de ce nu este îndeplinită 
această poruncă? Ce-ar fi dacă ar fi ascultată? Închipuiţi-vă 
măcar un minut tabloul: toţi cei cărora li s-au întîmplat 
asemenea lucruri, supunîndu-se „dumnezeieştii pravile“, 
ar lăsa baltă orice treabă ca să stea o zi întreagă dincolo 
de bariera oraşului! Firește că astăzi nu veţi găsi nicăieri 
asemenea proști! 

Dumnezeu, cică, ar fi poruncit să se plaseze closetele în 
afara așezării („în afara taberei“), arătînd în acelaşi timp cu 
precizie cum trebuie să-ţi faci nevoile. 

„Să ai la îndemînă o lopată şi, cînd te vei duce afară, 
să sapi undeva şi acolo să acoperi necurăţia ta. Căci domnul 

dumnezeul tău cutreieră tabăra ta ca să te ocrotească şi să 
dea pe vrăjmașşii tăi în mîna ta; de aceea tabăra să fie 
sfîntă gi să nu se vadă într-însa nimic de ocară, ca să 
nu-şi întoarcă faţa de la tine“ (XXIII, 14—15). 

Desigur, curăţenia este un lucru extrem de folositor. 
Dar oamenii păstrează curăţenia nu pentru că așa a porun- 
cit popa și nu pentru că vor ca lui dumnezeu să nu-i miroase 
urît, ci pentru că ei înţeleg că e folositor şi că unde e 
mizerie şi murdărie, acolo se cuibăresc bolile infecțioase. 
Să ne închipuim o clipă că oamenii s-ar apuca să îndepli- 
nească această pravilă dumnezeiască și fiecare ar umbla 
cu lopata ca să-și sape groapa pentru excremente. Biet 
dumnezeu al evreilor Și creştinilor ! Mintea lui sălbatică 
n-a putut născoci altceva mai acătării decît gropile în care 
să-ți faci nevoile şi lopăţelele cu care să acoperi aceste gropi. 

Vespasienele curate de astăzi cu canalizare, cu apă 
curgătoare i s-ar părea acestui dumnezeu biblic un adevărat 
templu luminos. Desigur că pe vremuri era altfel: închi- 
puiţi-vă pe acest dumnezeiaş care umblă de colo colo prin 
tabără şi în jurul lui miroase aşa de rău, încît trebuie să-şi 
astupe nasul. 

După cît se pare, orice pas spre îmbunătăţirea condiţiilor 
de viaţă ale oamenilor se făcea destul de anevoios, dacă 
pînă şi closetele trebuiau construite în numele domnului! 

Eliberîndu-ne de aceşti dumnezei şi de frica faţă de ei, 
facem azi, în numele bunăstării sociale, tot ceea ce nu au 
putut face niciodată oamenii mînaţi de frica lui dumnezeu. 

Am dat acest exemplu: din Biblie pentru a arăta cît de 
absurd ar fi ca ţăranii şi muncitorii să-și ia drept călăuză 
Biblia. 

Cu acest exemplu închei cu cele cinci cărţi ale lui 
Moise. 

Mă voi strădui să arăt pe baza celorlalte cărţi ale Bibliei 
cît de dăunătoare este religia, care îndobitoceşte pe oameni. 


CARTEA LUI IOSUA 


| | 7 CONSFINȚIREA RĂZBOA- 
Capitolul IELOR SÎNGEROASE 


C itind cu atenție cartea lui Iosua, îți dai uşor 
seama că diferitele ei capitole sînt direct legate 
de cele cinci cărți ale lui Moise, sînt o urmare 

a lor. Majoritatea cunoscătorilor Bibliei au ajuns la con- 
cluzia că această carte, ca și multe alte cărți ale Vechiului 
testament, a fost scrisă în Babilon, cu aproape 500 de ani 
înainte de Hristos, adică acum aproximativ 2.900 de ani. 
Aşadar, aceste cărţi nu sînt de loc cele mai vechi monu- 
mente literare, după cum caută să le înfăţișeze popii; 
cărţile „sfinte“ chinezești și indiene sau papirusurile egiptene 
au fost scrise cu 2.000—3.000 de ani înaintea lor. Legătura 
ce există între cartea lui Iosua și cele cinci cărţi ale lui 
Moise a sugerat unora dintre cunoscătorii Bibliei ideea 
necesităţii de a le uni pe toate laolaltă sub denumirea de 
„cele şase cărţi“. Cartea lui losua zugrăvește îndeobște 
perioada războaielor purtate de evrei, în cursul cărora 
triburi întregi au fost trecute prin foc și sabie de triburile 
războinice de păstori şi agricultori evrei. În toate cărţile 
de acest fel vom găsi însă o mulţime de exagerări fantas- 
tice. Astfel, ţara cucerită de evrei nu era mai mare decit 
o regiune din U.R.S.S. În cartea lui Iosua sînt însă înşiraţi 
nenumărați regi şi zeci de regate şi de popoare care au 
fost, chipurile, nimicite cu desăvîrşire de evrei. „Regatele“ 
acestea nu erau mai mari decît un raion din U.R.S.S. 


+ 
+ + 


„Cartea lui Iosua“ începe cu următoarea poveste: cică 
dumnezeu s-ar fi arătat unuia dintre slujitorii lui Moise 

— losua — şi l-ar fi însărcinat să ducă pe evrei în pămîntul 
făgăduinţei. În acest scop îi făgăduiește orice sprijin şi-i 
cere în schimb un singur lucru: să îndeplinească ceea ce 
este scris în Biblie, în cartea legii. Noi știm însă că această 
„carte a legii“ a fost scrisă în timpuri mai apropiate de 
noi, de către oameni care au trăit cu multe sute de ani 
după cele întîmplate în povestire. Așadar toată această 
discuţie dintre un dumnezeu închipuit și căpetenia Iosua 
a fost pur și simplu născocită de preoţii evrei. 

Capitolul al II-lea înfăţişează organizarea spionajului 
și contraspionajului în tribul evreilor. Se povestește cum 
Iosua trimite iscoade în orașul Ierihon. Acestea intră într-o 
casă de toleranţă, la prostituata Rahab. Casele de toleranţă 
au fost întotdeauna gazde pentru borfași, hoţi și tîlhari. 
Dar prostituata Rahab devine o persoană respectabilă. Ca 
din senin ea ghiceşte că aceștia sînt iscoadele evreilor și 
se înţelege cu ei să joace rolul de trădătoare. În schimbul 
trădării i se făgăduieşte atît ei cît și familiei ei că vor 
scăpa cu viaţă. Şi în timp ce tot orașul Ierihon piere, 
Rahab și familia sa rămîn teferi. Așadar desfrînata a 
devenit plăcută lui dumnezeu fiindcă a ascuns în spelunca 
ei doi spioni evrei. Aceasta este prima „afacere sfîntă“ 
despre care ni se povestește în cartea lui Iosua. 

A doua „minune“ este trecerea Iordanului: pentru ca 
evreii să poată trece cu ușurință Iordanul, dumnezeul biblic 
a pus în așa fel lucrurile la cale, încît apa rîului s-a oprit 
ca un zid, iar apele de jos s-au scurs cu totul în Marea 
Moartă, şi evreii au trecut pe fundul uscat al rîului (III—IV). 
Credincioșilor li se cere să creadă în această minune, iar 
popii încredinţează că minunea aceasta”? este cu putinţă. 

Dar credincioşii să facă bine să citească de la un capăt 
la altul: cele cinci cărţi şi cartea lui Iosua şi să ne spună, 
cu mîna pe conştiinţă, dacă au vreun motiv să-i socotească 
pe evrei deosebiți în vreun fel de celelalte popoare si tri- 
buri care au trăit pe atunci. Oare nu arată Biblia la fiecare 
pas trădarea lor faţă de dumnezeul lor, şovăielile şi cîrtirea 
oamenilor? Biblia însăşi spune că în cei 40 de ani derătă- 
cire prin pustiu cei ieşiţi din Egipt au murit toţi pină la 
unul, nefiind vrednici să calce pe pămîntul făgăduinţei. 
Să-şi pună credincioșii întrebarea: cum de a fost cu putinţă 
așa ceva? Şi atunci vor înţelege că totul nu este decît 

născocire, de la început pînă la sfîrşit, basme la fel cu 
acela care spune că Iosua a poruncit soarelui să se oprească 
în loc și soarele s-a oprit. 

Istoria cu apele rîului Iordan care s-au dat de o parte 
înaintea evreilor nu este nouă; am mai întîlnit „minunea“ 
şi cu prilejul trecerii evreilor prin Marea Roşie. 

Numai că acolo scamatoriile acestea le făcea Moise. 
Autorii Bibliei și-au spus probabil: de ce ar fi Iosua mai 
prost decît Moise? Dacă nu va face și el minuni, atunci 
cine îl va mai respecta? Dar şi în această poveste estetot 
atîta adevăr cit şi în istoria trecerii Mării Roșii „ca pe 
uscat“, adică nici cît negru sub unghie. 

De atunci au trecut multe veacuri. Au avut loc crucia- 
dele „în numele lui Hristos“7%. Fiecare război pe care-l 
duceau regii, împărații, voevozii, cavalerii, boierii, baronii, 
grofii, prinții sau capitaliştii și  moşierii jefuitori era 
înfățișat credincioşilor ca un război drept, purtat în numele 
domnului. Şi cei care au pornit războaiele au născocit 
saci întregi de minciuni și de minuni pentru uzul credulilor 
și proștilor. Dar văzut-au oare cîndva soldaţii vreunei 
armate un riuleţ cît de mic care să fi încetat să curgă 
pentru a le face loc de trecut? De fiecare dată, ei trebuie 
să-şi aleagă vadul pentru a putea trece rîul. Iordanul nu 
este un rîu adînc și poate fi trecut pe alocuri și astăzi fără 
greutate. Cine poate crede că rîul şi-a oprit apele înaintea. 
evreilor şi i-a lăsat să treacă? 

În capitolul al VI-lea este descris asediul Ierihonului. 
Această cetate nu era decît un biet sătuc împrejmuit de 
un zid de piatră. 

Chiar de la început dumnezeul vechilor evrei încheie o 
înțelegere cu Iosua și-i înfățișează un admirabil plan de 
atac. 

„lată, voi da în mîinile tale Ierihonul, și pe regele lui, 
şi pe războinicii lui! Înconjuraţi cetatea, toţi oamenii de 
luptă și daţi ocol cetăţii o singură dată. Aşa să faceţi 
timp de șase zile. Şi şapte preoţi să meargă înaintea 
chivotului, cu șapte trîmbiţe din coarne de berbec; iar 
în ziua a şaptea să ocoliţi de șapte ori cetatea și preoţii să 
sune din trîmbiţe. Şi cînd preoţii vor suna prelung din 
trîmbiţe de corn de berbec și voi veţi auzi răsunetul trîm- 
biţei, tot poporul să izbucnească în strigăt zguduitor şi 

atunci zidurile cetăţii se vor prăbuşi pe loc, iarpoporul 
să dea năvală, fiecare drept înaintea lui“ (cartea lui Iosua, 


VI, 2—5). 
Strașnic plan! Nu putea acest dumnezeu al păstorilor să 
inventeze arme de foc — puști, mitraliere sau tunuri? 


Dacă niște asediatori s-ar gîndi astăzi să pună la cale 
asemenea plimbări cu popi şi cu muzici în jurul unei cetăţi 
asediate, ar fi toţi seceraţi pînă la unul cu două-trei 
mitraliere. Dumnezeul biblic însă, așa cum se arată într-un 
capitol din cartea lui Iosua, aruncă cu pietre din cer. 
Orice soldat al Armatei Roșii l-ar fi putut împușca pe acest 
aruncător de pietre! Se mai găsesc însă oameni care să 
creadă că într-adevăr cetatea s-a prăbușit din cauza ţipetelor 
şi a sunetelor din trîmbiţă. Asemenea poveşti sînt bune 
doar pentru cei mici, şi rămîne de văzut dacă şi aceştia le 
vor crede. 

Dar ce a cerut dumnezeu în schimbul acestui plan de 
cucerire a cetăţii? Un lucru de nimic: tot ce vor jefui 
evreii în orașul ocupat să fie dat popilor: „Tot argintul și 
tot aurul și sculele de aramă şi de fier să fie afierosite domnului 
și să intre în vistieria domnului“ (VI, 19) și a mai cerut 
“ca prostituata care a tăinuit pe iscoade să fie lăsată nevătă- 
mată. lată, deci, ce legătură strînsă avea dumnezeu cu 
contraspionajul: ținea chiar și evidenţa prostituatelor în 
timpul acestui război! 

Biblia povestește apoi cum s-au străduit evreii să execute 
ordinul domnului: 

„Și au dat pieirii tot ce au găsit în cetate: bărbați şi 
femei, tineri și moșnegi, boi şi asini (cu ce or fi păcătuit 
aceştia?! — Em. 1.), tot au trecut prin ascuţișul săbiei“ 
(VI, 21). 

Cînd au aflat popii că un evreu, pe nume Acan, fiul lui 
Carmi, fiul lui Zabdi, nu dăduse popilor ceea ce jefuise, 
l-au judecat, l-au bătut cu pietre în afara zidurilor orașului 
și apoi l-au ars împreună cu toate fiicele și fiii lui, cu 
toate vitele și au aruncat o grămadă de pietre în foc peste ei. 

Acestea sînt faptele, atît de plăcute domnului, descrise 
în primele şapte capitole ale cărţii lui Iosua. Ce urmează 
e însă şi mai și. 

Din Biblie aflăm că de fiecare dată cînd trebuia să 
cucerească cutare sau cutare oraș, [osua se sfătuia cu dum- 

nezeu. În război există un stat-major al regimentului, al 
brigăzii, al diviziei, al corpului de armată şi statul-major 
al frontului. Acest stat-major, după Biblie, se afla la 
Iosua, dar comandantul suprem era dumnezeu, care elabora, 
împreună cu Iosua, planurile de atac, de asediu, de război. 
Dumnezeul biblic nu uita să dea de fiecare dată cîte un 
ordin de zi pe armata evreiască: cum și cine să fie ucis, 
ce să fie incendiat, ce să fie jefuit, cui să-i revină prada 
şi aşa mai departe. 

Astfel, în capitolul al VIII-lea, dumnezeu poruncește 
prin Iosua următoarele: să se pornească spre orașul Ai 
(acest oraș, judecînd după Biblie, era cam cît un sat mai 
mărişor) şi să se înceapă asediul orașului din spate. Un 
detașament nu prea mare trebuia să atragă în afara orașului 
pe locuitori, iar cei rămași la pindă să sară atunci și să 
ocupe orașul. 

Biblia redă cuvintele ordinului dat de Iosua: 

„lar după ce aţi cuprins cetatea, dați-i foc și ardeţi-o! 
Precum a poruncit domnul, așa să faceţi! Luaţi aminie de 
ce v-am poruncit!“ (VIII, 8). 

Biblia descrie apoi amănunţit cum însuși dumnezeu 
ia parte la bătălie, se amestecă în luptă şi, la nevoie, îl 
sfătuieşte pe losua cînd să ridice sulița și ce să facă. 

Toate popoarele lumii antice aveau o concepţie asemă- 
nătoare despre dumnezeii lor. De la greci ne-au rămas 
cărți în care este zugrăvit războiul pornit din cauza orașului 
Troia — războiul troian%. În legendele care vorbesc despre 
acest război aflăm că zeii și zeițele Greciei iau cînd partea 
unei tabere, cînd a celeilalte. Evreii se găseau atunci într-un 
stadiu de dezvoltare inferior grecilor. Ce-i, așadar, de mirare 
că aveau şi ei asemenea reprezentări? 

Biblia povesteşte: 

„lar toţi cei ce au căzut în ziua aceea, şi bărbati și femei, 
au fost 12.000, toti oameni din Ai... Numai vitele și 
prada cetăţii și le-a luat pradă Izrail, după porunca pe care 
domnul o dăduse lui Iosua“ (VIII, 25, 27). 

Prin urmare, dumnezeul biblic nu numai că lua parte 
la război, la uciderea femeilor şi a copiilor, dar lua parte 
şi la jaf şi la împărţirea prăzii. Ceea ce era jefuit se împăr- 
tea după poruncile sale transmise căpeteniei. Totul era 
pus bine la cale; şeful îngăduia jaful și spunea: daţi-i 

drumul, băicţi, așa este voia domnului! Şi tot astfel, în 
numele domnului, acționează și astăzi regii, conducătorii 
statelor capitaliste, capitaliștii și moşierii. Nu spun ei oare 
că jugul, exploatarea maselor, jafurile și războaiele sînt 
lăsate pe lume prin voinţa domnului? 


Capitolul al II-lea PENTRU CE AJUNGEAU 
P OAMENII ÎN ROBIE! 


A m văzut mai înainte cum încerca Biblia în primele 
pagini ale cărții Facerii să lămurească originea 
sclavajului. Totul era uimitor de simplu. Pentru 

că tiul primului viticultor — Noe — se purtase cam necuviin- 
cios cu tatăl său, care dormea dezbrăcat, și povestise această în- 
tîmplare celor doi fraţi ai săi, Noe, trezindu-se, l-a blestemat, 
osîndindu-l pe el şi pe toţi urmașii săi la robie veșnică. 

Povestea i-a plăcut, pesemne, foarte mult, după 2.000— 
3.000 de ani, prinţului Bareatinski, care avea domenii întinse 
în regiunea Kursk. De aceea, în biserica din satul Ivanov- 
skoe, judeţul Lgav, construită de el cu banii jefuiţi de la 
popor, a poruncit să fie zugrăvită pe perete următoarea 
frescă: pe un postament stă un bătrînel cu o înfăţişare 
venerabilă — Noe, iar deasupra miîinilor lui întinse (nu 
știi dacă face gimnastică sau dacă binecuvîntează) se poate 
citi inscripția: „Noe binecuvîntează pe toţi“. De amîndouă 
părțile stau Sem și lafet. Sem, îmbrăcat ca un arhiereu 
(după cum se vede încă pe atunci trecuse la credinţa creş- 
tină și purta odăjdii creștinești, deși Hristos, după cum 
s-ar părea din Biblie, a apărut ceva mai tîrziu), ţine mîinile 
ridicate în sus, iar deasupra lui stă scris: „Sem se roagă 
pentru toţi“. [afet stă pe tron cu o coroană pe cap (întocmai 
ca în cîntecul rusesc : „Pe tronul ţării stă o momiîie înco- 
ronată“) și tinc în mînă un băț ascuţit (sceptrul). Într-un 
cuvînt, are înfăţişarea unui rege. Deasupra lui stă scris: 
„Puterea lui lafet ocroteste pe toţi“. Ceva mai jos stă 
zugrăvit un ţăran desculţ care merge în urma unui plug 
primitiv, la care este înhămată o mîrtoagă. Deasupra lui 
se poate citi: „Ham muncește pentru toţi“. lar într-o parte 

este scrisă o povaţă cuvioasă, folositoare regilor, moșierilor, 
capitaliștilor, prinților Bareatinski şi altora asemenea lor: 
„Toate stările sînt blagoslovite de dumnezeu şi fiecare este 
necesară celeilalte“. Această alegorie trebuie să arate că 
robia este consfinţită de religie. 

De bună seamă că originea robiei nu trebuie căutată în 
această poveste biblică. Sclavia a avut cauzele ei, dar nu 
acelea despre care vorbește Biblia. În istoria cuprinsă în 
cartea Ieşirea şi în care se vorbește despre deposedarea de 
pămînt a ţăranilor egipteni este înfățișată una din aceste 
cauze. O altă cauză sînt războaiele. În capitolul al IX-lea 
al cărţii lui Iosua aflăm cum un trib întreg a fost luat 
în robie. Dar explicaţia dată de Biblie în legătură cu 
motivul pentru care locuitorii oraşului Ghibeon au devenit 
robi merită să fie citită. 

Potrivit Bibliei, lucrurile s-au petrecut astfel: aflînd 
că evreii vin să le ocupe pămînturile, toţi regii care trăiau 
dincolo de Iordan (adică prinţișorii, sau pur şi simplu 
căpeteniile micilor neamuri şi triburi care locuiau în acest 
ținut) au hotărît să se împotrivească. Dar locuitorii cetăţii 
Ghibeon s-au speriat mai tare şi au hotărît să evite războiul. 
De aceea au trimis înaintea evreilor niște iscoade şi soli, 
care să spună că sînt dintr-o ţară îndepărtată şi că au 
venit să încheie un tratat de pace. Aceştia așa au şi făcut. 
Toată minciuna lor consta în aceea că, vrînd să evite vărsarea 
de sînge, au spus că pămîntul lor se găseşte foarte departe, 
pe cînd cele patru orășele ale lor se găseau la o depărtare 
de numai trei zile de apa Iordanului. Evreii au încheiat 
pace cu ei. Dar cînd, după trei zile, au intrat în ţinuturile 
acestora, au văzut că le-a scăpat o pradă grasă. Acestor 
nomazi, care, întocmai ca şi hunii, slavii, tătarii şi sciţii 
de mai tîrziu, trăiau numai din ceea ce jefuiau în drumul 
lor, le-a părut rău că au încheiat pace. Atunci, după cuvin- 
tele Bibliei, Iosua a găsit soluţia: i-a făcut pe toţi „robi 
pe vecie“ în folosul clerului. 

„După aceea Iosua i-a chemat și le-a vorbit aşa: De ce 
ne-aţi înșelat şi ne-aţi spus: «noi locuim foarte departe 
de voi), pe cînd voi locuiţi în mijlocul nostru? Deci acum 
să fiţi blestemaţi și robia să nu se despartă de voi, ci să 
fiți tăietori de lemne şi cărători de apă pentru casa dumnezeului 


meu“ (IX, 22—23). 

Ei au răspuns: 

„Din pricină că robii tăi ştiau prea bine ceea ce porun- 
cise domnul dumnezeul tău lui Moise, robul său, anume să 
vă dea vouă ţara și să stiîrpească pe toţi locuitorii ţării 
dinaintea voastră, de aceea, temîndu-ne grozav pentru 
vieţile noastre, am pus la cale această viclenie. Şi acum, 
iată, sîntem în mîna ta; cum vei crede că e mai nimerit 
și mai cu cale în ochii tăi, aşa să te porţi cu noi. lar 
Iosua a făcut cu ei aşa: el i-a izbăvit din mîna fiilor lui 
Izrail ca să nu fie omoriîţi. Deci Iosua i-a pus din ziua 
aceea tăietori de lemne și cărători de apă pentru obște și 
pentru jertfelnicul domnului“ (IX, 24—27). 

Astfel justifică Biblia robia. Clerul avea pe timpuri 
şerbii săi bisericeşti. Acești șerbi munceau pămînturile 
bisericești şi mănăstirești, înlesnind popilor paraziți o 
viaţă îmbelșugată. 

Așadar, după povestirea biblică de mai sus, oamenii au 
fost luaţi în robie numai pentru că au vrut să evite vărsarea 
de sînge. 

E instructivă această carte a Bibliei, cartea lui Iosua, 
nu-i așa? 


„DIN MILA LUI DUMNEZEU“ 
Capitolul al III-lea PRINŢUL CALEB, FIUL LUI 
IEFUNE CHENEZITUL 


R eligia a fost folosită întotdeauna de clasele cxploa- 
tatoare ca instrument pentru întărirea și eterni- 
zarea dominaţiei lor. Am văzut în repetate 

rînduri cum justifică Biblia robia. De pildă, în cartea Facerii 
ni se spune că Noe, beat fiind, și-a blestemat fiul necuviin- 
cios, pe Ham, osîndindu-l la robie veşnică. Apoi, în cartea 
lui Iosua (cap. IX) am văzut cum un trib întreg a fost 
luat în robie pentru a-i deservi pe popii evrei (așa a fost 
şi cu șerbii de pe moşiile bisericești și mănăstirești). Baronii, 
cavalerii, grofii, prinții, boierii şi, în general, nobilii din 
toate ţările au căutat întotdeauna să-i determine pe preoţi 
să înfăţișeze starea de robie a poporului ca fiind hărăzită 
de dumnezeu. Şi mai mult încă s-au străduit să sugereze 

poporului că puterea lor c de obirşie divină. De aceea 
stăpînitorii se numeau prinți sau împărați, prin „mila lui 
dumnezeu“. Aceşti tilhari de drumul mare nu jefuiau pur 
și simplu, ci jefuiau și ocîrmuiau în numele domnului. 

În capitolul al XIV-lea al cărţii lui Iosua se povestește 
cum un prinţişor isteţ, pe nume Caleb, fiul unui oarecare 
lefune, a ocupat Hebronul în numele domnului. Apoi acest 
prinț s-a înfățișat lui [Iosua (care, după spusele Bibliei, 
era urmaşul inexistentului Moise, întru înșelarea poporului 
în numele lui dumnezeu Iehova) și, dacă e să dăm crezare 
Bibliei, i-a spus următoarele: 

„Tu ştii făgăduinţa pe care domnul a făcut-o lui Moise, 
omul lui dumnezeu, mie și ţie la Cadeş-Barnea. Eram în 
vîrstă de 40 de ani cînd Moise, robul lui dumnezeu, m-a 
trimis de la Cadeș-Barnea ca să iscodesc ţara și i-am adus 
știri după inima mea. În vreme ce fraţii mei care au purces 
cu mine topeau de spaimă inima poporului, eu am îndeplinit 
porunca domnului dumnezeului meu. Şi Moise s-a jurat 
în ziua accea și a zis: «Cu adevărat ţara pe care a călcat 
piciorul tău va fi spre moştenire ţie și urmașilor tăi, în 
veac, fiindcă tu ai îndeplinit porunca domnului dumnezeului 
meu)“ (XIV, 6—9). 

După cum se vede, acest neînsemnat prinţ pretindea că 
stăpînește pămîntul în baza dreptului divin. Mai e vorbă, 
dacă fusese cîndva iscoadă în această ţară și dăduse infor- 
mații lui Moise, care, drept recunoştinţă, se jurase pe toți 
sfinţii că-i va da pămîntul în stăpînire! După atîta trecere 
de timp bătrînul mai era în putere, cel puţin aşa se lăudael: 

„Și acum, iată, dumnezeu m-a învrednicit să trăiesc 
după făgăduinţa sa. Sînt 45 de ani de cînd domnul a rostit 
acest cuvînt lui Moise şi în acest timp Izrail a cutreierat 
pustia. Sînt și azi tot atît de tare ca și în ziua cînd m-a 
trimis Moise, şi cum era puterea mea atunci, tot așa este 
și azi, fie pentru luptă, fie pentru drumurile vieţii. Deci, 
acum, dăruieşte-mi muntele acesta despre care a vorbit 
domnul în ziua aceea. Şi după cum ai auzit și tu atunci, 
sînt acolo enachiţi și cetăţi mari și întărite. Poate că domnul 
fi-va cu mine și eu îi voi alunga, precum a fost cuvîntul 
domnului!“ (cartea lui Iosua, XIV, 10—12). 

Noi n-am adăugat nici o iotă la acest admirabil discurs. 
De aceea ţăranii şi muncitorii vor putea vedea limpede 

cum justifică religia cotropirea de către prinți a ținuturilor 
străine şi cum în numele domnului dobindeau ei puterea asupra 
popoarelor. Dacă biblicul Iosua ar fi luat cu adevărat apărarea 
maselor populare, l-ar fi dat de-a berbeleacul fără multă 
vorbă pe acest bătrinel obraznic, care voia să pună mîna 
pe pămînt în temeiul unei pretinse convorbiri carc ar fi 
avut loc cu 45 de ani în urmă. În Biblie lucrurile se 
întîmplă însă cu totul altfel: 

„Atunci Iosua a binecuvîntat pe Caleb, fiul lui Iefune, 
şi i-a dat Hebronul spre moștenire. Astfel Hebronul a ajuns 
moștenirea lui Caleb, fiul lui Icfune Chenezitul, pînă în 
ziua de azi, fiindcă a îndeplinit porunca domnului dumnezeu- 
lui lui Izrail“ (XIV, 13—14). 

Timp de secole și milenii, stăpînii încoronați și neînco- 
ronaţi au domnit asupra lumii pe temeiul acestui „drept 
divin“. Pe o mare parte a globului pămîntesc, în toate 
ţările capitaliste, ei mai stăpînesc pămîntul și acum. Ţăranii 
încep să vadă lucrurile însă așa cum sînt şi de aceea se 
ridică acum împotriva acestui drept „divin“. Dar printre ei 
mai sînt încă oameni religioși, și o parte dintre ei îşi înte- 
meiază dreptul asupra pămîntului invocînd de asemenea 
numele domnului. Şi atunci ei spun: „pămîntul nu este 
al nimănui, pămîntul e al domnului“. 

Dar iată că vine revoluţia proletară, care afirmă un 
drept nou: dreptul la muncă în numele revoluţiei și al voinţei 
celor ce muncesc. 


„Tărani și muncitori noi sintem, 
Partidul mare muncitor, 
Pămintul este-al celor harnici, 
Cei leneși plece unde vor!“ 


Revoluţia proletară a smuls coroanele de pe capetele 
răufăcătorilor încoronați și a dat în vileag minciunile 
religiei. Ea a proclamat că pămîntul este un bun al între- 
gului popor. De aceea în Constituţia U.R.S.S. pămîntul 
este proclamat un bun al întregului popor și este dat col- 
hozurilor în folosinţă gratuită și veșnică. Pămîntul aparţine 
celor ce muncesc. Astăzi şi popoarele altor ţări ajung la 
acest adevăr, luptînd împotriva puterii exploatatorilor, 
eliberîndu-se de minciuna religiei, nimicind orice „drept 
divin“ al exploatatorilor. 

CARTEA JUDECĂTORILOR 


BASMUL CU COCOȘUL ROȘU, 
Capitolul I SAU CUM STRIGAU EVREII 
CĂTRE DUMNEZEUL LOR 


C artea Judecătorilor povesteşte cum au trăit evreii 
după moartea comandantului lor, Iosua, ce 
pămînturi au mai cotropit, căror regi înfrînţi 

le-au tăiat degetele de la mîini și de la picioare şi cu ce 
popoare s-au mai luptat. Dar iată ce este interesant: deoa- 
rece evreii trăiau înconjurați de alte populații, dumnezeul 
vechilor evrei, temîndu-se de concurență (de rivali), îi 
ţinea în frîu cu strășnicie şi le poruncea de fiecare dată: 
închinați-vă și ploconiți-vă numai mie, că altfel vă arăt 
eu vouă! Și să nu cumva să stabiliți legături de prietenie 
cu popoarele din jurul vostru! Dar degeaba: evreii au început 
să se închine și altor dumnezei, ba s-au și încuscrit cu 
popoarele înconjurătoare. Atunci, povesteşte Biblia, dum- 
nezeul vechilor evrei s-a miniat rău pe ei şi a trimis 
împotriva lor cuceritori și i-a dat în robie. După cîţiva 
ani evreii au început să strige către dumnezeu, să se plîngă. 
Atunci dumnezeu le-a trimis un mîntuitor-judecător și a 
început să nimicească pe cei pe mîna cărora el însuși îi 
dăduse pe evrei. Au trecut apoi cîțiva ani și totul a început 
iar, de la cap, ca în basmul cu cocoșul roșu. Din nou evreii 
au început să păcătuiască și să se închine dumnezeilor 
străini, din nou au început să se încuscrească cu „străinii“ 
şi din nou au ajuns în robie. Apoi iar „au strigat“ și dum- 
nezeu le-a trimis iarăşi un judecător mîntuitor, și aşa mai 
departe. 

Dar să ne oprim puţin la două-trei exemple. 

În capitolul al II-lea al cărţii Judecătorilor (versetul 11 
și urm.) se spune: 

„Și au făptuit fiii lui Izrail ticăloșii în ochii domnului 
şi au slujit Baalilor. Ei au părăsit pe domnul dumnezeul 
părinţilor lor, care îi scosese din ţara Egiptului, și au pornit 
după alţi dumnezei dintre dumnezeii popoarelor vecine şi 
s-au închinat acestora şi au întăritat pe domnul. Deci au 
năpustit pe domnul și au slujit lui Baal și Astartelor. 
De aceea minia domnului s-a aprins împotriva lui Izrail și 
i-a dat în mina prădătorilor care i-au jefuit, şi domnul i-a 
vîndut în mîna dușmanilor lor de primprejur, aşa încît 
ei n-au mai putut să se ţină dîrz în faţa protivnicilor lor. 
Oriîncotro ieșeau, mina domnului era împotriva lor“. 

Deci dacă asupra voastră vor tăbări tilharii înseamnă, 
după „sfinta scriptură“, că dumnezeu a vrut așa, căci dum- 
nezeu călăuzește chiar mîna și voinţa tîlharului. Poţi oare 
lupta contra tîlharului? Nu, căci ar însemna să lupti împo- 
triva voinţei lui dumnezeu. E greu să născocești ceva mai 
nătîng, şi totuși Biblia a născocit. Astfel, în același capitol 
se povesteşte următoarea istorie: 

„Însă atunci domnul a ridicat pe judecători (bine trebuie 
să-i mai fi „ridicat“! — Em.{.), care i-au mîntuit din mîna 
jefuitorilor lor“ (versetul 16). 

„lar cînd domnul ridica între ei judecători, domnul era 
cu Judecătorul şi-i mîntuia din mîna vrăjmașilor cît timp 
trăia judecătorul, căci domnul se lăsa înduplecat de gemetele 
lor în faţa celor ce-i împilau și-i apăsau“ (versetul 18). 

După cum se vede, mijlocul de a izbăvi pe evrei de 
păcat era foarte simplu: le „ridica“ un judecător și gata! 
Ce putea fi mai simplu! Dar chiar și un copil și-ar da 
seama că dacă această măsură dădea poporului evreu pu- 
tinţa de a duce o viaţă liniștită și lipsită de păcate, atunci 
„atotputernicul“ dumnezeu ar fi putut mereu să le „ridice“ 
judecători, nelăsîndu-i să trăiască fără judecători şi ferin- 
du-i în felul acesta de păcate, de captivitate, de robie şi 
de războaie. De ce mai avea nevoie, aşadar, de „gemetele 
lor în faţa celor ce-i împilau și apăsau?* De ce trebuia 
„să se lase înduplecat“ acest dumnezeu, cînd totul depindea 
de el? 

Citiţi însă cîteva rînduri mai jos urmarea basmului cu 
cocoșul roşu! 

„Însă după ce 'murea judecătorul, ei se întorceau la răută- 
file lor și se stricau mai grozav decit părinţii lor. umblînd după 

dumnezei străini, slujindu-le și închinîndu-se lor“ (versetul 
19). „Atunci minia domnului s-a aprins împotriva lui Izrail“ 
(versetul 20). 

Și ce face acest „dumnezeu“ în mînia sa? Se hotărăște 
să-i lase pe evrei în mijlocul altor popoare. Pentru ce? 
Biblia ne lămurește: „Numai pentru cuvîntul ca să pună 
pe Izrail la incercare și să vadă dacă va păzi sau nu calea 
domnului“ (versetul 22). Grozav șşiretlic! Dar parcă după 
„Sfînta scriptură“ acest dumnezeu era „atotputernic“! Atunci 
de ce-i mai pune la incercare, cînd pentru acest „atotputernic“ 
era de ajuns să vrea ceva ca totul să se facă după voia sa? 
Dacă ateii ar trebui să născocească o istorie care să demonstreze 
că nu a existat și nu există nici un dumnezeu, ei n-ar putea 
născoci ceva mai bun decit această istorie care încearcă să 
explice evenimentele prin amestecul și voinţa lui dumnezeu. 

Într-adevăr, capitolul al III-lea al cărții Judecătorilor 
povestește că multe popoare străine au fost anume lăsate pe 
lume „ca prin ele Izrail să fie pus la încercare, să se vadă 
dacă ei stau să asculte poruncile domnului“ (versetul 4). Dar 
evreii nu rezistă încercării: „Și au luat fetele acestora loruși 
de femei şi pe fetele lor le-au dat feciorilor acestora și s-au 
închinat dumnezeilor lor“ (versetul 6). 

Deci acest atoateștiutor dumnezeu nu știa dacă evreii 
se vor supune. Deci nu există un dumnezeu atoateștiutor! 
Dacă acest dumnezeu al vechilor evrei nu putea să preîntîm- 
pine „păcatul“ înseamnă că nu există un dumnezeu atotputer- 
nic. 

Aproximativ după fiecare 40 de ani lucrurile se repetă 
întocmai, și basmul cu cocoşul roşu începe de la capăt. Să-și 
aducă aminte ţăranii de predicile ţinute de popi în anii 
de secetă, în anii neroditori sau în anii de epizootii şi de epi- 
demii şi atunci vor înţelege că popii se joacă cu ei ca pisica 
cu șoarecele. 

Pasămite, seceta, foametea, bolile, epidemiile sau epi- 
zootiile sînt încercări trimise de dumnezeu. Rugaţi-vă, 
păcătoşilor, căiţi-vă, căci numai atunci vă va asculta domnul! 
Și păcătoşii se roagă şi se căiesc, fac mătănii şi pling, aduc 
jertfe şi plocoane popilor hrăpăreţi de toate credinţele. 
După cîţiva ani basmul cu cocoșul roşu o ia de la început. 

Capitolul al III-lea al cărții Judecătorilor povestește cum 
„au strigat“ evreii către dumnezeu (versetul 9). Dumnezeu 

le trimite atunci judecători-mîntuitori care îi scapă de nă- 
pastă. Dar nu pentru mult timp, căci dumnezeu îi pedepsește 
din nou. Şi iar „au strigat fiii lui Izrail către domnul“ 
(versetul 15). Şi iar i-a scăpat judecătorul. După alţi cîțiva 
ani, din nou „fiii lui Izrail au strigat către domnul“ (IV, 3). 

Ce morală trag popii din această povestire? Următoarea: 
strigați, văicăriţi-vă şi rugați-vă lui dumnezeu! Numai așa vă 
va auzi, — dacă veţi striga ani şi ani de-a rîndul din mili- 
oane de guri! 

Dar altă morală trbuie să tragă din ea ţăranii și munci- 
torii. — Încetaţi să credeți în basmele acestea netoate despre 
un dumnezeu inexistent, care nu poate nimic și care nu știe 
nimic. 

Alungaţi pe toți propovăduitorii minciunii, înșelătoriei 
religioase, alungați pe toți neguţătorii de fericire cerească, pe 
toți cei ce împart mila domnului, pe toți negutătorii de poșircă 
duhovnicească. 

Și încă o morală: religia ne învață să împărțim oamenii 
după religie, aţiţind pe cei de o religie împotriva celor de altă 
religie. 

Comunismul însă ne învaţă că toate religiile sînt la fel de 
dăunătoare oamenilor, întrucit toate se întemeiază pe exploa- 
tare, pe inșelarea altora și pe autoinșelare. 

Și, în sfîrșit, încă o morală: religia propovăduiește ura 
între popoare şi dezbinarea lor, un popor să nu se înrudească 
cu altele, să nu ia obiceiurile altui popor, nici chiar pe cele bune. 

Comunismul; dimpotrivă, propovăduiește înfrăţirea tutu- 
ror popoarelor. 


DIN 40 ÎN 40 DE ANI. 
Capitolul al Il-lea CONTINUAREA BASMULUI 
CU COCOȘUL ROȘU 


D umnezeul vechilor evrei făcea mereu cîte o încer- 
carc, şi de fiecare dată își spunea: voi mîntui 
iar pe aceşti păcătoşi, care tot timpul alunecă 

spre altă credinţă, să vedem ce-o să mai fie? 
n capitolul al III-lea al cărţii Judecătorilor se poves- 
teşte cum a ridicat dumnezeu un mîntuitor, un oarecare 

Otniel (au fost o grămadă de mîntuitori, dar pînă în cele 
din urmă nici unul n-a salvat pe nimeni de la nimic)). 
Acest Otniel a scăpat, chipurile, pe evrei din robia în care 
se aflau la regele Mesopotamiei. „Apoi ţara s-a odihnit timp 
de 40 de ani“, povesteşte Biblia (versetul 11). Dar evreii 
au început din nou să păcătuiască. 

Şi atunci ce face dumnezeu? „A dat putere lui Eglon, 
regele Moabului, împotriva lui Izrail“. lar apoi totul se 
petrece din nou ca în basmul cu cocoșul roșu: „Și au strigat 
fiii lui Izrail către domnul, şi domnul le-a ridicat lor un 
mâîntuitor, pe Ehud...“ Ehud îi mîntuiește pe evrei. Vom 
povesti ceva mai încolo cum îi salvează. De astă dată ţara 
s-a odihnit timp de 80 de ani (40 de ani s-a ocupat cu mîntuirea 
lor judecătorul $Șamagar). După aceasta începe totul de 
la capăt: 

„Ci fiii lui Izrail n-au contenit să facă rele în ochii dom- 
nului după ce Ehud a murit. Pentru aceea domnul i-a dat 
vînduți în mîna lui labin, regele Canaanului“ (cartea Jude- 
cătorilor, IV, 1—2). 

Ce era să facă? Avea la îndemînă mijloace pe care le mai 
încercase, și povestea urmează ca mai sus: 

„Și fiii lui Izrail au strigat către domnul“. 

Și, fireşte, dumnezeul vechilor evrei ridică iarăşi un mîn- 
tuitor, ba de data aceasta chiar o mîntuitoare: prorociţa 
Debora. Și cu toate că au fost arătate tot felul de minuni de 
curaj, totuși „țara a fost în tihnă timp de 40 de ani“ (V, 31). 
Apoi din nou: 

„Şi fiii lui Izrail iarăşi au săvîrşit fapte rele în ochii dom- 
nului, și domnul i-a dat pe ei în mîna lui Madian“ (VI, 1). 
Atunci evreii își amintesc din nou că trebuie să strige: 

„Și fiindcă Izrail ajunsese la mare sărăcie din pricina 
madianiţilor, fiii lui Izrail începură să strige către domnul“ 
(VI, 6). 

Și nici că se putea altfel, dumnezeu le ridică din nou 
un mâîntuitor în persoana lui Ghedeon. Istoria continuă la 
fel mai departe. Un conducător urmează altuia, iar între 
timp evreii ori slujesc altor regi, ori strigă către dumnezeu. 
Astfel capitolul al XIII-lea alcărții Judecătorilor începe 
în același fel: 

„Şi fiii lui Izrail iarăși făcură răutăţi în ochii domnului, 
și domnul îi dădu în mîna filistenilor timp de 40 de ani“. 

În capitolul al X-lea iarăși, „fiii lui Izrail strigară către 
domnul“ (X, 10). De data aceasta, dumnezeu nu s-a mai 
învoit așa de ușor să le trimită un mîntuitor. De aceea în- 
cepe o tocmeală: 

„Dar domnul a răspuns fiilor lui Izrail: oare nu v-am 
scăpat eu de egipteni şi de amoriţi, și de fiii lui Amon, și 
de filisteni? Şi sidonienii și amaleciţii și madianiţii v-au 
asuprit pe voi şi aţi strigat către mine şi v-am mîntuit din 
mîna lor. Însă voi m-aţi năpustit și aţi slujit altor dumnezei 
(adică: rușine să vă fie! — Em. I). Pentru aceea nu vreau 
să vă mai mîntuiesc. Duceţi-vă şi strigaţi la dumnezeii pe 
care vi i-aţi ales, ei să vă mîntuiască în ceasul strîmto- 
rării voastre!“ (X, 11—14). 

Credeţi însă că acest dumnezeu vorbeşte cumva serios? 
Da de unde! Face doar mofturi, așa, ca să-şi dea mai multă 
importanţă (lasă-i să mă mai roage !). Așa face orice domnitor 
oricît de neînsemnat în faţa supușilor săi. Și ce mai supuși, 
— robi nu alta! 

„Dar fiii lui Izrail au zis către domnul: păcătuit-am; 
fă cu noi cum vei crede că e mai bine, numai scapă-ne, 
rugămu-te și de data aceasta!“ (X, 15). 

Cine nu ştie istorioara aceea veselă: 

A fost odată un popă şi el avea un cîine, şi el pe cîine l-a 
iubit, dar, înghițind un os de peşte, sărmanul cîine a murit; 
l-a luat, l-a îngropat și pe cruce i-a săpat că a fost odată un 
popă şi el avea un cîine, și el pe cîine l-a iubit, dar, înghi- 
ţind un os de peşte, sărmanul cîine a murit; l-a luat, l-a 
îngropat și pe cruce i-a săpat că a fost odată un popă, şi el 
avea un cîine și... aşa mai departe, la nesfîrşit. Dar și bas- 
mul cu cocoșul roşu din Biblie e fără de sfîrşit. Dumne- 
zeul vechilor evrei trece într-una de la milă la mînie, sau de la 
mînie la milă. Cînd ridică mîntuitori pentru salvarea evrei- 
lor (ca la farmacie — pe cîntar — pentru 40 de ani); cînd 
ridică împilatori și cuceritori; cînd îi înarmează pe evrei 
cu curaj, cînd pe dușmanii lor. 

Chiar din Biblie reiese că toate aceste întîmplări s-au 
petrecut în mediul unor triburi neînsemnate, asemănătoare 
unor bande care se jefuiau una pe alta și se luptau necontenit 
între ele pentru păşuni sau pentru izvoarele de apă. Și to- 
tuși, ea ne prezintă lucrurile de parcă ar fi vorba de lupte 
ce au avut loc între popoare mari. Dacă citești însă cu băgare 

de seamă, vezi de îndată că toate războaiele înspăimîntă- 
toare descrise acolo seamănă mai degrabă cu atacurile unor 
bande de tîlhari. Iată-l, de pildă, pe mîntuitorul Ehud, pe 
care dumnezeu îlridică dintre evrei în vederea luptei cu Eglon, 
regele Moabului. Cum se petrec lucrurile în această poveste? 
Biblia istorisește următoarele: 

„Atunci Ehud și-a făcut un pumnal cu două tăișuri, lung 
de un cot, şi s-a încins cu el pe sub veșmânt, pe soldul drept. 
Şi el a înfățișat dajdia adusă lui Eglon, regele Moabului; 
iar Eglon cra un om gras peste măsură. lar cînd Ehud a is- 
prăvit cu înfăţişarea dăjdiei, a dat drumul oamenilor care 
o aduseseră. lar el s-a întors înapoi de la Pesilim de lîngă 
Ghilgal şi a zis: un cuvînt de taină am, o rege, către tine! 
Și regele a grăit: tăcere! Şi au ieşit de la el toţi cîți stăteau 
în preajmă-i. Atunci Ehud a intrat la rege, iar regele stătea 
într-un foișor răcoros, făcut numai pentru el. Şi a zis Ehud: 
am pentru tine, rege, un cuvînt de la domnul! Iar el s-a ri- 
dicat din jilt. Și Ehud a dus mîna stîngă și a apucat pumna- 
lul de la şoldul drept şi l-a înfipt în pîntecele regelui atît de 
tare, încît a intrat şi prăseaua după ascuţișul pumnalului, 
iar osînza sa s-a strîns peste el, fiindcă Ehud n-a mai tras 
pumnalul din pîntecele regelui și pumnalul îi răzbise prin 
spate. Apoi Ehud a închis ușile foișorului, a tras zăvorul și, 
pogorîndu-se, a ieşit în pridvorul cu pilaştri. lar după ieşi- 
rea lui, venind slujitorii regelui, se uitară şi iată, uşile foi- 
sorului erau zăvoriîte. Atunci ei se gîndiră: de bună seamă, 
el e pentru vreo nevoie în cămăruţa cea răcoroasă! Iar după 
ce au aşteptat pînă li s-a urit, fiindcă nimeni nu deschidea 
ușile foişorului, au adus o cheie şi au descuiat, și iată stă- 
pinul lor zăcea mort pe pardoseală“ (cartea Judecătorilor, 
III, 16—26). 

Nu seamănă toate acestea a proslăvire a unui om care a 
asasinat pe altul? Într-adevăr, zugrăvind acest tablou al 
uciderii, Biblia nu-l condamnă pe Ehud, ci mai degrabă 
îl priveşte cu simpatie. „Mîntuitorul“, care l-a ucis pe Eglon, 
pune mîna apoi pe vadul rîului Iordan și nu lasă pe nimeni 
să treacă: „Și au zdrobit atunci pe moabiţi ca la 10.000 de 
oameni, toţi zdraveni, toți bărbaţi de luptă, și n-a scăpat 
nici unul“ (III, 29). 

Că să ne putem da mai bine seama cît de stupide sînt 
toate aceste bătălii „formidabile“ și rolul tuturor acestor 

mâîntuitori, să ne oprim la figura judecătorului Şamagar. 
Despre acest „mâîntuitor“, Biblia vorbeste exact în 4 rînduri: 

„lar după el a fost Șamagar, fiul lui Anat, care a ucis 

- 000 de filisteni cu o tînjală de boi. Și a fost şi el un libera- 

tor al lui Izrail“ (III, 31). 

Halal mîntuitor al poporului! Şi pentru ce îl pomenește 
Biblia? Pentru că a căsăpit 600 de filisteni, exact 600 de 
filisteni, nici mai mult nici mai puțin! Şi i-a omorît pe toţi 
cu o tiînjală de boi! Să creadă cine o vrea! Ce drăcie putea fi 
această tînjală, dacă omori cu ea 600 de dușmani! De fapt 
trebuie să fi fost vorba doar de o luptă corp la corp între 
niște tîlhari care au tăbărît unii asupra altora. 

Popii de toate credinţele o înfăţişează pe prorociţa De- 
bora ca pe o eroină a poporului evreu. În povestea ei s-ar 
părea că avem de-a face cu o adevărată armată — 900 de 
care de fier. Dar luaţi aminte cum se desfășoară bătălia! 
Chiar în toiul luptei Sisera, comandantul armatei regelui 
canaanean, fuge pe jos şi se ascunde în cortul unei oarecare 
acela. Biblia spune că între casa acestei femei, laela, și regele 
Haţorului domnea pacea, dar mai departe ne este totuși înfă- 
țişat chipul în care laela omoară pe acest șef de armată: 

„Atunci a ieşit laela în întîmpinarea lui Sisera și i-a spus: 
intră, stăpîne, intră la mine, fii fără teamă! Şi el s-a abătut 
la ea în cort și l-a acoperit cu o velinţă. Apoi el i-a zis: 
dă-mi, te rog, puţină apă să beau, că-mi este sete. Şi ea a 
desfăcut un burduf cu lapte și i-a dat să bea și l-a acoperit 
din nou. lar el i-a zis: stai la ușa cortului și dacă va fi să 
vină cineva şi să te întrebe și să-ţi zică: «este cineva aici), 
tu să răspunzi: «nimeni!» Dar laela, femeia lui Heber, a 
apucat un țăruş de cort, apoi a pus mîna pe un ciocan şi s-a 
apropiat tiptil de Sisera pe cînd el dormea adînc și i-a bătut 
țţărușul în tîmplă și a răzbit ţărușul în pămînt; şi Sisera s-a 
zbătut şi a murit“ (cartea Judecătorilor, IV, 18—21). 

Desigur, o femeie care a putut să înfigă tărușul în tîmpla 
unui om și să lovească cu ciocanul atît de tare încît „a răzbit 
ţărușul în pămînt“ este o femeie curajoasă și puternică. 
Numai că cele spuse amintesc mai degrabă de poveştile acelea 
născocite anume pe vremea cînd oamenii trebuiau să lupte 
cu triburile dușmane din jurul lor şi era nevoie de pilde 
de curaj și vitejie excepţională, pentru a insufla oamenilor 
curaj în luptă. 

Ca și cartea Regilor, cartea Judecătorilor înfățișează 
și unele întîmplări adevărate. Astfel, unele triburi de evrei 
au luptat pentru cucerirea Palestinei. În perioada acestor 
lupte s-a format un stat care a încercat să unească diferitele 
triburi separate. Dar aceste triburi nu prea voiau să lupte 
pentru interesele comune ale poporului evreu. În capitolul 
al V-lea al cărţii Judecătorilor citim cum dojeneşte Debora 
aceste triburi: 

„Din Efraim principii purces-au către vale. În urma 
ta, Veniamin venea cu ale sale gloate; veneau de vale și cîr- 
muitorii din Machir și din Zebulon, căpitanii de oști. Şi 
principii din Isahar au fost alături cu Debora, și Neftali fu 
credincios către Barac, şi pe urmele lui se năpusti de vale. 
Dar printre cetele lui Ruben sînt grele cumpene sufleteşti! 
Pentru ce ai rămas tu între ţarcuri? Ca să asculti cum ră- 
sună cavalul ciobănesc? Nu, ci fiindcă între cetele lui Ruben 
sînt grele cumpene sufletești. Galaad stă la el acasă, dincolo 
de Iordan. Și Dan — de cînd s-a înstrăinat el pe corăbii? 
Aşer s-a sălășluit la ţărmul mării și stă tihnit lîngă limanuri. 
Zebulon e seminţia care sfidează moartea și Neftali la fel 
pe înaltele podișuri ale ţării“ (cartea Judecătorilor, V, 
14—18). 

După cît se vede, mulţi preferau să asculte glasul cava- 
lului, să trăiască liniștiți dincolo de Iordan, să se țină de 
negustorii sau să facă piraterie decît să lupte pentru interesele 
naționale ale întregului popor, interese care în acele tim- 
puri încă nu existau. De aceea, pentru a crea un spirit de 
luptă, era nevoie de asemenea pilde excepţionale. Aici ade- 
vărul se împletește cu născocirea, cu fantezia. Datele frag- 
mentare și amintirile despre fapte reale care s-au petrecut 
au fost înfrumuseţate și poleite după necesităţile autorilor 
Bibliei. Este totuși ridicol ca astăzi, după cîteva mii de ani, 
să mai foloseşti aceste povestiri din Biblie, așa cum fac bu- 
cherii, preoţii evrei, creştini, evangheliști, baptiști și preoţii 
tuturor credințelor, ca să dovedeşti cu ele existenţa lui dum- 
nezeu. Căci ele, dimpotrivă, vădesc toată slăbiciunea şi 
neputința acestui dumnezeu. Cu toată dorința sa, el nu 
poate statornici o viaţă pașnică nici măcar pentru cîţiva 
dintre supușii săi. În faţa noastră se desfăşoară lupta aprigă 
a triburilor ce se războiesc între ele pentru ogoare, pentru 
vite, pentru sclavi sau pentru veșminte, Chiar imaginara 

prorociţă Debora în predica sa vorbeşte despre aceste lucruri 
ca despre niște bunuri rîvnite: „Desigur că au dat de pradă și 
acum o împart: o fecioară, două fecioare de războinic; 
pradă de ţesături vopsite..., pradă de veşminte în fel de fel 
de feţe ;.un şal și două, cu flori pe ele, pe umerii reginei...“ 

Descrierea luptelor date pentru a căpăta cîte o fecioară 
sau două de fiecare războinic, ori veșminte de diferite 
culori e înfățișată de Biblie ca o dovadă a înţelepciunii și 
măririi lui dumnezeu, și a altor prostii de soiul acesta. 

Și astăzi, în secolul al XX-lea, se mai găsesc încă mili- 
oane de șşarlatani care ne prezintă aceste povestiri drept 
„Sfînta“ scriptură. 


Co 


BASMELE BIBLICE DESPRE 


Capitolul al III-lea JUDECĂTORUL GCGHEDEON 


A] 


| ym arătat de mai multe ori pînă acum în „Biblia 

| pentru credincioşi și  necredincioși“ cum stă 

dumnezeul vechilor evrei de vorbă cu evreii 

ca de la egal la egal, cum se ceartă și pune rămășag cu ei, se 

tocmeşte și se bate corp la corp cu ei (de pildă cu Iacob), 

cum se miînie, se căieşte, cum făgăduiește şi apoi uită, apoi 
iar făgăduiește şi iar uită şi aşa mereu, la nesfîrșit. 

În istorioarele despre judecătorul Ghedeon din cartea 
Judecătorilor ni se povesteşte cum se înfățișează dumnezeu 
acestui stăpîn de sclavi, se sfătuiește cu el și face tot felul 
de scamatorii, care sub pana autorilor Bibliei se preschimbă 
în minuni. 

La începutul povestirii Ghedeon bate grîul într-un jgheab 
(pe atunci boabele se măcinau cu un pisălog de lemn sau de 
piatră). Biblia ne redă întocmai discuţia pe care ar fi avut-o 
Ghedeon cu îngerul domnului. Ghedeon începe prin a se 
îndoi că există acel dumnezeu al evreilor despre minunile 
căruia se povestește, iar dumnezeu îl încredințează pe Ghe- 
deon că-l va face pe el mîntuitorul evreilor din robia madiani- 
ților. Ghedeon se îndoiește: „Dovedește-mi, spune el, că tu 
ești dumnezeu. lată, eu mă duc acasă să aduc un ied și ceva 
azimă, iar tu așteaptă aici pînă ce voi veni la tine şi-ţi voi 


317 


aduce darul mcu şi-l voi pune înaintea ta“. Simplu ca 
bună ziua! Lui dumnezeu i se făcuse foame și trebuia hrănit. 
De aceea i s-a fript un ied şi i s-a pregătit o azimă. Biblia 
spune apoi că dumnezeu a rămas să aştepte pînă ce Ghedeon 
s-a întors cu cele pregătite, iar apoi a lovit cu toiagul în 
stîncă. De acolo a apărut o flacără care a mistuit și iedul și 
azima. Firește, neexistînd nici un fel de martori, se poate 
povesti cîte-n lună și în stele. | | 

Pesemne că mâîncarea a fost pe gustul acestui dumnezeu, 
căci noaptea a venit din nou la Ghedeon: „la — spune el — 
un taur din cireada tatălui tău și încă un taur de șapte ani 
și dărîmă jertfelnicul lui Baal, care este al tatălui tău, și 
stîilpul Așereis! de alături taie-l“, iar mie frige-mi toate 
acestea pe un jertfelnic deosebit pe care-l vei face pentru 
mine! Ghedeon a făcut toate cele poruncite, dar nu cu mîinile 
sale, ci „a luat zece oameni dintre slugile lui“ (cartea Jude- 
cătorilor, VI, 25—27). Şi cînd locuitorii orașului, care se 
închinau pare-se lui Baal, s-au mîniat de acest lucru, Ghe- 
deon a început să li se adreseze în termeni de parcă ar fi 
citit ziarul „Bezbojnik“: „Dacă este dumnezeu, să se apere 
singur !“. Just! Citind istoria omenirii, vom vedea că în 
decursul vremii au fost dărîmate zeci de mii, dacă nu sute 
de mii de temple ale tuturor felurilor de dumnezei egipteni, 
greci, romani, evrei, creștini sau musulmani. Biblia pretin- 
de că dumnezeul vechilor evrei este dumnezeul adevărat, iar 
toţi ceilalţi doar niște idoli falși, sau, în cel mai bun caz, 
niște dumnezei slăbănogi. Dar nici dumnezeul vechilor 
evrei nu poate face nimic pentru a înălța la loc templele 
nimicite, pentru că nici acest dumnezeu nu există, cum nu 
există, în general, nici un dumnezeu. Despre mulţi alţi 
dumnezei, al căror nume băga altădată spaima în popoare, 
astăzi nici nu se mai pomenește. 

Mai departe se povesteşte în cartea Judecătorilor cum 
s-au adunat laolaltă toţi locuitorii Orientului ca să pedep- 
sească pe evrei şi cum i-a nimicit Ghedeon, omorînd fără 
nici o împușcătură cam un detașament de 300 de oameni. 
Însă înainte de a pleca în expediţie, Ghedeon îl încearcă pe 
dumnezeu să vadă dacă nu cumva minte (probabil că citise 
ziarul „Bezbojnik“). 

„lar Ghedeon a grăit către dumnezeu: dacă într-adevăr 
tu vrei să mîntuiești prin mîna mea pe Izrail, după cum ai 

rostit, iată, eu voi pune pe arie un braţ de lină. Dacă roua 
va cădea numai pe braţul de lînă și tot pămîntul va fi uscat, 
atunci voi ști că tu vrei să mîntuieşti prin mîna mea pe Íz- 
rail, după cuvîntul tău. Şi așa s-a întîmplat: cînd el sesculă 
de dimineaţă și strînse braţul de lînă și stoarse roua din lină, 
ieşi o cupă plină de apă. Atunci Ghedeon grăi către dumnezeu: 
să nu se aprindă mînia ta împotriva mea dacă voi mai vorbi 
încă o dată şi dacă voi mai face încă o încercare cu lîna: 
să rămînă uscată numai lîna, iar pe tot pămîntul să cadă 
rouă. lar dumnezeu în noaptea aceea a făcut întocmai, și 
braţul de lină a rămas uscat, el singur, iar pe tot pămîntul 
căzuse rouă“ (cartea Judecătorilor, VI, 36—40). 

Ascultător mai era dumnezeu pe atunci! Azi n-ai mai pu- 
tea găsi un dumnezeu atît de cumsecade, cu care să discuţi 
și să te tocmeșşti în felul acesta: întîi udă-mi lîna și lasă 
pămîntul uscat, pe urmă udă pămîntul și lasă lîna uscată. 
Dar dumnezeu c atît de îngăduitor, încît îndeplineşte toate 
capriciile favoritului său. 

Apoi Ghedeon începe să-și aleagă oamenii pentru oştire. 
S-ar mai gîndi cineva astăzi să facă așa ceva?! Şi-i alege pe 
sprînceană numai viteji; de fricoșşi n-are nevoie. S-au înfă- 
țişat 10.000 de voinici. Atunci, cică, dumnezeu ar fi spus: 
„Pe toţi cei ce vor linchi apă cu limba, precum linchește cîi- 
nele, să-i pui la o parte“ (VII, 5). „Şi numărul celor ce au 
linchit apa din pumnii duși la gură a fost 300 de inşi“ (ver- 
setul 6). Așadar, dumnezeu a ales pe acești 300 de oameni 
care au linchit apa, precum cîinii, pentru a-și dovedi miracu- 
loasa sa putere. Apoi a fost pus la cale următorul plan de 
bătaie: cei 300 de oameni s-au împărţit în trei detașamente 
și fiecare a luat în mînă cîte o trîmbiţă și un ulcior gol 
(o simplă oală de lut), iar în ulcior se găsea o lumînare. Apoi 
s-au apropiat noaptea de tabăra vrăjmașului și, sunînd de- 
odată din 300 de trîmbiţe, au dat cu ulcioarele de pămînt, 
le-au spart şi au început să strige: „Sabia domnului şi a lui 
Ghedeon“. De s-ar întîmpla aceasta în zilele noastre, o 
mitralieră, două i-ar fi măturat pe toţi într-o singură clipă. 
Dar Biblia ne spune că s-a întîmplat cu totul altfel: vrăjmaşii 
s-au speriat aşa de rău, încît în zăpăceala lor au început să 
se omoare unii pe alţii (cum se întîmplă, desigur, în timpul 
unei panici nocturne) şi astfel ar fi murit, pasămite, 120.000 
de oameni — nici mai mult, nici mai puţin. 

Mai departe Biblia povestește cum s-a răfuit Ghedeon 
cu cei care au refuzat să-i dea provizii pentru armată: le 
rupea spinările cu mărăcini şi scaieţi, îi tortura cu teascul. 
Pe locuitorii unui alt oraș care i-au refuzat ajutorul lor i-a 
nimicit pînă la unul. Din podoabele de aur jefuite, Ghedeon 
a făcut un efod pe care-l purta din loc în loc, „însă toţi din 
Izrail au căzut, din pricina efodului de acolo, la închinare 
idolească“. Cu alte cuvinte, pe unde trecea Ghedeon prostea 
pur și simplu masele populare, așa cum mai făcuseră pînă la 
el şi alţi popi. 

Biblia tratează cu multă subtilitate problema regilor. 
Ea se străduieşte să dovedească că la început evreii ar fi 
fost, chipurile, republicani şi-şi alegeau judecători. În capi- 
tolul al VIII-lea al cărţii Judecătorilor se povestește că, după 
victoria asupra dușmanilor, evreii i-au propus lui Ghedeon 
să devină rege ereditar, dar n-a vrut în ruptul capului să 
domnească peste ei. Cartea Judecătorilor de la un capăt la 
altul nu este altceva decit o justificare a orînduirii monar- 
hice. Concluzia ce se desprinde din paginile ei este că societa- 
tea nu se poate lipsi de regi. | 

Ascultîndu-l pe popa care povestește despre minunile 
dumnezeului biblic sau citind chiar în Biblie despre aceste 
minuni, mulţi credincioşi orbiţi nu-și dau seama de caracte- 
rul ridicol al acestor povestiri. Cel ce poate să privească însă 
lucid, nelăsîndu-se zăpăcit de palavrele religiei, va vedea 
limpede cît de caraghioase sînt aceste poveşti despre discu- 
ţia dintre dumnezeu și Ghedeon, despre lina care trebuie să 
fie cînd udă, cînd uscată, ca semn că dumnezeu nu-l înşală 
pe Ghedcon; cît de ridicolă apare faimoasa luptă în care 
300 de evrei aleargă cu niște ulcioare de pămînt și cu niște 
lumâînări și sperie cu cle o armată de 100.000 de oameni, 
strigînd:,„ Sabia domnului şi a lui Ghedeon !“ Aceste basme sînt 
profund dăunătoare celor ce muncesc, căci menirea lor este 
de a insufla maselor frică faţă de exploatatori, smerenie şi 
supunere înaintea lor. Dacă citești Biblia cu ochiul unui 
om nepărtinitor, atunci toată sfinţeniă propovăduită de popi 
se împrăştie ca fumul. 

Şi noi tocmai acest ţel ne-am propus: să facem pe fiecare 
cititor să citească Biblia cu ochiul unui om nepărtinitor. 

DESPRE REGELE ABIMELEC, 
Capitolul al IV-lea SAU CINE ESTE MAI ȘIRET, 
REGELE SAU DUMNEZEU? 


“e 


| n cartea Judecătorilor se spune de citeva ori: 

„În vremea aceea nu era nici un rege în Izrail“ 

(XVIII, 1), „în vremea aceea, cînd nu era încă 

rege în Izrail...“ (XIX, 1), „în zilele cînd cîrmuiau judecă- 

torii...“ (Cartea Rut, 1), „în vremea aceea, cînd nu se pome- 

nea de rege în Izrail, fiecare făcea ce i se părea drept în ochii 
lui“ (cartea Judecătorilor, XXI, 25). 

Puteau fi aceste lucruri scrise chiar în zilele în care au 
avut loc întîmplările descrise? Este limpede pentru oricine 
că ele au fost scrise mult mai tirziu, cînd au început să dom- 
nească regii. Ne vine a crede mai curînd că popii evrei au scris 
cele mai multe din poveştile cuprinse în cartea Judecătorilor 
la cererea regilor, străduindu-se să arate că toate relele s-au 
întîmplat din cauză că „în vremea aceea cînd nu se pomenca 
de rege în Izrail, fiecare făcea ce i se părea drept în ochii 
lui“. lată, deci, ce rău este fără rege, iată ce fărădelegi 
se săvirşesc! Nu este de mirare că țarii, regii, bancherii 
și moşierii își dau atîta osteneală să răspîndească Biblia 
în popor. Dar în cartea Judecătorilor se povesteşte și despre 
regele Abimelec: „lar Abimelec a domnit peste Izrail 3 ani“ 
(IX, 22). Am vrea și noi să stăm puţin de vorbă cu credin- 
CIOȘii și necredincioşii despre acest Abimelec. 

„Abimelec, fiul lui lerubbaal, s-a dus la Sihem, la fraţii 
mamei sale și la celelalte neamuri din casa unchiului său 
și le-a grăit aşa: 

Rostiţi, vă rog, în auzul tuturor gospodarilor din Si- 
hem: Ce este mai bine: să domnească peste voi 70 de inși, 
adică toţi fiii lui lerubbaual, sau să domnească peste voi 
un singur om? Apoi aduceţi-vă aminte că eu sînt osul 
vostru şi carnea voastră! Atunci fraţii mamei sale puseră 
cuvînt pentru el la toţi gospodarii din Sihem și le spuseră 
toate aceste cuvinte și inima lor se plecă spre Abimelec, 
căci ei cugctau: e fratele nostru! Apoi îi dădură 70 de sicli 
de argint din templul lui Baal-Berit și cu ei Abimelec îşi 
tocmi oameni fără căpătii şi golani care se ţineau după el. 

Atunci el s-a dus în casa tatălui său la Ofra și a măcelărit 
pe fraţii săi, fiii lui lerubbaal, cei 70, pe aceeaşi piatră şi 
n-a mai rămas decît lotam, fiul cel mai mic al lui lerub- 
baal, fiindcă se ascunsese. Şi s-au adunat toți locuitorii 
Sihemului și toţi locuitorii cetăţii si s-au dus şi au pus rege 
pe Abimelec, la stejarul care se află în Sihem“ (cartea Jude- 
cătorilor, IX, 1—6). 

Astfel s-a suit Abimelec pe tron. Dar numai orb să fii 
ca să nu-ţi dai seama din această povestire că în acele tim- 
puri nu exista un popor izraelit, ci doar triburi disparate. 
Abimelec se adresează „neamurilor din casa unchiului său“; 
înseamnă deci că tot tribul se limita la neamurile unei 
ginţi (ginta era considerată şi atunci mai mult după mamă; 
aşadar, dispăruse nu de mult dreptul matern, așa-numitul 
matriarhat, cînd femeia-mamiă stătea adesea în fruntea ginţii; 
de exemplu Debora). Rudele îi dau bani lui Abimelec, 
iar el își tocmește cu banii căpătați o bandă de tilhari: 
„Abimelec își tocmi oameni fără căpătii și golani care se 
ţineau după el“. Cu acești tilhari el taie pe cei 70 de fraţi 
ai săi. După aceasta „s-au adunat toţi locuitorii Sihemului 
şi toţi locuitorii cetăţii și s-au dus și au pus rege pe Abi- 
melec, la stejarul care se află în Sihem“. 

Cine cunoaște puţin istoria regilor, acela ştie că tot 
cu uciderea fraților și a rudelor a inceput domnia mai tuturor 
regilor, și nu numai la evrei, ci și la ruși, la francezi sau 
la alte popoare. 

Mai departe citim discursul unuia dintre fraţii lui Abi- 
melec rămas în viață — lotam. E într-adevăr ridicol acest 
discurs al lui lotam, care se urcă pe vîrful unui munte și, 
„ridicîndu-si glasul, a strigat și le-a vorbit“ (muntele nu 
era pesemne prea înalt, iar „poporul“ era cam cît o ceată 
nu prea mare). Cuvîntarea lui poate fi citită în Biblie 
cuvînt cu cuvînt; dar cine oare a transcris-o? Fa a fost, 
de bună seamă, născocită în întregime și scrisă mult mai 
tirziu. 

Am întrebat pe unii credinciosi: „Explicaţi-mi, vă rog, 
toate acestea dumnezeu le face în numele dreptății?“ Ca de 
obicei, ei s-au eschivat de la răspuns: căile domnului, spun 
ei în asemenea cazuri, sînt de nepătruns. Dumnezeu a 
vrut să-l încerce şi pe Abimelec, ca și pe toţi ceilalți. Să 
vedem acum în ce fel îi încearcă. 

„Dumnezeu insă a trimis un duh de răutate între Abi- 
melec și gospodarii Sihemului, și gospodarii Sihemului își 
călcară credinţa faţă de Abimelec“ (cartea Judecătorilor, 
IX, 23). 

Așadar, potrivit Bibliei există un duh rău (diavolul 
sau dracul). Dar cine stăpînește aceste duhuri rele? Dum- 
nezeu. Și cui îi slujesc aceste duhuri rele? — Lui dumnezeu. 
Băgaţi bine de seamă, credincioși și necredincioși; dacă se 
ivește undeva diavolul sau „duhul rău“, asta se întîmplă 
pentru că dumnezeu trimite acolo duhul rău, așa reiese din 
Biblie. Atunci cum rămîne cu diavolul care l-a ispitit pe 
însuşi lisus? Reiese că dumnezeu-tatăla trimis pe diavol 
să ispitească pe dumnezeu-fiul. Dar întrucît dumnezeu- 
tatăl și dumnezeu-fiul sînt două feţe ale unuia și aceluiași 
dumnezeu, înseamnă că dumnezeu a trimis pe diavol ca să 
se ispitească pe sine însuși. Am mai auzit cu o poveste cu 
un leu care s-a înfuriat atît de tare, încîts-a înghiţit pe 
sine Însuși. 

Vom vedea mai tirziu cum se străduiesc popii să ex- 
plice orice revoluţie populară prin uneltirile „duhului rău“ 
sau ale „diavolului“, pentru a aţiţa astfel împotriva revo- 
luţiei pe oamenii ignoranţi și prostiţi de religie. Dar să 
ascultăm mai departe basmul cu Abimelec. De ce a trebuit 
dumnezeu să trimită de astă dată duhul rău? lată de ce: 
„Ca să răzbune cruzimea făptuită cu cei 70 de fii ai lui 
lerubbaal, și sîngele vărsat să cadă asupra lui Abimelec, 
fratele lor, care-i ucisese, şi asupra gospodarilor Sihemu- 
lui, care îl ajutaseră să-și omoare fraţii“ (IX, 24). 

În acele timpuri mai exista încă obiceiul răzbunării 
singeroase, care se transmitea întregii ginti. Vedem însă că 
nu numai oamenii luau parte la răzbunarea ginţii, ci însuşi 
dumnezeu. Faptul acesta dovedeşte o dată mai mult ceea 
ce am arătat nu o singură dată înainte: că omul își făureşte 
singur dumnezeul său şi-l înzestrează cu toate trăsăturile 
omenești şi cu obiceiurile timpului. Așa, de pildă, pe 
vremea cînd exista răzbunarea ginţii, atunci și dumnezeu 
se ocupa cu așa ceva, întrucit el era dumnezeul ginţii sau 
al tribului. 

Cum se săvîrșea răzbunarea? Capitolul al IX-lea descrie 
diferitele vicleşuguri pe care le folosea o gintă împotriva 
alteia. În cele din urmă, locuitorii Sihemului se răscoală 

împotriva lui Abimelec, pe care ei înşişi îl înscăunaseră. 
Abimelec ia cu asalt orașul răsculaților, nimiceşte pe toţi 
cei din oraș, dă foc turnului în care se ascunseseră aproape 
o mie de oameni, bărbaţi și femei, și toţi cei din turn pier 
în flăcări. Dar cînd a încercuit un alt turn, o altă fortă- 
reaţă și sc pregătea să-i dea foc, „o femeie a aruncat o 
piatră de rîșniță în capul lui Abimelec și i-a sfărimat ţeasta“ 
Așa se desfăşurau luptele pe atunci. 

Parcă am avea înaintea ochilor o bandă de tilhari în 
frunte cu Abimelec. Tilharii năvălesc în case, le dau foc, 
ucid pe locuitori, jefuiesc avutul lor. Dar tare de cap tre- 
buie să fi fost Abimelec, căci înainte dea muri, „chemînd 
degrabă pe scutierul care-i ducea armele, i-a poruncit: 
scoate sabia și ucide-mă, ca să nu zică lumea despre mine: 
«l-a omorît o femeie!) și scutierul l-a străpuns cu sabia 
și Abimelec a murit“ (IX, 54). După cum într-o picătură 
de apă se oglindește întregul soare, tot așa în aceste cu- 
vinte se oglindește atitudinea dispreţuitoare faţă de fe- 
meie a acestor oameni: e rușine să mori de mîna unei 
femei, căci femeia este o fiinţă inferioară. 

Credincioşii vor spune poate că noi, ateii, luăm toate 
în deriîdere și zeflemisim lucrurile acestea. Dar voi, credin- 
cioșilor, nu vă daţi oare seama cît de neroade și caraghioase 
sînt toate poveștile biblice? Cum adică, dumnezeul vostru 
atotputernic vede „fărădelegea“, vede crima (după dv., el 
vede totul, e „atotvăzător“), pe care ar putea pur şi simplu 
să o împiedice (doar, după dv., e „atotputernic“). Dar fără- 
delegea se săvîrșeşte. Abimelec domnește trei ani, fură ca-n 
codru, ucide și moare în cele din urmă ucis de piatra 
aruncată de o femeie dintr-o casă asediată. Doar sugarii 
ar putea să creadă că aici a triumfat dreptatea! 

Autorii cărții Judecătorilor au vrut să ne convingă în 
aceste povestiri de înţelepciunea Și dreptatea lui dumnezeu, 
dar orice credincios cu mintea întreagă își va da seama 
că toate acestea nu sînt decît scorneli şi basme, povestirea 
reducîndu-se la următoarea dilemă: cine-i mai tare în sca- 
matorii, regele Abimelec sau dumnezeu? 

DESPRE FIICA LUI IEFTAE 
Capitolul al V-lea ARSĂ PE RUG CA JERTFĂ 
PENTRU DOMNUL 


R e măsură ce citesc mă conving că Biblia este 
o carte cum nu se poate mai hazlie, și nu pentru 
că aş fi eu un om vesel, ci pentru că Biblia 
povestește cu atita seriozitate nişte lucruri care nouă, „păcă- 
toşilor“, ne stirnesc numai hazul. Cu toate acestea, se găsesc 
în Biblie și unele poveşti care nu stîrnesc de loc rîsul. 
Am dat peste destule exemple cînd lucrurile citite ne-au 
trezit un profund dezgust faţă de ceea ce Biblia numește 
virtute. O asemenea poveste este şi cea a lui leftae Galaa- 
ditul. Biblia spune despre el că „era viteaz mare“ și dă 
îndată unele amănunte. leftac era fiul unei desfrînate, iar 
fraţii săi l-au alungat pentru că nu era născut legitim. 
Atunci, leftae a început să se ţie de tilhării ṣi şi-a adunat 
chiar o bandă. Dar despre aceste lucruri Biblia povesteşte 
numai foarte pe scurt: „Atunci leftae fugi din faţa fraţilor 
săi și se sălășlui în ţinutul Tob; și se aciuară lîngă leftae 
oameni fără căpătii, care ieşcau cu el după pleașcă“ 
(XI, 3). 

Nu trebuie să fii însă deosebit de pătrunzător ca să în- 
telegi că acei oameni fără căpăltii care ieșeau cu el ieșeau 
pentru a tîlhări, căci altfel din ce ar fi putut ei trăi fără 
căpătii și fără adăpost? Pesemne însă că leftae, căpetenia 
bandei de tiîlhari, ajunsese vestit, deoarece peste cîtva timp, 
cînd a izbucnit războiul dintre amoniţi și locuitorii Galaa- 
dului, bătrînii Galaadului s-au dus la el să-l roage să le 
fie conducător. Căpetenia bandei de tîlhari făcu mofturi 
la început. „Nu sînteți voi cei ce m-aţi urgisit și m-aţi 
gonit din casa tatălui meu? — spunea el. — Atunci cum 
veniţi voi la mine azi, cînd sînteţi la ananghie?“ (XI, 7). 
Apoi făcu în așa fel ca să rămînă căpetenia lor și după 
terminarea războiului. Cearta dintre amoniţi și galaadiţi 
izbucnise din cauza pămîntului, a păsunilor și a izvoarelor 
de apă. Tol timpul unele triburi puneau mîna pe pămîn- 
turile altora și de aici ieşea gilceavă. 

Biblia povesteşte că, după ce Leltac a repurtat primele 
victorii, „duhul domnului s-a pogoriît peste leftae... Și Ief- 
tae a făcut domnului o juruinţă și a zis: dacă tu cu ade- 
vărat îmi vei da în mînă pe fiii lui Amon, atunci oricine 
va ieşi din ușa casei mele întru întîmpinarea mea cînd mă 
voi întoarce cu izbîndă din lupta cu amoniţii, acela va fi 
alierosit domnului și-l voi aduce ardere-de-tot!“ (XI, 29—31). 
Pe semne că lui dumnezeu i-a fost plăcută această făgăduinţă, 
căci Biblia povestește apoi cum toate s-au îndeplinit după 
juruinţă. leftae a învins în război. 

„Ci Ieftae, înturnîndu-se la Miţpa, în casa sa, iată că 
fiica sa îi ieși întru întîmpinare cu chimvale și dănţuind 
în horă; și ea îi era singura odraslă; afară de ea nu mai 
avea nici un fecior și nici o fată. Şi cînd o văzu, Leftac își 
sfîşie veșmintele și strigă: vai, fiica mea, tu m-ai zdrobit 
de istov și tu singură ţi-ai cășunat nenorocire, căci cu am 
deschis gura cu juruintă către domnul și acum nu pot să 
mi-o mai iau înapoi! Dar fata i-a răspuns: Părintele meu! 
Deschis-ai gura ta în faţa domnului, fă cu mine după cuvîn- 
tul care a ieșit din gura ta, o dată ce domnul ţi-a dat să 
te răzbuni împotriva duşmanilor tăi, fiii lui Amon! Apoi 
zise iarăși tatălui ei: Hărăzește-mi mie numai atîta: îngă- 
duie-mi un răgaz de două luni ca să mă duc și să rătăcese 
prin munţi și să pling fecioria mea, eu și cu suratele melc! 
Și leftae i-a răspuns: du-te! Şi i-a dat drumul două luni. 
Și ca s-a dus împreună cu suratele ei ca să-și plîngă fecioria 
prin cei munţi. lar după ce s-au sfîrșit cele două luni, ca 
s-a întors la tatăl său și el a îndeplinit cu ea juruinţa 
cu care se jurase. lar ea n-a știut de bărbat. Și s-a făcut 
datină în Izrail. În fiecare an fiicele din Izrail se duc să 
jelească pe fiica lui Ieftae Galaaditul, și anume patru zile 
pe an“ (XI, 34—40). 

Preoţii istorisesc în mod obișnuit această poveste, ca 
şi aceca despre Avraam, care ca să-şi împlinească juruinţa 
vroia să înjunghie pe,unicul său fiu, Isaac, în același scop, 
anume pentru a convinge pe credincioşi că omul nu tre- 
buie să precupeţească nimic pentru dumnezeu, nici măcar 
pe propriul său copil; dacă dumnezeu o cere, trebuie să-i 
aduci jertfă și copilul. Am arătat în altă parte obiîrșia 
acestui obicei. Într-un anumit timp jertfele omenești erau 
răspîndite la toate popoarele și au rămas din vremurile 

în care antropofagia nu era privită ca o crimă, ci ca un 
mijloc obișnuit de hrănire. După cît se pare, toate popoa- 
rele au trecut în viaţa lor printr-o perioadă de antropo- 
fagie. Pe acea vreme, şi mult timp după aceea, oamenii 
aduceau zeilor jertfe şi frigeau pentru ei tot ce li se părea 
lor mai gustos, ba jertfeau și ființele cele mai scumpe lor. 
Astfel am întîlnit deseori în Biblie cazuri în care erau făgă- 
duiţi zeilor ca jertfă primii născuți. Mai tîrziu, cînd ocupaţia 
de căpetenie a oamenilor a devenit agricultura și păstoritul, 
jertfele omenești au fost înlocuite cu jertfe animale și vegetale, 
se jertfeau roade ale muncii agricultorilor. Uneori, în timpuri 
de urgie, oamenii se întorceau la vechile lor obiceiuri, şi 
atunci reînvia ritualul aducerii de jertfe omenesti. 

Istoria lui leftace este doar unul dintre aceste exemple 
de jertfe omeneşti. În povestea lui Avraam și Isaac, Biblia 
a ieşit din încurcătură, scornind berbecul ce-şi încîlcise 
coarnele în mărăcini. Dar acum nu se mai găsea la îndemînă 
nici măcar un berbec, și apoi nu ar mai fi fost de loc o 
„istorie sfîntă“ dacă în locul fiicei lui leftae ar fi ieșit, 
să zicem, o vacă sau o căţea. leftae promisese să aducă 
jertfă pentru ardere-de-tot orice va ieși din ușa casei sale. 
Dacă i-ar fi ieşit în cale o căţea, pe ea ar fi trebuit s-o 
aducă jertfă domnului, și atunci n-ar fi fost nimic „sfînt“* 
în această istorie. Trebuia ceva miraculos și mai interesant, 
ceva care să uimească mintea şi să țină nervii încordaţi. 
În felul acesta se obținea o „istorie sfîntă“! Convorbirea 
dintre tată și fiică dovedește cum nu se poate mai bine 
intenţia autorilor Bibliei de a creşte fetele şi femeile evreice 
în spiritul sacrificiului. Ele trebuie să fie oricînd pregătite 
de a da zeilor totul, la nevoie chiar viaţa. Fata despre 
care este vorba a cerut de la tatăl ei o păsuire de două 
luni, în care timp să-și plîngă fecioria cu suratele sale. 
Biblia ţine cu tot dinadinsul să ne încredinţeze că în- 
tr-adevăr fata a fost arsă fără să fi cunoscut vreun bărbat, 
ca şi cum lucrul acesta ar avea însemnătate pentru noi. 
Evreilor credincioși din acea vreme lucrul acesta însă nu 
le era indiferent. Dacă trebuia să fie arsă o fată, apoi 
trebuie arsă neapărat una care nu cunoscuse bărbat, și 
popii se străduiau să-i convingă pe credincioși că fiica lui 
leftae, friptă și servită ca fecioară, va fi primită de dum- 
nezeu tot ca fecioară. 

Ce pot spune credincioşii despre acele timpuri, cu mii 
de ani în urmă, cînd oamenii erau arsi de vii în felul acesta? 
Ce găsesc ei sfint în această poveste? 

Dar cel ce a scris istoria lui leftae nu s-a mulţumit cu 
grozăviile sîngeroase pe care le-am citit în capitolul al II-lea. 
De aceea, în capitolul al XII-lea al cărţii Judecătorilor, 
Biblia povesteşte cum această căpetenie de bandiți s-a 
răzbunat pe efraimiţii care nu luaseră parte la război. 
Zdrobind pe efraimiţi, leftae a pus mîna pe vadul rîului 
Iordan și împreună cu banda sa prindea pe fiecare efrai- 
mit care trecea pe acolo. Biblia dă şi unele amănunte — 
de pildă cum recunoşieau aceștia dacă cel prins era sau 
nu efraimit. Îi cereau să spună „şibbolet“, iar acela răs- 
pundea „sibbolet“, neputînd spune altfel. Așadar, în acele 
locuri oamenii erau peltici. Bandiţii îi recunoșteau după 
accent și după pronunție, iar apoi îi „junghiau“, adică îi 
ciopirțeau la vadul de peste Iordan; și „astfel au căzut în 
zilele acelea dintre efraimiţi 42.000“ (XII, 6). lată ce fapte 
eroice și sfinte ne povestește Biblia că a săvirșit acest 
leftae, căpetenia de bandiți care a încheiat legămînt cu 
însuși dumnezeu, făgăduindu-i că de va izbîndi în luptă îi 
va servi friptă pe propria sa fiică. Biblia povestește apoi 
foarte calm cum acest răsfățat al domnului a măcelărit 
42.000 de efraimiţi, care în loc de „şibbolet“ spuneau „sib- 
bolet“. 

Dar nu despre toţi judecătorii s-au putut născoci asc- 
menea povești. Despre unii nu era nimic de născocit. De 
pildă, în capitolul al XII-lea, Biblia spune că după Ieftae 
a venit judecător Ibțan. Prin ce este renumit acest Ibţan? 
lată ce se spune despre el textual: „El avea 30 de feciori 
și a măritat şi a scos din casă 30 de fete“ (le-a căsătorit), 
„Și iarăşi 30 de nurori a adus în casă, femei feciorilor săi, 
și a fost Judecător în Izrail șapte ani“ (XII, 9). Şi asta-i 
tot. Ce fel de judecător a fost, Biblia nu spune, vrînd 
numai să ne uimească prin teribila sa fecunditate: 30 de 
feciori şi 30 de fete! Dar cititorul nu mai este prea impre- 
sionat, după ce a aflat că Ghedeon avusese, cică, 72 de fii! 

Acelaşi lucru ca și despre Ibţan se spune textual și 
despre judecătorul Abdon: „El avea 40 de feciori şi 30 de 
nepoți, care umblau călare pe 70 de asini. Şi a fost judecă- 
tor în Izrail opt ani“ (XII, 14). 

Unii evangheliști socotesc fiecare literă a sfintei serip- 
turi drept revelaţie divină. Fi se trudesc să dovedească 
cum că totul în Biblie este destăinuire dumnezeiască. Spu- 
neți atunci, vă rog, ce revelaţie și ce minune este în faptul 
că 40 de fii și 30 de nepoți umblau călare pe 70 de asini? 
Dacă acești 40 de feciori şi 30 de nepoți ar fi zburat în 
vremea aceea cu avionul sau dacă ar fi încăput toţi pe un 
singur asin, faptul ar fi fost desigur mai interesant. 


Capitolul al VI-lea DESPRE ZEII DE TRIB 


A 


| n vremurile străvechi nici gînd să fi existat acel 
„monoteism“ despre care vorbește Biblia și pe 

care, de altfel, îl dezminte la fiecare pas, aproape 

la fiecare cinci-șase pagini. Știm din istorie că a fost o 
vreme cînd oamenii se închinau la strămoșii lor morti, pe care 
îi considerau zei. Ei aduceau jertfe acestor strămoși, hrană 
şi băutură la mormîntul lor, jurau în numele lor și le 
cereau să se milostivească de ei, crezînd că cei morți pot 
înrîuri asupra soartei celor vii și temîndu-se să nu-l supere 
pe mort. (Şi azi în unele locuri s-au mai păstrat asemenea 
credinţe). Cu timpul însă oamenii au trecut de la adorarea 
tuturor strămoşilor la adorarea strămoșului celui mai înde- 
părtat, a întemeietorului ginţii. În cărţile vechi, în legen- 
dele vechi întîlnim povestiri în care oamenii se adresează 
direct acestor,străbuni îndepărtați. Zeii poartă chiar denu- 
mirea de: „părinți, strămoşi, străbuni“. Fiecare gintă îşi 
avea zeul ei, strămoșul gintei, despre care se scorneau tot 
felul de povești, în care zeul săvîrşea minuni și fapte eroice. 
În vechime, fiecare om ţinea în casă chipul zeului său, adică 
al străbunului său. Şi astăzi unii țărani (deşi sînt botezați 
şi spun că nu se închină la „idoli“, că nu sînt „păgîni“) mai 
cred în spiritele casei sau spiriduşi. Spiridușul nu este alt- 
ceva decît zeul casei, spiritul casei, cel care păzește şi ocro- 
teşte casa. În unele locuri exista pînă nu de mult urmă- 
torul obicei: atunci cînd cineva se muta dintr-o casă în 
alta, lua într-o oală din casa veche un tăciune aprins și 

săvirşea diferite ritualuri, pentru a-l momi pe spirit în 
noua locuinţă. 

Mai tîrziu, cînd mai multe ginţi s-au unit laolaltă şi au 
format triburi, a apărut credinţa în zeii de trib. Fiecare trib 
avea zeul său, pe care membrii tribului il priveau ca fiind 
singurul adevărat, toţi ceilalți fiind socotiți falși si răi. 

Am-văzut în Biblie cum oamenii își furau unii altora 
zeii sau îşi făureau zei noi de trib. În capitolele al XVII-lea 
si al XVIII-lea ale cărții Judecătorilor, de pildă, se poves- 
teşte cum tribul lui Dan și-a ales un dumnezeu pe care 
l-a luat cu sila din casa unui oarecare Miheia. Acest Miheia 
furase de la maică-sa nici mai mult nici mai puțin decît 
o mie o sută de sicli de argint, dar după aceea mărturisise: 

„Și el a zis către mamă-sa: «Cei o mie și o sută de sicli 
de argint care ți-au fost luaţi şi pentru care tu ai rostit 
blesteme și le-ai rostit chiar în urechile mele: iată acești 
bani sînt la mine, eu i-am luat»“ (XVII, 2). 

Biblia povesteşte că mama lui Miheia s-a bucurat atunci 
foarte şi a hotărît să facă din acest argint un idol (cum se 
fac și astăzi crucifixe de argint ori icoane de aur cu chipul 
lui Hristos, al fecioarei sau al altor „sfinţi”). 

„Și mama sa a luat două sute de sicli de argint și i-a 
dat argintarului și a făcut din ei un idol îmbrăcat cu argint, 
care a fost așezat în casa lui Miheia. Apoi Miheia și-a făcut 
un templu, a înfiripat un efod şi terafimi și a pus pe unul 
dintre feciorii săi ca să-i fie preot“ (cartea Judecăturilor, 
XVII, 4—5). 

Ce fel de monoteism putea fi acesta cu care se laudă atita 
Biblia, cînd fiecare trib își făcea zei? Dar nu numai fiecare 
trib putea face așa ceva, ti şi fiecare cetățean care Jefuise 
destul aur și argint ca să-l poată da argintarului să-i fău- 
rească un „idol“, un „chip cioplit“, cu care să poată ridica 
apoi un lăcaș lui dumnezeuS?. Biblia chiar spune că s-a 
făcut la Miheia casa lui dumnezeu. Să se gîndească deci 
credincioşii cum se înfiinţa casa lui dumnezeu! Dar Biblia 
nu-l condamnă pe Miheia, ci, dimpotrivă, arată cum pe 
acest Miheia a început să-l pizmuiască tot poporul. 

Tot de aici aflăm apoi ce uşor era să te faci slujitorul 
lui dumnezeu, adică preot. Să ascultăm ce spune Biblia: 

„Era un om tînăr levit din Betleemul lui Iuda și din 
neamul lui Iuda pripăşii în părţile acelea. Ci el plecase 

din Betleemul lui luda ca să se aciueze oriunde va găsi 
şi, tot umblînd pe drumuri, a ajuns în munţii Efraim, la 
casa lui Miheia. Și l-a întrebat Miheia: «De unde vii?» 
Răspuns-a el: «Sînt levit din Betleemul lui Iuda și caut 
să mă aciuez oriunde voi găsi!» Atunci Miheia l-a îmbiat: 
«Rămii la mine şi fii părintele și preotul meu şi-ţi voi da 
zece sicli de argint pe an şi un rind de veșminte și cele de 
trai»). Şi levitul s-a hotărît să rămînă la acest om și a fost 
pentru el ca unul din feciorii lui. Şi Miheia sfinţi pe levit 
preot și tînărul fu preot și rămase în casa lui Miheia. Și a 
grăit Miheia: «Acum ştiu că domnul se va arăta bun cu 
mine, căci am pe lingă mine un levit preot»“ (cartea Jude- 
cătorilor, XVII, 7—12). 

Biblia vrea, pasămite, să spună că cinul duhovnicesc 
este creditar: dacă tatăl este preot, apoi această fericire 
pogoară prin moștenire și asupra fiului. Într-adevăr, lucru- 
rile stăteau întocmai așa: tînărul mergea „să se aciueze 
unde va găsi“, adică era fără lucru, șomer. Miheia îl face 
popă („părinte şi preot“) și după aceea se bucură: „Acum 
știu că domnul se va arăta bun cu mine, căci am pe lîngă 
mine un levit preot“. Credinciosul va înţelege însă că toate 
aceste snoave au fost scrise de preoţii evrei leviţi pentru a-și 
asigura dreptul ereditar de a tunde oile domnului, adică pe 
credincioși. 

Acest popă tînăr prinde repede gustul meseriei pe care 
o face și începe să se dea drept proroc. Cînd iscoadele din 
seminţia lui Dan îi spun: „...întreabă pe dumnezeu, ca 
să ştim, fi-va oare cu noroc drumul pe care pornit-am noi?“ 
(XVIII, 5), acest tînăr mincinos răspunde în numele lui 
dumnezeu: „Mergeţi sănătoși. Plăcut îi este domnului dru- 
mul pe care aţi pornit“ (vers. 6). Ce se întîmpla de fapt? 
Iscoadele aflaseră că în cetatea lui Laiș, departe de Sidon, 
trăia un trib pașnic: „...și văzură că locuitorii din cetate 
trăiau fără frică, în felul sidonienilor, tihniţi şi siguri, fără 
să fie cineva pe pămîntul acela care să-i obijduiască sau să 
se facă stăpini peste ei“ (XVIII, 7), şi au hotărît să ocupe 
acest pămînt. În această treabă se amestecă din nou zeul 
tribului. Pentru a-i atrage de partea lor pe credincioși, 
soldaţilor le trebuia un zeu, un idol. De aceea se hotă- 
răsc să pună mîna pe cel care se găsea în casa dumneze- 


iască a lui Miheia. Încercuiesc casa și pun mîna pe zeii 

care se aflau înăuntru. Foarte interesantă este atitudinea 
faţă de această faptă a șmecherului de popă care se găsea 
în această casă „a domnului“. Biblia istorisește: 

„Și ci s-au abătut într-acolo și au ajuns la casa tînăru- 
lui levit, adică la casa lui Miheia, și l-au întrebat de sănă- 
tate. lar cei șase sute de insi dintre fiii lui Dan purtînd 
arme de luptă stăteau dinaintea porţii. Şi cei cinci inși 
care veniseră să iscodească ţara s-au urcat și au intrat acolo 
şi au luat efodul şi terafimii și idolul cel îmbrăcat cu argint, 
pe cînd preotul stătea dinaintea porții cu cei şase sute de 
oameni purtători de arme de luptă. Iar aceia au intrat în 
casa lui Miheia și au luat efodul și terafimii și idolul cel 
îmbrăcat cu argint. Atunci preotul le-a spus: «Ce faceţi 
voi?) Dar ei i-au răspuns: «Taci! Pune-ţi mîna la gură 
și vino cu noi şi fii părintele şi preotul nostru. Ce este mai 
bine: să fii preot al casei unui singur om, sau să fii preotul 
unei seminţii și al unui neam din Izrail?» Și s-a îmbunat 
inima preotului și a luat efodul și terafimii și idolul cel 
îmbrăcat cu argint și s-a dus în mijlocul poporului“ (cartea 
Judecătorilor, XVIII, 15—20). 

Popa s-a lăsat ademcnit. Pe de o parte i-au mărit leafa, 
iar pe de alta s-a dus și el unde era slujba mai bună, căci 
zeul din casa lui Miheia transformîndu-se în zeu de trib, 
la care se închina tot tribul, veniturile sporeau. Miheia, 
care-și făcuse casa biserică dumnezeiască, şi-a dat atunci 
seama că toată afacerea se dusese pe copcă, — nu mai putea 
păcăli acum pe oamenii din jurul său, şi i-a părut rău, deoa- 
rece el, și fiul lui, şi popa cel ce fusese șomer şi care 
fugise cu cei din tribul lui Dan împreună cu zeii făceau afa- 
ceri destul de rentabile. De aceea s-a pus pe urmele jefui- 
torilor: 

„Și aceştia abia se depărtaseră de casa lui Miheia gi 
iată că oamenii care locuiau în gospodăriile vecine cu gos- 
podăria lui Miheia s-au adunat și au ajuns din urmă pe fiii 
lui Dan și au strigat la fiii lui Dan, iar aceștia s-au întors 
la ei şi au rostit către Miheia: «Ce-ţi este? și ce ai adunat 
atita lume?» El a răspuns: «Pe dumnezeul pe care mi-l 
făcusem mi l-aţi luat cu preot cu tot și v-aţi dus! Si acum 
mie ce mi-a mai rămas? Și iată că voi mă întrebaţi ce-mi 
este!) Dar fiii lui Dan i-au zis: «Să nu ţi se mai audă 
glasul aici la noi, ca nu cumva să se năpustească împotriva 

voastră unii dintre ai noştri întăritaţi și să-ți pierzi viaţa 
ta și viata casnicilor tăi). Și danilii au pornit în drumul 
lor, iar Miheia, văzînd că aceia sînt mai tari decît el, şi-a 
întors fata și a venit înapoi acasă“ (cartea Judecătorilor, 
X VIII, 22—26). 

Credeţi cumva că Iehova a pedepsit în vreun fel pe răpi- 
tori pentru fapta săvirșită sau că a pedepsit pe aceia care 
se închinau la „idol“, adică întregul trib al lui Dan? Da 
de unde! Oalele sparte le-au plăLit pasnicii locuitori ai 
cetății Laiş, şi Biblia povestește cu o desăvîrşită neobrăzare: 

„Și daniţii, după ce au luat idolul făcut de Miheia și 
preotul care-i slujea, au năvălit asupra Luișului, împotriva 
unui norod paşnic şi fără bănuială de primejdie, și l-au trecut 
prin ascuţișul săbiei, iar cetăţii i-au dat foc“ (cartea Judecă- 
torilor, XVIII, 27). 

Popii fac mult caz de spiritul de dreptate al lui dumnezeu. 
Să ne explice atunci credincioşii unde este aici dreptatea: 
un popor „paşnic și fără bănuială de primejdie“ este cotro- 
pit de un trib care poartă în frunte un „idol“ furat, oamenii 
sînt trecuţi prin ascuțișul săbiei, iar cetăţii îi dau foc. Unde 
e aici dreptatea? 


SFÎNTA ISTORIE DESPRE 
PREOTUL EVREU ȘI ȚIITOAREA 
Capitolul al Viliea SA CIOPÎRȚITĂ ÎN 12 BUCĂȚI, 
“P Ën 2 PRICINA STÎRPIRII APROAPE 
A ÎNTREGULUI TRIB AL LUI 

VENIAMIN 


A~ 


| n cartea Judecătorilor, în capitolele al XIX-lea, 

al XX-lea şi al XXI-lea, se povestește o istorie 

~} remarcabilă în care găsim de toate: și desfriu, 

și crime, și cuvioșia popilor. Această istorie instructivă 

ne ajută să ne dăm mai bine seama de moravurile din acele 
vremuri. 

La început ni se spune că un oarecare levit (al cărui nume 

nu este pomenit niciodată în tot cursul narațiunii — destul 

de lungă de altfel —, cea mai bună dovadă că povestirea 

este pe de-a-ntregul născocită) trăia la poalele Muntelui 
Efraim „şi-şi luase ţiitoare o femeie din Betleemul Iudei. 
Ci ţiitoarea lui, supărîndu-se pe el, a plecat de la el și 
s-a dus acasă la tatăl ei, la Betleemul ludei, și a stat 
acolo patru luni de zile. Și s-a sculat bărbatul său şi a 
pornit după ea ca s-o îmbuneze şi s-o aducă înapoi acasă“ 
(XIX, 1—3). 

Pînă aici nimic de mirare, nimic de speriat. Şi-a luat 
popa o ibovnică, s-a certat cu ea şi femeia a plecat de unde 
venise. Apoi i s-a făcut popii dor de ea şi s-a dus s-o împace. 
Cui i-ar fi trecut atunci prin gînd că din cauza ei va pieri 
un trib întreg, mai bine de douăzeci și cinci de mii de 
oameni dintr-un trib și patruzeci de mii din alte triburi. 

Povestea spune mai departe că socrul l-a primit bine pe 
preotul fără nume și „au mîncat, și au băut, și au găzduit 
acolo“, și şi-au „întărit inima cu o bucată de pîine“. Apoi 
socrul îl înduplecă să mai rămînă pentru o noapte și pe 
urmă încă pentru una: „Învoiește-te, te rog, și mii și 
noaptea aceasta şi desfătează-te în voie!“ În sfîrşit, au 
pornit la drum. Peste noapte au rămas în Ghibeea lui Venia- 
min. Dar orașul s-a dovedit cam neospitalier. Nimeni n-a 
poftit pe preot să înnopteze la el în casă, în afară de un 
bătrîn consătean de-al preotului, care l-a primit împreună 
cu ţiitoarea sa. 

Acum urmează o poveste pe care am mai citit-o, istoria 
Sodomei. „Dar, pe cînd ei își veseleau inima, iată că locui- 
torii cetăţii, oameni spurcaţi, au înconjurat casa și, izbind 
în ușă, au prins să strige către bătrin, stăpinul casei: «Scoate 
afară pe omul care a venit în casa ta, ca să-l cunoaştem“ 
(cartea Judecătorilor, XIX, 22). 

Frumoase moravuri domneau în acea vreme dacă locui- 
torii unui oraş întreg au înconjurat casa și au cerut stăpi- 
nului să le dea preotul pentru a-şi satisface cu el poftele 
sexuale ! 

Ascultaţi acum ce a urmat: 

„Atunci stăpînul casei a ieșit la ei și le-a vorbit: «Nu 
așa, fraţilor, vă rog, nu săvirşiți această blestemăţie. De 
vreme ce omul acesta a intrat în casa mea, nu săviîrșiţi 
asemenea ticăloșie! lată fata mea care e fecioară și ţiitoarea 
lui, le voi scoate afară, să le smeriţi și să faceţi cu ele ce veţi 
vrea; dar cu omul acesta să nu faceţi această nelegiuire!» 


354 


Însă acei oameni nu voiră să-l asculte. Atunci omul a luat 
pe ţiitoarea sa și a scos-o afară la ei; şi ei au cunoscut-o 
și au batjocorit-o toată noaptea pînă dimineaţa. Şi cînd 
s-au revărsat zorile au lăsat-o. Şi a venit femeia în faptul 
dimineţii și a căzut la ușa omului unde se afla stăpînul ei 
și a rămas acolo pînă la ziuă. lar dimineaţa, cînd s-a 
sculat stăpînul ei și a deschis ușa casei și a ieşit ca să por- 
ncască la drum, iată ţiitoarea lui zăcea la ușă cu mîinile 
pe prag. Și el i-a zis: «Hai să mergem». Dar nu i-a răspuns 
nimeni. (Pentru că ea murise. —Em. [.). Atunci ela pus-o 
pe măgar și a plecat și s-a dus omul în ţinutul lui“ (cartea 
Judecătorilor, XIX, 23—28). 

Asemenea istorii nu se prea aud astăzi, deşi s-au săvîrşit 
uneori crime dintre cele mai sălbatice, siluiri asupra femei- 
lor urmate de asasinarea lor. Era de așteptat acum, după 
cele petrecute, ca preotul evreu să înmormînteze victima 
aceasta a dezmățului sexual. Dar ceea ce citiţi în conti- 
nuare nu are nici o roimă. „Ajungind in casa sa, a luat 
cuțitul și, punind mîna pe leşul ţiitoarei sale, a îmbucătăţit-o, 
mădular cu mădular, în douăsprezece bucăţi și a trimis-o 
in tot cuprinsul lui lzrail“ (cartea Judecătorilor, XIX, 29). 

Să încercăm o clipă să ni-l închipuim pe acest preot 
care hăcuiește cu cuțitul și taie în 12 bucăţi trupul nevestei 
sale, batjocorită pînă la ultima sa suflare de către desfri- 
naţii din Ghibeea! Apoi popa face 12 pachete şi le trimite 
în toate părţile Izrailului: Na, primiţi în dar de la mine 
tot ce a mai rămas din ibovnica mea. Nu este de mirare 
că însăşi „sfînta Biblie“ adaugă: 

„Şi oamenilor pe care i-a trimis le-a poruncit: «Aşa să 
spuneți tuturor bărbaţilor din Izrail: S-a mai întîmplat 
oare aşa ceva de cînd au purces fiii lui Izrail din ţara Egip- 
tului şi pînă în ziua de astăzi? Frămîntaţi-vă mintea și 
rostiți-vă !...5” (XIX, 30). 

Ce să te mai frăminţi? 

Noi știm că între diferitele triburi evreieşti au avut 
loc lupte crîncene, mergînd uneori pînă la exterminare, 
pricinuite de certurile pentru stăpînirea celor mai bune 
bucăţi de pămînt, a celor mai bune pășuni, izvoare de apă 
etc. Dar Biblia înfățișează aceste pricini cu totul altfel. 
Astfel, istoria cu preotul efraimit şi cu ţiitoarea sa, tăiată 
în 12 bucăţi, a slujit drept pretext pentru un război sîngeros. 

În capitolul al XX-lea se povestește că toţi fiii lui 
Izrail ca un singur om s-au adunat în orașul Miţpa. „Patru 
sute de mii de pedestrași miînuitori de sabie“ s-au strîns 
pentru a hotărî cum să răspundă la această crimă. Aşadar, 
s-a strîns o oaste de patru sute de mii de oameni pentru a 
porni un război împotriva fiilor lui Veniamin. Aceştia, 
la rîndul lor, au strîns și ei oaste în număr de 25 de mii 
de oameni „purtători de sabie“ și pe deasupra încă vreo 
100 de aruncători de pietre îndemînatici. „Din tot acest 
norod erau 700 de inși osebiţi, și anume stîngaci; toţi 
aceștia nimereau cu piatra firul de păr și nu dădeau greș“ 
(cartea Judecătorilor, XX, 16). 

Am putea crede că, de vreme ce în această afacere cra 
amestecat „atotputernicul“ dumnezeu, stăpînit de spiritul 
dreptăţii, desfrinații vor fi zdrobiţi cu ușurință. Dar lucru- 
rile se petrec cu totul altfel. 

În prima zi: „... au dat năvală Veniaminiţii din Ghi- 
beea și au doborit la pămînt din Izrail, în ziua aceea, două- 
zeci și două de mii de inși“ (cartea Judecătorilor, XX, 21). 
După aceea: .... ci, fiii lui Izrail se suiseră la Betel şi 
plînseseră în faţa domnului pînă seara și întrebaseră astfel 
pe domnul: «Să pornesc iar la luptă cu fiii lui Veniamin, 
fratele meu?» Și domnula răspuns: «Porniti împotriva 
lui“ (cartea Judecătorilor, XX, 23). În ziua următoare: 
„++. a iesit Veniamin din Ghibeea în ziua a doua întru întîm- 
pinarea lor și au doborit la pămînt, din fiii lui Izrail, încă 
optsprezece mii de inși, toţi purtători de sabie“ (curtea 
Judecătorilor, XX, 25). Așadar, dumnezeu i-a înșelat a 
doua oară. Atunci evreii au mai bocit ceva, au adus arderi 
și jertfe de pace, au postit şi din nou au vorbit cu dumnezeu, 
care i-a liniștit, în sfîrșit, sfătuindu-i să organizeze o ambus- 
cadă, în care au si căzut toli fiii lui Veniamin. 

„Și au căzut din Veniamin optsprezece mii de inși, toţi 
oameni de luptă. Și cîţi au mai rămas au dat dosul şi au 
fugit în pustie spre stînca Rimon, dar izracliţii secerară 
din ei pe căi încă cinci mii de inși și-i gouniră de la spate 
pînă la Ghideom și mai uciseră dintre ei încă două mii. 
Deci toţi cei care au căzut din Veniamin în ziua aceea au 
fost douăzeci şi cinci de mii de bărbaţi mînuitori de sabie, 
toți oameni viteji. Totuși șase sute de inși au dat dosul şi 
au fugit în pustie pînă la stînca Rimon și au rămas pe stînca 

Rimon patru luni: lar bărbaţii din Izrail au venit înapoi 
spre Veniaminiţi și i-au tăiat cu ascuţișul săbiei, locuitorii 
ca şi vitele și tot ce au găsit. Şi tuturor orașelor pe care 
le-au întîlnit le-au dat foc“ (cartea Judecătorilor, XX, 
44—48). 

Astfel a fost exterminat întreg tribul lui Veniamin, iar 
în luptă au mai căzut încă 40.000 de soldați din partea 
astălaltă, în total 65.000 de oameni. Biblia vrea, chipu- 
rile, să spună: iată că dumnezeu nu iartă asemenea fapte 
şi le pedepseşte cu asprime. Este ştiut însă că în oricare 
oraş din oricare țară capitalistă s-au săvirşit şi se petrec 
astăzi lucruri şi mai îngrozitoare şi nici un dumnezeu nu 
apără sutele de mii de femei și fete sărace care sînt împinse 
de sărăcie pe panta prostituţiei. 

Capitolul al XXI-lea al cărţii Judecătorilor este în 
întregime consacrat aceleiași istorii. După cum citim, aici 
au pierit toate femeile din spiţa lui Veniamin și au rămas 
numai 600 de bărbaţi. Mai departe Biblia povestește cum 
şi-au făcut rost de neveste cei 600 de soldaţi rămași în 
viaţă. La început au exterminat (ca supliment) pe locui- 
torii din labeșul Galaadului, lăsînd în viaţă „numai 400 
de fecioare, care nu cunoscuseră bărbat“. Acestea au deve- 
nit soțiile soldaţilor rămaşi din spiţa lui Veniamin. Dar, 
întrucît le mai trebuiau încă 200 de fecioare, s-au hotărît 
să le fure, așa cum se obişnuia destul de des în vechime. 

„Apoi au poruncit Veniaminilor și le-au zis: «Duceţi-vă 
şi staţi la pîndă în vii; și cînd veţi vedea că fetele din Şilo 
au ieşit ca să se prindă în horă, să ieşiţi din vii și fiecare 
să-şi răpească soţia lui dintre fetele din Şilo și să le duceţi 
la voi în Veniamin. lar cînd părinţii lor sau fraţii lor vor 
veni la voi ca să se jeluiască, atunci să le spuneţi: „Lertaţi-i 
pe ei că și-a luat fiecare pe soţia sa cu iureșul. Căci, dacă 
le-aţi fi dat voi de bunăvoie, atunci aţi fi fost vinovaţi“). 
Și fiii lui Veniamin au făcut întocmai așa: şi-au răpit femei 
după numărul lor din fetele care jucau la horă și s-au dus 
înapoi în cuprinsul moştenirii lor, unde au zidit orașe în 
care au locuit“ (cartea Judecătorilor, XXI, 20—23). 

lată, așadar, ce minunată istorie! Noi am povestit-o 
fără nici un fel de înflorituri. Dar rugăm acum pe cel mai 
convins credincios să poftească şi să ne explice ce a găsit 
„sfint“ aici ? 

CARTEA RUT 


POVESTEA LUI RUT 


a 
| n Biblie se află și un roman care relatează aven- 
turile amoroase ale unui moșier destul de trecut, 
Booz, cu o tînără văduvioară, pe nume Rut. 
Romanul se numește cartea Rut. Cînd am spus la început 
că în Biblie putem întîlni o mulţime de romane de dragoste, 
unii credincioși poate că s-au supărat, deoarece ei înclină 
să creadă că fiecare literă, fiecare rinduleţ din Biblie e 
sfînt și ascunde un înţeles „tainic“. 

În capitolul de faţă vom face cunoştinţă cu văduvioara 
veselă Rut și cu moșşierul Booz. 

Povestea este cît se poate de simplă. Se spune că, în 
timpul unor ani de foamete, un oarecare Elimelec a plecat 
din ţara sa și s-a aşezat împreună cu soţia sa, Noemina, pe 
pămîntul Moabului. Aveau oamenii doi feciori și fiecare 
s-a însurat cu cîte o moabiteancă; una dintre ele se chema 
Rut. A murit bătrînul, au murit și cei doi fii ai lui și au 
lăsat două văduve tinere fără copii si una bătrînă. După 
ce au trecut anii de secetă din țara de baștină a bătrînei, 
ca a spus nurorilor sale să se întoarcă toate la familiile lor. 
Una dintre ele s-a întors, dar cealaltă a plecat cu soacra 
ci: „Astfel au făcut drumul amîndouă pînă au ajuns la 
Betleem, iar după ce au ajuns la Betleem, toată cetatea a 
început să zvonească din pricina lor“ (I, 19). Vă puteţi închi- 
pui ce mai oras trebuie să fi fost acela în care se frămîntă 
toată lumea numai pentru că a sosit o bătrînă cu noră-sa. 
Dar să avem răbdare, căci abia acum începe adevăratul 
roman. 

Bătrîna avea o rudă pe nume Booz, care era, pare-se, 
un fel de moșier. Și Booz avea multe slugi și slujnice. 
Dar cele două femei mureau de foame, și de aceea Rut a 


338 


pornit pe cîmp să adune spicele care rămîneau în urma sece- 
rătorilor. Venind să vadă cum merge lucrul pe ogoarele 
sale, moşierul Booz a ochit-o dintr-o dată pe Rut, şi, pare-se, 
i-a plăcut. Moșneagul a chemat-o la el şi i-a dat voie nu 
numai să adune spice, dar chiar să bea apă din vasele din 
care se adăpau slugile sale. Văduvioara i-a căzut atunci 
la picioare și a început să i se ploconească, căutînd să se 
facă plăcută cu orice preţ moșşierului. Şi atît de mult i-a 
plăcut lui Booz, încît a poftit-o să priînzească cu el. „Apoi 
la vremea prînzului Booz a zis către ea: «Vino aici aproape 
și mănîncă la masa mea și întinge bucătura ta în oţet. 
Și Rut șezu alături de secerători, și Booz îi dădu grăunţe 
prăjite, și ea mîncă și se sătură, şi-i mai prisosi“ (II, 14). 
Ceea ce i-a rămas a pus în sîn, ca să se hrănească și bătrîna. 
Seara, cînd i-a povestit soacrei cum mergeau treburile, 
aceasta i-a zis: 

„Se cuvine să-ţi caut un adăpost ca să-ţi fie bine. Ci 
acum, Booz, cu ale cărui slujitoare ai fost, este negreșit 
rudă cu noi. Și iată că el vîntură în noaptea aceasta orzul 
la arie. Tu deci spală-te și unge-te cu miresme, ia pe tine veș- 
mintele cele frumoase şi coboară-te la arie. Nu te arăta omu- 
lui pînă nu va sfirşi de mîncat şi de băut. lar cînd se va 
culca, tu să bagi de seamă unde s-a culcat și du-te și ridică 
pătura de pe picioarele lui și culcă-te acolo. Și el îţi va spune 
ce să faci. Şi Rut a zis către ea: «Tot ce mi-ai spus voi 
îndeplini». Și s-a pogorit la arie şi a făcut în totul cum i-a 
poruncit soacră-sa. Ci Booz, după ce mincase și băuse și 
inima lui se înveselise, s-a dus să se culce lîngă o movilă 
de boabe. Și Rut a venit tiptil și a ridicat pătura de pe 
picioarele lui și s-a culcat acolo“ (III, 1—7). 

La evrei era obiceiul că, dacă murea un om, pe văduva 
sa o lua sau fratele răposatului, sau o rudă apropiată. Ea 
se moştenea împreună cu gospodăria și pămîntul ce-i apar- 
tinea. Însă în acest pasaj Biblia păcătuieşte în mod vădit 
fată de adevăr. lată ce spune: „Şi ea a dormit la picioarele 
lui pînă dimineaţa şi s-a sculat mai înainte de a se cunoaște 
la faţă om pe om. Căci zicea Booz: «Să nu se știe că femeia 
a venit la arie»“ (III, 14). Aici este ceva necurat la mijloc, 
căci, dacă ei nu s-au putut cunoaște unul pe celălalt, atunci 
ce temei mai avea Booz să se teamă că femeia va fi văzută 
la arie? 

De data aceasta moşierul a răsplătit-o ceva mai bogat 
decît prima oară, cînd văduva abia a putut pune în sin 
o bucăţică de pîine. „Însă a grăit: «Adu salul care este pe 
tine și ţine-l). Şi ea l-a ținut. Şi el i-a măsurat şase sea 

de orz și i le-a pus în cîrcă. Apoi ea a intrat în cetate“ 
(III, 15). 

Booz îi propune unei rude de-ale sale să se însoare cu 
văduva, dar acesta nu vrea. Atunci Booz se hotărăște să 
o ia el pe văduvă și o dată cu ea și bucata ei de pămînt. 
Biblia ne povestește în amănunt cum s-a încheiat afacerea 
aceasta a cumpărării și vînzării lui Rut împreună cu lo- 
tul ei: 

„Şi în vechime, în Izrail, cînd se făcea vreo răscumpă- 
rare ori vreun schimb, pentru întărirea lucrului era acest 
obicei: unul își scotea încălțămintea și o dădea celuilalt. 
Și aceasta era mărturie în Izrail. Deci rudenia a zis către 
Booz: «Cumpăr-o pentru tine!) Şi şi-a scos încălţămintea. 
lar Booz a rostit către bătrîni și către tot poporul: «Voi 
astăzi sînteți martori că am cumpărat din mîna Noeminei 
tot ce a avut Elimelec și tot ce a avut Chilion şi Mahlon»“ 
(1V, 7—9). 

Așa s-a încheiat afacerea, și Booz s-a însurat cu Rut. 

Dar de ce povestește Biblia toată această istorie? Sim- 
' plu, iată de ce: din fiul acestei Rut, pasămite, se trage 
regele David. Pentru popii care au născocit această poveste, 
văduva care fusese la început slujnică şi apoi devenise 
nevasta moşierului era foarte potrivită a fi străbunica mîn- 
tuitorului lisus Hristos, întrucît popii afirmă că acesta se 
trăgea din regele David. 

lată, așadar, întreaga poveste a lui Rut și cuprinsul 
cărții Rut. E și asta tot o „carte sfîntă“! Preoţii, cu o pre: 
cucernică înfăţişare, povesteau elevilor la şcoală că Rul 
și Booz erau, chipurile, doi oameni virtuoși. Firește însă 
că despre giugiuleala lor în miez de noapte nu suflau nici 
un cuvînt, or, aici avem de-a face cu o poveste dintre cele mai 
obișnuite, care se repetă de atunci mereu în mii de forme, cu 
moșieri bătrîni, libidinoși, care se dau în vint după slujnicele 
lor, pe care şi le fac ibovnice, iar dacă le plac mult de tot, 
soţii. Şi chiar Biblia ne dezvăluie motivul pentru care 
Rut i-a căzut atît de dragă bătrinului Booz după noaptea 
aceea cînd a dormit cu ea la arie. 

Zis-a el: „„Binecuviîntat să fii tu de domnul, fiica mea! 
Dragostea ta cea din urmă covirşește pe cea de la început, 
fiindcă nu te-ai dus după oameni tineri, nici săraci, nici cu 
stare“ (III, 10). 

Aşadar, fii binecuvîntată că m-ai plăcut pe mine, moș- 
neagul, preferîndu-mă altora tineri. 

Frumoasă treabă! Și acest pasaj din Biblie tot pentru 
credincioși și necredincioși este. Celor necredinciosi le va 
procura cîteva clipe de veselie. Iar cei credincioși să caute 
bine în Biblic să vadă dacă am povestit adevărul despre 
cartea Rut şi apoi să încerce să găsească ceva „sfint“ în 
această istorioară amoroasă. 


CARTEA ÎNTÎI A LUI SAMUIL 


X 


DUMNEZEU SE AMESTECĂ ȘI ÎN PATUL CONJUGAL 


C artea întîi a lui Samuil începe cu povestea nașterii 
miraculoase a lui Samuil, care, potrivit spuselor 
Bibliei, a întemeiat familia domnitoare a lui 
David. Mai tîrziu autorii Noului testament au folosit textul 
acestor cărți ale Vechiului testament pentru „a dovedi“ 
că istoria lui lisus, pe care mulţi autori ai Bibliei îl consi- 
deră urmaș în linie dreaptă al regelui David, fusese stabilită 
cu mult înainte. La începutul povestirii ni se spune că un 
oarecare Elcana din Munţii Efraimului avea două neveste. 
Una avea copii, dar cealaltă, Ana, cu toate strădaniile 
bietului Elcana, n-a făcut copii. În primul rînd, din această 
povestire, preacuvioșii adepţi ai Bibliei ar trebui să tragă 
următoarea concluzie: bigamia și chiar poligamia nu numai 
că nu erau privite ca potrivnice unei vieţi evlavioase, dar 
erau chiar încurajate de dumnezeu, deoarece mai departe 
aflăm că însuși regele Solomon avea 700 de neveste şi pe 
deasupra încă 300 de ibovnice. 

După cum se spune în cartea întîi a lui Samuil, Elcava 
acesta mergea deseori din orașul său în Şilo ca să se închine 
și să aducă jertfe, după obicei, domnului Savaot. Acolo 
slujeau ca preoţi Eli și doi fii ai săi, care, fără îndoială, 
făceau afaceri destul de bune cu jertfele și erau avizi de 
prinosuri. Primeau popii tauri fripţi, viței şi oi și se înfrup- 
tau cu carne friptă pînă nu mai puteau. Luau făina adusă, 
beau vinul și spuneau că totul e pentru dumnezeu. Credin- 
cioșii păcăliţi se alegeau doar cu resturile pe care le mîncau, 
închipuindu-și, ca niște nătărăi, că stau la masă cu însuși 

dumnezeu. Biblia povesteşte că Elcana dădea Anei, nevestei 
celei sterpe, o bucată mai bună, întrucît pe ca o iubea mai 
mult decît pe Penina, deşi „domnul închisese pîntecele ei“. 
Atunci rivala, supărată foc, începea s-o întărite pe Ana 
şi să-i spună cu răutate: Nu-ţi lua nasul la purtare că dum- 
nezeu nici nu se uită la tine, pe cînd mie uite că-mi dăruiește 
copii. Ca toţi credincioşii, care-şi închipuie că există un 
dumnezeu care le ascultă văicărelile și rugile, Ana „se ruga 
înaintea domnului, vărsînd lacrimi. Şi ca a făcut o juruință 
şi A zis: «doamne Savaot! Dacă vei căuta spre jalea roabei 
tale şi-ţi vei aduce aminte de mine și nu vei uita pe roaba 
ta și vei da roabei tale o mlădiţă de parte bărbătească, eu 
îl voi sfinti domnului pentru toate zilele vieţii lui și briciul 
nu se va atinge de capul lui»“ (1, 11). 

În ceea ce privește bărbieritul, se vede că dumnezeu 
și-a mai schimbat de atunci părerile, deoarece toţi preoţii 
catolici îşi rad azi mustăţile și barba, ba chiar și scăfîrlia 
de jur-împrejur, în formă de soare (tonsura). Pe atunci însă 
îi plăceau, se vede, mai mult popii nerași. Ce să-i faci? 
se vede că moda îsi spune cuvîntul și în ceruri! 

Biblia ni-l înfăţişează apoi pe preotul Eli șezînd în 
pridvor, la intrarea în templul domnului, iar alături Ana, 
care se ruga, dar totodată bea şi mînca zdravăn: „Însă 
fiindcă Ana se ruga în gîndul ei și numai buzele ei se mișcau, 
iar glasul ei nu se auzea, Eli a crezut că este beată. De aceea 
Eli a grăit către ea: «Cîtă vreme mai ţine beţia ta? Du-te 
și trezește-te). Însă Ana a răspuns și a zis: «0! Nu, doamne! 
Sînt femeie amărită; n-am băut nici vin, nici băutură îm- 
bătătoare»“. 

Beat trebuie să mai fi fost preotul Eli dacă îi lua pe alţii 
drept beţi şi nu cra în stare să deosebească un om amărit 
de unul beat. 

Mai apoi și-a îndreptat însă greșeala și, aşa ca toţi preoţii, 
a făgăduit Anei că domnul îi va da tot ce a cerut. 

De altfel, Biblia spune mai departe: „Si Elcana a cunos- 
cut pe Ana, femeia sa, și domnul şi-a adus aminte de ca“. 

Dacă am fi credincioși, ar trebui să tragem de aici urmă- 
toarele concluzii: în primul rînd, dacă dumnezeu și-a adus 
aminte de Ana, înseamnă că înainte o uitase, si deci este 
și el uituc ca orice muritor. În al doilea rînd, i s-a dat de 
ştire sau a fost însuşi de faţă la întîlnirea trupească dintre 

[ileana și Ana, cu alte cuvinte s-a amestecat în patul lor 
conjugal. Dar, în sfîrşit, de vreme ce dumnezeu și-a adus 
aminte de Ana, a urmat un fel de concepţie miraculoasă: 
„lar după trecere de vreme, Ana, fiind grea, a născut un fe- 
cior“. Bucuria soţului păcălit a fost, cică, fără margini. 
Au început să aducă jertfe peste jertfe. lar după ce Ana 
şi-a înţărcat copilul, a mers cu el în Şilo. A luat un juncan, 
o efă de lamură de făină și un burduf cu vin şi le-a adus 
jertfă în templul din Silo. Pe copil l-a așezat în bratele 
lui Eli, ca acesta să-l primească în tagma bisericească. 
Juncanul l-au fript şi l-au mîncat. Dar să arătăm pe scurt 
şi cum mâîncau. 

În capitolul al II-lea al cărţii întîi a lui Samuil se spunea 
astfel: 

„Însă feciorii lui Eli erau oameni vicleni, care nu voiau 
să ştie de domnul, nici de îndatoririle preoţilor faţă de popor. 
Ori de cîte ori cineva aducea o jertfă, venea sluga preotului, 
în vreme ce carnea fierbea, cu o furculiţă cu trei dinţi în 
mînă şi o înfigea în cazan, sau în oală, sau în tingire, sau 
în blid şi cît scotea furculita lua preotul pentru sine. Şi 
astfel se purtau ei cu toţi izrailiţii care veneau să aducă jertfă 
acolo în Şilo. Ba chiar mai înainte ca să ardă grăsimea venea 
sluga preotului și îmbia pe cel care aducea jertfa: «Dă-i 
preotului carne de fript, fiindcă el nu vrea să ia de la tine 
carnea fiartă, ci crudă». Și dacă omul îi răspundea: «Stai 
să ardă mai întîi grăsimea şi pe urmă ia-ţi cît îţi pofteşte 
sufletul», celălalt îi lua vorba: «Nu, ci să-mi dai acum, iar 
dacă nu-mi dai, iau cu sila». Astfel păcatul acestor tineri 
era grozav de mare înaintea domnului, fiindcă ei dispreţuiau 
prinoasele domnului“ (vers. 12—17). 

Frumos, nu? Parcă și vezi: un cazan uriaș ca acelea în 
care se topeşte azi asfaltul pe străzi și în care se putea fierbe 
o jumătate de bou. Hapsînii feciori ai preotului stau cu 
furculiţele în mînă și scot hălci de carne, cerînd partea cea 
mai bună de fript pentru tăticu, iar dacă oamenii nu-i lasă, 
ameninţă că vor lua cu de-a sila. Tabloul trebuie să fi fost, 
fireşte, zugrăvit după natură dacă ni-l înfățișează chiar 
Biblia, ce-i drept, cu oarecare rezerve, spunînd că, pasă- 
mite, popii păcătuiseră. Biblia ne înfățișează acest tablou 
pentru a ne dovedi ce preot bun era Samuil, pentru a arăta 
că el nu făcea la fel, ci mergea în cămașe curată adusă de 

mămica lui, Ancuta, din Munţii Efraimului şi nu mînca 
din carnea fiartă sau friptă în cazane și Lingiri. lar dumnezeu, 
cică, s-ar fi mîniat strașnic pe acești preoţi lacomi, fiii 
lui Eli, care îndepărtau pe aducătorii de jertfă. După cum 
spune Biblia, dumnezeu a făcut în așa fel, încît au murit 
amîndoi în aceeași zi. Biblia redă chiar cuvintele rostite 
de dumnezeu cu acest prilej. (limpede vorbea pe atunci 
dumnezeu dacă cuvintele lui puteau fi stenografiate întoc- 
mai). Cică dumnezeu ar fi spus: 

„Și eu îmi voi ridica arhiereu credincios, care îmi va 
sluji după inima mea și după gîndul meu, și casa lui va 
dăinui și el va umbla de-a pururi înaintea unsului meu. 

lar cel care va mai rămînea din casa ta să vie şi să se 
închine în faţa lui pentru un ban de argint sau un codru de 
pîine şi să se roage: «Rînduiește-mă, te rog, în vreuna din 
dregătoriile preotești, ca să mănînc și eu o bucată de pîine“ 
(II, 35—36). 

Cu alte cuvinte, dumnezeu se lăuda că va orîndui atît 
de frumos înşelatul oamenilor și își va forma un arhiereu 
atît de şșmecher, încît templul va deveni o afacere foarte 
mănoasă, unde copiii preotului Eli vor cere să fie primiţi 
pentru a-și avea asigurată hrana. 

Astfel începe cartea întîi a lui Samuil, menită să ex- 
plice obirşia monarhiei, în care marii preoţi jucau unul 
dintre rolurile principale, precum și să justifice şi să consacre 
monarhia în ochii poporului. În același scop a fost născocită 
și povestea cu Ana cea stearpă, care, sătulă şi băută bine, 
plescăia din buze în faţa preotului beat, pentru ca dumnezeu 
să-i dea și ei rod; iar ruga ei neauzită de nimeni a fost scor- 
nită de un popă evreu pentru a demonstra oamenilor că ei 
nu sînt nimic, iar dumnezeu este totul. 


RĂSPUNSURI LA SCRISORILE 
CITITORILOR 


DESPRE PĂDUCHI, PLOŞNIȚE, LIBĂRCI SI ALTE 
CREATURI ALE LUI DUMNEZEU 


A m primit o scrisoare de la tov. I.M. Karpușkin 
de la calea ferată Moscova-Kazan. Răspunsul 
pe care i-l dăm interesează, poate, pe mulţi alţi 

ciitori care gîndesc la fel ca dînsul. 

„Am citit în cartea dv. — scrie el— «Biblia pentru 
credincioși și necredincioși», partea l, «Facerea lumii», 
la pag. 74 următoarele: «Dacă vreodată ne va chinui o 
ploșniţă, vreun gîndac sau vreun păduche, să ne aducem 
aminte atunci că dumnezeul biblic a salvat aceste vieţui- 
toare de la potop, deși numai cîte o pereche de prăsilă»“*. 

Tov. Karpușkin judecă astfel: nu tot ce există a fost 
făcut de dumnezeu: unele vieţuitoare sînt zămislite de el, 
altele însă iau naștere de la sine. Tov. Karpușkin nu-şi dă 
seama că, punînd în felul acesta problema, dă o serioasă 
lovitură Bibliei și credințelor religioase, care consideră că 
dumnezeu este creatorul a tot ce există pe pămînt. Tov. 
Karpușkin înclină, pe semne, să creadă că ploșniţele și 
libărcile „se fac“ de la sine, din murdărie. Încercaţi, tov. 
Karpușkin, următoarea experiență: puneţi într-un borcan 
orice murdărie veţi crede și astupaţi borcanul ermetic, așa 
fel încît să nu pătrundă înăuntru nici un pic de aer. Borcanul 
cu murdărie ar putea sta așa ani de zile fără să apară în el 
nici un fel de ploşniţe și libărci. Nici o fiinţă vie nu se 
naște din murdărie. Murdăria servește numai ca un bun 
mediu nutritiv pentru unele insecte. Dar aceste insecte, 

* Vezi volumul de faţă, pag. 77. — Nota red. 

ca și toate celelalte, apar din ouă, care de multe ori sînt 
foarte mici. Cel mai mic păduche iese dintr-un ou (așa-nu- 
mitul lindene) pe care tot un păduche l-a depus. Un astfel 
de ou minuscul nu poate „să apară“ „de la sine“, ci este 
depus de o insectă, după cum nici ploșniţa nu poate apărea 
de la sine, ci trebuie să existe mai întîi ploșniţa femelă 
care să facă ouăle. Din ouăle depuse de ea apar puii de plos- 
niță. La fel stau lucrurile și cu libărcile. 

Printre oamenii ignoranţi este răspîndită părerea că 
unele insecte și chiar animale pot să apară de la sine, din 
murdărie. În realitate însă vieţuitoarele apar din vieţui- 
toare asemănătoare lor. Atunci se naște întrebarea: de unde 
au apărut primele animale? Singurul răspuns just la această 
întrebare îl dă numai știința. De accea, cine caută un răspuns 
exact, să-l caute în cărți, să citească literatură științifică. 
Răspunsul pe care-l dă Biblia este doar un basm pentru 
copii şi reprezintă ideile înapoiate și credinţele oamenilor 
ingnoranţi din vremurile străvechi. Azi noi nu ne mai putem 
mulţumi cu asemenea poveşti. 


(Ziarul „Bezbojuik“ nr. 2 din 1923) 


„ÎN APĂRAREA BIBLIEI ÎMPOTRIVA SODOMIȚILOR“ 


U nul dintre cititorii ziarului „Bezbojnik“ a trimis la 
redacție o scrisoare adresată mie. El se intitu- 
lează „un înflăcărat partizan al luptei împotriva 

obscurantismului religios“. Multe lucuri publicate în revistă 
fi plac, dar ceva nu i-a plăcut de loc. Iată ce: „Dv. — scrie 
P. Masleankovski — tăiați dintr-o lovitură cînd capete, 
cînd nasuri și le azviîrliţi pe toate laolaltă la lada de gunoi“. 
Or, „în Biblie întîlnim o multime de imagini și de chipuri 
din lumea veche, şi peste acestea nu se poate trece cu 
buretele“. 

Multumese pentru sfat! Dar, dacă cetățeanul Maslean- 
kovski ar fi citit cu atenţie „Biblia pentru credincioși şi! 

necredincioși“, atunci cu siguranţă că n-ar fi scris ceea ce 
a scris, Nicăieri în „Bezbojnik“ noi nu spunem: În Biblie 
totul este înșelătorie și minciună. Noi ne străduim numai 
să dăm tuturor poveștilor, legendelor și istorisirilor din 
Biblie o explicaţie care să fie conformă cu datele ştiinţei. 
Noi luptăm și vom lupta fără cruţare, în primul rînd, îm- 
potriva încercării de a prezenta Biblia drept o carte „sfintă“ 
și arătăm că Biblia este o operă a oamenilor. În al doilea 
rînd, luptăm împotiva încrederii, lipsită de spirit critic, 
manifestată faţă de Biblie; în al treilea rînd — și acest lucru 
este cel mai important —, noi demascăm Biblia ca un in- 
strument al înșelătoriei religioase; în sfîrşit, în al patrulea 
rînd, luptăm împotriva încercării de a întuneca şi prosti 
conștiința muncitorilor și a ţăranilor cu morala basmelor 
și a legendelor biblice. 

Dar care a fost motivul pentru care criticul învinuieşte 
ziarul „Bezbojnik“ (și în special pe mine) de lipsă de respect 
faţă de Biblie? Pentru că, pasămite, eu aș fi expus inexact 
istoria cu locuitorii Sodomei și l-aş fi defăimat pe Lot”. 
Că, atunci cînd locuitorii Sodomei au venit și au cerut să 
le fie predaţi îngerii din casă, cu am susţinut că ci nu au 
vrut să facă cunoștință cu îngerii, ci să se împreuneze cu 
ei; că aşa, şi numai așa, trebuie traduse cuvintele „să-i 
cunoască pe ei“. Şi P. Masleankovski îmi reproșează și spune: 
„Vai-vai! Nu-i frumos!... Em. laroslavski înadins (De ce 
credeţi că înadins? — Em.1.) nu reproduce pasajul din care 
reiese că Lot, potrivit legilor ospitalităţii, îşi sacrifică pe 
cele două fiice ale sale și susține că locuitorii se încăpătînau 
morțiș să violeze numai bărbaţi“. 

Să admitem că ar fi fost așa. Dar bărbaţii aceștia, după 
cum spune chiar Biblia, erau îngeri. lar dacă îngerii pot 
fi violaţi, atunci, P. Masleankovski, vă rog să-mi daţi 
voie să nu mai am nici un fel de stimă pentru asemenea 
„îngeri“. lar P. Masleankovski, care la începutul scrisorii 
ne încredinţează că este „din toală inima alături de noi în 
lupta hotăriîtă (!!!) dusă împotriva obscurantismului reli- 
gios“, la sfîrşitul scrisorii exclamă: „oare aceasta nu dove- 
dește cît de cinstit era Lot şi cît de păcătoşi erau sodomiţii?“ 
Ce-i drept, hotărîrea sa în această luptă este foarte mare! 


— -M 


* Vezi volumul de față, pag. 110-111.— Nola red. 

Cînd am scris despre sodomiţi, am intitulat capitolul 
respectiv: „Păcătoșii şi drepţii din Sodoma“. Înainte de Re- 
voluţie (iar peste graniţă şi astăzi) preoții istoriseau mereu 
această poveste la orele de religie, ca să arate, chipurile, 
cum pedepsește dumnezeu pe păcătoşi şi cum răsplătește 
pe cei drepţi. Se dovedește însă că păcătoşii din Biblie sînt 
pederaști, iar drepţii niște incestuoși. P. Masleankovski se 
ridică împotriva pederaştilor, dar incestul nu-l indignează. 
El uită că în mănăstirile de călugări s-a practicat și se prac- 
tică și în prezent pederastia. „Sfînta“ biserică este bogată 
în Vicioși și degeneraţi de toate soiurile. P. Masleankovski 
este de partea autorului povestirii biblice care îi condamnă 
pe sodomiţi, dar nu scoate nici un cuvinţel împotriva 
bătrînului Lot, care, în stare de beţie, întreținea legături 
sexuale cu fiicele sale. 

Îmi asumasem sarcina de a înfățișa în toată frumuseţea 
lor pe acești „drepţi“ sodomiți, pentru a demonstra astfel 
înalta „morală“ cu care se laudă atîta biserica. Atîta am 
făcut. lar P. Masleankovski îmi reproşează: Vai-vai! Nu-i 
frumos! Lot era atît de mărinimos și atît de mult păzea 
legile ospitalităţii, încît a fost gata să-și dea fiicele pentru 
a fi siluite ca să-i apere pe îngerii pe care-i găzduia. Şi dv. 
nu prețuiţi cum se cuvine pe acest prea drept om. 

Nu, oricît îi veţi înfrumuseţa dv. pe eroii Bibliei, acești 
virtuoși rămîn niște figuri cu totul respingătoare. Este 
foarte important să demascăm fără cruţare şi pînă la capăt 
„morala“ exploatatorilor, a stăpînilor de robi, pe care Bi- 
blia o propovăduieşte celor ce muncesc. 

Mă voi strădui și de acum înainte să tai capetele și nasu- 
rile tuturor idolilor religioși, care, după cît se vede, mai 
au şi astăzi mulţi apărători. 


(„Bezbojnik“ nr. 20 din 9 mai 1923) 


ANEXA I 


Din cartea pastorului uni- 
tarian american I. T. Sander- 
land: „Biblia, originea ei, ca- 
racteristicile şi trăsăturile di- 
stinctive“, traducere din limba 

- engleză. Ed. „Posrednik“, Mos- 
cova, 1908, pag. 228—233 (apă- 
rută după revoluție în editura 
»Gomelskii rabocii“, 1925). 


CONTRADICŢIILE DIN BIBLIE* 


Atît în Vechiul cît şi în Noul testament se întîlnesc numeroase 
contradicții. Ele sînt o dovadă incontestabilă că Biblia nu este 
infailibilă ; îmi permit să prezint aici unele din aceste contradicții, 
deşi ele nu reprezintă decît un număr infim din totalul acestor 
contradicții. 

Într-un alt capitol am atras atenţia cititorului asupra contra- 
dicţiilor dintre cartea a doua a lui Samuil, XXIV, şi cartea întîi 
a Cronicilor, XXI, 1. În unul din aceste texte se spune că numără- 
toarea populației a fost întreprinsă de David din porunca lui 
dumnezeu, iar în altulcă ea a fost făcută din porunca satanei. 
Aceste două texte ar putea fi considerate perfecte numai în cazul 
cînd dumnezeu şi satana ar fi una şi aceeaşi persoană. 

lată o serie întreagă de asemenea texte contradictorii puse 
față în față, pentru a înlesni compararea lor: 


„Însă inima lui David s-a zbă- „Fiindcă David făcuse fapte 
tut în el după ce a numărat bune în ochii domnului şi nu se 
poporul. Apoi David a grăit  depărtase niciodată în toată 
către domnul: «Păcătuit-am viața lui de ceea ce tot el îi 
foarte întru ceea ce am făp-  poruncise, afară de pricina cu 
tuit»* Urie Heteul“ 


(II Samuil, XXIV, 10) (1 Reg. XV, 5) 


* Reproducem aici cîteva fragmente dintr-o carte care nu aparţine 
nicidecum unui ateu, ci unui preot creștin, unui pastor unitarian arnerican, 
profesor la seminarul teologic pentru predicatori din Boston (America de 
Nord). Acest preot a ajuns la concluzia că trebuie să se renunțe la cea mai 
mare parte din Biblie, recunoscînd că cea mai mare parte a ei nu corespun- 
de de loc învăţăturii creştine. El dezvăluie aceste contradicții, afirmînd că 
mai bine de 10.000 de pasaje din Biblie oferă posibilitatea unor interpretări 
diferite. El însuși, ca şi mulţi alţi preoţi, îşi dă seama cît de neîntemeiată 
este învăţătura biblică, dar îi lipsește hotărîrea de a rupe cu ea. Socotirmn 
util să reproducem unele fragmente mai importante din cartea acestui autor 
despre contradicţiile din Biblie. 

Pe de o parte, vedem că David a păcătuit făcînd numărătoa- 
rea populaţiei în Izrael, pe de alta ni se spune că David niciodată 
nu a săvîrşit vreun păcat, cu excepţia răpirii soției lui Urie Heteul. 


„lar după acestea, dumnezeu 

a pus la încercare pe Avraam“ 
(Facerea, XXII, 1) 

„Tu m-ai copleşit, doamne, 

şi eu m-am lăsat copleșit“ 


(Ieremia, XX, 7) 


„Nimeni să nu zică atunci cînd 
este ispitit: De la dumnezeu mă 
ispitesc pentru că dumnezeu 
nu poate să fie ispitit de rele 
şi el însuşi nu ispiteşte pe 
nimeni“ 


(Ep. Iacob, I, 13) 


Pe de o partc, ni se povesteşte cum dumnezeu a ispitit pe 
unul şi pe altul, iar pe de altă parte se spune că el nu a ispitit 
pe nimeni. După Ieremia, vedem că el nu numai că ispiteşte pe 


oameni, dar îi şi înşală. 


„Pămîntul rămîne de-a pururi“ 


(Ecl. I, 4) 


„Tu ai întemeiat pămîntul pe 
taracii lui, aşa ca să nu se cla- 
tine în veac şi în veşnicie“ 


(Psalm 104, 5) 
şi încă: 


„Ilie s-a suit la cer într-un 
vîrtej de vint“ 


(II Reg. 2, 11) 


„Oricine care este născut din 
dumnezeu nu săvîrşeşte păcat... 
şi nu poate să păcătuiască fiind- 
că este născut din dumnezeu“ 
(Ep. I. loan, III, 9) 
şi încă: | 
„Şi a luat (Noe) din toatevieţui- 
toarele curate, şi din toate 
păsările curate, şi le-a adus, 
ardere-de-tot, pe  jertfelnic. 
Şi a mirosit dumnezeu mirosul 
cu bună mireasmă şi a zis 
dumnezeu în cugetul său: de 
acum înainte nu voi mai bles- 
tema pămîntul din pricina omu- 
lui...“ 


(Facerea VIII, 20—21) 

„Stihiile, arzînd, se vor des- 
face, şi pămîntul şi lucrurile 
de pe el vor arde de istov“ 

(II Petru, III, 10) 
»Ele (pămîntul şi cerul) vor 
pieri, dar tu rămiîi“ 


(Ep. evrei, I, 11) 


„Nimeni nu s-a suit în cer, 
fără numai cel ce s-a pogorit 
din cer, fiul omului, care este 
în cer“ 


(Ev. loan, III, 13) 


„Nu este om care să nu păcă- 


tuiască“ 

(I. Reg. VIII, 46) 
„Nu este un om drept pe pămînt 
care să facă binele şi să nu 


păcătuiască“ 
(Ecl. VII, 20) 


„Căci ţie nu-ţi plac jertfele; 
altfel ţi le-aş fi dat; arderile- 
de-tot nu le binevoieşti“ 
(Psalm 51, 18) 
„M-am săturat de berbecii ar- 
derilor-de-tot şi de grăsimea 
viţeilor graşi... şi de ţapi...“ 
(Isaia I, 11) 
„Cu ce să mă înfăţişez înaintea 
domnului şi cum să mă plec 
înaintea dumnezeului celui prea 


„Ci să aduceți  ardere-de-tot 
întru miros de bună mireasmă 
domnului“ 

(Numeri, XXVIII, 27) 
„Aducînd domnului ardere-de- 
tot, jertfă arsă în foc întru 
miros de bună mireasmă: trei- 
zeci viței din cireadă, doi 
berbeci, paisprezece miei de 
cîte un an“... 


(Numeri, XXIX, 13) 


înalt?... Dar are domnul vreo 
plăcere pentru miile de ber- 
beci şi pentru zecile de mii 
de pîraie de untdelemn?... 
Ceea ce dumnezeu cere de la 
tine: să fii drept, să iubeşti 
milostivirea şi cu smerenie să 
umbli înaintea domnului dum- 
nezeului tău!“ 


(Miheia, VI, 6—8) 


Comparaţi, de asemenea, următoarele texte: 


„Nu este nici un întuneric 
şi nici o negureală ca să se 
ascundă acolo cei ce lucrează 


fără delegea“ 
(lov, XXIV, 22) 
„Atunci a prins de la el David 
o mie de care de luptă, şapte 
mii de călăreți“ 
(1 Cronici, XVIII, 4) 
„Şi pe cei cinci fii ai lui Merab, 
fiica lui Saul“ 
(II Samuil, XXI, 8) 
„Cei ce erau cu mine au văzut 
într-adevăr lumina, dar n-au 
auzit vocea celui care îmi vor- 
bea“ 


(Faptele apostolilor, XXII, 9) 


„Pe dumnezeu nimeni nu l-a 
privit vreodată...“ 

(I Ep. Ioan, IV, 12) 
»Şi domnului i-a părut rău de 
prăpădul care zisese că-l va 
slobozi peste ei, şi nu l-a mai 


slobozit“ 
(loan, III, 10) 


„Eu, domnul, am grăit, şi 
toate se vor întîmpla, şi le 
voi adeveri, nu le voi trece 


cu vederea“ 


(lezechil XXIV, 14) 


..Şi s-a ascuns Adam şi femeia 
lui de fața domnului dumnezeu 
printre pomii grădinei“ 


(Facerea III, 8) 


„Şi David i-a luat o mie şapte 
sute de călăreţi şi douăzeci de 
mii de piotaşi“ 

(II Samuil, VIII, 4) 
„fiica lui Saul n-a avut nici un 
copil pînă cînd a murit“ 

(II Samuil, VI, 23) 
„lar bărbaţii care mergeau cuel 
pe cale au stat locului înmăr- 
muriţi, căci glasul îl auzeau, 
dar nu vedeau pe nimeni“. 

(Faptele apostolilor, IX, 7) 

„Am văzut pe dumnezeu față 
către față“ 


(Facerea XXXII, 31) 


„Căci eu sînt domnul şi nu 
m-am schimbat...“ 


(Maleahi III, 6) 


„La care nu este schimbare, 
sau umbră de mutare“ 


(Ep. Iacob, I, 17) 


În Biblie întîlnim nu mai puţin de 14 pasaje în care se vorbeşte 


despre căința lui dumnezeu. 


„Pe Iacob l-am iubit, iar pe 

Esau l-am urît“ 
(Ep. către Romani, IX, 13) 
(vezi versetele 10—18) 

„Căci dumnezeu nu caută la 
fața omului“ 


(Ep. către Romani II, 11) 

„trimbiţa va suna şi morții „cel ce pogoară în împărăţia 
se vor scula fără stricăciune“ morții nu mai vine înapoi“ 


(I Corinteni, XV, 52) (lov, VII, 9) 


Variante ale celor zece porunci. Oricine studiază mai atent 
Biblia ştie că cele zece porunci nu numai că sînt reproduse în 
trei locuri diferite, dar şi sub două forme diferite. Aceste variante 
diferă atît de mult între ele, încît nu există posibilitatea de a le 
identifica. Pentru o mai bună comparare, înfățişez alăturate cele 
două variante ale poruncilor. 

l. Să nu ai alți dumnezei afară de mine. 

1. Tu nu trebuie să te închini la alt dumnezeu, fiindcă domnul 
care se chiamă „Riîvhnitorul“ într-adevăr este dumnezeu rivnitor. 

2. Să nu-ţi faci ţie chip cioplit şi nici un fel de asemănare 
cu cele ce sînt în cer. 

2. Să nu-ţi faci ţie chipuri turnate idoleşti. 

3. Să nu iei în deşert numele domnului dumnezeului tău. 

3, Să ţii sărbătoarea azimelor. 

4. Adu-ți aminte de ziua Sîmbetei ca să o sfinţeşti pe ea. 
Şase zile lucrează şi fă toate lucrurile tale. lar ziua a şaptea este 
Sîmbăta, ziua domnului dumnezeului tău. Să nu lucrezi în ea 
nici un lucru, 

4. Şase zile lucrează, iar în ziua a şaptea odihneşte-te; chiar 
în vremea aratului şi a seceratului să te odihneşti. 

5. Cinsteşte pe tatăl tău şi pe mama ta. 

5. Să ţii de asemenea şi sărbătoarea săptămiînilor, sărbătoarea 
pîrgăi la secerişul grîului şi sărbătoarea culesului, la sfîrşitul 
anului. 

6. Să nu ucizi. 

6. De trei ori pe an să se înfățişeze înaintea domnului dum- 
nezeului lui Izrail toţi cei de parte bărbătească din norodul tău. 

7. Să nu fii desfrînat. 

7. Să nu aduci sîngele jertfei mele cu pîne dospită. 

8. Să nu furi. 

8. Să nu fie păstrată de seara pînă dimineaţa jertfa sărbă- 
torii paştelui. 

9. Să nu mărturiseşti strîmb împotriva aproapelui tău. 

9. Fruntea pîrgăi din țarina ta să o aduci în casa domnului 
dumnezeului tău. 

10. Să nu pofteşti casa aproapelui tău. 

10. Să nu fierbi iedul în laptele mamei sale. 

Din aceste două variante a intrat în uz numai prima, adică 
cea din capitolul al XX-lea al Facerii şi din capitolul al V-lea 
al Deuteronomului, cu toate că în capitolul al XXXIV-lea al 
Ieşirii se spune clar că tocmai cea de-a doua formă este cea dată 
de dumnezeu lui Moise şi a fost scrisă de acesta după porunca lui 
dumnezeu pe tablele de piatră drept „cuvinte ale legămîntului“, 


sau cele „zece porunci“. 

ANEXA a II-a 


Legendă scrisă pe şapte table. 
Din biblioteca lui Assurba= 
nipal*. 


DIN LEGENDELE DESPRE ÎNCEPUTUL LUMII 


I. Haosul iniţial 


Cînd sus în slavă cerurilor nu li s-a dat încă nume 
Şi nici jos sărbătorile (?), nu aveau nume, 

Trăia numai Apsu cel dintîi, părintele lor, 

Mummu şi Tiamat, cea care a născut pe toţi zeii. 
Apele lor se uneau laolaltă... 

Cîmpuri încă nu erau, smîrcuri nu se întîlneau. 

Nu era încă nici un zeu. 

Atunci au fost zămisliţi zeii în ceruri, 

Lamu şi Lahamu au căpătat viaţă... 

Vreme a trecut multă... apoi Anşar şi Kişar... 

Şi Anu, fiul lor, cîrmuitorul (au fost zămisliți)... 
S-au adunat apoi marii zei — 

Şi Tiamat, Apsu (şi Mummu) erau tulburaţi... 

Şi a strigat Apsu, tatăl măreţilor zei, 

Grăind către Mummu, înlocuitorul său: 

»0, Mummu, credinciosul meu, bucuria inimii mele, 
Hai să ne apropiem de Tiamat!“ 

Au păşit ei şi s-au închinat în faţa lui Tiamat 

Şi au ţinut sfat împotriva fiilor lor, zeii. 

Apsu a deschis gura şi a grăit către 

Strălucitoarea Tiamat. 

El a glăsuit: 

„»(Toate) faptele lor sînt împotriva mea, 

Nu-mi dau pace nici ziua, nici noaptea nu pot să adorm... 
Vreau să-i nimicasc, să curm drumurile lor! 
Vaietele noastre vor înceta şi vom dobîndi pacea“. — 
Auzind Tiamat acest cuvînt, 

S-a mîniat, a strigat plină de obidă 

Şi, speriindu-se (de moarte), zbătîndu-se în amărăciune, 
Şi-a pus în gînd un lucru rău: 

»Toate cîte le-am făcut noi, le vom dărîma tot noi, 
Fie-le calea plină de nefericire, 


* Reprodusă după culegerea „Lumea veche în capodoperele literaturii 
ei“, partea Į 

Iar noi vom împărăţi în veci“...* 


Zbuciumâîndu-se, uneltind, neavînd linişte nici ziua, nici noaptea, 
Se găteau ei de luptă, cuprinşi de turbare... 

Iar mama Hubur**, care le făcuse pe toate, 

A împărţit arme de neînvins, a zămislit balauri uriaşi 

Cu dinţi ascuţiţi care nu ştiu ce e cruțarea 

Şi a turnat în trupurile lor nu sînge, ci venin. 

A înveşmîntat în groază aceşti monştri turbaţi, 

I-a învăluit într-o vîlvătaie înspăimâîntătoare şi i-a ridicat în slăvi. 
Toţi cei ce-i vedeau se prăpădeau de spaimă, 

Trupurile li se înţepeneau şi nu o luau la fugă (?). 

Ea a zvîrlit în luptă şopiîrle, balauri şi zmei, 

Pe diavolii furtunilor, cîini turbaţi, oameni-scorpioni, 

Vînturi puternice, oameni-peşti şi berbeci, 

Toţi neînfricaţi şi cu arme necruțătoare... 

Dintre zeii cei dintîi născuţi de ea, care se strînseseră în jurul ci, 
Ea l-a înălțat pe Kingu, l-a pus stăpînitor, 

Pentru ca să ducă armatele la luptă, să conducă oştirile, 
Pentru ca să scoată sabia şi să îndemne la luptă. 

Dîndu-i conducerea luptelor, 

Ea l-a înveşmîntat în straie împărăteşti (?): 

„Te-am chemat, peste mulțimea zeilor te-am numit stăpîn, 
Stăpînirea asupra zeilor ţi-am încredinţat-o! 

Fii mare, tu, singurul meu soţ, 

Anunnaki vor lăuda numele tău“ 

I-a dat tablele sorții, i le-a aşezat pe piept: 

„Voința ta va fi neînfrîntă, cuvîntul tău va fi de nestrămutat!“ 


(Mai departe urmează povestirea, pe alocurea foarte prost 
păstrată, în care se arată cum zeii cerului, aflînd despre pregă- 
tirile lui Tiamat, s-au adunat la sfat şi şi-au încredinţat soarta 
tînărului zeu al Babilonului, Marduk, pe care l-au proclamat 
regele lor). 


II. Preaslăvirea lui Marduk 


Ei i-au sortit lui Marduk, răzbunătorul lor, următoarele: 
I-au pregătit un palat împărătesc 

Şi el s-a aşezat pe tron ca stăpînitor, în faţa părinților săi. 
„Tu eşti cel mai slăvit dintre toţi zeii, 

Neasemuită îţi este ursita, cuvîntul tău ca şi al lui Anu!... 
De acum înainte neînfrîntă să fie voinţa ta, 

Prin puterea ta să înalţi şi să prăbuşeşti pe oricine, 

De nestrămutat să fie porunca ta... 

Nimeni dintre zei nu ţi se va împotrivi... 


* Mai departe textul prezintă mari lacune; se vede, totuşi, că primul 
plan de atac nu a reuşit, iar forţele răului au început să se pregătească ae 
o nouă luptă. 

** Poreclă a lui Tiamat. 

O, Marduk, tu eşti singurul nostru sprijin, 

Îţi încredinţăm stăpînirea întregii lumi. 

n adunare mare va fi cuvîntul tău, 

Sabia ta neînvinsă, duşmanii tăi nimiciţi, 

Cine ți se încredinţează ţie îşi cruţă viaţa. 

Dacă un zeu urzeşte ceva rău, scoate-l din rîndul celor vii!“.,, 


Apoi s-au bucurat şi au strigat: 

„Rege ne este Marduk!“ 

Şi i-au dat sceptru, tron şi stăpînire 

Şi sabia neînvinsă pentru a răpune pe duşmani. 


III. Lupta lui Marduk cu Tiamat 


El şi-a încordat arcul şi a făcut din el arma sa, 
A dus sulița la umăr, pentru a o arunca (?), 
A apucat paloşul (?) cu dreapta sa, 
Arcul şi tolba şi le-a prins la briîu. 
În faţa sa ţinea un fulger, 
Care-i învăluia trupul în flăcări pîlpiitoare; 
A făcut o plasă pentru a o încîlci în ea pe Tiamat, 
A dat-o celor patru vînturi să o ţină, pentru ca nimeni 
să nu poată scăpa; 
La miază-zi şi miază-noaptsz, soare-răsare şi soare-apune, 
El a întins plasa dăruită de tatăl său, Anu. 
Și a făurit vîntul rău Imhullu, Vîntul de miază-zi şi Uraganul, 
Vîntul împătrit şi Vîntul înşeptit, Vîntul înviîrtit şi Vîntul 
prăpădului. 
Şi a dat drumul celor şapte vînturi pe care le-a făcut. 
Ele porneau după el pentru a umple de spaimă sînul lui Tiamat. 
Apoi a luat el furtuna, arma sa cea grozavă, 
S-a urcat în car, pe vîntul neînvins al furtunii, 
A înhămat la el patru cai şi le-a pus friîu: 
Pe Ucigătorul, Necruţătorul, Aducătorul de potop şi pe Înaripatul. 
Muşcătura lor e înveninată, 
Ei ştiu să alerge, ştiu să nimicească... 
Veşmîntul lui era vijelia şi s-a învăluit în groază, 
Cu strălucirea mîniei şi-a încins fruntea, 
S-a pornit la drum, s-a năpustit pe poteca sa, 
Către sălaşul lui Tiamat, către ea cea turbată şi-a îndreptat faţa sa... 
Cum îl zări pe Marduk, Kingu începu să se codească în drumulsău, 
Mîndria lui se irosi, gîndurile i se înnegurară; 
Cum îl zăriră pe regele viteaz zeii, ajutoarele lui Kingu, 
Începură să-şi rărească rîndurile în jurul lui. 
Numai Tiamat stătea, fără să-şi întoarcă spatele, 
Şi rostea cuvinte de îndemn la răscoală... 
Atunci stăpînul a dezlănţuit furtuna, cumplita sa armă, 
Și a trimis la turbata Tiamat ca să-i spună: 
„le-ai îngîmfat şi ai uneltit, 

Ai trimis răul împotriva părinţilor mei, a zeilor! 

Oştile tale sînt înarmate, armele sînt de partea ta, 

Aşadar, iaşi să ne luptăm unul cu altul!“ 

Auzind aceste cuvinte, Tiamat îşi pierdu minţile 

Si răcni sălbatic ca o turbată. 

Pînă în temelii se clătinară adîncurile ei... 

Rosti un legămâînt, bolborosi un descîntec, 

Și zeii luptelor vrăjiră armele ei... 

Şi atunci s-au înfruntat Tiamat şi Marduk cel înțelept între zei, 

Se aruncară în luptă, se năpustiră în bătălie. 

Atunci şi-a desfăcut stăpînul plasa şi a prins-o, 

Aruncînd asupra ei Vîntul vijelios care alerga în urma lui. 

Tiamat îşi deschise cît putu mai larg gura ei, 

El îi zvîrli în gură Vîntul vijelios şi ea nu putu să-şi mai 
strîngă fălcile; 

El îi îndesă în trup vînturi vijelioase. 

Adîncurile ei fremătară, gura i se rupse; 

El ridică cuțitul şi îi ciopîrţi trupul, 

Îi tăie măruntaiele, îi străpunse inima, 

O legă şi puse capăt vieţii ei, 

Stîrvul i-l aruncă şi călcă peste el... 

Iar zcii, ajutoarele ci, care erau prin preajma-i, 

Se cutremurară, se înspăimîntară şi se înturnară, 

Voind să fugă, să-şi salveze viaţa, 

Dar nu scăpară, nu putură fugi şi fură prinşi. 


IV. Facerea lumii 


Atunci se odihni stăpînul şi privi la stîrvul ei. 

Şi îi veni în minte un gînd înţelept, să împartă trupul lui Tiamat. 

El o tăie în două părţi ca pe un peşte. 

O jumătate o ridică în sus şi acoperi cu ea cerul de sus, 

Fătu în ca zăvoare şi puse straje, 

Poruncindu-le să bage de seamă ca să nu dea drumul apei 
din cer. 

Străbătu cerul şi privi cuprinsurile lui, 

Apoi ajunse în faţa oceanului, lăcaşul lui Ea. 

El, stăpînul, măsură adîncurile și temeliile oceanului 

Şi ridică palatul E-şarra*, după modelul oceanului. 

În palatul E-şarra, zidit în chip de cer, 

I-a aşezat pe Anu, Enlil şi Ea** 

Să trăiască în oraşele lor* **. 

El a ridicat lăcaşuri în care să sălăşluiască marii zei 

Pe stăvilarul cerului“**** a pus luminători, chipurile lor, 


tito 
? 


* Palat ceresc, lăcaş al zeilor. 
** Treimea principalilor zei antici, la care se închinau oamenii încă în 
epoca „civilizaţiei sumeriene. 
În cer, ca şi pe pămînt, fiecare zeu îşi avea un oraş al lui, în 
care se afla un templu consacrat lui. 
was: adică planetele. 
mati+ Stăvilarul cerului — constelația zodiacului. 

A hotărît anul şi a însemnat hotarele, 
Fiecăreia dintre cele douăsprezece luni i-a hărăzit cîte trei 
stele*, 
A hotărnicit zilele anului, 
A statornicit un loc trainic pentru Nibiru** ca să desluşească 
curgerea lor, 
Să nu fie greşeală şi luminătorii să nu rătăcească, 
A întemeiat locuri anume pentru Enlil şi Ea. 
A deschis cerul de ambele părţi, 
A durat la dreapta şi la stînga porţi masive, 
În adîncurile ei (ale lui Tiamat) a aşezat Polul nord, 
A aprins Nannara (luna) şi i-a încredinţat noaptea, 
Numind-o paznic al nopţii, pentru ca ea să însemne zilele: 
„La începutul lunii vei răsări deasupra pămîntului, 
Cu coarnele tale vei străluci şi vei însemna astfel şase zile, 
În a şaptea zi vei arăta numai o jumătate de tiară, 
lar în a patrusprezecea, două jumătăți***, | 
(Urmează un text mai prost păstrat şi în care se povesteşte 
despre facerea soarelui şi stabilirea drumului lui, despre crearea 
Babilonului ceresc şi despre facerea pămîntului, plantelor şi 
animalelor din cealaltă jumătate a trupului lui Tiamat; după 
aceasta Marduk purcede la facerea omului. Şi atunci l-a îndemnat 
pe el inima să facă un lucru bun). 


Şi-a deschis gura şi a grăit către Ea, 

Mărturisindu-i ce avea pe inimă: 

„Vreau să-mi adun sîngele meu, să iau un os al meu, 
Să-l fac pe om... 

Îl făuresc pe om pentru ca el să trăiască pe pămînt, 
Iar oamenilor le poruncesc să slujească zeilor...**** 


* Probabil că a existat cîndva o împărțire a lunii în trei părți. 

**Nibiru — planeta Marduk — Jupiter, al cărei drum aproape 
coincide cu o elipsă. 

*** Discul lunii — tiara zeului lunar Nannara (Sina). 

**ż*+* Descrierea sfirşitului creaţiei nu s-a păstrat destul de bine. 


361 


ANEXA a III-a 


Din Legenda lui Ghilgameş 
(biblioteca lui Assurbanipal), 
Tabla XI. Istoria potopului 
povestită lui Ghilgameş de 
strămoşul lui, Ut-Napiştim, 
care s-a salvat de prăpădul 
general şi care după potop a 
devenit nemuritor. 


LEGENDA POTOPULUI (DUPĂ GIHILGAMEŞ$) 


Ghilgameş spuse către sihastrul Ut-Napiştim: 

»0, tu, Ut-Napiştim, privesc la tine, 

Chipul tău nu e înfiorător, îmi eşti asemenea. 

Îmi semeni şi nu te deosebeşti de mine. 

Inima ta tresare cînd te avînţi în luptă, 

Ca toți ceilalți, tu dormi pe spate! 

Pentru ce, atunci, eşti atît de preamărit şi-ai intrat 
în rîndurile celor nemuritori?“ 

A dat glas Ut-Napiştim către Ghilgameş. „Îţi voi 
dezvălui, Ghilgameş, o taină, 

Taina zeilor ţi-o voi povesti: 

Cunoşti vechiul oraş Şurippac, 

Ce se află în apropierea Eufratului, 

Oraş străvechi, în care locuiesc zeii. 

Inima lor, a marilor zei, i-a îndemnat să trimită potopul asupra lui. 

Erau printre ei tatăl lor Anu, 

Bel, războinicul, sfetnicul lor, 

Ennughi, căpetenia lor, 

Şi Ninib, vestitorul lor. 

Ea, cel mai înţelept, trona peste ei; 

Cuvintele lor el le repeta zaplazului de trestie: 

„Zaplaz! Zaplaz! Ogradă! Ogradă! 

Ascultă, Zaplaz! Înţelege, Ogradă! 

Omule din Şurippac, fiul lui Ubar-Tutu, 

Dărîmă-ţi casa şi fă-ţi o corabie, 

Lasă bogăţiile şi gîndeşte-te la viaţă, 

De dragul vieții urăşte bogăţiile, 

ncarcă în corabie sămînța întregii vieţi. 

Măsoară mărimea ei, 

Mărimea corăbiei pe care o vei face, 

n aşa fel ca lățimea şi lungimea să fie deopotrivă! 

Numai atunci o yei putea lăsa pe mare!“ 

Eu am înțeles şi m-am rugat lui Ea, stăpînului meu: 
»O, tu, stăpînitorul meu, tot ceea ce ai spus tu 

A pătruns în inima mea şi voi îndeplini totul, 

Dar ce voi spune mulţimii şi bătrînilor?* 

Ea şi-a deschis gura şi mi-a răspuns, 

Mie, slugii sale, i-a răspuns aşa: 

„lată ce vei spune mulţimii şi bătrînilor: 

— Bel mă urăște şi nu voi mai trăi în oraşul vostru, 
Pe pămîntul lui Bel nu voi mai pune piciorul, 

Voi coborî spre ocean şi voi trăi cu Ea, stăpînul meu, 
Iar asupra voastră el va trimite belşug de apă, 

Prăpăd în rîndul păsărilor şi peştilor, 

Va trimite peste voi o ploaie murdară“. 

Numai ce s-a luminat de ziuă, că am şi început să lucrez, 
În a cincea zi am terminat planurile: 

Pereţii trebuiau să fie de o sută douăzeci de coți, 

Iar întinderea acoperişului de asemenea de o sută douăzeci, 
Am statornicit contururile şi după aceea le-am desenat; 
Cu şase straturi am căptuşit vasul, 

În șapte părţi am împărţit coverta, 

Iar interiorul lui, în nouă. 

La mijloc am pus stîlpi de sprijin, 

Am făcut cîrmă şi tot ce trebuia, 

Am vărsat pe fund şase măsuri de smoală, 

Am mai vărsat pe fund trei măsuri de păcură; 

Hamalii mi-au adus trei măsuri de untdelemn: 

O măsură am oprit-o pentru sfinta jertfă, 

Pe celelalte două barcagiul le-a pus bine. 

Am tăiat vite pentru norod, 

În fiecare zi omoram cîte un ţap, 

Pe care îl adăpam cu apă, 

Cu sucuri de poame, vin şi untdelemn; 

Am întins un praznic ca în ziua de Anul nou, 

Am deschis magaziile și am scos de acolo vinul preţios, 
Înainte de apusul soarelui corabia era terminată. 

Au adus dulgherii un catarg pentru vas 

Și am încărcat pe corabie tot ce aveam, 

Am încărcat tot ceea ce aveam de argint, 

Am încărcat tot ceea ce aveam de aur, 

Am încărcat tot ceea ce aveam sămînţă a vieţii, 

„Am închis în corabie și pe rude mai îndepărtate şi pe cei din familie, 
Vitele cîmpului şi fiarele cîmpului, pe toate le-am încărcat. 
Șamaş mi-a sorocit ceasul: 

— În seara beznei, stăpînitorul va trimite apele necurate. 
Intră înăuntrul corăbiei şi zăvoreşte ușa. 

Venit-a oare ceasul statornicit? 

În seara beznei, stăpînul a revărsat ape necurate; 

Mă uitam la chipul zilei 

Şi m-am speriat de acest timp. 

M-am urcat pe corabie şi am închis uşa, 

Am încredințat corabia cu toată încărcătura 

Luntrașului Puzur-Bel, ca să o conducă. 

Numai ce s-a făcut lumină, 

Că din adîncurile cerului s-a ridicat un nor întunecos, 

Şi Adad urla în el, 

Nabu şi Țar au trecut înainte; 

Solii străbăteau munţi şi cîmpii; 

Nergal a frînt catargul. 

Ninib trecea, trăgînd lupta după sine; 

Anunnaki a adus făclii, 

Cu focurile lor luminau pămîntul. 

Tunetul lui Adad umplea cerul, 

Tot ce era strălucitor se înnegură. 

Nu se mai vedea frate pe frate, 

În cer oamenii nu puteau să se recunoască unii pe alţii, 

Zeii se temeau de potop, 

Fugeau și se înălțau în cerul lui Anu, 

Unde stăteau ca cîinii, culcați pe lîngă pereți. 

Iştar, zeița, striga ca un salahor de rînd, 

Cu glas fermecător împărăteasa zeilor ofta: 

„Praful să se aleagă 

De ziua în care 

Eu am vorbit rău în faţa zeilor, 

Pentru că am vorbit cu răutate în fața zeilor, 

Ca să-i nimicesc pe oameni şi să le trimit potopul. 

Oare eu am crescut cu dragoste poporul meu 

Ca el să umple apele ca puii de peşte?“ 

Din cauza lui Anunnac, zeii plîngeau împreună cu ea, 

Zeii erau abătuţi şi lăcrămau, 

Ţineau buzele strînse şi trupul le fremătă. 

Şase zile şi şase nopţi s-au preumblat vîntul şi apele, uraganul 
stăpînea pămîntul. 

La începutul zilei a şaptea, uraganul slăbi, 

El, care se luptase ca un războinic. 

Marea se linişti, vîntul se ostoi, potopul se curmă. 

Am privit spre mare: nici un glas nu se auzea, 

Toată suflarea omenească se înecase în noroi; 

Apele treceau de acoperișuri! 

Am deschis fereastra, ziua îmi lumină chipul, 

Fram înnebunit, stăteam şi plîngeam, 

Pe obrajii mei şiroiau lacrimile. 

Privii spre lume, spre întinsul de ape, 

Şi zării un ostrov cale de 12 zile. 

Corabia se apropie de muntele Nizir, 

Muntele Nizir însă nu lăsă să se apropie vasul. 

Şi nici în ziua a doua, nici în a treia nu-l lăsă, 

Nici în a patra, nici în a cincea, nici în a şasea. 

În ziua a şaptea 

Am luat un porumbel şi i-am dat drumul afară. 

Porumbelul a zburat şi, 

Negăsindu-şi nici un loc, s-a întors. 

Am luat o rîndunică, i-am dat drumul afară. 

A zburat rîndunica, 

Dar, negăsindu-şi nici ea un loc, s-a întors. 

Am luat apoi un corb şi i-am dat drumul afară. 

Şi-a luat corbul zborul şi a văzut cum apele se retrăgeau, 

El a mîncat, a zburat de colo, colo, croncănind şi nevoind 

să se întoarcă. 

L-am lăsat în plata domnului, am săvîrşit libaţiunea 

Şi jertfă am înălţat pe vîrful muntelui, 

Patrusprezece jertfelnice am ridicat, 

Mirt, cedru şi trestie am aşternut sub ele. 

Zeii simţiră mirosul, 

Ei simțiră mirecasma cea bună, 

Şi ca muştele se adunară de-asupra celui care aducea jertfă. 

Numai împărăteasa zeilor a alergat în goana mare, 

Podoabele le-a înălţat pe care i le făcuse Anu: 

»O, zeilor, voi cei ce sînteţi aici, nu voi uita niciodată 

i salba mea de lapislazuli, 

După cum nici aceste zile nu le voi uita şi totdeauna mi le 
voi aduce aminte! 

Zeii să se apropie de jertfă! 

Dar Bel să nu se apropie de ea! 

Pentru că el nu s-a gîndit şi a pus la cale potopul, 

Iotărînd pizirea oamenilor mei! 

Numai că zeul Bel alergă, 

VăZh corabia şi se aprinse de mînie, 

Se aprinse ca focul împotriva lui Ighiga: 

„A scăpat vreun muritor? 

Omul nu trebuie să trăiască printre ruine!“ 

Ninib deschise gura 

Şi glăsui către eroul Bel: 

„Cine, în afară de Ea, a făurit lumea? 

Singur Ea ştie totul“. 

Ea deschise gura 

Şi glăsui către eroul Bel: 

„Tu, înţeleptule între zei, războinicule, 

Cum de nu te-ai gîndit cînd ai pus la cale potopul? 

Păcatul pune-l pe umerii păcătosului! 

Vina dă-o pe cel vinovat! 

Dar cugetă înainte de a-l nimici! 

De ce ai trimis potopul? 

Mai bine ai fi trimis un leu să-i mănînce pe oameni! 

De ce ai trimis potopul? 

Mai bine ai fi trimis un leopard să-i mănînce pe oameni! 

De ce ai trimis potopul? 

Mai bine ai fi trimis foamea să pustiiască pămîntul! 

De ce ai trimis potopul? 

Să fi trimis mai bine ciuma să prăpădească pămîntul! 

Nu am dezvăluit oamenilor taina marilor zei, 

Înţeleptule, eu le-am trimis somnul şi somnul le-a dezvăluit taina“. 
Zeii cerură sfatul lui Bel; 

Bel se urcă pe corabie, 

Mă luă de mînă şi mă ridică în slăvi 

Şi pe nevasta mea o înălţă el şi ne puse alături; 

Feţele noastre le atinse, se aşeză între noi şi ne binecuvîntă: 
„Înainte Ut-Napiştim era muritor, 

Acum şi el şi soţia lui sînt asemănători nouă, nemuritori. 
Să trăiască Ut-Napiştim departe, la gura rîurilor!“ 

M-au luat şi m-au aşezat la gura rîurilor. 


ADNOTĂRI 


1 Mahomed (în limba arabă Muhammed). Potrivit legendelor 
religioase, Mahomed a fost întemeietorul islamismului, religia 
musulmanilor. El s-ar fi născut la sfîrşitul secolului al VI-lea în 
Arabia; în tinereţe conducea caravanele negustorilor, apoi, însu- 
rîndu-se cu o negustoreasă avută, s-a îmbogăţit şi a început să se 
afirme printre arabi ca proroc, propovăduind o nouă învăţătură 
religioasă. La început a propovăduit în oraşul Mecca, dar nu s-a 
înțeles cu negustorimea localnică şi, în anul 622, a fugit în alt 
oraş arab, Medina (musulmanii numără anii de la această fugă 
legendară pe care o numesc Hegira). La Medina, Mahomed a 
alcătuit în cele din urmă prima comunitate de musulmani, apoi, 
cu ajutorul armelor, a ajuns stăpînitorul Hedjazului (regiune din 
Arabia apuseană, în care se găsesc oraşele Mecca şi Medina). 
Drept anul morţii sale este dat anul 632 al erei noastre. 

Islamismul a apărut în procesul descompunerii orînduirii 
gentilice şi al formării statului feudal arab, ca o reflectare reli- 
gioasă a acestui proces, ca o consfinţire a noului sistem feudal 
de exploatare. Islamismul, ca religie, a suferit o serie de influenţe 
religioase, în special influența mozaismului şi a creştinismului, 
Care erau răspîndite într-o serie de regiuni din Arabia. Însuşi 
cuvîntul arab „islam“ înseamnă „smerenie“ şi se tălmăceşte în 
sensul „dăruirii de sine lui dumnezeu“. 

Reprezentînd ideologia feudalilor, islamismul justifică domi- 
naţia acestora. După învățătura religioasă a islamului, „califii“, 
stăpînitorii feudali din acele timpuri, erau proclamați „locţiito- 
rii lui Mahomed“ şi „reprezentanţii lui dumnezeu pe pămînt“. 
Coranul, „cartea sfîntă“ a musulmanilor, conţine legi care apără 
şi justifică exploatarea feudală a oamenilor muncii. 

Justificînd inegalitatea şi exploatarea, Coranul, în sura 
(capitolul) IV, aiata (versetul) 62, spune că trebuie să te supui 
nu numai lui Allah şi trimisului său, dar şi autorităţii celor avuţi, 
exploatatorilor. El ne învaţă că dumnezeu însuşi a statornicit 
inegalitatea juridică şi de avere între oameni şi că nu trebuie să 
te ridici împotriva acestei stări de lucruri. Coranul consfinţește 
înrobirea femeii în interesele exploatatorilor, legiferează poli- 
gamia şi portul vălului de către femei. Ritualurile complicate pe 
care islamismul le-a moştenit de la religiile străvechi şi diferitele 
„obligaţii“ religioase pe care le statorniceşte (cele cinci rugăciuni 
zilnice, postul de 30 de zile din luna ramadanului, hagialicul, 
sau pelerinajul la Mecca, şi, legată de acesta, sărbăţoarea aducerii 

de jertfe, dania către biserică etc.) sînt folosite de clasele exploa- 
tatoare în scopul consolidării stăpînirii lor. 

Islamismul, Coranul său, cu legendele despre Mahomed etc., 
constituie în mîinile exploatatorilor un instrument de asuprire a 
celor ce muncesc. Islamismul este una dintre religiile care întunecă, 
la fel ca celelalte religii, conştiinţa unor pături de oameni ai 
muncii, — 7. 

2 Buda — una dintre principalele divinităţi ale budiştilor. 
El este considerat drept întemeietorul religiei lor. După legendele 
budiştilor, cl a fost zămislit fără păcat şi născut de o fecioară la 
sfîrşitul secolului al VI-lea î.e.n. în India (biserica creştină ne 
învaţă că şi lisus a fost zămislit „fără păcat“). Buda a fost fiu 
de împărat şi se numea Siddarta (de asemenea Gautama și Sa- 
chia-Muni). La vîrsta de 29 de ani a renunţat la măririle şi plă- 
cerile pămînteşti, găsind noi căi pentru a ajunge la fericire şi 
mâîntuire, de aceea a şi primit numele de cinste „Buda“ şi „Bodi- 
satva“, adică „Luminatul“. Din acea clipă a început să propovă- 
duiască o nouă învățătură religioasă şi a organizat prima comuni- 
tate alcătuită din discipolii săi. Potrivit legendelor, Buda a murit 
la începutul secolului al V-lea î.e.n. 

Buda este o divinitate hindusă pe care adoratorii săi au 
transformat-o treptat într-o personalitate „istorică“, asemeni miti- 
cului lisus Hristos al creştinilor. Multe basme despre Buda (carc au 
luat naştere cu cîteva secole înainte de apariţia creştinismului), 
de exemplu cel despre zămislirea fără de păcat şi despre naşterea 
miraculoasă dintr-o fecioară, cel despre ispitirea în pustiu de 
către duhul cel rău sau cele în care este vorba despre diferite minuni 
făcute de Buda etc., sînt foarte asemănătoare cu basmele evan- 
ghelice de mai tîrziu despre lisus. În secolul al VII-lea, dascălul 
creştin loan Damaschin a reprodus legendele indiene despre Buda- 
Bodisatva şi despre un învăţător al lui, dîndu-le nume creştineşti 
şi transformîndu-i pe amîndoi în „sfinți“ creştini. El a ticluit 
astfel „o viaţă a prinţului indian loasaf şi a lui Varlaam“, iar 
biserica s-a grăbit să instituie în cinstea acestor „sfinţi“ imaginari 
o sărbătoare specială în ziua de 19 noiembrie. 

Brahma şi Şiva sînt două străvechi divinităţi hinduse care 
împreună cu Vişnu alcătuiesc „sfînta treime“ a hinduşilor. Dintre 
aceste trei zeități, Brahma este considerat de credincioşi dumnezeul 
suprem — creatorul şi cîrmuitorul lumii, stăpînul zeilor şi al 
oamenilor, care trăicşte în cerul superior, în rai. Şiva este cumplita 
divinitate a distrugerii, stăpînul dubhurilor rele şi al nălucilor, 
cel care aduce nenorocirile, bolile şi moartea. Vişnu, dimpo- 
trivă, este considerat bunul apărător al lumii şi al oamenilor, cel 
care vine întotdeauna cu bucurie în ajutorul tuturor. —8. 


3 Expresia „Totul curge, totul se schimbă, nimic nu stă 
pe loc“ aparţine lui Heraclit din Efes, renumit filozof grec din 
antichitate, care a trăit în secolul VI—V î.e.n. Din nefericire, 
marea sa operă filozofică n-a ajuns pînă la noi în întregime. În 
această operă, din care s-au păstrat doar fragmente neînsemnate, 
el demonstra o idee cu totul nouă pentru epoca sa, şi anume că 

în natură şi în societatea omenească totul se mişcă neîncetat, 
totul se schimbă, trecînd dintr-o formă într-alta, totul se află 
într-un proces continuu de apariţie şi dispariţie. El dă adesea 
drept exemplu torentul care curge neîncetat şi afirmă: „Nu putem 
intra de două ori în apa aceluiaşi torent, pentru că în el curge mereu 
o altă apă... Noiintrăm şi nu intrăm în unul şi acelaşi torent...“ —9. 


4 În lucrarea sa „Contribuţii la critica filozofiei hegeliene 
a dreptului“, vorbind despre religie, K. Marx observă: „...O0Omul 
creează religia, nu religia îl creează pe om. Şi anume: religia este 
conştiinţa de sine şi simțămîntul de sine al omului care sau nu 
s-a găsit încă pe sinc, sau s-a pierdut din nou... 

Mizeria religioasă este expresia mizeriei reale şi totodată 
protestul împotriva mizeriei reale. Religia este suspinul crea- 
turii chinuite, sensibilitatea unei lumi lipsite de inimă, după cum 
este şi spiritul unor orînduiri lipsite de spirit. Ea este opiu pentru 
popor. 

Suprimarea religiei, a acestei fericiri iluzorii a poporului, 
este cerința adevăratei lui fericiri“ (K. Marx şi F. Engels, Opere, 
vol. 1, E.S.P.L.P. 1957, pag. 413—414). 

V. I. Lenin, în articolul său „Socialismul şi religia“ subli- 
niază de asemenea esenţa şi rolul social al religiei: „Pe cel ce 
munceşte şi îndură lipsuri toată viaţa, religia îl învaţă să fie 
smerit şi răbdător în viaţa pămîntească, consolîndu-l cu speranţa 
în răsplata cerească... Religia este opiu pentru popor. Fa este 
un fel de basamac spiritual în care sclavii capitalului îşi încacă 
chipul lor de om, pretenţiile lor la o viaţă cît de cît demnă de 
om“ (V. I. Lenin, vol. 10, E.S.P.L.P. 1956, pag. 69, 70). — 10. 


5 Voltaire (1694 — 1178) — eminent scriitor şi filozof ilu- 
minist francez. Deşi considera toate religiile din vremea sa absurde 
şi caraghioase, propunea totuşi burgheziei să menţină religia 
pentru uzul sărăcimii satelor şi a oraşelor, ca mijloc de a o ține 
în frîu. În legătură cu aceasta, într-una din poeziile sale scrise cu 
prilejul apariţiei cărții antireligioase a unui autor anonim „Des- 
pre cei trei şarlatani“, el scria: 

„Dacă cerurilor le-ar fi lipsit augustul său chip 

Si ar fi încetat a ni-l mai arăta; 

Dacă dumnezeu n-ar fi existat, atunci ar fi trebuit născocit“. 

Într-o altă scriere, vorbind despre un scriitor francez mai 
vechi, P. Bayle (1647—1706), Voltaire se exprima astfel: „Cred 
că trebuie să facem o deosebire între popor, în sensul propriu al 
cuvîntului, şi tagma filozofilor, situați deasupra poporului. 
Este foarte adevărat că, în toate ţările, poporul trebuie ţinut 
puternic în frîu, şi dacă Bayle ar fi trebuit să conducă cinci sau 
şase sute de ţărani, atunci n-ar fi întîrziat să-l propovăduiască pe 
dumnezeu care pedepseşte şi răsplăteşte“. — 10. 

€ La evrei, numărătoarea anilor se făcea la început după 
anii cîrmuirii unor regi, după data unor importante evenimente 


politice şi de altă natură şi după sistemele cronologice greco-romane 
locale. Mai tîrziu, preoţii şi rabinii au introdus numărarea „sfîntă“ 

şi obligatorie a anilor „de la facerea lumii“, eveniment imaginar 
care ar fi avut loc cu 3.761 de ani înaintea erei noastre. Calculul 
anual al lunilor şi al zilelor se făcea în două feluri: începutul 
anului „sfînt“ era considerat luna de primăvară Nisan (martie- 
aprilie), iar începutul anului obişnuit (civil) luna de toamnă Tişri 
(septembrie-octombrie). 

La început, primii creştini foloseau şi ei unele numărători 
„păgîne“ locale: astfel, ei socoteau anii după domnia a diverşi 
consuli şi împărați romani, după anul întemeierii legendare a 
Romei etc. Paralel cu aceasta, preoţii au introdus şi sistemul 
evreiesc de numărare a anilor „de la facerea lumii“ şi „au socotit“ 
că acest „eveniment“ s-ar fi petrecut nu cu 3.761, ci cu 5.508 ani 
înainte de „naşterea lui Hristos“. Astfel s-a ajuns la divergențe de 
păreri între creştini şi mozaici cu privire la data facerii lumii. 
Divergenţele dintre cele două sisteme de numărare a anilor au 
continuat timp îndelungat pînă în secolul al VI-lea, cînd în anul 
525 călugărul roman Dionisie cel Tînăr a propus bisericii o numă- 
rătoare a anilor pur creştină şi calcularea lor de la „naşterea lui 
Hristos“. Dionisie „a calculat“ că această „naştere“ ar fi avut loc 
în anul 754 de la întemeierea Romei, sub domnia împăratului 
roman August. Toate aceste calcule, ca de altfel şi cronologia 
evreiască „de la facerea lumii“, sînt clădite pe nisip, se întemeiază 
pe reprezentările unor oameni lipsiţi de cunoştinţe ştiinţifice 
despre istoria Pămîntului. 

Sistemul cronologic propus de Dionisie s-a împămîntenit 
foarte încet: pentru prima oară a fost folosit în enciclicele papale 
de la jumătatea secolului al VIII-lea şi a devenit obligatoriu pentru 
toţi catolicii abia în secolul al XV-lea. În legătură cu aceasta, 
în secolul al XVI-lea acest sistem a fost oficial introdus în Franţa 
şi în Germania. În 1700 ţarul Petru I l-a introdus în Rusia, iar 
în 1752 a fost adoptat şi în Anglia. Însă vechiul sistem de numărare 
a anilor „de la facerea lumii“ nu a dispărut cu totul: în afară de 
evreii credincioşi, se conduc după el şi numeroşi slujitori ai bise- 
ricii, precum şi sectanțţii, în special „cei de rit vechi“. — 17. 

? Slujitorii bisericii povestesc că după moartea sau chiar 
în timpul vieţii acestor eroi ai „istoriei sfinte“, ei s-ar fi înălțat 
la ceruri. Unul dintre aceştia este Enoh, un urmaş imaginar al 
imaginarului Adam, cel dintîi om, care ar fi trăit pe pămînt 365 
de ani şi s-ar fi ridicat de viu la cer (Facerea, V, 18—24). Tot 
un astfel de personaj imaginar este şi Moise, despre care Biblia 
spune că a scăpat pe evrei din robia egipteană, le-a dat în numele 
lui dumnezeu „legea“ religioasă pe muntele Sinai şi s-a ridicat 
şi el de viu la cer. 

Legendarul proroc Ilie, despre care se spune că s-a ridicat 
la cer pe un car de foc (cartea I a Regilor, XVII; cartea a Il-a a 
Regilor, II), este în realitate vechea divinitate a ploilor, a furtu- 
nii, a recoliei şi a agriculturii venerată de locuitorii din Canaan. 
Şi azi credincioşii şi-l înehipuie pe Ilie cu aceleaşi trăsături ale 
zeului agricol al ploii şi al furtunilor, confundîndu-l cu vechea 

divinitate rusă Perun. El este sărbătorit vara, înainte de culesul 
recoltei, la 20 iulie, „Sînt Ilie“. 

lisus Hristos, a cărui înălţare la cer, după moarte, creştinii 
o sărbătoresc în fiecare an la 40 de zile după paşti, este de aseme- 
nea un personaj imaginar, născocit, care n-a existat niciodată. 
Chipul lui Hristos este copiat după chipurile unor zeități orientale 
şi greco-romane, despre care se povesteau o mulțime de legende, 
printre altele că s-ar fi născut cîndva pe pămînt printr-o minune, 
că au făcut minuni, că au propovăduit oamenilor o nouă învăţă- 
tură religioasă, că apoi au murit ca nişte mucenici, au înviat şi 
s-au înălțat la cer. lisus Hristos, adică „unsul“, nu este un personaj 
istoric, nu este întemeietorul creştinismului şi al bisericii, ci 
imaginarul „mîntuitor“ divin. — 26. 


8 Homer — legendar poet şi cîntăreţ rătăcitor din antichi- 
tatea greacă. I se atribuie paternitatea a două dintre cele mai mari 
poeme ale antichităţii: „Iliada“, în care se preamăresc isprăvile 
vitejeşti ale diferiților eroi greci sub zidurile oraşului Troia, asec- 
diat de ei şi „Odiseea“, care povesteşte aventurile legendarului 
erou Odiseu. Aceste poeme au avut la bază o serie de rapsodii 
greceşti străvechi care erau cîntate de diferiţi cîntăreţi rătăcitori,. 
Descrierea muntelui Olimp ca lăcaş ceresc al zeilor se întîlneşie 
în multe pasaje din ambele poeme. — 26. 


9 „Cabala“, adică „tradiţia“, este o doctrină religioasă mistică 
medievală, elaborată de diverşi teologi evrei. Cabaliştii susțineau 
că, pe calea extazului din timpul rugăciunilor, omul poate să se 
contopească cu dumnezeu şi că omului îi sînt accesibile şi inteli- 
gibile „tainele“ dumnezeirii şi ale îngerilor, ale facerii şi orînduirii 
lumii, căile de mîntuire, sensul tainic al Bibliei şi aşa mai departe. 
Cărţile lor principale erau „Sefer-eţira“, adică „Cartea facerii“, 
scrisă în secolul al IX-lea, şi „Zohar“, adică „Strălucirea“, apă- 
rută în secolul al XIII-lea în Spania. Conţinutul acestor cărți, 
ca şi în general al întregii „Cabale“, este o adevărată harababură 
teologică-reacţionară. — 36. 


10 O parte a populaţiei evreieşti din regatul de sud al lui 
Iuda a fost dusă în „captivitatea babiloneană“, adică exilată în 
Babilonia în anul 586 î.e.n., în urma înfrîngerii ludeii şi a capi- 
talei sale, Ierusalim, de către regele Babilonului, Nabucodonosor. 
Trăind laolaltă cu babilonenii, evreii au împrumutat de la ei 
foarte multe credinţe şi obiceiuri. Astfel, ci au cunoscut acolo mai 
îndeaproape unele legende locale despre diferiţi zei şi eroi, despre 
facerea lumii, despre căderea în păcat a oamenilor şi despre pier- 
derea nemuririi, despre potop şi despre construirea turnului Babel 
şi amestecul limbilor etc., legende pe care le-au folosit la redac- 
tarea definitivă a Bibliei. Au împrumutat de asemenea de la babi- 
loneni cîteva sărbători şi ritualuri religioase, calendarul, anumite 
cunoştinţe de astronomie, astrologia (o pseudoștiință despre pre- 
tinsa influenţă a aştrilor asupra oamenilor şi naturii şi despre 
ghicitul în stele), magia (o serie de ritualuri şi descîntece vrăjito- 
reşti pentru „lecuirea“ bolnavilor) şi multe altele. — 45. 

11 Avesta — „cartea sfîntă“ a vechilor perşi, care în unele 
locuri joacă şi astăzi rolul bibliei la persani. Avesta se compune 
din cîteva părţi şi cuprinde legende străvechi despre zei şi eroi, 
indicaţii pentru preoţi, rugăciuni şi imnuri sau reguli pentru 
credincioşi în ceea ce priveşte comportarea lor, relaţiile dintre 
ei şi atitudinea față de divinităţi etc. Avesta a fost creată treptat, 
în decurs de multe sute de ani, iar părţile sale cele mai vechiau 
luat naştere în antichitatea îndepărtată, înainte de Hristos. 
Unul dintre eroii acestei cărţi este Zaratustra sau Zoroastru, un 
legiuitor religios legendar şi întemeietorul religiei persane, care a 
trăit, chipurile, cu 1.100 de ani înainte de Hristos. — 50. 


12 Kalevala — minunată creaţie a poeziei epice populare 
carelo-finlandeze. A fost culeasă şi prelucrată de savantul Lânnrot 
(1802 —1884) din cîntecele populare carele care oglindeau traiul 
oamenilor din vechime, concepţiile lor şi poezia nordului. Eroul 
Kalevalei este cîntărețul Veinemeinen. — 51. 


13 Macarie (1816—1882), unul dintre marii dascăli obscu- 
rantişti ruşi. A fost profesor la academia teologică din Kiev şi 
Petersburg, iar din 1879 mitropolitul Moscovei. A tipărit multe 
lucrări în domeniul istoriei bisericii ortodoxe ruse şi în acela al 
teologiei dogmatice. — 56. 


14 Origen — unul dintre teologii de seamă ai creştinismului 
primitiv, scriitor bisericesc din secolul al IIlI-lca (mort în anul 
254), care a scris la timpul său comentarii la toate cărțile Bibliei. 
Printre altele a scris o critică a lucrării anticreştine a filozofului 
Celsus, şi o altă lucrare „Despre principii“. Metodie, episcopul 
oraşului Olimp din Likia, împărtăşea concepţiile lui Origen asupra 
posibilității pentru un creştin de a obţine „mîntuirea“ pe calca a 
tot felul de abstinenţe şi a unei vieţi parazitare „contemplative“, 


Teognost — unul dintre profesorii şcolii teologice din Alexandria 
de la sfîrşitul secolului al III-lea sau începutul celui de al IV-lea. 
Toţi trei — Origen, Metodie şi Teognost — împărtăşeau credința 


că îngerii ar avea corp, ar fi de natură materială şi că deci n-ar fi 
„Spirite fără trup“. — 37. 


15 Chiril din Ierusalim — cpiscop din secolul al IV-lea care, 
din cauza lăcomiei sale de bani, a fost alungat în repetate rînduri 
din Ierusalim. — 57. 

16 Dionisie Areopagitul — personaj fictiv, legendarul prim- 
episcop al oraşului Atena, care ar fi fost convertit la creştinism 
de apostolul Pavel („Faptele apostolilor“, XVII, 34). Sub acest 
nume s-a ascuns de fapt un scriitor creştin anonim de la începutul 
secolului al VI-lea, care a scris cîteva lucrări filozofice-religioase 
şi teologice foarte apreciate de slujitorii bisericii. Într-una dintre 
ele („Despre ierarhia cerească“), el descrie diferitele „ranguri“ 
îngereşti asemănătoare rangurilor de la curtea împăratului bizan- 
tin. — 57. 


17 Tabu — cuvînt polinezian care desemnează o oprelişte reli- 
gioasă şi totodată un lucru sau o acţiune interzisă. Credincioşii 

cred că încălcarea cu voie sau fără voie a opreliştei — tabu — 
atrage după sine pedepsirea vinovatului de către duhuri, zei, 
preoţi etc. Credinţele şi ritualurile legate de tabu sînt larg răspîn- 
dite în religiile popoarelor primitive. Ele se întîlnesc de asemenea 
la creştinism, mozaism şi la alte religii. Exemple de tabu: opre- 
liştea biblică de a pronunţa numele zeităţii, de a mînca „de frupt“* 
în timpul postului, de a lucra în zilele de sărbătoare şi aşa mai 
departe. Sistemul instituirii unui tabu a fost dintotdeauna folosit 
de cler şi de clasele exploatatoare ale societății pentru întărirea 
stăpînirii lor asupra maselor muncitoare. — 61. 


18 Lafargue Paul (1842—1911) — socialist francez, discipol 
şi prieten al lui K. Marx, propagandist talentat al marxismu- 
lui. După Comuna din Paris, la care a luat parte, a emigrat 
în Spania, apoi la Londra. În 1882 s-a întors la Paris, unde 
a fondat împreună cu Guesde partidul muncitoresc francez. 
În discursurile şi pamfletele sale, Lafargue a fost un neobosit pro- 
pagandist şi apărător al marxismului. Lui i se datoresc de aseme- 
nea şi o seamă de strălucite pamflete antireligioase. — 65. 


19 Tigrul — unul dintre marile fluvii ale Mesopotamiei. După 
povestirile biblice, pe malurile Tigrului şi ale Eufratului (celălalt 
mare fluviu al Mesopotamiei) s-ar fi găsit raiul. Ninive — fosta 
capitală a puternicului stat asirian din antichitate, care a fost 
distrusă în anul 607 î.e.n. de mezi şi babiloneni. Cu prilejul săpă- 
turilor făcute pe la mijlocul secolului trecut, printre ruinele Nini- 
vei a fost găsită biblioteca împăratului Asurbanipal (668—631 
î.€.n.), care conţinea, printre altele, legendele asiro-babilonene 
despre facerea lumii, despre potop etc. — 67. 


20 Alexandru Macedon (356—323 î.e.n.) — rege al Macedoniei 
(în peninsula balcanică), care a unit sub stăpînirea sa toată Grecia 
antică. A fost unul dintre cei mai mari comandanţi de oşti din anti- 
chitate. El a zdrobit puternicul imperiu persan şi a întemeiat o 
vastă monarhie. Se dădea drept fiul zeului grec Apollo. August 
(între anii 31 î.e.n. şi 14 e.n.) — împărat roman care a instituit 
definitiv în locul republicii romane imperiul, ca dictatură mili- 
tară a marilor moşieri stăpîni de sclavi. Pentru a-şi consacra 
puterea sub raport religios, el susținea că se trage din zeul Apollo. 
Genghis-han („marele han“, aprox. 1155—1227) — întemeietorul 
întinsului imperiu mongol din Asia. — 70. 

21 Ziarul „Bezbojnik“ („Ateul“) — organ combativ, de masă 
pentru propaganda antireligioasă; a început să apară în decem- 
brie 1922. — 85, 

22 În basmul biblic despre primii miei, primii viței şi prima 
pîrgă a roadelor pămîntului aduse jertfă de Cain şi Abel întîlnim 
urme ale adoraţiei primitive a spiritelor strămoşilor. Oamenii 
primitivi, care trăiau în condițiile orînduirii gentilice, credeau 
că bunăstarea în gospodăria lor depinde de voinţa, de îndu- 
rarea sau de mînia duhurilor strămoşilor lor morţi. De aceea, pen- 
tru a îmbuna aceste duhuri, le aduceau jertfe primii miei, primii 
viței sau primele boabe, snopi şi pîini din noua recoltă. — 88. 

23 Legenda despre „semnul lui Cain“ a luat naştere sub înrîu- 
rirea credințelor existente la unele popoare primitive potrivit 
cărora ucigaşul, cel care vărsa sîngele unui om, era „necurat“ şi 
trebuia să fie ocolit de toţi; el însuşi nu avea voie să se apropie 
de alți oameni. Pentru a nu „pîngări“ pe alţii cu atingerea sa, 
ucigaşul era obligat să poarte pe trup un anumit semn distinctiv. 
Se poate ca la crearea mitului despre „semnul lui Cain“ să fi con- 
tribuit şi un alt obicei primitiv potrivit căruia ucigaşul îşi vopsea 
faţa, schimbîndu-şi înfăţişarea, pentru a se ascunde astfel de 
„duhul“ celui ucis. — 90, 


24 Tabel, Iubal şi Tubalcain — legendari strămoşi biblici ai 
păstorilor, muzicanţilor şi fierarilor. Legende despre ei au 
apărut la vechii evrei relativ mai tîrziu, cînd, o dată cu tre- 
cerea la uneltele de fier şi în general cu dezvoltarea forţelor de 
producţie şi a diviziunii muncii, s-a produs destrămarea orînduirii 
gentilice şi a început să se formeze societatea împărţită în clase, 
cu împărţirea în bogaţi şi săraci. Ecoul acestor transformări 
apare limpede în aceste legende atît în înşirarea îndeletnicirilor 
individuale ale păstorilor, muzicanţilor şi fierarilor cît şi în indi- 
caţiile că Tubalcain făurea uneltele din aramă şi fier, iar lubal a 
fost strămoşul muzicanţilor, care-i înveseleau pe bogaţi la ospeţe 
şi petreceri. — 90. 


25 Răzbunarea singelui — obicei care a apărut în orînduirea 
gentilică. Dacă un străin ucidea un om aparţinînd gintei, atunci 
întreaga gintă a celui ucis era obligată să-l răzbune, omorînd pe 
ucigaș. Rămăşiţe ale acestui obicei se mai păstrau pînă la Marea 
Revoluţie din Octombrie la unele naţionalităţi din Caucaz, fiind 
încurajate de nobilimea şi de preoțimea locală a clanului. — 91. 


26 Cristofor Columb — renumit navigator din secolul al XV-lea. 
Căutînd un nou drum pe mare spre bogata Indie, el a descoperit în 
1492 Lumea Nouă — America —, denumită astfel după numele lui 
Amerigo Vespucci, primul care a descris-o şi i-a întocmit harta 
geografică în anul 1500. Columb a îndurat persecuții din partea 
clerului spaniol pentru că susținea că pămîntul e rotund. — 98. 


27 Avraam, soția sa Saara, fiul lor Isaac şi nepotul lor Iacob, 
care figurează în atîtea poveşti din Biblie, sînt personaje imagi- 
nare. Sub chipul şi sub numele lor sînt venerate de fapt spiri- 
tele de gintă ale evreilor antici şi divinităţile diferitelor triburi. — 102. 


28 Adventiştii — sectă religioasă slab răspîndită în U.R.S.S., 
dar foarte răspîndită în Apus, în special în S.U.A. Denumirea 
de adventişti vine de la latinescul „adventus“, ceea ce înseamnă 
sosire, venire („a doua venire a lui Hristos“). Secta adventiştilor 
a luat fiinţă în deceniul al 4-lea al secolului trecut în America 
de Nord, în sînul micii burghezii (meseriaşi şi mici negustori) 
care era expusă ruinării şi picirii de pe urma loviturilor capita- 
lismului. Mica burghezie credea că ruinarea era legată de apro- 
piatul „sfîrşit al lumii“ şi de grabnica „a doua venire a lui Hris- 
tos“, după care urma să vină „împărăţia lui dumnezeu“ pe pămînt. 

Principala dogmă a acestei secte este apropiata venire a lui Hristos. 
Întemeietorul ei a fost americanul William Miller (1782 — 1849), 
care, sprijinindu-se pe Biblie, prorocea venirea lui Hristos în 
1843 sau în 1847. Fireşte că la data fixată „profeția“ a dat greş. 
După aceasta, şefii adventişti au fixat în nenumărate rînduri 
date pentru „cea de-a doua venire“ şi de ficcare dată s-au făcut de 
ruşine. Adventiştii se împart într-o serie de curente, dintre care 
cei mai numeroşi sînt „adventiştii de ziua a şaptea“, care sărbă- 
toresc sîmbăta. Ei resping ritualul bisericesc, închinarea la icoane 
sau la cruce şi aşa mai departe, dar acordă o mare impertanţă 
cărților „Vechiului testament“ şi, după obiceiul evreilor credin- 
cioşi, nu mănîncă carne de porc. 

Evangheliştii, sau „creştinii după evanghelie“ formează, de ase- 
menca, o sectă religioasă. În Rusia ţaristă ea a apărut în deceniile 
7—8 ale secolului al XIX-lea. Evangheliştii sînt constituiți într-o 
organizație strict centralizată. La baza doctrinei lor, ei pun cre- 
dința individuală în „meritele expiatoare“ ale imaginarului lisus 
Hristos şi preconizează „infailibilitatea şi inspiraţia din sursă 
divină“ a Bibliei. 

Tolstoiştii — sectă formată din adepţii învăţăturii religioase 
a lui L. N. Tolstoi. Ei resping orice ritual şi orice dogmă bise- 
ricească şi pun pe primul loc „autodesăvîrşirea morală“ şi „non- 
violenţa“. De asemenea ei refuză să presteze serviciul militar. — 103. 


29 [Egiptul — stat din Orientul antic, care a apărut acum 
4,000 — 5.000 de ani. Mai tîrziu, pe la începutul erei noastre, a 
intrat în alcătuirea imperiului roman. Acest stat este situat în 
nordul Africii, într-o vale lungă şi îngustă, pe malurile fluviului 
Nil, ale cărui revărsări anuale făceau solul foarte roditor. Îndelet- 
nicirea de căpetenie a populaţiei era agricultura, din care cauză 
țara era acoperită cu o rețea deasă de canale şi lacuri de irigație. 
Ţăranii egipteni erau socotiți robii statului şi erau crunt exploa- 
taţi de păturile stăpînitoare de atunci: militarii şi clerul. În frun- 
tea statului se aflau regi, care purtau numele de „faraoni“ şi se 
pretindeau de origine divină, dîndu-se drept fiii zeului suprem 
Ra, zeul soarelui, şi ai altor zeități. 

n prezent, Egiptul împreună cu Siria fac parte din Repu- 
blica Arabă Unită, care este un stat suveran şi independent. — 104, 


30 Abimelec din Gherar — personaj biblic imaginar. Biblia 
spune despre acest erou legendar că a fost cîrmuitorul oraşului 
Gherar din Canaan; nu se ştie însă dacă acest oraş a existat cu 
adevărat. — 106. 

31 Agar şi Ismail. Potrivit Bibliei, Agar, roaba şi ţiitoarea 
imaginarului patriarh Avraam, şi Ismail, fiul ei făcut cu stăpînul 
său, ar fi fost izgoniți de Avraam în pustie, la Cererea nevestii 
sale geloase, Sara. Ismail este înfăţişat ca strămoşul triburilor 
arabe nomade. De aceea unii arabi musulmani înconjură numele 
şi amintirea acestui personaj legendar cu o venerație religioasă — 109. 


32 Sodoma şi Gomora — oraşe din Canaan despre care se spune 
în Biblie că au fost distruse de dumnezeu printr-o ploaie de foc 

şi pucioasă pentru necinstea şi desfriul locuitorilor lor. Popii 
au folosit în nenumărate rînduri şi folosesc şi astăzi în predicile 
lor povestea soartei tragice a acestor oraşe pentru a înspăimînta 
pe oamenii muncii. Şi azi călugării din Palestina, exploatînd 
ignoranţa pelerinilor, le vînd bucăţi de smoală şi pucioasă drept 
rămăşiţe din ploaia de foc pe care dumnezeu ar fi revărsat-o asupra 
celor două oraşe. — 110. 


33 Lot — unul dintre legendarii „patriarhi“ ai Bibliei. Se 
spune că, în timpul nimicirii oraşelor Sodoma şi Gomora, dumnezeu 
l-ar fi lăsat să scape numai pe el împreună cu familia sa. Era 
nepotul legendarului patriarh Avraam. Deşi, după cum se arată 
în Biblie, a întreținut legături sexuale cu propriile sale fiice, el a 
binemeritat din partea popilor creştini denumirea de „sfînt“ 
şi amintirea lui este prăznuită de biserică la 9 octombrie. — 110. 


34 Basmul biblic despre convieţuirea fiicelor lui Lot cu tatăl lor 
nu este altceva decît un ecou îndepărtat al formelor relaţiilor 
sexuale care au existat un timp îndelungat în societatea primitivă 
pînă la apariţia familici înrudită prin sînge. Explicarea ştiinţi- 
fică a originei şi a istoriei familiei este dată de Engels în lucrarea 
sa „Originea familiei, a proprietăţii private şi a statului“. — 115. 


35 Fenicia — stat din antichitate, situat pe ţărmul medi- 
teranean al Asiei Mici. În Fenicia erau puternic dezvoltate agri- 
cultura, meşteşugurile şi comerţul, astfel că fenicienii au fost uneori 
numiți „englezii antichităţii“. — 117. 


36 Teftae — unul dintre „judecătorii“ imaginari din Biblie 
ai vechilor evrei; a fost la început, după cum arată Biblia, căpe- 
tenia unei bande de tîlhari. În cap. XI al cărţii Judecătorilor 
se spune despre el că, plecînd o dată la o bătălie, a făgăduit că, 
de va izbîndi, va aduce jertfă pe cel dîntîi care îi va ieşi întru 
întîmpinare din uşa casei sale atunci cînd se va întoarce de pe 
cîmpul de luptă. S-a întîmplat că prima care i-a ieşit în cale a 
fost fiica sa, pe care, potrivit făgăduielii, trebuia s-o înjunghie 
pentru a o aduce jertfă lui dumnezeu. Basmul despre fiica lui 
leftae, pe care, după cum spune Biblia, femeile evreice o plîngeau 
în fiecare an timp de patru zile în munţi, arată că la evreii antici 
a existat, probabil, cîndva o sărbătoare a preoţilor în cursul căreia 
pe sanctuarul de pe munte erau ucise după ritual tinere fete şi 
aduse jertfă unei divinități. — 119. 


37 Adorarea dumnezeului-soare a apărut la popoarele primitive 
relativ tîrziu, în condițiile descompunerii orînduirii gentilice 
şi ale apariţiei societăţii împărţite în clase. În închipuirea oame- 
nilor din acele vremuri, diferitele obiecte, fenomene şi aspecte 
ale naturii sau ale societăţii omeneşti erau guvernate de du- 
huri şi zeități. Aşa, de pildă, la popoarele care se îndeletniceau 
cu agricultura, observînd marea influenţă a căldurii şi a luminii 
solare asupra vegetației, s-a născut reprezentarea că această putere 
vine de la vreun duh sau divinitate solară. Astfel, treptat, a luat 
naştere venerarea zeului-soare. În unele locuri, în ţările în care 

agricultura era ocupaţia de căpetenie a populaţiei, dubhurile şi 
divinităţile solare ocupau un loc de frunte, fiind deosebit de 


venerate ca ocrotitori ai recoltelor. — 120. 
38 Siclu — măsură de greutate şi monedă (avînd greutatea de 


14 gr) la evreii din vechime. — 127, 212. 


3 În Biblie (Facerea, XXVII) se povesteşte că legendarul 
patriarh Isaac, orbind la bătrîneţe, s-a gîndit înainte de moar- 
te să binecuvînteze pe fiul său mai mare, Esau, şi să-l facă moşteni- 
torul său. Atunci fiul său cel mic, Iacob, s-a îmbrăcat, după sfatul 
mamei sale, în hainele fratelui său şi şi-a înfăşurat giîtul şi bra- 
tele cu piei de ied, cu blana deasupra, ca să semene cu fratele său, 
care ar fi fost păros. Astfel deghizat, Iacob s-a apropiat de tatăl 
său orb şi s-a dat drept fratele său mai mare, Esau. Tatăl nu a 
observat înşelăciunea, l-a binecuvîntat pe Iacob şi l-a făcut moşte- 
nitorul său. Astfel Iacob a dobîndit, prin înşelătorie, drepturile 
de moştenire ale fratelui său mai mare. Acest mit oglindeşte 
amintirea confuză a obiceiului străvechi potrivit căruia moşteni- 
torul care primea de la tatăl său dreptul de moştenire a avutului 
se îmbrăca în straie străine şi-şi arunca peste umeri blana vreunui 
animal, pentru a se face astfel de nerecunoscut „spiritelor rele“. 
Aceste duhuri, după credinţa celor din vechime, interveneau 
întotdeauna în aceste momente de mare importanţă pentru gospo- 
dărie şi se străduiau să pricinuiască vreun rău noului stăpîn. — 129. 


40 Povestea despre scara spre cer pe care Iacob a văzut-o în vis 
oglindeşte reprezentarea vechilor evrei potrivit căreia între cer 
şi pămînt există o scară prin care duhurile şi divinitatea comunică 
cu pămîntul. Această povestire era legată de localitatea Betel 
(în Canaan), pentru că acolo existase cîndva un sanctuar şi o 


piatră „sfîntă“ — vizitată de canaaniţi şi de evrei. — 130. 
41 Jen-şen — plantă erbacee perenă; este considerată din 
cele mai vechi timpuri ca o buruiană de leac. — 135. 


42 Binecuvîntarea de către Iacob a celor 12 fii ai săi, din care 
s-ar fi tras mai tîrziu cele douăsprezece triburi izraelite, este o 
născocire relativ tîrzie a autorilor biblici. Această povestire ne 
arată că evreii din tribul lui Iuda consideraseră cîndva leul drept 
zeitate sacră a lor şi că tribul Issahar venera măgarul. S-a luat 
numărul 12 pentru că în Orientul antic el era considerat ca un 
număr „sfînt“; în realitate însă au fost mai mult de 12 triburi de 
evrei. Chiar în Biblie este pomenit de mai multe ori tribul evreiesc 
străvechi al lui Caleb, dar în „binecuvîntarea lui Iacob“ nu se 
spune despre el nici un cuvînt. Această „binecuvîntare“ a fost 
născocită de preoţi în scopuri politice, şi anume pentru a-i prea- 
mări pe regii din casa lui David, pretins urmaş al lui Iuda, căruia 
Iacob îi arată o consideraţie deosebită. — 143. 


43 Sub chipul lui Iosif cel Frumos se ascunde zeul vegetâ- 
ției, al grînelor, al recoltei, foarte venerat în Orient, şi pe care 
vechii evrei l-au întruchipat într-un personaj istoric imaginar. 
Despre acest zeu se povestea că ar fi trăit o dată pe pămînt sub 
înfăţişarea unui tînăr frumos care ar fi îndurat tot felul de urgisiri 

şi umilințe din partea rudelor sale. Nefericitul roman de dragoste 
al soţiei dregătorului egiptean Putifar cu Iosif, care nu s-ar fi 
lăsat sedus de ea, este de fapt varianta prelucrată de vechii evrei 
a unei legende orientale despre zeul vegetației — un tînăr frumos 
care nu a răspuns la îmbierile unei zeițe geloase şi crude şi din 
această cauză a fost supus de ea la tot felul deprigoniri şi cazne. — 148. 


44 Orlov G. G. şi Potemkin G. A. — favoriţii Ekaterinei a 
II-a (1729 — 1196), pe care împărăteasa i-a copleşit cu tot felul de 
ranguri, onoruri, daruri în bani şi moşii întinse cu zeci de mii de 
ţărani iobagi. 

Rasputin (Novîh) (1872—1916) — pungaş şi hoţ de cai, care 
pînă la urmă a devenit „stareţ sfînt“ la curtea țarului. Ţăran din 
fosta gubernie Tobolsk, în tinereţe condamnat pentru furt. Alătu- 
rîndu-se sectanților, a rătăcit apoi pe la diverse mănăstiri sub 
numele de „stareţ sfînt“ şi „profet“. Cu sprijinul arhimandritului 
Teofan, rectorul academiei teologice din Petersburg, el s-a strecu- 
rat în cercurile de la curte şi a început să exercite o mare influenţă 
asupra ţarului Nikolai Romanov şi a țarinei Aleksandra. Miniştrii 
erau numiţi sau destituiţi după dorinţa sa. Şi-a cîştigat o faimă 
scandaloasă prin desfrîul şi aventurile sale. Rasputinismul este 
un fenomen tipic al ultimilor ani ai autocrației, care vădeşte 
descompunerea ţarismului. Aventurile lui Rasputin au discreditat 
atît de mult monarhia, încît o serie de demnitari de seamă şi de 
rubedenii de ale Romanovilor s-au străduit să obţină înlăturarea 
lui. Încercările lor însă au rămas infructuoase, întrucît Alcksandra 
Romanova (soţia ţarului) îl considera pe Rasputin drept sfînt şi 
infailibil. La 16 decembrie 1916 Rasputin a fost ucis de prinţul 
Dmitrie Pavlovici, prinţul lusupov şi politicianul ultrareacţionar, 
V. Purişkevici. 

În problemele bisericeşti, cuvîntul lui Rasputin era lege. 
Maurice Paleologue, fostul ambasador al Franţei în Rusia, repro- 
duce în memoriile sale următoarea declarație a fostului preşedinte 
al Consiliului de Miniştri, Kokovţev: „Episcopatul şi funcţiile 
preoţeşti superioare sînt în prezent aproape în întregime subordo- 
nate clicii lui Rasputin“. — 149. 


45 În antichitate erau foarte răspîndite poveştile despre pri- 
mejdiile care amenințau pe eroi în anii copilăriei şi despre sal- 
varea lor miraculoasă. Aşa, de exemplu, întemeietorul puterni- 
cului imperiu babilonean era considerat Sargon cel Bătrîn, care a 
trăit cu 2.500 de ani înaintea erei noastre. El povesteşte despre 
sine însuşi următoarele întîmplări găsite pe o inscripție: „lu 
sînt Sargon, rege puternic... Mama mea era o femeie simplă. Pe 
tatăl meu nu l-am cunoscut, iar fratele lui trăieşte în munţi... 
Biata mea mamă m-a zămislit şi m-a născut pe ascuns. M-a aşezat 
într-un coş împletit din trestie şi a astupat cu smoală capacul. 
M-a aruncat apoi în rîu, dar rîul nu m-a înecat. Rîul m-a ridicat 
la suprafaţă şi m-a purtat spre Akki, cel care udă pămîntul. Akki... 
m-a smuls din apă; Akki m-a crescut ca pe fiul lui; Akki m-a 
numit grădinarul său, Pe cînd eram grădinar, zeița Iştar s-a îndră- 

gostit de mine. Patru ani... am cirmuit regatul, am cîrmuit popoa- 
rele cu capetele negre şi am stăpînit peste ele“. Aceleaşi lucruri 
povesteau vechii perşi despre regele lor Cirus, hinduşii despre 
regele Karni, locuitorii oraşului Helghita (în Himalaia) despre 
împăratul Trahan. Romanii aveau o legendă asemănătoare despre 
frații gemeni Romulus şi Remus. Aceşti legendari întemeietori ai 
statului lor au fost zămisliţi cu Marte, zeul războiului, şi născuţi 
în taină. Unchiul cel rău a dat poruncă ca pruncii să fie aruncaţi 
în rîu, dar slugile nu s-au îndurat să facă așa ceva şi au lăsat coşul 
cu gemeni în nisip, pe malul rîului. Acolo au fost găsiţi şi hrăniți 
de o lupoaică. La baza tuturor acestor poveştistă,probabil, vechiul 
obicei al „încercării prin apă“. Potrivit acestui obicei, copilul 
asupra căruia exista vreo îndoială cu privire la „legitimitatea“ 
naşterii sale era aruncat în apă şi lăsat în voia soartei. Dacă copi- 
lul plutea şi rămînea viu, era privit ca legitim; dacă se îneca, 
era considerat nelegitim. Povestirea biblică despre Moise „cel 
scos din apă“ a apărut, probabil, sub influenţa legendei babilonene 
despre regele Sargon, pe care ei au cunoscut-o fie în timpul cît au 
stat în captivitatea babiloneană, fie chiar mai înainte. — 165. 


46 Basmul despre „mărăcinii care ardeau şi nu se mistuiau“* 
al imaginarului Moise a fost foarte mult folosit de către slujitorii 
bisericii. Ei explicau că aceşti mărăcini o „prevesteau“ pe legen- 
dara născătoare de dumnezeu, care a rămas fecioară atît înainte 
cît şi după naşterea lui lisus Hristos. Ei au fabricat pe această 
bază o icoană specială a acestor „mărăcini“, după care există o 
mulțime de copii, şi care, chipurile, ar feri de incendii casele şi 
aşezările omeneşti. Ţiîrcovnicii au fabricat chiar şi „moaşte“ ale 
acestor „mărăcini“. Călugării mănăstirii sf. Ecaterina de pe mun- 
tele Sinai arată credincioşilor contra plată rădăcina uscată a acestor 
„mărăcini“. Şi astăzi preoţii din Occident oferă credincioşilor 
spre adorare crengi şi spini care ar proveni de la aceşti mărăcini. — 167. 


47 Aaron era, potrivit Bibliei, fratele mai mare al lui Moise. 
El este considerat părintele marilor preoţi ai vechilor evrei, al 
clerului lor superior. În cartea Ieşirea, Aaron este prezentat, 
alături de Moise, ca un vrăjitor sau făcător de minuni. Poveştile 
acestea au apărut ca urmare a faptului că, în perioada descompu- 
nerii vechii orînduiri gentilice, în sînul comunităţilor primitive 
s-au separat în grupuri privilegiate nu numai marii stăpîni de 
sclavi, ci şi anumiţi vrăjitori şi preoţi, despre care se credea că se 
află în legături strînse cu dubhurile şi cu zeii. — 171. 


48 Noaptea sfintului Bartolomeu — unul dintre episoadele 
sîngeroase ale războaielor religioase din Franţa, care au avut loc în 
secolul al XVI-lea între catolici şi protestanți, războaie care au 
oglindit lupta de clasă înverşunată dintre diferitele grupuri ale 
marii aristocrații latifundiare şi ale burgheziei comerciale. De ziua 
„Sfîntului Bartolomeu“, 24 august 1572, catolicii din Franţa au 
pus la cale masacrarea în masă a „hughenoților“ — protestanți — 
în timpul nopţii. Numai în Paris ei au măcelărit cîteva mii de 
hughenoți, iar în întreaga ţară aproape 30.000. Papa a salutat atunci 

cu căldură acest masacru sîngeros şi a bătut cu acest prilej o meda- 
lie specială. — 179. 


49 Sărbătoarea evreiască străveche a paştilor cu ritualul 
înjunghierii mielului pascal care este apoi mîncat îşi are obîrşia 
la triburile de păstori. Această sărbătoare avea loc la începutul 
primăverii, cînd se prăseau vitele. Vechii evrei, crescători de 
vite, credeau că în această perioadă a anului, atît de importantă 
pentru gospodăria lor, bîntuiau pe pămînt duhuri deosebit de 
rele şi de distrugătoare care făceau ravagii printre vitele lor ce se 
înmulțeau. Pentru a îmbuna aceste duhuri, ei organizau o sărbă- 
toare specială, tăiau şi aduceau jertfă duhurilor miei, cu al căror 
sînge își stropeau corturile și staulele pentru vite, iar carnea o 
mâîncau la un ospăț comun. Această sărbătoare a primit denumirea 
de „paşti“, adică „îmbunarea“ duhurilor rele din pustiu. Mai tîrziu, 
pentru a explica originea acestei sărbători, preoţii au născocit 
o poveste potrivit căreia sărbătoarea paştilor a fost înființată 
în amintirea ieşirii imaginare a evreilor din Egipt pe timpul lui 
Moise şi au dat acestei sărbători un caracter naţionalist. — 179. 

50 „Legea“ religioasă a vechilor evrei, stabilită de preoţi, 
cerea evreilor să aducă anual în templu un mare număr de jertfe. 
S-a calculat că numai jertfele anuale obligatorii se ridicau la 
1.093 miei, 113 viței, 37 oi, 32 iezi, aproximativ 5.500 kg de 
făină din cea mai bună, aproximativ 2.100 de litri de vin şi cam 
tot atîta untdelemn. Din aceste jertfe, numai o mică parte era 
într-adevăr arsă pe jertfelnic, restul era luat de preoţi şi de alți 
slujitori ai templului. În afara acestor jertfe, sărăcimea era obli- 
gată să mai aducă şi altele pentru diferitele „păcate“ săvîrşite sau 
pentru încălcarea regulilor şi pravilelor stabilite de preoţi. Şi 
aceste jertfe erau pe de-a-ntregul însuşite de aceiaşi preoţi. Dar 
paralel cu jertfele de animale, făină, untdelemn şi vin, mai existau 
în epoca dezvoltării economiei de schimb şi jertfe în bani „pentru 
templu“. În mîinile preoţilor din Ierusalim se adunau anual 
bogății uriaşe, care le permiteau să ducă o viaţă îndestulată şi 
trîndavă pe seama maselor muncitoare, care îşi duceau existenţa 
într-o veşnică sărăcie şi lipsă de drepturi. — 180. 

51 Aimard Gustave — romancier burghez din sccolulal XIX-lea. 
În numeroasele sale romane, el s-a străduit să învăluie cu un nimb 
romantic înrobirea indienilor băştinaşi din America de Nord de 
către populaţia imigrantă. — 183. 

52 Filisteni — populaţia vechii Palestine, care locuia pe lito- 
ralul mării, între oraşul Iaffa şi hotarul de nord al Egiptului. 
Edomiţi şi moabiţi — populaţii ale ținutului Canaan, care trăiau 
pe ţărmul de sud-est al Mării Moarte. Cu toate aceste trei popoare 
vechii evrei au purtat lupte crîncene. — 184. 


53 Potrivit celor scrise în cartea Ieşirea (XVI), evreii se 
hrăneau în pustiu cu o mană deosebită, care cădea în fiecare zi din 
cer, şi cu prepeliţe. Acesta este în mod vădit un basm stupid, 
născocit pentru a explica cum şi cu ce s-au putut hrăni evreii dacă, 
aşa cum spune Biblia, au rătăcit 40 de ani prin pustiu. Unii preoţi, 

care nu mizează pe naivitatea cititorilor Bibliei, se străduiesc 
să explice posibilitatea acestui „eveniment“. Ei spun că în acest 
pasaj al Bibliei este vorba de răşina unui arbust care creşte în 
pustiu (specie de tamarix). Raportată la Biblie însă, această 
explicație nu poate fi acceptată, întrucît acolo se vorbeşte de o 
„minune“. — 186. 


54 Este vorba de foametea care s-a abătut asupra regiunii 
Volgăi în 1921 —1922. În urma secetei au fost pîrjolite mai bine de 
10.000.000 ha de semănături, care n-au dat nici un fel de recoltă. 
Potrivit datelor Comitetului central de ajutorare a celor înfome= 
taţi, în regiunea Volgăi au suferit de foame 13.772.616 oameni. 

După ce guvernul sovietic a emis decretul de confiscare a 
averilor bisericeşti în vederea luptei împotriva foametei (22 februa- 
rie 1922), patriarhul Tihon a lansat o chemare în care se spunea: 

„Noi nu putem aproba confiscarea obiectelor bisericeşti, chiar 
dacă ar fi date de bunăvoie. Folosirea acestor obiecte în alte 
scopuri decît acelea ale serviciului divin este oprită de canoane 
şi pedepsită de biserica ecumenică ca un sacrilegiu: mirenii sînt 
pedepsiți prin excomunicare, iar slujitorii domnului prin cate- 
risire“, 

La îndemnurile lui Tihon, albgardiştii şi popii au organizat 
în multe oraşe (Moscova, Leningrad, Smolensk) manifestații anti- 
sovietice. În unele oraşe (Şuia, Smolensk) lucrurile au mers pînă 
la tentative de atacuri armate împotriva Puterii sovietice. — 187. 


55 La vechii evrei, numele divinității lor era considerat 
„tabu“, interzis (vezi adnotarea 17), iar nesocotirea acestui tabu 
se pedepsea cu moartea. Astfel, treptat, acest nume a fost uitat 
şi abia în secolul al XIX-lea, după cercetări îndelungate, niște 
savanţi din Europa occidentală au reuşit să stabilească numele 
acestui dumnezeu al evreilor: „lahve“. Evreii, în loc de Iahve, 
spuneau dumnezeului lor „Iehova“ sau „Adonai“, adică domn, 
stăpîn. Precum se ştie, şi azi unii credincioşi cred că este interzis 
şi primejdios să rostească numele diavolului şi de aceea îi spun 
„ducă-se pe pustiu“ etc. — 196. 


56 Sărbătorirea de către evrei a zilei de sîmbătă datează 
din vremurile îndepărtate, cînd evreii duceau o viaţă nomadă 
prin pustiu. Pe atunci şi chiar mult timp după aceea, această 
sărbătoare a fost legată de venerarea Lunii. La început, sîmbăta 
era o sărbătoare lunară a lunii pline, sărbătoare care exista şi 
la vechii babiloneni. În timpul captivităţii babilonene, evreii 
au împrumutat de la asupritorii lor obiceiul de a înceta orice muncă 
în fiecare a şaptea zi a săptămînii, această zi fiind considerată ca 
„nenorocoasă“. După ieşirea din robie, preoţii evrei, alcătuind 
calendarul sărbătorilor, au legiferat sărbătorirea săptămînală 
a zilei a şaptea, au extins asupra ei denumirea de sîmbătă şi au 
declarat că această sărbătoare a fost stabilită din vechime de 
însuşi „dumnezeu“. Primii creştini au sărbătorit şi ei timp înde- 
lungat, asemenea evreilor, ziua de sîmbătă, dar mai tîrziu, pentru 
delimitarea definitivă a creştinismului de iudaism, au înlocuit 
sîmbăta cu „duminica“. — 196. 

5? Sărbătorile vechilor evrei — sărbătoarea azimei, sau a 
pîinii nedospite, maţot, a săptămiînilor şi a corturilor, — sînt 
de origine agricolă şi au fost împrumutate de evrei de la canaaniţi 
în timpul aşezării lor în Canaan şi o dată cu trecerea lor de la 
păstorit la agricultură. Sărbătoarea azimelor, care s-a contopit 
cu paştile, se prăznuia în martie-aprilie şi marca începutul seceri- 
şului grînelor; ea era „începutul secerişului“ orzului, care se 
coace primul în Palestina. Secerişul dura 50 de zile şi se încheia 
cu o a doua mare sărbătoare, a „săptămînilor“,sau a „încheierii 
secerişului“, cînd se secerau ultimele spice de grîu. Cea de-a treia 
sărbătoare, aceea „a corturilor“, se prăznuia toamna, la culesul 
strugurilor şi al fructelor, cînd populaţia rurală locuia vremelnic 
în grădini — în colibe şi în corturi. Preoţii evrei au căutat 
să dea treptat o justificare pseudoistorică acestor sărbători agri- 
cole de origine canaanită, legîndu-le de poveştile despre rătăcirea 
evreilor prin pustiu. — 197. 


58 Porunca biblică „Să nu fierbi iedul în laptele mamei sale“ 
se întemeiază pe credinţa păstorilor primitivi că atingerea cărnii 
iedului cu laptele caprei în timpul fierberii i-ar dăuna acesteia 
din urmă. Această credinţă, care se referă şi la vacile de lapte 
etc., este larg răspîndită la triburile şi popoarele înapoiate, îndeo- 
sebi la cele care se ocupă cu creşterea vitelor, care cred că între 
animalul care dă lapte şi laptele propriu-zis ar exista o legătură 
misterioasă, magică. — 197. 


59 Faimoasele „zece porunci ale lui Moise“, care ar fi fost 
date de dumnezeu şi scrise de el însuşi pe „tablele legii“, sînt 
citate de cîteva ori în Biblie, dar de fiecare dată în mod diferit, 
deoarece au fost scrise în perioade diferite. Cele mai vechi sînt 
cele reproduse în cap. XXXIV al cărţii Ieşirea. În ele se interzice 
închinarea la vreun „alt dumnezeu“, plăsmuirea de chipuri cio- 
plite ale divinității, stropirea cu sînge a pîinii dospite, păstrarea 
grăsimii jertfelor pînă a doua zi sau fierberea iedului în laptele 
mamei sale. În acelaşi timp se ordonă jertfirea primilor născuţi 
lui dumnezeu, respectarea odihnci de sîmbătă, prăznuirea sărbă- 
torilor „săptămînilor“, şi a „corturilor“ şi aducerea de jertfe din 
primele roade ale pămîntului. În cartea Deuteronomul, cap. V, 
„poruncile lui Moise“ sînt însă cu totul altele, fiind ticluite mai 
tîrziu. Aici accentul se pune mai mult pe „morală“. În aceste 
„porunci“ de mai tîrziu se oglindeşte rolul religiei ca apărătoare 
a proprietăţii private. — 197. 


60 Munţii, ca şi alte ridicături ale solului, erau considerați 
în vechime drept lăcaşurile preferate ale zeilor şi de aceea serveau 
ca locuri de închinăciune. Explicaţia este poate că aceste locuri 
fuseseră folosite cîndva ca cimitire. Oamenii primitivi îşi îngro- 
pau morţii pe munţi sau pe dealuri, crezînd că astfel le va fi mai 
uşor sufletelor să-şi regăsească trupul şi să se reîncarneze. — 199. 


0i Povestirea din Vechiul testament despre legile date pe mun- 
tele Sinai este, evident, o născocire popească, menită a dovedi că 

aceste legi sînt de origine divină şi deci sînt sfinte şi infailibile. 
De aici derivă şi obligativitatea nenumăratelor articole ale acestei 
„legi“ religioase, cu care preoţii evrei de pe atunci, ca şi rabinii 
de azi, îi prindeau şi îi prind în mreje pe credincioşii ignoranţi. 
Aceste „porunci“ sînt folosite de clasele exploatatoare pentru a-şi 
eterniza dominaţia şi a-şi păstra neatinse averile şi puterea.. De 
altfel popii tuturor religiilor atribuie paternitatea „poruncilor“ 
lor principalilor lor zei şi „proroci“. Aşa, de pildă, popii creştini 
atribuie poruncile lor fictivului Iisus Hristos, musulmanii — 
lui Alah şi prorocului său Mahomed, vechii babiloneni — divini- 
tății supreme Şamaş, budiştii — lui Buda şi aşa mai departe. 
Preoţii evrei propovăduiesc poruncile care ar fi fost date de către 
dumnezeu lui Moise pe muntele Sinai. Popii creştini i-au întrecut 
şi „au găsit“ chiar „lespezile de piatră“ pe care ar fi fost scrise 
aceste porunci. Astfel popii de la catedrala Bunei- Vestiri din Mos- 
cova arătau înainte de revoluție o bucată din aceste „lespezi“ 


încrustată într-una din icoane. — 204. 
62 Vison — material fin de culoare albă făcut din in. Onix — 
piatră prețioasă de culoare verzuie. Efod — îmbrăcăminte scurtă 


purtată pe deasupra veşmintelor de către marele preot al evreilor. 
Se compune din două bucăţi şi e făcut dintr-un material foarte 
scump, ţesut cu fir de aur, vison şi porfiră violetă, stacojie şi 
vişinie. Hoşen — o bucată de material de formă dreptunghiulară 
pe care erau cusute 12 pietre scumpe, de culori diferite, avînd 
încrustate pe ele numele celor 12 triburi străvechi. Acest pieptar 
era purtat de marele preot evreu. Preoţii evrei din antichitate 
îşi dădeau seama că, cu cît slujbele religioase erau mai fastuoase 
şi mai pompoase, cu atît exercitau ele o influență mai puternică 
asupra credincioşilor. — 209. 


65 Heruvimi — fiinţe fantastice înaripate, asemănătoare înge- 
rilor creştini. Au fost împrumutaţi de vechii evrei de la babilo- 
neni sau de la egipteni şi reprezentau spirite ocrotitoare. — 210. 


64 Corul, muzica şi afumarea cu substanţe aromate (răşini) 
serveau la început, în ritualul religios, la alungarea duhurilor 
rele, mai tîrziu la înduplecarea divinității şi, în sfîrşit, la prosti- 
rea credincioşilor, făcîndu-i prin aceste mijloace mai receptivi 
în scopul întăririi influenţei religiei asupra lor. Aceste practici 
s-au păstrat în toate religiile pînă în zilele noastre. — 214. 


65 Ungerea cu untdelemn a obiectelor sfinte din templu este 
o rămășiță a vechiului obicei al aducerii de jertfe: a libaţiunilor 
de untdelemn ca prinos pentru duburi şi zei. — 216. 

66 Hin — unitate de măsură pentru lichide la vechii evrei, 
egală cu 1 litru şi jumătate. — 217. 


67 La vechii evrei, ca şi la multe alte popoare din antichi- 
tate, exista credința „sălbatică“ potrivit căreia numărătoarea 
sau recensămîntul populaţiei, al vitelor sau al bucatelor nu este 
pe placul domnului şi îi stîrneşte totdeauna mînia. Dacă însă 
numărătoarea nu putea fi evitată, atunci se cerea o ofrandă spe- 
cială pentru dumnezeu pentru răscumpărarea vieţii oamenilor, 

pentru ferirea de ciumă sau de alte nenorociri. Aşa, de pildă, în 
Biblie se povesteşte că, după recensămîntul general al populaţiei, 
făcut din ordinul regelui David, dumnezeu a trimis drept pedeapsă 
asupra ţării o ciumă îngrozitoare, care a încetat numai după ce 
regele s-a căit şi a adus o jertfă de răscumpărare. — 22]. 


68 Vițelul de aur la care se închinau vechii evrei (acest obicei 
formează şi miezul acestei povestiri biblice) era chipul unei zei- 
tăți împrumutate de la egiptenii care se închinau boului sfînt 
Apis, privit ca o incarnare a zeului suprem Ammon sau Ra. În 
condiţiile capitalismului, viţelul de aur a devenit simbolul capi- 
talului, al aurului şi al banilor. — 223. ` 


6 „Biserica vie“ este numele unei grupări bisericeşti apărute 
în 1922—1923, grupare care, în prima perioadă a existenței sale, 
conducea în mediul duhovnicilor ortodocşi aşa-numita mişcare 
de înnoire. 

Organizatorii mişcării susțineau că e nevoie de o restructu- 
rare a clerului potrivit cu cerințele zilei. Regulamentul prevedea 
că pot fi membri ai „bisericii vii“ numai episcopii, preoții, diaconii 
şi dascălii care recunosc „justețea revoluției sociale ruse şi a 
asocierii internaționale a celor ce muncesc pentru apărarea dreptu- 
rilor celor ce muncesc şi ale omului exploatat“. Conducătorii 
mişcării scriau şi vorbeau mult despre „justețea revoluției sociale“, 
despre lealitatea lor față de Puterea sovietică şi chiar despre 
„lupta împotriva contrarevoluţiei bisericeşti“. Organizatorii acestei 
mişcări nădăjduiau că pe această cale vor putea să-şi mențină 
influența asupra oamenilor muncii. Mai tîrziu, în a doua jumătate 
a anului 1922, gruparea „biserica vie“ s-a descompus într-o serie 
de curente izolate, iar în 1923 conducătorul ei, preotul Krasniţki, 
s-a împăcat cu patriarhul Tihon. — 235. 


70 „Prescurile“ ortodoxe sînt nişte pîini de grîu de o anumită 
formă — rămăşiţe sălbatice ale jertfelor de pîine aduse duhurilor 
şi zeilor în vechime. De aici vine şi denumirea lor grecească (pros- 
phora), care înseamnă „aducere“. Preoții şi credincioşii atribuie 
acestor pîini sfinţite puterea miraculoasă de a vindeca bolile, de 
a aduce recolte bogate, de a alunga dubhurile necurate şi aşa mai 


departe. — 235. 


71 Blestemul religios, ca şi binecuvîntarea, se întemeiază 
pe credinţa primitivilor în puterea magică a cuvîntului, pe ideea 
că cuvintele rostite în anumite împrejurări şi invocînd ceva rău 
se înfăptuiesc neapărat şi totul se întîmplă aievea. Blestemele au 
fost şi sînt încă folosite de biserică în interesul claselor stăpîni- 
toare. Astfel, în 1918, patriarhul Tihon „a blestemat“ Puterea 


sovietică şi pe comunişti, — 237. 
72 Efă — unitate de măsură pentru lichide şi cereale la vechii 
evrei, egală aproximativ cu 39 1. — 238. 


13 În cartea Leviticul, printre animalele „necurate“ din 
carnea cărora evreii nu au voie să mănînce se numără, ca rumegă- 
toare şi cu copita nedespicată, cămila, şafanul, iepurele şi porcul, 

Această stupidă împărţire biblică, care pune portul în grupul 
rumegătoarelor, iar pe şafani (o specie de şobolani de cîmp) şi 
iepuri îi numără printre animalele cu copite, dovedeşte încă o dată 
cît de absurzi şi de ignoranțţi au fost autorii poveştilor biblice. 
Cămila, şafanul, iepurele şi porcul au fost privite ca necurate 
şi deci interzise pentru că în primele timpuri aceste animale 
erau considerate de vechii evrei ca sfinte („totemuri“), divinităţi. 
Carnea lor se putea folosi ca hrană numai la anumite ospeţe rituale, 
la cara mesenii „se împărtăşeau cu sîngele şi carnea“ acestor divini- 
tăți. Mai tîrziu, o dată cu schimbarea condiţiilor sociale, sensul 
acestei oprelişti alimentare a fost uitat şi animalele au devenit 
pur şi simplu „necurate“. — 249, 


74 Solamul, hargolul şi hagabul (Leviticul, XI, 22) — specii 
deosebite de lăcuste, pe care şi astăzi populaţia băştinaşă a Palesti- 
nei le foloseşte ca hrană, consumîndu-le fripte sau uscate. — 250. 


75 „Ţapul ispăşitor“, ţap care în timpul sărbătorii „curățirii“ — 
care cade la evrei toamna —, era dus în pustiu şi omorît. Inițial, 
animalul era privit ca o jertfă adusă lui Azazel, principalul duh 
al pustiului, pe care evreii şi-l închipuiau sub formă de ţap. Chiar 
numele lui înseamnă „zeul-țap“. Ritualul consta la început în 
următoarele: bătrînul clanului aducea țapul în faţa altarului şi, 
punînd mîinile pe el, rostea descîntece şi rugăciuni prin care se 
credea pe atunci că păcatele tuturor membrilor comunităţii genti- 
lice trec asupra ţapului. După aceea ţapul era dus în pustiu şi 
jertfit zeului Azazel. — 264. 


79 Iosua (lisus) — după Biblie legendar succesor al 
lui Moise, care a dus pe evrei în „pămîntul făgăduinţii“, în 
Canaan. În realitate el era o străveche divinitate a vegetației în 
Canaanul de nord, corespunzător lui Tamuz, zeul agriculturii, 
al vechilor babiloneni. Basmele biblice despre acest Iisus au fost 
folosite în multe privinţe de către creştinii primitivi la alcătuirea 
poveştilor lor despre lisus Hristos. — 298. 


7? Trecerea imaginară a lui Iosua prin apa rîului Iordan ca 
pe uscat corespunde poveştii despre trecerea lui Moise prin Marea 
Roşie. Ambele poveşti îi prezintă pe eroii lor ca pe nişte puternici 
învingători supranaturali ai stihiei apelor. Imitînd aceste poveşti, 
primii creştini au creat acelaşi basm despre miraculosul mers 
al lui lisus Hristos pe apă, înfățişîndu-l astfel chiar mai puternic 
decît Moise şi Iosua. — 299. 


78 Legenda în care se istoriseşte cum a oprit Iosua soarele pe cer 
oglindeşte reprezentarea eronată a oamenilor din vechime potrivit 
căreia Soarele se mişcă în jurul Pămîntului şi nu invers. Această 
concepţie a fost infirmată pe la mijlocul secolului al XVI-lea de 
savantul Copernic, care a demonstrat în mod ştiinţific că, dimpo- 
trivă, Pămîntul se învîrteşte în jurul Soarelui. Biserica creştină 
a luptat mult timp împotriva acestei descoperiri ştiinţifice a lui 
Copernic. Apărînd vechea concepție biblică obscurantistă despre 
Soare, biserica se referea în permanenţă la povestea biblică despre 

„minunea“ lui Iosua, reprimînd cu cruzime pe adepţii lui Copernic. 
Astfel, în 1600, ea a ars pe rug pe marele gînditor Giordano Bruno 
şi apoi a aruncat în închisoare pe marele învăţat Galileu pentru 
faptul că împărtăşeau concepţia lui Copernic despre mişcarea 
Pămîntului în jurul Soarelui. — 300. 


79 Cruciade — expediţii războinice puse la cale în scopuri 
prădalnice de seniorii feudali şi de negustorimea din Europa occi- 
dentală, precum şi de papalitate. Cruciadele au fost organizate 
în secolele XI—XII sub steagul luptei religioase pentru eliberarea 
din mîinile musulmanilor a „sfîntului mormînt“, aflat în Palestina. 
În realitate însă, prin cucerirea Palestinei, seniorii nădăjduiau să 
acapareze noi pămînturi şi noi iobagi, negustorii să deschidă o 
cale comercială scurtă şi convenabilă spre bogatul Orient şi să 
obțină acolo noi pieţe, iar papii să folosească din nou Palestina 
şi Ierusalimul cu locurile lor „sfinte“ pentru exploatarea credin- 
cioşilor ignoranţi. Participanţii la aceste campanii nereuşite 
aveau cusut pe îmbrăcăminte semnul crucii, motiv pentru care 
au şi fost denumiți „cruciați“, iar campaniile lor „cruciade“. — 300. 


80 Războiul troian — asedierea şi distrugerea de către greci 
a oraşului Troia din Asia Mică, ca răzbunare pentru faptul că 
Paris, fiul regelui troian, a răpit, după spusele legendei, pe soţia 
unuia dintre regii din sudul Greciei, pe frumoasa Elena. Acest 
război ar fi avut loc acum aproape 3.000 de ani. Faptele de arme 
săvîrşitd în acest război de diferiți eroi greci şi troieni sînt înfăţi- 
şate cu o neegalată măiestrie în marele poem epic „Iliada“, atribuit 
legendarului cîntăreţ orb Homer. În legendele despre războiul 
troian găsim ecouri ale vechilor războaie purtate de greci cu băşti- 
naşii de pe ţărmul Asiei Mici. — 302. 


81 Arborii sfinţi — arborii din apropierea jertfelnicelor lui 
Baal (zeul vechilor locuitori din Canaan), considerați ca sălaşuri 
sau lăcaşuri ale unor anumite duhuri. — 318. 


82 „Casa lui dumnezeu“ sau „betel“, aşa se numeau sanctua- 
rele locale în vechiul Canaan, un fel de temple mici avînd înăuntru 
chipurile zeilor locali, baalii. — 330. 

